
ARISTOTELIS Iš AMŽIŲ PERSPEKTYVOS 


Kiekviena žmonijos dvasinės kultūros sritis, kuri yra įlei- 
dusi šaknis istorijoje ir kuri savo raidoje remiasi įgyjamų 
vertybių perėmimu, yra iškėlusi didžių asmenybių, su kurio- 
mis paprastai asocijuojasi visa ši kultūrinės kūrybos šaka. 
Tačiau ir didžiosios asmenybės, nors jas dažniausiai sunku 
palyginti, nebūna vienodai reikšmingos, todėl net didžiųjų 
žmonių areopage neprilygstamas autoritetas pripažįstamas tik 
nedaugeliui, ir jų vardai įgyja tiesiog simbolinę prasmę. Vie- 
nas iš tokių neprilygstamų autoritetų filosofijoje — Aristote- 
lis (384—322 m. pr. m. e.). 

Aristotelio filosofijos istorinė reikšmė itin. ilgaamžė. Ne 
tik amžininkai jį žinojo kaip garsų filosofijos mokytoją, 
įsteigusį savo mokyklą, išlikusią dar ilgai po įkūrėjo mirties. 
Jo vardas neužmirštas ir viduramžiais, kurie apskritai nebuvo 
palankūs filosofijai tarpti. Maža to, nuo XIII a. Aristotelis 
atsiduria teologinių ir filosofinių ginčų centre ir tampa be- 
veik visuotinai pripažįstamu scholastinės filosofijos autorite- 
tu, savo šlove nustelbusiu net bažnyčios tėvus, Pagaliau ir 
naujaisiais amžiais atgimusi filosofija, kuri savo svarbiausiu 
uždaviniu laikė naujos — mokslinės — pasaulėžiūros pagrin- 
dimą, ilgai negalėjo ištrūkti iš Aristotelio įtakos. Beveik visi 
naujosios filosofijos kūrėjai ne tik rėmėsi vienomis ar kito- 
mis Aristotelio idėjomis, bet ir kiekvieną reikšmingesnę savo 
filosofijos naujovę siejo su klausimu, kas yra gyva Aristote- 
lio filosofijoje ir gali būti perimta iš jos. Net ir to meto gam- 
tos tyrinėtojai atidavė pagarbos šiam senovės filosofui duok- 
1ę6,— atidavė tuo, kad ilgai turėjo pratintis eksperimentuodami 
labiau pasikliauti savo akimis negu didžiojo Aristotelio teigi- 
niais. Ir kai naujųjų amžių mokslas, rodės, lengviau atsikvėpė 
nusimetęs gniuždančią Aristotelio autoriteto naštą, vėliau išsi- 
plėtojusi pretenzinga kova su kiekviena metafizika pasirodė 


savo idėjų teorija atsakė į principinį filosofijos klausimą — 
kas iš tikrųjų yra suvokiamas reiškinių pasaulis ir į ką 
turi būti orientuotas tikrasis žinojimas? 

Aristoteliui, geriausiam Platono mokyklos mokiniui, ben- 
dra Platono filosofijos linkmė nekėlė abejonių. Jam buvo 
nepriimtina tik viena idėjų teorijos išvada — idėjų hiposta- 
zavimas, jų pavertimas atskiru pasauliu, jų visiškas atskyri- 
mas nuo daiktų ir reiškinių pasaulio, kurį jos turėtų paaiš- 
kinti. Į tai iš esmės ir buvo nukreipta idėjų teorijos kritika, 
Pasak Aristotelio, jeigu idėjose surandama, daiktų esmė, tai 
klaidinga daiktus ir esmes atriboti ir priskirti dviem skirtin- 
giems pasauliams, nes tada vienas iš jų jau negali nei pa- 
grįsti, nei paaiškinti kito. Todėl būtina sutikti su tuo, kad 
suvokiamas daiktas ir idealus jo turinys neegzistuoja atskirai, 
vadinasi, filosofija savo išeities tašku turi laikyti jų vienybę. 
Aristotelis manė, kad Platono idėjų teoriją galima ir reikia 
suderinti su kasdienių žmogaus patyrimu, su sveiku protu. 

Tatai atrodė tiktai kaip šiek tiek kitokia Platono teorijos 
interpretacija, kaip tam tikras jos patikslinimas, ir taip, ma- 
tyt, savo poziciją suprato ir pats Aristotelis. Tačiau iš tik- 
rųjų ši pataisa palietė gyvybinį visos idėjų teorijos nervą, 
ir Aristotelis, nenorėdamas ir negalėdamas atmesti visos teo- 
rijos, šią pataisą turėjo paremti vis naujomis mintinėmis 
konstrukcijomis, iš kurių išaugo jo metafizikos sistema, kuri 
yra pemelyg didelė, kad galėtų būti vientisa. Tokia Aristo- 
telio pažiūra į Platono idėjas ir lėmė prieštaringus abiejų 
filosofų santykius. Štai kodėl Aristotelio filosofija, kurios 
pradinis motyvas yra Platono idėjų teorijos kritika, vis dėl- 
to lieka susijusi su jo mokytojo filosofija nepertraukiamais 
saitais ir, tiesą sakant, yra nesuprantama be jos. Tokia šių 
dviejų mąstytojų sąsaja vėliau savaip atsikartojo tame pla- 
tonizmo ir aristotelizmo dialoge bei ginče, kuris yra visos 
viduramžių pasaulėžiūros varomasis motyvas. Pagaliau iš tos 
pačios šaknies yra išaugęs ir tas perdėtas dėmesys abiejų 
filosofų asmeniniams santykiams, kuris atsirado vėlesniais 
laikais, sukeldamas daugybę visokiausių prasimanymų, nors 
visa tai, ką mes iš tikrųjų žinome apie šių didžių filosofų 
asmeninius santykius, rodos, neduoda paskaloms jokio pa- 
grindo. 

Aristotelis, atmesdamas Platono dviejų pasaulių koncep- 
ciją, tarytum mėgina įveikti jo filosofijos dualizmą, tačiau 
pastarasis atsigręžia kaip tik prieš jo paties monistinę in- 
tenciją. Reikalas tas, kad Platono dualizmas labai savotiškas, 


Idėjas laikydamas daiktų esme, Platonas pateikė gana vien- 
tisą pasaulio aiškinimą. Jo idėjų pasaulis ne tik vienintelis 
tikras, bet ir vienintelis vertingas. Dualizmas yra tiktai ša- 
lutinis tokio Platono idealistinio radikalizmo produktas. Jis 
atsiranda dėl to, kad juslinė tikrovė, kuri Platono filosofijoje 
tampa iš esmės nereikalinga, sukyla ir keršija už visiška ios 
nepripažinimą ir ignoravimą. Aristotelis ištaiso šitą Platono 
klaidą, jis reabilituoja nepagristai užmirštą daiktų pasavli, 
kurio pažinimą laiko bene svarbiausia filosofijos paskirtimi. 
Bet kaip tik dėl to abu Platono pr<auliai įėjo į Aristotelio 
filosofija, keldami nuolatinę dualizn.. grėsmę; jo Aristoteliui, 
nepaisant visų pastangų, taip ir nepavyko įveikti. Platono 
idėja konfliktuoja su išoriniais reiškiniais, Aristotelio pirmi- 
nė esmė — idėjos (formos) ir materijos junginys, — kaip 
mes vėliau pamatysime, nuolat dvejinasi, t. y. konfliktuoja 
pati su savimi. 

Lemiamą reikšmę visai Aristotelio filosofijai turi ios in- 
tencija — remiantis Platono idėjų teorija, paaiškinti reiškinių 
pasaulį. Tokia intencija savaip sumenkino idėjų pasauli, nes 
idėjoms nejučiomis buvo priskiriama tarytum pažinimo prie- 
monės reikšmė. Tačiau tuo akivaizdžiai pažeidžiama vertybi- 
nė esmių ir reiškinių subordinacija. Idėjomis beprasmiška 
aiškinti reiškinius, nes juos aiškinti galima tiktai pakilus virš 
įiems būdingos regimybės į idealių esmių pasauli, o tai reiš- 
kia, kad idėjos ir yra galutinis pažinimo rezultatas. Ret čia 
paaiškėja, kad Aristoteliui šis rezultatas visai nėra galutinis. 
Priešingai, juo remdamasis Aristotelis nori grižti atoal ir 
suprasti tą netikrą reiškinių pasauli, kurį įveikdamos idėjos 
ir įgyja tikrumą bei vertingumą. Jau pats tokio filosofijos 
uždavinio kėlimas (nesvarbu, kokios priežastys būtu tam pas- 
katinusios) reiškia, kad suvokiamasis daiktų ir reiškinių pa- 
saulis, kuris Platonui buvo tik regimybė ir kurio atžvilciu 
buvo galima tik nuomonė, o ne žinojimas, Aristoteliui turėjo 
įgyti kitokią prasme: turėjo būti pripažinta tam tikra jo 
paties esmė, nes tik dėl jos daiktai gali tapti pažinti vertu 
ir pažinti įmanomu dalyku. Tačiau esmę daiktams galėjo su- 
teikti tiktai idėjos. Todėl natūralu, kad reabilituotas domėii- 
masis reiškinių pasauliu Aristotelio filosofijoje galėjo būti 
pateisintas ir pagristas tik sujungus daiktus ir idėjas. 

Daiktai gali būti aiškinami idėjomis Lik todėl, kad idėjos 
vra daiktuose. Bet idėjos yra sąvokos ir šia prasme — ben- 
drybės, o tai reiškia, kad kiekvieno atskiro daikto prigimties 
esmę žymi kaip tik bendrybė. Todėl pažįstant daiktus ypač 

didelę reikšmę įgyja bendrybės ir atskirybės problema, iš 
kurios nagrinėjimo ir išsirutuliojo Aristotelio logikos moks- 
las. Mat bendrybės ir atskirybės santykis, atsietas nuo kon- 
krečių ir faktinių tyrinėjimų, fiksuoja formalųjį mąstymo as- 
pektą, kurio pažinimas gali būti paverstas savarankišku už- 
daviniu. Kaip tik bendrybės ir atskirybės problema, kuri kilo 
iš aristoteliškosios filosofijos paskirties sampratos, ir lėmė tai, 
kad dėmesys nuo sąvokų buvo sutelktas į sąvokų ryšius, į 
sprendinius, kurių sąsajų tyrinėjimas savo ruožtu galėjo bū- 
ti išplėtotas į samprotavimų ir įrodymų teoriją, tapusią Aris- 
totelio logikos pagrindu. Tai, kad kaip tik Aristotelis tapo 
logikos tėvu, nebuvo atsitiktinumas: pati Aristotelio pažinimo 
uždavinių ir jo galimybės samprata suponavo reikalą tirti 
mąstymo formas, kuriomis būtų galima remtis kaip pažinimo 
instrumentu. 

Logikos mokslas Aristotelio filosofijoje užima ypatingą 
vietą. Aristotelio logika nėra visai savarankiškas mokslas, 
kurio interesai apsiriboja tik formaliuoju mąstymo aspektu. 
Priešingai, ji yra neatskiriamai susijusi su filosofinėmis su- 
pozicijomis, kurios iš dalies gnoseologinės, iš dalies ontolo- 
ginės. Aristotelis įsitikinęs, kad loginiai sąvokų ryšiai kartu 
yra ir realių daiktų ryšiai, taigi kad logiškas mąstymas yra 
ne tiktai taisyklingas, bet ir teisingas. Dėl šios priežasties 
Aristotelio logikos veikalai jo sekėjų ir buvo vadinami „,or- 
ganiniais", „organonu". Toks filosofinis logikos pagrindimas 
turėtų padaryti ją filosofijos dalimi. Tačiau atrodo, kad Aris- 
totelis linkęs pripažinti logikos dalinį savarankiškumą, trak- 
tuoti ją kaip tokią visuotinai galiojančią formalią discipliną, 
kuri greičiau yra parengiamoji filosofijos problemų svarsty- 
mo sąlyga. Matyt, todėl Aristotelio mokslų sistemoje ji ir 
nebuvo priskiriama nei prie teorinių, nei prie praktinių mok- 
slų. 

Jau pats būtinas Aristotelio logikos ryšys su filosofija, su 
platoniškąja jos atmaina suteikia šiai logikai dedukcinį po- 
būdį. Aiškinti suvokiamus daiktus remiantis jų esmėmis ir 
priežastimis — vadinasi, atskirybę matuoti bendrybe, logiš- 
kai išvedinėti atskirus sprendinius iš bendrų, todėl silogis- 
tika ir tampa loginės teorijos karkasu. O tai reiškia, kad 
samprotavimų ir įrodymų teorija, išdėstyta Aristotelio „„Ana- 
litikose", yra svarbiausioji jo logikos dalis. Tačiau kaip tik 
tai, kas Aristotelio filosofiją skyrė nuo Platono, neleido jam 
logikos apriboti vien „Analitikose" nagrinėjama problemati- 
ka. Analitinis metodas gali pretenduoti į universalumą tik 


tokiu mastu, kokiu bendrieji sprendiniai patys savaime pri- 
imami kaip pagrįsti ir akivaizdūs. Ir nors Aristotelis tiems 
paskutiniams pažinimo postulatams, kurie toliau galėtų būti 
plėtojami dedukcinio samprotavimo būdu, priskiria intelek- 
tualinės intuicijos akivaizdumą, jis vis dėlto nemėgina tokių 
postulatų kildinti iš nemirtingos žmogaus sielos ir jos gimi- 
nystės su idėjomis, o pažinimą traktuoti platoniškai — kaip 
sielos prisiminimą. Priešingu atveju Aristotelio postuluoja- 
mas uždavinys pažinti juntamąjį pasaulį būtu nraradec nras- 
mę. usi 

Visai natūralu, kad šitoks pažinimo uždavinys turėjo įta- 
kos ir Aristotelio logikai, Joje, greta silogistikos, kaip tam 
tikras jos tęsinys ir papildymas atsiranda indukcijos proble- 
ma, kuri svarstoma „Topikoje“, Čia Aristotelis siekia pagrįs- 
ti ir įteisinti tą patyrimu paremtą žinojimą, kurį šalino domi- 
nuojanti racionalistinė graikų filosofijos tradicija. Tokio ži- 
nojimo įteisinimo reikšmės nemenkino ir ta aplinkybė, kad 
jis, kaip ir beveik viskas Aristotelio filosofijoje, turėjo teo- 
rinio kompromiso atspalvį. Pasak Aristotelio, betarpiškas pa- 
žinimo postulatų aiškumas negali būti nei loginės, nei psi- 
chologinės kilmės. O tai jam jau yra nuoroda į patyrimo sritį, 
Paskutinieji principai įgyjami patyrimu, tačiau patyrimas ni 
gali tų principų pagrįsti, nes nuo patyrimo faktų nėra būtind 
ir logiškai griežto kelio prie bendrų sąvokų ir bendrų tei- 
ginių, kuriais tegali remtis mokslinis žinojimas. Tačiau dėl to 
patyrimas netampa bereikšmis,— mat jis gali aptikti anas 
bendrybes, ir nors toks aptikimas gali suteikti joms ne tikru- 
mą, 0 tik tam tikrą tikėtinumą, jis gali būti pasitelkiamas 
reiškiniams aiškinti ir šiame procese įgyti patvirtinimą. Tokia 
tiriamoji veikla, kurią Aristotelis vadina dialektika, negali 
būti laikoma įrodymo būdu ir pretenduoti į tokią pat mokslo 
idealo reikšmę, kokią turi silogizmas, Bet, šiaip ar taip, paži- 
nimas be jos negali apsieiti, nes tokiu būdu įsigiliname į 
tiriamus reiškinius ir, aiškindamiesi faktus, siekiame suvokti 
tas priežastis ir tas esmes, kurios potencialiai juose glūdi. 
Taigi jau Aristotelio logikoje savaip atsiskleidžia bene svar- 
biausias visos jo filosofijos motyvas — suderinti Platono fi- 
losofiją su empiriniu gamtos tyrinėjimu. 

Tokiojė Aristotelio filosofijos orientacijoje galima įžvelgti 
vėlesnių žmonijos pasaulėžiūros tipų nuojautą. Ir ši nuojauta 
Aristotelio neapgavo. Šiuo atžvilgiu Aristotelis pasirodė kur 
kas įžvalgesnis už savo mokytoją, kuris gyvenimo pabaigoje 
savo idėjų teoriją pernelyg susiejo su pitagoriška skaičių 

Žilosofija ir tuo suteikė jai kiek mistišką pobūdį, po kūrėjo 
mirties persidavusį visai jo mokyklai. Aristotelis tokioje pla- 
tonizmo raidos tendencijoje nematė perspektyvos ir savo 
įkurios filosofijos mokyklos, vėliau gavusios peripatetikų 
mokyklos vardą, veiklą nukreipė kitokia linkme. Pirmenybė 
šioje mokykloje buvo teikiama labai įvairių sričių moksli- 
niams tyrinėjimams, tokie tyrinėjimai buvo grindžiamį ati- 
džiu ir kruopščiu įsigilinimu į tiriamuosius dalykus ir fakti- 
nės medžiagos kaupimu. Aristotelis savo mokykloje buvo ne 
tiktai filosofijos dėstytojas, bet ir mokslinio darbo organiza- 
torius, sugebėjęs tyrinėjimams pasitelkti darbo pasidalijimo 
teikiamus pranašumus, Tiktai planingas ir sistemiškas visos 
mokyklos įjungimas į tyrinėjimus, tiktai orientacija į savai- 
minę empirinės medžiagos vertę galėjo išsiskleisti įvairiau- 
siais gamtos ir socialiniais mokslais bei jų sukauptais rezul- 
tatais, o patį Aristotelį iškelti kaip universaliausią ir enciklo- 
pedinį senovės graikų pasaulio protą. Nereikia išleisti iš akių 
to Aristotelio sugebėjimo, kuris ypač ryškus apskritai spe- 
kuliatyvios antikinės filosofijos fone,— sugebėjimo pastebėti 
tokius tiriamojo dalyko niuansus, kuriuos gali atskleisti tik 
gausi empirinė medžiaga ir kruopšti jos analizė. 

Tačiau Aristotelis jokiu būdu ne empirikas tikrąja šio 
žodžio prasme, Jis visų pirma filosofas, ir tai įrodo taip pat 
jo požiūris į patyrimų grindžiamą žinojimą. Kad ir kaip pla- 
čiai išsiskleistų, kad ir kokias skirtingas sritis apimtų toks 
žinojimas, Aristotelis siekia visada išsaugoti viso žinojimo 
rišlumą, kurį jis tikisi surasti ir išryškinti esmių lygmenyje. 
Todėl būties esmių ir pradų mokslas, kuris vėliau gavo meta- 
fizikos pavadinimą, jo požiūriu, galįs ir turįs suvienyti visas 
inojimo sritis, jų kaupiamą faktinę medžiagą ir tapti viso 
patyrimu paremto mokslo plėtojimo pagrindu. Ir tai, kad 
vėlesniaisiais amžiais Aristotelis išliko ne tik kaip įvairių 
specialiųjų mokslų pradininkas, bet ir Kaip žymiausias anti- 
kos filosofas, pirmiausia lėmė tas vaidmuo, kuris visoje jo 
žinių sistemoje priklauso metafizikai, Metafizika ĄAristotelio 
žodžiais, — tai tas mokslas, kuriam kiti mokslai kaip vergai 
negali prieštarauti. Metafizikos principai paliečia visus Arįs- 
totelio mokslinius tyrinėjimus, ir jeigu jo pastangos suteikti 
tam tikrą vientisumą išsišakojusiam ir beribiam patyrimu 
grindžiamam žinojimui nebuvo visiškai sėkmingos, taip atsi- 
tiko dėl to, kad jis siekė suderinti iš esmės nesuderinamus 
dalykus. Aristotelio įteisintas empirinio tikrovės tyrinėjimo 


interesas nepasiduoda metafizikos valdžiai ir griauna jos są- 
vokų apibrėžtumą. 

Bendrybės ir atskirybės santykį, kuris yra Aristotelio 10- 
gikos konstravimo pamatas, metafizikoje savaip atkartoja 


formos (idėjos) ir materijos koreliacija. Laikydamas klaidin- 


ga Platono dviejų pasaulių koncepciją, Aristotelis siekia juos 


bėje, kuri ir esanti formos ir materijos junginys, „esmė arba 


substancija, Aristotelis čia remiasi materijos formavimo vaiz- 


diniu tardamas, kad į viską pasaulyje galima žiūrėti kaip į 
konkrečiu pavidalu realizuota esmę arba Tormą ig igijusią 1 ma- 
teriją. Tačiau esmė yra bendrybė, t. y. tai, kas bendra dau- 
geliui daiktu, o kita vertus, kaip bendrybė ji negali cgzis- 
tuoti nepriklausomai nuo jutimais suvokiamų daiktų. Taiei 
tik atskiram daiktu; būdinga metafizinė realybė, o rūšinės 
idėjos yra daiktų kokybės, bendros daugeliui daiktų. Todėl 
esmėmis vadinami ir atskiri daiktai, ir rūšinės idėjos, taici 
jos nėra vien materija, bet materijos ir formos junginys arba 
vien forma. Tad esmės kaip formos yra, ir kartu jų nėra. 
Aišku, kad Aristotelį visą laiką persekioja klausimas, ar gali 
ir kaip gali toje pačioje sąavokoje tilpti tokios skirtingos rei- 
kšmės. 

Daiktas kaip priešybių vienybė pasirodo dialektikos žvil- 
gsniui. Bet nereikia pamiršli, kad dialektika yra išėjimas už 
logikos ribų, tam tikra logikos įveika, ir natūralu, kad lo3i- 
kos mokslo pradininkas nepriima dialektikos tokia jos reikš- 
me. Tai, kas nelogiška, Aristotelio požiūriu, negali būti ir ti- 
kra. Dėl šios priežasties Aristotelis ir nesutinka su Heraklito 
pažiūra į tikrovę kaip į tapsmą. Todėl Aristotelis atsisako 
pačios galimybės įžvelgti priešybių vienybę, jų tapatumą, 
matydamas tik jų sąveiką. O kadangi vienos priešybių są- 
veikos aiškinimas būtinai suponuoja kitą jų sąveiką ir t. t., 
tai sąvokų reikšmių neapibrėžtumas visą laiką grėsmingai 
didėja. 

Aristotelis mano, kad daikte yra tiek tiesos, kiek jame 
yra būties, Mes pažistame daiktus tiek, kiek atskleidžiame 
tai, kas juose yra tapatu ir bendra. Dėl to pažistant daiktus 
ir kyla regimybė: dažnai tai, kas žmonėms atrodo gerai 
suprantama, iš tikrųjų yra blogai suprantama ir turi maža 
būties. Jeigu pažinimas per sąvokas, kaip bendrybes, yra 
daiktų būties pažinimas, tai pastarasis sutampa su loginiu 
apibrėžimu, kuriame nuo bendriausių sąvokų einama prie 
konkrečių daiktų. Savo ruožtu jeigu sąvokos, rūšinės idėjos 

negali būti hipostazuotos, tai daiktą kaip esmę tegalima su- 
prasti kaip tą pastovų branduolį, kuris išlieka daikto apraiškų 
įvairovėje. O tai reiškia, kad suvokiamo daikto ir mąstomos 
jo esmės, materijos ir formos santykiui apibūdinti Aristotelis 
pasitelkia dinaminį požiūrį. 


Pasaulio matymas dinaminiu io aspektu materijos ir for- 
mos koreliaciją paverčia galimybės ir tikrovės koreliacija. 
Viskas, kas atsiranda, atsiranda iš ko nors, ir čia kas nors — 
tai materija. O tai, kuo tampama, vadinama esme, kurią nu- 
sako forma. Taigi materijai būdinga galimybės būtis, kuri 
nesutampa su esančiu daiktu: gali būti tai, ko dar nėra, bei, 
žinoma, negali būti to, kieno būtis negalima, Tuo tarpu for- 
ma yra tikra realizuoto proceso prasme: tikrovė —tai ne 
buvimas kaip galimybė, o realizuota galimybė. Tam tikru 
požiūriu egzistuoti kaip galimybei ir egzistuoti iš tikrųjų — 
tas pat; galimybę su tikrove suvienija pats jų virtimas vie- 
nos kita. Tačiau, kita vertus, tarp galimybės ir tikrovės 
nėra būtino ryšio, o tai ir išryškina dar vieną svarbų materi- 
jos ir formos santykio aspektą. Aristotelis laiko klaidingu 
požiūrį, kad apie tai, kas galima, sprendžiama tik iš to, kas 
įvyksta; jeigu taip būtų, tai galimybė ir tikrovė sutaptu. 
Galimybėje visada slypi tam tikras neapibrėžtumas, viena 
galimybė visada ribojama kitų galimybių, taigi slepia savyje 
atsitiktinumą, o neapibrėžtumas ir atsitiktinumas daiktuose — 
iš materijos. Tikrovė, priešingai, būdama realizuota forma, 
„yra. apibrėžta ir būtina. Todėl tikrovė yra aukštesnė už ga- 
limybę ir apibrėžimo, ir formos atžvilgiu, taigi ir forma yra 
aukštesnė už materiją. 

Aišku, kad dinaminis materijos ir formos sampratos as- 
pektas, nusakomas galimybės“ ir tikrovės terminais, šias są- 
vokas padaro santykinės, nes pašalina statišką, rymantį daik- 
tą, kuriame buvo teigiama jų vienybė. Pasaulis dabar išsis- 
kleidžia kaip daiktų eilės, kaip jų virtimas vienų kitais, kaip 
savotiški jų laiptai. Jis tampa hierarchine tvarka, kai kiek- 
viena pakopa yra tarpinė žemesnės ir aukštesnės atžvilgiu 
ir todėl gali būti dvejopai nusakyta — pirmuoju atveju kaip 
tikrovė, antruoju — kaip galimybė. Bet tada materijos ir for- 
mos sąvokos yra sąlygiškos, nes tai, kas vienu atžvilgiu yra 
forma, I kitu "atžvilgiu" Ta. materija. Taigi materija ir forma 
įgyja savarankiškumą, kuris galutinai užfiksuojamas krašti- 
niuose hierarchinės pasaulio sąrangos taškuose — pirmojoje 

materijoje ir grynojoje formoje, Taip pro duris išvytas Pla- 


tono filosofijos dualizmas sugrįžta į Aristotelio filosofiją pro 
langą. 

Taigi, neatsisakydamas Platono amžinų ir nekintamų idė- 
jų, Aristotelis mėgina suderinti jas su daiktų atsiradimo ir 
kitimo pripažinimu. 'Būtį jis supranta ne parmenidiškai, o 
kaip nuolat virstančią iš galimybės tikrove ir aktualizuojan- 
čią potencialias savo formas. Formos išsaugo pastovų api- 
brėžtumą, bet tiktai kaip diskretiški substancijos plėtros mo- 
mentai, Formos nejuda, juda daiktai, ir juda todėl, kad turi 
ir materiją, dėl kurios jie gali būti arba nebūti. Materija 
daiktui atsitiktinė, neesminga. Pati savaime materija — tik 
neapibrėžta galimybė, todėl yra nepažini, 

Kaip neapibrėžta galimybė, materija nėra judėjimo prie- 
žastis. Judėjimas — tai potencialių formų aktualizavimas, ir 
veiklusis šio proceso pradas — pačios formos.. Nors galimy- 
bės ir glūdi materijoje, tačiau apibrėžtumą jos įgyja tik per 
iormas. Todėl materija yra judinama, o forma — judinanti. 
Tačiau ir materija savaip dalyvauja judėjime, dalyvauja tuo, 
kad priešinasi griežtam ir tiksliam galimų formų realizavi- 
mui ir tuo sukelia tokius padarinius, kurie formų gradacija 
pasireiškiančios racionalios pasaulio struktūros atžvilgiu yra 
šalutiniai ir atsitiktiniai. Kadangi formos yra daiktų esmės 
apibrėžtis, tai jos kartu yra ir daiktų tobulumo matas. Daikto 
tobulumas — potencialios formos aktualizavimosi adekvatu- 
mas. Pastarasis lieka daugiau ar mažiau ribotas, nes šiame 
procese dalyvauja ir materija, kuri nepasiduoda visiškai for- 
mos įveikiama, Šia prasme materija yra daiktų netobulumo 

"priežastis, Palyginti su Platono idėjomis kaip realiais tobu- 
lumo pirmavaizdžiais, toks Aristotelio požiūris yra daug nuo- 
saikesnis: jau nepripažįstamas grynojo tobulumo savaiminis 
buvimas, o kartu tam tikras pasaulio netobulumas laikomas 
savaime suprantamu dalyku. 

Išimtis šiuo atžvilgiu — tiktai viršutinis hierarchinės pa- 
saulio sąrangos taškas, kuriame sukoncentruota aukščiausioji 
tobulybė, Tatai — grynoji forma, pirminis judintojas. Šiame 
aukščiausiame visatos taške visos galimybės jau yra reali- 
Zuotos ir forma galutinai įrodžiusi savo pranašumą prieš ma- 
teriją. Aristotelio pirminis judintojas jau aiškiai turi mono- 
teistinio [Dievo bruožų. Pirminis judintojas viską išjudina, bet 
pats nejuda, į jį viskas nukreipta ir jo viskas siekia, o jis 
pats, kaip absoliuti tobulybė, nieko nesiekia ir nieko neku- 
ria. Toks Dievas — aukščiausias protas, kuris gali mąstyti tik 
tai, kas tobuliausia pasaulyje,— save patį; jis yra save mąs- 

tantis mąstymas, sąmonės sąmonė. Dievas tampa transcenden- 
tinis pasaulio atžvilgiu, jo esmė — savimonė, Toks filosofi- 
jos persiėmimas religinio mąstymo principais buvo antikos 
kultūros sąlyčio su viduramžių kultūra ženklas. Kartu tai 
šiek tiek paaiškina Aristotelio filosofijos populiarumą tuo 
viduramžių scholastinės filosofijos raidos tarpsniu, kai į jos 
akiratį pradeda skverbtis naujųjų amžių gamtotyros poreikiai. 

Kaip jau buvo sakyta, Aristotelio metafizikoje padarytos 
tokios Platono idėjų teorijos korektyvos, kad ją būtų įma- 
noma suderinti su empirinio mokslo poreikiais. Tačiau svaI- 
bi buvo ir kita Aristotelio metafizikos ryšio su patyrimu lin- 
kmė. Aristotelio tyrinėtojai pripažįsta, kad svarbiausius savo 
metafizikos konstravimo principus jis susidarė stebėdamas 
organinius procesus ir techninę žmogaus veiklą. Šios paly- 
rimo sritys įteigė Aristoteliui mintį, kad pačiai daiktų esmei 
būdingas aktyvumas, be paliovos stumiantis juos iš galimy- 
bės į tikrovę kaip naują galimybę ir t. t. Tokį aktyvumą 
ir žmogaus vykdomame tikslingame medžiagos formavime. 
Tokiems vyksmams budingas raidos savaimingumas ir tiks- 
lingas pobūdis Aristotelio metafizikoje sujungiami, jie čia 
persiima vienas kitu ir paverčiami visuotine daiktų prigim- 
timi. Dėl to visa Aristotelio pasaulėžiūra įgyja teleologinę 
orientaciją, kuri, beje, ir leido šią pasaulėžiūrą suderinti su 
empiriniais pažinimo interesais. Šiuo atžvilgiu Aristotelis pa- 
sirodė pranašesnis už Demokritą, žymiausią senovės graikų 
gamtamokslinės mąstysenos filosofinį pranašą, kuris užsimo- 
jo plėtoti pasaulio vaizdą iš patyrimu įgyto žinojimo, parem- 
to mechanistine priežastingumo samprata, ir kuris dėl to taip 
ir nesurado kelio į žmogaus veiklos ir gyvenimo problemas, — 
o tai buvo pats svarbiausias visos antikinės filosofijos intere- 
sas, Priešingas, Aristotelio nužymėtas, kelias — traktuoti prie- 
žastingumą universalios teleoioginės pasaulio sąrangos požiū- 
Iiu — pasirodė esąs vaisingesnis, nes jis nekoniliktavo su 
senovės graikų pasauliui būdingu kultūros vertybių filosofi- 
niu įprasminimu. 

Čia negalima neprisiminti, kad daugiau kaip po dviejų 
tūkstantmečių Vakarų Europos dvasinio gyvenimo istorijoje 
šie du filosofiniai mokslo sampratos ir mokslo įteisinimo bū- 
dai vėl susidūrė. Atrodė, kad nuo XVII amžiaus vis labiau 
tvirtėjanti filosofijos ir gamtotyros sąjunga buvo neabejoti- 
nas Demokrito revanšas prieš Aristotelį, nes ši sąjunga buvo 
grindžiama mechanistinio determinizmo principais. Aristote- 


lio filosofijos teleologiniuose ir antropomorfiniuose motyvuo- 
se to meto mokslinė pasaulėžiūra matė kliūtį ir priešą. Jau 
T. Hobsas iš Aristotelio keturių rūšių priežasčių paliko tiktai 
dvi — materialiąją ir veikiančiąją. Filosofija vis labiau per- 
siėmė gamtamoksliniu požiūriu ir pradėjo ieškotį būdų at- 
siriboti nuo metafizikos. Tačiau visiškai apsivalyti nuo me- 
tafizikos mokslinei filosofijai taip ir nepavyko, Paaiškėjo, 
kad gamtamokslinis mąstymas nustoja būti patikimu vado- 
vu, kai tik pažinimo interesai išsiplečia ir mėgina apimti 
žmogaus pasaulį ir jo vertybes. I. Kantas, smarkiai apgriovęs 
metafizikos moksliškumo pretenzijas, kartu savaip ją reabi- 
litavo, įžvelgęs joje neįveikiamą žmogaus dvasios poreikį ir 
pateisinęs principinę jos galimybę. Ir tai buvo dar kartą 
patvirtinta tada, kai po to vėl įsiliepsnojęs radikalus pozity- 
vistinis metafizikos neigimas išeikvojo visą savo energiją 
ir, nepasiekęs tikslo, natūraliai užgeso. Tiesa, mūsų laikais 
atgimstantį metafizika nėra tiktai grįžimas prie Aristotelio, 
bet, šiaip ar taip, ji yra reiškinys, liudijantis, kad Aristotelio 
metafizikos neįmanoma paprasčiausiai atmesti, taigi kad ji 
yra būtinas žmonijos dvasinės kultūros raidos tarpsnis, .iš- 
saugantis savo reikšmę ir dabar; — 

Šiandien, skaitant Aristotelį, savaime peršasi mintis, kad 
jis mėgina suderinti nesuderinamus dalykus. Sekdamas racio- 
nalistine antikinės filosofijos tradicija, jis įsitikinęs protinga, 
net logiškai sutvarkyta pasaulio sąranga ir jos metafizinio 
aiškinimo galimybe. Kita vertus, jo vis dėlto nepatenkina 
grynai metafizinis pažinimas, ir todėl jis imasi tyrinėti įvai- 
rias Tikrovės sritis, remiasi gausiais empiriniais duomenimis, 


Tačiau Aristotelis nemano, kad tokiame empiriniame pažinį- . 


me metalizikai tenka tik metodologinio orientyro vaidmuo, — 
priešingai, jo požiūriu, Tikrasis pažinimas pačia Savo “esme 
tegali būti „metafizinis. Todėl Aristotelis yra priverstas savo 


mokslinius tyrinėjimus kiekvieną kartą įvilkti į metafizikos . 


rūbą, tačiau dėl to, kad jis nesutinka besąlygiškai aukoti pa- 
tyrimo duomenų teorinei schemai, tasai metafizikos rūbas 
turėjo prarasti griežtus kontūrus. Tokia atskirų sričių meta- 
fizinio pažinimo regimybė neišsisklaidydavo tik todėl, kad 
konkrečiais atvejais ji rėmėsi skirtingomis interpretacijomis, 
atrenkančiomis tokiems atvejams tinkančias metafizikos ka- 
tegorijų reikšmes. Tiktai tokios interpretacijos, kurios iš da- 
lies priklauso nuo skaitytojo, ir leidžia Aristoteliui kartu 
būti ir filosofu, ir mokslininku, 


2. Aristotelis 

Gamtą Aristotelis supranta kaip savo formas aktualizuo- 
jančių pavienių substancijų sąryšį, sukuriantį vientisą visU- 
mą. Todėl gamta esanti veikli ir turinti tam tikrus tikslus. 
Čia vyrauja te:eologijos principas, apimantis ir mechaninius 
judesius, kurie esą formų aktualizavimo priemonė. Gamtai 
būdinga hierarchinė tvarka — nuo žemesnės neorganinės prie 
aukštesnės organinės. Tarp šių gamtos pakopų esąs kokybinis 
skirtumas, nes organiniams kūnams būdinga ypatinga for- 
ma —siela, Todėl Aristotelio gamtos filosofija apima ir psi- 
chinio gyvenimo aiškinimą. Siela — kūno, kaip materijos, po- 
tencijas aktualizuojanti forma. Aišku, kad ta materija, kuri 
yra sielos potencija, sudėtingesnė, labiau organizuota negu 
negyvosios gamtos materija, O kadangi organinė gamta irgi 
turi savo pakopas, tai jas atitinka įvairios sielos rūšys. Auk- 
štesnėse sielos rūšyse glūdį žemesnės. Žemiausia yra maiti- 
nančioji siela, kurį būdinga visiems gyviems organizmams, 
tačiau jos pakanka tik augalams; šios sielos pagrindu išsi- 
vysto aukštesnė juntančioji siela, apibūdinanti gyvūnų psi- 
chinius sugebėjimus, o aukščiausia yra mąstančioji siela, kuri 
apima ir žemesnes sielos pakopas, bet pati būdinga vien 
Žmogui. 

Natūralu, kad mąstančioji siela įperša Aristoteliui sunkų 
žmogaus prigimties, žmogaus ir gyvūnų skirtumo klausimą. 
Ir čia Aristotelis susiduria su neįveikiamais keblumais. Jis 
neabejoja, kad žmogus yra kai kas daugiau negu gyvosios 
gamtos rūšis, todėl žmogaus sielos negalima apibrėžti vien 
kaip jo kūno formos. Mąstančioji siela, arba protas, yra grei- 
čiau žemesniųjų sielos pakopų forma, todėl ji netelpa į rū- 
šinę sielos kaip kūno formos sąvoką. Protas, kaip aktualizuo- 
jantis sielos potencijas, atitrūksta nuo materijos ir tampa 
grynųjų formų buveine, Protas aktualina grynas, nuo mate- 
rijos nepriklausomas daiktų formas, todėl jis ir yra aukščiau- 
sioji pažinimo galia. Tačiau kaip tik šitas proto išlaisvini- 
mas nuo materijos išardo tą galimybės ir tikrovės, pasyvaus 
ir aktyvaus vystymosi pradų koreliaciją, kuria remiasi visų 
tikrovės procesų aiškinimas, Svarbiausia proto veikla — paži- 
nimas. Pažinimo galimybė išplaukia iš to, kad protas apima 
visas formas, taigi tiesiogiai su jorris sąveikauja. Bet kad 
tokia pažinimo galimybė virstų tikrove, !r.ri būti aktualizuo- 
tos vienokios ar kitokios formos, nes priešingu atveju paži- 
nimas liktų beformis ir neapibrėžtas. Kaip žinome, Aristote- 
lio metafizikoje kiekvienas procesas kildinamas iš formos ir 


materijos sąveikos, Proto veikloje abiejų funkcijas turi pri- 


siimti jis pats, o tai reiškia, kad jis tampa savo paties poten- 
cijų aktualizavimu, taigi suskyla į dvi dalis — į pasyvųjį ir 
aktyvųji protą. Pirmasis iš jų, kaip žmogaus sielos forma, 
išlaiko tam tikrą, nors ir tarpišką, ryšį su žmogaus kūnu, 
antrasis yra transcendentinis žmogaus kūno ir individualios 
sielos atžvilgiu. Vienas yra žmogaus asmenybinio savitumo 
pradas ir yra mirtingas, kitas — dieviškos pasaulio sąrangos 
pradas, tik atsitiktinai susijęs su konkrečiu žmogumi ir ne- 
mirtingas. Argi reikia stebėtis, kad visos viduramžių scho- 
lastų pastangos atskleisti tikrąjį, vienareikšmį žmogaus sielos 
nemirtingumo ir sielos individualizacijos problemų išspren- 
dimą Aristotelio filosofijoje taip ir liko bevaisės. 

Dvilypė proto prigimtis pasirodo ir tada, kai Aristotelis 
svarsto žmogaus elgesio ir visuomenės gyvenimo problemas, 
t. y. jo etikoje ir politikoje, kurios kartu sudaro Aristotelio 
praktinę filosofiją. Praktinė filosofija remiasi praktinio paži- 
nimo skyrimu nuo teorinio pažinimo. Teorinio pažinimo da- 
lykas yra išmintis, protas čia užsiėmęs pats savimi, teorine 
idėjų žiūra, kontempliacija. Teorinis protas regį daiktų for- 
mas, idėjas grynu pavidalu, t. y. nepriklausomai nuo jų 
aktualizavimosi materijoje. Kaip tik todėl šis protas yra grei- 
čiau dieviškos prigimties ir negali spręsti nei apie žmogaus, 
nei apie valstybės veiklą. Apie tą veiklą spręsti ir ją nu- 
kreipti gali tik tas protas, kuris priklauso tam tikram žmo- 
gui ar tam tikrai valstybei, kuris yra jų forma, t. y. praktinis 
protas. Tiktai toks protas gali. nurodyti, ko reikia siekti ir 
ko vengti, bet šie nurodymai nėra teorinė tiesa, jie neturi 
visuotinės reikšmės, nes atskiriami nuo tos žemesnės žmo- 
gaus sielos, kuri yra kūno forma ir todėl greičiau atsitiktinė, 
neapibrėžiama, iracionali. Žmogaus praktinis elgesys, kaip ir 
valstybės sutvarkymas, nėra teorinio pažinimo reikalas. Tei- 
singo žinojimo neužtenka nei dorybei, nei teisingumui pa- 
siekti. 

Taigi ir savo praktinėje filosofijoje Aristotelis jau gerokai 
nukrypsta nuo to racionalistinio ir įdealistinio kelio, kuris 
buvo nužymėtas jo pirmtakų Sokrato ir Platono. Nukryps- 
ta nuo jo, bet jo neatsisako. Šis kelias jam lieka svarbiau- 
sias, nors jau nėra vienintelis. Ir etikos, ir politikos teorijoje 
Aristotelis skiria idealius veiklos kriterijus, etinį ir politinį 
idealą nuo realios veiklos ir įvairių tą veiklą lemiančių ap- 
linkybių, bet jis nesiima realios veiklos vertinti vien idealo 
požiūriu. Mat idealas yra ne žmogiškos, bet dieviškos prigim- 
ties dalykas. Ir žmogus, ir valstybė šiek tiek dalyvauja ta- 

me, kas protinga, kas dieviška, bet jie negali būti su tokiais 
dalykais tapatinami. Žmogus, kurio elgesys priklausytų tiktai 
nuo proto, jau nebūtų žmogus. Požiūris į žmogų kaip į tar- 
pinę būtybę, esančią tarp gyvulio ir Dievo, paženklino visą 
Aristotelio etikos ir politikos problematiką. Antai etikoje jis 
skirsto dorybes į dianoetines (proto) ir etines (būdo); pirmą- 
sias žmogaus gyvenime laiko vertingesnėmis, o antrąsias — 
reikšmingesnėmis, nes jos labiau atitinka žmogaus prigimtį. 
Pastarosios dorybės kyla ne iš mąstymo, o iš įpročio. Įprotis 
nėra visiškai iracionalus dalykas, nes jis remiasi visuome- 
niniu žmogumi — visuomenės papročiais, valstybės santvar- 
ka ir įstatymais. Valstybė turi savą teisingumą, kuris yra 
aukštesnis už žmogaus dorybę, nes visuma visada pranašes- 
nė už dalį. Tai, kas žmogui yra protas, valstybėje yra įsta- 
tymas. Valstybės, jų santvarkos, jų įstatymai, kaip ir žmonės, 
skiriasi savo tobulumu, bet nėra ir negali būti valstybės, 
kuri būtų visiškai tobula, t. y. ideali. Ši Aristotelio nuostata 
lėmė jo politinių svarstymų linkmę: pateikęs valstybės formų 
klasifikaciją, įžvalgiai apibūdinęs kiekvieną iš jų, nurodęs 
jų pranašumus ir trūkumus, jis nesiima, sekdamas savo mo- 
kytoju, konstruoti tokį idealios valstybės modelį, kuris leis- 
tų vertinti visas realias valstybes, Utopijų kūrimas nesideri- 
na su Aristotelio pažinimo uždavinių samprata. 

Žmonijos kultūros istorijoje Aristotelis užima vietą, kuri 
jam teisėtai priklauso,— jis yra vienas iš pačių didžiausių 
visų laikų filosofų ir mokslininkų. Ir vis dėlto ta didžiulė 
Aristotelio figūra, kurią mes matome dabar iš amžių pers- 
pektyvos, yra ne itin ryški ir net dvejinasi. Kaltas dėl to ne 
vien didžiulis laiko tarpas, skiriantis mus nuo jo. Gyvenimas 
mėgsta pajuokauti ir su dideliais žmonėmis, tarsi nejučiomis 
suteikdamas jų kūriniams kiek kitokią prasmę negu ta, kuri 
buvo svarbiausia patiems kūrėjams, Pats Aristotelis savo ty- 
rinėjimais manė realizuojąs svarbiausiąjį senovės graikų fi- 
losofijos idealą — atskleisti ir išskleisti tuos pirmuosius pa- 
saulio pradus ir priežastis, kurie sudaro pasaulio esmę, Jis 
tikėjo absoliučia tiesa ir manė kuriąs visa apimančią, bet vis 
dėlto uždarą žinojimo sistemą. Tačiau toks sistemos uždaru- 
mas pasirodė esąs tik iliuzija. Tai buvo uždavinys, kurį 
sprendžiant nežinomųjų visą laiką daugėjo, tai buvo viltis 
kopiant į kalną geriau įžiūrėti horizonto liniją. Ir kaip tik 
šitas į Aristotelio filosofiją įsimetęs miražas vėlesniais lai- 
kais pasirodė esąs magiškai patrauklus, nes jis geriau negu 
uždara filosofija atspindėjo kai kuriuos amžinus žmogaus 


būties momentus. Tik tuo galima paaiškinti, kodėl vėlesnių 
laikų, ypač viduramžių, filosofams Aristotelis taip dažnai 
tapdavo savotišku tikrovės pakaitalu. Suprasti Aristotelį 
jiems atrodė kur kas svarbiau negu stebėti ir studijuoti gam- 
tą ir žmogų. Ir Aristotelis visada pasirodydavo esąs tikrovės 
vertas jos pakaitalas — niekam iš jo uolių gerbėjų taip ir 
nepavykdavo aprėpti, išreikšti ir susisteminti visų iš jo fi- 
losofijos išplaukiančių išvadų, taigi „pagaliau“ suprasti Aris- 
totelį. Tuo galima paaiškinti ir vėlesnių laikų neigiamą po- 
žiūrį į Aristotelį, demaskuojantį jį vos ne kaip didžiausią 
kliūtį, iškilusią pozityvaus mokslo kelyje. 

Tokie priešingi ir vis dėlto panašūs Aristotelio filosofijos 
vertinimai jau neimponuoja mūsų laikų filosofijai. Ji mo- 
kosi žiūrėti į Aristotelį visų pirma jo meto žmogaus ir visuo- 
menės, jo meto filosofijos ir mokslo akimis, ji laikosi požiū- 
rio, kad suprasti gyvenimą remiantis Aristoteliu galima tik 
tuo atveju, kai pirma pats Aristotelis suprantamas remiantis 
gyvenimu, kai jis atrandamas tame ir savo meto, ir savo 
tautos, ir pasaulio kultūros kontekste, kuriame išryškėja vi- 
sos jo kūrybos prasmė ir išliekamoji galia. Tai yra labai 
sunkus, bet, matyt, vienintelis produktyvus Aristotelio skai- 


tymo būdas. 
Albinas Lozuraitis 


Kategorijos 


Ketppope i 


1. Vienvardžiais (homonyma) vadinami tie dalykai, 
kurie turi tik tą patį pavadinimą, o tą pavadinimą ati- 
tinkantį esmės apibrėžimą — skirtingą, pavyzdžiui, z0- 
on gali reikšti ir žmogų, ir piešinį: abu turi tik tą pati 
pavadinimą, o pavadinimą atitinkantį esmės apibrėži- 
mą — skirtingą. Jei kas norėtų apibrėžti, ką vienam ir 
kitam iš jų reiškia būti z0on, kiekvienam iš jų turėtų 
pateikti atskirą apibrėžimą. 

Bendravardžiais (synonyma) vadinami tie dalykai, 
kurių ir pavadinimas, ir jį atitinkantis esmės apibrėži- 
mas yra vienodi, pavyzdžiui, „gyva būtybė" (z0on) yra 
ir žmogus, ir jautis, nes žmogus ir jautis ne tik vadina- 
mi gyvomis būtybėmis, bet turi ir tą pati esmės api- 
brėžimą: jei kas norėtų apibrėžti, ką vienam ir kitam 
iš jų reiškia būti gyva būtybe, abiem pateiktų tą patį 
apibrėžimą. 

Išvestiniais (paronyma) vadinami dalykai, kurie gau- 
na pavadinimą iš kokio nors dalyko, atitinkantį jo pa- 
vadinimą, bet turinti kitokią galūnę, pavyzdžiui, pava- 
dinimas „gramatikas“ yra kilęs iš „gramatikos“, o „nar- 
suolis"— iš „narsos“, 

2. Žodžiai sakomi arba susieti vienas su kitu, arba 
nesusieti: susieti — pavyzdžiui, „žmogus bėga", „žmo- 
gus nugali", o nesusieti — pavyzdžiui, „žmogus“, „jau- 
tis“, „bėga“, „nugali". 

Iš esamų dalykų viena pasakoma apie kokį nors 
subjektą, bet nėra jokiame subjekte, pavyzdžiui, žmo- 
gus: apie subjektą — tam tikrą žmogų — kalbama kaip 

apie žmogų, bet žmogaus nėra jokiame subjekte; kita 

„ym subjekte, bet nepasakoma apie jokį subjektą (esan- 

čiu subjekte aš vadinu tai, kas nėra dalis, bet nieka- 

da negali būti skyrium nuo to, kuriame yra), pavyz- 

džiui, tam tikra gramatika glūdi subjekte — sieloje, 

bet apie jokį subjektą nekalbama kaip apie tam tikrą 

gramatiką. Ir tam tikras baltumas glūdi subjekte — kūne 

(juk kiekviena spalva glūdi kūne), bet apie jokį subjek- 

"tą nekalbama kaip apie tam tikrą baltumą. O kai kas 

1b / ir pasakoma apie subjektą, ir glūdi subjekte, pavyzdžiui, 

mokslas yra subjekte — sieloje, o apie subjektą gra- 

matiką kalbama kaip apie mokslą. Dar kai kas nebūna 

subjekte ir nepasakoma apie kokį nors subjektą, pa- 

vyzdžiui, paskiras žmogus, paskiras arklys. Nė vienas 

iš tų dalykų nebūna subjekte ir nepasakomas apie sub- 
jektą. 

Apskritai visa tai, kas nedalu ir skaičiaus atžvilgiu 
yra vienetas, nesakoma apie jokį subjektą, bet niekas 
nekliudo kuriam nors iš tų dalykų būti subjekte. Juk 
tam tikra gramatika priklauso prie dalykų, kurie glūdi 
subjekte, nors apie jokį subjektą nekalbama kaip apie 
tam tikrą gramatiką. 

3. Kai viena pasakoma apie kita kaip apie subjektą, 
tada visa tai, kas pasakoma apie tarinį, tinka ir subjek- 
tui — pavyzdžiui, apie paskirą žmogų sakoma „žmo- 
gus", 0 apie žmogų sakoma „gyva būtybė“; taigi „gyva 
būtybė" tinka ir paskiram žmogui, nes paskiras žmogus 
yra ir žmogus, ir gyva būtybė. 

Skirtingos giminės, nesusijusios viena su kita, turi ir 
rūšinių skirtumų, pavyzdžiui, gyva būtybė ir mokslas. 
Gyvos būtybės viena nuo kitos skiriasi tuo, kad vienos 
gyvena sausumoje, kitos yra dvikojės, dar kitos skrai- 
do, o dar kitos gyvena vandenyje. Bet vienas mokslas 
nesiskiria nuo kito tuo, kad yra dvikojis. Tačiau niekas 
nekliudo vienai su kita susijusioms giminėms turėti tuos 
pačius rūšinius skirtumus, nes aukštesnės giminės nu- 
sako žemesnes, ir todėl kiek yra tarinio rūšinių skirtų- 

20 mų, tiek jų bus ir subjekto, 


4. Kiekvienas be ryšio pasakytas žodis žymi arba 
esmę (usia), arba „kiek“ (poson), arba „koks“ (poion), 
arba „kieno nors atžvilgiu“ (pros ti), arba „kur“ (pu), 
arba „kada“ (pole), arba „būti kokioje nors padėtyje“ 
(keisthai), arba „turėti“ (echein), arba „veikti“ (poiein), 
arba „patirti“ (paschein).'Esmė/ trumpai sakant, — lai, 
pavyzdžiui, žmogus, arklys; „kiek“— pavyzdžiui, dvie- 
jų, trijų uolekčių ilgio; „koks“ — pavyzdžiui, baltas, iš- 
manantis gramatiką; „kieno nors atžvilgiu"— pavyz- 
džiui, dvigubas, pusė, didesnis; „kur“— pavyzdžiui, tur- 
guje, Likėjuje; „kada“ — pavyzdžiui, vakar, pernai; 
„būti kokioje nors padėtyje“— pavyzdžiui, guli, sėdi; 
„turėti'— pavyzdžiui, apsiavęs, apsiginklavęs; ,„veik- 
ti"-— pavyzdžiui, pjauna, degina; „patirti“— pavyzdžiui, 
yra pjaunamas, deginamas, 

5. Esme pirmine, tikriausia ir tinkamiausia prasms 
yra vadinama toji, kuri nepasakorna apie joki subjektą 
ir neglūdi jokiame subjekte,— pavyzdžiui, tam tikras 
žmogus, tam tikras arklys. Antrinėmis esmėmis yra va- 
dinamos tos, kurioms kaip rūšims priklauso vadinamo- 
sios pirminės esmės — ir tos rūšys, ir jų giminės. Pa- 
vyzdžiui, paskiras žmogus priklauso „žmogaus“ rūšiai. 
o tos rūšies giminė yra „gyva būtybė“. Todėl tos esmės 
yra vadinamos antrinėmis, pavyzdžiui, „žmogus“, „gy- 
va būtybė". Iš to, kas pasakyta, aišku, kad to, kas 
pasakoma apie subjektą, būtinai yra pasakomas ir pa- 
vadinimas, ir apibrėžimas; antai apie paskirą žmogų 
kaip subjektą sakoma, kad tai — žmogus, o kartu pasa- 
komas ir jo pavadinimas, nes paskiram žmogui priskirsi 
ir žmogaus pavadinimą, o kartu pasakomas ir paskiro 
žmogaus apibrėžimas, nes paskiras žmogus yra ir žmo- 
gus, ir gyva būtybė. Bet tų dalykų, kurie glūdi subjek- 
te, daugeliu atvejų, kalbant apie subjektą, nepasakomas 
nei pavadinimas, nei apibrėžimas. Nors niekas nekliudo, 
kad tam tikrais atvejais, kalbant apie subjektą, būtų pa- 
sakomas pavadinimas, bet apibrėžimo pasakyti neįma- 
noma. Pavyzdžiui, baltumas, glūdintis kūne kaip sub- 
jekte, kalbant apie subjektą pasakomas, nes kūną va- 

diname baltu, bet niekuomet, kalbėdami apie baltą kūną, 
nepasakysime baltumo apibrėžimo. 
— Visa kita arba pasakoma apie pirmines esmes kaip 
sm“ subjektus, arba glūdi jose kaip subjektuose. Tai 
pasidaro aišku, kai imami paskiri dalykai, pavyzdžiui, 
apie žmogų kalbame kaip apie gyvą būtybę, tad ir apie 
paskirą žmogų bus kalbama kaip apie gyvą būtybę, 
nes jei apie jokį paskirą žmogų nesakysime, kad jis — 
gyva būtybė, tai to nesakysime nė apie žmogų apskri- 
tai. Arba jei spalva glūdi kūne, tai ji glūdi ir paski- 
rame kūne, nes jeigu jos nebūtų jokiame paskirame 
kūne, tai nebūtų ir kūne apskritai. Taigi visa kita arba 
pasakoma apie pirmines esmes kaip apie subjektus, ar- 
ba glūdi jose kaip subjektuose. Taigi, įeigu nebūtų pir- 
minių esmių, būtų neįmanoma, kad kas nors kita egzis- 
tuotų. T 
Iš antrinių esmių rūšis daugiau yra esmė negu gimi- 
nė, nes ji artimesnė pirminei esmei. Jei kas norėtų 
apibrėžti pirminę esmę, kas ji yra, tai suprantamiau 
ir tinkamiau ją apibrėžtų rūšimi negu gimine. Pavyz- 
džiui, nusakydamas, kas yra paskiras žmogus, supran- 
tamiau jį apibrėžtų nurodydamas, kad jis yra žmogus, 
negu nurodydamas, kad tai — gyva būtybė. Mat anas 
apibrėžimas būtų artimesnis paskiram žmogui, o ant- 
rasis — bendresnis. Taip pat nusakydamas, kas yra 
paskiras medis, suprantamiau jį apibrėžtų nurodyda- 
mas, kad tai yra medis, negu nurodydamas, kad tai — 
augalas. Be to, pirminės esmės dėl to pirmiausia yra 
esmės, kad jos yra visų kitų dalykų subjektai, ir visi 
kiti dalykai arba pasakomi apie jas, arba glūdi jose. 
Koks yra pirminių esmių santykis su visais kitais daly- 
kais, toks yra rūšies santykis su gimine. Mat rūšis yra 
giminės subjektas, nes giminės nusako rūšis, bet ne 
atvirkščiai — rūšys gimines. Tad ir dėl to rūšis daugiau 
yra esmė negu giminė. Iš pačių rūšių, kadangi jos nėra 
giminės, nė viena nėra daugiau esmė negu kita; juk 
ne tiksliau apibrėši kokį nors žmogų remdamasis žmo- 
gaus sąvoka, negu kokį nors arklį — remdamasis arklio 
sąvoka, Lygiai taip pat iš pirminių esmių viena esmė 


nėra daugiau esmė negu kita — paskiras žmogus yra 
ne daugiau esmė negu paskiras jautis, 

Suprantama, kad po pirminių esmių antrinėmis es- 
mėmis mes laikome tik rūšis ir gimines, nes iš to, kas 
pasakoma, tik jos parodo pirminę esmę. Mat, jei kas 
norės nusakyti, kas yra paskiras žmogus, tai tinkamiau 
nusakys nurodydamas rūšį ar giminę, be to, supranta- 
miau nusakys nurodydamas rūšį, o ne giminę: pasaky- 
damas, kad jis yra žmogus, o ne kad jis yra gyva bū- 
tybė. O jei kas norės apibrėžti paskirą Žmogų remda- 
masis kokiais kitais dalykais, tai apibrėš netinkamai, 
pavyzdžiui, sakydamas, kad jis yra „baltas“, „bėga“ 
ar ką kita panašaus. Todėl iš visų kitų dalykų tik rū- 
šys ir giminės teisingai yra vadinamos esmėmis. Be 
to, pirminėmis esmėmis jos tinkamiausiai vadinamos 
todėl, kad jos yra visų kitų dalykų subjektai, ir koks 
yra pirminių esmių santykis su visais kitais dalykais, 
toks yra pirminių esmių rūšių ir giminių santykis su 
visais kitais dalykais: juk apie jas pasakoma visa kita. 


Jei paskirą žmogų pavadinsi išmanančiu gramatiką, tai. 


ir žmogų, ir gyvą būtybę pavadinsi išmanančiais grama- 
tiką; panašiai yra ir kitais atvejais. 

Visos esmės turi bendra ypatybę — jos neglūdi sub- 
jekte. Pirminė esmė neglūdi subjekte, ir ji nepasakoma 
apie subjektą. Kad antrinės esmės neglūdi subjekte, 
paaiškėja iš štai ko: apie paskirą žmogų kaip apie sub- 
jektą pasakoma, kad tai žmogus, bet „žmogus“ neglū- 
di subiekte — juk paskirame žmoguje neglūdi „žmo- 
gus". Taip pat apie paskira žmogų kaip subjektą pa- 
sakoma, kad tai gyva būtybė, bet paskirame žmoguje 
neglūdi „gyva būtybė". Jei kas nors glūdi subjekte, tai 
niekas nekliudo, kalbant apie subjektą, kartais pasakyti 
pavadinimą to, kas glūdi subjekte, bet jo apibrėžimo 
negalima apie jį pasakyti. O antrinių esmių, kalbani 
apie subjektą, yra pasakomas ir apibrėžimas, ir pava- 
dinimas, nes žmogaus apibrėžimas tinka paskiram žmo- 


gui, taip pat tinka ir gyvos būtybės apibrėžimas. Tad / 


esmė nepriklauso prie tų dalykų, kurie glūdi subjekte. 


Ja 

Bet tai būdinga ne tik esmei — ir rūšinis skirtumas 
priklauso prie dalykų, kurie neglūdi subjekte. Nors 
apie žmogų kaip subjektą sakoma, kad jis gyvena sau- 
sumoje, yra dvikojis, bet tai neglūdi subjekte: „,gyveni- 
mas sausumoje“ ir „dvikojiškumas“ neglūdi žmoguje. 
Ir rūšinio skirtumo apibrėžimas pasakomas apie tuos 
dalykus, kuriems jis tinka, Jei, pavyzdžiui, žmogų va- 
dinu sausumoje gyvenančia būtybe, tai kartu priskiriu 
žmogui ir sausumoje gyvenančios būtybės apibrėži- 
mą — juk žmogus yra sausumoje gyvenanti būtybė. 

„Jeigu esmės dalys glūdi visumose kaip subjektuose, 
dėl to neturėtume suglumti ir tų dalių jau nebevadinti 
esmėmis, nes, kalbėdami apie tai, kas glūdi subjekte, 
mes pasakėme, kad tai glūdi jame ne taip, kaip da- 
lys glūdi kame nors. 

Esmės ir rūšiniai skirtumai turi tą ypatybę, kad visa, 
kas iš jų sudaryta, nusakoma kaip bendravardžiai [da- 
lykai], nes visi iš jų sudaryti nusakymai liečia arba 
atskirybes, arba rūšis. Iš pirminės esmės nesudaroma 
jokio nusakymo, nes ji nepasakoma apie jokį subjektą. 
Dėl antrinių esmių, tai rūšis pasakoma apie atskirybę, 
o giminė — ir apie rūšį, ir apie atskirybę. Taip pat ir 
rūšiniai skirtumai pasakomi ir apie rūšis, ir apie atski- 
rybes. Pirminės esmės prisiima rūšies ir giminės są- 
vokas, o rūšis — giminės sąvoką, nes visa, kas pasa- 
(koma apie tarinį, gali būti taikoma ir subjektui. Pana- 
"šiai ir rūšys, ir atskirybės prisiima rūšinio skirtumo są- 
voką. Bendravardžiais pavadinome tuos dalykus, kurie 
turi tą patį pavadinimą ir tokią pačią sąvoką. Todėl 
visa, kas sudaryta iš esmių ir iš rūšinių skirtumų, nu- 
sakoma kaip bendravardžiai [dalykai]. 

Atrodo, kad kiekviena esmė žymi ką nors apibrėžta. 
Dėl pirminių esmių yra tikra ir neabejotina, kad jos 
žymi ką nors apibrėžta, nes tai, ką kiekviena iš tų 
esmių parodo, yra nedalu ir viena kiekio atžvilgiu. Dėl 
antrinių esmių, tai dėl panašios pavadinimo formos at- 
rodo, lyg ir jos žymėtų ką nors apibrėžta, kai, pavyz- 
džiui, minimas „žmogus“ arba „gyva būtybė“, bet iš 
tikrųjų taip nėra: „žmogus“ ir „gyva būtybė" čia dau- 


giau žymi kokybę, nes čia subjektas yra ne kas nors 
viena, kaip pirminių esmių atveju: „žmogumi“ ir „gyva 
būtybe" vadinama daug atskirybių. Bet antrinė esmė 
nenurodo tiesiog kokios nors kokybės, kaip, pavyz- 
džiui, baltumo: „baltumas“ čia nieko daugiau nereiš- 
kia, kaip tik kokybę, tik rūšis ir giminė apibrėžia es- 
mės kokybę — juk jos nurodo, kckia yra esmė. Gimine 
esmės kokybę nurodo plačiau negu rūšis: tas, kas sako 
„gyva būtybė“, aprėpia daugiau negu tas, kuris sako 
„Žmogus“, 

Esmės turi ir tą ypatybę, kad joms nieko nėra prie- 
šingo. Kas galėtų būti priešinga pirminei esmei, pavyz- 
džiui, paskiram žmogui arba paskirai gyvai būtybei? 
Nieko jiems nėra priešingo. Taip pat nieko nėra prie- 
šingo nei žmogui, nei gyvai būtybei. Bet tai būdinga 
ne tik esmei — tą patį galima pasakyti ir apie daugeli 
kitų dalykų, pavyzdžiui, apie kiekybę. Juk tam, kas yra 
dviejų ar trijų uolekčių ilgio, nieko nėra priešingo, ir 
dešimčiai nieko nėra priešingo, panašiai ir kitiems to- 
kiems dalykams: nė vienam iš jų nėra nieko priešingo. 
Nebent kas teigtų, kad tam, ko gausu, yra priešinga 
tai, ko negausu, arba „dideliam“ priešinga „mažas“. Bet 
„apibrėžtiems dydžiams nieko nėra priešingo. 

Be to, kaip atrodo, esmė negali būti matuojama 
„daugiau“ ir „mažiau“. Aš tuo nenoriu pasakyti, kad 
iviena esmė negali būti nei daugiau, nei mažiau esmė 
negu kita — jau buvo sakyta, kad taip gali būti, bet 
kad nė viena esmė negali nei daugiau, nei mažiau būti 
tuo, kas ji yra kaip esmė. Jei, pavyzdžiui, šita esmė yra 
"žmogus, tai jis nebus nei daugiau, nei mažiau Žmogus 
nei palyginti su pačiu savimi, nei su Kitu žmogumi — 
ne taip, kaip sakoma, kad kas nors yra baltesnis už ką 
nors kitą arba gražesnis ar negražesnis už kitą. Net 
sakoma, kad tas pats dalykas yra arba daugiau, arba 
mažiau toks, koks buvo anksčiau, pavyzdžiui, kad bal- 
tas kūnas dabar yra baltesnis negu anksčiau arba kad 
karštas kūnas dabar yra karštesnis ar šaltesnis. Bei 
apie esmę nesakoma, kad ji yra daugiau ar mažiau es- 
mė.. Juk nesakoma, kad žmogus dabar yra daugiau 

žmogus negu anksčiau, — taip pat nė vienas kitas iš tų 
dalykų, kurie yra esmės. Taigi esmė negali būti ma- 
tuojama „daugiau“ ir „mažiau“. 

Bet pagrindinė esmės ypatybė yra ta, kad esmė, 
būdama viena kiekio atžvilgiu ir ta pati, gali prisiimti 
lpriešingybes, tuo tarpu apie kitus dalykus, kurie nėra 
esmės, to negalima pasakyti, t. y. kad kas nors, bū- 
damas vienas kiekio atžvilgiu, galėtų prisiimti prie- 
šingybę; antai būdama viena kiekio atžvilgiu ir ta pati, 
spalva negali būti balta ir juoda. Panašiai vienas kie- 
kio atžvilgiu ir tas pats darbas negali būti blogas ir 
geras. Tokie pat yra ir visi kiti dalykai, kurie nėra es- 
mės. Tik esmė, būdama viena kiekio atžvilgiu ir ta 
pati, gali prisiimti priešingas ypatybes. Antai žmogus, 
būdamas vienas ir tas pats, gali būti čia išbalęs, čia 
tamsus, čia šaltas, čia karštas, čia blogas, čia geras. Visi 
kiti dalykai tokie negali būti, nebent kas nors mums 
prieštarautų ir sakytų, kad pasakymas ir nuomonė gali 
prisiimti priešingybės, nes tas pats pasakymas atrodo 
esąs ir teisingas, ir klaidingas, Antai jei pasakymas, kad 
kas nors sėdi, yra teisingas, tai šiam atsistojus tas pats 
pasakymas bus klaidingas. Tas pat ir dėl nuomonės." 
Antai jei kas nors teisingai manytų, kad tas žmogus 
sėdi, tai šiam atsistojus ta pati: nuomonė jau bus klai- 
dinga. Tačiau jei kas nors ir sutiktų su tuo, vis dėlto 
čia prisiimama priešingybė skirtingu būdu. Mat esmės 
prisiima priešingybės pačios pasikeisdamos. Juk iš karš- 
tos tapdama šalta esmė pasikeitė — ji virto kita, pana- 
šiai ir tapdama iš tamsios balta ar iš blogos — gera, 
Taip būna ir visais kitais atvejais: esmė prisiima prie- 
šingybę tik pasikeisdama. O pasakymas ir nuomonė, 
būdami visais atžvilgiais nepajudinami, lieka nepasi- 
keitę, tik pasikeitus aplinkybėms jie gauna priešingybę. 
Todėl pasakymas, kad kas nors sėdi, lieka toks pat, tik 
atsižvelgiant į pasikeitusias aplinkybes jis vadinamas 
čia teisingu, čia klaidingu. Tas pat ir dėl nuomonės. 
Taigi būdo, [kuriuo esmė prisiima priešingybes], at- 
žvilgiu esmei būdinga tai, kad tik pasikeisdama ji 
prisiima priešingybes. Jei kas nors vis dėlto teigtų, 


kad pasakymas ir nuomonė gali prisiimti priešingybes, 
tai būtų netiesa. Juk sakoma, jog pasakymas ir nuo- 
monė gali prisiimti priešingybes ne dėl to, kad jie pa- 
tys ką nors prisiima, o dėl to, kad jie liečia kokį nors 
kitą dalyką, kuris pasikeičia: atsižvelgiant į tai, ar pa- 
sikeitimas įvyksta, ar ne, pasakymas ir vadinamas tei- 
singu ar klaidingu, o ne dėl to, kad pats pasakymas 
galėtų prisiimti priešingybę. Apskritai nei pasakymas, 
nei nuomonė niekieno nė kiek nėra išjudinami. Todėl, 
kadangi juose neįvyksta jokių pasikeitimų, jie ir negali 
prisiimti priešingybių. O apie esmę sakoma, kad ji ga- 
li prisiimti priešingybes, nes ji pati jas prisiima: ji 
prisiima sveikatą arba ligą, virsta balta arba tamsia. 
Kadangi ji pati prisiima kiekvieną iš tų ypatybių, todėl 
ir sakoma, kad ji gali prisiimti priešingybės, Taigi 
esmė, būdama kiekio atžvilgiu viena ir ta pati, turi tą 
ypatybę, kad pati keisdamasi ji gali prisiimti priešingy- 
bes. Tai tiek tebus pasakyta apie esmę. 

6. Kiekybė yra arba trūki, arba tolydi ir susideda 
arba iš dalių, užimančių tam tikrą padėtį viena kitos 
atžvilgiu, arba iš dalių, neužimančių tokios padėties. 
Trūki kiekybė yra, pavyzdžiui, skaičius, žodis, o toly- 
di — linija, paviršius, kūnas, be to, laikas ir erdvė. 
Skaičiaus dalys neturi bendros ribos, prie kurios jos 
susieitų. Antai penki yra dešimties dalis, bet penki su 
penkiais negali susieiti, nes neturi jokios bendros ri- 
bos — jie yra vienas nuo kito skyrium. Taip pat trys ir 
septyni nesusieina prie jokios bendros ribos. Ir apskri- 
tai skaičiaus dalys neturi jokios bendros ribos, o visa- 
da yra skyrium. Taigi skaičius priklauso prie trūkių 
kiekybių. Ir žodis priklauso prie trūkių kiekybių. Aiš- 
ku, kad ir žodis yra kiekybė, nes jis matuojamas trum- 
pu ir ilgu skiemenimis. Aš turiu galvoje žodį, tariamą 
balsu. Jo dalys nesusieina prie jokios bendros ribos, 
nes nėra bendros ribos, prie kurios susieitų skieme- 
nys — kiekvienas skiemuo yra skyrium nuo kitų. 

Tuo tarpu linija yra tolydi. Čia galima surasti bend- 
rą Tibą — tašką, prie kurio susieina jos dalys, o bendra 
paviršiaus riba — linija, nes paviršiaus dalys susieina 

prie kokios nors bendros ribos. Panašiai kūno bendra 
riba galėtume laikyti liniją arba paviršių, kur liečiasi 
kūno dalys. 

Laikas ir vieta taip pat priklauso prie tokių kieky- 
bių, nes dabarties laikas siejasi su praeitimi ir ateitimi. 
Vieta taip pat priklauso prie tolydžių kiekybių, nes 
kūno dalys, susieinančios prie kurios nors bendros ri- 
bos, užima tam tikrą vietą. Taigi ir vietos dalys, kurias 
užima kiekviena kūno dalis, susieina prie tos pačios 
ribos, kaip ir kūno dalys. Tad ir vieta yra tolydi, nes 
jos dalys susieina prie vienos bendros ribos. 

Toliau. Kiekybė susideda arba iš dalių, užimančių 
viena kitos atžvilgiu tam tikrą padėtį, arba iš dalių, 
neužimančių tokios padėties. Antai linijos dalys užima 
viena kitos atžvilgiu tam tikrą padėtį: kiekviena dalis 
yra tam tikroje vietoje, ir galima imti kiekvieną dalį 
skyrium ir nustatyti, kurioje plokštumos vietoje ji yra 
ir su kuriomis kitomis dalimis ji susieina. Ir plokštu- 
mos dalys viena kitos atžvilgiu turi tam tikrą padėtį; 
lygiai taip pat galima nustatyti, kur yra kiekviena da- 
lis ir kurios dalys viena su kita susieina. Panašiai ir 
dėl kūno ir vietos dalių. Tuo tarpu apie skaičių būtų 
neimanoma pasakyti, kokią padėtį viena kitos atžvilgiu 
užima jo dalys arba kokioje vietoje jos yra, arba ko- 
kios dalys liečiasi. Neįmanoma to pasakyti ir apie laiko 
dalis: juk jokia laiko dalis neišlieka, o tai, kas neišlie- 
ka, argi galėtų užimti kokią nors padėtį? Veikiau turė- 
tume sakyti, kad laikas turi tam tikrą eilės tvarką, 
nes viena jo dalis yra ankstesnė, kita — vėlesnė. Tas 
pat ir dėl skaičiaus: skaičiuojant vienas nurodomas 
ankcčiau negu du, du — anksčiau negu trys. Taigi skai- 
čiaus dalys gali turėti tam tikrą eilės tvarką, -bet padė“ 
ties negalėtume nurodyti. Panašiai ir dėl žodžio: jokia 
jo dalis neišlieka — kas buvo pasakyta, jau pasakyta, 
ir nebesugausi. Todėl žodžio dalys neužima jokios pa- 
dėties, nes jos neišlieka. Taigi kiekybė susideda arba iš 
dalių, turinčių tam tikrą padėtį, arba iš neturinčių pa- 
dėties dalių. 


Tik tie dalykai, kuriuos iki šiol paminėjome, vadi- 
nami kiekybe tikrąja to žodžio prasme; visa kita taip 
vadinama tik atsitiktinai: tik nusižiūrėję į minėtuosius 
dalykus, mes ir kitus vadiname kiekybėmis — antai 
„daug baltumo“ sakome ta prasme, kad baltumas užima 
didelį paviršių, ilgu darbą ir judėjimą vadiname todėl. 
kad tęsiasi ilgą laiko tarpą; nė vienas iš šių dalykų 
nėra vadinamas kiekybe pats savaime. Pavyzdžiui, jei 
kas norės nurodyti, kokio ilgumo yra koks nors dar- 
bas, jis išmatuos darbą laiku ir sakys: „tęsiasi viene- 
rius metus“ ir panašiai, o norėdamas nurodyti, kiek yra 
baltumo, jis išmatuos baltą paviršių ir pasakys: „koki 
paviršių baltumas užima, tiek ir yra baltumo“. Taigi 
tik anksčiau paminėtieji dalykai yra vadinami kiekybė- 
mis tikrąja to žodžio prasme ir patys savaime, o iš ki- 
tų dalykų nė vienas nėra vadinamas kiekybe; jeigu 
vadinamas, tai tik atsitiktinai. 

Toliau. Kiekybei nieko nėra priešingo. Aišku, kad 
apibrėžtiems dydžiams nėra nieko priešingo, pavyz- 
džiui, dviejų ar trijų uolekčių ilgiui arba kokiam nors 
paviršiui, arba kokiam nors kitam panašiam daly- 
kui — juk jiems nieko nėra priešingo. Nebent kas nors 
sakytų, kad „daug" yra priešinga „mažai“ arba kad 
„didelis“ yra priešingas „mažam“. Bet nė vienas iš šių 
dalykų nėra kiekybė, tai veikiau santykis, nes niekas 
nėra vadinamas mažu arba dideliu pats savaime, o tik 
lyginamas su kuo nors kitu. Antai kalnas yra vadina- 
mas mažu, 0 soros grūdelis — dideliu todėl, kad grū- 
delis yra didesnis už kitus soros grūdelius, o kalnas — 
mažesnis už kitus kalnus. Vadinasi, čia vienas daiktas 
lyginamas su kitu, nes jeigu daiktas būtų vadinamas 
dideliu ar mažu pats savaime, niekada kalnas nebūtų 
vadinamas mažu, o soros grūdelis — dideliu. Arba sa- 
koma, kad kaime yra daug žmonių, o Atėnuose — ma- 
žai, nors čia jų yra šimteriopai daugiau negu kaime, 
arba kad name yra daug žmonių, o teatre — mažai, 
nors čia jų yra daug kartų daugiau. Toliau, dviejų ar 
trijų uolekčių ilgis ir kiti panašūs dalykai parodo kie- 
kybę, o „didelis“ ar „mažas“ rodo ne kiekybę, bet vei- 

kiau santykį, nes dideliu ar mažu daiktą vadiname tik 
ko nors kito atžvilgiu. Taigi aišku, kad tie dalykai pri- 
klauso prie santykinių. Ar kas šiuos dalykus vadina 
kiekybėmis, ar nevadina, vis tiek jiems nieko nėra 
priešingo. Juk kaip galėtume sakyti, kad yra kas nors 
priešinga tam, kas imamas ne pats savaime, o tik ly- 
ginant su kuo nors kitu? Toliau. Jeigu „didelis“ ir 
„mažas“ bus priešingybės, tai išeis, kad tas pats daly- 
kas kartu prisiima priešingybes ir kad dalykai yra prie- 
šingi patys sau. Juk būna atvejų, kai tas pats daiktas 
kartu yra ir didelis, ir mažas. Mat, palyginti su vienu 
daiktu, jis yra mažas, o su kitu — didelis. Tad išeina, 
kad tas pats daiktas kartu yra ir didelis, ir mažas, va- 
dinasi, kartu prisiima priešingybes. Betgi atrodo, kad 
joks daiktas negali kartu prisiimti priešingybių kaip 
esmė: ji, kaip atrodo, gali prisiimti priešingybes, bet 
vis dėlto niekas tuo pačiu metu nebūna ir sveikas, ir 
ligonis, kaip nebūna kartu baltas ir juodas. Ir apskritai 
nė vienas kitas daiktas kartu neprisiima priešingybių. 
Kitaip išeitų, kad daiktai yra priešingi patys sau. Juk 
(jeigu didelis yra priešingas mažam ir jeigu tas pats 
daiktas kartu yra ir didelis, ir mažas, tai jis turėtų būti 
pats sau priešingas. Bet juk neįmanoma, kad kas nors 
būtų priešingas sau pačiam. Taigi „didelis“ nėra prie- 
šingas „mažam“ ir „gausus“ —,,negausiam". Tad jei kas 
nors ir nesutiktų, kad šie dalykai priklauso prie san- 
tykinių, ir teigtų, kad jie priklauso prie kiekybių, vis 
tiek jie neturės priešingybių. 

Atrodo, kad kiekybinė priešingybė pirmiausia yra 
būdinga vietai. Juk „viršus“ laikomas priešingu „apa- 
čiai“, o „apačia“ vadinama tai, kas yra viduryje, nes 
atstumas nuo visatos vidurio iki jos ribų yra didžiau- 
sias. Atrodo, kad iš šių priešingybių išvedamos ir kitos: 
priešingais yra laikomi tie dalykai, kurie, būdami tos 
pačios giminės, yra labiausiai vienas nuo kito nutolę. 

Atrodo, kad [tam tikros] kiekybės negali būti dau- 
giau ar mažiau, pavyzdžiui, vienas dviejų uolekčių 
ilgumo daiktas nėra ilgesnis už kitą dviejų uolekčių 
ilgumo daiktą. Panašiai ir skaičius: pavyzdžiui, vienas 


trejetas yra nė kiek ne daugiau trejetas negu kitas, 
o vienas penketas yra nė kiek ne daugiau penketas 
negu kitas. Panašiai negalima sakyti, kad vienas lai- 
kas yra daugiau laikas negu kitas. Apskritai minėtų 
kiekybių atžvilgiu negalima kalbėti apie „daugiau“ ar 
„Mažiau“. Taigi ir kiekybės [kaip ir esmės] negali būti 
daugiau ar mažiau. a 

Pagrindinė kiekybės ypatybė yra ta, kad ji vadina- 
ma lygia ar nelygia. Juk kiekvieną iš čia paminėtų 
kiekybių vadiname lygia ir nelygia. Antai kūnas yra 
vadinamas lygiu ar nelygiu [kitam], ir laiko tarpas yra 
vadinamas lygiu ar nelygiu [kitam]. Ir kiekvienas iš 
čia paminėtų dalykų yra vadinamas lygiu ir nelygiu. 
Bet apie kitus dalykus, kurie nėra kiekybės, negalė- 
tume sakyti, kad jie yra lygūs ar nelygūs. Antai būse- 
na nėra vadinama lygia ir nelygia, greičiau ji vadina- 
ma panašia. Taip pat apie baltumą nesakoma, kad jis 
lygus ar nelygus, o sakoma tik, kad jis panašus ar ne- 
panašus. Todėl svarbiausia kiekybės ypatybė yra ta, 
kad ji vadinama lygia ir nelygia. 

7. Santykiniais vadinami tokie dalykai, apie kuriuos 
sakoma, kad jie yra tuo, kas jie yra, tik ko nors kito 
atžvilgiu arba susiję su kuo nors kitu, pavyzdžiui, apie 
didesnį sakoma, kad jis yra tuo, kas yra, kito atžvil- 
giu — juk sakoma, kad jis yra didesnis už ką nors; 
apie dvigubą sakoma, kad jis yra tuo, kas yra, kito 
atžvilgiu — juk sakoma, kad jis yra kas nors dvigubas. 
Panašiai ir dėl kitų tokių dalykų. Prie santykinių pri- 
klauso ir tokie dalykai, kaip turėjimas, būsena, jutimas, 
žinojimas, padėtis. Mat apie visus čia suminėtus daiy- 
kus sakoma, kad jie yra tuo, kas yra, tik kito atžvilgiu, 
ir niekas kita. Juk sakoma, kad turėjimas yra ko nors 
turėjimas, žinojimas yra ko nors žinojimas, padėtis — 
kieno nors padėtis. Panašiai ir dėl kitų tokių dalykų. 
Taigi santykiniai yra dalykai, apie kuriuos sakoma, 
kad jie yra tuo, kas yra, ko nors kito atžvilgiu arba 
susiję su kuo nors kitu. Pavyzdžiui, kalnas vadinamas 
dideliu palyginti su kitu [kalnu], nes jis vadinamas 
dideliu tik ko nors kito atžvilgiu. Ir panašus vadina- 

mas panašiu į ką kitą. Lygiai iaip pat ir kiti dalykai 
yra vadinami santykiniais. Ir gulėjimas, sėdėjimas, 
stovėjimas yra padėtys, o padėtis — santykinis daly- 
kas. Bet „gulėti“, „sėdėti“, „stovėti“ savaime nėra pa- 
dėtys, apie visa tai kalbama kaip apie išvestinius iš 
čia paminėtų padėčių dalykus. 

Santykiniai dalykai turi ir priešingybes. Antai dory- 
bei priešinga nedorybė — jos abi priklauso prie santy- 
kinių dalykų. Žinojimas yra priešingas nežinojimui. Bet 
ne visi santykiniai dalykai turi priešingybės, pavyz- 
džiui, dvigubas, trigubas ir kiti tokie dalykai neturi 
priešingybių. 

Atrodo, kad santykiniams dalykams būdinga ir 
„daugiau“ ar „mažiau“. Juk kas nors yra vadinamas 
daugiau ar mažiau panašiu ir nepanašiu. Taip pat sa- 
koma, kad kas nors yra daugiau ar mažiau lygus ir 
nelygus — abu šie dalykai yra santykiniai, nes panašiu 
vadinamas į ką nors panašus, o nelygiu — su kuo nors 
nelygus. Bet ne visiems santykiniams dalykams būdin- 
ga „daugiau“ ar „mažiau“. Juk dvigubas nevadinamas 
daugiau ar mažiau dvigubu, panašiai ir kiti tokie da- 
lykai, 

Visi santykiniai dalykai yra abipusiai. Juk vergu 
vadinamas šeimininko vergas, o šeimininku — vergo 
šeimininkas; dvigubu yra vadinamas dvigubas pusės 
atžvilgiu, o puse — pusė dvigubo atžvilgiu; didesniu 
vadinamas didesnis už mažesnį, o mažesniu — mažesnis 
už didesnį. Panašiai ir dėl kitų santykinių dalykų, tik 
kartais skirsis žodžio galūnė, pavyzdžiui, sakoma, kad 
pažinimas yra pažįstamojo [dalyko] pažinimas, o apie 
pažįstamąjį [dalyką] sakoma, kad jis pažįstamas pažini- 
mu; apie jutimą sakoma, kad tai yra juntamojo [daik- 
to] jutimas, o apie juntamąjį [daiktą] — kad jis yra 
juntamas jutimu. Vis dėlto kartais neatrodo, kad san- 
tykiniai dalykai būtų abipusiai, jeigu netinkamai nuro- 
domas dalykas, apie kurį kalbama ryšium su kitu da- 
lyku, o tas, kuris susiejo tuos dalykus, padarė klaidą: 
jei, pavyzdžiui, bus pasakyta „paukščio sparnas“, ne- 
bus abipusiikumo — juk negalima sakyti „sparno 


paukštis“, nes pirmasis dalykas „paukščio sparnas" 
bus netinkamai pasakytas. Mat ne dėl to kalbame apie 
paukščio sparną, kad tai yra paukštis, o dėl to, kad tai 
"yra sparnuota būtybė — juk ir daug kitų būtybių turi 
sparnus, ne tik paukščiai. Bet jei kas tinkamai tą da- 
lyką nurodys, bus galimas abipusiškumas, pavyzdžiui, 
„Sparnas yra sparnuočio sparnas“, 0 „sparnuotis yra 
sparnuotas sparnais“. Kartais reikia net naują pavadi- 
nimą sukurti, jeigu turimasis netinka nurodyti tam, su 
kuo turi būti siejama, pavyzdžiui, jei vairą susiesime 
su laivu, t. y. sakysime „laivo vairas“, bus pasakyta 
netinkamai. Juk ne dėl to minime laivo vairą, kad 
tai — laivas, nes yra laivų ir be vairo. Todėl čia ne- 
galimas abipusiškumas — juk nepasakysime „vairo 
laivas". Tiksliau būtų pasakyti maždaug šitaip: „vai- 
ras yra vairuojamojo vairas“ ar kaip nors kitaip, nes 
nėra tinkamo žodžio. Jei bus tinkamai pasakyta, bus 
galimas ir abipusiškumas: „vairuojamasis yra vairuoja- 
mas vairo“. Panašiai yra ir kitais atvejais: galvą tiks- 
liau būtų vadinti „galvą turinčiojo galva“, o ne „gy- 
vūno galva"— juk ne dėl to turi galvą, kad yra gyvū- 
nas, nes daug gyvūnų neturi galvos. Tada, kai nėra 
tinkamo pavadinimo, lengviausiai nurodysime abipu- 
siškumą, jei iš pirmojo dalyko pavadinimo sukursime 
naują pavadinimą tam dalykui, su kuriuo jis abipusiš- 
kai susijęs; tai galima padaryti pagal anksčiau pateik- 
tus pavyzdžius, panašiai kaip iš „sparno“ buvo pada- 
ryta „sparnuotis“, iš „vairo“ —,,vairuojamasis". 

Taigi visi santykiniai dalykai, jei tik santykis tin- 
kamai nurodytas, yra abipusiai. Tačiau jeigu santyki- 
nis dalykas bus siejamas su bet kuo, o ne su tuo, su 
kuo siejant jis yra vadinamas santykiniu, tai abipusiš- 
kumo nebus. Aš sakau, kad nebus abipusiai ir tokie 
dalykai, kurie visų pripažinti abipusiais ir turi tinka- 
mus pavadinimus, jeigu jie bus siejami su atsitiktiniais 
dalykais, o ne su tais, su kuriais siejant jie yra vadi- 
nami santykiniais, pavyzdžiui, jei vergas bus nurodo- 
mas ne kaip „šeimininko vergas“, o kaip „žmogaus 
vergas" arba „dvikojo vergas“, arba kieno nors pana- 

šaus vergas, abipusiškumo nebus, nes „vergas“ yra 
netinkamai susietas. Bet jeigu koks nors dalykas tin- 
kamai susiejamas su tuo, su kuo siejant jis yra vadina- 
mas santykiniu, tai, pašalinus visa tai, kas buvo atsi- 
tiktina, ir palikus tik tą dalyką, su kuriuo buvo tinka- 
mai susieta, tai visuomet bus sakoma jo atžvilgiu. An- 
tai jei vergu vadinama siejant su šeimininkų, tai, at- 
metus visa tai, kas šeimininko atžvilgiu yra atsitiktina, 
pavyzdžiui, kad jis yra dvikojis, sugeba įgyti žinių, 
yra žmogus, ir palikus tik tai, kad jis yra šeimininkas, 
vergu visuomet bus vadinama jo atžvilgiu, nes vergas 
juk yra vadinamas šeimininko vergu. Bet jeigu netin- 
kamai nurodytas dalykas, su kuriuo siejant kas nors 
vadinamas santykiniu, tai ir atmetus visa kita ir pali- 
kus tik tai, su kuo buvo susieta, tas nebus sakoma 
siejant su tuo dalyku. Tegul vergas bus nusakomas 
kaip „žmogaus vergas“, o sparnas — kaip „paukščio 
sparnas" ir tegul iš žmogaus bus atmesta tai, kad jis 
yra šeimininkas; tada „vergas“ jau nebebus sakoma 
siejant su žmogumi — juk jeigu nėra šeimininko, nėra 
ir vergo. Panašiai tegul bus atimta iš paukščio tai, kad 
jis sparnuotis, ir sparnas jau nebepriklausys prie san- 
tykinių dalykų, nes jeigu nebus sparnuočio, tai ir spar- 
nas nebus kieno nors sparnas. Todėl reikia tinkamai 
nurodyti dalyką, su kuriuo siejant atsiranda santykis. 
Jeigu bus tinkamas pavadinimas, tai bus lengva nusa- 
kyti. Jei nebus tinkamo pavadinimo, tai būtinai reikės 
sukurti naują. Šitaip nusakant, visi santykiniai dalykai, 
aišku, bus abipusiai. 

Atrodo, kad santykiniai dalykai iš prigimties būna 
kartu. Daugeliu atvejų tai tiesa, pavyzdžiui, dvigubas 
yra kartu su puse: jei yra pusė, yra ir dvigubas; jei 
yra šeimininkas, yra ir vergas, o jei yra vergas, yra 
ir šeimininkas. Panašiai yra ir kitais atvejais. Santyki- 
niai dalykai ir panaikina vienas kitą: juk jei nėra dvi- 
gubo, nebus nė pusės, jei nėra pusės, nėra nė dvigubo. 
Panašiai ir dėl kitų santykinių dalykų. Bet, atrodo, ne- 
tiesa, kad visi santykiniai dalykai iš prigimties yra 
kartu. Juk tai, kas pažįstama, turi būti anksčiau negu 


pažinimas, mat daugeliu atvejų mes įgyjame žinias 
apie tai, kas jau yra. Tik labai retais atvejais tepama- 
tysi —o gal ir niekada taip nebūna — kad pažinimas 
atsirastų kartu su tuo, kas pažįstama. Toliau. Panaiki- 
nus tai, kas pažįstama, išnyks ir pažinimas, bet pažini- 
mas išnykdamas nesunaikina to, kas pažįstama. Juk jei 
nebus to, kas pažįstama, nebus ir pažinimo — mat tai 
būtų nieko pažinimas. Bet jei nebus pažinimo, niekas 
netrukdys būti tam, kas pažįstama. Antai skritulio plo- 
to — jeigu tai yra pažinimo dalykas — pažinimo dar nė- 
ra, nors jis pats kaip tai, ką reikia pažinti, jau yra. 
Toliau. Jeigu išnyktų visos gyvos būtybės, išnyktų ir 
pažinimas, nors išliktų daug dalykų, kuriuos galima 
pažinti. 

Panašiai ir dėl juslinio suvokimo. Atrodo, kad pojū- 
čiais suvokiami dalykai yra anksčiau negu juslinis su- 
vokimas. Mat, panaikinus pojūčiais suvokiamą dalyka, 
išnyksta ir juslinis suvokimas, bet juslinis suvokimas 
išnykdamas nepanaikina pojūčiais suvokiamų dalykų, 
nes pojūčiai priklauso kūnui ir yra kūne. Jei panai- 
kinsi tai, kas suvokiama pojūčiais, panaikinsi ir kū- 
ną — juk kūnas priklauso prie pojūčiais suvokiamų da- 
lykų, o jei nebus kūno, nebus ir juslinio suvokimo. Tai- 
gi pojūčiais suvokiamas dalykas panaikina kartu su 
savimi ir juslinį suvokimą. Bet juslinis suvokimas iš- 
nykdamas nepanaikina kartu pojūčiais suvokiamo da- 
lyko. Mat, sunaikinus gyvą būtybę, išnyks juslinis su- 
vokimas, tačiau pojūčiais suvokiami dalykai išliks, pa- 
vyzdžiui, kūnas, šiluma, saldumas, kartumas ir kiti 
pojūčiais suvokiami dalykai. 

Toliau. Juslinis suvokimas atsiranda kartu su tuo, 
kuris suvokia pojūčiais — kartu su gyva būtybe atsi- 
randa ir juslinis suvokimas. Bet pojūčiais suvokiami 
dalykai yra anksčiau, negu atsiranda gyva būtybė ar- 
ba juslinis suvokimas. Juk ugnis, vanduo ir kiti tokie 
dalykai, iš kurių susideda ir gyva būtybė, jau buvo dar 
prieš atsirandant gyvai būtybei ir jusliniam suvokimui. 


Todėl tai, kas suvokiama pojūčiais, yra anksčiau, negu |. 


atsiranda juslinis suvokimas, 


8a 


41 


Bb 
42 


Kyla neaiškumas: ar, kaip atrodo, nė viena esmė 
nepriklauso prie santykinių dalykų, o gal kai kurios 
antrinės esmės yra santykinės? Dėl pirminių esmių yra 
tikra, kad jos nėra santykinės: jos nevadinamos san- 
tykinėmis nei kaip visuma, nei kaip dalys. Juk apie 
paskirą žmogų nesakome, kad jis yra ko nors paskiras 
žmogus, nei apie jautį, kad jis yra ko nors paskiras 
jautis. Tą patį galima sakyti ir apie dalis: apie paskirą 
ranką nesakome, kad ji yra paskira kieno nors ranka, 
o tik kad ji yra kieno nors ranka, apie paskirą galvą 
nesakome, kad ji yra paskira kieno nors galva, o tik 
kad ji yra kieno nors galva. Panašiai ir dėl antrinių 
esmių,-bent daugumos iš jų. Juk apie žmogų nesako- 
ma, kad jis yra ko nors žmogus, nei apie jauti, kad 
jis yra ko nors jautis, nei apie malkas, kad jos yra ko 
nors malkos, o tik kad tai yra kieno nors nuosavybė. 
Aišku, kad tos esmės nėra santykinės. Bet dėl kai ku- 
rių antrinių esmių galima ginčytis. Juk apie galvą sa- 
koma, kad ji yra kieno nors galva, 0 apie ranką — 
kad ji kieno nors ranka. Tad išeitų, kad šie dalykai 
yra santykiniai. Jei anksčiau pateiktasis santykinių da- 
lykų apibrėžimas yra pakankamas, tai arba labai sun- 
ku, arba tiesiog neįmanoma įrodyti, kad nė viena esmė 
nėra santykinė. Bet jeigu tas apibrėžimas buvo netiks- 
lus ir santykiniai dalykai yra tokie, kad būti jiems yra 
tas pat, kaip ir kokiu nors būdu su kuo nors būti su- 
sietiems, tai tokiu atveju galima šį tą pasakyti prieš 
antrinių esmių santykinumą. Pirmasis apibrėžimas tin- 
ka visiems santykiniams dalykams. Bet juk ne tas 
pat — santykiauti su kuo nors ar iš esmės būti su kuo 
nors susietam. Taigi aišku, kad jei kas labai gerai pa- 
žįsta kokį santykinį dalyką, tai gerai pažįsta ir tą daly- 
ką, su kuriuo jis yra susietas. Tai jau savaime aišku. 
Juk jei kas nors žino, kad štai šitas dalykas yra san- 
tykinis ir kad santykiniam dalykui būti — tai tas pat, 
kaip ir būti susietam kokiu nors būdu su kuo nors, 
tai jis žinos ir tą dalyką, su kuriuo tas santykinis da- 
lykas kokiu nors būdu yra susietas, nes jeigu jis ne- 
žino, su kuo yra kokių nors būdu susietas, tai apskritai 


nežinos, ar tas dalykas su kuo nors kokiu nors būdų 
yra susietas. Tai paaiškėja iš atskirų atvejų. Jei, pavyz- 
džiui, kas nors gerai žino, kad tas dalykas yra dvigu- 
bas, tai jis tikriausiai žino, kokio dalyko atžvilgiu jis 
yra dvigubas. O jeigu jis nežino, kokio dalyko atžvil- 
giu tas yra dvigubas, tai jis apskritai nežino, ar tas 
dalykas yra dvigubas. Lygiai taip pat jei kas žino, kad 
šis yra geresnis, tai jis būtinai žinos, ir už ką jis yra 
geresnis. Ir jis turi tvirtai žinoti, kad šis yra geresnis 
už blogesnį, nes kitaip tai būtų tik nuomonė, o ne 
žinojimas — juk nebūtų tikrai žinoma, kad tas yra ge- 
resnis už blogesnį: visai galimas daiktas, kad nėra 
nieko už jį blogesnio. Taigi aišku, kad jei kas žino, 
jog šis dalykas yra santykinis, tai jis tvirtai žinos ir 
tą dalyką, su kuriuo šis santykiauja. O galvą, ranką ir 
kiekvieną kitą tokią [kūno dalį] — tai vis yra esmės — 
galima tiksliai pažinti, kas jos yra iš esmės; bet su kuo 
jos susijusios, nėra būtina pažinti: kieno čia galva arba 
ranka, galima gerai ir nežinoti. Taigi šitokie dalykai 
nėra santykiniai. Jeigu jie nėra santykiniai, tai būtų 
teisinga sakyti, kad nė viena esmė nėra santykinis da- 
lykas. Galbūt nelengva apie tokius dalykus tvirtai pa- 
sisakyti, pirma daug kartų jų neapsvarsčius. Vis dėlto 
nėra nenaudinga sprendžiant kiekvieną dalyką nuro- 
dyti sunkumus. 

8: Kokybe“aš vadinu tai, dėl ko daiktai yra vadina- 
mi tokiais [ar kitokiais]. Kokybė yra iš tų dalykų, ku- 
rie aiškinami įvairiai. Viena kokybės rūšimi laikysime 
pastovią savybę ir būseną. Pastovi savybė nuo būsenos 
skiriasi tuo, kad gyvuoja ilgiau ir yra patvaresnė. To- 
kios rūšies yra žinios ir dorybės. Atrodo, kad žinios 
yra patvarios ir nepasiduoda kitimui bei išnykimui, net 
jeigu jų žmogus ir ne tiek jau daug yra įgijęs, nebent 
tik liga ar kas nors panašaus sukeltų didelį pasikeitimą. 
Panašiai ir dėl dorybės: antai teisingumas, santūrumas 
ir kitos panašios savybės yra nelengvai išjudinamos 
ir negreitai pasikeičia. Tuo tarpu būsenomis yra vadi- 
namos kokybės, kurios lengvai išjudinamos ir greitai 
pasikeičia, pavyzdžiui, šaltis ir karštis, liga ir sveikata 

ir kitos panašios būsenos. Žmogaus būsena yra vieno- 
kia ar kitokia, bet ji greitai pasikeičia, pavyzdžiui, iš 
karšto žmogus darosi šaltas, iš sveiko — ligonis, pana- 
šiai ir kitais atvejais, jeigu tik kuri nors būsena, per 
ilgą laiką įsigalėjusi, nevirsta prigimtimi, hetampa ne- 
pagydoma arba sunkiai pašalinama — tada ją reikėtų 
vadinti jau pastovia savybe. Aišku, kad tokias būsenas, 
kurios tęsiasi ilgesnį laiką ir yra sunkiai pakeičiamos, 
vadiname pastoviomis savybėmis. Juk apie žmones, 
kurie nėra įgiję tvirtų žinių ir lengvai keičiasi, nepa- 
sakysi, kad jie turi tam tikrą pastovią savybę, nors 
jie vienaip ar kitaip — daugiau ar mažiau — susiję su 
mokslų. Taigi pastovi savybė skiriasi nuo būsenos tuo, 
kad pastaroji lengvai pasiduoda keičiama, o pirmoji 
ilgiau tveria ir yra sunkiai išjudinama. Pastovios savy- 
bės yra kartu ir būsenos, bet būsenos nebūtinai bus 
pastovios savybės. Mat tie, kurie turi pastovių savybių, 
jų atžvilgiu yra kokios nors būsenos, bet tie, kurie yra 
kokios nors būsenos, ne visuomet turi [atitinkamą] pa- 
stovią savybę. 

Antroji kokybės rūšis yra ta, dėl kurios žmones 
vadiname gerais kumštininkais arba bėgikais, sveikais 
arba liguistais. Ji apima apskritai visus atvejus, kai 
kalbama apie įgimtą sugebėjimą arba nesugebėjimą. 
Kiekvienu tokiu atveju sakoma, jog žmogus yra toks 
ne todėl, kad jo tokia būsena, o todėl, kad turi įgimtą 
sugebėjimą arba nesugebėjimą lengvai ką nors atlikti 
arba nieko nepatirti. Todėl žmonės vadinami gerais 
kumštininkais arba gerais bėgikais ne dėl to, kad jų vie- 
nokia ar kitokia būsena, bet dėl to, kad turi įgimtą 
sugebėjimą lengvai ką nors atlikti, o sveikais — dėl to, 
kad turi įgimtą sugebėjimą lengvai nepasiduoti viso- 
kių atsitiktinumų sukeliamiems negalavimams, liguis- 
tais — dėl to, kad iš prigimties nesugeba apsiginti nuo 
visokių atsitiktinumų sukeliamų negalavimų. Panašiai ir 
dėl kietumo bei minkštumo. Kietais yra vadinami to- 
kie daiktai, kurie turi galią lengvai nepasiduoti dali- 
jimui, o minkštais — tie, kurie tokios galios neturi. 


Trečioji kokybės rūšis — patiriamosios savybės ir 
„būsenos. Tai, pavyzdžiui, saldumas, kartumas, aitrumas 
ir visos panašios savybės, be to, karštis, šaltis, baltu- 
mas ir juodumas. Aišku, kad tai yra kokybės, nes tie 
dalykai, kuriems jos būdingos, vadinami pagal jas. 
Antai medus yra vadinamas saldžiu dėl to, kad prisi- 
ėmė saldumą, o kūnas baltu — dėl to, kad prisiėmė 
baltumą. Panašiai yra ir kitais atvejais. Tos kokybės 
vadinamos patiriamomis ne dėl to, kad jas prisiėmę 
dalykai patys ką nors patirtų — juk nei medus nėra 
vadinamas saldžiu dėl to, kad jis būtų ką nors tokio 
patyręs, nei kuris nors kitas iš tokių dalykų. Panašiai 
kaip šios kokybės yra vadinamos patiriamomis, taip ir 
šaltis bei šiluma — ne dėl to, kad jas prisiėmusieji da- 
lykai patys būtų ką nors tokio patyrę, o dėl to, kad 
kiekviena iš minėtųjų kokybių paveikia jusles. Mat 
kaip saldumas paveikia skonį, taip šiluma — lytėjimą. 
Panašiai ir kitos kokybės. 

Tačiau baltumas, juodumas ir kitos spalvos ne dėl 
tos pačios priežasties yra vadinamos patiriamomis ko- 
kybėmis, kaip anksčiau minėtieji dalykai, o dėl to, kad 
jos pačios kilo iš patirtų poveikių. Kad dėl poveikio 
pasikeičia spalva, yra aišku. Kas susigėsta — parausta, 
kas išsigąsta — išblykšta, panašiai ir kitais atvejais. 
Todėl jei kas natūraliai patyrė ką nors panašaus, tai 
suprantama, kad dėl tam tikrų natūralių aplinkybių jis 
bus tokios pačios spalvos. Mat ta kūno būsena, kuri 
laikinai atsirado dėl gėdos jausmo, gali atsirasti ir dėl 
įgimtos kūno sandaros, todėl natūraliai ir spalva pasi- 
daro tokia pati. Taigi tokie reiškiniai, atsiradę iš kai 
kurių patvarių ir ilgalaikių būsenų, yra vadinami pa- 
tiriamomis kokybėmis. Jei dėl įgimtos kūno sandaros 
atsiranda blyškumas arba tamsumas, tai jie vadinami 
kokybėmis, nes dėl jų mes vadinami tokiais. O jeigu 
blyškumas ir tamsumas atsiranda dėl ilgos ligos arba 
dėl nudegimo ir yra sunkiai pašalinami arba išlieka 
per visą gyvenimą, tai ir jie vadinami kokybėmis— 
juk ir dėl jų mes vadinami tokiais. Jeigu šiuos reiški- 
niųs sukelia lengvai pašalinamos ir greitai išnykstan- 

čios priežastys, tai jie vadinami ne kokybėmis, o bū- 
senomis, nes dėl jų žmonės nėra vadinami tokiais. Juk 
jei kas iš gėdos nurausta, jo nevadiname raudonvei- 
džiu, o iš išgąsčio išblyškusio nepavadinsime išblyškė- 
liu — veikiau sakysime, kad tie žmonės ką nors išgy- 
veno. Todėl tokie reiškiniai yra vadinami ne kokybė- 
mis, o būsenomis. 

Panašiai kalbama ir apie sielos patiriamąsias ko- 
kybes ir būsenas. Tie reiškiniai, kurie atsirado nuo 
pat gimimo iš pastovių, sunkiai išjudinamų būsenų, va- 
dinami kokybėmis, kaip, pavyzdžiui, pamišimas, piktu- 
mas ir kiti panašūs dalykai. Dėl tokių ypatybių žmonės 
ir vadinami pamišėliais bei pikčiurnomis. Panašiai ir 
neprigimtiniai, kokių nors aplinkybių sukelti, sunkiai 
pašalinami arba nebepataisomi iškrypimai irgi yra ko- 
kybės, nes dėl jų žmonės vadinami šiokiais ar tokiais. 
O tie reiškiniai, kuriuos sukelia greitai pašalinamos 
aplinkybės, vadinami būsenomis, pavyzdžiui, kai žmo- 
gus patiria didelį nemalonumą ir labiau pyksta. Juk 
jei žmogus, apimtas tokios būsenos, labiau pyksta, iis 
nevadinamas pikčiurna, veikiau sakoma, kad jis dėl ko 
nors smarkiai susijaudino. Todėl tokie reiškiniai vedi- 
nami būsenomis, o ne kokybėmis. 

„Ketvirtoji kokybės rūšis — tai figūra ir kiekvieno 
daikto išorinis pavidalas, be to, tiesumas, kreivumas ir 
panašūs dalykai, nes dėl tų ypatybių daiktai tokiais ir 
vadinami. Juk sakoma apie trikampi, keturkampi, apie 
tiesų ir kreiva, kad jis esas toks ir toks. Tr dėl išorinio 
pavidalo daiktas yra vadinamas vienokiu ar kitokiu. 
Atrodo, kad retumas, tankumas, šiurkštumas ir švelnu- 
mas taip pat žymi kokybe. Bet visa tai nepriklauso ko- 
kybės kategorijai. Atrodo, kad tai daugiau nurodo tam 
tikrą dalelių padėtį. Juk tankumas kyla iš to, kad da- 
lelės yra susispaudusios, o retumas — kad jos yra vie- 
na nuo kitos šiek tiek nutolusios; švelnumas rodo, kad 
dalelės yra tarsi vienoje linijoje, o šiurkštumas — kad 
vienos dalelės yra išsikišusios, kitos — įtrauktos. 

Galima būtų surasti ir kitų kokybės rūšių, bet čia 
paminėtosios pasitaiko dažniausiai. Taigi kokybės yra 


tos, kurias čia minėjome. Daiktus vadiname vienokiais 
ar kitokiais iš kokybių išvestais arba kaip nors kitaip 
iš jų padarytais pavadinimais. Daugeliu atvejų arba 
beveik visada juos vadiname išvestiniais pavadinimais 
pagal turimą ypatybę, pavyzdžiui, dėl blyškumo vadi- 
name išblyškusiu, dėl gramatikos [išmanymo] — grama- 
tiku, dėl teisingumo — teisingu. Panašiai ir kitais at- 
vejais. Tačiau kartais negalima vadinti išvestiniais 
pavadinimais pagal kokybę, nes toji kokybė neturi pa- 
vadinimo. Antai gabus bėgikas, iš prigimties gabus 
kumštininkas nevadinami iš kokybių išvestais pavadi- 
nimais, nes tokie gabumai, dėl kurių žmonės yra vie- 
naip ar kitaip vadinami, neturi pavadinimo — tik me- 
nai turi atitinkamus pavadinimus: pagal juos žmonės, 
atsižvelgiant į jų polinkius, ir vadinami imtynininkais 
arba kumštininkais. Juk kalbama apie kumštynių ar 
imtynių meną; iš tų menų išvestais pavadinimais ir va- 
dinami jais užsiimantys žmonės. 

Bet kartais dalykai nevadinami išvestiniais pavadi- 
nimais pagal kokybę, nors ji ir turi pavadinimą. Antai 
geru žmogus yra vadinamas dėl dorybės: jis vadinamas 
geru todėl, kad pasižymi dorybe, bet ne iš dorybės iš- 
vestu pavadinimu. Tačiau taip pasitaiko gana retai. 
Taigi dalykai yra vadinami vienokiais ar kitokiais pa- 
gal jiems būdingas kokybes iš jų išvestais arba kaip 
nors kitaip padarytais pavadinimais. 

Kokybės turi ir priešingybių, pavyzdžiui, teisingu- 
mas yra neteisingumo priešingybė, baltumas — juodu- 
mo. Panašiai ir dėl kitų dalykų, taip pat dalykų pava- 
dinimų pagal jų kokybes, pavyzdžiui, teisingam yra 
priešingas neteisingas, baltam — juodas. Bet ne visais 
atvejais taip yra. Juk raudonam arba blankiam, arba 
kitoms tokioms spalvoms nieko nėra priešingo, nors 
tai yra kokybės. Toliau. Jeigu viena iš priešingybių yra 
kokybė, tai ir kita priešingybė bus kokybė. Tai bus 
aišku, jeigu imsime ir kitas kategorijas. Pavyzdžiui, jei- 
gu teisingumas yra neteisingumo priešingybė, o teisin- 
gumas yra kokybė, tai ir neteisingumas bus kokybė, 
nes nė viena iš kitų kategorijų jam netinka — nei 

kiekybė, nei santykis, nei vieta, nei kokia nors kita 
kategorija, išskyrus kokybę. Panašiai ir dėl kitų koky- 
bių priešingybių. 

Kokybė gali būti matuojama „daugiau“ ir „mažiau“, 
nes juk sakoma, kad vienas daiktas yra baltesnis arba 
ne toks baltas kaip kitas, vienas teisingesnis negu ki- 
tas. Be to, pati kokybė gali ir padidėti: juk baltas daik- 
tas gali pasidaryti dar baltesnis. Bet taip būna ne visa- 
da, o tik dažniausiai. Mat galima suabejoti, ar galima 
sakyti, kad vienas teisingumas yra didesnis už kitą tei- 
singumą. Panašiai ir dėl kitų įgytų savybių. Kai kurie 
zmonės šiuo klausimu abejoja, Jie teigia, jog negalima 
esą sakyti, kad vienas teisingumas (arba viena svei- 
kata) yra didesnis negu kitas teisingumas (arba sveika- 
ta); reikia sakyti, kad vienas turi daugiau teisingumo 
(ar sveikatos) negu kitas. Tas pat ir dėl gramatikos bei 
kitų įgytų savybių ir būsenų. Bet tai, kas yra vadinama 
pagal jas, neginčijamai gali būti „daugiau“ ir „mažiau“. 
Juk sakoma, kad vienas geriau išmano gramatiką ne- 
gu kitas, vienas yra sveikesnis ir teisingesnis negu ki- 
tas, panašiai ir dėl kitų tokių dalykų. Tačiau trikampis 
ir keturkampis tikriausiai negali būti „daugiau“ ir 
„Mažiau“, taip pat kitos figūros. Juk visi daiktai, ku- 
rie prisiima trikampio ar apskritimo apibrėžimą, lygiai 
taip pat yra trikampiai ar apskritimai, o apie tuos, 
kurie neprisiima tokio apibrėžimo, negalima sakyti, 
kad vienas yra daugiau trikampis negu kitas. Juk 
kvadratas nė kiek ne daugiau yra apskritimas negu 
pailgas keturkampis, nes jiems abiem netinka apskri- 
timo sąvoka. Ir apskritai jeigu abu neprisiima duotojo 
dalyko apibrėžimo, tai negalima sakyti, kad vienas 
daugiau yra [duotasis dalykas] negu kitas. Taigi ne 
visi kokybiškai apibrėžti dalykai gali būti matuojami 
„daugiau“ ir „mažiau“. 

Visa tai, ką čia minėjome, tinka ne tik kokybėms. 
Bet apie panašumą ir nepanašumą kalbama tik koky- 
bių atžvilgiu, nes dalykai būna panašūs ar nepanašūs 
ne kuo nors kitu, o tik kokybe. Taigi tik kokybei yra 


būdinga, kad apie panašumą ar nepanašumą kalbama 
tik jos atžvilgiu. 

Nereikia sunerimti, jei kas sakytų, kad mes, pasi- 
šovę kalbeti apie kokybę, įtraukėme čia ir daug san- 
tykinių dalykų. Juk mes sakėme, kad pastovios savy- 
bės ir būsenos priklauso prie santykinių dalykų. Tiesa, 
beveik visų šių dalykų giminės yra santykiniai daly- 
kai, bet nė viena atskira savybė ir būsena nepriklau- 
so prie santykinių dalykų. Juk apie mokslą kaip gi- 
minę sakoma, kad mokslas yra tuo, kas jis yra, susie- 
tas su kuo nors kitu (juk sakoma: mokslas apie ką 
nors); bet nė vienas atskiras mokslas, būdamas tuo, 
kas jis yra, nėra susietas su kuo nors kitu. Pavyzdžiui, 
apie gramatiką nesakoma, kad ji yra kokio nors dalyko 
gramatika, nei apie muziką — kad ji yra kokio nors 
dalyko muzika, o jeigu jau [į šiuos dalykus žiūrėsime 
kaip į santykinius], tai tik giminės atžvilgiu jie galės bū- 
ti vadinami santykiniais, antai gramatika gali būti va- 
dinama mokslu apie ką nors, o ne ko nors gramati- 
ka, muzika — mokslu apie ką nors, o ne ko nors mu- 
zika. Taigi atskiri mokslai nepriklauso prie santykinių 
dalykų. Pagal atskirus mokslus mes esame vadinami 
šiokiais ar tokiais, nes juos esame perpratę. Mes ir 
vadinamės išmanančiais, nes esame perpratę kurį nors 
atskirą mokslą. Todėl tie atskiri mokslai, pagal kuriuos 
mes esame vadinami, yra kokybės, o ne santykiniai 
dalykai. O jeigu pasitaikytų, kad tas pats dalykas būtų 
ir santykinis, ir kokybinis, tai visai nebūtų nesąmonė 
jį priskirti šioms abiem giminėms. 

9. Veikla ir patyrimas gali turėti priešingybes ir 
būti matuojami „daugiau“ ir „mažiau“. Šildyti ir šal- 
dyti, šilti ir šalti, džiaugtis ir liūdėti yra priešingybės. 
Vadinasi, veikla ir patyrimas gali turėti priešingybes, 
taip pat gali būti „daugiau“ ir „mažiau“. Juk galima 
daugiau ar mažiau sušildyti, kas nors gali daugiau aI 
mažiau įšilti. Taigi veikla ir patyrimas gali būti [ma- 
tuojami] „daugiau“ ir „mažiau“. 

Tai tiek tegul bus pasakyta apie šias kategorijas. 
Apie [kategoriją] „būti kokioje nors padėtyje“ jau 

kalbėjome, kai aptarėme santykinius dalykus, ir paaiš- 
kinome, kad jos pavadinimas išvedamas iš padėties 
pavadinimo. Apie kitas kategorijas — vietą, laiką ir 
turėjimą — nėra ko daug kalbėti, nes jos yra aiškios; 
užtenka tiek, kiek pasakėme pradžioje, kad turėti —- 
tai būti apsiavusiam, apsiginklavusiam, vieta — pavyz- 
džiui, Likėjuje, ir kiti dalykai, apie kuriuos buvo pa- 
sakyta, 

10. Apie šias pateiktas kategorijų gimines užteks 
tiek, kiek čia pasakyta. Dabar reikia pasakyti, kiek 
būdų paprastai naudojama priešpriešinti dalykams. Da- 
lykai vienas kitam priešpriešinami ketveriopai:1 arba 
kaip santykiniaiZarba kaip priešingybės, arba kaip sto- 
7kojimas ir turėjimas, arba kaiplteigimas ir neigimas. 
"Trumpai apie kiekvieną iš tokių priešpriešų galima pa- 
sakyti taip: pavyzdžiui, dvigubas priešpriešinamas pu- 
„sei kaip santykiniai dalykai, gėris blogiui — kaip prie- 
šingybės, aklumas ir regėjimas — kaip stokojimas ir 
turėjimas, „sėdi“ ir „nesėdi"— kaip teigimas ir neigi- 
mas. 

„„ Apie dalykus, kurie priešpriešinami kaip santyki- 
niai, sakoma, kad jie yra tuo, kas yra, savo priešybės 
atžvilgiu arba būdami kaip nors kitaip su ja susiję. 
Pavyzdžiui, apie dvigubą sakoma, kad dvigubas yra 
tuo, kas yra, pusės atžvilgiu. Ir pažinimas kaip santy- 
kinis dalykas yra priešpriešinamas tam, kas pažįstama; 
apie pažinimą sakoma, kad tai, kas jis yra, yra to, kas 
pažįstama, pažinimas, o apie tai, kas pažįstama, sako- 
ma, kad tai yra tuo, kas yra, susieta su savo priešy- 
be — pažinimu: juk sakoma, kad tai, kas pažįstama, 
ra pažįstama kuo nors — pažinimu. 

Apie priešpriešinamus dalykus kaip santykinius sa- 
koma, kad jie yra tuo, kas yra, kitų dalykų atžvilgiu 
arba būdami kaip nors kitaip su jais susiję. O apie 
dalykus, kurie priešpriešinami kaip priešingybės, jokiu 
būdu nesakoma, kad jie yra tuo, kas yra, vienas kito 
atžvilgiu, o sakoma, kad jie yra vienas kitam priešin 
gi. Juk nesakoma, kad gėris yra blogio gėris, o tik 
kad jis yra priešingas blogiui, ir nesakoma, kad baltu- 


mas yra juodumo baltumas, o tik kad jis yra priešin- 
gas baltumui. Taigi tos dvi priešpriešinimo rūšys ski- 
riasi viena nuo kitos. O jeigu priešingybės yra tokios, 
kad viena iš jų būtinai turi glūdėti tame dalyke, ku- 
riame jau iš prigimties joms skirta glūdėti arba apie 
kurį jos pasakomos kaip apie subjektą, tai tarp tų 
priešingybių nėra jokio tarpinio dalyko. Jeigu viena 
ar kita iš priešingybių nebūtinai turi glūdėti, tai tarp 
jų būtinai yra koks nors tarpinis dalykas. Pavyzdžiui, 
gyvos būtybės kūne jau iš prigimties glūdi liga ir svei- 
kata, ir viena iš jų — liga ar sveikata — būtinai jame 
yra. Panašiai apie skaičių sakoma, kad jis yra lyginis 
arba nelyginis, ir vienas iš jų būtinai turi būti būdin- 
gas skaičiui — lyginis ar nelyginis. Ir tarp jų nėra jokio 
tarpinio dalyko — nei tarp ligos ir sveikatos, nei tarp 
lyginio ir nelyginio. O ten, kur nebūtinai turi glūdėti 
viena ar kita priešingybė, tarp priešingybių būna koks 
nors tarpinis dalykas, pavyzdžiui, jau iš prigimties 
skirta atsirasti kūne baltumui ir juodumui, bet nebūti- 
nai vienas ar kitas iš jų kūne turi būti: juk ne kiek- 
vienas kūnas yra baltas arba juodas. Panašiai apie 
žmogų ir apie daugelį kitų dalykų sakoma gera ir blo- 
ga, bet viena ar kita nebūtinai turi būti būdinga tam, 
apie ką sakoma: juk ne visi yra arba blogi, arba ge- 
„ri — tarp jų yra koks nors vidurys, antai tarp balto ir 
juodo — pilkas, balkšvas ir kitos panašios spalvos, 
tarp blogo ir gero — nei blogas, nei geras. Kai kuriais 
atvejais tarpinis. dalykas turi savo pavadinimą, pavyz- 
džiui, tarp balto ir “juodo yra pilkas, balkšvas ir kitos 
spalvos. Kitais atvejais būna nelengva tarpinį dalyką 
pavadinti — jis. apibrėžiamas neigiant abu kraštutinu- 
mus, pavyzdžiui, „nei geras, nei blogas" arba „nei tei- 
singas, nei neteisingas". 

Apie stokojimą ir turėjimą kalbama to paties da- 
lyko atžvilgiu, pavyzdžiui, apie regėjimą Tr aklūmą — 
"akies atžvilgiu. Ir apskritai kas iš prigimties turi vieną 
iš šių savybių, to dalyko atžvilgiu ir kalbame apie sto- 
kojimą ir turėjimą. O stokojančiu kokios nors savybės 
mes vadiname kiekvieną, galintį prisiimti tą savybę, 

kai tos savybės visiškai neturi tas, kas iš prigimties 
turėtų ją turėti, ir tuo metu, kai ją iš prigimties turėtų 
turėti. Juk bedančiu vadiname ne tą, kuris. neturi dan- 
tų, ir aklu —ne tą, kuris neturi regėjimo, bet tą, ku- 
ris jų neturi tada, kai iš prigimties turėtų turėti. Mat. 
kai kurie gyvūnai jau nuo pat gimimo neturi nei regė- 
jimo, nei dantų, o vis dėlto nėra vadinami nei aklais, 
nei bedančiais. Tačiau stokoti ir turėti — ne tas pat 
kaip stokojimas ir turėjimas, nes turėjimas — tai regėji- 
mas, o stokojimas — aklumas. Bet turėti regėjimą nėra 
regėjimas, o būti aklam nėra aklumas. Mat aklumas 
yra tam tikras stokojimas, o būti aklam — stokoti, bet 
tai ne stokojimas. Be to, jeigu aklumas būtų tas pat 
kaip ir būti aklam, tai ir viena, ir kita būtų galima 
pasakyti apie ta patį, tuo tarpu žmogus vadinamas ak- 
lu, bet jokiu būdu ne aklumu. Atrodo, kad „stokoti" 
ir „turėti" priešpriešinami vienas kitam kaip stokoji- 
mas ir turėjimas, nes abiem atvejais priešpriešinama 
tuo pačiu būdu: kaip aklumas priešpriešinamas regėji- 
mui, taip „būti aklam" priešpriešinama „turėti regė- 
jimą". 

Ir tai, kas teigiama ir neigiama, nėra tas pat kaip 
teigimas ir neigimas. Mat teigimas yra teigiamas pa- 
sakymas, o neigimas — neigiamas pasakymas, bet iš tų 
dalykų, kurie teigiami ir neigiami, nė vienas nėra pa- 
sakymas. Tačiau sakoma, kad ir tie dalykai, kurie 
teigiami ir neigiami, priešpriešinami vieni kitiems kaip 
teigimas. ir neigimas. Juk ir čia priešpriešinama tuo 
pačiu būdu: kaip teigimas priešpriešinamas neigimui 
(pavyzdžiui, „sėdi"—,nesėdi"), taip priešpriešinami ir 
dalykai, kurie yra teigiami ir neigiami: „sėdėti“ prieš- 
priešinama „nesėdėti". 

Kad stokojimas ir turėjimas priešpriešinami vienas 
kitam ne taip, kaip santykiniai dalykai, yra aiškų. Mat 
nei apie vieną, nei apie kitą nesakoma, kad kas tai yra, 
yra savo priešybės atžvilgiu. Juk regėjimas nėra aklu- 
mo regėjimas, ir negalima sakyti, kad jis kokiu nors 
kitu būdu būtų su juo susijęs; panašiai ir apie aklumą 
negalima sakyti, kad tai yra regėjimo aklumas. Tiesa, 

sakoma, kad aklumas yra regėjimo stokojimas, bet ne- 
sakoma, kad tai yra regėjimo aklumas. Be to, visi san- 
tykiniai dalykai vadinami abipusiais. Tad jei aklumas 
būtų santykinis dalykas, tai tarp jo ir to, su kuo jis bū- 
tų siejamas, būtų abipusiškumas. Bet taip nėra: juk 
nesakoma, kad regėjimas — tai aklumo regėjimas. 

Kad dalykai, apie kuriuos kalbama kaip apie sto- 
kojimą ir turėjimą, nėra priešpriešinami vienas kitam 
ir kaip priešingybės, paaiškės iš štai ko: iš tų priešin- 
gybių, tarp kurių nėra jokio tarpinio dalyko, viena ar 
kita visada būtinai būdinga tam dalykui, kuriame iš 
prigimties jai skirta glūdėti arba apie kurį ji pasako- 
ma kaip apie subjektą, nes nieko nėra viduryje tų 
priešingybių, iš kurių viena būtinai yra būdinga tam, 
kas jas prisiima, kaip, pavyzdžiui, liga ir sveikata arba 
lyginis ir nelyginis skaičius. O jeigu tarp priešingybių 
yra kas nors viduryje, tai nėra būtina, kad vieną ar 
kitą priešingybę turėtų kiekvienas dalykas, kuris gali 
jas prisiimti. Juk nėra būtina, kad kiekvienas dalykas, 
galintis prisiimti baltumą ir juodumą, būtų baltas arba 
juodas ar šiltas arba šaltas. Juk niekas netrukdo būti 
tarp jų kokiam nors viduriui. Toliau. Kas nors būna 
viduryje ir tarp tų priešingybių, iš kurių viena ar kita 
nebūtinai būdinga tam, kuris ją prisiima, — nebent tik 
tam, kas iš prigimties gali prisiimti tik viena, kaip, 
pavyzdžiui, ugnis būna tik karšta, sniegas — tik šaltas. 
Tokiais atvejais būtinai turi būti būdinga viena [iš prie- 
šingybių], ir ne bet kuri: ugnis negali būti šalta, o 
sniegas — juodas. Todėl ne kiekvienam, galinčiam pri- 
siimti priešingybes, būtinai yra būdinga viena ar kita 
iš jų, o tik tam, kuris iš prigimties gali prisiimti tik 
vieną [iš priešingybių], ir tik tam tikrą vieną, o ne tą, 
kuri paklius. 

Abu čia paminėti atvejai netinka stokojimui ir tu- 
rėjimui. Juk tas, kuris gali prisiimti [šias priešingy- 
bes], nebūtinai turi vieną ar kitą iš jų turėti. Tas, kuris 
iš prigimties dar negali turėti regėjimo, nevadinamas 
nei aklu, nei turinčiu regėjimą. Todėl šios priešingy- 
bės nėra tokios, kad tarp jų nebūtų kokio nors tarpinio 

dalyko. Bet jos nepriklauso ir prie tokių, tarp kurių 
yra koks nors vidurinis dalykas. Juk kiekvienas, kuris 
gali prisiimti priešingybes, būtinai kada nors turi tu- 
rėti vieną ar kitą iš jų: kai kas nors jau iš prigimties 
privalo turėti regėjimą, tada jis bus vadinamas aklu 
arba reginčiu ir nebūtinai bus tik toks, o ne kitoks, bel 
kaip paklius. Juk jis nebūtinai turės būti aklas ir ne- 
būtinai — regintis, o kaip pasitaikys. Bet iš tų priešin- 
gybių, tarp kurių yra koks nors tarpinis dalykas, nebū- 
tinai viena ar kita turi glūdėti visuose [galinčiuose jas 
prisiimti] dalykuose, o tik kai kuriuose ir tik kuri nors 
viena. Todėl aišku, kad tai, kas priešpriešinama kaip 
stokojimas ir turėjimas, nėra priešpriešinama nei vie- 
nu, nei kitu iš būdų, kuriais priešpriešinamos priešin- 
gybės. 

Toliau. Priešingybės, kai yra tas, kas gali jas pri- 
siimti, gali virsti viena kita, nebent kam nors iš pri- 
gimties būdinga tik kas nors viena, kaip, pavyzdžiui, 
ugnis gali būti tik karšta. Mat ir sveikas gali pasidary- 
ti ligoniu, ir baltas virsti juodu, ir šaltas šiltu, — pana- 
šiai iš gero gali pasidaryti blogas, o iš blogo — geras. 
Juk jeigu blogą žmogų paskatinsime imtis padoresnės 
veiklos ir kalbėtis su dorais žmonėmis, jis žengs nors 
ir mažą žingsnelį į gerąją pusę. O jeigu jau jis žengs 
kad ir nedidelį žingsnį ta kryptimi, tai jis gali arba vi- 
sai pasikeisti, ar bent padaryti didelę pažangą. Iš pra- 
džių žengęs kad ir visai menką žingsnį, jis vis labiau 
links į dorybę. Suprantama, kad jam pradės vis labiau 
sektis. Ir jeigu taip eis ir toliau, tai taisydamasis jis 
galų gale pereis į priešingą būseną, jeigu tik jam ne- 
sutrukdys laikas. Bet stokojimo ir turėjimo atveju abi- 
pusis pasikeitimas vietomis yra neįmanomas. Tiesa, nuo 
turėjimo prie stokojimo galima pereiti, bet nuo stokoji- 
mo prie turėjimo — neįmanoma: nei kas apako — ne- 
bepraregės, nei kas nupliko — nebeatsiaugins plaukų, 
nei tam, kas neteko dantų, neišdygs nauji. 

Aišku, kad tai, kas priešpriešinama kaip teigimas ir 
neigimas, nėra priešpriešinama nė vienu iš čia pami- 
nėtų būdų, nes tik šioje priešpriešoje viena iš dviejų 


būtinai yra teisinga, o kita — klaidinga. Mat nei prie- 
šingybių atveju nėra būtina, kad viena iš priešingybių 
būtų teisinga, o kita — klaidinga, nei santykinių daly- 
kų, nei pagaliau stokojimo ir turėjimo atveju. Antai 
liga ir sveikata yra priešingybės, bet nė viena iš jų 
nėra nei teisinga, nei klaidinga. Panašiai dvigubas ir 
pusė vienas kitam priešpriešinami kaip santykiniai da- 
lykai, bet nė vienas iš jų nėra nei teisingas, nei klai- 
dingas. Lygiai tas pat ir dėl to, kas susiję su stokojimu 
ir turėjimu, pavyzdžiui, dėl regėjimo ir aklumo. Ir ap- 
skritai visa, kas pasakoma be jokios sąsajos, nėra nei 
teisinga, nei klaidinga. O visa, kas čia buvo pasakyta 
[apie priešpriešas], buvo sakoma be sąsajos. Bet atro- 
do, kad kaip tik taip turėtų būti tuo atveju, kai apie 
priešingybes kalbama jas siejant. Juk tai, kad Sokratas 
yra sveikas, priešinga tam, kad Sokratas yra ligonis. 
Tačiau ir šiuo atveju ne visada viena [iš priešingybių| 
būtinai bus teisinga, o kita — klaidinga. Jei Sokratas 
yra, tai viena iš jų bus teisinga, o kita — klaidinga. Bet 
jeigu jo nėra, tai abi bus klaidingos. Juk jeigu Sokra- 
to iš viso nėra, tai bus klaidinga ir tai, kad Sokratas 
yra ligonis, ir tai, kad jis — sveikas. Stokojimo ir tu- 
rėjimo atveju, jeigu dalyko nėra, nei viena, nei kita 
nėra teisinga, o jei dalykas yra, tai ne visada viena 
bus teisinga, o kita — klaidinga. Juk „Sokratas regi“ 
priešpriešinama pasakymui „Sokratas yra aklas" kaio 
turėjimas stokojimui. Jei Sokratas yra, tai nebūtinai 
viena yra teisinga, o kita — klaidinga; juk tada, kai 
jam iš prigimties dar neskirta regėti, ir viena, ir kita 
klaidinga. O jei Sokrato jau nebėra gyvo, tuo atveju 
abu pasakymai yra klaidingi —ir kad jis regi, ir kad 
jis yra aklas. Bet teigimo ir neigimo atveju, nesvarbu, 
ar dalykas yra, ar jo nėra, viena turi būti teisinga, O 
kita — klaidinga. Juk jeigu sakysi „Sokratas yra Ii- 
gonis" ar „Sokratas nėra ligonis“, aišku, kad jei Sok- 
ratas yra, viena iš dviejų turi būti teisinga, o kita — 
klaidinga. Lygiai tas pat bus ir tuo atveju, kai Sokrato 
nebebus, nes jeigu jo nėra, tai bus klaidinga sakyti, 
kad jis yra ligonis, o teisinga — kad jis nėra ligonis. 

Taigi tik tuo atveju vienas dalykas bus teisingas, o 
kitas klaidingas, kai teigimas bus priešpriešinamas nei- 
gimui. ki 

11. Gėris būtinai yra priešingas blogiui. Tai paaiš- 
kėja pateikiant "atskirus dalykus, pavyzdžiui, sveikatai 
yra priešinga liga, narsumui — bailumas. Lygiai tas pat 
ir dėl kitų dalykų. Bet blogiui kartais yra priešingas 
gėris, o kartais — blogis. Stygiui, kuris yra blogis, prie- 
šingas perteklius, kuris taip pat yra blogis. Panašiai ir 
nuosaikumas, kuris yra gėris, priešingas ir vienam, ir 
kitam, Bet tokias priešingybės pamatysi tik retais at- 
vejais, daugeliu atvejų blogiui yra priešingas gėris. 
Toliau. Jei yra viena iš priešingybių, tai nebūtinai bus 
ir antra, nes jeigu visi yra sveiki, tai sveikata yra, bet 
ligos nėra. Lygiai tas pat ir dėl baltumo: jei visa yra 
balta, baliumas yra, bet juodumo nėra. Toliau. Jeigu 
pasakymas „Sokratas yra sveikas" priešingas pasaky- 
mui „Sokratas yra ligonis" ir jeigu abu šie dalykai ne- 
gali kartu būti tame pačiame subjekte, tai tuo atveju, 
kai yra viena iš priešingybių, negali kartu būti ir kita. 
Juk jeigu Sokratas yra sveikas, tai jis negali būti li- 
gonis. 

Aišku, kad priešingybės iš prigimties glūdi dalykuo- 
se, kurie yra tapatūs arba rūšies, arba giminės atžvil- 
giu: liga ir sveikata iš prigimties glūdi gyvos būtybės 
kūne, balta ir juoda — apskritai kūne, o teisingumas 
ir neteisingumas — žmogaus sieloje. Būtina, kad visos 
priešingybės priklausytų arba tai pačiai giminei, arba 
priešingoms giminėms, arba pačios būtų giminės: juo- 
da ir balta priklauso tai pačiai giminei — spalva čia 
yra giminė, teisingumas ir neteisingumas priklauso prie- 
šingoms giminėms — vienos iš priešingybių giminė yra 
dorybė, kitos — nedorybė, o gėris ir blogis nepriklauso 
jokiai giminei — jie patys yra giminė kitiems. 

12. Vieno dalyko pirmumas kito atžvilgiu nusakomas 
ketveriopai“ pirmasis ir svarbiausias pirmumas — pir- 
mumas laiko atžvilgiu. Atsižvelgiant į laiką, vienas 
dalykas vadinamas senesniu ir ankstesniu už kitą. Mat 
dalykas yra vadinamas senesniu ir ankstesniu dėl to, 


kad praėjo daugiau laiko. Antra, pirmesnis yra tas, > 


kuriam nepritaikysi atvirkštinės buvimo sekos. Pavyz- 
džiui, vienas yra pirmesnis už du, nes jeigu yra du, va- 
dinasi, yra ir vienas. Bet jeigu yra vienas, tai nebūtinai 
turi būti ir du. Todėl, atvirkščiai skaičiuojant, iš „„vie- 
no" neišplaukia, kad turi būti dar kitas skaičius. Va- 
dinasi, pirmesnis yra tas, kuris neturi atvirkštinės buvi- 
mo sekos. Trečia, pirmesniu vadinamas tas, kuris tam 
tikroje dalykų eilėje eina anksčiau, kaip, pavyzdžiui, 
yra moksluose ir kalbose. Mat įrodinėjančiuose moks- 
luose pagal eilės tvarką dalykai būna pirmesni ir pas- 
kesni: geometrijos elementai pagal eilę yra pirmesni 
už nubrėžtas figūras, o gramatikos elementai pirmesni 
už skiemenis. Panašiai yra ir kalbose: įžanga pagal eilę 
yra pirmesnė už dėstymą. Be to, kas čia pasakyta, at- 
rodo, kad tas, kuris yra geresnis ir garbingesnis, iš 
prigimties yra pirmesnis. Paprastai dauguma žmonių 
sako, kad tie, kurie jų labiau gerbiami ir mylimi, yra 
pirmesni tarp jų. Bet šitas pirmumo nustatymo būdas 
yra netinkamiausias iš visų. 

Tai maždaug tiek yra prasmių, kuriomis kalbama 
apie pirmumą. Bet atrodo, kad, be čia paminėtųjų, yra 
dar vienas būdas pirmumui nustatyti. Iš dviejų dalykų, 
kurie gali turėti atvirkštinę buvimo seką, tą galėtume 
teisingai pavadinti iš prigimties pirmesniu, kuris vienaip 
ar kitaip yra antrojo dalyko buvimo priežastis. Aišku, 
kad tokių dalykų yra. Mat žmogaus buvimas ir teisingas 
pasakymas gali turėti atvirkštinę buvimo seką: juk 
jeigu yra žmogus, tai bus teisingas ir pasakymas, kad 
žmogus yra. Ir atvirkščiai: jeigu teisingas pasakymas, 
kad žmogus yra, tai žmogus tikrai yra. Bet teisingas 
pasakymas jokiu būdu nėra dalyko buvimo priežastis, 
tačiau atrodo, kad dalykas tam tikra prasme yra pa- 
sakymo teisingumo priežastis: juk tik priklausomai nuo 
to, ar dalykas yra, ar ne, pasakymas apie jį vadinamas 
teisingu arba klaidingu. Taigi yra penki būdai, kuriais 
nusakoma, kas yra pirmesnis. 

13. Kartu esančiais — pagrindine ir tiesiogine pras- 
me — vadinami tie dalykai, kurie atsiranda tuo pačiu 

metu: nė vienas iš jų nebūna anksčiau ar vėliau — 
"apie juos sakoma, kad jie laiko atžvilgiu yra kartu. 
Iš prigimties kartu yra tie dalykai, kurie turi atvirkš- 
tinę buvimo seką, bet jokiu būdu nėra vienas kito 
buvimo priežastis. Antai dvigubas ir pusė turi atvirkšti- 
nę buvimo seką: jeigu yra dvigubas, yra ir pusė, jeigu 
yra pusė, yra ir dvigubas, bet nė vienas iš jų nėra 
antrojo buvimo priežastis. 

Iš prigimties kartu esančiais vadinami ir tie dalykai. 
kurie, būdami tos pačios giminės, skirstant yra abipu- 
siškai vieni kitiems priešpriešinami. Skirstant abipusiš- 
kai vieni kitiems priešpriešinamais yra vadinami daly- 
kai, kurie skirstomi tuo pačiu pagrindu, pavyzdžiui, 
sparnuotis priešpriešinamas gyvenančiam sausumoje 
gyvūnui ir gyvenančiam vandenyje. Visi jie yra skirs- 
tant vienas kitam priešpriešinami ir priklauso tai pa- 
čiai giminei. Juk gyvos būtybės skirstomos į sparnuo- 
čius, gyvenančias sausumoje ir vandenyje gyvenančias, 
ir nė viena iš tų rūšių nėra pirmesnė ar paskesnė, bet, 
kaip atrodo, visos šios giminės būtybės iš prigimties 
yra kartu. Būtų galima kiekvieną iš šių rūšių vėl skirs- 
tyti [į porūšius] — ir sparnuočius, ir sausumoje gyve- 
nančias būtybes, ir vandenyje gyvenančias. Ir kartu iš 
prigimties bus tie porūšiai, kurie, priklausydami tai 
pačiai giminei, bus priešpriešinami skirstant tuo pačiu 
pagrindu. 

Tačiau giminės visada yra pirmesnės už rūšis, nes 
čia atvirkštinė buvimo seka negalima, pavyzdžiui, jei 
yra vandens gyvūnas, yra ir gyva būtybė. Bet jei yra 
gyva būtybė, nebūtinai yra vandenyje gyvenanti bū- 
tybė. 

Taigi iš prigimties kartu esančiais vadinami tie daly- 
kai, kuriems būdinga atvirkštinė buvimo seka, bet ku- 
rie jokiu būdu nėra vienas kito buvimo priežastis, taip 
pat dalykai, kurie, priklausydami tai pačiai giminei, 
abipusiškai priešpriešinami vienas kitam tuo pačiu skirs- 
tymo pagrindu, o tiesiogine prasme kartu yra tie dą- 
lykai, kurie atsiranda tuo pačiu metu. 


| 14. Judėjimolyra šešios rūšys: atsiradimas, nykimas, 
didėjimas, mažėjimas, kokybinis pasikeitimas ir vietos 
pakeitimas. Aišku, kad visi judėjimai vienas nuo kito 
skiriasi: atsiradimas nėra nykimas, didėjimas nėra ma- 
žėjimas ar vietos pakeitimas, panašiai ir kitais atvejais. 
Bet dėl kokybinio pasikeitimo abejojama: ar kartais 
nėra taip, kad tai, kas keičiasi kokybiškai, būtinai kei- 
čiasi dėl kokio nors kito judėjimo. Tačiau tai netiesa. 
Mat beveik visais atvejais ar bent daugeliu atvejų, 
kai mes ką nors patiriame, patiriame kokybinį pasikei- 
timą nedalyvaujant jokiam kitam judėjimui. Juk tas, 
kas juda ta prasme, kad ką nors patiria, nebūtinai di- 
dėja arba mažėja, taip pat nedalyvauja ir kitokiame 
judėjime. Taigi kokybinis pasikeitimas yra kitoks negu 
kitos judėjimo rūšys. Juk jeigu jis būtų toks pat, tai 
kokybiškai kintantis dalykas turėtų didėti arba ma- 
žėti, arba vyktų koks nors kitas judėjimas. Bet juk 
tai nebūtina. Lygiai taip pat tai, kas padidėja arba pa- 
tiria kokį kitą judėjimą, turėtų kokybiškai pasikeisti. 
Tačiau būna atvejų, kai kas nors padidėja, bet koky- 
biškai nepasikeičia. Pavyzdžiui, kvadratas, jei prie jo 
pridėsi kampamatį, padidėja, bet kokybiškai nė kiek 
nepasikeičia. Lygiai taip pat yra ir kitais panašiais 
atvejais. Taigi tie judėjimai skiriasi vienas nuo kito. 
Judėjimui apskritai yra priešinga ramybė, bet at- 
skiroms judėjimo rūšims priešingos kitos judėjimo rū- 
šys: atsiradimui — nykimas, didėjimui — mažėjimas, 
vietos pakeitimui — pasilikimas toje pačioje vietoje; 
bet didžiausia priešingybė vietos pakeitimui, kaip atro- 
do, yra vietos pakeitimas priešinga kryptimi, pavyz- 
džiui, judėjimui žemyn — judėjimas aukštyn, judėji- 
mui aukštyn — judėjimas žemyn. Kas sudaro priešin- 
gybę likusiai judėjimo rūšiai, sunku pasakyti. Atrodo, 
kad jis neturi jokios priešingybės, nebent kas nors ir 
jam priešpriešintų tos pačios kokybės išsaugojimą arba 
virtimą priešinga kokybe, — panašiai kaip vietos pakei- 
timo priešingybė yra pasilikimas toje pačioje vietoje 
arba vietos pakeitimas priešinga kryptimi. Juk kokybi- 
nis pasikeitimas yra kokybės pakeitimas. Taigi kokybi- 

niam judėjimui priešpriešinamas arba tos pačios koky- 
bės išsaugojimas, arba virtimas priešinga kokybe, pa- 
vyzdžiui, pabalimas — pajuodimui. Mat dalykas pasi- 
keičia tada, kai jo kokybė virsta savo priešingybe. 

15. Žodis „turėti“ yra vartojamas įvairiomis pras- 
mėmis. Juo reiškiamas arba savybės ir būsenos, arba 
kokios nors kitos kokybės turėjimas — juk sakoma, 
kad mes turime kokių nors žinių arba dorybę, — arba 
kiekybės turėjimas, pavyzdžiui, kad kas nors turi tam 
tikrą dydį: juk sakoma, kad kas nors turi trijų ar ke- 
turių uolekčių dydį; arba turėjimas ko nors ant kūno, 
pavyzdžiui, apsiausto arba chitono, arba turėjimas ko 
nors ant kūno dalies, pavyzdžiui, žiedo ant piršto, arba 
kūno dalių turėjimas, pavyzdžiui, rankos, kojos, arba 
indo turinys, pavyzdžiui, medimnas ! kviečių arba mo- 
linis ąsotis vyno — juk sakoma, kad molinis ąsotis pri- 
piltas vyno, o medimnas — kviečių. Apie visus tuos 
daiktus yra sakoma, kad jie turi savyje ką nors taip, 
kaip indai. Arba žodžiu „turėti“ reiškiamas nuosavybės 
turėjimas — juk sakoma, kad mes turime namą, že- 
mės. Apie mus taip pat sako, kad turime žmoną arba 
kad žmona turi vyrą. Bet atrodo, kad pastaroji žodžio 
„turėti“ vartosena yra visiškai netikusi. Juk sakydami, 
kad turi žmoną, mes tik nurodome, kad jis su ja gy- 
vena. 

Galima būtų suminėti ir daug kitų žodžio „turėti“ 
reikšmių, bet jau išvardijome beveik visas įprastines 
jo vartosenas. 


Nikomacho 

1. Atrodo, kad kiekvienas menas ir kiekvienas moks- 1094a 


las, taip pat kiekvienas veiksmas ir sąmoningas pasi- 
rinkimas siekia ko nors gero. Todėl teisingai buvo pa- 
vadinta gėriu tai, ko visi siekia!. Be to, aišku, kad 
tikslai būna skirtingi: vienų tikslai yra tik veikla, o 
kitų — dar ir tos veiklos padariniai. Kai tikslai ne- 
apsiriboja tik veikla, tos veiklos padariniai būna vertin- 
gesni negu pati veikla. Kadangi yra daug veiklos, me- 
nų ir mokslų Ž rūšių, tai būna ir daug tikslų: gydymo 
meno tikslas yra sveikata, laivų statybos — laivas, karo 
meno — pergalė, ūkio tvarkymo — turtas. Kur tokie me- 
nai būna pajungti kuriai nors aukštesnio meno sričiai, 
kaip antai jojimo menui būna pajungtas žąslų dirbimo 
menas ir kitų jojimui reikalingų daiktų gamyba, o pats 
jojimo menas ir apskritai karo menas — karinio vado- 
vavimo menui, ten ir kiti menai panašiai būna pajung- 
ti kitiems menams. Visais tokiais atvejais aukštesnių 
menų tikslai yra vertingesni už jiems pajungtų menų 
tikslus — juk dėl anų tikslų siekiama ir šių. 

Nėra jokio skirtumo, ar veiklos tikslas yra pati 
veikla, ar dar kas nors be veiklos, kaip antai mūsų 
ką tik minėtuose menuose. 

2. Jeigu įvairių veiklos rūšių tikslas yra tas, kurio 
mes siekiame dėl jo paties, o visa kita norime pasiekti 
tik dėl šito galutinio tikslo ir kiekvienu atveju pasi- 
renkame, žiūrėdami ne kokio kito tikslo — tai būtų 
„daina be galo“, ir mūsų siekimas būtų tuščias ir be- 
prasmis,— o tik šito, tai aišku, kad tas galutinis tikslas 
bus gėris, tai yra aukščiausiasis gėris. 

Argi tą gėrį pažinti nėra svarbu, ir mūsų gyvenime? 
Argi mes, jį pažinę, negalėtume tarsi šauliai, taikantys 
į taikinį, lengviau pataikyti ten, kur reikia? O jeigu 
taip, tai mes turime pamėginti bent bendrais bruožais 
nustatyti, kas jis yra ir kuriam menui ar mokslui pri- 
klauso. 

Atrodo, kad jis priklauso svarbiausiojo ir aukščiau- 
siojo meno sričiai, Toks menas — tai valstybės valdymo 


1094b menas. Mat jis nustato, kurie mokslai yra reikalingi 

valstybei, kuriais mokslais ir kokiu mastu kiekvienas 
pilietis turi užsiimti. Mes matome, kad net ir garbin- 
giausi menai jam yra pajungti, kaip antai karo, ūkinin- 
kavimo ir iškalbos menai. Kadangi jis naudojasi visais 
kitais menais, be to, dar įstatymais nustato, ką reikia 
daryti ir nuo ko susilaikyti, tai jo galutinis tikslas api- 
ma ir visų kitų menų tikslus. Todėl šis tikslas žmonėms 
yra aukščiausiasis gėris. Nors šis tikslas yra toks pat ii 
paškiram žmogui, ir valstybei, vis dėlto jis stipriau it 
tobuliau pasireiškia valstybėse — ir siekiant [aukščiau- 
siojo gėrio], ir jį išsaugant. Sveikintinas dalykas, kai 
jį pasiekia paskiras žmogus, bet daug gražiau ir kil 
niau, kai jį pasiekia ištisos tautos ir valstybės 3. 

3. Mes čia ir tyrinėsime šiuos dalykus. Šiaip ar taip 
jie siejasi su valstybės mokslu *. Mes jausimės pakan 
kamai išdėstę dalyką tada, kai išaiškinsime ji tiek 


se tyrinėjimuose reikia siekti visiško tikslumo, panašia 
kaip ir ne visuose amatininkų ir meniniūkų Kūriniuose 
Mat kilnumo ir teisingumo supratimui, sudarančiam 
„valstybės mokslo objektą, būdinga tiek daug skirtu- 
mų ir svyravimų, jog kilo mintis, kad tie dalykai yra 
tik sutartiniai, o ne prigimtiniai. Panašų svyravimą ma- 
tome ir gėrybių sampratoje, nes daug kam iš jų kilo 
nelaimės: juk ne vienas yra žuvęs dėl turto, ne vie- 
nas — dėl narsumo. 

Todėl mes, kalbėdami apie tokius dalykus ir remda- 
miesi tokiomis prielaidomis, pasitenkinsime tuo, kad 
nurodysime tiesą tik apgraibomis ir bendrais bruožais, 
ir kalbėdami apie dalykus, kuriuos išmanome tik aps- 


kritai ir remdamiesi atitinkamomis prielaidomis, parody- 


sime tik iš jų išplaukiančias atitinkamas išvadas. Tain 
pat turėtų ir skaitytojas suprasti kiekvieną dėstymo 
dalelę. Mat išprusęs skaitytojas kiekvienoje mokslo 
srityje reikalaus tik tiek tikslumo, kiek jo leidžia da- 
lyko prigimtis. Panašiai būtų beprasmiška iš matemati- 
ko reikalauti tik argumentų regimybės, o iš orato- 
riaus — loginių įrodymų. 

Kiekvienas tinkamai sprendžia tik apie tai, ką jis 
išmano, — čia jis būna geras teisėjas. Apie paskiras 
sritis tinkamai sprendžia tik tas, kuris tose srityse yra 
išprusęs, 0 visapusiškai sprendžia tik visapusiškai iš- 
prusęs žmogus. Todėl jaunuoliui nedera klausyti pas- 
kaitų iš valstybės mokslo srities. Mat jis dar neturi gy- 
venimo patirties, o paskaitos kaip tik remiasi patirtimi 
ir nagrinėja kaip tik ją. Be to, jaunuolis labiau yra 
linkęs pasiduoti jausmams ir aistroms, tad tokios pas- 
kaitos jam būtų nenaudingos ir beprasmės, nes jų tiks- 
las yra ne pažinimas, o veiksmas. Be to, nėra jokio 
skirtumo, ar žmogus jaunas dėl amžiaus, ar dėl nesu- 
brendusio būdo, nes šį trūkumą lemia ne metai, o tai, 
kad jauni žmonės pasiduoda jausmams ir jų skatinami 


siekia savo tikslų. Tokiems žmonėms, panašiai kaip ir: 
nesusivaldantiems, pažinimas yra nenaudingas. O tiems; 


kurie savo siekius ir veiksmus rimtai planuoja, paži- 
nimas būna didžiai naudingas. 

Tai tokia tegul bus įžanga apie klausytoją, apie tai, 
kaip reikia suprasti dėstomą medžiagą, ir apie patį dės- 
tomą dalyką. 

4. Kadangi kiekvienas pažinimas ir kiekvienas są- 
moningas pasirinkimas siekia tam tikro „gėrio, tai mes, 
tęsdami dėstymą, paklauskime,.ko siekia "valstybės tvar- 
kymo menas ir koks iš visų | veikla pasiekiamų gėrių yra 
aukščiausias. Dėl jo pavadinimo beveik visi žmonės sU- 
Tinka: ir minia, ir išsimokslinusieji? jį vadina | pekrd 
o laimę jie sūtapatina su žodžiais „gerai gyventi" 
„sektis“. Bet dėl laimės esmės jau nėra sutarimo: mi- 
nios nuomonė nesutinka su išminčių nuomone. Dauguma 
žmonių ją laiko kokiu nors aiškiai matomu ir apčiuo- 


5. Aristotelis 

piamu dalyku, pavyzdžiui, malonumu arba turtu, arba 
garbe — kiekvienas vis kuo kitu. Dažnai net tas pats 
žmogus apie ją yra vis kitos nuomonės: apsirgęs laiko 
laime sveikatą, nuskurdęs — turtą, 0 žinodami esą ne- 
mokyti, žmonės gėrisi tais, kurie kalba įspūdingai ir 
vartoja jiems nesuprantamus posakius. 

Kai kurie? manė, kad, be visų tų apčiuopiamų gė- 
rybių, yra dar gėris pats savaime, dėl kurio visi tie 
dalykai yra virtę gėrybėmis. Visas tas nuomones ištirti 
būtų beprasmiška; mes apsiribosime tik tomis nuomonė- 
mis, kurios yra labiausiai paplitusios ir atrodo bent kiek 
moksliškos. 

Mes neturime užmiršti, kad yra skirtumas tarp dės- 
tymo, kuris remiasi pradmenimis, ir dėstymo, kuris 
veda prie pradmenų. Juk ir Platonas teisingai kėlė klau- 
simą ir tyrinėjo, ar kelias eina nuo pradmenų, ar veda 

1095b prie pradmenų — panašiai kaip stadione: [ar bėgama; 
nuo teisėjų posūkio stulpo link, ar atvirkščiai 7. Reikia 
pradėti nuo žinomų dalykų, o šie būna dvejopi: arba tik 
mums žinomi, arba žinomi apskritai. Mes turime pra- 
dėti nuo tų dalykų, kurie mums žinomi. Todėl reikia, 
kad tas, kuris klausys paskaitų apie gėrį, teisingumą 
ir apskritai apie valstybės tvarkymo meną (ir iš to turės 
naudos), jau iš anksto turėtų tam tikrų gerų įpročių. 
Mat išeities taškas yra „kad“ [dalykų nurodymas], ir 
jeigu tas „kad“ pakankamai paaiškės, nebereikės pridėti 
dar ir „kodėl“. Tokių įpročių žmogus arba jau turi pag- 
rindus, arba lengvai juos įgis. O tas, kuris jų neturi ir 
nesugeba perimti, tegul paklauso, ką sako Heziodas: 

Vyras geriausias tasai, kurs, viską giliai apgalvojęs, 

Mato, kas jam pagaliau išeis ateity kuo geriausia. 

Bet šaunuolis ir tas, kurs klauso gerų patarimų. 

Tas gi, kurs pats nesuvokia nei kito gerų patarimų 

Nededa savo širdin, tas vyras — niekam netikęs 5. 


5. Bet mes grįžkime prie tos vietos, nuo kurios bu- 
vome pasukę į šalį. Atrodo, kad dauguma žmonių — 
ir tai yra patys menkiausi žmonės — ne be pagrindo 
gėrį ir laimę supranta taip, kaip įprasta kasdieniniame 

66 gyvenime, ir Taime laiko malonumą. Todėl jie mėgsta 


gyvenimą, kupiną malonumų. Mat yra trys pagrindiniai 
gyvenimo būdai: ką tik mūsų minėtasis gyvenimas, gy- 
venimas tarnaujant valstybei ir filosofo gyvenimas. Dau- 
guma žmonių yra vergiškos prigimties — jie pasirenka 
gyvulių gyvenimą. Ir vis tiek atrodo, kad jie turi šioki 
tokį pagrindą, nes tarp aukštas vietas užimančių žmo- 
nių pasitaiko nemaža tokių, kuriems būdingos tos pa- 
čios aistros, kaip ir Sardanapalui ?. 

Kilnūs ir veiklūs žmonės pasirenka garbę — toks 
apskritai yra tikslas žmogaus, kuris savo gyvenimą pa- 
skyrė valstybei. Bet šis tikslas yra labiau išorinis negu 
tas, kurio mes siekiame. Mat čia svarbesnis yra tas, 
kuris teikia garbę, o ne tas, kuris ją gauna, tuo tarpu 
aukščiausiąjį gėrį mes įsivaizduojame glūdint mūsų 
pačių viduje ir sunkiai atskiriamą nuo mūsų. Be to, 
atrodo, jog žmonės siekia garbės norėdami įsitikinti, 
kad jie patys yra verti. Todėl jie nori, kad juos gerbtų 
išmanantys žmonės, kurie juos gerai pažįsta, ir gerbtų 
už dorumą. Iš to darosi aišku, kad dorumas yra dides- 
nė vertybė, ir galėtume sakyti, kad tai ir bus tikslas 
žmogaus, gyvenančio valstybės labui. Bet atrodo, kad 
ir šaunumas dar nėra tikslas tikrąja to žodžio prasme. 
Juk gali atsitikti, kad doras žmogus visą gyvenimą 
miega arba nieko neveikia ir, be to, dar patiria kančias 
ir didžiausias nelaimes. Šitaip gyvenančio žmogaus nie- 
kas nelaikys laimingu, nebent norėtų žūt būt išsaugoti 
savo paradoksalųjį teiginį. Bet užteks apie tai — jau 
pakankamai apie tai buvo kalbėta plačiajai publikai 
skirtuose veikaluose !?, 

Trečiasis gyvenimo būdas yra filosofo tyrinėtojo gy- 
venimas — jį panagrinėsime vėliau. Pinigus kaupian- 
"čio žmogaus gyvenimas nėra laisvas, ir aišku, kad tur- 
tas nėra mūsų siekiamas gėris — juk.jis yra tik prie- 
monė kam nors kitam. Todėl tikslu veikiau galėtume 
laikyti anksčiau paminėtus dalykus [malonumą ir gar- 
bę], nes juos vertiname dėl jų pačių. Bet atrodo, kad 
ir jie nėra galutinis tikslas, nors juos remia visiems 
žinomi argumentai. Tuos dalykus kol kas atidėkime į 
šalį. 

6. Bus geriau, jei mes panagrinėsime aukščiausiąjį 
gėrį apskritai ir aptarsime paskiras nuomones apie jį, 
nors toks nagrinėjimas bus labai nemalonus, nes idėjas 
pradėjo vartoti mums artimi vyrai !!. O vis dėlto, no- 
rint išgelbėti tiesą, bus geriau — ir net būtina — at- 
mesti net ir tas mintis, kurios mums yra pasidariusios 
savos ir tarsi į širdį įaugusios, — juk mes esame filoso- 
fai. Ir draugai, ir tiesa mums yra mieli, bet mūsų šventa 
pareiga atiduoti pirmenykę tiesai !*. 

Tie, kurie pagrindė šitą mokslą, nesukūrė idėjų tų 
daiktų, apie kuriuos kalbėdami jie vartojo žodžius „pir- 
mesnis“ ir ,paskesnis“, todėl jie nesugalvojo nė skaičių 
idėjos. Tačiau žodį „geras“ mes taikome ir esmei, ir 
kokybei, ir santykiui. Bet tas, kas yra pats savaime, 
esmė, yra iš prigimties ankstesnis už santykį (santykis 
yra tarsi kokia būties atžala arba atsitiktinis priedas). 
Todėl nėra jokios bendros idėjos tų dalykų, kuriems 
mes pridedame žodį „geras“. 

Toliau. Kadangi žodis „geras“ turi tiek pat prasmių, 
kaip ir žodis „yra“ — jis vartojamas esmės kategorijo- 
je, pavyzdžiui, dievas, protas; kokybės kategorijoje, 
pavyzdžiui, dorybės; kiekybės kategorijoje, pavyzdžiui, 
saikas; santykio kategorijoje, pavyzdžiui, naudingas; 
laiko kategorijoje, pavyzdžiui, proga; vietos kategori- 
joje, pavyzdžiui, gyvenamoji vieta ir kt.,— tai aišku, 
"kad negali būti [geras] kas nors visuotinai bendras ir 
vienas, nes tuo atveju [šis žodis] negalėtų būti varto- 
jamas visose kategorijose, o tik vienoje. 

Toliau. Kadangi vienai idėjai priklausančių daiktų 
ir mokslas yra vienas, tai ir visų daiktų, kuriems tai- 
kome žodį „geras“, taip pat turėtų būti tik vienas moks- 
las. O iš tikrųjų yra daug mokslų, net ir tada, kai žodį 
„geras“ vartojame vienoje kategorijoje, pavyzdžiui, 
progos mokslas: karo atveju tai bus karo mokslas, 
ligoje — gydymo menas. Arba saiko atžvilgiu: ligo- 
je — gydymo menas, o mankštai — gimnastika. 

Taip pat neaišku, ką tie žmonės nori pasakyti, prie 

1096b kiekvienos sąvokos pridėdami „pats savaime“, juk 
64 „Žmogus pats savaime“ ir „žmogus"— tai tos pačios 


būtybės, žmogaus, pavadinimas. Nerasi jokio skirtumo 
tarp „žmogaus paties savaime" ir „žmogaus“. O jeigu 
taip, tai tas pat bus ir dėl „gėrio paties savaime" ir 
„gėrio“. 

Taip pat „gėris pats savaime“ nebus didesnis gėris 
dėl to, kad jis yra amžinas, juk ilgalaikis baltumas 
nebus beltesnis už viendienį baltumą. Gal patikimesnis 
yra pitagorininkų mokslas — jie į gėrybių eilę įjungia 
ir vienetą. Atrodo, kad jais seka ir Speusipas !š, 

Bet apie tai bus kalbama kitur“. Mūsų išdėstytai 
kritikai būtų galima prikišti: čia kalbama ne apie kiek- 
vieną gėrio pasireiškimą, o tik apie vienos idėjos api- 
mamas gėrybes, kurių žmonės siekia ir kurias labai 
vertina dėl jų pačių, o tas gėrybes, kurias jos kuria 
arba kaip nors išsaugoja, arba sutrukdo tam, kas joms 
priešinasi, laiko tik priemone anoms įgyti ir vadina 
gėrybėmis kitokia prasme, Aišku, kad gėrybės taip 
vadinamos dvejopa prasme: gėrybės pačios savaime ir 
gėrybės kaip priemonės anoms įgyti. Todėl, gėrybes 
pačias savaime atskyrę nuo naudingų dalykų, pažiūrė- 
kime, ar viena idėja apima gėrybes pačias savaime. 
Kokias gėrybes galėtume pavadinti gėrybėmis pačiomis 
savaimęį Argi ne tokias, kurių siekiame tik dėl jų pa- 
čių, pavyzdžiui, protingumą, regėjimą, kai kuriuos ma- 
lonumus ir garbę? Nors kartais jų siekiame ir dėl kitų 
tikslų, vis tiek jas galėtume priskirti prie gėrybių pa- 
čių savaime. O gal nėra kito gėrio paties savaime, kaip 
tik gėrio idėja? Tada ji būtų tik tuščia forma be turi- 
nio. O jeigu ir kiti dalykai priklauso prie gėrybių pa- 
čių savaime, tai juose visuose turėtų išryškėti ta pati 
gėrio sąvoka, kaip antai ta pati baltumo sąvoka tinka 
sniegui ir baltiems dažams. Bet garbei, protingumui, 
malonumui būdinga vis kita, skirtinga gėrio sąvoka. 
Taigi nėra kokio nors visuotinio gėrio vienos idėjos 
prasme. 

Tad kokia prasme gėrį vadiname gėriu? Juk „gė- 
ris"— ne atsitiktinis homonimas, taikomas įvairiems| 
dalykams. O gal taip vadiname dėl to, kad tie visi 
gėriai yra kilę iš vienintelio bendro gėrio arba visi 69 


Sickia to paties vienintelio gėrio, o gal taip sakomė 
pagal analogiją? Antai kaip kūnui būdingas regėjimas, 
taip sielai — protingumas; analogiškai ir kitiems daly- 
kams. Bet dabar tuos dalykus verčiau atidėkime į šalį. 

“ Tikslus jų nagrinėjimas priklauso kitai filosofijos sri- 
čiai. 

Panašiai yra ir su idėjų mokslu. Net jeigu ir egzis- 
tuotų gėris, kuris būtų vienas ir būtų siejamas su vi- 
sais gerais dalykais apskritai arba egzistuotų skyrium 
ir pats savaime, aišku, kad žmonės savo veiksmais ne- 
galėtų jo realizuoti arba įgyti. Bet žmonės kaip tik 
siekia tokio gėrio. Tiesa, kai kas galėtų manyti, kad 
tą absoliutųjį gėrį būtų galima pažinti atsižvelgiant į 
gėrybes, kurias galima iš tikrųjų įgyti ir realizuoti. 

1097a Tai būtų mums tarsi pavyzdys: iš jo mes galėtume ge- 
riau pažinti „gėrybes mums“, o pažinę jas ir įgyti. 
Šis teiginys turi šiokį karų pagrindą, bet jis prieštarau- 


„lialykas, "kad visi Menfninkai nepažįsta tokios svarbios 
"Pargaabinkis priemonės ir net nesistengia pažinti. Bet, 
kita vertus, sunku nesutikti ir su tokiu samprotavimu: 
kokia nauda bus audėjui ar dailidei iš to, kad jis pa- 
žins absoliutųjį gėrį? Arba kaip taps geresniu gydy- 
toju ar karvedžiu tas, kuris bus pasinėręs į tos idėjos 
kontempliaciją? Juk aišku, kad gydytojas turi galvoje 
ne „sveikatą pačią savaime“, o žmogaus sveikatą, tik- 
riau sakant, savo ligonio sveikatą. Juk jis gydo paski- 
rus žmones. Tai tiek apie šitas problemas. 

7. Grįžkime vėl prie mūsų nagrinėjamo gėrio ir pa- 
žiūrėkime, kas tai yra. Kiekvienoje veikloje ir kiek- 
viename mene jis būna vis kitoks. Vienoks jis "būna 
"gydymo mene, kitoks karo mene, panašiai ir kituose 
menuose. Tai kas yra tas kiekvieno meno gėris? Argi 
jis nebus tai, dėl ko daroma visa kita? Gydymo mene 
tai bus sveikata, karo mene — pergalė, statybos me- 
ne — namas, kituose menuose — vis kas kita. Tai bus 

70 kiekvienos veiklos ir kiekvieno pasiryžimo tikslas. Juk 


dėl jo žmonės daro visa kita. Taigi, jeigu visos veiklos 
rūšys turi vieną tikslą, tai bus ir vienas veikla pasie- 


kiamas gėris, o jei yra daug tikslų, tai bus daug ir pa- 


siekiamų gėrybių. 

Tad mūsų samprotavimas, eidamas kitu keliu, priėjo 
tą pačią išvadą. Pamėginkime tą dalyką dar geriau iš- 
siaiškinti. Kadangi yra daug tikslų, o mes kartais vie- 
nus tikslus pasirenkame dėl kurio nors kito tikslo, pa- 
vyzdžiui, turtą, fleitą, apskritai visokius įrankius, tai 
aišku, kad ne visi tikslai yra galutiniai — tik aukščiau- 
„siasis gėris yra galutinis tikslas. Taigi, jeigu yra tik 
vienas galutinis tikslas, tai jis ir bus mūsų siekiamas 


gėris, o jeigu jų yra daug, tai gėris bus tas, kuris bus 


tobuliausias. Tikslą, kurio siekiame tik dėl jo paties, 
vadiname tobulesniu už tą, kuris yra tik priemonė ki- 
tam tikslui pasiekti, o tą, kurio niekuomet nesiekiame 
dėl kitų tikslų. — tobulesniu už tuos tikslus, kurių sie- 


kiame ir dėl jų pačių, ir dėl kitų tikslų. Absoliučiai | 


tobulu vadiname tą tikslą, kurio siekiame tik dėl jo 
paties, o niekuomet — dėl kitų tikslų. 

Toks gėris kaip tik yra laimė. Mat ją visuomet pasi- 
renkame dėl jos pačios, O niekuomet — dėl ko nors ki- 
to. Garbę, malonumą, išmintingumą, kiekvieną dorybės 
rūšį pasirenkame ir dėl jų pačių — juk, net nesitikė- 
dami iš jų kokios naudos, mes kiekvieną iš jų pasirink- 
tume,— bet ir dėl laimės, nes manome, kad jie mus 
ves į laimę. Tačiau laimės niekas nepasirenka dėl kitų 
dalykų, o pasirenka tik dėl jos pačios. 

Tas pat išeina ir remiantis [laimės] pakankamumo 
sau sąvoka. Mat tobuliausiam gėriui pakanka paties 
"savęs: Pakankamumo sau sąvoką mes taikome ne tik 
paskiram vienišam žmogui, bet taip pat susijusiam su 
tėvais, vaikais, žmona ir apskritai su draugais ir pilie- 
"čiais, nes žmogus iš prigimties yra skirtas .bendruome- 
nei. Tik rčikia nustatyti kokią nors šių ryšių ribą, nes 
jei siesime žmogų su protėviais, ainiais ir draugų drau- 
gais, nebus galo. Tačiau apie tai vėliau pakalbėsime, 
Pakankamu sau mes vadiname tai, kas, visiškai atski- 
rai imama, padaro gyvenimą pageidaujamą ir neturintį 

jokių trūkumų. Mes manome, kad toks dalykas yra lai- 
mė: ji yra labiausiai iš visų gėrybių siektina, nes nėra 
kitų gėrybių sumos sudedamoji dalis, o jei ijungtume: 
ją į kitų gėrybių aibę, net mažiausio gero dalyko pri- 
sidėjimas padarytų ją dar labiau siektiną; mat tas prie- 
das padidintų jos vertę, o didesnė gėrybė visuomet 
yra labiau siektina. Taigi atrodo, kad laimė yra tai, kas 
:obula, kam pakanka savęs paties; ji yra mūsų veiklos 
galutinis tikslas. 

Aukščiausiojo gėrio sutapatinimas su laime -galbūt 
jau yra apskritai visų pripažįstamas“ dalykas, bet vis 
tiek būtų pageidautina tiksliau nusakyti, kas ji yra. į 
tai atsakysime, jęį nustatysime, kokie yra Šraončins 
būdingi darbai. [Nat kaip fleitininko, skulptoriaus, 
kiekvieno meninifūko ir apskritai kiekvieno dirbančio ir 
ką nors pasiekiančio vertingumą ir sėkmę lemia darbo 
rezultatai, taip, atrodo, turėtų lemti ir žmogaus, jei 
žmogui iš viso yra būdingi kokie darbai. Dailidė ir 
batsiuvys dirba ir pasiekia tam tikrų rezultatų. Nejaugi 
Žmogus-kaip- toks“ s nieko nedirbtų ir iš prigimties | būtų 
neveiklus? Kaip akis, ranka, koja ir apskritai kiekvie- 
na kūno dalis turi sau būdingą funkciją, taip, matyt, 
ir žmogus, be dalinių funkcijų, turi tam „tikrą savo 
funkciją. Kas tai galėtų būti? Tai nebus gyvybės pasi- 
reiškimas, nes jis yra bendras ir augalams, o mes ieško- 
me to, kas būdinga tik žmogui. Taigi atmeskime gyvy- 
bės pasireiškimą,— jos funkcija yra maitinti ir augti. 
Toliau būtų gyvybė kaip pojūčių pasireiškimas. Bet 
ir ši gyvybės apraiška yra bendra ir arkliui, ir jaučiui, 
ir kiekvienam gyvūnui. Tad belieka tik tam tikra prota 
turinčios sielos dalies veikla. Ta sielos dalis paklūsta 
protui, o kita vertus, ji pati turi protą ir veikia protau- 
dama. Kadangi ši [su sielos protingąja dalimi susijusi] 
gyvybės apraiška yra suprantama dvejopai !5, tai iš tų 
dviejų prasmių reikia pasirinkti gyvybės apraišką kaip 
proto veiklą, nes ji geriau atitinka gyvybės sąvoką. 
Jeigu žmogui priderantis darbas yra jo sielos veikla, 
kuri remiasi jos protinguoju pradu arba vyksta ne be 
jos protingojo prado, jeigu tam tikro žmogaus ir žy- 


maus žmogaus darbą 1ūšies atžvilgiu vadiname tapa- 
čiais, pavyzdžiui, kitaristo ir žymaus kitaristo darba, ir 
taip darome visais atvejais, atitinkamo darbo pranaiu- 
mu laikydami meistriškumą: kitaristo darbas yra gro- 
jimas, o žymaus kitaristo — puikus grojimas; jeigu taip 
yra ir jeigu žmogaus darbu laikome tam tikrą gyvenimo 
būdą, t. y. gyvenimą kaip sielos veiklą ir darbą re- 
miantis protinguoju sielos pradu, o žymaus žmogaus 
gyvenimą laikome tokiu pačiu, tik geriau ir tobuliau 
veikiančiu; jeigu kiekvienas darbas tobulai atliekamas 
tik remiantis jam būdinga dorybe,— jei taip yra, tai 
„aukėčiausias žmogui pasiekiamas gėris yia sielos vcik- 
la jai būdingos dorybės prasme, o jeigu yra "daug dory“ 
bės formu, tai geriausios ir tobuliausios dorybės !* pras- 
me. 

Reikia dar pridurti: per visą žmogaus gyvenimą, nes 
„Viena kregždė dar ne pavasaris", taip pat ir viena diena. 
Panašiai nepadarys žmogaus laimingo viena diena ar 
trumpas laiko tarpas. 

Tai tokie aukščiausiojo gėrio apmatai. Mat pirmiau 
sia reikia sukurti apmatus, 0 jau paskui smulkiai ap- 
rašinėti. Kai apmatai geri, tada bet kas gali darbą to- 
bulinti ir plėtoti jo sudedamąsias dalis. Laikas čia būna 


geriausias patarėjas ir padėjėjas. Šitokiu būdu vyko * 


ir menų pažanga, nes kiekvienas gali pridėti tai, ko dar 
trūksta. 

Bet čia reikia prisiminti tai, ką anksčiau sakėme: 
ne visuose dalykuose reikia siekti tokio pat tikslumo — 
kiekvienu atveju siekti tik tiek, kiek leidžia turimoii 
medžiaga, ir tik tokiu mastu, kokį galima pasiekti nag- 
rinėjant atitinkamam dalykui būdingu metodu. Juk, 
pavyzdžiui, dailidė ir matematikas skirtingai žiūri į 
stačiakampį: vienas žiūri, kuo stačiakampis yra naudin- 
gas jo darbui, o kitas tiria, kas jis yra ir kokio: jo 
ypatybės, nes jam rūpi lirti pačią tiesą. Panačiai reikia 
elgtis ir kitais atvejais, kad šalutiniai dalykai neužgož- 
tų pagrindinio. Ne visur lygiai reikia ieškoti ir priežas- 
čių, kartais užtenka parodyti, kad tikrai taip yra, pa 
vyzdžiui, pradmenų atveju — juk išeities taškas ir 

pradmuo yra tai, kas iš tikrųjų yra. Vienus pradmenis 
galime pažinti indukcijos būdu, kitus intuicija, dar kitus 
tam tikru pripratimu, kitus vėl kitokiais būdais. Prie 
kiekvieno pradmens reikia pamėginti eiti tuo keliu, ku- 
ris atitinka jo prigimtį, ir stengtis tiksliai apibrėžti, 
nes tai labai svarbu tolesniam tyrinėjimui. Juk mano- 
ma, kad pradžia yra daugiau negu pusė viso dalyko V, 
ir tyrinėjant ji daug ką nušviečia. 

8. Laimę reikia tyrinėti remiantis ne tik Išyiriėisviė 
išvadomis ir prielaidomis, iš kurių darome tas išvadas, 
bet taip pat žmonėse paplitusiomis nuomonėmis apie 
ją, nes su tiesa visi faktai sutinka, o tarp netiesos ir 


„tiesos tuojau iškyla nesutarimų. 


Gėrybės yra skirstomos į tris rūšis: į vadinamąsias 
o į sielos $ s gėrybes ir kūno gėrybes. Iš jų si jų sielos 

šrybes mes laikome e aukščiausiomis ir gėrybėmis "Tik- 
m to žodžio prasme, o sielos veiklą ir darbą priski- 
riame prie sielos gėrybių. Taigi mūsų aukščiausiojo 
gėrio apibrėžimas yra teisingas; jis sutinka su iš seno- 
vės einančia žmonių nuomone, filosofai jį taip pat pri- 
ima. Jis yra teisingas dar ir dėl to, kad tam tikra veikla 
ir darbas yra laikomi galutiniu tikslu, nes tuo galutinis 
tikslas priskiriamas prie sielos, o ne prie išorinių ver- 


"tybių. Su mūsų apibrėžimu dera ir teiginys, kad lai- 


mingas žmogus gerai gyvena ir jam gerai einasi, nes 
pagal mūsų apibrėžimą laimė yra geras gyvenimas ir 
gerovė. > 

Mūsų laimės apibrėžime yra ir visi paprastai žmonių 
reikalaujami laimės elementai. Mat vieniems laimė yra 
dorybė, kitiems — supratingumas, dar kitiems — filo- 
sofų išmintis. Kiti prie šių dalykų arba prie vieno kurio 
nors iš jų dar prideda malonumą arba juos supranta 
kaip neatskiriamai susijusius su malonumais, arba ne be 
malonumų, pagaliau dar kiti prie viso to prideda išo- 
rinę sėkmę. Daugelis tų nuomonių yra plačiai paplitu- 
sios, jos atsirado dar senovėje, kitas skelbia tik kai 
kurie žymūs vyrai. Abiem atvejais negalima sakyti, 
kad tos nuomonės visiškai klaidingos — bent vienu ar- 
ba keletu atžvilgių jos yra teisingos, 


Mūsų apibrėžimas sutinka su [nuomonėmis] tų, ku- 
rie sako, kad laimė yra dorybė arba tam tikra dorybė, 
nes dorybei būdinga sielos veikla, atitinkanti dorybę. 
Žinoma, yra didelis skirtumas, ar aukščiausiąjį gėrį 
suprantame kaip dorybės turėjimą, ar kaip naudojimąsi 
ja, ar jį laikome tik [sielos] nuostata (hexis), ar veikla. 
Juk gali būti [sielos] nuostata, bet nieko gero nepada- 
rome, kaip antai miegodami arba ir šiaip nieko neveik- 
dami. Veikloje šito negali būti, nes žmogus būtinai 
veiks ir gerai veiks. Kaip olimpiadose ne tie apvaini- 
kuojami, kurie yra gražiausi ir stipriausi, o tie, kurie 
dalyvauja varžybose — iš jų kai kurie tampa nugalė- 
tojais— taip ir gyvenime tik tie gauna pergalės vai- 
niką, kurie teisingai veikia. 

Jų gyvenimas jau pats savaime yra malonus. Mat 
malonumas yra sielos būsena, o malonumą kiekvienam 
teikia tai, kas ką mėgsta, pavyzdžiui, arklys tam, kuris 
mėgsta arklius, scenos reginys tam, kuris tokius regi- 
nius mėgsta, lygiai taip pat ir teisingi darbai tam, kuris 
mėgsta teisingumą, ir apskritai doras poelgis tam, ku- 
ris mėgsta dorybę. Daugumos žmonių malonumai kovo- 
ja vieni su kitais, nes jie nėra malonumai iš prigim- 
ties P, o tas, kuris mėgsta kilnius dalykus, džiaugiasi 
tik tais dalykais, kurie iš prigimties yra malonūs — to- 
kie būna dorybingi darbai: jie yra malonūs ir tiems, 


kurie mėgsta kilnumą, ir patys savaime. Tokių žmonių | 


gyvenimui nereikia malonumo tarsi kokio prikabinamo 
papuošalo, nes jų gyvenimas yra savaime malonus. 
Prie to, kas pasakyta, dar reikia pridurti, kad tas, kuris 
nesidžiaugia kilniais darbais, negali būti laikomas do- 
rybingu; juk nepavadinsi teisingu to, kuris nesidžiaugia 
teisingu elgesiu, nei kilniaširdžiu to, kuris nesidžiaugia 
kilniaširdiškais darbais, — taip yra ir visais kitais at- 
vejais. O jeigu taip, tai dori veiksmai yra patys savai- 
me malonūs: kiekvienas iš jų yra ne tik malonus, bet 
ir vertingas (bei gražus — ir didžiausiu mastu, jeigu tik 
kilnus žmogus apie juos teisingai sprendžia, 0, kaip sa- 
kėme, jis sprendžia teisingai. Taigi laimė yra aukščiau- 
sias, gražiausias ir maloniausias gėris; tos trys sąvokos 

yra vicna nuo kitos neatskiriamos, kaip pasakyta De- 
lo !? įraše: 


Kas teisingiau:ia — gražiausia, o būti sveikam — naudingiausia. 
Ect maloniausia užvis — tai, ką tu myli, laimėt. 


Mat visi šie dalykai priklauso prie aukščiausiųjų 
veiklos formų. Tas veiklos formas arba vieną iš jų — 
pačią geriausią — vadiname laime, 

Vis dėlto, kaip jau sakėme, laimei reikia ir išori- 
nių gėrybių. Mat, neturint materialinių išteklių, neįma- 
noma arba bent jau nelengva kilniai elgtis. Juk daug 

1099b ką galime pasiekti tik turėdami draugų, tarsi kokių 
įrankių, arba turto, arba politinę galią. Kai kurių gė- 
rybių, pavyzdžiui, aukštos kilmės, gerų vaikų, grožio, 
stoka aptemdo pačią laimę. Juk nebus labai laimingas 
biaurios išvaizdos, žemos kilmės, vienišas ir bevaikis 
žmogus. Dar mažiau laimės turės tas, kurio vaikai ir 
draugai bus blogi arba kurio geri vaikai išmirs. To- 
dėl, kaip sakėme, laimei reikia ir šitokių palankių ap- 
linkybių. Užtat kai kurie žmonės sėkmę sutapatina su 
laime, o kiti — dorybę. 

€. Čia kyla klausimas: ar laimę įgyjame mokyda- 
miesi, ar į ją įprasdami, ar kokiu kitu būdu lavinda- | 
miesi? O gal laimė yra dievų dovana arba atsiranda 
alsitiklinai? Jeigu dievai apskritai žmonėms duoda ko- 
kių dovanų, tai, nuosekliai galvojant, ir laimė turėtų 
būti dievų duota, tuo labiau kad ji yra vertingiausia 
iš visų žmogiškų gėrybių. Bet tai priklauso kitai mūsų 
tyrinėjimo sričiai. Tačiau net jeigu ji nebūtų dievų 
siunčiama, o tik atsirastų iš doro elgesio arba moky- 
mo:i, aiba lavinimosi, vis tiek ji būtų dieviškiausia iš 
virtų gėrybių, nes, būdama dorybės tikslas ir atpildas už 
Co-ybę, ji vis tiek būtų dievi'ka ir palaiminga. 

Laimė yra daug kam prieinama; tam tikrų būdu mo- 
kydamiesi ir stropiai 1 "Tavindamiesi, "ją gali įgyti visi, jei 
tik jie nebus doroviškai "suluošinti. Jeigu geriau šito- 
kiu būdu tapti laimingam, o ne atsitiktinai, tai reikia 
manyti, kad iš tikrųjų taip ir yra, nes dalykams, ku- 

76 tie susiję su prigimtimi, būdinga būti kuo tobuliau- 


„siems. Panašiai ir dėl tų dalykų, kuriuos žmogus ir kiek- 
viena priežastis kuria sąmoningai, o ypač tų, kuris 
susiję su geriausiosios priežasties *? veikimu. Būtų gru- 
biausia klaida kilniausią ir gražiausią dalyka patikčti 
atsitiktinumui. 

Mūsų laimės apibrėžimas šiek tiek paaiškina ir klau- 
simą, ar laimė yra atsitiktinumas. Mes sakėme, kad 
laimė yra tam tikra sielos veikla jai būdingos dorybės 
prasme. Iš kitų gėrybių vienos yra laimei būtinos, o 
kitos savo esme yra jai tik pagalbinės priemonės ir 
naudingi įrankiai. Tatai sutinka su tuo, kas iš pradžių 
buvo pasakyta. Ten nustatėme, kad valstybės valdymo 
menas yra aukščiausias tikslas. Jis labiausiai rūpinasi 
auklėti piliečius, kad jie būtų geri ir sugebėtų kilniai 
elgtis. 

Suprantama, kad nei jaučio, nei arklio, nei kito 


kurio gyvulio mes nepavadintume laimingu, nes nė“ 


vienas iš jų negali dalyvauti tokioje veikloje, kurią mes 
aprašėme. Dėl tos priežasties ir vaikas nėra laimingas 
nes dėl jauno amžiaus jis dar negali užsiimti tokia 
veikla, o jeigu vaikai būna vadinami laimingais, tai 
tik turint viltį, kad jie tokie bus. Mat, kaip sakėme, 
laimei reikia ir tobulos dorybės, ir ištiso gyvenimo. 
Juk gyvenime įvyksta visokių pasikeitimų ir vicko 
atsitinka: net laimingiausią žmogų senatvėje gali i“likti 
baisios nelaimės, kaip, pavyzdžiui, Trojos epe pasakoja- 
ma apie Priamą; jo, patyrusio tokią laimę ir taip ne- 
laimingai žuvusio, niekas nepavadins laimingu. 

10. O gal nė vieno žmogaus negalima laikyti lai- 
mingu, kol jis tebegyvena? Gal, kaip patarė Solonas, 
reikia „žvelgti į galą“ ?!?2 O jeigu su tuo sutiksime, ta: 
argi galima sakyti, kad nuniręs žmogus jau yra laimin- 
gas? Gal tai būtų nesąmonė, ypač kad mes laimę lai- 
kome tam tikra veikla? Bet jeigu mes mirusio nelaiko- 
me laimingų — ir Solonas to nenori teigti, jo mintis 
tokia: žmogų reikia laikyti tikrai laimingu tik tada, 
kai jis būna jau išsivadavęs nuo nelaimių ir nesėk- 
mių,— ir šitas požiūris mums sukelia tam tikrą neaiš- 
kumą. Juk paplitusi nuomonė, kad ir miręs patiria ir 

gera, ir bloga kaip ir gyvasis, kaip antai garbę ir ne- . 
garbę, vaikų, apskritai palikuonių sėkmes ir nesėkmes, 
tik šito nejaučia. Bet ir čia yra neaišku. Juk žmogui, 
kuris visą gyvenimą nugyveno laimingai ir gražiai nu-, 
mirė, iš palikuonių gali grėsti visokių nemalonių da- 
lykų: vieni palikuonys gali būti geri ir pelnytai sėk- 
mingai gyventi, o kiti — atvirkščiai. Be to, ir priklau- 
somai nuo atstumo tarp atskirų kartų jų likimai gali 
visaip įvairuoti. Būtų tikrai keista, jei ir miręs visa tai 
kartu su jais išgyventų ir būtų čia laimingas, čia nelai- 
mingas. Bet, kita vertus, taip pat būtų keista, jei pali- 
kuonių likimas visiškai arba bent trumpą laiko tarpą 
neatsilieptų jų protėvių likimui. 

Bet grįžkime prie pradžioje iškelto klausimo. Gal 
jo išsprendimas padėtų išaiškinti ir šiuos neaiškumus. 
Jeigu reikia žvelgti į gyvenimo pabaigą ir tik tada žmo- 
gų laikyti laimingu — ne dėl to, kad jis yra laimingas. 
bet kad anksčiau buvo laimingas, tai argi ne keista, jei 
tada, kai žmogus laimingas, bus vengiama sakyti tiesą 


1100b dėl tos priežasties, kad gyvųjų nenorima vadinti lai- 

mingais, nes galimi visokie laimės pasikeitimai, o lai- 
mė įsivaizduojama kaip tai, kas pastovu ir labai sun- 
kiai išjudinama, tuo tarpu žmogų dažnai ištinka visokios 
likimo permainos? Juk aišku, kad, žiūrėdami tų per- 
mainų, tą patį žmogų turėtume vadinti čia laimingu, 
čia vėl nelaimingų, — taip laimingąjį padarytume tarsi 
kokiu chameleonu ir statula, stovinčia ant supuvusio 
pjedestalo. O gal apskritai klaidinga žiūrėti likimo per- 
mainų? Juk ne nuo jų priklauso tai, kas gera ar bloga; 
kaip jau "sakėme, žmogaus gyvenime jos yra -reikalin-: 
gos kaip tam tikras priedas, bet tikrajai laimei lemia- 
mas dalykas yra dorovinis tobulėjimas, o tai, kas jam 
priešinga, sukelia nelaimę. 

Mūsų laimės apibrėžimą patvirtina ir ką tik minėtas 
šio klausimo sprendimas. Juk jokie žmogaus darbai 
nepasižymi tokiu pastovumu kaip dorovinga veikla — 
toji veikla yra net patvaresnė už mokslus, o aukščiau- 
sios tos veiklos formos yra pačios patvariausios, nes 
laimingas žmogus jomis giliausiai ir nuolat vykdo savo 


gyvenimo paskirtį. Matyt, dėl tos priežasties jos nie- 
kuomet neužmirštamos. Tad laimingas žmogus visuo- 
met jaus tą siekiamą laimės pastovumą, visą gyvenimą 
jis išliks toks pat laimingas. Jei ne visuomet, tai bent 
dažniausiai jis savo darbu ir kontempliacija realizuos 
dorovines vertybes, o atsitiktines laimės permainas 
iškęs kuo kilniausiai, prisitaikydamas prie kiekvienos 
iš jų —tai bus tikrai geras žmogus, tvirtas, neprie- 
kaištingas. 

Atsitiktinių permainų būna daug, didelių ir mažų. 
Aišku, kad mažosios laimės permainos — tiek geros, | 
tiek priešingos — neišmuša gyvenimo iš vėžių. Didelės 
ir dažnos laimės permainos, priešingai, jeigu jos būna 
geros, gyvenimą padaro dar laimingesnį — jos skirtos 
gyvenimui papuošti, o jomis pasinaudojant galima at- 
likti ir vertingus darbus. O jeigu įvyksta atvirkščiai, 
tada jos apkartina ir gadina laimę: kelia liūdesį ir 
dažnai sutrukdo darbą. Bet net ir tokiais atvejais būna 
ryškus kilnus elgesys, jei tik žmogus ramiai iškenčia 
daug ir didelių smūgių —ne todėl, kad jis būtų ne- 
jautrus, bet todėl, kad yra kilnus ir didžiadvasis. 

Bet jeigu, kaip sakėme, pagrindinis gyvenimo požy- 
mis yra veikla, tai nė vienas laimingas žmogus negali 
tapti nelaimingas, nes jis niekada nedarys to, kas yra 
žema ir ko verta neapkęsti. Mes manome, kad tikrai 
: geras ir protingas žmogus visas laimės permainas kil- 
niai iškęs ir kiekvienu atveju pagal aplinkybes kiek 
"tik įmanoma kuo geriausiai jomis pasinaudos, jis pa- 
/sielgs kaip geras karvedys, kuris visuomet geriausiai 
panaudos turimą kariuomenę pergalei pasiekti, arba 
kaip batsiuvys, kuris iš turimos odos sugebės pasiūti 
puikiausius batus, — juk taip elgiasi ir visi kiti meistrai. 
O jeigu taip, tai laimingasis niekuomet negalėtų tapti 
nelaimingas, — žinoma, jis nebūtų ir ištisai nelaimingas, 
jeigu jį ištiktų Priamo likimas. 

Laimingas žmogus.taip pat negali būti nepastovus ir 
ilehigvai pažeidžiamas permainų. Atsitiktiniai likimo 
p Akis + ž —C—117 1 
"smūgiai iš pastovios laimės. jį nelengvai išmuš, nebent 
jie būtų stiprūs ir dažni. Po tokios. nelaimės jis greitai 79 

negalėtų vėl tapti laimingas: jeigu iš viso taptų, tai 
lik po ilgų nugyventų metų, per kuriuos įgytų daug 
garbės ir sėkmės. 

Tad kas galėtų kliudyti pavadinti laimingu žmogu- 
mi tą, kuris, darbuodamasis pagal tobulos dorybės 
dėsnius i: būdamas pakankamai aprūpintas išorinėmis 
gėrybėmis, nugyvena ne kurį nors trumpą laiko tarpą, 
bet visą savo gyvenimą? O gal dar reikia pridurti — 
kuris visą gyvenimą šitaip nugyvens ir gražiai numirs? 
Juk mes ateities nežinome, o laimę tariame esant galu- 


“ tinį tikslą ir visais atžvilgiais perdėm tobulą. O jeigu 


taip, tai laimingais vadinsime tuos tebegyvenančius 
žmones, kurie turi ir turės visus tuos dalykus, kuriuos 
čia paminėjome,— vadinasi, laimingais žmonėmis, kiek 
žmonės gali būti laimingi. Tai tiek apie šias problemas. 

11. Bet sakyti, kad mūsų palikuonių ir visų mūsų 
draugų likimai niekuo neprisideda prie mūsų laimės, 
būlų negražu ir priešinga Žmonių nuomonei. Juk žmo- 
nėms atsitinka daug visokiausių ir skirtingiausių da- 
lykų. Vieni įvykiai mums būna artimesni, kiti mažiau 
mus liečia. Taigi būtų grasu kiekvieną iš jų nagrinėti, 
ir nebūtų galo. Tad užteks pakalbėti apie juos apskri- 
lai ir tik bendrais bruožais. Kaip iš paskirą žmogų 
užgriūvančių nelaimių vienos sunkiai jį prislegia ir pa- 
veikia, o kitos atrodo lengvesnės, panašiai ir viso drau- 
gų būrio nelaimės, ir jeigu yra daug didesnis skirtu- 
mas, ar tos nelaimės ištinka gyvą, ar mirusį, negu, 
pavyzdžiui, tragedijoje — ar žiaurūs įvykiai atsitinka 
dar prieš dramos veiksmą, ar paties vaidinimo metu, 
tai reikia atitinkamai atsižvelgti ir į šitą skirtumą, 0 

nors gėrį ar blogį. Išvada iš to, atrodo, bus tokia: jei 
koks nors gėris ar blogis pasiekia mirusius, tai jis turi 
būti — imamas absoliučiai arba mirusiųjų atžvilgiu — 
tik nežymus ir menkas. O jei ne, tai kiekybės ir koky- 
bės atžvilgiu jis gali būti tik toks, kad neįstengia nei 
nelaimingųjų padaryti laimingų, nei iš laimingųjų: at- 
imti laimę. Taigi galima padaryti išvadą, kad draugų 
sėkmės, taippat ir nesėkmės mirusiems daro šiokią to- 


kią įtaką. Bet toji įtaka yra tokio pobūdžio ir tokio 
“stiprumo; kad negali nei laimingų padaryti nelaimin- 
-gų, nei šiaip ką nors panašiai pakeisti. 

12. Išnagrinėję šias problemas, pereikime prie kito 
klausimo: ar laimė priklauso prie vertybių, kurias mes 
tik giriame, ar prie garbingiausių vertybių? Aišku 
tik, kad ji nepriklauso prie galimybių. Kiekvienas vertas 
pagyrimo dalykas yra giriamas dėl tam tikros ypatybės 
arba dėl tam tikro santykio su kuo nors. Juk mes gi- 
riame teisingą, narsų ir apskritai dorovingą žmogų ir 
pačią dorybę dėl jų veiklos ir pasiekimų, o stipruolį, 
bėgiką ir kiekvieną įvairių sporto šakų atstovą dėl to, 
kad jie iš prigimties turi tam tikrą ypatybę ir yra 
susiję su vertingumu ir laimėjimais. Tatai aišku ir iš 
dievų garbinimo. Juk juokinga, kad dievai siejami su 
mumis. Bet taip atsitinka dėl to, kad garbinimas yra 
kaip tik susiejimas su kuo nors. 

Jeigu giriami tokie dalykai, kuriuos čia minėjome, 
tai aišku, kad aukščiausioms vertybėms yra skiriamas 
ne pagyrimas, o kai kas aukštesnio ir geresnio. Iš tik- 
rųjų taip ir yra. Juk mes garbiname ir laikome lai- 
mingais dievus ir tuos žmones, kurių dieviškumas yra 
labai ryškus. Panašiai elgiamės ir su aukščiausiomis 
vertybėmis. Juk niekas negiria laimės, kaip giriamas 
teisingumas, 6 priskiria jai  didžiausią..-vertingumą ir 
laiko ją palaiminga, nes ji yra dieviškesnė ir vertin- 
gesnė. 

Atrodo, jog Eudoksas ?? puikiai užtarė malonumą, 
reikalaujantį, kad jam būtų suteiktas pergalės prizas. 
Kad malonumas, nors ir priklausydamas prie gėrybių, 
nėra giriamas, jis laikė ženklu, jog jis yra aukštesnis 
už tuos dalykus, kurie giriami, o tokie esą dievybė ir 
aukščiausiasis gėris, nes šių dalykų atžvilgiu ir visi kiti 
dalykai yra vertinami. 

Mat pagyrimas teikiamas dorybei, nes ji įgalina 
žmones dorovingai elgtis, o šlovinami lygiai ir kūno, 
ir dvasios laimėjimai. Bet apie tai galėtų tiksliau pa- 
sakyti tie, kurie pašlovinimus kuria, o mums iš to, kas 
pasakyta, jau aišku, kad/laimė priklauso prie didžiau- 

„siųjų vertybių ir yra. tobula. Taip yra dar ir dėl to, 
"kad laimė“ Yra pradas. Juk dėl jos mes ir visa kita 
darome, o pradą ir gėrybių priežastį laikome garbin- 
giausiu ir dievišku dalyku. 

13. Kadangi laimė yra tam tikra sielos veikla, grin- 
džiama jai būdinga tobula dorybe, tai reikia aptarti 
dorybę. Tada mes galbūt geriau įžvelgsime ir laimės 
esmę. Juk ir tikras valstybės veikėjas ypač ja rūpina- 
si. Mat jis nori piliečius padaryti dorovingus ir paklus- 
nius įstatymams. Pavyzdžiu čia yra Kretos ir Spartos 
įstatymų leidėjai, galbūt tokie yra ir kai kurie kiti. O 
jeigu šis tyrinėjimas priklauso valstybės mokslui, tai 
mūsų svarstymas vyksta pagal iš pat pradžių numatytą 
planą. Aišku, kad mes tyrinėsime tik žmogiškąją do- 
rybę, nes siekiame tik žmogiškojo gėrio ir žmogiško- 
"sios laimės. Žmogiškąja dorybe mes vadiname ne kūno, 
„o.sielos dorybę =—jūk ir Taimę vadiname sielos veikla.. 
1O jeigu Taip, t tai valstybės veikėjas privalo daugiau ar 
mažiau nusimanyti apie tai, kas susiję su siela, pana- 
šiai kaip tas, kuris gydo akis, turi nusimanyti apie visą 
kūną, — valstybės veikėjui tai yra tuo labiau reikalin- 
ga, kiek valstybės valdymo menas yra vertingesnis ir 
aukštesnis už gydytojo meną. Gabiausieji ir protingiau- 
sieji gydytojai kaip tik stengiasi kuo geriausiai pažinti 
kūną. Todėl ir valstybės veikėjai turi įgyti teorinių 
žinių apie sielą, — jie turi tai daryti dėl čia minėtų 
dalykų ir tiek, kiek reikalinga nagrinėjamiems klau- 
simams, nes nuodugniai leistis į tuos dalykus jų užda- 
vinių požiūriu būtų galbūt pernelyg didelis darbas. 

Apie sielos mokslą kai kas yra pasakyta kitų auto- 
rių raštuose 2; to pakanka, ir tuo reikia pasinaudoti, 
pirmiausia apie sielos dalijimą į protingąjį ir neprotin- 


'gąjį pradus. Ar“ tos dvi dalys yra atskirtos panašiai 


kaip kūno dalys arba kaip kiekvienas kitas daiktas, ku- 
rį galima dalyti, ar tik sąvokos atžvilgiu jos yra dvi, 
o iš tikrųjų viena nuo kitos neatskiriamos panašiai kaip 
apskritimo įgaubtumas ir išgaubtumas, mūsų dabarti- 
niam klausimui visiškai nesvarbu. Viena neprotingojo 
prado dalis yra bendra visiems gyvūnams: tai augalinė 


dalis — aš turiu galvoje mitimo ir augimo priežastį. 
Šitokią sielos galią veikiau negu kurią kitą turime 
priskirti visiems maistu mintantiems gyviams, tiek 
gemalams, tiek išsivysčiusiems organizmams. 

Šios sielos galios dorybė yra bendra visiems gyvū- 
nams, o ne tik žmonėms, nes šita sielos dalis ir šita 
galia veikia ypač miegant, o tada mažiausiai būna aiš- 
ku, ar žmogus yra geras, ar blogas. Todėl ir sakoma, 
kad pusę gyvenimo laimingas žmogus niekuo nesiski- 
ria nuo nelaimingo. Tai aišku: juk miegas — visiškas 
sielos neveiklumas, o pagal veikimą nustatome, ar ži 
gera, ar bloga. Nors gali atsitikti, kad kai kurie jude- 
siai — tiesa, labai silpnai — pasiekia sielą; todėl gerų 
žmonių sapnai būna geresni negu paprastų žmonių. Bet 
apie tai užteks. Maitinančiąją sielos dalį palikime nuo- 
šalyje, nes ji nesusijusi su žmogiškąja dorybe. 

Yra ir kita sielos prigimties dalis, taip pat neprotin- 
ga, bet ji tam tikru būdu susijusi su protinguoju sielos 
pradu. Mes ją randame susivaldančiuose ir nesusival- 
dančiuose žmonėse: čia giriame protingumą ir tą sielos 
dalį, kuri turi protingąjį pradą, nes ji teisingai žmogų 
veda ir skatina siekti to, kas vertingiausia. Bet ir vie- 
nuose, ir kituose pasireiškia dar ir kita jėga, nusista- 
čiusi prieš protingąjį pradą: ji kovoja ir priešinasi pro- 
ui. Kaip būna su paraližuotomis kūno dalimis — kai 
jas nori pajudinti į dešinę, jos, priešingai, pajuda į 
kairę, — lygiai taip yra ir su siela: nesusivaldančio žmo- 
gaus polinkiai traukia į protui priešingą pusę. Bet kū- 
no nukrypimą matome, o sielos — ne. Vis dėlto reikia 
„pripažinti, kad ir sieloje yra kažkas protingajam pra- 
dui priešinga, kas jam priešinasi ir spiriasi. Kokia pras- 
me tas pradas yra skirtingas, -čia mums nesvarbu. Kaip 
sakėme, ir jis susijęs su protinguoju pradu. Susival- 
dančio žmogaus jis paklūsta protingajam pradui, dar 
paklusnesnis jis būna nuosaikaus ir narsaus Žmogaus: 
čia jis visiškai sutaria su protinguoju pradu. 

Taigi ir neprotingasis sielos pradas yra dvejopas: 
augalinis — šis visiškai neturi nieko bendro su pro- 
Tinguoju pradu, ir geidžiantysis — apskritai siekiantysis 

pradas; šis tam tikru būdu susijęs su protinguoju pra- 
du —tiek, kiek jo klauso ir pasiduoda jo valiai; juk 
„yra sakoma: „Aš turiu tėvo ir draugų protą“, t. y. 
paklūstu tėvo ir draugų patarimams, bet ne ta pačia 
prasme yra sakoma: „Aš turiu matematiko protą“, 
t. y. išmanau matematiką. Kad neprotingasis pradas 
klauso tam tikru būdu protingojo prado, rodo tai, kad 
mes galime žmogų įspėti, be to, pabarti ir paskatinti. 
Jeigu reikia sakyti, kad ir šita [neprotingoji] sielos da- 
lis turi protingojo prado dalį, tai ir antroji sielos dalis. 

1103a įprotingoji, taip pat turi būti dvejopa — protingoji dali< 
tikrąja to žodžio“ prasmė, ėsanti pati savaime, ir toji, 
kuri sugeba paklusti panašiai kaip vaikas tėvui. 

Pagal šitą skirstymą ir dorybės yra dalijamos: vie- 
nas dorybes vadiname proto dorybėmis, kitas — būdo: 
"išmintį, protinį“ išprūsimą ir supratingumą vadiname 
proto dorybėmis, o kilniaširdiškumą ir nuosaikumą — 
būdo dorybėmis. Kalbėdami apie žmogaus būdą, mes 
nesakome, kad žmogus yra išmintingas ar protiškai iš- 
prusęs, o tik kad jis švelnus arba santūrus. Mes gi- 
riame ir išmintingąjį dėl jo nuostatos. Tokias [sielosi 
nuostatas, kurias turime pagrindo girti, vadiname do- 
rybėmis. 


ANTRA KNYGA 


1, „Dorybė yra dviejų rūšių: proto ir būdo, Proto“ 
dorybė dažniausiai kyla ir plėtojasi iš mokslo, todėl 
jai reikia patyrimo ir laiko; būdo dorybę įgyjame per“ 
įprotį — taip atsirado ir jos pavadinimas (čthikč), tru- 
putį pakeitus žodį „įprotis“ (ethos). Taigi aišku, kad nė. 
viena būdo dorybė mums nėra įgimta. Mat nieko, kas 
įgimta, neįmanoma įpratinti elgtis kitaip negu įgimta. 
Antai akmuo iš prigimties krinta žemyn, ir net tūks- 
tantį kartų mesdamas aukštyn, neįpratinsi jo nekristi 
žemyn; neįpratinsi ir ugnies kristi žemyn, ir kitų daik- 
tų elgtis prieš jų prigimtį. Taigi mūsų būdo dorybės 

s4 neatsiranda nei iš prigimties, nei prieš prigimtį — mes 


tik sugebame jų įgyti, o paskui jas ugdome pratinda- 
miesi. Be to, mums įgimtus dalykus iš pradžių meš 
įgyjame [kaip] galimybę, o vėliau juos realizuojame 
veiksmais — tai ypač ryšku pojūčių atveju: juk ne 
todėl mes sugebame matyti ir girdėti, kad daug kartų 
matėme ir girdėjome, bet, priešingai, pojūčiais naudo- 
jamės todėl, kad juos turime, o ne todėl, kad naudo- 
damiesi juos būtume įgiję. Tuo tarpu būdo dorybės 
įgyjamos tik per ilgą praktiką. Panašiai yra ir su kitais 
-menais. Juk tų menų, kurių reikia išmokti, kad juos 
įvaldytume, išmokstame praktikuodamiesi — antai sta- 
tydami namus pasidarome namų statytojais, skambin- 
dami kitara tampame kitaristais. Panašiai daromės tei- 
singi, kai elgiamės teisingai, tampame santūrūs, kai 
elciamės santūriai, narsiai elgdamiesi tampame narsūs. 

Tatai liudija ir valstybių politinis gyvenimas: įsta- 
tymų leidėjai, pratindami piliečius prie dorybių, pada- 
ro juos gerus —toks yra kiekvieno įstatymų leidėjo 
noras ir tikslas; o kurie taip nesielgia, klysta; tuo ir 
skiriasi viena valstybinė santvarka nuo kitos, gera 
nuo blogos. Be to, kiekviena dorybė žūsta dėl tų pa- 
čių priežasčių, dėl kurių ji atsiranda. Panašiai yra su 
kiekvienu menu. Juk skambindami kitara tampa ir ge- 
rais, ir blogais kitaristais. Panašiai ir namų statytojai 
bei visi kiti amatininkai: gerai statydami jie tampa 
gerais statytojais, o blogai statydami — blogais. Jei 
taip nebūtų, nereikėtų mokytojo ir kiekvienas iš pri- 
gimties būtų geras ar blogas. Taip yra ir su būdo do- 
rybėmis: atlikdami veiksmus; susijusius su žmonių 
tarpusavio teisiniais santykiais, vieni iš mūsų tampa 
teisingi, kiti — neteisingi, o atlikdami pavojingus veiks- 
mus ir pratindamiesi bijoti arba būti drąsūs, vieni tam- 
pame narsūs, kiti — bailūs. Panašiai yra su aistromis 
ir pykčiu: vieni darosi santūrūs ir švelnūs, kiti — įžū- 
lūs ir irzlūs, nes vieni elgiasi vienaip, kiti — kitaip. 
Vienu žodžiu, dėl nuolatinio tos pačios elgsenos karto- 
jimosi atsiranda įprotis. Todėl savo veiksmams turime 
nustatyti pastovią kryptį, nes iš tų veiksmų susifor- 


muoja nuostata. Tad labai svarbu iš mažens pratintis 

vienaip ar kitaip elgtis — nuo to priklauso, galima ša: 
kyti, viskas. 

2. Kadangi šis mūsų tyrinėjimas, priešingai negu 
visi kiti!, ne teorinis — juk čia neklausiame, kas yra 
dorybė, o siekiame tapti dori, nes priešingu atveju iš 
to tyrinėjimo nebūtų jokios naudos, — tai reikia panag- 
rinėti dalykus, susijusius su mūsų veiksmais — kaip 
reikia juos atlikti; mat nuo jų priklauso ir mūsų nuo- 
stata (apie tai jau kalbėjome). Kad reikia elgtis pagal 
teisingą proto sprendimą, tai visiems žinoma — tebus 
ir mums tai pagrindu, Apie tai kalbėsime vėliau, nu- 
statysime, kas yra teisingas proto sprendimas ir koks 
jo santykis su kitomis dorybėmis. Tik čia iš anksto su- 
tikime, kad praktinio gyvenimo klausimai turi būti pa- 

1104a teikiami tik bendrais bruožais, o ne tiksliai nagrinėja- 
mi,— mes jau iš pradžių sakėme, kad svarstymo forma 
turi atitikti svarstomąjį dalyką. O dalykai, susiję su 
elgsena ir su tuo, kas yra naudinga, nereikalingi tvir- 
to apibrėžimo, panašiai kaip ir klausimas, kas yra 
sveika. Jei tokie yra bendrieji klausimai, tai tuo labiau 
tokie bus atskirieji. Čia nereikia jokio tikslumo, nes 
tų dalykų negali numatyti nei menas, nei kokios nors 
taisyklės, — patys veikiantys žmonės turi derintis prie 
atitinkamų aplinkybių, kaip yra gydymo ir laivo vai- 
ravimo mene. 

Nors šie mūsų svarstymai yra tokio pobūdžio, bet 
vis tiek pamėginkime rasti išeitį. Pirmiausia reikia tu- 
rėti galvoje, jog būdo dorybės iš prigimties yra tokios, 
kad žūsta ir nuo stokos, ir nuo pertekliaus. Tą patį 
matome“ ir fizinės jėgos bei sveikatos atžvilgiu (mat 
nematomus dalykus reikia aiškinti matomais): ir per 
didelis, ir nepakankamas kūno mankštinimas pakerta 
jėgas; panašiai ir valgis bei gėrimas: per daug ar per 
mažai jų vartojant sugadinama sveikata, o saikingas 
vartojimas išsaugo ir stiprina sveikatą. Panašiai ir san- 
tūrumas, narsumas bei kitos dorybės. Kas visko vengia 
ir bijo, nieko nesiryžta imtis, tampa bailiu, o kas nieko 
nesibijo ir drąsiai žengia į kiekvieną pavojų, pasidaro 

86 įžūlus; panašiai tas, kuris mėgaujasi visais malonu- 


mais, neatsisakydamas jokio smagumo, tampa ištvirkė- 
liu, o kas visų malonumų vengia dėl per didelio rim- 
tumo, tampa atbukusių jausmų žmogumi. Dėl stokos ir 
pertekliaus žūsta santūrumas ir narsumas, o nuosaiku- 
mas juos išgelbsti. 

Nuo tų pačių priežasčių ir veiksnių priklauso ne 
tik proto dorybių atsiradimas, plėtojimasis ir žuvimas, 
bet ir jų realizavimas veiksmais. Panašiai ir labiau ma- 
tomi dalykai, pavyzdžiui, fizinė jėga: ji atsiranda dėl 
gausaus maitinimosi ir intensyvaus mankštinimosi, o tą 
pasiekia tik labai stiprus žmogus. Panašiai atsiranda ir 
būdo dorybės. Juk susilaikydami nuo smagumų tampa- 
me santūrūs, o tapę santūrūs lengviausiai nuo jų susi- 
laikome. Panašiai ir narsumas: įpratę niekinti pavojus 
ir jų nevengti, mes pasidarome narsūs, o tapę tokie, 
lengvai imamės pavojingų dalykų. 

3. Kad jau esi susidaręs nuostatą, aiškiai parodo 
malonumas ir skausmas, kuris lydi veiksmus: tas, ku- 
ris susilaiko nuo kūno malonumų ir tuo susilaikymu 
džiaugiasi, yra santūrus, o kuris dėl to irzta — nesusi- 
tvardąs; kuris imasi pavojingų dalykų ir iškenčia juos 
ar bent nejaučia nepasitenkinimo, yra narsus, o kuris 
dėl to kenčia — bailus. Mat būdo dorybė susijusi su 
skausmu ir malonumais. Juk dėl malonumų darome 
blogus darbus, o dėl skausmo susilaikome nuo geru 
darbų. Taigi, kaip sako Platonas, jau nuo mažens mes 
turime būti taip auklėjami, kad džiaugtumėmės. ir liū- 
dėtume tik dėl tų dalykų, dėl kurių reikia džiaugtis ar 
liūdėti. Tai ir bus teisingas auklėjimas. Be to, jei do- 
rybės susijusios su veiksmais ir išgyvenimais, o kiek- 
vieną išgyvenimą ir veiksmą lydi malonumas ar skaus- 
mas, tai ir dėl to dorybė susijusi su skausmu ir malo- 
numais. Tai rodo ir bausmės, skiriamos už nusikaltimus, 
nes jos yra tarsi kokie vaistai. Bet vaistai gydo kon- 
trastu, nes jie iš prigimties yra priešingi tiems daly- 
kams, kuriuos gydo. Be to, kaip jau anksčiau sakėme, 
kiekviena sielos nuostata susijusi su tais dalykais ir 
priklauso nuo tų dalykų, dėl kurių ji keičiasi į gera ar 
į bloga. Žmonės būna blogi dėl malonumų ir skausmų, 

kai jų siekia ar vengia, be to, siekia ir vengia ne to, 
ko reikia, arba kada nereikia, arba ne taip, kaip rei- 
kia, arba kokia kita prasme netinkamai. Dėl to kai 
kas dorybę apibrėžia kaip bejausmiškumą, arba sielo: 
ramybę. Bet tai neteisingas apibrėžimas, nes jis tiesiog 
teigia, o nenurodo, kaip reikia ir kaip nereikia, kada 
reikia, nenurodo ir kitų dalykų, kurie čia gali būti pri- 
dedami. Taigi mes laikome pagrindu tokį teiginį: do- 
rybė susijusi su malonumais ir skausmu ir yra tinkama 
daryti geriausius "darbus, o blogybė — priešingai. Tai 
paaiškės ir iš to, ką pasakysime. Kadangi yra trys da- 
lykai, kurių mes siekiame — gera, naudinga ir malo- 
nu,— ir trys priešingi dalykai, kurių vengiame — šlykš- 
tu, nenaudinga ir nemalonu, — tai šių visų dalykų at- 
žvilgiu geras žmogus teisingai elgiasi, o blogas — klys- 
„ta, ypač malonumų atžvilgiu. Mat visiems gyvūnams 
būdingas malonumo troškimas, jis lydi jų visus sieki- 
11052 mus, nes tai, kas atrodo ) gera ir“ naudinga, yra malonu. 
Jau nuo kūdikystės mums visiems yra įaugęs malonu- 
mo siekimas. Todėl šitą siekimą, įsišaknijusį mumyse. 
sunku tarsi kokius dažus ištrinti. Ir savo darbus — 
vieni daugiau, kiti mažiau — matuojame skausmu ir 
malonumu. Todėl visas šis mūsų tyrinėjimas būtinai 
turi "suktis apie šiuos dalykus. Juk svarbu veiksmų 
atžvilgiu mokėti teisingai džiaugtis ar liūdėti. Be to, 
kaip sako Heraklitas, sunkiau yra priešintis malonu- 
mui negu pykčiui. Bet su sunkesniais dalykais kaip tik 
ir susiję ir menas, ir dorybė, nes sunkiuose dalykuose 
geriau išryškėja dorumas. Tad ir dėl šios priežasties 
visas dorybės ir valstybinės veiklos mokslo nagrinėji- 
mas sukasi apie malonumą ir skausmą, nes kas šių da- 
lykų atžvilgiu teisingai elgiasi, yra geras, kas ne — 
blogas. Tai tiek apie tai, kad dorybė susijusi su malo- 
numu ir skausmu, kad tos pačios priežastys, dėl kurių 
ji atsiranda ir vystosi, nulemia ir jos žlugimą; be to, 
ji realizuojasi tuose dalykuose, iš kurių gimsta. 
4, Galbūt kai kam bus neaišku, ką mes turime gal- 
voje sakydami, kad teisingai elgdamiesi tampame tei- 
84  singi, 0 santūriai elgdamiesi — santūrūs. Mat, jeigu kas 


daro teisingus darbus ir santūriai elgiasi, tas jau turi 
būti teisingas ir santūrus. Panašiai kaip tie, kurie 
imasi gramatikos ir muzikos, jau būna gramatikai ir 
muzikai. O gal menų srityje yra kitaip? Juk pagal gra- 
matikos dėsnius galima ką nors pasakyti ir atsitiktinai 
arba kam kitam padedant. Todėl tikras gramatikas bus 
tik tas, kuris ne tik ką nors pasakys pagal gramatikos 
taisykles, bet ir kaip gramatikas, tai yra kaip mokan- 
tis gramatiką. Be to, viena yra menai, o kita — dory- 
bės. Mat menų kūriniai patys savaime būna tobuli — 
jiems užtenka, kad turi tam tikrų ypatybių. Bet tai, 
kas daroma skatinant dorybei, būna teisinga ar santū- 
ru ne dėl to, kad tie „darbai turi „tam tikrų ypatybių, 
sąlygų: pirma, jis daro sąmoningai; antra, jis būna iš 
anksto nusistatęs tai daryti — ir daryti dėl paties fei- 
-kalo; trečia, jis daro ryžtingai ir tvirtai.: Visi "šie" da- 
"Iykai, išskyrus sąmoningumą, kitiems menams įvaldyti 
yra nereikalingi, o dorybių įgyti sąmoningumas mažai 
tepadeda arba visai nieko neduoda. Kiti du dalykai 
turi didelę reikšmę — kone viską lemia; dorybę įgyja- 
me nuolat kartodami teisingus ir santūrius "veiksmus, 
o teisingi ir santūrūs veikšmai būna tada, kai į juos at- 
lieka teisingas ir“ santūrus" žmogus. Teisingas ir san- 
tūrus žmogus yra nė tas, Kūris dirba teisingus ir 
santūrius darbus, bet tas, kuris juos „dirba taip, kaip 
teisingi ir santūrūs žmonės. Tad teisingai sakoma, kad 
žmogus tampa teisingas teisingais darbais, o santūrus — 
santūriais darbais. O tam, kuris taip nesielgia, nėra ko 
tikėtis įgyti dorybę. Dauguma žmonių taip nesielgia: 
griebdamiesi teorinių samprotavimų, jie tariasi filoso- 
fuodami įgysią dorybę. Jie panašūs į ligonius, kurie 
išklauso, ką sako gydytojai, bet nevykdo, ką jie liepia. 
Taigi kaip anie, taip elgdamiesi, neturės sveiko kūno, 
taip ir šitaip filosofuojantys neturės svėikos sielos. 

5. Dabar -reikia panagrinėti, kas yra būdo dorybė. 
Kadangi sieloje yra trejopi dalykai — i išgyvenimai, ga- 
„lios ir nuostatos, tai vienas iš tų trijų dalykų. ir EB 

baimę, drąsą, pavydą, džiaugsmą, draugystę, neapy- 
kantą, ilgesį, lenktyniavimą, gailestį, apskritai visa tai, 
ką lydi malonumas ar skausmas; galiomis vadinu tai, 
dėl ko mes patiriame tuos išgyvenimus, pavyzdžiui, dėl 
ko galime pykti, liūdėti ar gailėtis; nuostatomis vadinu 
tai, dėl ko mes gerai ar blogai elgiamės patirdami mi- 
nėtus išgyvenimus. Pavyzdžiui, blogai elgiamės pykda- 
mi, jei pykstame per smarkiai arba per silpnai, o ge- 
rai elgiamės, jei laikomės vidurio. Panašiai ir kitų iš- 
gyvenimų atveju. Taigi išgyvenimai nėra nei dorybės, 
nei ydos, nes dėl išgyvenimų nevadiname žmonių nei 
gerais, nei blogais, o tik dėl dorybių ar ydų. Be to, 
dėl išgyvenimų mūsų nei giria, nei peikia. Juk ne už 
tai mes ką nors giriame, kad jis bijosi, ar barame, kad 

už dorybes, o peikia dėl ydų. Be to, mes bijome ar 
pykstame ne dėl to, kad būtume jau iš anksto nusistatę 
bijoti arba pykti, o dorybės yra arba jau iš anksto nu- 
sistatytas dalykas, arba nulemiamas išankstinio nusista- 
tymo. Be to, sakome, kad išgyvenimai mus jaudina, o 
dorybės ir ydos mūsų nejaudina, tik vienaip ar kitaip 
nuteikia. Dėl tų pačių priežasčių dorybės nėra ir ga- 
lios. Juk mūsų nevadina gerais ar blogais tik dėl to, 
kad mes turime galią patirti išgyvenimus, — dėl to mū- 
sų nei giria, nei peikia. Be to, galios mums jau yra 
įgimtos, o dorybės ir ydos nėra įgimtos (tai jau sakė- 
me anksčiau). Taigi, jei dorybė nėra nei išgyvenimas, 
nei galia, tai belieka, kad ji -būtų-nuostata-arba tam 
tikras nusiteikimas. Taigi jau pasakėme, kas yra dory- 
bė rūšies atžvilgiu. 

6. Neužtenka pasakyti, kad dorybė — tai nuostata, 
bet reikia apibrėžti, kokia yra ta nuostata.įReikia pasa- 
kyti, kad kiekviena dorybė ir tą, kurio ji yra dorybė, 


išlaiko gerą, ir jo darbą padaro gerą. Antai akies do- 
"Tybė ir akį padaro gerą, ir tos akiės veiklą, nes dėl 
akies dorybės mes gerai matome. Arba arklio dorybė 
padaro, kad arklys būna geras, „gali gerai bėgti, nešti 
raitelį ir pasipriešinti priešams..įJei taip yra visais at- 
vejais, tai ir žmogaus dorybė bus nuostata, dėl kurios 


žmogus bus gėras ir gerai atliks savo darbą. Mes jati 
kalbėjome, kokiu būdu. Tai paaiškės, jei pažiūrėsime. 
kokia yra dorybės prigimtis. Kiekvieno daikto, kuris 
yra tolydus ir dalus, galima skirti didesnę, mažesnę 
arba lygią dalį — arba viena kitos, arba mūsų atžvilgiu. 
O tai, kas lygu, yra tam tikras vidurys tarp to, kas per 
daug, ir to, kas per mažai. Daikto viduriu vadinu tai, 
kas yra lygiai nutolę nuo abiejų galų,— tai yra tas pat 
visiems daiktams. Mūsų atžvilgiu vidūrys yra tai, ko 
nėra nei per daug, nei trūksta, — tai nėra nei visiems 
viena, nei visiems tas pat. Pavyzdžiui, jei dešimt yra 
daug, o du — mažai, tai daikto vidurys bus šeši, nes 
šeši yra mažiau už dešimt, bet daugiau už du,— tai yra 
vidurys aritmetinio vidurkio prasme. Bet mūsų atžvil- 
giu vidurį reikia nustatyti kitaip. Jei, pavyzdžiui, su- 
valgyti šešias minas kam nors yra per daug, o dvi — 
per mažai, tai gimnastikos mokytojas nepaskirs jam 
šešių minų. Mat tam, kuris valgys, šis kiekis gali būti 
arba per didelis, arba per mažas. Milonui Ž jis bus ne- 
pakankamas, o pradedančiam mankštintis — per didelis. 
Tas pat pasakytina apie bėgimą ir imtynes. Todėl iš- 
manantis žmogus visada vengia to, kas per daug ir per 
mažai, o ieško ir pasirenka vidurį atsižvelgdamas ne 
į pati dalyką, o tik į mus. Taigi, jeigu kiekvienas su- 
gebėjimas dirbti gerai atlieka savo darbą, kai derinasi 
prie vidurio ir jo siekia (todėl apie gerai atliktą darbą 
paprastai sakoma, kad prie jo nei pridėsi, nei atimsi, 
turint galvoje, kad perteklius ir stoka sugadina daikto 
vertę, 0 vidurys išsaugoja), jei geri menininkai, kaip 
sakoma, kuria prieš akis turėdami tą vidurį ir jeigu 
dorybė, panašiai kaip ir pati prigimtis, yra subtilesnė 
ir tikslesnė už meną, tai ji, matyt, siekia to vidurio. 
Turiu galvoje būdo dorybę, nes ji susijusi su išgyveni- 
mais ir nuostatomis, o šiems dalykams būdinga per- 
teklius, stoka ir vidurys. Antai bijoti, būti drąsiam, 
aistringai siekti, pykti, gailėtis ir apskritai džiaugtis 
ar liūdėti galima ir per daug, ir per mažai —ir viena, 
ir kita negerai, bet patirti šiuos išgyvenimus tinkamu 
laiku, dėl tam tikrų priežasčių, tam tikrų asmenų at- 

žvilgiu, turint tam tikrą tikslą ir tinkamu būdu yra ir 
vidurys, ir dorybė, nes vidurys ir yra dorybės ypaty- 
bė. Panašiai ir veiksmams būdingas perteklius, stoka 


"bei vidurys. Bet dorybė susijusi su išgyvenimais ir 

veiksmais, kuriuose tai, kas per daug ir per mažai, 
laikoma klaida ir peikiama, o vidurys giriamas ir lai- 
komas teisingu dalyku. Ir viena, ir kita kaip tik pri- 
klauso dorybės sričiai. Taigi būdo dorybė yra tam 
tikras vidurys, nes ji siekia vidurio. Be to, klysti gali- 
ma įvairiai, nes, kaip teigia pitagorininkai, blogis pri- 
klauso so begalybei, o gėris — tam, kas ribota. Bet teisin- 
gai elgtis galima tik vienu būdu, todėl gėrį pasiekti 
sunku, o blogį — lengva, nes tikslo nepasiekti lengva, 
o pasiekti — sunku. Dėl to perteklius ir stoka priklauso 
blogiui, o vidurys — gėriui. 

Būna geri tik vienaip, bet įvairiausiai — blogi 3. 

Taigi dorybė yra nuostata, kurią galima laisvai 
pasirinkti, tai — surastas vidurys mūsų atžvilgiu, o tą 
vidurį protas apibrėžia taip, kaip apibrėžia protingas 
žmogus. Tas vidurys yra tarp dviejų ydų — pertekliaus 
ir stokos; be to, tos dvi ydos išgyvenimuose ir veiks- 
muose arba nepasiekia reikiamo saiko, arba jį viršija, 
o dorybė vidurį ir suranda, ir pasirenka. Taigi, atsižvel- 
giant į esmę ir į apibrėžimą, kuris nusako tą esmę, do- 
rybė yra vidurys, o didžiausio gėrio ir tobulumo at- 
žvilgiu tai yra viršūnė. 

Bet ne kiekvienas veiksmas ir ne kiekvienas išgy- 
venimas gali turėti vidurį. Kai kurių išgyvenimų jau 
patys pavadinimai rodo blogį, pavyzdžiui, džiaugsmas 
dėl kito nelaimės, begėdiškumas, pavydas, o iš veiks- 
mų —svetimoteriavimas, vagystė, žmogžudystė. Apie 
šiuos ir panašius dalykus sakoma, kad jie savaime yra 
blogi, o ne dėl pertekliaus arba stokos. Tokiais atvejais 
niekuomet negalima teisingai pasielgti, galima tik 
klysti. Juk negali būti gerai ar blogai, kad svetimote- 
riaujama su viena ar kita moterimi, vienu ar kitu lai- 
ku, vienokiu ar kitokiu būdu, bet apskritai yra bloga 
ką nors panašaus daryti. Lygiai tas pat būtų, jei mes 


ieškotume pertekliaus, stokos ar vidurio kalbėdami 
apie skriaudimą, bailumą, ištvirkavimą, nes tokiu at- 
veju būtų galimas ir pertekliaus, ir stokos vidurys, 
pertekliaus perteklius ir stokos stoka. Kaip nėra san- 
tūrumo, narsumo pertekliaus arba stokos — mat čia vi- 
durys yra tarsi viršūnė, — taip ir anuose dalykuose nė- 
ra nei pertekliaus, nei stokos, nei vidurio: kad ir kokiu 
būdu jie pasireikštų, visada bus ydingi, nes apskritai 
čia nebūna nei pertekliaus, nei stokos vidurio, nei vi- 
durio pertekliaus ar stokos. 

7. Čia reikia kalbėti ne tik apskritai, bet ir taikyti 
žodžius atskiriems atvejams, nės, kai kalbama apie 
veiksmus, bendri žodžiai būna tušti — teisingesni būna 
tik taikomi atskiriems atvejams, nes veiksmai — tai vis 
atskiri atvejai, prie jų ir reikia derinti žodžius. Su jais 
galima susipažinti iš mūsų lentelės *. Tarp baimės ir per 
didelės drąsos vidurys yra narsumas. Iš žmonių, Virši“ 
jančių saiką, tas, kuris neturi jokio baimės pajautimo, 
neturi vardo (daug kam trūksta pavadinimo); kuris per- 
nelyg drąsus, yra įžūlus, o tas, kuris per daug baimin- 
gas ir kuriam trūksta drąsos,— bailys. Malonumų ir 
skausmų atveju —ne visų (ypač tai pasakytina apie 
skausmus) — vidurys yra "santūrumas, o perteklius — 
nesusivaldymas. Nedaug yra tokių, kurie nebūtų linkę 
"į malonumus, todėl tokie žmonės neturi pavadinimo. 
Mes juos pavadinsime nejautriais. Pinigų leidimo ir 
įsigijimo atveju vidurys bus dosnumas;-o-perteklius ir 
„stoka — išlaidumas ir šykštumas. Perteklius ir stoka Čia 
pasireiškia priešingai: išlaidusis perlenkia švaistydamas 
pinigus, bet per mažai juos kaupia, o šykštusis per- 
lenkia imdamas pinigus, bet per mažai jų išleidžia. Kol 
kas mes apie tai kalbame tik bendrais bruožais ir pa- 
viršutiniškai — to mums dabar užtenka; vėliau kalbė- 
sime išsamiau ir apibrėšime tiksliau. Dėl pinigų būna 
ir kitokių nusiteikimų: vidurys čia — iškilnumas; iškil- 
nus skiriasi nuo dosnaus, nes iškilnumas reiškiasi di- 
deliais dalykais, o dosnumas — mažais; perteklius čia 
yra neskoningas pinigų švaistymas, 0 stoka — smulk- 

meniškumas. Šios ydos skiriasi nuo tų, kurios susiju- 
sios su dosnumu, o kuo skiriasi, pasakysime vėliau. 


Garbės ir negarbės atžvilgiu vidurys yra didybė, 
perteklius — išdidumas, o stoka = per didelis nusižemi- 
nimas. Sakėme, kad dosnumas skiriasi nuo iškilnumo 

“tuo; kad susijęs su menkais dalykais. Panašiai šalia 
didybės, siekiančios didžios garbės, yra mažos garbės 
siekimas. Mat garbės galime siekti taip, kaip pridera; 
galime siekti daugiau negu pridera ir mažiau. Tas, 
kuris siekdamas viršija saiką, vadinamas garbėtroška, 
kas per mažai siekia, neturi savimeilės, o kas laikosi 
vidurio, to nėra kaip pavadinti. Ir polinkiai neturi pa- 
vadinimų, išskyrus savimeilę, kuri būdinga savimyiai. 
Todėl abu kraštutinumai ginčijasi dėl vidurinės vietos, 
ir mes kartais tą, kuris laikosi vidurio, vadiname savi- 
myla, o kartais — neturinčiu savimeilės, kartais giria- 

11082 me savimylą, o kartais tą, kuris neturi savimeilės. Ko- 
dėl mes taip darome, bus pasakyta vėliau, o daba: 
tokiu pat būdu kaip iki šiol kalbėkime apie kitas do- 
rybes ir ydas. 

Ir pykčio. atžvilgiu būna perteklius, stoka.ir vidurys. 
„Kadangi jie. neturi pavadinimų, tai tą, kuris išlaiko 
saiką, vadiname.romiu, o vidurį — romumu. Dėl kraš- 
tutinumų, tai tą, kuris per daug pyksta, vadinsime pik- 
tu, o ydą — piktumu; tą, kuriam trūksta piktumo,— 
nesupykinamu, o ydą — nesugebėjimu pykti. Yra dar ir 
kitos trys vidurio pasireiškimo formos, kurios, nors ir 
būdamos panašios, vis dėlto skiriasi viena nuo kitos, 
Visos jos liečia bendravimą su žmonėmis žodžiais ir 
veiksmais, bet skiriasi tuo, kad viena yra susijusi su 
tiesa, glūdinčia žodžiuose ir veiksmuose, o kitos dvi — 
su tuo, kas juose yra malonu; iš šių dviejų viena yra 
susijusi su tuo, kas malonu žaidžiant, o kita — su tuo, 
kas malonu visomis gyvenimo aplinkybėmis. Reikia ir 
apie tuos dalykus kalbė!i, kad pamatytume, jog vidu- 
rys visur yra pagirtinas, o kraštutinumai — negeri, ne- 
girtini, dargi peiktini. Ir šie atvejai dažniausiai neturi 

94 pavadinimų, bet, kaip ir ankstesnius dalykus, pamėgin- 


sime juos pavadinti, kad mūsų dėstymas būtų aiškesnis 
ir geriau suprantamas. 

Taigi tiesos atžvilgiu tas, kuris laikosi vidurio, te- 
gul bus vadinamas tiesiu, o vidurys — tiesumu; [tie- 
sos] iškraipymas perdedant — pagyrūniškumu, o iškrai- 
pytojas — pagyrūnu; siekimas sumenkinti — apsimėstū 
kuklumu, o tas, kuris menkina, — apsimetėliu. Tas, ku- 
ris pramogų teikiamų malonumų atžvilgiu laikosi vi- 
durio, vadinamas sąmojingu žmogumi, o jo polinkis —- 
sąmojingumu; polinkis perdėti — maivymasis, o tas, 
kuris perdeda,— pamaiva; kas stokoja sąmojo — niur- 
na, o jo yda —niurgzlumas. Dėl kitokių gyvenimo 
malonumų, tai tas, kuris yra malonus taip, kaip pri- 
dera, bus draugiškas, o vidurys — draugiškumas; tą, 
kuris perdėtai malonus, jei jis nėra savanaudis, vadin- 
sime meilikautoju, o jei siekia sau naudos — pataikū- 
nu; tas, kuriam stinga draugiškumo, kuris visuomet 
linkęs vaidytis, yra stačiokas ir storžievis. Vidurys bū- 
dingas ir išgyvenimams, ir tiems dalykams, kurie su- 
siję su išgyvenimais. Antai drovumas nėra dorybė, 
bet drovus žmogus yra giriamas, jeigu jis laikosi vidu- 
rio; kitas yra pernelyg nedrąsus ir visko drovisi; dar 
kitas neturi gėdos, nieko nesigėdi — tai begėdis, o ku- 
ris laikosi vidurio, yra drovus. Doras pasipiktinimas 
yra vidurys tarp pavydo ir džiaugsmo dėl kito nelai- 
mės. Tai susiję su malonumu ir skausmu dėl aplinki- 
nius žmones ištikusių įvykių. Mat tas, kuris teisingai 
piktinasi, sielvartauja dėl to, kad aplinkiniai nepelny- 
tai gerai gyvena; pavyduolis perdeda ir kankinasi dėl 
kiekvienos kito žmogaus sėkmės, o tam, kuris džiau- 
giasi dėl kito nelaimės, skausmas toks svetimas, kad 
jis tiesiog džiaugiasi dėl kito nesėkmės. Bet apie tai 
kalbėsime kitoje vietoje. Dabar nagrinėsime teisingumą, 
o kadangi teisingumas nėra vienareikšmis, tai skirsime 
dvi jo atmainas ir kalbėsime apie kiekvieną iš jų, 
kokia prasme jos yra vidurio laikymasis. Panašiai ap- 
tarsime ir proto dorybes. 

8. Taigi yra trys polinkių rūšys, ir iš jų dvi yra 
ydos — dėl pertekliaus ir dėl stokos, o trečioji — do- 

rybė, nes ji išlaiko vidurį, todėl visos trys tam tikra 
prasme yra viena kitai priešingos. Mat kraštutinumai 
yra priešingi ir vienas kitam, ir viduriui, o vidurys 
priešingas kraštutinumams. Panašiai kaip lygus yra 
didesnis už mažesnį, bet mažesnis už didesnį, taip ir 
vidurio nuostatos, palyginti su stoka, yra perteklius, 


"0 palyginti su perteklium — stoka tiek išgyvenimuose, 


tiek--veiksmuose. Juk narsus žmogus prieš bailį bus 
įžūlus, o prieš įžūlų atrodys bailus. Panašiai ir santū- 
rusis, palyginti su nejautriu, bus nesusivaldąs, o prieš 
nesusivaldantį atrodys nejautrus; dosnusis prieš išlaidų 
atrodys šykštus, o prieš šykštųjį — išlaidus. Todėl tie, 
kurie linkę į kraštutinumus, kiekvieną, kuris laikosi vi- 
durio, nukelia į priešingą kraštutinumą, ir narsų vyrą 
bailys vadina įžūliu, o drąsuolis — bailiu. Panašiai ir 
kitais atvejais. Tai tokios būna priešingybės. Didžiau- 
sia priešingybė yra tarp kraštutinumų — didesnė negu 
tarp kiekvieno kraštutinumo ir vidurio. Mat atstumas 
tarp kraštutinumų yra didesnis negu tarp kraštutinu- 
mų ir vidurio, panašiai kaip didesnis yra atstumas 
tarp didesnio ir mažesnio negu tarp kiekvieno iš jų 
ir to, kas yra lygu. Be to, kai kurie kraštutinumai yra 
šiek tiek panašūs į vidurį, kaip antai įžūlumas į narsu- 


mą, išlaidumas į dosnumą, o kraštutinumai tarp savęs 

yra visai nepanašūs. Tie dalykai, kurie yra labiausiai 
vienas nuo kito nutolę, vadinami visiškai priešingais, 
ir kuo labiau jie nutolę, tuo yra priešingesni vieni 
kitiems. Viduriui kartais būna priešingesnė stoka, O 
kartais — perteklius, pavyzdžiui, narsumui labiau yra 
priešingas ne įžūlumas, kuris yra perteklius, o bailu- 


"mas, kuris yra stoka; santūrumui labiau yra priešingas 

ne nejautrumas, kuris yra stoka, o nesusivaldymas, ku- 
ris yra perteklius. Taip yra dėl dviejų priežasčių: 
viena iš jų glūdi pačiame dalyke: kadangi vienas iš 
dviejų kraštutinumų yra artimesnis viduriui ir pana- 
šesnis į jį, tai jam labiau priešpriešiname ne tą kraš- 
tutinumą, o jo priešingybę. Pavyzdžiui, kadangi narsu- 
mui artimesnis ir giminiškesnis įžūlumas negu bailu- 
mas, tai jam labiau priešpriešiname antrąjį kraštuti- 


fumą, nes tai, kas yra toliau nuo vidurio, atrodo ir 
labiau priešinga. Taigi viena iš tų priežasčių kyla iš 
paties dalyko, o antroji priežastis kyla iš 1nūsų pačių. 
Į ką mes iš prigimties esame labiausiai linkę, tai kaip 
tik yra labiau priešinga viduriui. Antai iš prigimties mes 
esame labiau linkę į smagumus, todėl greičiau pasiduo- 


dame pasileidimui negu susivaldome. Taigi priešinges- | 


niu viduriui dalyku vadiname tai, kas lengviau mumy- 
se iškeroja, todėl pasileidimas, kuris yra perteklius, 
- priešingesnis viduriui. 

9. Pakankamai pasakėme apie tai, kad būdo dory- 
bė yra vidurys tarp dviejų ydų — pertekliaus ir sto- 
kos; ir kokia prasme ji yra vidurys, ir kad jos ypaty- 
bė — siekti to vidurio kaip tikslo ir veiksmuose, ir iš- 
gyvenimuose. Todėl sunku būti dorybingų žmogumi, 
nes nelengva kiekviename dalyke išlaikyti viduri, juk, 
pavyzdžiui, rasti skritulio vidurį gali ne kiekvienas, 
o tik tą dalyką išmanantis žmogus. Antai kiekvienas 
žmogus gali lengvai supykti, švaistyti ar kaupti pini- 
gus. Bet ne kiekvienas gali ir sugeba suprasti, kam 
reikia duoti pinigų arba ant ko supykti, kiek ir kada 
pykti. Todėl gėris yra retas, pagirtinas ir puikus da- 
lykas. Taigi tas, kuris siekia vidurio, pirmiausia priva- 
lo kuo uoliausiai vengti to, kas yra labiausiai priešinga 
viduriui. Panašiai ir Kalipsė patarė: 

Laivo neleiski tenai; kur dūmai ir bangos putoja 5. 


Mat iš dviejų kraštutinumų vienas yra klaidinges- 
nis, kitas — ne toks klaidingas. Kadangi nepaprastai 
sunku rasti vidurį, tai, kaip sakoma, antrąkart plau- 
kiant reikia pasirinkti mažiausiai blogą kelią. O tai 
geriausiai galima padaryti tuo būdų, kurį nurodėme. 
Be to, ypač reikia žiūrėti, į kokias ydas labiausiai esa- 
me linkę, nes vieni iš prigimties linksta į vienus daly- 
kus, kiti —į kitus. Geriausiai tai sužinosime iš malo- 
numų ir skausmų, kuriuos patiriame. Mums reikia 
patiems save traukti į priešingą pusę, nes, smarkiai 
nutolę nuo to, kas ydinga, pasieksime vidurį, panašiai 
kaip daro tie, kurie nori ištiesinti kreivą medį. Visada 


7. Aristotelis 

labiausiai reikia saugotis to, kas malonu ir smagu, nes 
„apie tai mes nesugebame | bešališkai spręsti. Ką garbin- 
gi senieji trojiečiai jautė Elenai“, tą mes privalome 
jausti malonumų atžvilgiu ir kiekviena proga kartoti 
jų žodžius: taip vydami nuo savęs malonumus, mažiau 
darysime klaidų. Vienu žodžiu, šitaip elgdamiesi mes 
geriausiai galėsime pasiekti vidurį. Tačiau tai sunku 
padaryti, ypač atskirais atvejais. Juk nelengva nusta- 
tyti, kaip reikia pykti, ant ko pykti, dėl ko pykti ir 
ar ilgai pykti, nes mes patys kartais giriame tuos, ku- 
riems stinga piktumo, ir vadiname ramiais, o kartais 
tuos, kurie įsikarščiuoja, vadiname vyriškais. Bet mes 
„peikiame-ne-tuos, kurie truputį nukrypsta nuo to, kas 
gera, į pertekliaus ar stokos pusę, o tik tuos, kurie 


„smarkiai nukrypsta, nes tokia yda nelieka nepastebi- 

ma. Sunku apibrėžti, ką kiek reikia peikti, — panašiai 
kaip ir kitus dalykus, vertinamus nuojauta. Tai vis 
atskiri atvejai, ir apie juos sprendžiama vadovaujantis 
nuojauta. Aišku tik tai, kad kiekvienu atveju vidurys 
yra girtinas dalykas, bet kartais reikia ir nukrypti čia 
į pertekliaus, čia į stokos pusę. Šitokiu būdu labai 
lengvai surasime vidurį ir tai, kas gera. 


TREČIA KNYGA 


Kadangi dorybė susijusi su išgyvenimais ir veiks- 
mais, o giriama ir peikiama tik tai, kas daroma savo 
noru, tuo tarpu už tai, kas ne savo noru daroma, at- 
leidžiama, kartais net pasigailima, tai yra būtina, kad 
tie, kurie nagrinėja dorybę, apibrėžtų ir atskirtų tai, 
kas savo noru daroma, nuo to, kas daroma ne savo 
noru. Tai bus naudinga ir įstatymų leidėjui, kai jis 
skiria apdovanojimus ir bausmes. 

Ne savo noru daroma tai, kas įvyksta dėl prievartos 
arba dėl nežinojimo. Prievartinis veiksmas bus tada, 
kai akstinas veikti yra išorinis — toks akstinas, kuriam 
veikiant pats veikėjas arba tas, kuris patiria tą veiks- 
mą, neprisideda prie to veiksmo, pavyzdžiui, jei žmogų 


kur nors nuneša vėjas arba žmonės, kurių valioje jis 
yra. 

Kai kalbama apie veiksmus, kuriuos žmonės daro iš 
baimės, kad tik išvengtų didesnių nelaimių, arba dėl 
kilnaus tikslo, antai kai tironas kam nors įsako pada- 
ryti kokį nors nusikaltimą, turėdamas savo valioje vai- 
kus ir gimdytojus — jei nusikaltimą padarys, paliks 
juos gyvus, o jei ne, nužudys, — kyla klausimas, ar 
nusikaltimas daromas savo noru, ar ne. Panašus klau- 
simas kyla, kai audros metu dalis krovinių išmetama 
į jūrą: juk savo noru niekas neišmeta savo daiktų, bet 
visi taip daro — jei tik turi sveiko proto — tada, kai 
nori išgelbėti savo ir kitų keleivių gyvybę. Tokie 
veiksmai yra mišraus pobūdžio, bet labiau panašūs i 
savanoriškus, nes juos atliekant galima pasirinkti, o 
veiksmo tikslas keičiasi pagal aplinkybes. Taigi norint 
pavadinti veiksmą savanorišku ar nesavanorišku, kiek- 
vienu atveju reikia žiūrėti veiksmo laiko. Žmogus 
veikia savo noru. Juk akstinas, kuris tuo atveju judina 
kūno sąnarius, yra pačiame žmoguje, o kieno valioje 
yra veiksmo akstinas, to valioje yra ir galia veikti ar- 
ba neveikti. Tad tokie veiksmai yra savanoriški, nors. 
kalbant apskritai, jie nėra savanoriški — juk niekas 
neapsiimtų ką tik minėtus veiksmus pats savo noru 
atlikti. Už tokius veiksmus žmonės kartais yra giriami, 
jeigu jie dėl didelių ir kilnių tikslų imasi iškęsti kokią 
nors gėdą ar skausmą. Jeigu jie neturės tokio tikslo, 
bus peikiami: juk sutikti iškęsti gėdingiausius dalykus 
neturint kilnaus ar bent padoraus tikslo yra žemo žmo- 
gaus ypatybė. Kai kada tokiais atvejais ne giriama, 0 
tik atleidžiama — kai iš baimės daroma tai, ko nereikia 
daryti, bet tai viršija įgimtas žmogaus jėgas, ir niekas 
to negalėtų iškęsti. Kartais derėtų verčiau mirti išken- 
tus baisiausius dalykus, o ne pasiduoti prievartai, nes 
ir priežastys, privertusios Euripido Alkmeoną ' nužu- 
dyti savo motiną, atrodo juokingos. Kai kuriais atve- 
jais būna sunku nuspręsti, kurį iš dviejų veiksmų pasi- 
rinkti ir ko dėl ko imtis, o dar sunkiau pasiryžus ik! 
galo ištverti. Juk apskritai teikia skausmą tai, ko ti- 

kiesi sulaukti, ir šlykštu tai, ką esi verčiamas daryti. 
Todėl žmonės yra giriami ar peikiami atsižvelgiant 
į tai, ar jie pasidavė prievartai, ar ne. 

Tai kokiais atvejais reikia kalbėti apie prievartą? 
Apskritai tada, kai veiksmo priežastis glūdi išorinėse 
aplinkybėse ir kai pats veikėjas prie veiksmo neprisi- 
deda. O veiksmai, kurie patys savaime yra prievarti- 
niai, bet tam tikru laiku ir dėl tam tikro tikslo žmogus 
jiems pasiryžta, be to, veikimo akstinas glūdi pačiuose 
veikėjuose— tokie veiksmai patys savaime yra prie- 
vartiniai, bet tam tikru laiku ir dėl tam tikro tikslo 
jie būna savanoriški. Jie yra labiau panašūs į sava- 
noriškus, nes tai paskiri veiksmai, o paskiram veiks- 
mui yra būdingas savanoriškumas. Sunku nuspręsti, 
kokius veiksmus vietoj kokių reikia pasirinkti, nes 
tarp paskirų veiksmų būna labai didelių skirtumų. 

O jei kas sakytų, kad gražūs ir malonūs dalykai yra 
prievartiniai — mat jie mus priverčia veikti būdami 
išorėje, — tuomet išeitų, kad visi veiksmai yra prievar- 
tiniai, nes visi žmonės viską daro dėl šitų dalykų. 
Kas veikia priverstas ir prieš savo norą, tam veiksmas 
būna nemalonus, o kas veikia dėl malonių ir gražių 
dalykų, tas patiria malonumą. Juokinga kaltinti išori- 
nes aplinkybes, o ne patį save — taip greit pasiduodan- 
tį žavingiems dalykams, ir gražius veiksmus priskirti 


- sau pačiam, o šlykščius suversti malonumams. Taigi 

prievartinis veiksmas yra tas, kurio akstinas išorinis, 
o pats prievartaujamasis prie veiksmo neprisideda. 
Visa, kas daroma dėl nežinojimo, priklauso prie to, 
kas daroma ne savo noru, bet ne savo noru daroma 
tik tada, kai veiksmą lydi skausmas ir gailestis. Juk 
tas, kuris dėl nežinojimo ką nors padarė ir dėl to 
veiksmo nejaučia jokio nemalonumo, ne savo noru tai 
padarė, nes darė nežinodamas, bet ir ne be savo noro 
padarė, nes nejaučia jokio nemalonumo. Tad reikia 
skirti: kas nežinodamas padarė, bet paskui gailisi, yra 
ne savo noru padaręs, o kas nesigaili, tegul bus vadi- 
namas ne be savo noro padariusiu, nes tai jau kitas 


Įatvejis|. Kadangi jis skiriasi nuo ano, teisingiau buš 
jį ir kitaip pavadinti, 

Be to, kas daro dėl nežinojimo, skiriasi nuo to, 
„kuris daro nežinodamas. Mat pasigėręs arba supykęs 
daro ne dėl nežinojimo, bet dėl girtumo arba pykčio, 
tik nesąmoningai, nežinodamas, ką daro. Kiekvienas 
žemas žmogus nežino, ką reikia daryti ir nuo ko susi- 
laikyti, ir dėl tos ydos žmonės pasidaro apskritai ne- 
teisingi ir nedori. Sąvoka „ne savo noru“ taikoma ne 
tada, kai kas nors nežino, kas jam yra naudinga, nes 
nežinojimas apsisprendžiant yra ne nesavanoriškumo, 
o dvasinės menkystės priežastis, taip pat ne nežinojimas 
apskritai (dėl jo žmonės yra peikiami), bet nežinojimas 
konkrečiais atvejais, t. y. veikimo aplinkybių ir vei- 
kimo objektų. Juk nuo šių dalykų priklauso, ar gaili- 
masi ir ar atleidžiama, — kas iš tų dalykų ko nors ne- 
žino, veikia ne savo noru, 

Taigi bus naudinga tas aplinkybes geriau apibrėžti: 
kokios jos, kiek jų yra, kas veikia, ką veikia, į kokį 
daiktą ar asmenį yra nukreiptas veiksmas; kartais rei- 
kia klausti, kuo veikiama, kokiu įrankiu, kuriam tiks- 
lui, pavyzdžiui, kad išgelbėtų, kokiu būdu — lėtai ar 
smarkiai. Neįmanoma, kad koks nors žmogus riežinotų 
nė vienos iš tų aplinkybių, nebent jis būtų beprotis. 

Suprantama, kad niekas negali nežinoti paties vei- 
kėjo: kaip gali nežinoti, kad tai tu pats? Bet žmogus 
gali nežinoti, ką daro, antai sakoma, jog kartais kal- 
bančiam išsprūsta neapgalvotas žodis arba jis nežino, 
kad to negalima skelbti, kaip atsitiko Eschilui su mis- 
terijomis 2; arba, pavyzdžiui, norėdamas parodyti, pa- 
leidžia užtaisą — taip atsitiko vienam su katapulta“. 
Kas nors gali išprotėti ir savo sūnų palaikyti priešu 
kaip Meropė* arba pamanyti, kad ietis ant smaigalio 
turi bumbulą arba kad tas akmuo esąs pemza?; arba 
kas nors, padavęs gerti, kad išgydytų, gali numarinti 
ligonį, arba kaip imtynininkai kartais, mėgindami prieš. 
varžybas savo jėgas, netyčia sužeidžia varžovą. 

Visais šiais atvejais veikėjas nežinojo veiksmo ap- 
linkybių, ir tas, kas nežinojo vieno kurio nors iš šių 

dalykų, yra laikomas veikusiu nė savo noru, ypač jei 
jis nežinojo to, kas svarbiausia, o svarbiausias dalykas 
yra veiksmo aplinkybės ir tikslas. Mes dar pridursime: 
veiksmas, kurį dėl tokio nežinojimo vadiname nesava- 
norišku, turi sukelti nemalonumą ir gailestį. 

Taigi nesavanorišku [veiksmu] laikome tokį, kuris 
padaromas dėl prievartos ir dėl nežinojimo. Savanoriš- 
kas veiksmas bus tas, kurio akstinas glūdės pačiame 
veikiančiajame, o šis žinos kiekvieną veiksmo aplin- 
kybę. Atrodo, kad neteisingai vadinami nesavanoriš- 
kais tie veiksmai, kurie kyla iš aistros ar pykčio. 
Pirma, tokiu atveju nė vienas iš kitų gyvūnų neveiktų 
savo noru, net vaikai. Toliau, ar nieko mes nedarome 
apimti aistros ir pykčio savo noru? O gal gerus darbus 
darome savo noru, o nedorus — ne savo? Argi tai ne- 
būtų juokingas skirstymas? Juk čia priežastis ta pati. 
Būtų keista vadinti nesavanoriška tai, ko reikia siekti: 
juk reikia ir dėl ko nors pykti, ir ko nors siekti, pa- 
vyzdžiui, sveikatos, mokslo. Be to, nesavanoriški veiks- 
mai yra nemalonūs, o tie, kurių trokštame, malonūs. 
Pagaliau kuo skiriasi nesavanoriškumo atžvilgiu tie 
veiksmai, kuriuos mes klaidingai atliekame sąmoningai, 
ir tie, kuriuos klaidingai atliekame iš pykčio? Ir vienų, 
ir kitų reikia vengti, bet iracionalūs išgyvenimai ne 
mažiau būdingi žmogaus prigimčiai — taigi ir mūsų 
veiksmai, kuriuos .sukelia pyktis ir aistra. Tad būtų 
keista šiuos veiksmus laikyti nesavanoriškais. 

2. Tiksliau nustačius, kas daroma savo noru, o kas 
ne, reikia aptarti sąmoningą pasirinkimą. Jis labai glau- 
džiai susijęs su dorybe ir geriau padeda pažinti charak- 
terį negu veiksmai. Sąmoningas pasirinkimas yra sava- 
noriškas, bet netapatus savanoriškumui, nes savano- 
riškumas yra platesnė sąvoka: savo noru elgiasi ir 
vaikai, ir kiti gyvūnai, bet jie negali sąmoningai pasi- 
rinkti; be to, staigų veiksmą vadiname savanorišku, 
bet sąmoningai pasirinktu — ne. 

Tie, kurie sąmoningą pasirinkimą vadina troškimu 
arba pykčiu, arba noru, arba tam tikra nuomone, el- 
giasi neteisingai. Juk sąmoningai pasirinkti negali ne- 


protingi gyvūnai, jie gali tik trokšti ir pykti. Nesusi- 
valdantis žmogus veikia ne sąmoningai pasirinkdamas, 
bet pasiduodamas troškimui, o susivaldantis, atvirkš- 
čiai, veikia ne taip, kaip trokšta, bet sąmoningai pasi- 
rinkęs. Be to, sąmoningas pasirinkimas priešingas troš- 
kimui, o troškimas troškimui nėra priešingas. Troški- 
mas susijęs su Malonumu ir nemalonumų, 0 sąmoningas 
pasirinkimas nesusijęs nei su vienu, nei su kitu. Pyk- 
tis dar mažiau tinka būti apgalvotu sprendimu, nes 
veiksmai, kurie kyla iš pykčio, neturi nieko bendro 
su sąmoningu pasirinkimu. 

Sąmoningas pasirinkimas taip pat nėra troškimas, 
nors, kaip atrodo, jam gana artimas. Juk neįmanoma 
sąmoningai pasirinkti negalimų dalykų, o jei kas sakytų 
juos pasirinkęs, būtų pusprotis. Bet galime trokšti net 
ir negalimų dalykų, pavyzdžiui, nemirtingumo. Trokšti 
galime ir tokių dalykų, kurių mes negalėtume įvykdyti, 
pavyzdžiui, kad vienas ar kitas aktorius ar sportininkas 
laimėtų pergalės prizą. Niekas sąmoningai nepasirenka 
tokių dalykų, o tik tokius, kuriuos mano galėsiąs įvyk- 
dyti savo jėgomis. Be to, troškimas labiau nukreiptas 
į tikslą, o sąmoningas pasirinkimas — į priemones tam 
tikslui pasiekti, pavyzdžiui, mes norime būti sveiki, 
tad pasirenkame tai, kas padeda būti sveikiems. Arba 
mes trokštame būti laimingi, taip ir sakome, bet netin- 
ka sakyti: „Mes pasirenkame būti laimingi". Atrodo, 
kad sąmoningas pasirinkimas apskritai liečia tik daly- 
kus, kurie yra mūsų valioje, 

Sąmoningas pasirinkimas negali būti ir nuomonė. 
Mat nuomonę galime turėti apie vienus dalykus — ir 
apie amžinus ir negalimus, ir apie tuos, kurie yra mūsų 
valioje. Nuomones skiriame pagal jų tikrumą ar klai- 
dingumą, bet ne pagal jų gerumą ar blogumą, o sąmo- 
ningas pasirinkimas kaip tik nustatomas pagal tai, kas 
gera ar bloga. Todėl apskritai niekas ir nesako, kad 
sąmoningas pasirinkimas yra tapatus nuomonei. Sąmo- 
ningas pasirinkimas nėra tapatus ir kuriai nors nuomo- 
nės rūšiai. Juk iš to, kad mes nutariame ir pasiren- 
kame gėrį ar blogį, nustatoma mūsų dorovinė vertė, 

o ne iš to, kokią mes turime nuomonę apie gėrį ir blo- 
gį. Mes sąmoningai nutariame ką nors pasirinkti, ko 
nors vengti ir panašiai, tuo tarpu nuomonė pasako, kas 
tai yra arba kam tai naudinga, arba kokiu būdu nau- 
dinga, bet pasirinkti arba vengti — tai ne nuomonės 
reikalas. Sąmoningas pasirinkimas labiau yra giriamas 
už tai, kad jis daugiau susijęs su tuo, kas turi būti, 
arba, tikriau sakant, dėl to, kad buvo pasirinkta teisin- 
gai, o nuomonė — dėl to, kad ji iš tikrųjų atitinka 
realybę. Mes pasirenkame dalykus, kurių vertę gerai Ži- 
nome, 0 nuomonę turime apie dalykus, kurių vertę 
nelabai žinome. Pasitaiko, kad ne tie patys žmonės turi 
ir teisingą nuomonę, ir geriausiai pasirenka: kai kurių 
nuomonė būna teisinga, bet dėl blogo charakterio jie 
pasirenka daryti ne tai, ką reikia. Nesvarbu, ar teisin- 
ga nuomonė atsiranda iki pasirinkimo, ar jį tik lydi. 
Juk mes ne tai svarstome, o tik klausiame, ar sąmo- 
ningas pasirinkimas yra tapatus kokiai nors nuomonei. 
Jei sąmoningas pasirinkimas nėra nė vienas iš čia 
paminėtų dalykų, tai kas jis yra ir koks? Atrodo, kad 
jis yra savanoriškas, bet ne kiekvienas savanoriškas 
dalykas būna pasirinkimo objektu. O gal tai yra iš anks- 
to apgalvotas dalykas? Juk pasirinkimas susijęs su ap- 
svarstymu ir apgalvojimu. Jau ir pats pavadinimas tai 
rodo: proaireton — tai, kas pasirenkama atmetus kitus 
dalykus. l 
3. Ar žmonės apgalvoja, svarsto viską, ar viskas 
gali būti svarstoma, ar kai kurių [dalykų] negalima 
apsvarstyti? Svarstymo objektas yra ne tai, ką svars- 
tytų koks nors pusprotis ar beprotis, bet tai, ką svars- 
to protingas žmogus. Niekas nesvarsto amžinų dalykų, 
kaip antai kosmoso, nesvarsto kvadrato įstrižainės ir 
kraštinės nebendramatiškumo; nesvarstoma ir tai, kas 
juda amžinai nesikeičiančiu judėjimu, ar tas judėjimas 
kyla iš būtinybės, ar iš prigimties, ar iš kurios kitos 
priežasties, pavyzdžiui, saulės grąža arba žvaigždžių 
užtekėjimas. Ir tai, kas vieną kartą būna vienaip, ki- 
tą — kitaip, pavyzdžiui, sausros ir liūtys. Taip pat ne- 

suradimas, ir ne visus žmogaus gyvenimo dalykus svars- 
tome — pavyzdžiui, nė vienas spartietis nesvarsto, ko- 
kia valstybinė santvarka geriausiai tiktų skitams. Mat 
nė vieno iš tų dalykų mes negalėtume padaryti. 

Mes svarstome tai, kas yra mūsų valioje ir ką ga- 
lime įvykdyti, nes tik tai ir belieka svarstyti. Tai 
visiems žinomos priežastys: gamta, būtinybė, atsitiktinu- 
mas, be to, protas ir visa, ką žmogus gali padaryti. 
Kiekvienas žmogus svarsto tik tai, ką jis gali padaryti 
pats savo jėgomis. Nesvarstome ir tikslių bei savaran- 
kiškų mokslų, pavyzdžiui, rašto — juk gerai žinome. 
kaip rašyti '. Bet svarstome tai, ką mes patys imamės 
daryti, kas dirbant gali keistis, pavyzdžiui, gydymo 
meną arba prekybinius sandėrius. Mes daugiau svars- 
tome laivininkystę negu gimnastiką, .nes laivybos rei- 
kalai dar nėra tiksliai susisteminti. Panašiai elgiamės 
ir kitais atvejais, dažniau svarstome menus negu moks- 
lus, nes menuose yra daugiau netikrumo. Svarstome 
tuos dalykus, kurie apskritai būna pastovūs, bet ne- 
aišku, koks bus jų galutinis rezultatas, ir tuos dalykus, 
kurie nėra griežtai apibrėžti. [Svarstydami] svarbius da- 
lykus, pasikviečiame patarėjus, nes savimi nepasitiki- 
me, kad galėsime tinkamai nuspręsti. 

Svarstome ne tikslą, bet. kelius, vedančius į tikslą. 
Juk ir gydytojas nesvarsto, ar gydys, ir kalbėtojas — 
ar įtikinės Klausytojus, ir valstybės veikėjas — ar kurs 
gerą valstybės santvarką, ir visi kiti neabejoja dėl savo 
tikslų: iškėlę tikslą, jie svarsto, kokiomis priemonėmis 
ir Kokiais būdais jį galės pasiekti, o jei paaiškėja, kad 
yra daug būdų, tada ieško paties lengviausio ir geriau- 
sio. Jeigu yra galima tik viena priemonė tikslui pasiek- 
ti, tada svarstoma, kokiu būdu pasitelkus tą priemonę 
būtų galima pasiekti tikslą ir kas bus priemonė tai 
priemonei, kol prieinama pirmoji priežastis, kuri su- 
randama paskutinė. Mat, kaip atrodo, svarstantis žmo- 
gus svarsto ir analizuoja mūsų čia nusakytu būdu — 
panašiai kaip sprendžiant geometrines problemas. Tie- 
sa, ne kiekvienas tyrinėjimas yra svarstymas, pavyz- 
džiui, matematikos problemų sprendimai nėra svarsty- 

mai, bet kiekvienas svarstymas jau yra tyrinėjimas, ir 
tai, kas analizuojant būna paskutinis dalykas, įgyven- 
dinant tampa pirmutiniu. Jei žmogus susiduria su ne- 
galimu dalyku, jis jo atsisako, antai jei reikia pinigų, 
o neįmanoma jų įsigyti. O jeigu užmojis atrodo įgy- 
vendinamas, tada imasi jį vykdyti. Galimas dalykas 
yra tas, kurį mes patys savo jėgomis galime įvykdyti. 
Draugų pagalba tam tikra prasme prilygsta mūsų pačių 
darbui, nes mes paskatiname juos veikti. Mes ieškome 
čia darbo įrankių, čia kaip juos panaudoti; panašiai 
ir su kitais dalykais: ieškome čia įrankių, čia kaip jais 
naudotis, čia kelių, vedančių į tikslą. 

Taigi atrodo, kaip jau sakėme, kad žmogus yra 
veiksmų priežastis. Jis svarsto tai, ką gali pats įvykdy- 
ti, o jo veiksmai turi tikslą, kuris skiriasi nuo jų. Juk jis 
svarsto ne tikslą, o tik priemones jam pasiekti. Aišku, 
kad svarstymo objektas yra ne paskiri faktai, pavyz- 
džiui, ar tai yra duona arba ar ji gerai itkepusi, — čia 
jau pojūčių reikalas. Jei žmogus visą laiką svarstytų. 
nebūtų galo. 

Svarstymo ir sąmoningo pasirinkimo objektas yra 
tas pats, tik pastarasis jau yra griežtai apibrėžtas. Juk 
tai, kas nuspręsta apsvarsčius, ir yra sąmoningas pasi- 
rinkimas. Kiekvienas nustoja svarstęs, kaip jam reikia 
veikti, tada, kai veikimo pradu laiko patį save — tą 
savo dalį, kuri vadovauja; kaip tik ši jo dalis ir priima 
sprendimą. Tai matyti ir iš senovinių valstybės for- 
mų, kurias pavaizdavo Homeras: karaliai pranešdavo 
žmonėms, ką būdavo nutarę. 

Kadangi pasirinkimo objektas yra iš anksto apsvars- 
tyto siekimo objektas ir priklauso prie dalykų, kurie 
yra mūsų galioje, tai ir sąmoningą pasirinkimą galima 
apibrėžti kaip apsvarstytą siekimą to, kas yra mūsų 
galioje, nes mes apsvarstę pasirenkame ir tada siekia- 
me remdamiesi išankstiniu svarstymu. Tai tiek tebus 
pasakyta bendrais bruožais apie sąmoningą pasirinki- 
mą, apie dalykus, "kuriuos jis liečia, apie kokybę ir 
apie tai, kad pasirinkimas yra priemonė tikslui siekti. 


4. Jau sakėme, kad mūsų troškimai siekia tikslo: 
vieni mano, kad jie siekia gėrio paties savaime, o ki- 
ti — kad gėrio, kuris jiems atrodo esąs gėris. Tie, kurie 
troškimų tikslu laiko gėrį patį savaime, turi manyti, 
kad nebus troškimo tikslu tai, ko kas nors trokšta ne- 
teisingai pasirinkęs, — juk jeigu tai bus troškimo tiks- 
las, tai kartu turi būti ir gėris, bet iš tikrųjų dėl tam 
tikrų aplinkybių tai yra blogis. Kas troškimo tikslu 
laiko gėrį, kuris tik paskiram žmogui atrodo esąs gė- 
ris, tas turi manyti, kad iš prigimties nėra jokio visiems 
tinkamo gėrio, o tėra tik tai, kas kiekvienam atrodo 
gėris, tad vienas gėriu laiko viena, kitas — kita, kar- 
tais net visai priešingus dalykus. Jeigu tai nepatinka, 
tai gal reikėtų sakyti, kad iš teisybės ir imant apskritai 
gėris yra troškimo objektas, bet paskiram žmogui gėris 
bus tai, kas jam atrodo gėris? Tai reiškia: dorovingo 
žmogaus troškimo objektas yra tai, kas iš tikrųjų yra 
gėris, o blogo žmogaus — tik atsitiktiniai dalykai. Pa- 
našiai būna su žmogaus kūnu: sveikiems žmonėms yra 
sveika visa tai, kas yra sveikatai naudinga, o sergan- 
tiems į sveikatą būna kiti dalykai, net kartūs, saldūs, 
šilti, sunkūs daiktai ir kitokie. Mat dorovingas žmogus 
apie kiekvieną daiktą sprendžia teisingai, ir kiekvienu 
atveju daiktai jam atrodo tokie, kokie yra iš tikrųjų. 
Kiekvienas charakteris turi savą supratimą apie tai, 
kas kilnu ir malonu: dorovingas žmogus daugiausia tuo 
ir išsiskiria, kad paskirais atvejais jis daiktus mato 
tokius, kokie jie iš tikrųjų yra,— jis yra tarsi jų ma- 
tas ir saikas. Bet daugumai žmonių malonumų vilio- 
nės virsta klaidų priežastimi, nes malonumas nėra gėris, 
o tik atrodo toks. Todėl jie pasirenka malonumą tarsi 
gėrį, o vengia nemalonumų, kuriuos laiko blogiu. 

5. Kadangi troškimo objektas yra tikslas, 0 apsvaIs- 
tymas ir sąmoningas pasirinkimas yra priemonės tiks- 
lui siekti, tai veiksmai, susiję su tomis priemonėmis, 
atliekami sąmoningai pasirinkus ir yra savarankiški. 
Dorybių veikla kaip tik yra susijusi su tomis priemo- 
nėmis. Vadinasi, dorybė yra mūsų valioje, panašiai ir 
nedorybė. Ir visur, kur tik mūsų valioje veikti, nuo mū- 

sų priklauso ir galimybė neveikti — kur yra „ne“, ten 
yra ir „taip“. Taigi jeigu mūsų valioje yra veikti tu- 
rint kilnų tikslą, tai taip pat nuo mūsų priklauso ir 
neveikti, jei veikimo tikslas yra nedoras, o jeigu nuo 
mūsų priklauso neveikti, nors veikimo tikslas būtų 
kilnus, tai taip pat mūsų valioje yra veikti, nors tiks- 
las būtų ir nedoras. Bet jeigu mūsų valioje yra nu- 
veikti ir gerus, ir nedorus darbus, taip pat visai ne- 
veikti — taigi būti geriems ar blogiems, — tai nuo 
mūsų pačių priklauso būti doriems ar blogiems. 

Pasakymas, kad „niekas savo noru nėra nedoras, ir 
niekas prieš savo norą nėra laimingas“ 7, pirmuoju at- 
veju yra klaidingas, o antruoju — teisingas, nes niekas 
nebūna laimingas prieš savo norą, 0 nedorumas yra 
savanoriškas dalykas,— kitaip reikėtų suabejoti tuo, 
ką iki šiol sakėme, ir teigti, kad žmogus nėra savo 
veiklos pradas ir savo veiksmų — panašiai kaip savo 
vaikų — gimdytojas. O jeigu taip yra ir savo veiks- 
mų negalima kildinti iš kitų pradų, bet tik iš tų, kurie 
glūdi mumyse, tai ir pati veikla, kurios pradai yra 
mumyse, yra mūsų valioje ir savanoriška. 

Tai paliudija ir paskiri žmonės savo [poelgiais], ir 
patys įstatymų leidėjai. Mat jie baudžia ir keršija tiems, 
kurie nusikalsta — jeigu tik nebuvo prievartos arba 
nežinojimo, dėl kurio jie nebuvo kalti — ir pagerbia 
tuos, kurie dorai elgiasi; šitaip jie pastaruosius paska- 
tina, o anuos atgraso. Bet niekas neskatina daryti to, 
kas nėra mūsų valioje ir ne mūsų noru daroma, — būtų 
beprasmiška įtikinėti nejausti karščio, šalčio, alkio ir 
kitų panašių dalykų, nes vis tiek mes juos jausime. 
Net ir dėl mūsų nežinojimo yra baudžiama, jeigu pa- 
aiškėja, kad žmogus yra kaltas dėl to nežinojimo, pa- 
vyzdžiui, girtam skiriama dviguba bausmė, nes jo veiks- 
mų pradas yra jis pats — nuo jo paties priklauso 
nepasigerti, o pasigėrimas buvo nežinojimo priežastis. 
Baudžia ir už nežinojimą įstatymų, kuriuos reikia ži- 
noti — tai visai nesunku. Ir šiaip būna baudžiama, jei 

Bet galbūt kaltininkas yra toks žmogus, kad jis iš 
prigimties yra nerūpestingas. Tokie žmonės patys yra 
kalti, kad .apsileidę gyvena ir pasidarė tokie, kaip ir 
nesusivaldantys ir neteisingi: vieni nusikalsta įstaty- 
mams, kiti leidžia laiką puotaudami ir gerdami. Mat 
paskiri veiksmai nuolat pasikartodami juos padaro to- 
kius. Tai matyti iš žmonių, kurie mankštinasi kurioms 
nors varžyboms arba atlieka kurį nors darbą: jie visą 
laiką lavinasi. Tik visai bukas žmogus gali nežinoti, 
kad iš nuolat kartojamų veiksmų atsiranda [dorovinė| 
nuostata. 

Taip pat yra neteisinga manyti, kad tas, kuris el- 
giasi nedorai, nenori būti nedoras, o tas, kuris elgiasi 
palaidai, nenori būti ištvirkėlis. Jei kas nedorai elgiasi 
žinodamas, kad tai nedora, tai aišku, kad jis nedorai el- 
giasi savo noru. Žinoma, iš to neišplaukia, kad žmogus, 
kai tik panori, tuoj nustoja buvęs nedoras ir pasidaro 
teisingas. Juk ir ligonis dėl to nepasidaro sveikas. Pasi- 
taiko, kad žmogus savo noru suserga, jei tik palaidai 
gyvena ir neklauso gydytojų patarimų. Anksčiau jis bū- 
tų galėjęs savo noru likti sveikas, tačiau dabar ištvirkęs 
jau nebegali būti sveikas, lygiai kaip metęs akmenį 
jau nebegali jo sulaikyti, bet vis tiek nuo jo priklausė 
jį mesti, nes veikimo pradas buvo jis pats. Ir neteisin- 
gas bei nesusivaldantis [žmogus] iš pradžių galėjo toks 
nebūti, todėl jis savo noru toks pasidarė, bet po to, 
kai jau toks pasidarė, nebėra jokios galimybės tokiam 
nebūti. - į 
Tačiau ne tik sielos ydos būna savanoriškos: kai ku- 
rių žmonių ir kūno kliaudos būna savo noru įgytos. 
Užtat mes jiems ir priekaištaujame. Juk niekas neprie- 
kaištauja tiems, kurie iš prigimties yra bjaurūs, o tik 
tiems, kurie tokie pasidaro dėl to, kad apsileidžia ir 
nesimankština. Panašiai ir dėl kūno menkumo ir luo- 
šumo: niekas nepriekaištaus tam, kuris yra apsigimęs 
aklas arba dėl ligos ar kokio smūgio yra netekęs regė- 
jimo,— tokių verčiau gailimės. O tam, kuris dėl gir- 
tuokliavimo ar šiaip dėl ištvirkavimo pasidarė aklas, 
visi priekaištauja. Žodžiu, mes baramę už kliaudas, ku- 

rių savo noru buvo galima išvengti, bet nepriekaištau- 
jame dėl tų, kurias žmogus įgijo ne dėl savo kaltės. 
Jeigu taip, tai priekaištaujama tik dėl ydų, kurios pri- 
klauso nuo mūsų pačių. 

Jeigu kas sakytų, kad visi siekia tikslo, kuris jiems 
atrodo esąs gėris, bet ne nuo jų priklauso, kaip jie tą 
gėrį vaizduojasi — koks esąs paskiras žmogus, toks 
jam atrodąs ir siekiamas tikslas, į tai atsakome: jei nuo 
kiekvieno tam tkra prasme priklauso, kokia susiforma- 
vo jo paties nuostata, tai tam tikra prasme nuo jo 
priklausys ir tai, koks jam atrodys tas gėris. Jeigu 
taip nebūtų, niekas tada nebūtų kaltas dėl savo nedo- 
rybių, nes taip elgtųsi todėl, kad nežinotų savo tikslo, 
manydamas, jog šitaip elgdamasis jis pasieks savo 
aukščiausią gėrį, o tikslo siekimas tada nebūtų jo pa- 
ties pasirinktas dalykas, — jis jau iš prigimties turėtų 
būti jam būdingas tarsi tokia akis, kuri sugebėtų tei- 
singai spręsti ir pasirinkti tikrąjį gėrį; tokiu atveju kil- 
nus žmogus būtų tas, kuris iš prigimties turėtų tą puikią 
ypatybę. Ši gamtos dovana būtų didžiausias ir kilniau- 
sias dalykas: jos mes negalėtume nei iš kito gauti, nei 
išmokti: kokia ji mums tektų gimstant, tokią ir turė- 
tume visą laiką, — tokį gerą ir kilnų dalyką gauti gims- 
tant būtų tobulas ir tikras kilmingumas. Jeigu tai būtų 
tiesa, argi galėtų dorybė būti savanoriškiau pasirinkta 
negu nedorybė? Tad ir geram, ir blogam žmogui iš pri- 
gimties vienodai yra duotas ar kaip nors kitaip parody- 
tas ir nustatytas tikslas, ir ką tik žmogus daro, vieno- 
kiu ar kitokiu būdu visus savo veiksmus susieja su 
tuo tikslu. 

Taigi, ar kiekvienam žmogui tikslas — vis tiek 
koks jis būtų — nėra iš prigimties duotas, bet tam tik- 
ra dalimi priklauso ir nuo paties žmogaus, ar tas tiks- 
las kyla iš prigimties, bet dorybingas žmogus visus kitus 
veiksmus atlieka savo noru — abiem atvejais dorybė 
yra savanoriškas dalykas, tad nė kiek ne mažiau turi 
būti savanoriška ir nedorybė. Juk panašiai ir nedorėlis 
turi galimybę pats įsikišti į savo veiklą, nors ir negali 
pats pasirinkti tikslo. O jeigu, kaip sakoma, dorybės 


yra savanoriškos — juk mes vienaip ar kitaip patys 
prisidedame prie mūsų nuostatos formavimosi ir, ka- 
dangi turime tam tikrą būdą, atitinkamai pasirenkame 
ir tikslą, — tai ir nedorybės yra savanoriškos, nes ir 
čia yra panašiai. 

Svarstydami dorybes, mes nusakėme bendrais bruo- 
žais jų rūšį — kad jos yra vidurys [tarp dviejų kraštu- 
tinumų], kad jos yra nuostatos formos, kad jos. pačios 
savaime sukelia veiksmus, iš kurių pačios yra kilu- 
sios, kad jos yra mūsų valioje, savanoriškos ir veikia 
taip, kaip teisingas proto sprendimas įsako. 

Bet veiksmai ir nuostatos formos yra ne vienaip sa- 
vanoriški. Mat savo veiksmus valdome ištisai nuo pra- 
džios iki galo, nes žinome kiekvieną jų tarpsni, o 
nuostatos formų valdome tik pradžią, nuosekli jų eiga 
paskirais tarpsniais jau mums nežinoma, kaip, pavyz- 
džiui, sergant. Bet kadangi nuo mūsų priklauso vienaip 
ar kitaip pasinaudoti jų pradžia, tai ir nuostatos for- 
mos yra savanoriškos. 

Dabar panagrinėkime kiekvieną dorybę atskirai ir 
nustatykime, kas yra tos dorybės, kokios jos yra, koks 
yra jų objektas ir kokiu būdu tai yra objektas. Tada 
paaiškės ir kiek jų yra. 

6. Pradėkime nuo narsumo. Jau anksčiau paaiškėjo, 
kad tai yra vidurys tarp bailumo ir įžūlumo. Aišku, 
kad bijome to, kas kelia mums baimę. Žodžiu, tai bus 
blogybė apskritai. Todėl baimė apibrėžiama kaip gre- 
siančio pavojaus laukimas. Mes bijome visokių blogy- 
bių, kaip antai blogo vardo, skurdo, ligų, vienatvės ir 
mirties. Bet narsumas reiškiasi ne visų šių dalykų at- 
žvilgiu. Kai kurių dalykų ir reikia, ir teisinga bijoti — 
būtų net negražu jų nebijoti, pavyzdžiui, blogo vardo: 
tas, kuris jo bijo, yra teisingas ir garbus žmogus, o ku- 
ris nesibijo — begėdis. Tiesa, kai kas 5 šiuo atveju kal- 
ba apie narsumą perkeltine prasme, nes toks žmogus 
yra šiek tiek panašus į narsuolį — juk ir narsuolis 
tam tikra prasme yra bebaimis žmogus. Taip pat nerei- 
kėtų bijoti skurdo ir ligų, apskritai visų tų dalykų, ku- 
rie kyla ne iš nedorybės ir atsiranda ne dėl mūsų pačių 

kaltės. Bet tas, kuris šių dalykų nesibijo, dar nėra nar- 
suolis, nors dėl panašumo į narsuolį mes jį vadiname 
narsuoliu. Mat kai kurie karo pavojuose yra bailūs, 
bet būna dosnūs ir ramiai pakenčia turtų netekimą. 
Jei kas baiminasi smurto, gresiančio jo žmonai ir vai- 
kams, arba pavydo ar ko nors panašaus, dar nėra bai- 
lys, o jei kas drąsiai laukia plakimo, dar nėra nar-. 
suolis. ž 

Tai kokių baimę keliančių dalykų atžvilgiu žmogus 
pasirodo narsus? Ištikus patiems didžiausiems išmėgi- 
nimams, nes niekas drąsiau nepakelia baisių dalykų 
kaip jis. O baisiausias dalykas yra mirtis, nes tai yra 
galas, ir atrodo, kad mirusiajam jau nieko nebegali at- 
sitikti — nei gero, nei blogo. Bet vis dėlto narsuolis 
ne visokios mirties atveju būna narsus — pavyzdžiui, 
jūroje audros metu ar ligos patale. Tai kokios mirties 
jis nesibijo? Aišku, pačios kilniausios, o tokia bus mir- 
tis karo lauke, nes ji ištiks didžiausio ir kilniausio pa- 
vojaus metu. Šitos mirties didybę atitinka ir didžiausia 
pagarba, kurią jai teikia ir miestai-valstybės, ir val- 
dovai. . 

Taigi narsuoliu tikrąja šio žodžio prasme reikia va- 
dinti tą, kuris nebijo kilnios mirties ir viso to, kas su- 
kelia staigią mirtį — ypač tai bus pavojai kovos lau- 
Ke. Tiesa, ir audringoje jūroje, ir ligos patale narsuo- 
lis yra bebaimis, bet ne ta pačia prasme kaip jūrininkai: 
ligonis jau nustoja vilties išsigelbėti ir tokią mirtį lai- 
ko bjauria, o jūrininkai dar vis tikisi, nes jie yra pa- 
tyrę. -Kita vertus, žmonės darosi narsūs tais atvejais, 
kai dar galima apsiginti arba kai mirtis kilni. Bet čia 
paminėtais atvejais nėra nei vieno, nei kito. 

7. Bet ne visiems tie patys dalykai kelia baimę: yra 
dalykų, apie kuriuos mes sakome, kad jie viršija žmo- 
gaus jėgas. Tokie dalykai yra baisūs visiems žmonėms, 
kurie tik turi protą, o tie dalykai, kurie neviršija žmo- 
gaus jėgų, vienas nuo kito skiriasi ir dydžiu, ir veiki- 
mo laipsniu. Tai tinka ir tiems dalykams, kurie sukelia 
per didelį pasitikėjimą. Narsuolis kaip žmogus yra neiš- 
gąsdinamas. Tiesa, ir jis baiminsis to, kas neviršija 


žmogaus jėgų, bet dėl kilnumo jis tai iškęs taip, kaip 
jam dera ir kaip liepia protas, nes kihumas — jo do- 
rybės tikslas. Galima bijoti ir labiau, ir mažiau, ir da- 
lykų, kurie nėra baisūs, bet tokie atrodo. Tokia klaida 
įvyksta, kai bijomasi ko nereikia arba kaip nereikia, 
arba kada nereikia bijoti ir panašiai. Tai liečia ir da- 
lykus, kurie sukelia per didelį pasitikėjimą. Taigi narsus 
bus tas, kuris ir bijos, ir iškęs tai, ką reikia ir dėl ko 
reikia, ir kaip reikia, ir kada reikia, ir bus deramai pa- 
sitikintis, nes narsus ir išgyvena, ir veikia taip, kaip 
reikalauja esama padėtis ir kaip liepia jo protas. Kiek- 
vienos veiklos galutinis tikslas sutampa su galutiniu 
nuostatos tikslu. Kas yra narsus, tas narsumą laiko kil- 
niu. Tai toks turi būti ir galutinis tikslas, nes kiek- 
vienas dalykas per tikslą gauna savo tiksliai apibrėžtą 
formą. Todėl dėl to kilnaus tikslo narsuolis ir iškenčia, 
ir daro tai, kas tinka narsumui. 

Dėl nesaikingumo yra šitaip: tas, kuris perdėm nie- 
ko nesibijo, neturi pavadinimo, — jau anksčiau sakėme, 
kad daug kam trūksta pavadinimų. Galėtume jį pa- 
vadinti bepročiu arba visiškai bejausmiu, jeigu jis nie- 
ko nebijo — nei žemės drebėjimo, nei jūros bangavimo, 
kaip kad pasakojama apie keltus. O tas, kuris yra per- 
nelyg drąsus baimę keliančių dalykų atžvilgiu, yra ne- 
protingas nutrūktgalvis. Toks nutrūktgalvis yra ir pa- 
gyrūnas ir apsimeta narsuoliu: baimę keliančių dalykų 
atžvilgiu jis nori pasirodyti esąs narsuolis ir, kur tik 
gali, jį mėgdžioja. Todėl dauguma tokių žmonių būna 
kartu ir įžūlūs, ir bailūs: kur tik pasitaiko proga, jie 
elgiasi įžūliai, bet baimę keliančių dalykų neatlaiko. 

Tas, kuris pernelyg bijo, yra bailys; jam būdinga 
bijoti ko nereikia ir kaip nereikia, ir visi kiti panašūs 
dalykai. Jam trūksta ir drąsos, ir skausmo ištiktas jis, 
aiškiai matyti, perdėtai kenčia. Taigi bailys yra žmogus 
be vilties, jis visko bijosi. O narsuolis — priešingai: 
drąsa jam suteikia pasitikėjimą ir viltį. 

Taigi su tais pačiais dalykais susiduria ir bailys, ir 
nutrūktgalvis, ir narsuolis, tik skirtingai į juos reaguo- 
ja: pirmieji du reaguoja arba perdėtai, arba per silpnai, 

o trečiasis laikosi vidurio ir elgiasi taip, kaip reikia. 
Nutrūktgalviai elgiasi neapgalvotai: jie trokšta pavojų, 
bet kai pavojai ištinka, nuo jų traukiasi; narsieji veiks- 
mais būna narsūs, o prieš tai — ramūs. 

Taigi, kaip jau sakėme, narsumas yra vidurys tarp 
to, kas mūsų minėtose situacijose sukelia beprotišką 
pasitikėjimą, ir to, kas sukelia baimę. Narsuolis pasi- 
ryžta veikti ir ištveria iki galo todėl, kad tas veiksmas 
yra kilnus, arba todėl, kad jo neatlikti būtų gėdinga. 
Siekti mirties dėl skurdo arba dėl [nelaimingos] meilės, 
arba dėl kokio nors sielvarto yra ne narsuolio, o grei- 
čiau bailio ypatybė. Juk vengti gyvenimo sunkumų ir 
iškęsti mirtį ne todėl, kad tai būtų kilnu, o tik kad 
išvengtum nelaimių,— tai ištižimas. ' 

8. Tai toks yra narsumas. Bet tuo vardu yra vadi- 
namos ir kitos penkios [narsumo] rūšys?. Pirmiausia 
piliečio narsumas: jis labiausiai panašus į patį narsumą. 
Mat piliečiai ištveria karo pavojus ne tik todėl, kad 
jiems gresia įstatymų numatytos bausmės ir gėda, bet 
ir todėl, kad juos vilioja garbė. Todėl narsiausi būna 
tie [piliečiai], kurių bailieji yra niekinami, o narsieji 
pagerbiami. Tokius vaizduoja ir Homeras, pavyzdžiui, 
Hektorą ir Diomedą: 

Jei eisiu už vartų ir mūrų, 

Polimantas tuojau man leptelės žodį užgaulų **, 


ir: 

Hektoras džiaugsis dabar, sakydamas Trojos herojams: 

„Šit į laivus Diomedas, manęs nusigandęs, parskuodė“" !!, 

Ši narsumo rūšis labiausiai panaši į tą, apie kurią 
anksčiau kalbėjome, nes ji kyla iš dorybės — iš gar- 
bės pajautimo, iš kilnių dalykų siekimo, iš gėdos ven- 
gimo, nes gėda yra šlykštus dalykas. Čia galima pri- 
skirti ir tuos, kuriuos jų vadai priverčia [būti narsius|, 
bet jie yra blogesni, nes būna narsūs ne iš garbės pa- 
jautimo, o iš baimės ir noro išvengti ne to, kas bjauru, 
o to, kas nemalonu. Mat jų vadai priverčia juos būti 

114 Narsius, kaip, pavyzdžiui, Hektoras: 


Jei pamatysiu kurį pasitraukus iš mūšio ir bailiai 

Slepiantis prie lenktasnapių laivų — žinokite aiškiai: 

Niekur tasai nepabėgs nuo šunų ir paukščių plėšrūnų !*, 

Panašiai elgiasi vadai, kai savo žmones pastato į 
pirmąją eilę ir muša tuos, kurie mėgina pasitraukti, 
taip pat tie, kurie išrikiuoja karius taip, kad už jų 
būna gilus griovys ir kitos panašios kliūtys, — visi jie 
naudoja prievartą. Bet narsiam reikia būti ne dėl prie- 
vartos, o todėl, kad tai garbinga. 

Ir patyrimas paskirose srityse yra laikomas narsu- 
mu. Todėl Sokratas manė, kad narsumas yra išmany- 
mas. Šitą narsumo rūšį vieni parodo vienose, kiti — ki- 
tose situacijose, o samdyti kariai — karo pavojuose. 
Mat kare pavojus dažnai būna tik įsivaizduotas, sam- 
dyti kariai tai greit suuodžia; tada jie pasirodo nar- 
sūs, nes kiti tokiu atveju nežino, kas darosi. Be to, dėl 
savo patyrimo jie geriausiai būna pasiruošę ir pulti, ir 
gintis; gerai mokėdami naudotis ginklais, turėdami gink- 
lus, tinkamus ir pulti, ir gintis, jie kovoja kaip gink- 
luotieji su beginkliais arba kaip atletai su mėgėjais. 
Juk ir šitokiose varžybose karingiausi būna ne tie, 
kurie yra narsiausi, o tie, kurie yra stipriausi ir turi 
geriausiai išlavintą kūną. Samdyti kariai pasidaro bai- 
lūs tada, kai pavojaus įtampa būna per daug didelė, 
kai jų yra mažiau ir ginkluotė blogesnė. Tada jie pir- 
mieji pradeda bėgti, o piliečių kariuomenė laikosi iki 
mirties, — taip atsitiko mūšyje ties Hermėjum !*. Mat 
piliečiams yra gėda bėgti, — jie verčiau pasirenka mir- 
ti negu bet kokia kaina išsigelbėti. O samdyti kariai 
iš pat pradžių stojo į kovą todėl, kad jautėsi esą prana- 
šesni; supratę tikrąją padėtį, jie bėga, nes labiau bijosi 
mirties negu gėdos. Narsuolis nėra toks. 

Ir pyktis siejamas su narsumu. Juk atrodo narsūs ir 
tie, kurie iš pykčio kovoja — panašiai kaip žvėris puo- 
la tą, kuris jį sužeidė — nes pyktis yra būdingas nar- 
suoliui. Mat pavojuose pyktis būna smarkiausias ir ag- 
resyviausias. Todėl ir Homeras sako: „pykti ir narsą 
įkvėpė į širdį", „sužadino jėgą ir pykti“, „smarkus pyk- 
tis suvirpino šnerves“, „užvirė kraujas“ ir pau. Visi tie 


1116b 


115 


pasakymai žymi pykčio atbudimą ir veržlumą. Narsieji 
veikia dėl kilnios garbės, ir pyktis jiems padeda. O 
žvėrys veikia dėl skausmo arba dėl to, kad juos sužei- 
dė, arba dėl to, kad bijosi, kai jie, pasislėpę miške arba 
pelkėje, negali prieiti prie žmogaus. Tai jau ne narsu- 
mas, nes skausmas ir pyktis verčia juos pulti į pavojų — 
tada jie iš anksto nenumato pavojų. Panašiai ir išalku- 
1117a sius asilus galėtum pavadinti narsiais: net mušami jie 
nesiduoda atitraukiami nuo ėdalo. Ir svetimoteriautojai, 
aistros skatinami, išdrįsta leistis į pavojus. Vis dėlto 
narsumas iš pykčio labiausiai įsišaknijęs prigimtyje, bet 
tik pridėję prie jo sąmoningą pasirinkimą ir tikslą gau- 
sime tikrąjį narsumą. Juk ir supykę žmonės jaučia 
skausmą, o atsikeršiję džiaugiasi. Bet tie, kurie dėl 
šitokių dalykų kovoja, yra karingi, tik jau ne narsūs, 
nes jie veikia ne dėl to, kad tai kilnu ar kad taip 
nurodo protas, o tik iš susijaudinimo. Bet jiems būdinga 
kažkas panašaus į narsumą. Tačiau ir tie, kurie per 
daug savimi pasitiki, nėra narsūs. Mat, kadangi jie 
dažnai yra nugalėję ir įveikę daug varžovų, nerūpestin- 
gai pasitiki pavojaus atveju. Vis dėlto jie panašūs į 
narsuolius, nes ir šie, ir anie pasitiki savimi. Bet narsie- 
ji pasitiki dėl tų dalykų, kuriuos minėjome !*, o anie 
tik todėl, kad tariasi esą stipriausi ir nieko baisaus 
nepatirsią. Taip elgiasi ir pasigėrusieji: jie tampa ne- 
rūpestingi ir pakilūs. O kai jiems nepasiseka, tada bėga. 
Bet narsuoliui, kaip matėme, būdinga iškęsti tai, kas 
žmogui sukelia baimę arba atrodo, kad sukelia, todėl, 
kad tai yra kilnu ir kad priešingu atveju būtų gėda. 
Todėl tas, kuris be baimės ir nepamesdamas galvos iš- 
kenčia staiga užgriuvusius baisumus, yra narsesnis už 
tą, kuris susiduria su jau iš anksto numatytais pavo- 
jais. Jo narsumas veikiau kyla iš nuostatos, o ne iš 
sąmoningo pasiruošimo. Juk tai, kas iš anksto numato- 
ma, galima įvertinti ir apsvarsčius tam pasirengti, o 
kai kas nors nelauktai ištinka, lemia nuostata. 
Į narsuolius atrodo panašūs tie, kurie nepažįsta pa- 
vojų. Jie nedaug skiriasi nuo tų, kurie per daug pasi- 
116 tiki savimi, tik mažiau verti, nes jiems trūksta didelės 


savigarbos, 6 anie ją turi. Anie tam tikrą laiką dar 
ištveria, o šie, apsigavę įvertindami padėtį, kai tik su- 
pranta ar bent įtaria, kad padėtis yra ne tokia, pasilei- 
džia bėgti. Taip atsitiko argiečiams, kai jie puolė spar- 
tiečius manydami, jog kovoja su sikioniečiais **. Taigi 
jau pasakėme, kokie būna narsuoliai ir tie, kurie yra 
laikomi narsiais. 

9. Kaip žinome, narsumas susijęs su tuo, kas suke- 
lia drąsą ir baimę, bet narsumo santykis su šiais da- 
lykais yra nevienodas: jis labiau susijęs su tuo, kas 
sukelia baimę, nes tikresnį narsumą rodo tas, kuris 
. Šitokiais atvejais nepameta galvos ir elgiasi taip, kaip 
reikia, o ne tas, kuris būna narsus drąsą skatinančiomis 
aplinkybėmis. Kaip sakėme, narsiais vadinami tie, ku- 
rie ištveria skausmuose. Todėl narsumas yra susijęs su 
skausmu, ir ne be reikalo jį giria, nes sunkiau iškęsti 
skausmą negu susilaikyti nuo malonumų. Tačiau reikia 
sutikti, kad narsumu pasiektas tikslas teikia malonumą, 
tačiau jį aptemdo šalutinės aplinkybės, kaip, pavyz- 
džiui, būna sportinėse varžybose: kumštininkui galutinis 
tikslas, kurio jis siekia, yra malonus, nes suteikia per- 
galės vainiką ir garbę, bet pakęsti smūgius yra sunku ir 
skausminga, nes jis yra toks pat žmogus kaip ir visi 
kiti — iš kūno ir kraujo; varginanti yra ir visa treni- 
ruotė. Kadangi tų aplinkybių yra daug, tai atrodo, kad 
tas tikslas menkas ir neteikia malonumo. Jeigu pana- 
šus yra ir narsumas, vadinasi, mirtis ir žaizdos narsuo- 
liui teikia kančias ir slegia jį prieš jo paties valią, bet 
jis ištveria todėl, kad tai yra kilnų, o priešingas el- 
gesys būtų jam bjaurus. Ir kuo labiau jam būdinga visa 
dorybė, kuo jis bus laimingesnis, tuo labiau jį slėgs 
mintis apie mirtį. Juk tokiam žmogui gyvenimas yra 
vertingiausias, jis sąmoningai neteks pačių didžiausių 
gėrybių, o tai yra skaudu. Ir vis dėlto jis liks narsus, 
gal net narsesnis, nes už šitokią kainą pasirinko karinę 
šlovę. Taigi ne visų dorybių skatinama veikla teikia 
malonumą — jis patiriamas tik tada, kai veikla pasie- 
kia tikslą. Bet vis dėlto gali atsitikti, kad ne šie žmonės 


yra geriausi kariai, o tie, kurie yra ne tokie narsūs, 

bet neturi ko netekti, nes tokie žmonės !Š yra pasiruošę 
dėl menkos naudos rizikuoti savo gyvybe. Tai tiek apie 
narsumą. Kas jis yra, galima susidaryti šiokį tokį vaiz- 
dą iš to, kas pasakyta. 

10. Po narsumo pakalbėkime apie santūrumą, nes šios 
dvi dorybės, kaip manoma, priklauso neprotingosioms 
sielos dalims. Jau sakėme, kad santūrumas yra mokėji- 
mas laikytis vidurio malonumų atžvilgiu; menkiau ir 
ne tokiu pat būdu jis susijęs su nemalonumais. Toje 
pačioje srityje pasireiškia ir ištvirkimas. Tad nusta- 
tykime, su kokiomis malonumų rūšimis santūrumas su- 
sijęs. Malonumai tegul bus skirstomi į kūno ir sielos | 
malonumus, kaip, pavyzdžiui, garbės troškimas ir moks- 
lo pamėgimas. Mat tas, kas pamėgo vieną iš šių dviejų 
dalykų, džiaugiasi tuo, kas jo širdį traukia — kūnas 
čia nieko nepatiria, greičiau dvasia. Tie, kurie trokšta 
tokių malonumų, nevadinami nei santūriais, nei iš- 
tvirkėliais;— taip pat ir tie, kurie siekia kitų nekūniškų 
malonumų. Juk žmones, kurie mėgsta klausytis plepa- 
lų, ištisą dieną praleidžia pasakodami visokias istorijas 
ir nieko kito neveikia, vadiname plepiais, bet ne ištvir- 
kėliais; tokiais nevadiname ir tų, kurie liūdi netekę 
turtų arba draugų. į 

Taigi santūrumas susijęs su kūno malonumais, bet 
taip pat ne su visais. Juk tie, kurie džiaugiasi tuo, ką 
regi akimis, pavyzdžiui, spalvomis, formomis, piešiniais, 
nevadinami nei santūriais, nei ištvirkėliais, nors ir tuo 
galima mėgautis saikingai, pernelyg ir nepakankamai. 
Panašiai ir dėl klausos malonumų: tų, kurie per daug 
džiaugiasi dainomis arba aktorių vaidinimu, niekas ne- 
pavadins ištvirkėliais, ir santūriais nepavadins tų, ku- 
rie saikingai klausosi; ir tų, kurie mėgaujasi kvapais, 
nevadinsime ištvirkėliais, nebent tik tarp kitko. Kas 
džiaugiasi obuolių, rožių ar smilkalų kvapais, to ne- 
pavadinsime ištvirkėliu — jau greičiau tą, kuris mė- 
gaujasi kvepalais arba skanumynų kvapais; mat iš- 
tvirkėliai jais gėrisi dėl to, kad jie jiems primena jų 
aistros objektą. Galima pastebėti ir kitus žmones mėgau- 
jantis valgių kvapu, jeigu jie yra alkani. Bet visą laiką 


mėgautis minėtais dalykais būdinga tik ištvirkusiam 
žmogui, nes kvapai jam sukelia tolesnį troškimą. 

Ir kiti gyvūnai iš minėtų pojūčių patiria malonumą 
tik tarp kitko. Juk ir medžiokliniai šunys jaučia malo- 
numą ne tada, kai užuodžia kiškį, o tik tada, kai jį 
ėda, bet uoslės pojūtis įgalino juos užuosti. Ir liūtas mė- 
gaujasi ne jaučio baubimu, o tik jį ėsdamas. Jis iš 
balso pajuto, kad grobis yra arti, todėl atrodo, kad jis 
mėgaujasi balsu. Panašiai jis džiaugiasi pamatęs stirną 
ar laukinę ožką — ne dėl to, kad pamatė, bet kad tu- 
rės ėdalo. 

Kaip matome, santūrumas ir ištvirkimas pastebimas 
tų malonumų atžvilgiu, kuriuos patiria ir gyvuliai, todėl 
tie malonumai yra vergiški ir gyvuliški. Tai lytėjimo ir 
skonio pojūčiai. Bet skonio pojūčiu ištvirkėliai mažai 
naudojasi arba visai nesinaudoja. Mat skonio pojūčiu 
naudojamasi nustatant sulčių skonio skirtumus,— juo 
naudojasi vyno ragautojai ir valgių su prieskoniais ga- 
mintojai. Bet ne ragavimu jie mėgaujasi — bent jau 
ne ištvirkėliai, kuriems malonumą ir valgant, ir geriant, 
ir vadinamuose meilės dalykuose teikia tik lytėjimo po- 
jūtis. Todėl kartą vienas smaližius pageidavo, kad jo 

jis mėgavosi lytėjimo pojūčiu. Lytėjimo pojūtis, kuriuo 
remiasi ištvirkimas, yra labiausiai paplitęs. Ištvirkavi- 
mas teisingai yra laikomas bjauriu dalyku, nes mes 
jam pasiduodame ne kaip žmonės, o kaip gyvūnai. Gy- 
vuliška džiaugtis tokiais malonumais ir juos itin pa- 
mėgti. Prie jų nepriklauso padoriausi lytėjimo teikia- 
mi malonumai, kaip antai masažavimas gimnazijose ir 
šildymas. Mat ištvirkėliui [malonumą] teikia lytėjimas 
ne visu kūnu, o tik tam tikromis jo dalimis. 

11. Vieni geismai yra bendri visiems gyvūnams, o 
kiti — tik paskiriems ir yra šalutiniai. Pavyzdžiui, mais- 
to geismas yra kilęs iš prigimties. Juk kiekvienas gei- 
džia sauso ar skysto maisto, kai jam jo trūksta, o kar- 
tais abiejų ir, be to, meilės malonumų, kol yra, kaip 
sako Homeras, jaunas ir žydintis. Bet ne kiekvienas 
geidžia tokio ar anokio maisto ar meilės malonumų, 

ir ne tų pačių dalykų. Todėl atrodo, kad tokie geismai 
yra mūsų valioje, bet iš tikrųjų jie turi ši tą ir įgim- 
to, nes vieni geidžia vieno, kiti — kito, tačiau yra da- 
lykų, kurie visiems yra malonesni už kokius nors atsi- 
tiktinius daiktus. 

Dėl prigimtinių geismų mažai kas suklysta — ir tik 
viena kryptimi: palinkimu į perteklių. Juk valgyti kas 
pakliūva ir gerti iki persigėrimo-.— vadinasi, viršyti 
prigimties nustatytą saiką, nes prigimtinis geismas sie- 
kia tik papildyti tai, ko trūksta. Todėl vadinami be- 
sočiais tie, kurie prikemša savo pilvą daugiau negu 
reikia. Tokie pasidaro visiškai vergiški žmonės. Paskirų 
žmonių skirtinguose geismuose būna daug ir ivairių 
suklydimų. Mat aistringi vienų ar kitų dalykų mėgėjai 
arba džiaugiasi tuo, kuo nereikia džiaugtis, arba mėgau 
jasi labiau negu dauguma žmonių, arba ne taip, kaip 
reikia, o ištvirkėliai visais šiais atvejais viršija saiką: 
jie džiaugiasi dalykais, kuriais nereikia džiaugtis (nes 
tie dalykai yra paniekos verti), o tais dalykais, kuriais 
leidžiama džiaugtis, jie džiaugiasi labiau negu dera arba 
labiau negu dauguma žmonių. 

Taigi aišku, kad malonumų perteklius yra ištvirkavi- 


'mas ir todėl smerktinas. Dėl skausmo teikiamų nemalo- 


numų yra ne taip, kaip dėl narsumo: tas, kuris juos iš- 
kenčia, nevadinamas santūriu, o tas, kas neįstengia iš- 
kęsti — ištvirkusiu; priešingai, ištvirkusiu Žmogus čia 
vadinamas todėl, kad jis skausmingiau negu dera iš- 
gyvena malonumų netekimą — jam skausmą sukelia 
kaip tik malonumas, o santūriu žmogus yra vadinamas 
todėl, kad jam neteikia skausmo malonumų nebuvimas 
ir susilaikymas nuo jų. 

Tad ištvirkėlis geidžia visų malonumų arba tų, kurie 
labiausiai vilioja. Geismas jį verčia visko atsisakyti ir 
siekti tik šito. Todėl jis graužiasi ir negaudamas ma- 
lonumų, ir jų trokšdamas, nes troškimas yra susijęs su 
skausmu: keistai skamba — kęsti skausmą dėl malo- 
numo! Beveik nepasitaiko žmonių, kuriems nereikia 
malonumų ir kurie mažiau džiaugiasi malonumais negu 
dera, nes šitoks pojūčių bukumas žmogui nėra būdin- 


gas. Juk net gyvuliai skiria pašaro rūšis: vieniems tas 
patinka, kitiems nepatinka. Jeigu atsirastų toks, kuriam 
niekas nebūtų malonu ir kuris nematytų jokio skirtumo 
tarp paskirų daiktų, toks žmogus būtų visiškai nužmo- 
gėjęs. Toks padaras net neturi atskiro pavadinimo, nes 
jis vargu ar egzistuoja. 

Santūrusis minėtuose dalykuose laikosi vidurio: jis 
nesidžiaugia tuo, kuo taip mėgaujasi ištvirkėlis— jam 
veikiau koktūs tokie dalykai; jis apskritai nesigėri da- 
lykais, kuriais nereikia džiaugtis, nė vienu iš tų da- 
lykų pernelyg nesidžiaugia, jis nejaučia skausmo dėl to, 
kad trūksta malonumų, ir jų netrokšta, o jei trokšta, 
tai saikingai ir ne daugiau negu dera, ir ne tada, kada 
nedera, ir t. t. O kurie malonumai stiprina sveikatą ir 
gerina savijautą, tų jis siekia saikingai ir taip, kaip 
dera, — taip pat ir kitų malonių dalykų, jeigu jie ne- 
trukdo šiam tikslui arba neprieštarauja kilnumui, arba 
neviršija jo išteklių. Kas šitaip nesielgia, tas labiau 
džiaugiasi malonumais, negu jie yra verti. Santūrusis 
yra ne toks: jis elgiasi taip, kaip liepia teisingas proto 
sprendimas. 

12. Ištvirkimas yra savanoriškesnis dalykas negu 
bailumas, nes jis kyla iš smagumų, o bailumas — iš 
skausmo; smagumus mes patys pasirenkaine, o skausmų 
vengiame. Skausmas sutrikdo ir naikina prigimtį to žmo- 
gaus, kuris jį kenčia, o malonumas nieko panašaus ne- 
daro. Todėl ištvirkimas yra savanoriškesnis, tad ir 
bjauresnis. Lengviau ir priprasti prie malonumų, nes 
jų gyvenime yra daug ir visokių, o pratinimasis — ne- 
pavojingas. Dėl baimę sukeliančių dalykų yra atvirkš- 
čiai. 5 ! 

Atrodo, kad bailumas ne taip pat savanoriškas, kaip 
paskiri bailumo atvejai. Mat jis pats neteikia skausmo, 
o paskirais atvejais dėl skausmo žmogus taip pameta 
galvą, kad ir ginklus numeta, ir šiaip negarbingai el- 
giasi. Todėl paskiri bailumo atvejai laikomi prievar- 
tiniais. Ištvirkėlio, atvirkščiai, paskiri veiksmai yra sa- 
vanoriški, nes jie kyla iš geismo ir noro laimėti, o 

apskritai ištvirkimas yra ne toks savanoriškas, nes nie- 
kas netrokšta būti ištvirkėliu. 

Ištvirkimo sąvoką taikome ir vaikų iškrypimams, 
nes yra tam tikras panašumas. Kas ištvirkimu buvo pa- 
vadinta pirmiausia, o kas — vėliau, mums visai nesvar- 
bu, tik aišku, kad vėliau pavadinta remiantis ankstesnė 
termino vartosena. Toks termino pritaikymas yra visai 
neblogas. Juk reikia bausti ir tramdyti visa tai, kas ro- 
do palinkimą į nedorybę ir smarkiai vystosi. — o kaip 
tik tokie yra geismai ir vaikai. Juk ir vaikai gyvena 
geismais ir ypač siekia smagumų. Jei šitas siekimas 
nepaklus ir nesileis valdomas, jis labai sustiprės, nes 
smagumų siekimas yra nepasotinamas ir iš visų pusių 
veržiasi į vaiką, dar nesugebantį vadovautis protu. Mat 
geismai, aktyviai veikdami, sustiprina vaiko įgimtą po- 
linki, ir jeigu jie būna stiprūs ir smarkūs, išstumia ir 
sugebėjimą blaiviai galvoti. Todėl geismai turėtų būti 
saikingi, negausūs ir jokiu būdu nesipriešinti proto 
sprendimams, — tai mes vadiname klusnumu ir draus- 
mingumu. Kaip vaikas privalo klausyti auklėtojo nu- 
rodymų, taip ir geismai turi paklusti protingajam pradui. 
Todėl santūraus žmogaus geismai turi derintis su protu, 
nes ir vieno, ir kito [santūrumo ir proto] tikslas yra 
kilnumas, o santūrusis siekia to, ko dera siekti ir kokiu 
būdu dera, ir kada dera, — lygiai taip liepia elgtis ir 
protas. Tai tiek apie santūrumą. 


KETVIRTA KNYGA 


Iš eilės pakalbėkime apie dosnumą. Tai vidurio lai- 
kymasis turto atžvilgiu. Juk dosnusis nusipelno pagy- 
rimą ne karo žygiais ir ne tuo, kuo pasižymi santūru- 
sis, ir ne tuo, kaip jis teisia, o tik dalydamas ir isi- 
gydamas turtą, bet daugiau dalydamas. Turtu vadiname 
visas tas vertybes, matuojamas pinigais. Pinigų švais- 
tymas ir šykštumas — tai perteklius ir stoka turto 
atžvilgiu. Šykštumą visuomet priskiriame tiems, kurie 
rūpinasi pinigais labiau negu reikia, 0 į švaistymo 


Sąvoką kartais įpiname kelis dalykus, nes švaistūnais 
vadiname ir nesusivaldančiuosius, ir tuos, kurie švaisto 
pinigus ištvirkavimui. Todėl tokie žmonės laikomi labai 
žemais, nes jie turi daug blogų ypatybių. Bet švaistū- 
nais jie vadinami ne tiesiogine šio žodžio prasme, nes 
švaistūnai turi tik vieną blogą polinkį — sunaikinti 
savo turtą. Švaistūnas bus tas, kuris pats save naiki- 
na,— juk turto naikinimas yra savęs naikinimo forma, 
nes turtas užtikrina gyvenimą. 

Tai taip mes suprantame švaistymą. Dalykus, kurie 
tinka naudoti, galime panaudoti ir gerai, ir blogai. Prie 
tokių dalykų priklauso turtas. Geriausiai naudojasi tas, 
kuris turi tam reikalui skirtą dorybę. Taigi ir turtu ge- 
riausiai naudosis tas, kuris turės atitinkamą dorybę. 
Tai ir bus dosnusis. Pinigų naudojimas — tai pinigų lei- 
dimas ir davimas, o jų ėmimas ir taupymas jau bus 
veikiau jų kaupimas. Todėl dosniajam labiau būdinga 
duoti pinigus tam, kam reikia, negu imti iš ko reikia 
ir neimti iš ko nereikia. Mat dorybės požymis yra vei- 
kiau daryti gera negu patirti gera ir daugiau daryti 
tai, kas kilnų, negu vengti to, kas šlykštu. Be abejo, 
davimą lydi geradarybė ir kilnus elgesys, o ėmimą — 
geradarybės patyrimas, jeigu ne nedori darbai. Mes 
dėkojame tam, kuris duoda, o ne tam, kuris tik neima, 
giriame taip pat tik tą, kuris duoda. Nieko neimti yra 
lengviau negu duoti, nes žmogui sunkiau atsisakyti sa- 
vo daikto negu nepaimti svetimo. Todėl dosniais yra 
vadinami tik tie, kurie duoda, o tie, kurie neima, yra 
giriami ne už dosnumą, bet daugiau už teisingumą; tie, 
kurie tik ima, iš viso negiriami. Iš dorybingų žmonių 
labiausiai mėgstami dosnieji, nes jie padeda kitiems — 
mat yra dosnūs. 

Dorybingi darbai yra kilnūs ir atliekami dėl kil- 
numo. Tad ir dosnusis duoda dėl kilnumo — ir teisin- 
gai: tam, kam reikia, tiek, kiek reikia, ir tada, kada 
reikia, ir visais kitais atžvilgiais taip, kaip dera tei- 
singai duoti. Jis duoda su malonumu ar bent nepatir- 
damas nemalonumų, nes dorybingai elgtis yra malonu 
arba bent nesuteikia nemalonumų, — tai mažiausiai ver- 

čia kentėti. O tas, kuris duoda kam nereikia arba duo- 
da ne dėl kilnumo, bet dėl kurios nors kitos priežasties, 
bus vadinamas ne dosniu, o kaip nors kitaip. Taip pat 
ir tas, kuris duodamas patiria nemalonumą: jis verčiau 
pasirinktų pinigus negu kilnų darbą, — tai ne dosnaus 
žmogaus požymis. 

Taip pat dosnus neims pinigų iš kur nedera, nes 
taip imti nebūdinga tam, kuris negarbina pinigų. Jis ir 
neprašys, nes tas, kuris yra papratęs kitiems daryti 
gera, lengvai nesutiks, kad jį apdovanotų. Bet iš kur 
dera jis nedvejodamas pasiims, pavyzdžiui, iš savo iš- 

1120b teklių — ne todėl, kad tai būtų kilnu, bet todėl, kad tai 
būtina, idant turėtų ką duoti. Bet jis neleis sunykti savo 
turtui, nes jo tikslas yra turtais padėti kitiems. Jis duos ir 
ne bet kam, kad turėtų ką duoti tam, kam reikia, kada 
reikia ir tada, kai bus kilnu. 

Dosniems yra būdinga duoti per daug — jie kartais 
sau Mažiau pasilieka negu atiduoda. Mat dosnaus žmo- 
gaus bruožas — nežiūrėti paties savęs. Apie dosnumą 
kalbame atsižvelgdami į turimus išteklius, nes dosnu- 
mas — ne dovanų gausumas, bet to, kuris duoda, nuos- 
tata, o ši duoda pagal turimus išteklius. Todėl niekas 
netrukdo būti dosnesniam tam, kuris mažiau duoda, 
jeigu jis mažiau turi ką duoti. Atrodo, kad dosnesni bū- 
na tie, kurie ne patys įsigijo turtą, o paveldėjo, nes jie 
nežino, kas yra nepritekliai, be to, visi labiau vertina 
tai, ką patys sukūrė, kaip, pavyzdžiui, gimdytojai ir 
poetai. 

Dosniam žmogui nėra lengva išlikti turtingam, nes 
jis nelinkęs imti pinigus ir taupyti, jam verčiau išleisti, 
jis pinigus vertina ne dėl jų pačių, o tik kaip prie- 
monę kitiems duoti. Todėl ir priekaištaujama likimui, 
kad žmonės, kurie labiausiai verti būti turtingi, ma- 
žiausiai būna turtingi. Bet ne be pagrindo taip yra: 
neįmanoma turėti turtų, jei nesirūpinsi, kad jų turė- 
tum,— taip yra ir dėl visų kitų dalykų. Bet dosnus 
žmogus neduos pinigų kam nereikia ir kada nereikia, 
ir t. t.,— šitaip elgtis būtų jau nedosnu: išeikvojęs 

tam, kam reikia. Juk, kaip jau sakyta, dosnus yra tas, 
kuris leidžia pinigus pagal išgales ir tam, kam reikia, 
o tas, kuris viršija saiką, yra švaistūnas. Todėl tironų 
-nevadiname švaistūnais, nes dėl turtų gausybės jiems 
- nėra lengva išlaidomis ir dovanomis viršyti saiką. 

Taigi dosnumas yra laikymasis vidurio leidžiant ir 
imant pinigus, o dosnus žmogus duos ir leis pinigus 
žiūrėdamas, kam reikia ir kiek reikia — tiek dideliems, 
tiek mažiems reikalams, ir tai darys su malonumu. 
Taip pat jis ir ims pinigus iš kur reikia ir kiek reikia. 
Kadangi dorybė yra laikymasis vidurio abiem atvejais, 
tai jis abiem atvejais ir elgsis taip, kaip reikia. Mai 
padorus davimas susijęs ir su padoriu ėmimu, o kitoks 
ėmimas būtų priešingybė. Todėl viena su kita deran- 
čios davimo ir ėmimo formos būdingos tam pačiam 
žmogui, o priešingos — nebūdingos. Jeigu atsitiktų, 
kad dosnus žmogus leistų pinigus ne taip, kaip reikia, 
ir ne taip, kaip yra kilnų, jam būtų nemalonu, bet tą 
nemalonumą jis išgyventų santūriai ir taip, kaip dera. 
Mat dorybei būdinga ir malonumus, ir nemalonumus 
išgyventi tada, kai reikia, ir taip, kaip reikia. 

Dosnus žmogus yra geras bendrininkas piniginiuose 
sandėriuose — jis gali susitaikyti su nuostoliais, nes 
negarbina pinigų ir labiau graužiasi, jeigu neišleido pi- 
nigų tam, kam reikėjo, negu kad jeigu išleido tam, kam 
nereikėjo,— jam Simonidas! visai nepatinka. 

Švaistūnas klysta ir šiuo atveju, nes ir džiaugiasi, ir 
graužiasi ne dėl to, dėl ko reikia, ir ne taip, kaip rei- 
kia. Toliau tyrinėjant tai geriau paaiškės. Jau sakėme, 
kad švaistymas ir šykštumas yra perteklius ir stoka 
dviem atžvilgiais — davimo ir ėmimo, nes ir išlaidas 
laikome davimu. Taigi švaistymas būna tada, kai virši- 
jama duodant ir neimant,— stoka reiškiasi ėmimo at- 
žvilgiu; o šykštumas — atvirkščiai: stoka pasireiškia 
duodant, perteklius — imant, išskyrus tik atvejus, kai 
sumos būna mažos. 

Abu švaistymo aspektai retai kada būna suderinti: 
juk nelengva iš niekur neimant visiems duoti, nes jei 
privatūs asmenys — kaip tik privatūs asmenys būna 

švaistūnai — tik duos, jų turtai greitai išseks. Vis dėlto 
toks švaistūnas yra kur kas geresnis už šykštuolį. Mat 
jį gali lengvai pagydyti ir amžius, ir skurdas — jis gali 
surasti teisingą vidurį. Juk jis turi dosnaus Žmogaus 
ypatybes: yra dosnus ir neima, bet ir viena, ir kita 
daro ne taip, kaip reikia ir kaip būtų gerai. Jam rei- 
kėtų tik įprasti teisingai elgtis ar kaip kitaip pasikeis- 
ti —ir būtų dosnus! Tada jis duotų kam reikia ir neim- 
tų iš kur nereikia. Šitoks žmogus nėra blogo būdo, nes 
viršyti saiką duodant ir neimti — tai ne žemo ir nedoro 
žmogaus, 0 tik kvailoko bruožas. Taigi šitoks švaistū- 
nas yra daug geresnis už šykštuolį — ir dėl mūsų mi- 
nėtų priežasčių, ir dėl to, kad jis daug kam padeda, 
o šykštuolis niekam nepadeda, net pats sau. 

Bet dauguma švaistūnų, kaip jau sakėme, ir ima 
iš kur nereikia ir tuo atžvilgiu yra šykštūs. Jie mėgsta 
imti todėl, kad nori švaistyti pinigus, bet neįstengia to 
daryti lengva ranka — juk greitai ištirpsta jų ištekliai. 
Todėl jie būna priversti iš kur kitur jų įsigyti. Kadangi 


1121b kilnumas jiems nieko nereiškia, tai jie ima iš bet kur: 

jie trokšta tik duoti, o kaip ir iš kur, jiems nesvarbu. 
Todėl jų dosnumas nėra kilniaširdiškumas: jam trūks- 
ta kilnumo, nes ne dėl kilnumo jie duoda ir ne taip, 
kaip reikia. Kartais jie praturtina tuos, kurie turėtų 
likti skurdžiais, o padoriems žmonėms neduoda, užtat 
apdovanoja pataikūnus arba tuos; kurie jiems teikia 
kokių nors malonumų. Todėl dauguma jų yra ištvirkę; 
lengva ranka švaistydami savo pinigus, jie yra labai 
išlaidūs ištvirkavimui ir, neturėdami tikslo dorai gy- 
venti, įjunksta į smagumus. 

Švaistūnas pasidaro toks, jeigu jam niekas nevado- 
vauja, bet jeigu juo rūpinsis, jis suras vidurį ir elgsis 
taip, kaip dera. O šykštumas yra nebepagydomas — 
atrodo, kad senatvė ir nusilpusios jėgos kaip tik pa- 
daro žmogų šykštų,— šykštumas labiau įaugęs į žmo- 
gaus prigimtį negu švaistymas: dauguma žmonių la- 
biau mėgsta pinigus pasilaikyti negu duoti. Šykštumas 
plačiau paplitęs, reiškiasi visokiomis formomis, daug 
yra jo rūšių. 


Šykštumo yra dvi pagrindinės formos: stoka duo- 
dant ir perteklius imant, bet ne kiekviename žmoguje 
jas abi rasime; kartais jos išsiskiria: vieni viršija saiką 
imdami, o kiti — nepakankamai duodami. Žmonės, ku- 
riuos vadiname šykštuoliais, nagais ir kitokiais vardais, 
visi tik nepakankamai duoda, bet netrokšta svetimų 
turtų ir nenori praturtėti — vieni dėl to, kad yra dau- 
giau ar mažiau padorūs ir bodisi žemų ir nedorų darbų 
(nes atrodo — o kai kurie iš jų taip ir sako — jog jie 
saugo savo nuosavybę dėl to, kad vieną dieną nebūtų 
priversti atlikti žemus ir nedorus darbus; šiai grupei 
priklauso „kmynų skaldytojai“ ? ir kiti į juos panašūs 
šykštuoliai, — jie taip pavadinti todėl, kad nenori duoti 
nė mažiausio trupinėlio). Kiti susilaiko nuo svetimo 
turto tik iš baimės: jiems atrodo nelengva pačiam imant 
svetimą turtą nesukelti kitiems noro imti iš jų. Todėl 
jie geriau linkę nei imti, nei duoti. 

Į kitą grupę įeina tie, kurie viršija saiką imdami, — 
jie ima viską be atodairos ir iš visur. Tokie yra žmonės, 
kurie verčiasi nedorais verslais, kaip antai viešnamių 
laikytojai ir kiti į juos panašūs, taip pat lupikautojai, 
kurie skolina mažas sumas už dideles palūkanas. Visi 
jie ima iš ten, iš kur nedera imti, ir tiek, kiek nedera. 
Visiems jiems būdingas šlykštus pelno vaikymasis. 
Visi jie užsitraukia panieką dėl pelno — ir, be to, men- 
ko. Mat tų, kurie ima daug ir iš kur nedera, ir neteisin- 
gai, nevadiname šykštuoliais, kaip, pavyzdžiui, tironų, 
kurie griauna miestus ir apiplėšinėja šventoves,— juos 
veikiau vadiname niekšais, bedieviais ir nedorėliais. 
Bet lošėjai, kišenvagiai ir plėšikai priklauso prie šykš- 
tuolių, nes jie siekia šlykštaus pelno. Mat ir vieni, ir 
kiti veikia dėl nedidelio pelno ir užsitraukia panieką: 
vieni nevengia didžiausių pavojų, kad tik ką sučiuptų, 
o kiti pelnosi iš draugų, kuriems jie turėtų duoti. Tad 
ir vieni, ir kiti trokšta pelnytis iš ten, iš kur nedera. 
Visos tokios ėmimo formos yra šlykščios. Tad ne be 
reikalo šykštumas vadinamas dosnumo priešingybe. Tai 
didesnė blogybė negu švaistymas, ir žmonės labiau lin- 

kę nusidėti šykštumu negu mūsų .aprašytu švaistymu. 
Tai tiek apie dosnumą ir jam priešingas ydas. 

2. Dabar iš eilės pritinka kalbėti apie iškilnumą, nes 
ir ši dorybė susijusi su turtais. Bet, skirtingai nuo dos- 
numo, kuris apima visa, kas susiję su pinigais, iškilnu- 
mas liečia tik išlaidas. Jis pranoksta dosnumą daug 
didesniu išlaidų mastu. Kaip rodo pats pavadinimas 
(megaloprepeia), tai yra didelio masto „pritinkantis“ 
išlaidavimas. Didelis mastas yra santykinis dalykas: 
juk ne tokios pačios išlaidos tinka trijeros apginkluoto- 
jui? ir delegacijos į šventės iškilmes vadovui. „Kas 
pritinka" siejama su asmeniu, proga ir objektu. To, 
kuris menkiems arba vidutiniams reikalams išleidžia 
"atitinkamą. pinigų kiekį, nevadiname iškilniu, kaip, 
pavyzdžiui, „dažnai duodavusio elgetai“ *, o vadiname 
tik tą, kuris leidžia pinigus dideliems reikalams. Mat 
iškilnus yra kartu ir dosnus, bet dosnus — dar ne iškil- 
nus. Šitokios nuostatos stoka yra smulkmeniškumas, o 
perteklius — pasipūtėliškumas, prastas skonis ir pana- 
šiai. Tai — ne perteklius darant išlaidas teisingam rei- 
kalui, bet pinigų leidimas tam, kam nereikia, ir taip, 

tų. Apie tai kalbėsime vėliau. 

Didžiadvasis yra savotiškas „žinovas“, nes jis suge- 
ba nustatyti, kas pritinka, ir tada labai taktiškai pa- 
skiria didelę pinigų sumą. Mat, kaip iš pradžių sakėme, 
nuostatos kontūrus išryškina paskiri veiksmai ir objek- 
tai, kuriems tie veiksmai skiriami. Iškilnaus žmogaus 
išlaidos yra didelės ir pritinkančios. Tokie yra ir jo 
darbai, nes šitaip didelės išlaidos pritinka atliktam dar- 
bui. Todėl atliktas darbas turi būti vertas išlaidų, o iš- 
laidos — vertos darbo arba net jį pranokti. Iškilnus 
žmogus tokias išlaidas darys kilnumo dėlei — tatai yra 
visoms dorybėms bendra, be to, su malonumu ir nesi- 
smulkindamas dėl pinigų, nes smulkmeniškas pinigų 
skaičiavimas yra beširdiškas. Jis verčiau žiūrės, kaip 
pasiekti tikslą gražiausiai ir tinkamiausiai, o ne kiek 
tai kainuotų ir kaip atsieitų pigiausiai. 


Todėl iškilnus žmogus būtinai bus ir dosnus, nės 
dosnus žmogus darys išlaidas, kurių reikia ir kaip rei- 
kia. Bet čia ir pasireiškia didumas, kurį randame iškil- 
naus žmogaus pavadinime, — taip sakant, jo didybė: 
nors ir dosnumas susijęs su šiais dalykais, nors išlaidos 
bus tos pačios, iškilnaus žmogaus darbo rezultatas bus 
didingesnis. Mat įsigytas daiktas ir atliktas darbas ver- 
tingumo atžvilgiu nėra lygūs. Labiausiai vertinamas tas 
daiktas, kurį įsigyjame brangiausia kaina, pavyzdžiui, 
auksas, o atliktas darbas vertinamas dėl to, kad jis yra 
gražus ir didingas. Į tokį darbą žiūrėdami mes susižavi- 
me — taip mus veikia tai, kas didinga. O darbo vertin- 
gumas — jo didingumas — yra jo didybė. 

Yra išlaidų, kurias vadiname garbingomis — pavyz- 
džiui, išlaidos dievų garbinimui, dievams skirtiems 
daiktams, statiniams, aukojimams, taip pat išlaidos, 
skiriamos įvairiems kultams, ir tos, kurios yra daromos 
bendruomenės labui — jos ypač mėgstamos, dėl jų var- 
žomasi, pavyzdžiui, jei kur reikia puikiai paruošti cho- 
rą? arba apginkluoti trijerą, arba pavaišinti visą mies- 
tą. Kaip jau sakyta, visais tais atvejais kreipiamas dė- 
mesys ir į patį veikėją ir klausiama, kas jis toks ir 
kokius turi išteklius. Išlaidos turi atitikti turimus ištek- 
lius ir derėti ne tik renginiui, bet ir jo rengėjui. Todėl 
neturtingas žmogus negalėtų būti iškilnus, nes jis ne- 
turėtų iš ko daryti išlaidas, kurios pritiktų, o tas, ku- 
ris vis dėlto pamėgintų, būtų kvailas, nes išlaidos jam 
būtų nepakeliamos,— jis neįstengtų daryti tai, ko rei- 
kia, nes tik tam tikro dydžio išlaidos čia būtų vertin- 
gos. Taigi išlaidas daryti tinka tik tam, kuris turi tam 
tikrus išteklius — arba pats įsigijęs, arba paveldėjęs, 
arba gavęs iš draugų — yra aukštos kilmės, garbingas 
ir t. t. Visi šie dalykai yra didūs ir pelnę visuomenės 
pripažinimą. 

Tai toks pirmiausia yra iškilnus žmogus, ir, kaip jau 
sakėme, tokiomis išlaidomis pasireiškia iškilnumas: jos 
turi būti didžiausios ir vertingiausios. Iš asmeninio gy- 
venimo čia priklauso išlaidos tam, kas būna vieną kar- 
tą, kaip, pavyzdžiui, vestuvėms ir kitiems panašiems 

arba įtakingų žmonių grupė; be to, čia įeina svetim- 
šalių svečių sutikimas bei išlydėjimas ir dovanos, ku- 
riomis pasikeičiama. Mat iškilnus žmogus daro išlaidas 
ne sau pačiam, o bendruomenei, jo dovanos yra pana- 
šios į dievams skiriamus daiktus *. 

Iškilniam žmogui būdinga pasistatyti ir namus, ku- 
rie pritiktų jo turtams, — juk ir namas teikia garbę ir 
puošia žmogų. Jis verčiau leis pinigus įsigyti kūriniams, 
kurie bus amžini, — tokie mat yra gražiausi. Kiekvienu 
paskiru atveju jis elgiasi taip, kaip pritinka. Juk ne 
tas pat tinka dievams ir žmonėms, ne tas pat šventyklai 
ir kapui. Kadangi visos iškilnaus žmogaus išlaidos yra 
savaip didžios, o didelės išlaidos dideliam reikalui yra 
iškilnios, ir kiekvienoje kitoje srityje ją atitinkančios 
išlaidos yra iškilnios, ir kadangi atlikto darbo didybė 
skiriasi nuo išlaidų didybės — sviedinys, kad ir gra- 
žiausias, arba kvepalų buteliukas vaikui yra iškilni do- 
vana, bet jos vertė yra maža ir kukli — todėl iškilnu- 
mo požymis yra kiekviena pasitaikiusia proga iškilniai 
atlikti darbą — tai sunku pranokti,— ir atlikti taip, kad 
darbas būtų vertas padarytųjų išlaidų. 

Toks yra iškilnus žmogus. O tas, kuris elgiasi ne- 
santūriai ir apsimeta didžiu žmogumi, kaip sakėme, 
viršija saiką ir leidžia pinigus ne taip, kaip dera. Ne- 
reikšmingomis progomis jis išeikvoja dideles sumas ir 
netaktiškai puikuojasi, antai iš paprastos sudėtinės 
puotos padaro šaunų vestuvinį pokylį arba, paruošda- 
mas komedijos chorą, leidžia choristams įžengti į or- 
chestrą apsivilkusiems purpuriniais drabužiais, kaip da- 
roma Megaroje*. Ir visa tai jis darys ne kilnumo dėlei, 
o tik norėdamas parodyti savo turtingumą, tikėdamasis, 
kad žmonės juo dėl to gėrėsis. Tam, kam reikia daug 
pinigų išleisti, jis duos mažai, o kai reikia mažai — 
duos daug. 

O smulkmeniškas žmogus visais atvejais nesuranda 
reikiamo saiko: jis daro dideles išlaidas, tačiau kokia 
nors smulkmena sugadina gerą savo darbo įspūdį. Ką 
tik jis imasi daryti, vis delsia ir galvoja, kaip galėtų 


kuo mažiausiai išleisti pinigų, ir net dėl tų mažų išlai- 
dų dejuoja; jam vis atrodo, kad išleidžia daugiau pi- 
nigų negu reikia. Šitokia jo nuostata yra yda, bet ji 
nedaro žmogui gėdos, nes artimui nekenkia ir ne per 
daug žmogų sugadina. 

3. O didybė, kaip jau pavadinimas (megalopsychia) 
rodo, susijusi su tuo, kas didu ir kilnu. Pasižiūrėkime 
iš pradžių, kokie tai dalykai. Čia nėra jokio skirtumo, 
ar mes tyrinėsime pačią nuostatą, ar tą, kuriam ji bū- 
dinga. Didžiu laikomas tas, kuris save laiko vertu di- 
džių dalykų ir toks yra iš tikrųjų. O tas, kas nepelny- 
tai save laiko tokiu, yra kvailas, bet nė vienas dory- 
bingas žmogus nėra kvailas ar beprotis. Jis yra didelis. 
Juk tas, kuris yra nedaug vertas ir tokiu save laiko, 
yra santūrus, bet ne didis. Mat didybė reiškiasi didu- 
mu, panašiai kaip grožis būdingas tik dideliam kūnui — 
maži žmonės gali būti dailūs ir gražiai sudėti, bet ne 
gražūs. . 

Kas save laiko vertu didžių dalykų, bet toks nėra, 
yra pasipūtėlis. Bet ne kiekvieną žmogų, laikantį save 
vertu didesnių dalykų negu iš tiesų yra vertas, reikia 
laikyti pasipūtėliu. O tas, kuris save laiko mažiau ver- 
tu negu yra iš tikrųjų, yra per daug kuklus žmogus, 
nesvarbu, ar jis būtų vertesnis negu pats save laiko, 
ar vidutinio vertingumo, ar mažiau vertas, jei tik jis 
save laiko dar mažiau vertu. Ypač šis pavadinimas 
tinka tam, kuris yra didžiai vertas, nes kaipgi jis galė- 
tų save laikyti mažiau vertu, jei pats nebūtų labai 
vertas? O didis žmogus, save didžiai vertindamas, stovi 
viršūnėje, bet kadangi jis žino teisingą saiką, tai atsi- 
duria viduryje, nes sugeba save įvertinti taip, kaip yra 
vertas, tuo tarpu kiti arba perdeda save vertindami, ar- 
ba nepakankamai save įvertina. 

Jei didis žmogus laiko save didžiai vertu ir net vie- 
nu iš pačių verčiausiųjų, o iš tikrųjų jis toks ir yra, tai 
jo vertumas susijęs tik su vienu dalyku — su išorinėmis 
gėrybėmis. Didžiausia iš šių gėrybių mes laikome tą, 
kurią teikiame dievams ir kurios ypač siekia užiman- 
tieji visuomenėje aukštas vietas; — ji yra gražiausias 

atlyginimas už žymiausius darbus. Tai — garbė. Iš iš- 
orinių gėrybių ji yra pati vertingiausia. Garbės ir ne- 
garbės atžvilgiu didis žmogus kaip tik sugeba rasti tei- 
singą saiką. Ir be įrodymų matome, kad didis žmogus 
ypač susijęs su garbe: juk jis pats save laiko itin vertu 
garbės, žinoma, pagal savo nuopelnus. O smulkmeniš- 
kas žmogus nesuranda deramo saiko —ir vertindamas 
pats save, ir kilniadvasį žmogų. Pasipūtėlis per daug 
vertina save, bet ne tą, kuris yra didis. 

Jei didis žmogus yra verčiausias, tai jis turi būti 
ir dorybingiausias. Juk dorybingesnis žmogus yra ir 
vertesnis, o pats dorybingiausias ir yra verčiausias. 
Vadinasi, žmogus, kuris iš tikrųjų yra didis, būtinai 
bus dorybingas. Didžiam žmogui būdinga kiekvienoje 
dorybėje būti didžiam. Su didybe jokiu būdu neside- 
rintų galvotrūkčiais sprukti nuo pavojų arba nusikals- 
ti. Kodėl turėtų daryti nedorus darbus tas, kuriam nie- 
ko nėra per daug didaus? Jeigu įsižiūrėsime į kiek- 
vieną jo bruožą, tai bus tiesiog juokinga pagalvoti, 
kad didis žmogus galėtų būti nedoras. Jei jis būtų ne- 
doras, nebūtų vertas nei garbės. Juk garbė yra atlygi- 
nimas už dorybingumą ir teikiama tik dorybingiesiems! 

Didybė yra tarsi visų dorybių puošmena, nes ji jas 
sustiprina, bet ir neegzistuoja be jų. Todėl sunku iš 
tikrųjų tapti didžiu, nes tai neįmanoma be doro- 
vinio tyrumo. Didis žmogus geriausiai atsiskleidžia 
garbės ir negarbės atvejais: jis santūriai džiaugsis, 
kai garbūs vyrai jam teiks didelę garbę, supras- 
damas, kad gauna tiek, kiek nusipelno — 0 gal net 
ir mažiau, nes tobula dorybė negali gauti tokios gar- 
bės, kuri visiškai atitiktų jos vertę, bet jis priims jų 
teikiamą garbę žinodamas, kad jie neturi didesnės 
garbės, kurią jam galėtų teikti. Jis visai nekreips dė- 
mesio į garbę, kurią jam teiks kokie nors žmonės ne- 
svarbiomis progomis, nes jis yra vertas ne tokios gar- 
bės. Panašiai jis elgsis ir negarbės atveju, nes ji būtų 
jo atžvilgiu visai neteisinga. 

Kaip jau sakėme, didis žmogus ypač pasireiškia 
garbės atžvilgiu, bet ne tik jos: jis santūriai elgiasi ir 


turto, ir valdžios, ir kiekvieno asmeninio pasisekimo 
ir nesėkmės, kai ji ištinka, atžvilgiu, — jis per daug ne- 
sidžiaugs laime ir per daug nesikrims nelaimėje. Jis 
net garbės atžvilgiu nesielgia taip, tarsi tai būtų di- 
džiausias dalykas. Kaip žinome, žmonės siekia turtų 
ir valdžios dėl garbės — bent jau tie, kurie tai turi, 
nori, kad dėl to būtų gerbiami. Bet tas, kuriam garbė 
yra ne kažin kas, ir visa kita laiko nesvarbiu dalyku. 
Todėl didūs žmonės atrodo esą išdidūs. 

Atrodo, kad ir likimo teikiamos gėrybės prisideda 
prie didybės. Juk kilmingi žmonės, taip pat valdantieji 
arba turtingieji yra laikomi vertais garbės, nes jie yra 
pranašesni už kitus, o kiekvienas pranašumas yra la- 
biau vertas garbės. Todėl ir čia minėtosios gėrybės gali 
žmones padaryti didesnius, nes kai kurie gerbia tuos, 
kurie jų turi. Iš tikrųjų reikėtų gerbti tik tą, kuris yra 
dorybingas, o kas turi ir viena, ir kita [dorybių ir 
turtų], tą reikėtų dar labiau gerbti. Tie, kurie turi to- 
kių gėrybių, bet nėra dorybingi, nepagrįstai save laiko 
labai vertais, — jie neturėtų būti vadinami didžiais, nes 
be tobulos dorybės neįmanoma tokiam būti. Tokias 
gėrybes turintys žmonės virsta išdidžiais ir įžūliais, nes 
be dorybės nelengva likimo teikiamą sėkmę deramai 
pakelti: jie šito neįstengia ir, jausdamiesi už kitus pra- 
našesni, į juos ima žiūrėti iš aukšto, elgiasi savavališ- 
kai. Jie mėgdžioja didį žmogų, būdami į jį visai nepa- 
našūs, bet jiems sekasi mėgdžioti tik tiek, kiek leidžia 
jų jėgos: elgtis pagal dorybės reikalavimus jie neįsten- 
gia, bet niekinti kitus sugeba. Tik didis žmogus pagrįs- 
tai kitus niekina, nes jis teisingai sprendžia, o dauguma 
žmonių kitus vertina tik kaip papuola. 

Jis nesileidžia dėl menkniekių į pavojus ir nemėgs- 
ta pavojų todėl, kad tik nedaugelį jų laiko vertais ri- 
zikos, bet nevengia didelių pavojų: jiems iškilus, jis 
net negaili savo gyvybės, nes gyvenimo nelaiko savai- 
me vertingu. Jis mielai padeda kitiems, bet gėdijasi, 
kai kiti jam padeda, mat padėti — vadinasi, būti pra- 
našesniam, 0 priimti pagalbą — vadinasi, jausti kito 
pranašumą. Jis duoda daugiau negu gavo: taip davėjas 

taps jo skolininku, 0 jis pats jausis laimėtoju. Didis 
žmogus gerai prisimena geradarybę, kurią jis kitiems 
padarė, bet neprisimena, ką gero patyrė iš kitų; mat 
kas patiria gera, yra menkesnis už tą, kuris padarė jam 
gera, 0 jis nori būti pranašesnis; todėl jis noriai klau- 
sosi apie savo gerus darbus ir be malonumo — apie jam 
padarytas paslaugas. Todėl, sako, ir Tetidė* nepasa- 
kojusi Dzeusui apie tai, ką ji buvo padariusi jam ge- 
ro, nei spartiečiai, derėdamiesi su atėniečiais?: buvo 
kalbama tik apie gautą pagalbą. Didžiam žmogui taip 
pat būdinga nieko ar beveik nieko neprašyti, užtat mie- 
lu noru pagelbėti kitiems. Bendraudamas su aukštas 
vietas užimančiais ir turtingais žmonėmis, jis elgiasi iš- 
didžiai, o su vidutiniokais būna kuklus. Mat anuos pra- 
nokti yra sunku, ir todėl jiems jis leidžia pajusti savo 
išdidumą, o menkus žmones lengva pranokti. Prieš 
anuos pasirodyti didingai nėra nekilnų, o tarp menkų 
žmonių tai būtų netaktiška — panašiai kaip silpnam 
žmogui rodyti savo stiprumą. Jis neis ten, kur užgau- 
nama savimeilė, taip pat ten, kur pirmauja kiti. Jis 
elgsis ramiai ir lauks, kol pasirodys prieš akis didelė 
garbė arba didis žygdarbis. Jis mažai ką apsiims atlik- 
ti —tik didelius darbus, apie kuriuos visi kalbės. Jam 
būtina ir neapkęsti, ir mylėti tik atvirai — daryti tai 
slaptai būdinga žmogui, kuris visko bijosi ir teisybę 
laiko ne tokia svarbia kaip visuomenės nuomonė. Jis 
ir kalba, ir veikia atvirai. Jis gali laisvai kalbėti, nes 
į kitus gali žiūrėti iš aukšto; jis būna atviras, išskyrus 
tuos atvejus, kai, kalbėdamas miniai, nori paslėpti sa- 
vo mintis po ironijos priedanga. Jis negalėtų prisitai- 
kyti prie kito žmogaus gyvenimo būdo — nebent tik 
prie draugo, — nes tai yra vergiška. Todėl visi pataikū- 


1125a nai yra vergiški, o visi žemi žmonės — pataikūnai. Jis 


134 


niekuo nesižavi, nes jam nėra nieko didaus. Jis už- 
miršta skriaudas, nes kilniadvasio bruožas — neprisi- 
minti, ypač jei tai buvo nemalonūs dalykai, verčiau 
žiūrėti į tai pro pirštus. Jis nemėgsta kalbėti apie pa- 
skirus žmones — nei apie save, nei apie kitus; jam ne- 
rūpi, kad kiti jį girtų ar kad kiti būtų žeminami. Bet 


jis nemėgsta girti kitų, todėl ir neapkalba kitų — net 
savo priešų, nebent tik norėdamas parodyti jiems pa- 
nieką. Dėl kasdienių ar nesvarbių dalykų jis visai ne- 
galvoja dejuoti ar prašyti, nes tai rodytų, kad jis tuos 
dalykus laiko labai svarbiais. Jis labiau mėgsta turėti 
gražius, bet nepelningus daiktus negu naudingus ir 
duodančius pelną. Tai — nepriklausomo, savarankiško 
žmogaus ypatybė. Pagaliau didžio žmogaus judesiai yra 
lėti, balsas — žemas, kalba rami, santūri, nes kas mažai 
ko —ir tik rimtų dalykų — imasi, neskuba, o kas mažai 
ką laiko didžiais dalykais, nesinervina — tai lemia 
rėksmingumą ir greitus judesius. 

Tai toks yra didis žmogus. Kas nepasiekia deramo 
saiko, yra per daug kuklus žmogus, o kas jį viršija — 
pasipūtėlis. Ir abu jie nėra blogi žmonės — juk jie 
nieko blogo nedaro, tik yra ydingi: per daug kuklus 
žmogus, būdamas šio to vertas, pats iš savęs atima tą 
gerą, kurio jis yra vertas, ir atrodo esąs menkavertis, 
nes nelaiko savęs vertu — jis pats nežino savo ver- 
tės, nes kitaip jis siektų to, ko yra vertas — juk tai 
vertingi dalykai. Tokie žmonės nėra kvaili, jie veikiau 
pasyvūs. Bet tokia nuomonė apie save juos tik dar la- 
biau nužemina. Mat kiekvienas siekia to, kas jam pri- 
klauso pagal jo vertę, o šitoks žmogus susilaiko net 
nuo kilnių veiksmų ir užmojų, nes save laiko jiems 
per silpnu; panašiai jis susilaiko ir nuo išorinių gėry- 
bių. Pasipūtę žmonės yra riboti; aiškiai matyti, kad jie 
savęs nepažįsta, nes, nebūdami pajėgūs, imasi dalykų, 
kurie teikia garbę, ir čia paaiškėja jų nevertumas. Jie 
nori išsiskirti puikiais drabužiais, gražia elgsena ir ki- 
tais panašiais dalykais, trokšta, kad visi matytų tą jų 
„laimę“. Jie kalba apie tas savo sėkmes, tarsi dėl jų jie 
būtų vertinami ir gerbiami. Bet didybės priešingybė yra 
ne tiek pasipūtimas, kiek perdėtas kuklumas, nes jis la- 
biau paplitęs ir niekingesnis už kvailą išpuikimą. O di- 
dybė, kaip jau sakyta, susijusi su garbe — ir su didžia 
garbe, 

4. Atrodo, kad tam tikra dorybė glūdi ir mūsų po- 1125b 

šią temą. Ji panašiai susijusi su didybe, kaip dosnu- 
mas su iškilnumu. Ši dorybė ir dosnumas toli nuo di- 
dybės, bet mums nurodo, kaip turime prideramai elgtis 
su vidutinio svarbumo ir nesvarbiais dalykais. Panašiai 
kaip imant ir duodant pinigus yra vidurys, perteklius 
ir stoka, taip siekiant garbės daroma daugiau negu rei- 
kia arba mažiau, yra iš kur reikia siekti ir kokiu būdu. 
Juk garbėtrošką peikiame už tai, kad jis siekia daugiau 
negu reikia ir iš ten, iš kur nereikia, o tą, kuriam ne- 
rūpi garbė, už tai, kad jis net garbingomis progomis 
nesiekia pelnyti garbę. Kartais mes giriame garbėtroš- 
ką, nes jis yra vyriškas ir mėgsta tai, kas kilnu, ir tą, 
kuriam nerūpi garbė, už tai, kad yra nuosaikus ir san- 
tūrus,— apie tai jau kalbėjome pradžioje. Terminą „„vie- 
no ar kito dalyko mėgėjas" mes vartojame įvairiomis 
prasmėmis. Todėl aišku, kad garbėtrošką ne visuomet 
matuojame tuo pačiu matu: kai jį giriame, turime gal- 
voje tai, kad jis labiau mėgsta garbę negu dauguma 
žmonių, o kai peikiame — kad jis labiau siekia garbės 
negu dera. Kadangi deramas vidurys čia neturi pavadi- 
nimo, tai abu kraštutinumai taiko į jo vietą, tarytum 
ji būtų tuščia. Bet ten, kur yra perteklius ir stoka, yra 
ir vidurys. Žmonės siekia garbės ir labiau negu dera, 
ir mažiau. Žinoma, siekia ir taip, kaip dera. Šitokia 
nuostata yra giriama, nes, siekiant garbės, tai yra be- 
vardis vidurys. Palyginti su garbės troškimu, šita nuos- 
tata yra garbės nesivaikymas, o palyginti su garbės 
nesivaikymu — jau bus garbės troškimas. Palyginę tą 
vidurį su abiem šiais dalykais pamatysime, kad jis 
tam tikra prasme yra ir viena, ir kita. Tas pat ir dėl 
kitų dorybių. Bet čia atrodo, kad kraštutinumai yra 
tik vienas kito priešingybė, nes vidurys neturi pavadini- 
mo. 

5. Romumas yra vidurys jaudrumo atžvilgiu. Kadan- 
gi vidurys čia neturi pavadinimo, kaip, apskritai imant, 
ir abu kraštutinumai, tai mes viduriu laikome romumą, 
nors jis labiau krypsta į stoką, kuri taip pat neturi 
pavadinimo. Jo perteklių galėtume pavadinti įsiaudrini- 

jį sukelia, yra daug ir įvairių. Mes giriame žmogų, ku- 
Iris pyksta ant ko dera pykti ir dėl ko dera pykti, ir 
kaip dera pykti, ir kada dera, ir kiek laiko; tokį žmogų 
pavadinsime romiu, nes giriame romumą. Romus žmo- 
gus nenori jaudintis, nenori, kad aistros jį valdytų. Jis 
pyks tik taip, tada ir tiek laiko, kiek jam nurodys pro- 
tas. Jo yda — veikiau polinkis į stoką; romusis nėra 
kerštingas — jis labiau linkęs dovanoti. 

Stoka šiuo atveju — ar tai bus abejingumas, ar kas 
nors panašaus, — yra peikiama. Mat tie, kurie nepyksta 
už tai, už ką reikia pykti, atrodo kvaiši, taip pat tie, 
kurie pyksta taip, kaip nedera ir kada nedera, ir ant 
ko nedera. Atrodo, kad tokie žmonės nieko nepastebi, 
nepatiria jokių nemalonumų, o kadangi nepyksta, tai 
nemoka ir gintis. Bet pakęsti įžeidinėjimus ir neužtarti 
saviškių — tai jau vergiškumas. Perteklius pasireiškia 
visais atžvilgiais: kai pykstama ant ko nereikia pykti ir 
dėl ko nereikia, arba labiau negu dera, arba greičiau ne- 
gu dera, arba ilgiau negu dera. Bet ne visi tie nukrypi- 
mai drauge būdingi tam pačiam žmogui — tai neįmano- 
ma. Mat blogis ir pats save žudo ir, plačiai pasklidęs, da- 
rOsi nepakeliamas. Tie, kurie greitai supyksta, tuoj už- 
siplieskia ant ko nereikia pykti ir dėl ko nereikia, ir 
smarkiau negu dera, bet jų pyktis greitai praeina — 
tai geriausia jų ypatybė. Taip yra dėl to, kad jie negali 
susilaikyti nepykę, o dėl savo karšto būdo staiga ir 
atvirai atsikerta, bet paskui greitai aprimsta. Karštuo- 
liai pyksta smarkiai, be jokio saiko, kiekviena proga 
ir dėl visko — todėl jų toks ir pavadinimas !*. Tulžingi 
žmonės yra sunkiai nuraminami; jie pyksta ilgai, nes 
sulaiko pirmąjį pykčio prasiveržimą. Jie nurimsta tik 
tada, kai atsikeršija: atsikeršijimas atima pyktį, nes 
vietoj nemalonumo suteikia malonumą. O jei to ne- 
įvyksta, lieka vidinė įtampa; kadangi išoriškai jos ne- 
matyti, niekas jų ir nemėgina raminti — reikia daug 
laiko, kol jie savo viduje pykti „suvirškina“. Tokie žmo- 
nės yra sunki našta ir sau patiems, ir ypač savo arti- 
miesiems. Piktais vadiname tuos, kurie pyksta ir kai ne- 
reikia, ir smarkiau negu dera, ir ilgiau negu dera. Jie 

nesusitaiko tol, kol neatsikeršija arba nenubaudžia. Ro- 
mumui mes veikiau priešpriešiname pykčio perteklių, 0 
ne stoką, nes jis dažniau pasitaiko,— žmogaus prigim- 
tis juk labiau yra linkusi kerštauti. Su piktais žmonėmis 
sunkiau ir sugyventi. 

Tai, ką mes anksčiau sakėme, aišku ir iš to, ką da- 
bar sakome: nelengva nustatyti, kaip dera pykti, ant 
ko, kokiais atvejais ir kiek laiko, ir kur yra ta riba, 
kai žmogus dar elgiasi teisingai arba jau suklysta. Juk 
jei kas truputį nukrypsta nuo nustatytos linijos — ar 
į pertekliaus, ar į stokos pusę, — už tai dar nebarama: 

me romiais, o piktuosius vadiname vyriškais, nes jie 
sugeba prasiskinti sau kelią. Sunku nustatyti, kiek ir 
kaip nuo normos nukrypusį žmogų jau reikia barti — 
čia reikia nuspręsti kiekvienu atveju atskirai ir betar- 
piškai įvykį išgyventi. Aišku tik tiek, kad vidurio lai- 
kymasis yra vertas pagyrimo: taip elgdamiesi mes ži- 
nosime, ant ko reikia pykti, kokiais atvejais, kaip tei- 
singai pykti ir t. t., o perteklių ir stoką reikia pasmerk- 
ti — jeigu nukrypimai nedideli, pasmerkti ramiai, jei 
didesni — griežčiau, o jeigu labai dideli — labai griež- 
tai, Taigi aišku, kad reikia laikytis vidurio. Tai tiek 
apie nuostatą pykčio atvejais. 

6. Kartu gyvendami ir bendraudami su žmonėmis, 
kalbėdamiesi ir drauge dirbdami matome, kad kai ku- 
rie žmonės yra meilikautojai: norėdami būti malonūs, 
jie viską giria, niekur neprieštarauja ir mano, kad paš- 
nekovui nereikia daryti jokių nemalonumų. Kiti — prie- 
šingai: viskam prieštarauja, visai nesirūpina, kad savo 
elgesiu kitam gali pridaryti nemalonumų. Juos vadina- 
me bambekliais, užsispyrėliais. Aišku, kad čia paminė- 
tos ypatybės yra peiktinos, o vidurinė nuostata verta 
pagyrimo. Ja vadovaudamiesi, mokėsime iš kitų pri- 
imti tik tai, kas teisinga, ir taip, kaip yra teisinga — 
panašiai sugebėsime ir atmesti. Ši nuostata neturi pava- 
dinimo. Labiausiai ji panaši į draugystę. Mat šitos nuos- 
tatos žmogus yra toks, kokį mes vaizduojamės, kai ką 


nors vadiname — pridėję dar ir prisirišimą — geru 
draugu. 

Bet ši nuostata nuo draugystės skiriasi tuo, kad jo- 
je nedalyvauja jausmai ir nėra meilės tiems, su kuriais 
bendrauji. Mat toks žmogus kiekvienu atveju elgiasi 
taip, kaip yra teisinga, ne todėl, kad jis myli ar ne- 
apkenčia, o-todėl, kad jis yra tokio būdo. Juk jis lygiai 
taip pat elgsis ir su pažįstamais, ir su nepažįstamais, su 
bičiuliais ir su nedraugais — žinoma, kiekvienu paski- 
ru atveju prisitaikydamas taip, kaip reikia; juk nepri- 
tinka taip pat gerai ar blogai elgtis su artimais drau- 
gais ir su visai svetimais žmonėmis. 

Jau sakėme, kad jis bendraus taip, kaip reikia, bet 
kiekvienu paskiru atveju turės prieš akis tai, kas kil- 
nu ir naudinga, ir stengsis arba nedaryti kitiems nema- 
lonumų, arba skleisti gerą nuotaiką. Juk draugijoje 
viskas susiję su malonumu ir nemalonumu. Bet tais 
atvejais, kai jam atrodys, kad būtų negera arba net 
žalinga skleisti linksmą nuotaiką, jis susilaikys ir ver- 
čiau pasirinks būti nemalonus. Ir jeigu jis, maloniai 
pritardamas kito elgesiui, jam padarytų didelę gėdą 
arba net žalą, o pasipriešindamas suteiktų tik nedidelį 
nemalonumą, jis nepritars, o verčiau pasipriešins. Jis 
skirtingai elgsis su žymiais ir su paprastais žmonėmis, 
su gerais pažįstamais ir su menkai pažįstamais, pana- 
šiai atsižvelgs ir į visus kitus skirtingumus, kiekvienam 
teiks tai, kas pridera. Apskritai jis verčiau pasirinks 
skleisti linksmą nuotaiką ir vengs suteikti nemalonumų, 
bet visuomet žiūrės savo elgesio padarinių, jei jie svar- 
būs,— t. y. to, kas kilnu ir naudinga. Dėl būsimo di- 
delio malonumo jis nevengs padaryti net ir šiokių to- 
kių nemalonumų. 

Tai toks yra žmogus, kuris laikosi vidurio, bet jis 
neturi atskiro pavadinimo. Žmonės, kurie draugijoje 
nori skleisti gerą nuotaiką, yra dviejų rūšių: vieni daro 
malonumą tik todėl, kad nori visiems patikti, o kiti — 
siekdami sau kokios nors naudos, pavyzdžiui, pinigų ar 
šiaip ko nors, kas įsigyjama už pinigus, — tai pataikū- 
nai. O tas, kuris viskam prieštarauja, kaip jau sakėme, 

yra bambeklis ir užsispyrėlis. Kadangi vidurys čia ne- 
turi pavadinimo, tai atrodo, kad kraštutinumai yra vie- 
nas kito priešingybė. 

7. Beveik tai pačiai sričiai priklauso ir vidurio lai- 
kymasis pagyrūniškumo atžvilgiu. Ir jis neturi pavadini- 
mo, Bet geriau ir tokias ypatybes aptarti, nes, nagrinė- 
dami paskirus atvejus, mes pagilinsime savo žinias apie 
žmogaus charakterį ir, jeigu prieisime išvadą, kad ty- 
rimo rezultatai tinka visiems reiškiniams, geriau įsiti-' 
kinsime, kad dorybė tikrai yra vidurio laikymasis. Jau 
kalbėjome apie žmones, kurie vienaip ar kitaip elgiasi 
malonumų ir nemalonumų atžvilgiu. Dabar pakalbėki- 
me apie tuos, kurie sako tiesą, ir tuos, kurie meluoja 
kalbėdami, dirbdami ir apsimetinėja. Pagyrūnu laiko- 
mas tas, kuris apsimeta esąs žymus, o toks nėra, arba 
kuris dedasi žymesniu negu yra iš tikrųjų, o tas, kuris 
dedasi kukliu, atvirkščiai, paneigia savo vertę arba ją 
sumažina. Tas, kuris laikosi vidurio, sakytum, viską 
vadina tikru vardu: ir kalbėdamas, ir veikdamas atvirai 
sako tiesą, pripažįsta savo vertę tokią, kokia ji iš tik- 
rųjų yra, nei padidindamas ją, nei sumenkindamas. 
Kiekvieną iš tų dalykų galima daryti turint tam tikrą 
tikslą arba be jokio tikslo. Kai žmogus neturi kokio 
specialaus tikslo, jis kalba, veikia ir gyvena taip, kaip 
jo būdas jam liepia. Nenuoširdumas jau pats savaime 
yra blogas, žemas ir smerktinas dalykas, o nuoširdu- 
mas — kilnus ir vertas pagyrimo. Todėl reikia pagirti 
tą, kuris, laikydamasis vidurio, atvirai sako tiesą, O 
apsimetėliai yra smerktini, ypač pagyrūnas. 

Pakalbėkime apie juodu abu, bet pirmiausia apie 
tą, kuris atvirai sako tiesą. Čia nekalbame apie tą, ku- 
ris sandėriuose laikosi duoto žodžio, taigi apie tai, kas 

jau kitai dorybei, bet kalbame apie tą žmogų, kuris ta- 
da, kai tokie dalykai neįsimaišo, ir žodžiais, ir dar- 
bais yra tiesus tik todėl, kad jo yra tokia nuostata. Jį 
galėtume pavadinti padoriu žmogumi. Mat tiesus žmo- 
gus, kuris sakys tiesą ir tais atvejais, kai nėra jokio 
skirtumo, ar sakysi tiesą, ar nesakysi, tuo labiau sa- 


kys tiesą tais atvejais, kai toks skirtumas yra: jis vengs 
melo kaip paniekos verto dalyko, nes jis jau vengė me- 
lo kaip tokio. Tokį žmogų reikia pagirti. Nuo tiesos jis 
veikiau nukrypsta tuo, kad per mažai pasako — toks 
elgesys yra taktiškas, nes perdėjimas žmones blogai 
nuteikia. 

Tas, kuris be jokio tikslo dedasi esąs žymesnis ne- 
gu yra iš tikrųjų, nėra vertas žmogus — kitaip jis ne- 
simėgautų apsimetinėdamas, bet jis yra veikiau tuščias 
negu blogas. Jeigu jis apsimeta siekdamas tam tikro 
tikslo, tai bus pagyrūnas, bet ne toks jau blogas, jeigu 
jis šitokiu būdu norės įgyti gerą vardą arba garbę. Bet 
jeigu jis tai darys dėl pinigų arba dėl kokių nors pi- 
niginių reikalų, tai bus visai nepadoru. Prisiminkime, 
kad ne tas yra pagyrūnas, kuris turi tik galimybę toks 
būti, o tas, kuris pasiryžta atitinkamai veikti — nuosta- 
ta ir pasiryžimas jį padaro tokį. Panašiai ir melagis: 
vienas meluoja todėl, kad jam tai malonu, o kitas — 
kad siekia pelno arba gero vardo. Tas, kuris pagyrūniš- 
kai elgiasi siekdamas gero vardo, sau prisiskiria tokius 
dalykus, dėl kurių jam pripažįstamas geras vardas ir 
teikiama didelė garbė, o tas, kuris siekia pelno, dedasi 
turįs tai, iš ko gali turėti apčiuopiamos naudos jo ar- 
timieji ir ko stokojant yra nesunku nuslėpti, pavyz- 
džiui, žynio, išminčiaus, gydytojo sugebėjimų. Todėl 
dauguma pagyrūnų apsimeta išmaną tokius dalykus 
ir jais giriasi — mat jiems būdingos ką tik minėtos 
savybės. 

Tie, kurie apsimeta kukliais, daro geresnį įspūdį, nes 
jie sumenkina pranašumus. Jie taip kalba ne dėl pelno, 
o tik vengdami to, kas didu. Ir jie neigia turį tai, 
kas yra vertinga ir garbinga, — taip elgėsi Sokratas. O 
tie, kurie apsimeta neturį net visai menkų ir visiems 
matomų pranašumų, vadinami mulkiais, — jie verti pa- 
niekos. Kartais toks elgesys atrodo esąs pagyrūniškas, 
kaip, pavyzdžiui, spartiečių drabužiai !!. Juk pagyrūniš- 
ka ne tik pervertinti, bet ir per daug nuvertinti. Ta- 
čiau tie, kurie tik saikingai apsimeta kukliais ir nesi- 
kuklina dėl dalykų, kurie yra banalūs ir aiškiai visiems 

matomi, daro gana malonų įspūdį. Pagyrūnas yra tie- 
saus žmogaus priešingybė, nes jis blogesnis už tą, ku- 
ris apsimeta kukliu. 

8. Kadangi gyvenime būna poilsio valandėlių, kurias 
užpildo pramogos ir žaidimai, tai ir čia reikia mokėti 
bendrauti taktiškai, žiūrėti, ką dera kalbėti ir kaip 

11284 kalbėti, panašiai ir ko klausytis. Svarbu, kokioje drau- 
gijoje esi ir ką girdi. Aišku, kad ir čia būna perteklius 
ir stoka vidurio atžvilgiu. Tie, kurie viršija saiką juo- 
kus krėsdami, yra juokdariai ir primityvūs, nes jie vi- 
sokiais būdais stengiasi sukelti juoką; jiems svarbiau 
prajuokinti žmones negu mandagiai pajuokauti neuž- 
gaunant to, iš kurio juokiamasi. O tie, kurie ir patys 
nemoka prajuokinti, ir raukosi, kai kiti juokus krečia, 
yra nuobodūs ir stuobriai. Tie, kurie taktiškai juokauja, 
vadinami linksmais draugijoje arba mitriais gerąja to 
žodžio prasme. Toks jų mitrumas rodo jų charakterio 
mitrumą — kaip iš kūno judesių sprendžiame apie kū- 
ną, taip nustatome ir charakterio mitrumą. Kadangi juo- 
kas paplitęs visur ir dauguma žmonių žaidimais ir juo- 
kavimu mėgaujasi labiau negu dera, tai ir tokie šai- 
pūnai būna vadinami linksmais draugijoje, net puikiais 
žmonėmis. Bet kad jie skiriasi nuo pastarųjų, ir smar- 
kiai, aišku iš to, ką pasakėme. 

Vidurio nuostatai būdingas ir mandagumas. Man- 
dagaus žmogaus ypatybė yra sakyti tokius dalykus, ko- 
kie pritinka doram ir kilniam žmogui, ir tokių dalykų 
klausytis. Yra dalykų, kuriuos mandagus žmogus su- 
geba pasakyti ir išklausyti su jumoru, o kilnaus žmogaus 
juokavimas skiriasi nuo žemo žmogaus, panašiai skiriasi 
ir išauklėto žmogaus juokas nuo neišauklėto. Tai galima 
pastebėti senose ir naujose komedijose: senosios kome- 
dijos poetai juoku laikydavo nešvankumą, o naujosios 
komedijos poetai — veikiau mandagią užuominą. Pa- 
dorumo atžvilgiu tai nemažas skirtumas. 

Tad kaip apibūdinti gerą šaipūną? Ar jį laikyti geru 
dėl to, kad jis kalba taip, kaip tinka padoriam žmo- 
gui, ar dėl to, kad neįžeidžia to, kurį pašiepia, o gal 

142 Net džiugina? O gal tokius dalykus sunku apibrėžti? 


Juk vieniems vieni dalykai yra malonūs arba neken- 
čiami, o kitiems — visai kiti. 

Panaši problema kyla ir dėl to, ką reikia išklau- 
syti. Mat kai žmogus pajuokų noriai klausosi, tai at- 
rodo, kad ir jis pats yra jų bendraautoris. Žinoma, 
satyrikas ne viską sau leis, nes išjuokimas yra tam 
tikras pažeminimas, o įstatymų leidėjai kai ką drau- 
džia įžeidinėti, — jie turėtų taip pat drausti ir kai kurias 
satyros formas. Subtilus ir kilniaširdis žmogus taip ir 
elgsis — jis pats sau yra įstatymas. Toks yra tas, kuris 
laikosi vidurio— vis tiek, ar jį vadinsime mandagiu, 
ar linksmu draugijoje. O grubus juokdarys neįstengia 
sutramdyti savo noro juokinti: jis nesigailės nei kitų, 
nei savęs paties, jeigu tik tuo galės sukelti juoką. Jis 
kalbės tokius dalykus, kokių padorus žmogus negalėtų 
kalbėti — kai ko net nenorėtų girdėti. Mulkis tokiems 
dalykams visai netinka. Pats niekuo neprisidėdamas, jis 
tik raukysis dėl visko. Atrodo, kad gyvenime poilsis 
ir pramogos žmonėms yra būtini. Taigi gyvenime yra 
trys vidurio nuostatos — mes jas aptarėme. Jos visos 
susijusios su mūsų kalbomis ir veiksmais bendraujant 


su kitais žmonėmis. Jos skiriasi viena nuo kitos tuo, 


kad viena liečia tiesą, o kitos dvi — malonumą. Iš tų, 
kurios liečia malonumą, viena susijusi su žaidimais, o 
kita — su kitais visuomeninio gyvenimo santykiais. 
9. Apie drovumą nedera kalbėti kaip apie kokią do- 
rybę,— jis panašesnis į jausmą negu į nuostatą. Jį api- 
būdina kaip baimę dėl savo gero vardo. Jis pasireiškia 
panašiai kaip baisių dalykų baimė. Mat drovėdamiesi 
žmonės nurausta, o bijodami mirties — išblykšta. Abiem 
atvejais čia reiškiasi kūniški dalykai, o tai veikiau 
būdinga išgyvenimams, bet ne nuostatai. Ne kiekvie- 
nam amžiui pritinka šis išgyvenimas, o tik jaunystei. 
Mes manome, kad jaunuoliai turėtų būti drovūs, nes 
jie gyvena jausmais ir todėl daug kur klysta; — drovu- 
mas galėtų juos nuo to suturėti. Mes ir giriame tuos 
jaunuolius, kurie yra drovūs, bet seno žmogaus niekas 
nepagirs už tai, kad jis linkęs drovėtis. Mes manome, 
kad senas žmogus nieko neturėtų daryti, ko reikėtų 

gėdytis. Juk ir padorus žmogus nebūna drovus, nes 
drovumas kyla iš blogų darbų, o tokių niekada nerei- 
kia daryti. Nors vieni veiksmai yra iš tikrųjų gėdin- 
gi, o kiti tik todėl, kad žmonės taip mano, tai nesvar- 
bu: nei vienų, nei kitų nereikia daryti, tada nereikės 
drovėtis. Tačiau blogo žmogaus ypatybė yra daryti ką 
nors bloga. Bet jei kas, sugebėdamas gėdytis, padaręs 
ką nors gėdinga drovėtųsi ir dėl to manytų esąs pa- 
dorus žmogus, būtų nesąmonė. Juk drovumo jausmas 
patiriamas dėl savanoriškų veiksmų, 0 padorus žmogus 
niekuomet nedarys nedorų darbų. Galėtum manyti, kad 
drovumas yra padorus dalykas: juk jei darysi blogai, 
gėdysies. Bet dorybės yra kas kita. Jeigu gėdos netu- 
rėjimas, t. y. nesigėdijimas daryti blogus darbus, yra 
blogas dalykas, tai dėl to gėdinimosi daryti tokius dar- 
bus dar negalima laikyti padorumu, nes ir susivaldy- 
mas yra ne dorybė, o tik kažkas mišraus. Apie tai 
vėliau pakalbėsime. O dabar kalbėkime apie teisingu- 
mą. 


PENKTA KNYGA 


Pažiūrėkime, kokiais veiksmais reiškiasi teisingumas 
ir neteisingumas, kokios rūšies vidurys yra teisingumas 
ir kokių kraštutinumų jis yra vidurys. Mes tyrinėsime 
tokiu pačiu metodu, kaip ir iki šiol. 

Matome, kad teisingumu visi nori laikyti tokią nuos- 
tatą, dėl kurios žmonės sugeba daryti tai, kas teisinga, 
dėl kurios jie teisingai elgiasi ir trokšta teisingumo. 
Panašiai ir neteisingumas yra nuostata, dėl kurios žmo- 
nės elgiasi nedorai ir trokšta neteisingumo. Tegul šis 
teiginys iš pradžių bus mums pagrindu. 

Mokslas ir sugebėjimai yra kas kita nei nuostata. 
Mat ir tas pats mokslas, ir tas pats sugebėjimas gali 
aprėpti priešybes, o nuostata, jeigu ji yra viena iš dvie- 
jų priešybių, negali sukelti priešybei būdingų reiški- 
nių!. Antai iš sveikatos neatsiranda nieko jai priešin- 
go, tik tai, kas sveika. Juk sakome: „iš eisenos [spren- 


džiant], žmogus yra sveikas“, kai matome, kad jis eina 
taip, kaip gali eiti tik sveikas žmogus. 

Dažnai nuostata išryškėja [gretinant ją] su priešin- 
ga nuostata, ir dažnai nuostatos pasidaro aiškios iš tų 
dalykų, iš kurių jos susideda. Juk jeigu aiškiai mato- 
me, kokia yra gera kūno būklė, kartu paaiškėja tai, 
kokia yra bloga kūno būklė; taip pat iš duomenų, iš 
kurių susideda gera kūno būklė, paaiškėja ir gera kūno 
būklė, o iš jos — ir paskiri tos geros būklės elementai. 
Mat gerą kūno būklę rodo jo stamantrumas, o blogą 
kūno būklę parodo jo liaunumas; kita vertus, gera kū- 
no būklė suteikia jam stamantrumą. Paprastai būna 
taip: jeigu vieną iš dviejų priešybių nusakome daugia- 
reikšmiškai, tai ir kitą taip pat apibrėžiame daugiareikš- 
miškai, pavyzdžiui, jei teisingumą nusakome daugia- 
reikšmiškai, tai ir neteisingumą. 


Teisingumas ir neteisingumas yra daugiareikšmiai, 


bet kadangi čia reikšmės, kurias apima viena sąvoka, 
yra gana artimos, tai daugiaprasmiškumą būna sunku 
pastebėti — lengviau pastebime tada, kai reikšmės bū- 
na labiau viena nuo kitos nutolusios, pavyzdžiui, žodžio 
„Taktas“ dvireikšmiškumą — čia jau ir išvaizda visai 
skirtinga: raktas po gyvūnų kaklu [raktikaulis] ir rak- 
tas durims rakinti. 

Imkime įvairias teiginio „žmogus yra neteisingas“ 
reikšmes. Neteisingas yra tas, kuris nesilaiko įstatymų, 
kuris yra savanaudis, kuris pažeidžia piliečių lygybę. 
Iš to aišku, kad teisingas žmogus gerbs įstatymus ir pi- 
liečių lygybę. Taigi teisingumas yra įstatymų ir lygy- 
bės gerbimas, o neteisingumas — įstatymų ir lygybės 
nepaisymas. 

Kadangi neteisingas žmogus yra savanaudis, jis sie- 
kia gėrybių, bet ne visų, o tik tų, kurios susijusios su 
sėkme ir nesėkme; apskritai gėrybės jau pačios savaime 
yra vertingos, bet paskiram žmogui jos ne visuomet 
būna vertingos. Žmonės jų trokšta ir vaikosi. Tai ne- 
gerai. Jie turėtų trokšti, kad vertybės, kurios savaime 
yra vertingos, būtų ir jiems patiems vertingos, 0 paškti 
pasirinkti siekti tų, kurios jiems yra tikrai vertingos ?. 

Neteisingas žmogus ne visada pasirenka tai, kas yra 
daugiau, kartais — tai, kas yra mažiau, jeigu tik da- 
lykas yra savaime blogas. Bet kadangi atrodo, jog ma- 
žesnė blogybė jau yra kažkas gero, atseit gėrybė, o 
savanaudis siekia gėrybių, tai todėl jis ir yra savanaudis. 
Neteisingas žmogus nepaiso ir lygybės — ji apima abu 
dalykus, t. y. turtų lygybę ir teisių lygybę, ir lygiai 
abu išreiškia, 

Kadangi tas, kas nepaiso įstatymų, yra neteisingas, 


' o kuris paiso — teisingas, tai visa, kas sutinka su įsta- 


tymais, yra vienaip ar kitaip teisinga. Taigi visa, kas 
įstatymų leidėjų yra nustatyta, turi įstatymo galią, ir 
kiekvieną iš tų nuostatų vadiname teisingu. O įstaty- 
mai apima visą gyvenimą. Jų tikslas yra arba visų pi- 
liečių bendra gerovė, arba tik kilmingųjų, arba tik tų, 
kurie pasižymi arba dorybėmis, arba kuo nors kitu. 
„Todėl vienu atžvilgiu teisingais laikome veiksmus, ku- 
rių tikslas yra sukurti ir išsaugoti laimę ir visa, kas ją 
sudaro, visai piliečių bendruomenei. Įstatymas liepia 
atlikti darbus, kurie dera narsiam vyrui, taigi nepasi- 
traukti iš rikiuotės, nebėgti, nemesti ginklų, taip pat 
elgtis kaip dera santūriam žmogui, t. y. nesvetimote- 
riauti, visur laikytis saiko, taip pat elgtis kaip dera 
romiam žmogui, antai nemušti kito, neįžeidinėti; pa- 
našiai jis liepia ir kitų dorybių ir nedorybių atžvilgiu: 
tą įsako, tą uždraudžia; jei įstatymas geras, įsako tei- 
singai, o jei paskubomis išleistas — nelabai gerai. Šia 
prasme teisingumas yra tobula dorybė, bet ne apskritai, 
o kito [piliečio] atžvilgiu. Todėl- teisingumas yra lai- 
komas didžiausia iš visų dorybių —,nei rytinė, nei 
vakarinė žvaigždė nėra tokia nuostabiai puiki" 3. Ir 
priežodis sako: „Teisingumas — tai visos dorybės kar- 
tu“. Tai — itin tobula dorybė, nes ji yra betarpiškas 
tobulos dorybės pasireiškimas; ji yra tobula dėl to, 
kad tas, kuris ją turi, gali ją panaudoti ne tik sau pa- 
čiam, bet ir kito atžvilgiu. Mat dauguma žmonių dorybe 
gali pasinaudoti tik savo pačių reikaluose, o kitų žmo- 
nių atžvilgiu — negali. Todėl teisingi yra Bianto' žo- 
džiai, kad „valdžia parodo žmogų“, nes tas, kas užima 


valdžios vietą, jau palaiko santykius su kitais ir veikia 1130a 


visuomenėje. Kaip tik dėl tos priežasties teisingumas 
atrodo esąs svetimas gėris — tik jis vienas iš visų 
dorybių, nes jis reiškiasi kito atžvilgiu, jis daro tai, kas 
naudinga kitam — valdovui arba paprastam piliečiui. 
Blogiausias yra tas, kuris ir dėl savęs paties, ir dėl 
savo draugų naudojasi nedorybe, o geriausias — tas, 
kuris dorybe naudojasi ne dėl savęs paties, o dėl kito, 
nes tai yra sunku. Šia prasme teisingumas yra ne do- 
rybės dalis, o visa dorybė. Ir jo priešybė — neteisin- 
gumas — ne nedorybės dalis, o visa nedorybė. Kuo 
skiriasi viena nuo kitos ši dorybė ir ši teisingumo for- 
ma, aišku iš to, kas čia buvo pasakyta: iš esmės jos abi 
yra tapačios, bet skiriasi tuo, kad teisingumas reiškiasi 
kito atžvilgiu, o dorybė yra [sielos] nuostata apskritai. 

2. Bet mes tiriame teisingumą kaip dalinį dorybės 
pasireiškimą. Mes teigiame, kad toks teisingumas eg- 
zistuoja. Panašiai tiriame ir neteisingumą kaip dalinį 
[nedorybės| pasireiškimą. Kad jis egzistuoja, rodo štai 
kas: kai kas nors nedorai elgiasi dėl kitų nedorybių, 
elgiasi neteisingai, bet nesiekia daugiau turėti, t. y. 
nėra savanaudis, — jei, pavyzdžiui, iš bailumo pameta 
skydą arba dėl savo sunkaus būdo ką nors žodžiu už- 
gauna, arba dėl šykštumo nepadeda kitam pinigais. 
Bet tada, kai jis nori daugiau turėti, t. y. yra savanau- 
dis, jis nusikalsta ne kuria nors iš čia minėtų nedory- 


bių, juo labiau ne visomis, o tam tikra nedorybe —" 


neteisingumu, ir mes jį už tai peikiame. Vadinasi, yra 
kita neteisingumo rūšis kaip viso neteisingumo dalis — 
tarsi kokia atraiža viso to, kas neteisinga ir prieštarauja 
įstatymams. Be to, jei kas svetimoteriauja dėl pelno 
ir už tai gauna pinigų, o kitas — tik dėl aistros ir turi 
nuostolių, be to, dar yra ir baudžiamas, tai pastarasis 
laikomas ištvirkusiu, bet ne savanaudžiu, pirmasis — 
neteisingu, bet ne ištvirkusiu — aišku, dėl to, kad jis 
tai darė dėl pinigų. Toliau. Visus kitus neteisingus 
veiksmus- galime aiškinti kokia nors nedorybe, antai 
jei svetimoteriavo — ištvirkimu, jei paliko kovos drau- 
gą — bailumu, jei kitą sumušė — pykčiu. Bet jei pasi- 

pelnė, neaiškinsime jokia kita nedorybe, o tik neteisin- 
gumu. Iš to aišku, kad, šalia visiško neteisingumo, yra 
kitas — dalinis neteisingumas, kuris vadinamas taip 
pat, nes pagal apibrėžimą priklauso tai pačiai giminei. 
Tos abi neteisingumo formos reiškiasi tik kitų žmonių 
atžvilgiu, bet viena iš jų liečia arba garbę, arba pini- 
gus, arba saugumą, arba tai, ką galėtume pavadinti 
vienu žodžiu, jei būtų toks žodis, kuris visa tai apim- 
tų — ji kyla iš malonumo, kurį teikia pelnas; o kita 
pasireiškia visuose tuose dalykuose, kurie sudaro doro 
žmogaus veiklą. 

Taigi aišku, kad yra ne viena teisingumo forma — 
jų yra daugiau, ir kad greta visa apimančios dorybės 
yra dar kita dorybės forma. Tad reikia nustatyti, kas 
ji yra ir kokia. Nustatėme, kad neteisingumas yra nu- 
sikaltimas įstatymams ir lygybei, o teisingumas — įsta- 
tymų ir lygybės gerbimas. Taigi anksčiau minėtasis 
neteisingumas yra nusikaltimas įstatymams. Bet kadan- 
gi nusikaltimas lygybei ir įstatymams yra ne tas pat, 
o taip susiję tarpusavyje, kaip dalis su visuma, — kiek- 
vienas nusikaltimas lygybei yra kartu ir nusikaltimas 
įstatymams, bet ne kiekvienas įstatymų pažeidimas yra 
ir lygybės pažeidimas. Todėl ir tai, kas neteisinga, ir 
pats neteisingumas nėra tapatūs įstatymų pažeidimui, 
bet skiriasi nuo jo kaip dalis nuo visumos, nes neteisin- 
gumas šita prasme yra visa apimančio neteisingumo 
dalis,— atitinkamai ir teisingumas šita prasme yra 
ano visa apimančio teisingumo dalis. Todėl mums rei- 
kia pakalbėti ir apie dalinį teisingumą bei neteisin- 
gumą, ir ta pačia prasme apie tai, kas teisinga ir kas 
neteisinga. 

Mes atidėsime į šalį tą teisingumą, kuris priklauso 
visa apimančios dorybės sričiai ir pasireiškia jos vei- 
kimu kito naudai, ir tą neteisingumą, kuris atitinkamai 
pasireiškia kaip nedorybės veikla. Aišku, kaip reikia 
apibrėžti to, kas teisinga ir kas neteisinga, sąvokas. 
Mat beveik visi veiksmai, kuriuos atliekame pagal įsta- 
tymus, kyla iš tos visa apimančios dorybės. Juk įsta- 
tymas liepia gyventi pagal visas dorybes ir draudžia 


veikti pagal kiekvieną iš nedorybių. Bet paskiri veiks- 
mai, kurie įgyvendina visa apimančią dorybę, sutam- 
pa su įstatymų nuostatais dėl auklėjimo visuomenės 
labui. Tačiau dėl paskirų žmonių auklėjimo, dėl kurio 
žmogus apskritai tampa dorybingas, reikės vėliau aiš- 
kiai nustatyti, ar jis priklauso auklėjimui, ruošiančiam 
žmogų valstybei, ar kokiam kitam. Juk turbūt yra ne 
visai tas pat būti dorybingu žmogumi ir būti geru pi- 
liečiu. 

Dalinio teisingumo (taip pat ir to, kas teisinga) yra 
dvi pagrindinės rūšys: viena iš jų reiškiasi dalijant 
garbę, pinigus arba kitas dalijamas vertybes, kurios 
tenka gerai tvarkomos valstybės piliečiams. Čia gali 
atsitikti, kad vienas gaus lygiai tiek, kiek kitas, arba 
nelygiai. Antrosios rūšies teisingumas žiūri, kad sutar- 
tys tarp žmonių būtų teisėtai sudaromos. Jos yra dve- 
jopos: savanoriškos sutartys ir nesavanoriškos; savano- 
riškos — tokios kaip, pavyzdžiui, pardavimas, pirkimas, 
skolinimasis, laidavimas, skolinimas, pinigų pasidėjimas 
ir nuoma. Jos vadinamos savanoriškomis todėl, kad 
kyla iš savanoriško susitarimo. Iš nesavanoriškų vienos 
yra slaptos, kaip, pavyzdžiui, vogimas, svetimoteria- 
vimas, nuodijimas, sąvadavimas, svetimų vergų tvirki- 
nimas, nužudymas iš pasalų, neteisingas liudijimas; ki- 
tos būna smurtinės, pavyzdžiui, kūno sužalojimas, įka- 

linimas, nužudymas, apiplėšimas, suluošinimas, šmeiži- 


mas, išplūdimas. 

3. Kadangi neteisingas žmogus pažeidžia lygybę, o 
neteisingas veiksmas rodo nelygybę, tai aišku, kad 
turi būti ir tam tikras nelygybės vidurys. Tai yra ly- 
gybė, nes jeigu veiksmo atžvilgiu yra daugiau ir ma- 
žiau, tai yra ir lygu. Taigi, jeigu tai, kas neteisinga, 
yra nelygu, tai, kas teisinga, bus lygu. Šitai visiems 
yra aišku ir be įrodymų. O jeigu tai, kas lygu, yra 
vidurys, ir tai, kas teisinga, bus tam tikras vidurys. 
Bet tai, kas lygu, numato bent du dalykus. Todėl tai, 
kas teisinga, būtinai turi būti ir vidurys, ir tai, kas ly- 
gu, be to, kieno nors atžvilgiu. Kaip vidurys jis turi 
būti viduriu tarp tam tikrų dalykų — tarp to, kas yra 


149 


per daug, ir to, kas per mažai; kaip lygybė — dviejų 
dalykų lygybė, o kaip teisingumas jis turi būti teisin- 
gumu tam tikriems žmonėms. 

Taigi tai, kas teisinga, numato bent keturis daly- 
kus, nes yra du žmonės, kuriems jis yra tuo, kas tei- 
singa, ir du dalykai, kurių atžvilgiu pasireiškia tai, kas 
teisinga. Lygybė bus ta pati ir žmonėms, ir dalykams, 
nes kaip tarpusavyje susiję dalykai, taip bus susiję ir 
žmonės. Juk jeigu žmonės bus nelygūs, jie ir negaus 
po lygiai —— dėl to kyla ginčai ir vaidai, kai lygūs 
žmonės gauna nelygiai arba nelygūs — po lygiai. Tai 
aišku ir iš vertumo sąvokos. Mat visi sutinka, kad tei- 
singai dalijant būtina atsižvelgti į tam tikrą vertumą, 
bet ne visi vertu laiko tą patį dalyką: demokratijos 
šalininkai juo laiko laisvę, oligarchijos šalininkai — 
turtą arba kilmingumą, aristokratai — dorybę ?. 

Taigi tai, kas teisinga, yra proporcinga. Proporcin- 
gumas būdingas ne tik skaičiui, susidedančiam iš vie- 
netų, bet ir apskritai skaičiui. Mat proporcija yra san- 
tykių lygybė ir numato bent keturis narius. Aišku, kad 
netolydi proporcija turi keturis narius, bet keturis turi 
ir tolydi proporcija. Juk ji vietoj dviejų naudojasi vie- 
nu nariu ir du kartus, pavyzdžiui, koks yra A santykis 
su B, toks yra ir B santykis su C. Čia B yra pavartota 

1131b du kartus. Taigi, jei B bus paminėta du kartus, bus jau 
* keturi proporcijos nariai. 

Ir tai, kas teisinga, turi bent keturis narius, ir san- 
tykis yra toks pat, nes juk jie suskirstyti į žmones ir 
daiktus. Vadinasi, koks yra A santykis su B, toks yra 
C santykis su D, o sukeitus vietomis — koks yra A 
santykis su C, toks yra B santykis su D. Taigi toks pat 
yra visumos santykis su visuma. Šitokia sąsaja sudaro- 
ma dalijant, ir jeigu nariai bus šitaip išdėstyti, bus 
teisinga sąsaja. Todėl nario A susiejimas su C ir B su- 
siejimas su D yra teisingas dalijimas, o tai, kas teisinga, 
yra vidurys. Neteisinga bus tai, kas pažeidžia propor- 
ciją, nes tai, kas proporcinga, yra vidurys, o tai, kas 

150 teisinga, — proporcinga. 


Matematikai tokią proporciją vadina geometrine, nes 
geometrinės proporcijos visuma taip santykiauja su 
visuma, kaip paskiras narys su kitu nariu. Bet ši pro- 
porcija nėra tolydi, nes čia nėra vieno, kartu daiktui 
ir žmogui atstovaujančio, sau tapataus nario. 

Taigi tai, kas teisinga, yra proporcingumas, o tai, 
kas neteisinga, pažeidžia proporcingumą. Todėl būna 
taip, kad vienas proporcijos narys padidinamas, o ki- 
tas — sumažinamas; taip būna ir gyvenime: neteisin- 
gasis gauna per daug dalijamos gėrybės, skriaudžiama- 
sis — per mažai, Blogybės atveju būna atvirkščiai: 
mažesnė blogybė, palyginti su didesne, yra geras daly- 
kas — juk verčiau pasirinkti mažesnę blogybę negu 
didesnę, o tai, ką verta pasirinkti, jau yra geras daly- 
kas; tai, ką dar labiau vertėtų pasirinkti, yra dar ge- 
resnis dalykas. 

4. Tai tokia yra viena to, kas teisinga, atmaina. Dar 
lieka apžvelgti kitą atmainą — reguliuojamąją. Ji reiš- 
kiasi žmonių sutartyse — ir savanoriškose, ir nesavano- 
riškose. Šita teisingumo atmaina yra kitokia negu anks- 
čiau aptartoji. Mat teisingumas, kuris dalija visuome- 
nines gėrybes, tai daro pagal jau minėtąją geometrinę 
proporciją. Net ir tada, kai dalijami pinigai iš bendrų 
išteklių, reikės laikytis tos pačios proporcijos, kurią 
sudaro indėliai. O neteisingumas, kuris yra šios teisin- 
gumo atmainos priešybė, pažeidžia proporciją. 

Teisingumas, kuris būdingas žmonių sutartims, yra 
tam tikra lygybė, o neteisingumas — tam tikra nelygy- 
bė, bet tai yra lygybė ne pagal aną proporciją, o pagal 
aritmetinę 9. Juk nėra jokio skirtumo, ar geras Žmogus 
apgavo blogą, ar blogas — gerą arba ar svetimoteriavo 
geras, ar blogas. Įstatymas atsižvelgia tik į padarytos 
žalos skirtumą, o abu dalyvius laiko lygiais nepriklau- 
somai nuo to, kad vienas nusikalto, o kitas nukentėjo, 
vienas padarė nuostolį, o kitas jį patyrė. Todėl teisėjas 
mėgina šitą neteisingumą — lygybės pažeidimą — iš- 
lyginti. Juk net tais atvejais, kai vienas patiria smū- 
gius, o kitas muša, vienas žudo, o kitas žūva, kančia 
ir veiksmas yra nelygios dalys, bet teisėjas mėgina 

nuostolį ir naudą išlyginti, todėl šiek tiek atima iš gau- 
to pelno. Tokiais atvejais apskritai vartojamas žodis 
„pelnas“, nors kai kuriems paskiriems atvejams jis ne- 
tinka, pavyzdžiui, tam, kuris mušė, taip pat žodis „nuos- 
tolis" tam, kuris buvo sumuštas. Bet tada, kai nustato- 
mas patirtos skriaudos dydis, sakoma „nuostolis“ ir 
„pelnas“ 7, 

Taigi viduryje tarp to, kas per daug ir kas per 
mažai, yra tai, kas lygu. Pelnas ir nuostolis yra prie- 
šingais atžvilgiais per daug ir per mažai: pelnas — tai 
per daug naudos ir per mažai nuostolio, o jo priešy- 
bė — nuostolis. Vidurys tarp jų yra tai, kas lygu — jį 
mes vadiname teisingumu. Tad teisingumas kaip re- 
guliuotojas yra ne kas kita kaip vidurys tarp nuosto- 
lio ir pelno. 

Todėl kai žmonės susivaidija, ieško teisėjo pagalbos, 
o eiti pas teisėją — tai eiti pas teisingumą. Mat teisė- 
jas nori būti tarsi įkūnytas teisingumas. Ir ieško teisėjo 
kaip žmogaus, esančio viduryje, — kai kur jį ir vadina 
tarpininku: mat tikisi pasieksią teisingumą, jei gaus tai, 
kas yra viduryje. Taigi teisingumas yra vidurys, nes ir 
teisėjas yra vidurys. Teisėjas vėl atkuria lygybę, pa- 
našiai kaip jeigu kas nors, padalijus liniją į dvi nely- 
gias dalis, atimtų tą ilgesnės dalies atkarpą, kuri prasi- 
kiša už linijos vidurio, ir pridėtų prie trumpesniosios 
dalies. O kai visuma yra dalijama į dvi lygias dalis, 
tada sakoma, kad kiekvienas gavo savo dalį, jei abu 
gauna po lygiai. 

Taigi, kas lygu, yra vidurys pagal aritmetinę pro- 
porciją tarp to, kas per daug, ir to, kas per mažai. To- 
dėl ir to, kas teisinga, pavadinimas (dikaion) kilo iš 
„dalyti pusiau" (dicha), tarsi kas norėtų sakyti dichaion 
ir teisėją (dikastės) vadintų dichastes [„dalytoju pu- 
siau"]Š. Juk jeigu bus duoti du lygūs dydžiai ir, iš 
vieno atėmę dalį, pridėsime ją prie kito, tai tas dydis 
padidės dviem dalimis. O jeigu tik atimtume, bet prie 

1132b kito nepridėtume, tai tas padidėtų tik viena dalimi. Tai- 
gi jis pasidarytų viena dalimi didesnis už vidurkį, o 
152 Vidurkis pasidarytų viena dalimi didesnis už sumažin- 


tąjį dydį. Iš to paaiškėja, kiek turime atimti iš to, kuris 
pasidarė didesnis, ir kiek pridėti prie to, kuris pasida- 
rė mažesnis: prie to, kuris sumažėjo, reikia pridėti tiek, 
kick jį viršija vidurkis, o iš didesniojo reikia atimti 
tiek, kiek jis viršija vidurkį. Pavyzdys: tegul [atkarpos] 
aa, bb, cc bus lygios. Iš aa atimkime atkarpėlę ae, tą 
ae pridėkime prie cc ir pažymėkime cd; tada visa [at- 
karpa] dcc viršys ea atkarpėlėmis cd ir cf. Taigi dcc 
taps didesnė už bb atkarpėle cd?. 

[Panašiai ir dėl kitų menų: jie žūtų, jei tam tikru 
mastu ir tam tikru būdu veikiančio prado nepriimtų 
atitinkamu mastu ir atitinkamu būdu poveikį patirian- 
tis pradas.] š 

Sąvokos „pelnas“ ir „nuostolis“ kilo iš savanoriško 
pasikeitimo gėrybėmis. Mat turėti daugiau negu iš pra- 
džių turėjai vadinama „gauti pelną“, o turėti mažiau 
negu iš pradžių turėjai — „patirti nuostolį". Taip būna 
perkant, parduodant ir visais kitais atvejais, kai įsta- 
tymas nedraudžia. Kai nebūna nei padidėjimo, nei su- 
mažėjimo, o lieka tiek, kiek buvo įdėta pinigų, tada 
sakoma, kad „atgavo savo pinigus“ be pelno ir nuosto- 
lio. Taigi teisingumas yra vidurys tarp pelno ir nuos- 
tolio nesavanoriškų mainų atveju; tai reiškia: ir prieš 
[mainus], ir po jų turėti lygią dalį. 

5. Kai kurie ir atsilyginimą laiko teisingumu. Taip 
sakydavo pitagorininkai !9. Jie teisingumą apibrėžda- 
vo apskritai kaip iškentėjimą to, ką kitam esi bloga 
padaręs. Bet atsilyginimas netinka nei dalijančiajam, 
nei reguliuojančiajam teisingumui, nors žmonės šitaip 
nori suprasti Radamanto !! teisingumą: 

Jei, ką padarė, iškęstų patsai, tai būtų teisinga. 


Bet čia daug prieštaravimų; antai jei valdžios žmo- 
gus ką nors sumuša, tai pastarojo negalima už tai su- 
mušti, bet jei kas sumuša valdžios žmogų, tas ne tik 
smūgius patiria, bet dar būna ir nubaustas. Be to, čia 
yra skirtumas tarp savanoriško ir nesavanoriško veiks- 
mo. Bet prekybiniuose sandėriuose šitoks teisingumas — 
t. y. atsilyginimas — veikia teigiamai, jei tik atsilygi- 

nama proporcingai, o ne laikantis lygiavos. Juk vals- 
tybė išsilaiko dėl proporcingo atsilyginimo. Mat pilie- 
čiai nori už bloga atsilyginti blogu, ir jeigu negali, tai 
jiems atrodo, kad jų visuomenė yra vergų visuomenė, 
Arba jie nori už gera geru atsilyginti, o jeigu negali, 
nėra abipusiškumo. Bet abipusiškumas ir laiko krūvoje 
visuomenę. Todėl jie stato Charičių !? šventyklą visiems 
matomoje vietoje, kad ji primintų atsidėkojimą; dė- 
kingumui būdinga atsilyginti tam, kuris padarė pas- 
laugą, ir pačiam savo ruožtu pasitarnauti. 

Proporcingą atsiteisimą laiduoja kryžminis jungi- 
masis. Imkime statybininką A, batsiuvį B, namą C ir 
apavą D. Tegul statybininkas iš batsiuvio paima jo ga- 
minius, o už tai tegul jam duoda savo gaminius *. Jei- 
gu iš pat pradžių bus [gaminių] proporcinga lygybė, 
o paskui už juos bus atsiteisiama, gausime norimą re- 
zultatą. O jei to nebus, gaminiai nebus lygūs, iš to 
nieko neišeis, nes niekas nesutrukdys vieno gaminiams 
būti vertingesniems už kito gaminius. Tad gaminių 
vertę reikia sulyginti. Panašiai ir dėl kitų menų; jie 
žūtų, jeigu tam tikru mastu ir tam tikru būdu veikian- 
čio prado nepriimtų atitinkamu mastu ir atitinkamu 
būdu poveikį patiriantis pradas. Juk tarpusavio mainai 
atsiranda ne tarp dviejų gydytojų, o tarp gydytojo ir 
žemdirbio ir apskritai tarp skirtingų ir nelygių dalinin- 
kų. Tuos skirtumus reikia sulyginti *. Todėl visa tai, 
kuo keičiamasi, kokiu nors būdu turi būti sulyginama. 
Tam tikslui atsirado pinigai: jie tam tikra prasme tapo 
tarpininkais, nes jais viskas yra matuojama — ir kas 
per daug, ir kas per mažai, ir, pavyzdžiui, koks batų 
kiekis atitinka namo arba maisto produktų vertę. Tai- 
gi skirtumą tarp statybininko ir batsiuvio turi atitikti 
toks pat skirtumas tarp tam tikro batų kiekio ir namo 
arba maisto produktų. Jei šito nebus, negalės būti nei 
mainų, nei visuomeninių santykių. Proporcingo lygia- 
vertiškumo nebus, jei tie daiktai vienu ar kitu atžvil- 
giu nebus lygūs. 

Taigi, kaip jau sakėme, visus daiktus reikia matuoti 
vienų matu, Iš tikrųjų tas matas yra poreikis — jis 


viską sujungia, nes jeigu piliečiai neturėtų poreikių 
arba nevienodai jaustų poreikius, keitimosi arba visai 
nebūtų, arba jis būtų nelygus. Tad, remiantis abipu- 
siu susitarimu, buvo išrastas poreikio pakaitalas — pi- 
nigas. Jau pats pavadinimas (nomisma) rodo, kad jis 
atsirado ne iš prigimties, o iš nuostato (nomos), ir nuo 
mūsų priklauso jį pakeisti arba išimti iš apyvartos !*. 

Atsilyginta bus tada, kai bus nustatyta lygybė — 
koks yra batsiuvio santykis su žemdirbiu, toks pat turi 
būti ir juodviejų gaminių santykis. Bet šito nereikia 
įsivaizduoti kaip proporcijos tada, kai mainai jau įvy- 
kę — tuo atveju vienas iš kraštinių narių turės pervir- 
šį į abi puses,— o tik tada, kai juodu dar turi savo 
gaminius. Tokiu atveju juodu yra lygūs ir vienas su 
kitu bendrauja, nes lygybė gali būti nustatyta. Imkime 
žemdirbį A, maisto produktus C, batsiuvį B ir jo ga- 
minius D, kurie sulyginti su C: jeigu jie negalėtų vie- 
nas kitam atsiteisti, negalėtų palaikyti santykių. Kad 
poreikis susieja bendruomenę kaip vieningą, paaiškėja 
iš to, jog tada, kai piliečiai vienas kitam nėra reika- 
lingi arba vienas iš jų nėra reikalingas kito, tarp jų 
nebūna mainų, bet mainai vyksta, kai vienas yra rei- 
kalingas to, ką turi kitas, kai jis, pavyzdžiui, leidžia 
išsivežti grūdus už vyną, kuris jam reikalingas. Čia 
turi būti sulyginama. Ė 

Dėl būsimų mainų, tai pinigas yra tarsi laidas, kad, 
reikalui esant, visada bus galima pasikeisti, nors dabar 
ir nereikia keistis. Juk davęs pinigą, už jį ir gausi ką 
nors. Tiesa, ir pinigą ištinka tas pat kaip ir kitas ver- 
tybes, nes ne visuomet jo vertė yra tokia pati. Vis 
dėlto jis geriau išlieka nepakitęs. Todėl reikia nusta- 
tyti visų keičiamų dalykų kainą. Tada visuomet bus 
galima pasikeisti, o kartu ir palaikyti santykius. Taigi 
pinigas yra tarsi vertės matas: jis visus dalykus pada- 
ro bendramačius ir sukuria lygybę. Juk be mainų ne- 
būtų tarpusavio santykių, be lygybės nebūtų mainų, 
o be galimybės matuoti nebūtų lygybės. Iš tikrųjų ne- 
įmanoma, kad tokius skirtingus dalykus būtų galima 

matuoti vienu bendru matu, bet poreikių atžvilgiu tai 
visiškai įmanoma, 

Taigi turi būti vienas bendras matavimo vienetas, 
jis turi būti pagrįstas susitarimu; todėl jis ir vadina- 
mas „pinigu“ 'Š. Jis visus dalykus padaro maluoja- 
mus — juk visi dalykai ir yra pinigais matuojami. Pa- 
vyzdžiui, A yra namas, B — dešimt minų !', C — lova. 
Jei namas yra vertas penkių minų, tai A lygu pusei 
B, t. y. penkioms minoms. Lova yra verta dešimtosios 
B dalies. Tad aišku, kiek lovų lygu namui, — penkios. 
Aišku, kad keitimasis vyko jau ir prieš atsirandant 
pinigams: juk nėra skirtumo, ar už namą duodamos 
penkios lovos, ar penkių lovų vertės pinigas. 

Jau pasakėme, kas yra teisinga ir kas neteisinga. 
Apibrėžus šiuos du dalykus ir atskyrus juos vieną nuo 
kito paaiškėjo, kad teisingumo įgyvendinimas yra vi- 
durys tarp neteisingo veiksmo ir neteisingumo paty- 
rimo, nes vienas iš tų dviejų dalykų reiškia „per daug“, 
o kitas —,,per mažai". Teisingumas yra tam tikro vidu- 
rio laikymasis, bet ne tokia prasme kaip kitos dorybės, 
nes jis yra vidurys, o neteisingumas susijęs su kraštuti- 
'mumais. Teisingumas yra tai, kas įgalina sakyti, kad 

lyra teisinga,| o dalydamas gėrybes sau ir kitam arba 
"kitiems žmonėms, jis elgiasi ne taip, kad didžiausią“ 
vertingo dalyko dalį pasiskirtų pats sau, o kitam — 
mažesnę dalį, tuo tarpu dalydamas žalingus dalykus — 
atvirkščiai, bet proporcingai duoda lygias dalis; daly- 
damas kitiems žmonėms, jis elgiasi panašiai. Neteisin- 
gumas, atvirkščiai, numato tai, kas neteisinga, t. y. 
kas per daug ir kas per mažai tiek naudingų, tiek ža- 
lingų dalykų atžvilgiu, ir nesilaiko proporcijos. Todėl 
neteisingumas yra perteklius ir stoka, nes jis yra per- 
tekliaus ir stokos priežastis — pertekliaus apskritai 
naudingų dalykų atžvilgiu ir stokos žalingų dalykų at- 
žvilgiu tada, kai žmogus turi galvoje pats save; kai 
liečiami kiti žmonės, būna panašiai, tik proporcija pa- 
„žeidžiama į vieną ar kitą pusę — taip, kaip išeina, 
Neteisingumas reiškiasi dvejopai: kai [turime] per ma- 


žai, patiriame skriaudą, o kai [turime] per daug — ne- 
dorai elgiamės. Tai tiek užteks apie teisingumą ir ne- 
teisingumą, apie vieno ir kito prigimtį ir apie tai, kas 
teisinga ir neteisinga apskritai. 

6. Kadangi galimi atvejai, kai tas, kuris elgiasi ne- 
teisingai, dar nėra neteisingas, tai klausiame: kokias ne- 
dorybes darydamas žmogus kiekvieno neteisingumo at- 
žvilgiu tampa tikrai neteisingas? Pavyzdžiui, virsta va- 
gimi, svetimoteriautoju, plėšiku. O gal čia nėra jokio 
skirtumo? Juk, pavyzdžiui, vyras gali suartėti su [ište- 
kėjusia|] moterimi žinodamas, kas ji tokia, bet ne dėl 
sąmoningo pasirinkimo: priežastis čia bus aistra. Tokiu 
atveju jis elgiasi neteisingai, bet nėra neteisingas: pa- 
vogė, bet ne vagis, svetimoteriavo, bet ne svetimote- 
riautojas. Panašiai būna ir kitais atvejais. 

Jau sakėme, koks yra atsiteisimo santykis su tei- 
singumu. Bet neužmirškime, kad tyrinėjame du da- 
lykus: teisingumą apskritai ir višuomeninį teisingumą. 
Jis sieja žmones ten, kur jie susiburia į visuomenę, 
kad gyventų uždarą savarankišką gyvenimą, — susibu- 
ria laisvi ir lygūs žmonės (lygybė čia suprantama arba 
proporcingumo, arba skaičiaus prasme !3). Kur to nėra, 
ten nėra ir žmones siejančio visuomeninio teisingumo, 
yra tik kažkas panašaus į teisingumą — teisingumas 


perkeltine prasme. Teisingumas yra ten, kur įstatymas“ 


tvarko žmonių santykius, o įstatymas yra ten, kur reiš- 
kiasi neteisingumas, nes teisėjas sprendžia apie tei- 
singumą ir neteisingumą. Kur yra neteisingumas, ten ir 
neteisingi darbai, — tiesa, ne visada ten, kur yra netei- 
singų darbų, jau yra ir neteisingumas. Neteisingai elg- 
tis — tai sau pačiam daugiau duoti gėrybių apskritai, 
o žalingų dalykų apskritai — mažiau. Todėl mes ne- 
patikime valdžios žmogui, o tik įstatymui, nes žmo- 
gus tik sau darytų gera ir virstų tironu. Valdovas yra 
teisingumo sergėtojas, o jei teisingumo, tai ir lygy- 
bės. Kadangi jis yra teisingas, tai nežiūri savo paties 
naudos, nepasiskiria sau daugiau gėrybių apskritai — 
išskyrus atvejus, kai jam tai priklauso pagal nuopel- 
nus. Tad jis darbuojasi kitų labui. Todėl, kaip jau 

anksčiau sakėme, ir teigiama, kad teisingumas yra sve- 
tima gėrybė, Už tai jam reikia atsilyginti — tai ir bus 
pagarba ir garbingos dovanos. Kam to neužtenka, tas 
virsta tironu. 

Vergvaldžio ir tėvo teisė !? yra ne toks teisingumas, 
kaip čia minėtos teisingumo atmainos; — ji tik panaši. 
Juk nėra neteisingumo apskritai mums priklausančių 
dalykų atžvilgiu, o mums priklauso vergas ir vaikas, 
kol jis sulaukia tam tikro amžiaus ir pasidaro sava- 
rankiškas, tarsi tai būtų mūsų pačių dalis. Bet sau 
pačiam niekas nedaro žalos, todėl nėra neteisingumo 
savęs paties atžvilgiu. Tad čia nėra nei visuomeninio 
teisingumo, nei neteisingumo, nes šis teisingumas re- 
miasi įstatymu ir veikia tarp žmonių, kuriems įstatymas 
yra prigimtinis dalykas. Tokie žmonės turi lygią teisę 
valdyti ir būti valdomi. Taigi teisingumas labiau galio- 
ja žmonos negu vaikų ir vergų atžvilgiu — tai bus šei- 

. mos teisingumas, bet ir jis skiriasi nuo visuomeninio 
teisingumo. 

7. Visuomeninis teisingumas yra iš dalies prigimti- 
nis, iš dalies įstatyminis. Prigimtinis teisingumas visur 

“ turi tą pačią galią, jis nepriklauso nuo to, kaip žmonės 
jį vertina. Įstatyminiam teisingumui iš pradžių nėra 
jokio skirtumo, ar nustatoma vienaip, ar kitaip, bet 
tada, kai įstatymas išleistas, jau yra skirtumas — jį 
reikia vykdyti, pavyzdžiui, kad išpirka už belaisvi turi 
būti viena mina arba kad reikia aukoti ožką, 0 ne dvi 
avis; be to, įstatymai leidžiami ir paskiriems atvejams, 
pavyzdžiui, dėl aukojimo Brasidui??, pagaliau ir dėl 
tokių dalykų, kaip liaudies susirinkimo nutarimai. 

Kai kas mano?!, kad visos teisingumo formos yra 
antrosios rūšies, nes prigimtiniai dalykai yra nekinta- 
mi ir visur turi tą pačią galią, antai ugnis dega lygiai 
taip pat šičia ir Persijoj, tuo tarpu nuomonė dėl to, kas 
yra teisinga, visų akivaizdoje keičiasi. Toks požiūris 
nevisiškai teisingas, būna ir kitaip. Dievų [pasaulyje] 
galbūt niekas nesikeičia, bet mūsų kai kurie dalykai 

nors mes ir skiriame prigimtinį dalyką nuo neprigim- 
tinio. 

Nesunku nustatyti, koks teisingumas — tų dalykų, 
kurie gali būti ir vienaip, ir kitaip sutvarkyti, atžvil- 
giu,— yra prigimtinis ir koks ne prigimtinis, bet pagrįs- 
tas įstatymu ir susitarimu; abu jie yra lygiai kintami. 
Šis teisingumo skyrimas tinka ir kitoms sritims. Antai 
dešinė ranka iš prigimties yra stipresnė, nors visi ga- 
lėtų turėti po dvi dešines rankas. O teisingumo nuos- 
tatai, atsiradę pagal susitarimą ir siekiant abipusės nau- 

aliejaus ir vyno saikai ne visur yra lygūs: pirkėjas 
mėgsta didesnį saiką, o pardavėjas — mažesnį. Pana- 
šiai ir tie teisingumo dėsniai, kurie yra ne prigimti- 
niai, o žmonių nustatyti, ne visur yra tokie pat, nes 
ir valstybinės santvarkos formos yra skirtingos, bet 
visur tik viena santvarka yra iš prigimties geriausia. 

Kiekvienas teisingumo ir įstatymo nuostatas yra 
taip susijęs su paskiru atveju, kaip tai, kas bendra, 
susiję su tuo, kas paskira: veikimo formos yra įvai- 
rios, 0 nuostatas — tik vienas, nes jis yra bendras 
[apimantis visus paskirus atvejus]. Yra skirtumas tarp 
paskiro neteisingo veiksmo ir neteisingumo, taip pat 
tarp teisingo paskiro veiksmo ir teisingumo [kaip nor- 
mos]. Tai, kas neteisinga, gali būti iš prigimties netei- 
singa arba pagal nuostatą. Kai tai, kas neteisinga, vyk- 
doma, daromas neteisingas darbas, o prieš įvykdymą 
dar nebūna neteisingo darbo, tik neteisingumas įkaip 
norma]. Tas pat ir dėl teisingo darbo, bet čia daugiau 
vartojama bendrą sąvoka „teisingas darbas“, o „tei- 
singumo darbu“ daugiau vadiname neteisingumo atitai- 
symą. Vėliau aptarsime paskirus jų atvejus, kokios yra 
jų rūšys, kiek jų yra ir kokie jų objektai. 

8. Taigi teisingumas ir neteisingumas yra tokie, kaip 
mes nusakėme. Paskiri veiksmai būna teisingi ar ne- 
teisingi tik tada, kai jie atliekami savo valia. Jeigu 
veikiama ne savo valia, veiksmai nebūna nei teisingi, 
nei neteisingi, nebent tik atsitiktinai, nes priklausomai 
nuo aplinkybių atliekami veiksmai būna teisingi ar ne- 

teisingi. Bet atliktas darbas būna teisingas ar neteisin- 
gas tik priklausomai nuo to, ar jis savanoriškas, ar 
nesavanoriškas: kai jis yra savanoriškas, jis yra smer- 
kiamas, vadinasi, ir neteisingas darbas. Todėl, jeigu ne- 
bus savanoriškumo, neteisingumo kaip normos atžvilgiu 
darbas bus neteisingas, bet jis bus atliktas ne kaip ne- 
teisingas. 

Savanorišku, kaip jau anksčiau sakiau, aš vadinu 
veiksmą, kuris priklauso nuo mūsų pačių ir kurį žmo- 
gus atlieka žinodamas ir įsisąmoninęs, kam jis skiria- 
mas, su kuo atliekamas ir kokiu tikslu, pavyzdžiui, kam 
kerta smūgį, su kuo ir kokiu tikslu; be to, tame veiks- 
me neturi būti nei prievartos, nei atsitiktinumo. Pavyz- 
džiui, jei kas, paėmęs kito ranką, smogtų su ja trečiam, 
antrasis veiktų ne savo valia, nes ne nuo jo priklau- 
sytų smūgis. Sumuštasis galėjo būti tėvas, bet mušan- 
tysis galėjo žinoti tik tiek, kad tai yra žmogus ar kas 
nors iš čia esančiųjų, bet nežinoti, kad tai tėvas. Pa- 
našiai reikia daryti skirtumą ir kalbant apie veiksmo 
tikslą ir apskritai apie visas veiksmo aplinkybes. Veiks- 
mas, atliekamas nežinant arba žinant, bet neturint ga- 
lios, arba prievarta, yra nesavanoriškas. Juk net ne- 
maža prigimtinių veiksmų mes atliekame arba patiria- 
me gerai žinodami, bet jie nėra nei savanoriški, nei 
nesavanoriški, antai pasenti, mirti. Teisinguose ir ne- 

mo momentas. Pavyzdžiui, jei kas ne savo valia, 0 iš 
baimės grąžina pas jį pasidėtus pinigus, negalima sa- 
kyti, kad jis veikė teisingai, bet tik kad atsitiktinai 
teisingai. Panašiai jei kas priverstas ir prieš savo valią 
nesugrąžina pasidėtų pinigų, negalima sakyti, kad jis 
pasielgė neteisingai ir padarė nedorą darbą, bet tik 
kad atsitiktinai neteisingai pasielgė. 

Iš savanoriškų veiksmų vienus atliekame iš anksto 
nusprendę, o kitus — nenusprendę: nusprendę atlieka- 
me tuos, kuriuos iš anksto esame apsvarstę, 0 nenu- 
sprendę — kai iš anksto neapsvarstėme. Žmonių tarpu- 
savio santykiuose reiškiasi trys kenkimo formos: tai, 
ką mes darome nežinodami, yra klaida, pavyzdžiui, jei 


paaiškėja, kad veikiantysis turėjo galvoje kitą žmogų, 
kitą reikalą, kitą priemonę ir kitą tikslą: antai jis ma- 
nė, kad į nieką nepataikys arba ne su tuo ginklu kirs, 
arba pataikys ne į tą žmogų, arba turėdamas ne tą tiks- 
lą, bet išėjo ne taip, kaip jis tikėjosi: jo tikslas buvo 
ne sužeisti, o tik kirsti vieną smūgį, arba ne tą žmogų 
[pulti] ir ne tuo ginklu. Taigi, kai nelaimė įvyksta prie- 
šingai negu buvo tikėtasi, tai tik nelaimingas atsiti- 
kimas, o kai įvyksta taip, kaip buvo tikėtasi, bet be 
blogos valios, tai yra klaida, padaryta veikiant. Žmo- 
gus padaro klaidą tada, kai veiksmo priežastis glūdi 
jame pačiame, o nelaimingas atsitikimas įvyksta tada, 
kai veiksmo priežastis yra išorinė. Kai žmogus veikia 
sąmoningai, bet iš anksto neapgalvojęs, padaromas ne- 
teisingas darbas, pavyzdžiui, kai veikiama iš pykčio 
arba kitų aistrų, kurios žmogui yra neišvengiamos ir 
kyla iš prigimties. Šitaip žmonės, darydami žalą ir klai- 
dingai elgdamiesi, atlieka nedorus ir neteisingus dar- 
bus, bet jie patys dėl to dar nėra nedori ir neteisingi — 
juk žala padaroma ne dėl nedoro žmogaus būdo. O 
jeigu žmogus nusikalsta iš anksto apsisprendęs, jis yra 
neteisingas ir nedoras. 

Todėl teisme iš aistros kilęs veiksmas teisingai yra 
laikomas neapgalvotu. Mat veiksmą pradėjo ne tas, 
kuris supyko, o tas, kuris jį supykino. Be to, čia kelia- 
mas klausimas ne dėl paties veiksmo — įvyko jis ar 
neįvyko, o tiktai ar jis buvo teisingas, nes pyktis kyla 
dėl neteisingo veiksmo, — bent supykusiajam jis atrodo 
neteisingas. Čia yra ne taip, kaip prekybiniuose san- 
dėriuose, kai žmonės ginčijasi dėl įvykio aplinkybių — 
vienas iš jų tikrai yra neteisus, nebent jo veiksmus 
būtų lėmęs užmaršumas; čia tikroji padėtis abiem yra 
aiški, o ginčijamasi tik dėl to, kuris pasielgė neteisin- 
gai: vienas mano, kad su juo pasielgė neteisingai, o 
kitas — kad teisingai, bet tas, kuris sugalvojo nusi- 
kaltimą, žino, kad jis pasielgė neteisingai. 

Kas iš anksto nusistatęs kenkia, elgiasi neteisin- 
gai ir dėl tų neteisingų veiksmų yra neteisingas žmo- 
gus, nes pažeidė proporciją arba lygybę. Panašiai lai- 

komas teisingų tas, kuris teisingai elgiasi savo laisvu 
sprendimu, o jis elgiasi teisingai, jeigu veikia tik savo 
valia. 

Už vienus nesavanoriškus veiksmus atleidžiama, už 
kitus — ne. Kurie suklysta ne tik nežinodami ką daro, 
bet ir dėl nežinojimo, tiems atleidžiama. Bet tiems, ku- 
rie suklydo ne dėl nežinojimo, o tik nežinodami ką da- 
ro, apimti aistros, kuri priešinga prigimčiai ir nebūdin- 
ga žmogui, neatleidžiama. 

9. Gali kilti klausimas, ar pakankamai yra skiriamas 
neteisingumo patyrimas ir neteisingumo darymas. Pir- 
miausia, ar įmanoma tai, ką taip keistai išsakė Euripi- 
das: 


— Aš savo mamą nužudžiau. Tai tiek trumpai. 
— Ar judviejų, ar jos vienos valia? 


Ar iš tikrųjų įmanoma savanoriškai patirti neteisin- 
gumą? O gal tai neįmanoma? Gal kiekvienas neteisin- 
gumo patyrimas yra nesavanoriškas, kaip kad kiekvie- 
nas neteisingas darbas — savanoriškas? Ar kiekvienu 
atveju yra tik viena iš tų dviejų galimybių, o gal 
neteisingumo patyrimas vieną kartą būna savanoriškas, 
kitą kartą — nesavanoriškas? 

Panašiai ir dėl teisingumo patyrimo. Kiekvienas tei- 
singas veiksmas yra savanoriškas. Todėl suprantama, 
kad abiem šiais atvejais pastebima panaši priešybė: 
arba teisingumo darymas ir patyrimas yra savanoriškas, 
arba nesavanoriškas. Bet būtų keista, jei kiekvienas 
teisingumo patyrimas būtų savanoriškas. Juk kai kas 
patiria teisingumą ne savo valia. 

Gali kilti ir kitas klausimas: ar kiekvienas, kuris 
patiria neteisingumą, jį patiria dėl neteisingo veiksmo, 
ar neteisingumo patyrimas yra panašus kaip ir jo vyk- 
dymas. Mat abiem atvejais gali atsitikti, kad teisingu- 
mą žmogus patirs tik atsitiktinai. Panašiai jis gali pa- 
tirti ir neteisingumą. Juk ne tas pat yra ką nors daryti, 
kas pagal neteisingumo sąvoką yra neteisinga, ir są- 
moningai neteisingai elgtis, ir ne tas pat yra iškęsti 
tai, kas pagal neteisingumo sąvoką yra neteisinga, ir 


sąmoningai patirti daromą neteisingumą. Panašiai ir dėl 
elgimosi pagal teisingumo sąvoką ir sąmoningai pada- 
ryto teisingo darbo patyrimo. Juk negalima patirti ne- 
teisingumą, jei nebus to, kuris sąmoningai darys tai, 
kas neteisinga, arba patirti teisingumą, jei nebus to, 
kuris sąmoningai darys tai, kas teisinga. Bet jeigu ap- 
- skritai neteisingai elgtis — tai savanoriškai kam nors 
kenkti („savanoriškai“ čia reiškia „sąmoningai“, žinant 
žmogų, kuriam kenki, veikimo priemonę ir būdą) ir jei- 
gu nesusivaldantis žmogus pats savo valia sau kenkia, 
tai toks žmogus savanoriškai patiria neteisingumą, ir 
todėl yra įmanoma, kad pats žmogus sau kenktų. Tai 
vienas iš keblių klausimų, ar galima sau pačiam daryti 
tai, kas neteisinga. Be to, kas nors dėl nesusivaldymo 
galėtų patirti skriaudą iš kito, kuris skriaustų savano- 
riškai, — tai būtų savanoriškas neteisingumo patyrimas. 
O gal sąvokos apibrėžimas yra klaidingas? Gal reikėtų 
prie sakinio „sąmoningai žinant, kam kenki, kokiomis 
priemonėmis ir kokiu būdu" dar pridurti žodžius „prieš 
paties skriaudžiamojo valią“? Taigi būna atvejų, kai 
kas nors savo valia patiria žalą ir neteisingumą, tačiau 
niekas savo valia nepriima jam daromos neteisybės, 
nes niekas — net ir nesusivaldantysis — nenori patirti 
skriaudos, bet veikia prieš savo valią: joks žmogus 
netrokšta ko nors, jei nėra įsitikinęs, kad tai yra ver- 
tinga— ir nesusivaldantysis netrokšta: jis tik daro 
klaidą, nes daro tai, ko, jo įsitikinimu, nereikėtų daryti. 
Bet jeigu kas nors pats dovanoja savo daiktą kitam, 
kaip kad Homeras sako, jog Glaukas „vario šarvus 
Diomedui pakeitė auksiniais, jaučių kur šimtą kašta- 
vo, atidavė jis už devynis“ ?, tas nepatiria neteisin- 
gumo. Juk nuo jo priklauso duoti, bet neteisingumo 
patyrimas jau ne nuo jo priklauso: tokiu atveju reikėtų 
manyti, kad yra kas nors kitas, kas nori jam daryti 
skriaudą. Taigi aišku, kad savo noru negalima patirti 
skriaudos. 

Iš klausimų, kuriuos norėjome išspręsti, liko dar 
du: ar neteisingai elgiasi tas, kuris kitam duoda dides- 
nę dalį negu pridera, ar tas, kuris ją gauna, ir ar gali 

žmogus pats save skriausti? Juk jeigu yra galimi at- 
vejai, kuriuos anksčiau aptarėme, — kad neteisingai el- 
giasi tas, kuris duoda kitam didesnę dalį negu pridera, 
o ne tas, kuris ją gauna, tai tuo atveju, kai kas nors 
kitam duoda daugiau negu sau pačiam, pats su savimi 
elgiasi neteisingai, jeigu jis tai daro žinodamas ir savo 
valia. Taip elgiasi santūrūs žmonės: padorus žmogus 
yra linkęs pasiimti mažiau negu pridera. O gal ir šitas 
dalykas nėra toks jau paprastas? Juk gali būti, kad jis 
už tai gavo daugiau kitokių gėrybių, pavyzdžiui, garbės, 
o garbė yra tikrai vertingas dalykas. Klausimą išspren- 
džia mūsų pateiktas neteisingumo apibrėžimas. Dėl to, 
kad per mažai pasiima, žmogus nieko blogo nepatiria 
prieš savo valią, tad šiuo atveju jis nepatiria neteisin- 
gumo, o jei patiria, tai blogiausiu atveju tik nuostolį. 

Aišku, kad neteisingai elgiasi tas, kuris duoda di- 
desnę dalį, o ne tas, kuris kiekvieną kartą gauna dau- 
giau, nes ne tas neteisingai elgiasi, kuris patiria netei- 
singumą, o tas, kuris savo valia vykdo neteisingumą; 
nuo to, kuris duoda, priklauso neteisingo veiksmo pra- 
džia, o ne nuo to, kuris gauna. Be to, žodžiai „veikti, 
atlikti veiksmą, daryti" yra daugiareikšmiai. Juk gali- 
ma sakyti: „negyvas daiktas žudo, arba ranka, arba 
vergas šeimininkui įsakius“, bet jie nesielgia neteisin- 
gai, nors neteisingumo normos prasme vis tiek yra 
atliktas neteisingas veiksmas. Jeigu teisėjas sprendžia 
gerai neišsiaiškinęs reikalo, tai pagal įstatyminį teisin- 
gumą jis nepasielgia neteisingai ir jo sprendimas nėra 
neteisingas, bet tam tikra prasme vis tiek yra neteisin- 
gas, nes pirminis teisingumas ir įstatyminis teisingu- 
mas — ne tas pat. O jeigu jis, žinodamas reikalą, ne- 
teisingai nusprendžia, tai ir jis pats siekia įgyti daugiau 
gerų dalykų: arba nori sulaukti dėkingumo, arba atsi- 
keršyti. Išeitų taip, tarsi kas nors dalytųsi neteisėtai 
gautą pelną, ir teisėjas, padaręs neteisingą sprendi- 

pelno dalį, priteistų kitam lauką, tai nors ir negautų 
to lauko, bet vis tiek už tai gautų pinigų. 


Žmonės mano, kad neteisingumas priklauso nuo jį 
pačių, todėl esą lengva būti teisingam. Bet taip nėra. 
Tiesa, nesunku suvedžioti kaimyno žmoną, sumušti sa- 
vo artimą, įbrukti į ranką kyšį, — tai priklauso nuo jų 
pačių. Bet taip elgtis turint tvirtą pastovų nusistatymą 
ir nelengva, ir ne nuo jų priklauso. Taip pat jie mano, 
kad norint suprasti, kas teisinga ir kas neteisinga, ne- 
reikia didelės išminties; juk nesunku suprasti įstatymų 
turinį. Tačiau įstatymų nuostatai nesutampa su teisin- 
gumu, nebent tik atsitiktinai. Bet sužinoti, kaip atlie- 
kami veiksmai yra teisingi ir koks dalijimas yra tei- 
singas, sunkiau negu pažinti gydymo priemones. Juk 
nesunku žinoti apie medų, vyną, čemerį, prideginimą, 
išipjovimą, bet kaip visa tai panaudoti, kad padėtų 
sveikatai, kuriam ligoniui ir kada — tai taip pat sun- 
ku, kaip ir pasidaryti gydytoju. 

Dėl tos pačios priežasties žmonės mano, kad tei- 
singam žmogui nė kiek ne sunkiau pasidaryti netei- 
singam, nes teisingas žmogus galėtų ne tik ne blogiau, 
bet dar geriau atlikti kiekvieną neteisingą darbą: jis 
galėtų kito žmoną suvedžioti, kitą sumušti, o narsuo- 
lis galėtų skydą numesti ir apsisukęs pasprukti. Tačiau 
būti bailiu ir neteisingai elgtis — tai ne minėtus ne- 
teisingus veiksmus atlikti (nebent tik atsitiktinai), bet 
taip elgtis remiantis tam tikru tvirtu ir pastoviu nu- 
sistatymu. Juk ir būti gydytoju ir gydyti — tai ne iš- 
pjauti ar neišpjauti, duoti vaistų ar neduoti, bet elgtis 
tam tikru būdu. 

Teisingumas egzistuoja tiems, kas yra dalininkai tų 
gėrybių, kurios savaime yra vertingos; tų vertybių jie 
gali turėti arba per daug, arba per mažai. Kai kurios 
būtybės, pavyzdžiui, dievai, jų negali per daug turėti, 
o kiti, pavyzdžiui, nepataisomi nedorėliai, neturi nė 
mažiausios jų dalelės, kuri būtų jiems naudinga, prie- 
šingai, jiems viskas kenkia; dar kiti tų gėrybių turi 
tam tikrą dalį. Todėl teisingumas yra žmogiškas daly- 
kas. *, 
“ 10. Iš eilės pakalbėsime apie gerumą ir gerą žmogų, 
koks yra gerumo santykis su teisingumu ir gero žmo- 

gaus — su teisingų. Geriau įsigilinę  pamatysimė, 
kad jie nėra nei tapatūs, nei skirtingi rūšies atžvilgiu. 
Kartais mes giriame gerumą ir gerą žmogų, taikydami 
šią sąvoką ir kitoms dorybėms, ir vartojame ją vietoj 
sąvokos „dorybingas“, norėdami pasakyti, kad geras 
prilygsta dorybingam. O kartais, laikantis sąvokų api- 
brėžimo, atrodo keista, kad nors gerumas nėra teisin- 
gumas, jis vis tiek yra pagrindas. Mat arba teisingumas 
nėra tikroji vertybė, arba gerumas, jeigu jie priklauso 
skirtingoms sritims. O jeigu abu jie yra vertingi, tai 
yra tapatūs, 

Dėl tokių samprotavimų ir iškyla keblumų dėl to, 
kas yra gerumas. Bet iš tikrųjų jie visi yra iš dalies 
teisingi, neprieštarauja vienas kitam. Juk gerumas, bū- 
damas geresnis už tam tikrą teisingumo formą, ir pats 
yra teisingumas. Bet jeigu jis yra geresnis už teisingu- 
mą, tai dar nereiškia, kad jis priklauso kitai rūšiai. Va- 
dinasi, gerumas ir teisingumas yra tapatūs: abu yra 
tikrai vertingi, bet gerumas yra aukštesnis teisingu- 
mas. Keblumų sudaro tai, kad nors gerumas yra tei- 
singumas, bet ne įstatyminio teisingumo prasme: jis 
yra įstatyminio teisingumo pataisymas. Priežastis čia ta, 
kad kievienas įstatymas aprėpia tik tai, kas bendra, 
o kai kuriais paskirais atvejais neįmanoma bendrų nuo- 
statų taip pritaikyti, kad jie būtų teisingi. Tokiais at- 
vejais, kai būtina pasakyti apskritai — bet tada negali 
būti viskas teisinga — įstatymas aprėpia tik dažniau- 
siai pasitaikančius atvejus pripažindamas, kad gali būti 
klaidų. Tačiau šitokia praktika vis tiek yra gera, nes 
klaidą lemia ne įstatymų leidėjas, o pati dalyko pri- 
gimtis— juk tokia yra gyvenime pasitaikančių įvykių 
gausybė. 

Taigi, kai įstatymas nustato apskritai, o atsiranda 
paskiras atvejis, kurio neapima tas bendras nuostatas, 
tada pasielgsime teisingai, jeigu ten, kur įstatymų lei- 


-dėjas praleido arba, supaprastindamas reikalą, padarė 


klaidą, pataisysime taip, kaip pats teisėjas būtų patvar- 
kęs, jei būtų buvęs čia, arba, jei būtų žinojęs tą atvejį, 
pats jį būtų įtraukęs į įstatymą 3. Todėl gerumas yra 


teisingumas ir vertingesnis už tam tikrą teisingumo 
"formą — ne teisingumo apskritai, o teisingumo, kuris 
dėl savo nuostatų bendrumo leidžia daryti klaidas. Tai 
tokia yra gerumo prigimtis — įstatymo pataisymas ten, 
kur įstatymas dėl savo bendrumo palieka spragų. 

Dėl šios priežasties įstatymas ne viską gali numa- 
tyti, nes jis negali apimti kai kurių paskirų atvejų, 
todėl jiems reikia specialaus nutarimo. Ten, kur nėra 
nustatytų aiškių ribų, nėra nė aiškiai nustatyto mato, 
kaip, pavyzdžiui, švininis svambalas Lesbo statyboje ?*: 
jis nėra pastovus, o prisitaiko prie akmens formos. 
Panašiai ir specialus nutarimas prisitaiko prie faktų. 

Dabar jau aišku, kas yra gerumas: tai — teisingu- 
mas, kuris geresnis už tam tikrą teisingumo atmainą. 
Iš to paaiškėja ir kas yra geras žmogus: jis pasirenka 
ir daro tai, kas yra teisinga, bet nėra pedantas, kuris 
smulkmeniškai tol siekia teisingumo, kol pagaliau tei- 
singumas virsta neteisingumu; jis verčiau linkęs pasi- 
tenkinti mažesniu teisingumu, nors įstatymas jį remia — 
toks yra geras žmogus, ir tokia nuostata vadinama ge- 
rumu — tai yra tam tikra teisingumo atmaina, 0 ne 
skirtinga nuostata. 

11. Iš to, kas pasakyta, aišku, ar galima su pačiu 
savimi elgtis neteisingai, ar ne. Iš dalies kai kuriuos tei- 
singumo veiksmus kiekvienos dorybės srityje nurodo 
pats įstatymas. Pavyzdžiui, įstatymas neliepia pačiam 
save žudyti, bet ko jis įsakmiai neliepia, tą uždrau- 
džia. Be to, kas pažeisdamas įstatymą savo valia kitam 
kenkia — čia neturime galvoje atsikeršijimo už patir- 
tą skriaudą, — tas elgiasi neteisingai; „savo valia“ reiš- 
kia: pažindamas žmogų, kuriam kenkia, ir žinodamas, 
kokiomis priemonėmis kenkia. Kas iš pykčio pats savo 
valia nusižudo, elgiasi ne pagal teisingą proto nutari- 
mą, bet įstatymas to neleidžia daryti. Vadinasi, jis el- 
giasi neteisingai. Su kuo jis elgiasi neteisingai? Gal jis 
pakenkia valstybei, o ne sau pačiam? Juk jis kenčia 
savo valia, bet niekas savo valia nepatiria neteisingu- 
mo. Už tai jį baudžia valstybė, atimdama iš savižudžio 

garbę, nes jis valstybės atžvilgiu įvykdė neteisingu- 
mo aktą. 

Toliau. Kadangi tas, kuris elgiasi neteisingai, yra 
tik neteisingas, bet ne visiškas nedorėlis, neimanoma 
sau pačiam daryti to, kas neteisinga, — tai kitas argu- 
mentas, greta ano. Mat neteisingas žmogus yra maž- 
daug toks nedoras, kaip bailys,— ne toks, kad jis būtų 
visiškas niekšas. Tad jis ir šiuo atžvilgiu nesielgia ne- 
teisingai neteisingumo apskritai prasme, nes tai reikštų, 
kad tam pačiam žmogui būtų galima kartu tą patį duo- 
ti ir atimti, o tai neįmanoma, nes teisingumas ir ne- 
teisingumas pasireiškia tik tada, kai yra daugiau žmo- 
nių. Toliau. Neteisingumo aktą galima vykdyti tik tu- 
rint laisvą valią, laisvą pasirinkimą ir pradedant jį 
vykdyti pirmam. Todėl tas, kuris, patyręs skriaudą, at- 
silygina tuo pačiu, nelaikomas neteisingu. Bet jei kas 
nors sau pačiam darytų tai, kas neteisinga, išeitų, kad 
tas pats žmogus tą patį sau ir daro, ir iškenčia. Tokiu 
atveju būtų įmanoma savo valia iškęsti neteisingumą. 
Be to, niekas nesielgia neteisingai nedarydamas paski- 
rų neteisingų veiksmų, bet niekas nesvetimoteriauja su 
savo paties žmona, niekas neįsilaužia į savo paties na- 
mus, niekas nevagia savo paties daiktų. Klausimą, ar iš 
viso įmanoma sau pačiam daryti neteisingus darbus, 
galima išspręsti ir aiškinantis savanoriško skriaudos pa- 
tyrimo sąvoką. 

Aišku, kad ir viena, ir kita yra bloga: ir neteisin- 
gumą patirti, ir neteisingai elgtis. Pirmuoju atveju 
gauni mažiau už vidurkį, o antruoju — daugiau. Ver- 
tės vidurkis yra panašus į sveikatą gydymo meno at- 
žvilgiu ir į gerą kūno būklę gimnastikos meno atžvil- 
giu. Vis dėlto blogiau yra daryti tai, kas neteisinga. 
Mat neteisingas veiksmas susijęs su nedorumu — arba 
visišku nedorumu apskritai, arba artimu visiškam ne- 
dorumui (juk ne kiekvienas savanoriškas neteisingas 
veiksmas yra susijęs su visišku nedorumu). Neteisingu- 
mo patyrimas nėra susijęs su nedorumu ir neteisin- 
gumu. Taigi neteisingumo patyrimas savaime yra ma- 
žesnis blogis, bet atsitiktinai jis gali būti didesnė 


blogybė. Tačiau menui tas nerūpi: plaučių uždegimą gy- 1138b 
dymo menas laiko sunkesne liga už išnirimą, nors kar- 

tais išnirimas tam tikromis aplinkybėmis gali būti pa- 
vojingesnis — jei kas išniręs [koją] parkris ir pateks 

į priešų rankas arba žus. 

Perkeltine prasme ir lyginant galima kalbėti apie 
teisingumą paskirame žmoguje, bet jis reiškiasi ne sa- 
vęs paties atžvilgiu, o tik tarp kai kurių [sielos] dalių. 
Tai — ne teisingumas visa apimančia prasme, o tik 
toks, kaip tarp šeimininko ir vergo, tarp šeimininko ir 
jo tarnų. Svarstydami išskyrėme protingąją sielos dalį 
ir neprotingąją. Turint galvoje tas dalis ir atrodo, kad 
būna neteisingumas, nukreiptas prieš save patį, nes tos 
dalys gali patirti neteisingumą, kuris priešingas jų sie- 
kimams. Todėl kilo mintis, kad tarp šių dalių yra abi- 
pusis teisingumas, panašiai kaip tarp valdovo ir pa- 
valdinio. 

Tai tokie yra teisingumo ir kitų dorybių apibūdini- 
mai. 


ŠEŠTA KNYGA 


Kadangi anksčiau pasakėme, kad reikia pasirinkti 
vidurį, bet ne perteklių ir stoką, o tas vidurys yra 
toks, kokį nurodo teisingas proto sprendimas, tai su- 
'skirstykime tą vidurį į jo sudedamąsias dalis. Visos 
mūsų minėtos [sielos] nuostatos, kaip ir visa kita, turi 
tam tikrą tikslą, į kurį atsižvelgdamas žmogus, spren- 
džiantis savo protu, pagal reikalą savo energiją tai 
įtempia, tai atpalaiduoja. Vidurio laikymasis visur turi 
tam tikras ribas, kurios, suderintos su teisingais proto 
sprendimais, yra, kaip sakėme, tarp pertekliaus ir sto- 
kos. Tai, ką pasakėme, yra tiesa, bet neaišku. Mat ir ki- 
toms sritims, kuriose reiškiasi žmonių pastangos ir ku- 
rios gali būti mokslo objektas, tinka pasakymas, kad 
įsitempti ir atsipalaiduoti nereikia nei per daug, nei per 
mažai, bet reikia laikytis vidurio, taip, kaip liepia teisin- 
gas proto sprendimas. Bet šitai žinodamas, dar nedaugką 169 

žinosi, antai nežinosi, kokių vaistų reikia kūnui, jei 
kas tau pasakytų: „tų, kuriuos nurodo gydymo menas 
ir tas, kas jį išmano". Todėl ir sielos nuostatų atžvilgiu 
reikia ne tik pasakyti tam tikrą tiesą, bet ir nustatyti, 
kas yra teisingas proto sprendimas ir kokios yra jo 
ribos. 

Kai skirstėme sielos dorybes, sakėme, kad vienos 
iš jų yra būdo, o kitos — proto. Būdo dorybes mes jau 
gana tiksliai aptarėme, o apie kitas kalbėsime štai ko- 
kiu būdu. Pirmiausia apie sielą. Jau anksčiau buvo 
sakyta, kad sielą sudaro du pradai — protingasis ir ne- 
protingasis. Dabar lygiai taip pat suskaidykime ir pro- 
tingąjį pradą. Pagrindas tegul bus tai, kad yra dvi 
protingojo prado dalys: viena dalimi mes mąstome to- 
kias būties formas, kurių pradai negali kisti, o kita 
dalimi — dalykūs, kurie gali kisti. Tos būties formos 
giminės atžvilgiu yra skirtingos;'ir tos sielos dalys, iš 
kurių viena yra nukreipta į vieną būties formą, kita — 
į kitą, giminės atžvilgiu taip pat yra skirtingos, nes 
manoma, kad pažinimas priklauso nuo tam tikro [tų 
sielos dalių pažinimo objektų panašumo ir giminišku- 
mo]. Vieną iš tų sielos dalių pavadinkime rzokslinio 
pažinimo galia, o kitą — protaujančiąja. Juk spręsti ir 
protauti yra tas pat; be to, niekas nesprendžia apie 
tai, kas negali būti kitaip. Taigi protaujančioji sielos 
dalis yra protingojo prado dalis. Mes turime sužinoti, 
kokia yra geriausia vienos ir kitos sielos dalies nuo- 
stata. Tai bus vienos ir kitos dalies dorybė, o kiekvie- 
ną dorybę matome iš jai būdingų darbų. 

2. Yra trys sielos galios, kurios tvarko sielos veiklą ir 
tiesos pažinimą: juslė, protas ir troškimas. Iš tų trijų 
galių juslė negali būti jokios veiklos pradas — tai aiš- 
ku iš to, kad gyvuliai turi juslę, bet veikloje nedaly- 
vauja. Kas protavimui yra teigimas ir neigimas, tas 
troškimui yra siekimas ir vengimas. Kadangi būdo do- 
rybė yra sąmoningai pasirinkta nuostata, o sąmoningas 
pasirinkimas — apgalvotas troškimas, tai dėl to spren- 
dimas turi būti geras, o troškimas teisingas, — jeigu tik 
sąmoningas pasirinkimas yra doras ir troškimo objek- 


tas yra tapatus tam, ką patvirtina protavimas. Kaip 
matome, šitas protavimas ir tiesos supratimas susiję su 
praktine veikla. Atsietinio mąstymo, kuris nesusijęs 
nei su praktine veikla, nei su kūrimu, atveju yra ki- 
taip: gera ir bloga čia sutampa su tiesa ir netiesa, nes 
tai — viso mąstančiojo prado reikalas, o veiklą numa- 
tančios ir protaujančios dalies reikalas — tiesa, sude- 
"Iinta su teisingu troškimu. 

Veikimo akstinas yra sąmoningas pasirinkimas, bet 
kaip judinamoji, o ne tikslinė priežastis '; sąmoningo 
pasirinkimo akstinas yra troškimas ir sprendimas, nu- 
rodantis tikslą. Todėl sąmoningo pasirinkimo negali 
būti be proto ir mąstymo, be dorovinės nuostatos. Tai- 
gi be mąstymo ir tvirto būdo neįmanoma nei vertinga 
žmogaus veikla, nei jos priešingybė. 

Pats mąstymas nesukelia jokio judėjimo — tik tada 
sukelia judėjimą, kai yra nukreiptas į tam tikrą tiks- 
lą, veiklą. Tada kaip toks jis vadovauja ir kuriamajam 
mąstymui, nes kiekvienas, kuris ką nors kuria, tai 
daro turėdamas tam tikrą tikslą; kūrimas kaip proce- 
sas nėra savitikslis, nes jis ką nors liečia ir ką nors 
formuoja, bet veikla kaip procesas jau yra savitikslis, 
nes vertinga veikla pati yra tikslas ir į jį nukreiptas 
troškimas. Todėl sąmoningas pasirinkimas yra troškimo 
valdomas protas arba proto valdomas troškimas, ir ta 
prasme veiklos akstinas yra žmogus. į 

Sąmoningo pasirinkimo objektu nebūna tai, kas jau 
yra įvykę, pavyzdžiui, niekas nenusprendžia sugriauti 
Ilijoną 2. Niekas ir nesvarsto to, kas jau įvyko, o 
svarsto tik tai, kas dar bus ir gali pasikeisti; kas įvyko, 
tas jau negali būti neįvykę. Todėl teisingai sako Aga- 
tonas: 

Tik šito net dievai negali padaryt — 

To, kas įvyko, padaryt nebuvus 3. 

Abiejų mąstančiųjų sielos dalių veiklos rezultatas 
yra tiesos pažinimas. Tos nuostatos, kurios labiausiai 
padeda tiesą pažinti, ir bus vienos ir kitos dalies do- 
rybės. 

3. Grįžkime atgal ir vėl pakalbėkime apie tas nuo- 
ctatas. Tarkime, kad pagrindinės formos, kuriomis siela 
teigdama arba neigdama pažįsta tiesą, yra penkios: 
menas, mokslinis pažinimas, supratingumas, išmintis ir 
protas. Čia neįeina spėjimas ir nuomonė, nes jie gali 
klysti. 

Kas yra mokslinis pažinimas, jeigu kalbėsime tiks- 
liai ir nesiremsime panašumais, paaiškės iš štai ko: visi 
manome, kad tai, ką moksliškai pažinome, negali būti 
kitaip. O apie dalykus, kurie gali būti kitokie, kai mes 
negalime jų tiesiogiai stebėti, mes nežinome, ar jie 
egzistuoja, ar ne. Taigi mokslinio pažinimo objektas 
egzistuoja būtinai, vadinasi, jis yra amžinas, nes visa, 
kas egzistuoja absoliučiai būtinai, yra amžina, 0 am- 
žini dalykai neatsiranda ir neišnyksta. Be to, kiekvieną 
mokslinį pažinimą galima perteikti kitiems, jo objektą 
galima išmokti. Bet visa, ko mokoma, remiasi tuo, kas 
jau yra žinoma, — tą mes sakėme ir „Analitikoje“; vie- 
nais atvejais čia pasitelkiama indukcija, kitais — išpro- 
tavimas. Indukcija yra pagrindas pažinti tam, kas bend- 
ra, 0 išprotavimas remiasi tuo, kas bendra. Taigi yra 
pagrindai [t. y. prielaidos], kuriais remiasi išprotavi- 
mas, bet juos surandame ne išprotaudami, o pasitelkę 
indukciją. Todėl mokslinis pažinimas yra sugebėjimas 
daryti įtikinamas išvadas, virtęs nuostata (čia priklau- 
so ir visa kita, ką pridedame aiškindami sąvokas 
„Analitikoje“). Mat, kai žmogus yra kuo nors įsitikinęs 
ir pagrindai jam žinomi, tada jis jau moksliškai žino *. 
Jei pagrindai jam žinomi ne geriau negu padarytoji 
išvada, tada jo mokslinis pažinimas bus tik atsitiktinis. 
Tai tiek dėl mokslinio pažinimo apibrėžimo. 

4. Kalbant apie dalykus, kurie gali keistis, reikia 

1140a skirti galimybę kurti ir galimybę veikti. Kūrimas ir 
veikla yra ne tas pa 
veikaluose, skirtuose plačiajai publikai ?. Todėl ir mąs- 
tymo nuostata, nukreipta į veiklą, yra kas kita negu 
mąstymo nuostata, nukreipta į kūrimą. Tad nė viena iš 
jų negali apimti kitos, nes nei veikla nėra kūrimas, nei 
112 kūrimas nėra veikla. Antai statyba yra menas. Iš es- 


mės tai tam tikra į kūrimą nukreipta mąstymo nuosta- 
ta, nes nėra tokio meno, kurio negalėtum pavadinti 
į kūrimą nukreipta mąstymo nuostata, ir nėra tokios 
[sielos] nuostatos, kuri nebūtų menas. Tai rodo, kad 
menas yra tapatus į kūrimą nukreiptai teisingo mąs- 
tymo vadovaujamai nuostatai. Kiekvienas menas susi- 
jęs su atsiradimu ir išradingų svarstymu, kaip kas nors 
galėtų atsirasti iš tų dalykų, kurie gali būti ar nebūti 
ir kurių priežastis yra tas, kuris kuria, o ne tai, kas yra 
kuriama. Juk menas nėra nei tai, kas būtinai egzistuo- 
ja arba atsiranda, nei tai, kas egzistuoja arba atsiran- 
da pagal prigimties dėsnius, nes tų dalykų egzistavimo 
arba atsiradimo priežastis glūdi juose pačiuose. Kadan- 
gi kūrimas ir veikla yra skirtingi dalykai, tai meną 
reikia sieti su kūrimu, o ne su veikla. Tam tikra pras- 
me menas ir atsitiktinumas susiję su tais pačiais daly- 
kais. Pasak Agatono, „menas mėgsta atsitiktinumą, o 
atsitiktinumas — meną" *. Taigi, kaip jau sakyta, me- 
nas yra tam tikra teisingo proto sprendimo vadovauja- 
ma kurti nukreipta [sielos] nuostata, o nesugebėjimas, 
priešingai — nuostata, nukreipta kurti, bet vadovauja- 
ma klaidingo proto sprendimo. Abiejų objektas yra tai, 
kas gali būti ir kitaip. 

5. Apie supratingumą susidarysime tikrą vaizdą, jei 
pažiūrėsime, kokius žmones vadiname supratingais. 
Supratingas žmogus sugeba teisingai spręsti, kas jam 
pačiam yra gera ir naudinga — ne apie paskirus daly- 
kus, kaip antai kas naudinga sveikatai, kas stiprina 
kūną, bet apskritai apie dalykus, kurie sukuria laimin- 
gą gyvenimą. Tą patvirtina ir tai, kad mes vadiname 
supratingu ir tą žmogų, kuris paskiru atveju protingai 
nusprendžia, ko reikia norint pasiekti kokį nors gerą 
tikslą, jei tik jis nepriklauso meno sričiai 7. Todėl su- 
pratingu galima vadinti tą, kuris sugeba protingai nu- 
spręsti. Bet niekas nesvarsto dalykų, kurie negali pa- 
sikeisti, arba tų, kurių negali įvykdyti. Taigi, kadangi 
mokslinis pažinimas remiasi įrodymu, o dalykų, kurių 
pagrindai gali keistis, neįmanoma įrodyti, nes viskas 
galį būti ir kitaip, ir kadangi negalima svarstyti daly- 

kų, kurie egzistuoja būtinai, tai supratingumas nėra 
nei mokslas, nei menas — ne mokslas todėl, kad veikti 
galima ir vienaip, ir kitaip, 0 ne menas todėl, kad 
veikla ir kūrimas yra skirtingos rūšies dalykai. Tad 
galima tik teigti, kad supratingumas yra su teisingu 
proto sprendimu susijusi [sielos] nuostata, įgalinanti 
žmogų veikti srityje tų dalykų, kurie yra žmogui geri 
ar blogi. Kūrimo tikslas yra už paties kūrimo, o veiklos 
tikslas negali būti išorinis, nes gera veikla yra pati sau 
tikslas. Todėl mes manome, kad PeriklisŠ ir kiti tokie 
vyrai yra supratingi, nes jie sugeba įžvelgti, kas yra 
gera ir jiems patiems, ir kitiems žinonėms. Tokiais mes 
laikome ūkių ir valstybių valdytojus. 

Užtat ir santūrumą vadiname tuo vardu (s6phrosy- 
ne), nes jis išsaugoja (s0zei) supratingumą (phrone- 
sis) —išsaugoja kaip tik tą supratimą, kurį aptarėme. 
Juk ne kiekvieną supratimą panaikina arba iškraipo 
malonumai ir nemalonumai, pavyzdžiui, nepanaikina 
supratimo, kad trikampio kampų suma yra lygi arba 
nelygi dviem statiems kampams, o tik supratimą apie 
veiklą. Juk kiekvienos veiklos priežastis ir akstinas 
yra tikslas, kuris ta veikla kaip tik yra realizuojamas. 
Bet žmogus, kurį sugadino malonumai ar nemalonumai, 
jau nebeturi nei pagrindo veikti, nei akstino siekti 
tikslo ir dėl jo viskam pasiryžti ir viską daryti. Mat 
sugedimas sunaikina pagrindą ir akstiną veikti. Taigi 
supratingumas yra su teisingu proto sprendimu susijusi 
nuostata, įgalinanti žmogų veikti jam pasiekiamų ver- 
tybių srityje. 

Bet menui dorybė galima, o supratingumui — ne ?. 
Jei kas nors mene savo valia padaro klaidą, galima 
atleisti, bet supratingumo, kaip ir kitų dorybių, atžvil- 

„giu klaidos neatleidžiamos. Iš to aišku, kad supratin- 

- gumas yra tam tikra dorybė, o ne menas. Kadangi yra 
dvi protingosios sielos dalys, tai supratingumas yra 
vienos iš tų dalių dorybė — tos, kuri sudaro nuomonę, 

nes ir nuomonė, ir supratingumas liečia tuos dalykus, 
kurie gali keistis. Bet supratingumas — tai ne tik pro- 

114 to vadovaujama nuostata. Tą patvirtina toks dalykas: 


tokią nuostatą galima užmiršti, o supratingumo — ne- 
galima. 

6. Kadangi mokslinis pažinimas — tai sprendimais 
susidaryta nuomonė apie tai, kas yra bendra ir kas 
egzistuoja būtinai, ir kadangi įrodymas ir kiekvienas 
mokslinis pažinimas remiasi pagrindais, nes mokslas 
susijęs su sprendimais, tai to, ką galima moksliškai 
pažinti, pagrindas negali būti nei mokslinio pažinimo, 
nei meno, nei supratingumo objektas. Mat tai, ką ga- 
lima moksliškai pažinti, gali būti įrodoma, o meno ir 
supratingumo objektas yra tai, kas gali būti ir vienaip, 
ir kitaip. Bet tie pagrindai negali būti nė išminties ob- 
jektas, nes išminčiams būdinga kai kuriuos dalykus 
įrodinėti. Jeigu tai, ką pasitelkę pažįstame tiesą ir nie- 
kada nesuklystame spręsdami apie tuos dalykus, kurie 
negali keistis, ir apie tuos, kurie gali keistis, yra moks- 
linis pažinimas, supratingumas, išmintis ir protas ir 
jeigu iš trijų galių — mokslinio pažinimo, supratingumo 
ir išminties — nė viena čia netinka, tai lieka tik pro- 
tas, kurio objektu gali būti tie pagrindai. 

7. Išmintį menuose mes pripažįstame žymiausiems 
meistrams, pavyzdžiui, skulptoriui Fidijui !?, Polikletui, 
bronzos statulų meistrui. Išmintimi čia vadiname ne ką 
kita, o tik darbo tobulumą. Bet kai kuriuos vyrus lai- 
kome išmintingais ne daline ar kokia nors išskirtine, 
bet visa apimančia prasme, kaip Homeras sako „Mar- 
gite": 

Jo nepadarė dievai nei artoju, nei žemių kasėju, 

Nei kaip kitaip išmintingo !!. 


Iš to aišku, kad išmintis yra tobuliausia pažinimo 
forma. Todėl išminčiui būtina žinoti ne tik tai, kas iš- 
"plaukia iš pagrindų, bet ir apie pačius pagrindus turė- 
ti tikras žinias. Todėl galėtume sakyti, kad išmintis yra 
ir protas, ir mokslinis pažinimas. Ji yra mokslas apie 
kilniausias būties formas, tai tarsi visų mokslų mokslas, 

Būtų keista, jei kas nors valstybės mokslą ar supra- 
tingumą laikytų svarbiausiu mokslu — nebent žmogus 
būtų vertingiausia būtybė pasaulyje. Jeigu „sveika“ ir 

gera“ ne tas pat žmonėms ir žuvims, o „balta“ ir „tie- 
su"— visuomet tas pat, tai žmonės galėtų sakyti, kad 
ir išmintis visuomet yra tas pat, o supratingumas — 
ne tas pat. Juk apie tą, kuris gerai išmano savo paties 
reikalus, sakoma, kad jis yra supratingas; jam žmonės 
yra linkę patikėti ir savo kai kuriuos reikalus. Todėl 
žmonės sako, kad ir kai kurie gyvuliai elgiasi supra- 
tingai — tie, kurie sugeba nujausti, kas reikalinga jų 
gyvybei išsaugoti. Taip pat yra aišku, kad valstybės 
valdymo menas ir išmintis nėra tapatūs dalykai, nes 
jeigu išmintimi vadinsime žmogaus sugebėjimą nutuok- 
ti, kas jam naudinga, tai atsiras daug išminčių. Juk 
nėra vieno mokslo apie tai, kas visoms gyvoms būty- 
bėms yra gera, o kiekvienam — atskiras, kitaip būtų 
ir vienas gydymo menas visiems. 
Nesvarbu, jei priekaištaujama, kad žmogus esąs 
1141b vertingiausia būtybė, nes yra dalykų, kurių prigimtis 
dieviškesnė už žmonių, — imkime kad ir tai, kas geriau- 
siai matoma — [žvaigždes], iš kurių susideda dangus !. 
Iš to, kas pasakyta, aišku, kad išmintis yra ir moks- 
linis pažinimas, ir supratimas, kas iš prigimties yra 
vertingiausia. Todėl Anaksagorą, Talį ir kitus į juos 
panašius žmonės laiko išmintingais, bet nesupratingais, 
nes mato, kad jie nemoka suprasti, kas jiems naudin- 
ga, nors ir pripažįsta, kad jie žino daug nepaprastų, 
nuostabių, sunkiai suprantamų ir mįslingų, bet nenau- 
dingų dalykų, nes ieško ne to, kas žmonėms yra gera. 
O supratingumas susijęs su žmonių reikalais ir su 
tuo, ką galima pačiam nuspręsti. Juk supratingas žmo- 
gus turi protingai nuspręsti, bet niekas nesprendžia 
apie dalykus, kurie nekinta ir neturi tikslo, o tas tiks- 
las yra gėris, pasiekiamas veikla. Sugebančiu gerai 
nuspręsti apskritai yra laikomas tas, kuris siekia aukš- 
čiausio žmogaus tikslo, o jį galima pasiekti veikiant, 
kai vadovauja svarstantis protas. Supratingumas nu- 
kreiptas ne tik į tai, kas bendra, jam reikia žinoti ir 
paskirus atvejus. Mat jis turi reikalą su veikla, o veik- 
la susijusi su paskirais atvejais. Todėl pasitaiko, kad 
176 Žmonės, neišmanydami bendrųjų dalykų, paskirais at- 


vejais geriau sugeba veikti už tuos, kurie juos išmano; 
tai žmonės, turintys praktinį patyrimą. Antai jei žino- 
si, kad liesa mėsa yra gerai virškinama ir todėl sveika, 
bet nežinosi, kieno mėsa yra liesa, nesustiprinsi svei- 
katos, bet jei žinosi, kad paukštiena yra liesa, tada 
ligoniui galėsi padėti. Taigi supratingumas susijęs su 
veikla. Todėl reikia išmanyti ir viena, ir kita [bend- 
ruosius ir paskirus dalykus], labiau pastaruosius. Bet ir 
šiuo atveju yra vadovaujantis mokslas — [valstybės 
valdymo mokslas]. 

8. Valstybės valdymo mokslas ir supratingumas yra 
ta pati [sielos] nuostata, bet tai ne tas pat 5. Supra- 
tingumas valstybės reikaluose reiškiasi leidžiant įsta- 
tymus — tai aukštesnė valstybinio supratingumo pako- 
pa — ir kaip liečiantis paskirus atvejus, turintis bendrą 
valstybės valdymo mokslo pavadinimą; pastarasis nu- 
mato veiklą ir sprendimą. Juk paskiras valstybės nu- 
tarimas įgyvendinamas paskiru veiksmu: jis yra pas- 
kutinė pakopa. Todėl tik šitie vyrai vadinami politi- 
kais, nes tik jie vieni imasi praktinės veiklos panašiai 
kaip amatininkai !*, 

Yra paplitusi nuomonė, kad supratingumas pirmiau- 
sia susijęs su pačiu žmogumi, individu; jis vadinamas 
bendru supratingumo vardu. Iš kitų supratingumo rū- 
šių vienas yra ūkio tvarkymo, kitas — įstatymų leidi- 
mo, dar kitas — valstybės valdymo; pastarasis skirsto- 
mas į supratingumą priimant sprendimus ir supratingu- 
mą teisėtvarkos [klausimais]. Tam tikra supratingumo 
rūšis yra žinoti, kas tau pačiam yra naudinga, bet ji 
nuo kitų labai skiriasi. Tas, kuris žino, kas jam pačiam 
yra naudinga, ir tuo rūpinasi, laikomas supratingu, O 
apie valstybės veikėjus manoma, kad jie kišasi ne į sa- 
vo reikalus. Todėl Euripidas sako: 

Ar aš protingas? Juk galėjau be vargų 

Kareivių minioje tą patį lygiai gaut 

Kaip ir kitil 

Kas siekia gaut per daug ir stengiasi IS as 

Juk žmonės siekia naudos sau patiems ir mano, kad 
tą ir reikia daryti. Dėl to ir atsirado nuomonė, kad to- 


12. Austotelis 


1142a 


177 


1142b 


178 


kie žmonės yra. supratingi. Bet juk savo paties gerovė 
yra beveik neįmanoma be gero ūkio ir valstybės tvar- 
kymo. Be to, neaišku ir dar reikia ištirti, kaip reikėtų 
tvarkyti savo paties reikalus. Kad tikrai yra taip, kaip 
sakome, rodo ir tai, kad jauni žmonės tampa gerais 
geometrais, matematikais ir kitų sričių žinovais, bet, 
nepasidaro supratingi. Priežastis čia ta, kad supratin-' 
gumas išryškėja paskirais atvejais, kurie pažįstami pa-: 
tyrimu; o jaunuolis to patyrimo dar neturi — juk tik 
per ilgą laiką įgyjamas patyrimas. Čia galima kelti ir 
tokį klausimą: kodėl jaunas žmogus gali pasidaryti ma- 
tematiku, bet ne filosofu ar gamtos tyrinėtoju? Ar tik 
ne dėl to, kad matematikos objektas yra abstraktus, o 
filosofijos ir gamtos mokslo pradmenys gaunami paty- 
rimu, ir todėl jaunuoliai apie pastaruosius dar negali 
susidaryti tvirtos nuomonės — jie apie tai tik kalba, 
o matematinės tiesos jiems jau yra aiškios? Be to, 
sprendžiant galima suklysti arba dėl bendrųjų dalykų, 
arba dėl paskirų, pavyzdžiui, sakant, kad visi netyri 
vandenys yra žalingi arba kad šis vanduo yra netyras. 

Visiems aišku, kad supratingumas nėra mokslinis 
pažinimas. Juk, kaip jau sakėme, jo objektas yra pas- 
kutinė paskirybė: kaip tik toks yra veiklos objektas. 
Supratingumas yra proto priešybė. Mat protui rūpi 
bendriausios sąvokos, kurioms jau nereikia kito aiški- 
nimo, o supratingumui — paskutinė paskirybė, kurios 
negalima moksliškai pažinti, o galima tik pojūčiais pa- 
tirti, bet ne taip, kaip [juslinio suvokimo objektus], 
o taip, kaip matematikoje patiriame, kad paskutinė 
paskirybė yra trikampis, nes čia ir teks sustoti prie 
ribos. Bet tai bus daugiau popas negu supratingumas, 
ir skirtingos rūšies !5, 

9. Tyrinėti ir spręsti yra ne tas pat, nes sprendimas 
yra tam tikras tyrinėjimo būdas. Reikia taip pat nu- 
statyti, kas yra sugebėjimas rasti gerą sprendimą: ar 
tai tam tikras žinojimas, ar nuomonė, ar nuojauta, ar 
kas „Nors kita !'. Tai nėra žinojimas, nes neturi to, ką 
jau žinai, 6 sugebėjimas rasti gerą sprendimą susijęs 
su tam tikru sprendimu, ir tas, kuris sprendžia, ieško 


ir apgalvoja. Bet tai nėra ir nuojauta, nes nuojauta ap- 
sieina be apmąstymų ir atsiranda staiga, tuo tarpu 
sprendžia žmonės ilgai ir sako, kad reikia greitai daryti 
tai, kas nutarta, bet spręsti — ilgai. Ir įžvalgumas ski- 
riasi nuo sugebėjimo rasti gerą sprendimą. Įžvalgumas 
yra tam tikra nuojautos forma. Bet sugebėjimas rasti 
"gerą sprendimą nėra nė nuomonė. Tačiau kadangi tas, 
kuris blogai sprendžia, klysta, o tas, kuris gerai spren- 
džia, teisingai [elgiasi], tai sugebėjimas gerai spręsti 
yra [padėties vertinimo] teisingumas, bet tai nebus nei 
mokslinio pažinimo, nei nuomonės teisingumas, nes nė- 
Ia mokslinio pažinimo teisingumo (juk nėra ir klaidin- 
gumo), o nuomonės teisingumas yra tiesa !; be to, nuo- 
monės objektas jau yra apibrėžtas. Bet sugebėjimas 
gerai spręsti neišsiverčia be mąstymo. Todėl lieka tik 
sakyti, kad sugebėjimas gerai spręsti yra protavimo 
procesas, nes tai dar nėra teigimas. Juk ir nuomonė 
yra jau ne ieškojimas, o teigimas, tuo tarpu tas, kuris 
sprendžia — nesvarbu, gerai ar blogai — dar tik ieško 
ir svarsto. Bet sugebėjimas gerai spręsti yra tam tikras 
sprendimo teisingumas. Todėl pirmiausia reikia ištirti, 
kas yra sprendimas ir ką jis liečia. Kadangi „teisingu- 
mas“ turi daug prasmių, tai aišku, kad čia turimas gal- 
voje ne kiekvienas teisingumas. Juk nesusivaldantis ir 
nedoras žmogus gerai apgalvojęs pasieks užsibrėžtą 
tikslą, taigi bus teisingai nusprendęs, bet laimėjęs di- 
delę blogybę. O sugebėjimas gerai spręsti yra tam tik- 
ras gėris, nes toks sprendimo teisingumas rodo sugebė- 
jimą protingai spręsti — tokį sugebėjimą, kuris moka 
pasiekti gėrį. Bet gėrį galima pasiekti ir klaidingu iš- 
protavimu — pasiekti tai, ką reikia daryti, tačiau klai- 
dingu keliu, nes vidurinis išprotavimo narys klaidingas. 
Taigi neturėsime sugebėjimo gerai spręsti, jeigu juo 
vadovaudamiesi pasieksime tai, ką reikia, bet ne tuo 
keliu, kuriuo derėtų. Galima pasiekti tikslą tik po ilgo 
galvojimo, tačiau galima ir greitai. Bet ir ilgas galvoji- 
mas dar nebus sugebėjimas gerai spręsti — tai bus tei- 
singumas naudos, tikslo, priemonių ir laiko atžvilgiu. 
Galima sugebėti gerai spręsti apskritai arba kokio 

nors paskiro tikslo atžvilgiu. Sugebėjimas gerai spręsti 
apskritai veda į tikslą apskritai, o sugebėjimas gerai 
spręsti paskiru atveju — į paskirą tikslą. Taigi jeigu 
supratingam žmogui būdinga gerai spręsti, tai sugebėji- 
mas gerai spręsti yra teisingumas dėl to, kas veda į 
tikslą, kurį supratingumas deramai suvokia. 

10. Nuovoka ir nuovokumas, dėl kurių žmones va- 
diname nuovokiais ir gerai nusivokiančiais, nėra tapa- 
tūs nei mokslui apskritai, nei nuomonei, nes tokiu at- 
veju visi žmonės būtų nuovokūs, nei kuriam nors iš 
paskirų mokslų, pavyzdžiui, gydymo menui, kuriam 
rūpi sveikata, arba geometrijai, susijusiai su dydžiais. 
Nuovokos objektas nėra nei amžinai egzistuojantys ir 
nesikeičiantys dalykai, nei kai kurie iš atsirandančių 
dalykų; jos objektas — dalykai, kurie verčia žmogų 
abejoti ir svarstyti. Todėl nuovoka liečia tuos pačius 
dalykus kaip ir supratingumas, bet vis dėlto nuovoka 
nesutampa su supratingumu. Mat supratingumas turi 
įsakomąją galią. — jo tikslas yra nustatyti, ką reikia da- 
ryti ir ko nereikia, o nuovokumas tiktai sprendžia. Nė- 
ra jokio skirtumo tarp nuovokos ir nuovokumo, tarp 
nuovokaus ir gerai nusivokiančio žmogaus. Būti nuo- 
vokiam nereiškia nei būti supratingam, nei tokiam pa- 
sidaryti, bet panašiai kaip mokymasis būna vadinamas 
suvokimu, jei naudojamės pažinimo galia, taip ir nuo- 
vokos sąvoką galima vartoti ten, kur, kitam kalbant 
apie tuos dalykus, kuriuos liečia supratingumas, pasi- 
naudojama nuomone, kai norima apie juos spręsti — 
suprantama, deramai spręsti, nes „deramai“ ir „gerai“ 
yra tas pat !?. Iš čia kilo ir nuovokumo, o iš jo — gerai 
nusivokiančio pavadinimas, — iš nuovokumo mokantis: 
juk mokymąsi dažnai vadiname suvokimu. 

11. O vadinamasis sveikas protas (gnome), dėl kurio 
žmogų vadiname atlaidžiu ir turinčiu sveiką protą, 
yra teisingas gero žmogaus sprendimas. Kad taip yra, 
rodo tai, jog gerą žmogų mes vadiname itin atlaidžiu, 
o atlaidumas kai kurių dalykų atžvilgiu yra gerumo 
požymis. Atlaidumas —tai teisingas gero žmogaus 
sprendimas; „teisingas“ čia reiškia „atitinkantis tiesą“. 


Suprantama, kad visos čia suminėtos nuostatos turi 
tą pačią kryptį: juk sąvokas „sveikas protas“, „„nuo- 
voka", „supratingumas“, „protas“ taikome tiems paliems 
žmonėms ir sakome, kad jie turi sveiką protą ir protą, 
yra supratingi ir nuovokūs. Visos šios galios susijusios 
su paskutine paskirybe, t. y. su paskirais veiklos atve- 
jais. Jei kas nors sugeba spręsti apie dalykus, kurie 
priklauso supratingumo sričiai, tas yra nuovokus, suge- 
bąs teisingai spręsti arba atlaidus. Mat gerumas būdin- 
gas visiems kilniems žmonėms tarpusavio santykiuose. 

Visa, kas susiję su veikla, yra paskiri atvejai ir 
paskutinės paskirybės, nes ir supratingas žmogus turi 
tai žinoti; ir nuovokumas, ir sveikas protas susiję su 
veiksmais, kurie yra paskutinės paskirybės. Ir protui 
rūpi paskutinės paskirybės — abiem kryptimis, nes ir 
pirmieji apibrėžimai, ir paskutinės paskirybės priklauso 
protui, o ne išvadas darančiam mąstymui: mat tada, kai 
protas veikia moksliškai įrodinėdamas, jis liečia nekin- 
tamus ir pirmuosius apibrėžimus; Oo kai jis reiškiasi 
veiklos srityje, apima paskutines paskirybes, galinčias 
keistis, ir antrąją prielaidą, nes pastarieji dalykai yra 
išeities taškas tikslui siekti. Juk nuo paskirybių perei- 
nama prie to, kas bendra. Tad reikia pajusti paskiry- 
bes, o tas pajutimas ir yra protas. Todėl tie dalykai 
yra laikomi prigimtiniais, ir nors iš prigimties niekas 
nėra išminčius, vis dėlto žmogus iš prigimties gali tu- 
rėti sveiką protą, nuovoką ir protą. Įrodymu mes čia 
laikome tai, kad šie sugebėjimai vystosi priklausomai 
nuo amžiaus, t. y. kad tam tikram amžiui jau būdingas 
ir protas, ir sveikas protas,— taigi priežastis čia yra 
prigimtis. [Todėl protas yra ir išeities taškas, ir galu- 
tinis taškas. Juk įrodymas remiasi pradmenimis ir nu- 
kreiptas į paskirybes.] Todėl mes turime atsižvelgti 
į prityrusių ir vyresnių žmonių arba supratingųjų pa- 
sisakymus ir nuomones, nors jos būtų be įrodymų, ne 
mažiau kaip į įrodymus. Mat jie dėl patyrimo turi ge- 
rą akį, todėl ir mato teisingai. Taigi jau pasakėme, kas 
yra supratingumas, kas — išmintis, kas yra jų objektai 
ir kad tai — skirtingų sielos dalių dorybės. 

12. Bet galima kelti klausimą: kokia mums nauda 
iš jų? Juk išmintis nesvarsto tų dalykų, kurie žmogų 
padaro laimingą: tai, kas atsiranda, nėra jos objektas. 
Supratingumui tai rūpi, bet kam mums jo reikia? Tie- 
sa, supratingumo--objektas yra tai, kas žmogui yra 
teisinga, kilnu ir gera, bet kilnaus žmogaus bruožas 
yra visa tai įgyvendinti veikiant, o tų dalykų žinoji- 
mas nė kiek nepadidina mūsų galios juos realizuoti, 
nes dorybė yra [sielos] nuostata. Antai mūsų elgesys 
nebus geresnis, jeigu mes žinosime, kas yra sveikata, 
gera kūno būklė, nes šie dalykai nėra sukuriami, — jie 
laikomi tik [sielos] nuostatos padariniais. Juk dėl to, 
kad išmanysime gydymo meną ir žinosime, kaip lavinti 
kūną, mes nė kiek ne geriau sugebėsime tinkamai 
elgtis. 

O jeigu ne dėl šitų dalykų žmogų reikia vadinti su- 
pratingu, bet dėl to, kad jis išsiugdo [dorus įpročius], 
tai doriems žmonėms tas supratingumas yra jau nerei- 
kalingas; jis nenaudingas ir tiems, kurie nepasižymi 
dorybe; juk nėra skirtumo, ar jie patys yra supratingi, 
ar klauso kitų — supratingų. Mums užtektų elgtis taip, 
kaip sveikatos atžvilgiu: mes norime būti sveiki, bet 
dėl to nesimokome gydymo meno. Be to, būtų keista, 
jei supratingumas, būdamas žemesnis už išmintį, būtų 
už ją svarbesnis, nes toji galia, kuri kuria, yra aukš- 
tesnė; ji duoda nurodymą paskirais atvejais. Taigi tai 
yra problemos, kurias reikia spręsti; iki šiol mes jas tik 
kėlėme. 

Pirmiausia mes teigiame, kad jos abi — išmintis ir 
supratingumas — yra būtinos vertybės; jas reikia pasi- 
rinkti dėl jų pačių, nes kiekviena iš jų yra tam tikros 
sielos dalies — viena vienos, kita kitos — dorybė, net 
jeigu nei viena, nei kita nieko nesukuria. Bet vis dėlto 
jiedvi ir kuria —ne taip, kaip gydymo menas sveika- 
tą, o-kaip sveikata [sukuria sveiką kūno būklę], taip 
išmintis sukuria laimę. Mat kaip visuotinės dorybės da- 
lis ji daro žmogų laimingą dėl to, kad jis ją turi ir 
realizuoja ??. Toliau. Žmogus įvykdo savo gyvenimo pa- 
skirtį, jeigu jame išsiskleidžia supratingumas ir-būdo 


dorybė. Mat dorybė tikslą padaro teisingą, 0 supratin- 
gumas nurodo kelius į tikslą. Ketvirtoji sielos dalis ?! — 

"Maitinančioji — tokios dorybės neturi, nes ne nuo jos 
priklauso veikti arba neveikti. 

Dėl priekaišto, kad supratingumas nepadidina mūsų 
galios realizuoti tai, kas kilnu ir teisinga, grįžkime tru- 
putį atgal ir pradėkime nuo štai ko: kaip mes teigiame, 
kad kai kurie žmonės kai kuriais atvejais teisingai el- 
giasi, bet iš esmės vis tiek dar nėra teisingi, pavyz- 
džiui, jei daro tai, ką liepia įstatymai, bet ne savo noru, 
arba dėl nežinojimo, arba dėl kitos kurios priežasties, 
o ne dėl paties reikalo, nors jie daro tai, kas reikia ir 
ką dorovingas žmogus turi daryti, taip yra galimi at- 
vejai, kai žmogus, apimtas tam tikros dvasinės būse- 
nos, kiekvienu paskiru atveju taip elgiasi, kad yra tik- 
rai dorovingas,— aš turiu galvoje poelgius, kurie re- 
miasi sąmoningu pasirinkimu ir atliekami kaip tik dėl 
paties reikalo. Mat dorybė pasirinkimą padaro teisingą, 
o tai, ką reikia daryti norint tą pasirinkimą įgyvendin- 
ti, priklauso jau ne dorybei, o kitai galiai. 

Čia reikia geriau įsigilinti ir pasakyti apie tai aiš- 
kiau. Kaip žinome, yra galia, kurią vadina proto išra- 
dingumu. Jai būdingas sugebėjimas sutelkti visa, kas 

"veda į užsibrėžtą tikslą, ir jį pasiekti. Jei tikslas ge- 
ras, tokį išradingumą reikia pagirti, bet jei blogas, tai 
bus jau suktumas. Todėl supratingus žmones vadiname 
ir išradingo proto žmonėmis, ir suktais. Supratingumas 
nėra tapatus tai galiai, bet jis be jos neegzistuoja. Jis 
tampa „sielos akimi“, kai prisideda dorybė—tą jau 
sakėme anksčiau, ir aišku, kad taip yra. Juk išprotavi- 
mai, kurie susiję su veikla, turi tokį išeities tašką: „,Ka- 
dangi galutinis tikslas, didžiausia vertybė, yra toks ir 
toks..." (koks tas tikslas, nesvarbu: jis minimas tik dėl 
pagrindimo). Bet šita didžiausia vertybė pasirodo tik 
dorovingam žmogui, nes nedorumas suglumina ir su- 
klaidina dėl veiklos išeities taško. Taigi aišku, kad ne- 
įmanoma būti supratingu žmogumi nesant dorovingam. 

13. Reikia dar kartą aptarti dorybę. Mat ir dorybės 
atžvilgiu galioja panašus santykis, kaip tarp supratin- 

gumo ir išradingumo — tai ne tas pat, bet panašu: kaip 
supratingumas susijęs su išradingumu, taip prigimtinė 
dorybė susijusi su absoliučia dorybe. Visi mano, kad 
kiekvienas būdo bruožas tam tikra prasme kyla iš pri- 
gimties— juk mes esame teisingi, linkę į santūrumą, 
narsūs ir kitomis dorybėmis pasižymime jau iš prigim- 
ties, o vis dėlto ieškome kitokios dorybės tikrąja šio 
žodžio prasme, ir tas dorybes mes įgyjame kitu būdu, 
[o ne iš prigimties]. Juk ir vaikai, ir gyvuliai iš prigim- 
ties turi prielaidas toms dorybėms, bet jeigu protas 
joms nevadovauja, jos būna žalingos. Tik čia mes ma- 
tome štai ką: kaip stiprus kūnas aklai judėdamas smar- 
kiai atsitrenkia, nes neturi regėjimo, taip yra ir čia. 
Bet jeigu pradeda vadovauti protas, žmogus elgiasi ki- 
taip: nuostata lieka ta pati, bet atsiranda dorybė tikrą- 
ja-to žodžio prasme. Taigi kaip toje sielos dalyje, kuri 
sudaro nuomones, yra dvi [dorybės] rūšys — išradingu- 
mas ir supratingumas,— taip toje dalyje, kurioje ug- 
domos būdo dorybės, yra taip pat dvi rūšys — prigim- 
tinė dorybė ir dorybė tikrąja to žodžio prasme; pasta- 
roji neatsiranda be supratingumo. Todėl kai kas sako, 
kad visos dorybės esančios supratingumo atmainos. Ir 
Sokratas, ieškodamas dorybės, vienur buvo teisus, O 
kitur klydo. Sutapatindamas dorybę su supratingumu, 
jis klydo, bet teisingai sakė, kad dorybė neįmanoma be 
supratingumo. Tą patvirtina ir šių dienų filosofai: api- 
brėždami dorybę, jie kalba apie [sielos] nuostatą ir tai, 
kas su ja susiję, o toliau prideda: „atitinkanti teisingą 
proto sprendimą“, bet teisingas proto sprendimas re- 
miasi supratingumu. Kaip matome, visi nujaučia, kad 
tokia nuostata yra dorybė — tokia nuostata, kuri deri- 
nasi su supratingumu. Čia turime truputį pakeisti: do-- 
rybė yra ne tik ta nuostata, kuri derinasi su teisingu 
proto sprendimu, bet ir ta nuostata, kuri yra susiliejusi 
su teisingu proto sprendimu, o teisingas proto spren- 
dimas ir yra supratingumas. Sokratas manė, kad dory- 
bės yra proto sprendimai — visos dorybės esančios ži- 
nojimas, o mes sakome: dorybės su proto sprendimais 
sudaro vienybę. 


Iš to, kas pasakyta, aišku, kad žmogus negali būti 
dorovingas tikrąja to žodžio prasme be supratingumo, 
o supratingas žmogus negali būti be būdo dorybės. Ši- 
taip būtų galima paneigti ir dialektinį argumentą, ku- 
riuo norima įrodyti, kad dorybės egzistuoja skyrium 
viena nuo kitos: tas pats žmogus nesąs iš prigimties 
linkęs į visas dorybes, todėl vienas jau turįs, o kitų 
dar ne. Tai tinka prigimtinėms dorybėms, bet netinka 
toms, dėl kurių žmogus vadinamas dorovingu apskritai. 
Juk kai tik žmogus pasidaro supratingas, tuoj atsiranda 
ir visos dorybės. 

Aišku, kad jeigu spratingumas ir neturėtų įtakos 
veiklai, vis tiek jis mums būtų reikalingas, nes jis yra 
sielos dalies dorybė, ir be supratingumo sąmoningas 
pasirinkimas nebus teisingas, taip pat be dorybės, nes 
ši nustato galutinį tikslą, o supratingumas — priemones 
jam pasiekti. Kita vertus, supratingumas nėra viršesnis 
už išmintį, t. y. už geresniąją mūsų sielos dalį, kaip 
gydytojo menas nėra aukščiau už sveikatą; jis ja ne- 
sinaudoja, tik stengiasi ją sugrąžinti — jis duoda nu- 
rodymus dėl jos, bet ne jai. Panašiai būtų, jei kas 
valstybės valdymo meną laikytų viršesniu už dievus, 
nes jis nurodo visa tai, kas susiję su valstybe. 


SEPTINTA KNYGA 


1. Dabar imkime kitą išeities tašką ir teikime, kad 
yra trys būdo bruožai, kurių reikia vengti: nedorumas, 
nesusivaldymas ir gyvuliškumas. Dviem iš jų yra aiš- 
kios priešybės: vieną vadiname dorybe, o kitą — su- 
sivaldymų. Gyvuliškumui geriausiai tiktų priešpriešinti 
antžmogišką dorybę, didvyrišką ir dievišką, kaip Ho- 
meras leidžia Priamui sakyti apie Hektorą, kad jis 
buvęs nepaprastai šaunus, „ne trumpaamžio žmogaus, 
o jau dievo sūnus kuo tikriausias“ !. Jeigu, kaip sako- 
ma, dėl nepaprasto dorybingumo žmonės virsta dievais, 
tai tokia tobulybė yra gyvuliškumo priešingybė. Kaip 
gyvuliui nebūdingas nei nedorumas, nei dorybė, taip ši- 

tai nebūdinga ir dievui. Dievo tobulumas yra kilnesnis 
už dorybę, o gyvulio nedorumas yra visai kitokio pobū- 
džio. Kadangi dieviškas žmogus yra retenybė (spartie- 
čiai tą, kuriuo labai žavisi, vadina dievišku vyru), tai 
ir žmonių gyvuliškas būdas gyvenime retai pasitaiko. 
Daugiausia jį galime aptikti tarp barbarų, bet kartais 
kai kurios gyvuliškumo atmainos atsiranda dėl ligų ar- 
ba luošumo. Ir tuos žmones, kurių nedorumas peržen- 
gia [saiką], vadiname šiuo paniekinamu vardu. 

Bet apie šitokią išsigimusių žmonių rūšį reikės vė- 
liau pakalbėti; apie nedorumą jau anksčiau kalbėjome. 
Dabar reikia aptarti nesusivaldymą, išlepimą ir išgle- 
bimą, o kita vertus — susivaldymą ir ištvermingumą. 
Būtų neteisinga į šias dvi grupes žiūrėti kaip į nuosta- 
tas, iš kurių viena sutampa su dorybe, kita — su ne- 

kitose srityse, čia taip pat pagrindu reikia imti paplitu- 
sias nuomones ir pirmiausia išsiaiškinti neaiškius daly- 
kus, stengtis parodyti visus požiūrius į šiuos sielos 
reiškinius — jei ne visus, tai bent labiausiai paplitusius 
ir svarbiausius. Jeigu mums pavyks ginčytinus klausi- 
mus paaiškinti ir liks tik pažiūros, kurioms visi pri- 
taria, tai bus pakankamai įrodyta. 

Susivaldymas ir ištvermingumas yra laikomi gerais 
ir pagyrimo vertais dalykais, o nesusivaldymas ir iš- 
glebimas — blogais ir peiktinais. Susivaldantis bus tas 
žmogus, kuris lieka ištikimas savo apgalvotam spren- 
dimui, o nesusivaldantis — kuris atsimeta nuo savo ap- 
galvoto sprendimo. Nesusivaldantis žmogus žino, kad 
jo elgesys nedoras, bet taip elgiasi skatinamas aistrų, 
o susivaldantis žmogus žinodamas, kad geismai yra 
blogas dalykas, proto [patariamas] jų neklauso. Santū- 
rų žmogų vadina susivaldančiu ir ištvermingu, o susi- 
valdantį ir ištvermingą vieni vadina santūriu visais 
atžvilgiais, kiti —ne visais. Vieni pasileidusį žmogų 
vadina nesusivaldančiu, o nesusivaldantį — pasileidusiu, 
kiti juos skiria. Vieni sako, kad supratingas žmogus 
negali būti nesusivaldantis, o kiti — kad kai kurie su- 
pratingi ir išradingi žmonės yra nesųsivaldantys. Be to, 


sakoma, kad žmonės būna nėsusivaldantys pykčio, gar- 
bės ir pelno atžvilgiu. Tai tokios yra paplitusios nuo- 
monės. 

2. Galima kelti klausimą: kaip žmogus, kuris sugeba 
teisingai spręsti, gali gyventi kaip nesusivaldantis. Kai 
kas sako, kad žinodamas žmogus toks negali būti. Pa- 
sak Sokrato, neįsivaizduojama, kad žmoguje, kuris aiš- 
kiai žino, kas nors kitas paimtų viršų ir jį tarsi kokį ver- 
gą valkiotų. Sokratas apskritai kovojo su mūsų pažiūra: 
nesą jokio nesusivaldymo! Jei kas nors elgiasi prie- 
šingai tam, ką mano esant geriausia, jis tai darąs ne 
remdamasis sprendimu, bet dėl nežinojimo. Šitokia 
teorija aiškiai prieštarauja patyrimui, ir jeigu žmogus 
taip elgiasi dėl nežinojimo, reikia ištirti šiuos sielos 
išgyvenimus, kaip atsiranda tas nežinojimas. Juk aiš- 
ku: kas gyvena nesusivaldydamas, prieš pradėdamas to- 
kį gyvenimą negalvojo taip elgtis. 

Yra žmonių, kurie Sokratui iš dalies pritaria, iš da- 
lies —ne2. Jie sutinka, kad nieko nėra svarbesnio už 
tikrą žinojimą, bet nesutinka su tuo, kad niekas nesi- 
elgiąs priešingai tam, ką mano esant teisinga. Todėl 
jie sako, jog nesusivaldantis žmogus atsiduoda malonu- 
mams dėl to, kad jis neturi tikro žinojimo, o tik nuo- 
monę. Bet jeigu iš tikrųjų yra tik nuomonė, o ne 
žinojimas, jeigu nėra ryžtingo nusistatymo, o tik miglo- 

ruojantiems, neryžtingiems žmonėms, tada reikia atleis- 
ti, jei žmogus netesi savo nusistatymo, kai jį apima 
aistros. Bet nedorybei nėra atleidimo, nei kitam kokiam 
smerktinam elgesiui. Tada išeitų, kad supratingumas — 
o jis mumyse yra labai stiprus — veltui priešinasi? Tai 
būtų nesuprantama. Tokiu atveju tas pats žmogus būtų 
ir supratingas, ir nesusivaldantis! Bet niekas neteigs, 
kad supratingam žmogui būdinga savo valia nedoriau- 
siai elgtis. Be to, jau anksčiau įrodėme, kad supratin- 
gasis yra veiklos žmogus — jo sritis yra paskutinės 
paskirybės,— ir kad jis turi ir kitų dorybių. Jeigu su- 
sivaldančiam žmogui būdinga patirti stiprių ir žemų 
aistrų, tai santūrus žmogus negali būti susivaldantis, 

6 susivaldantis žmogus — santūrus, nės santūriam žmo 
gui nebūdingos nei per daug stiprios, nei žemos aistros. 
Bet susivaldantis turi patirti tokių aistrų. Juk jeigu 
aistros yra geras dalykas, tai bus bloga ta nuostala, 
kuri trukdo joms pasiduoti, — taigi ne kiekvienu atveju 
susivaldymas yra geras dalykas. Jei aistros silpnos, bet 
ne žemos, tada nėra didelis daiktas joms pasipriešinti, 
o jeigu jos žemos, bet silpnos, tai nėra nieko sunkaus 
[joms pasipriešinti]. 

Be to, jei susivaldymas verčia žmogų laikytis bet 
kokios nuomonės, tai jis yra blogas — pavyzdžiui, gali 
priversti laikytis ir klaidingos nuomonės. O jeigu ne- 
susivaldymas priverčia atsisakyti bet kokios nuomonės, 
tai kartais ir nesusivaldymas gali būti geras dalykas; 
antai Sofoklio „Filokteto“ Neoptolemas yra veritas pa- 
gyrimo už tai, kad nesilaikė susitarimo su Odisėjumi, 
nes apgaudinėjimas jį kamavo ?. Ir sofistų samprotavi- 
mas sudaro sunkumų. Mat sofistai nori įrodyti para- 
doksalius dalykus, kad tuo atveju, jeigu jiems pavyk- 
tų, galėtų didžiuotis savo protiniais sugebėjimais; jų 
išprotavimas ir sukelia sunkumų, nes protas tada jau- 
čiasi tarsi supančiotas: jis negali pasilikti prie išvadų, 
kurios jam yra nepriimtinos, o kita vertus, jis negali 
eiti toliau, nes neįstengia įrodymais jų atmesti. Iš 
vieno sofistų išprotavimo gaunama tokia išvada: „Ne- 
protingumas drauge su nesusivaldymu yra dorybė". 
Mat kas nors dėl nesusivaldymo daro ne tai, ką jo pro- 
tas mano esant gera, O priešingai: jo protas gerus 
dalykus laiko blogais ir liepia jų nedaryti. Todėl išvada 
tokia: žmogus daro ne tai, kas bloga, o tai, kas gera. 
Toliau. Kas iš įsitikinimo daro tai, kas malonu, pasi- 
renka malonumus ir jų siekia, gali būti geresnis už tą, 
kuris siekia malonumų ne apgalvotai, o dėl nesusival- 
dymo,— jį galima lengviau pagydyti, nes įmanoma jį 
perkalbėti. Nesusivaldančiajam tinka priežodis: „Jeigu 
vandeniu paspringai, kuo užsigersi?“ Jeigu jis būtų 
taip elgęsis iš įsitikinimo, tai vėliau perkalbėtas būtų 

1146b paliovęs taip elgtis. Bet dabar, nors ir būdamas įsiti- 
198 kinęs, jis vis tiek elgiasi priešingai, nes nesusivaldo. 


Pagaliau jeigu susivaldymas ir nesusivaldymas liečia 
visas gyvenimo sritis, tai kas yra visiškai nesusivaldan- 
tis? Juk niekas nėra visais atžvilgiais nesusivaldantis, 
bet apie kai kuriuos sakome, kad jie — visiškai nesu- 
sivaldantys. 

Tai tokių kyla sunkumų. Vienus iš jų reikia paša- 
linti, o kitus — palikti, nes išspręsti problemas — tai 
surasti tiesą. 

3. Pirmiausia paklauskime, ar nesusivaldantis žmo- 
gus elgiasi žinodamas, ar nežinodamas ir kokia prasme 
žinodamas? Toliau. Kurių dalykų atžvilgiu būna susi- 
valdantis ir nesusivaldantis: aš turiu galvoje — ar kiek- 
vieno malonumo ir nemalonumo atžvilgiu, ar tik tam 
tikrų apibrėžtų jų rūšių ir ar susivaldantis ir ištvermin- 
gas yra tas pat, ar ne? Panašiai ir dėl kitų dalykų, ku- 
rie artimi šiai tyrinėjimo sričiai. Tyrinėjimo išeities 
taškas yra klausimas, ar susivaldantis ir nesusivaldantis 
vienas nuo kito skiriasi savo troškimų objektu, ar elg- 
sena? Sakau: ar nesusivaldantis tik dėl to yra nesusi- 
valdantis, kad jis trokšta vieno ar kito dalyko, ar ne 
dėl to, o tik todėl, kad taip su juo elgiasi —o gal ir 
ne dėl to, bet todėl, kad jam tinka abi šios priežastys? 
Be to, ar susivaldymas ir nesusivaldymas susijęs su vi- 
somis sritimis, ar ne? Mat tas, kuris visiškai nesusival- 
do, ne visose srityse nesusivaldo, o tik dėl tų dalykų, 
dėl kurių nesusivaldo ir ištvirkėlis; jis ir ne dėl to yra 
nesusivaldantis, kad apskritai susijęs su tais dalykais, — 
tokiu atveju jis būtų tapatus ištvirkėliui, o tik dėl to, 
kad jis tų dalykų trokšta tam tikru būdu. Ištvirkėlį 
verčia taip elgtis jo sąmoningas pasirinkimas, — jis ma- 
no, kad visada reikia siekti pasitaikančio malonumo, 
O nesusivaldantis žmogus taip nemano, bet vis tiek 
siekia. 

Mūsų samprotavimui nesvarbu, ar nesusivaldymas 
prieštarauja tik teisingai nuomonei, o ne tikram žino- 
jimui; juk kai kurie žmonės turi tik nuomonę, bet ne- 
svyruoja, nes yra įsitikinę, kad jie gerai žino. Jeigu 
tie žmonės, kurie turi tik nuomonę, bet yra menkai 
įsitikinę, labiaų nusikalsta savo sprendimui negu tie, 

kurie tvirtai žino, vadinasi, žinojimas niekuo nesiskiria 
nuo nuomonės. Juk kai kurie žmonės ne mažiau ryžtin- 
gai remiasi savo nuomone negu tie, kurie tvirtai Ži- 
no,— pavyzdys čia yra Heraklitas*. Kadangi mes ži- 
nojimą suprantame dvejopai ir lygiai vadiname žinan- 
čiu tą, kuris žino, bet tomis žiniomis nesinaudoja, ir 
tą, kuris ir žino, ir naudojasi žiniomis, tai bus skirtu- 
mas, ar tas, kuris nederamai elgiasi, žino, bet žiniomis 
nesiremia, ar žino ir remiasi žiniomis. Pastarasis atve- 
jis yra nesuprantamas — suprantama tik tada, kai ži- 
niomis nesiremiama. 

Kadangi yra dvi prielaidų rūšys, tai gali atsitikti, 

1147a kad kas nors turi abi prielaidas, bet elgiasi priešingai, 
negu liepia žinojimas. Tada jis remiasi bendrąja prie- 
laida, o ne liečiančia paskirus dalykus; tuo tarpu juk 
poelgiai yra paskiri atvejai. Bet yra ir bendrosios prie- 
laidos dvi rūšys: viena liečia patį žmogų, o kita — da- 
lyką. Pavyzdžiui: „Kiekvienam žmogui naudingas sau- 
sas maistas“ ir „Aš esu žmogus“ arba „Šitoks maistas 
yra sausas“. Bet ar tam tikras maistas turi tokią ypaty- 
bę, nesusivaldantis žmogus arba nežino, arba savo ži- 
nojimu nesiremia. Vieno ir kito žinojimo atveju bus 
- toks didžiulis skirtumas, kad nebus keista, jei nesusi- 
valdantis žmogus [klysta] žinodamas tik viena iš pras- 
mių, bet būtų nuostabu, jei jis [klystų] žinodamas ki- 
taip *. 

Be to, be minėtų būdų, žmonės gali žinoti ir kitaip. 
Juk tais atvejais, kai žmogus žino, bet žiniomis nesi- 
naudoja, matome, kad tas žinojimas yra visai kitoks: 
tam tikra prasme žmogus žino, o tam tikra prasme — 
nežino, kaip, pavyzdžiui, miegodamas, šėldamas, pasi- 
gėręs?. Kaip tik šitokia yra aistrų apimtų žmonių bū- 
sena. Juk pyktis, meilės aistros ir kitokie panašūs gei- 
duliai aiškiai paveikia ir kūną — kai kam net atima 
protą. Aišku, kad nesusivaldantis žmogus atsiduria vi- 
sai panašioje būklėje kaip minėtieji žmonės. Jei kalba- 
me taip, kaip reikalauja žinojimas, tas dar nerodo, kad 
žmogus žino. Juk ir minėtų aistrų apimti žmonės moks- 

190 liškai įrodinėja ir cituoja Empedoklio eiles; ir tie, kurie 


pradeda mokytis, gali išrikiuoti daugybę mokslinių tei- 
ginių, bet dar nežino: su žiniomis reikia suaugti, o tam 
reikia laiko. Taigi į nesusivaldančių žmonių kalbas rei- 
kia žiūrėti ne kaip į aktorių deklamuojamas tiradas. 

Bet į nesusivaldymo priežastį galima žvelgti ir pri- 
gimties požiūriu: yra nuomonė, kuri susijusi su tuo, 
kas bendra, ir kita nuomonė, kuri apima paskirus da- 
lykus,— čia jau juslės valdos. Kai iš tų dviejų nuomo- 
nių susidaro viena, tai vienu atveju siela būtinai tą 
išvadą turi patvirtinti, o kitu atveju, kai nuomonė 
susijusi su veikla, — tuojau ją įgyvendinti. Pavyzdžiui, 
jei reikia paragauti kiekvieno saldaus daikto, o šis 
daiktas — kaip vienas iš paskirų daiktų — yra saldus, 
tai tas, kas gali ir nėra trukdomas, tuoj turi ir para- 
gauti. O kai mes turime nuomonę, nurodančią tai, kas 
bendra, ir draudžiančią mums paragauti saldaus, ir ki- 
tą nuomonę, kad visa, kas saldu, yra malonu, o šis 
daiktas yra saldus, ir kaip tik ši nuomonė yra paveiki, 
tai, jeigu pajusime [malonumų] geidulį, tada viena nuo- 
monė mums lieps šito vengti, o geidulys, kuris įstengia 
išjudinti kiekvieną kūno dalį, mus vers jam paklusti. 
Vadinasi, žmogus nesusivaldo tam tikra prasme sam- 
protaudamas ir turėdamas nuomonę. Ta nuomonė pati 
savaime neprieštarauja nebent tik atsitiktinai teisingam 
sprendimui, jam priešinasi geidulys, o ne nuomonė. 
Taigi ir dėl šios priežasties gyvuliai negali būti nesu- 
sivaldantys, nes jie negali susidaryti bendrų vaizdinių — 
jie turi tik paskirų daiktų įspūdžius ir prisiminimą. 

Kaip pašalinamas nežinojimas ir kaip nesusivaldan- 
tis žmogus atgauna žinojimą — čia tinka tas pats aiš- 
kinimas, kaip miego ir girtumo atžvilgiu; jį galima 
taikyti ne tik šiems atvejams; tą aiškinimą reikia per- 
imti iš gamtos tyrinėtojų. 

Paskutinės prielaidos turinį sudaro nuomonė apie 
tai, kas suvokiama pojūčiais; kartu ji yra ir akstinas 
veikti. Aistros apimtas žmogus tos nuomonės arba visai 
neturi, arba turi taip, kad ji nėra žinojimas — žmogus 
ne žino, o tik kalba, panašiai kaip girtas murma Empe- 
doklio eiles. Kadangi paskutinis išprotavimo narys ne- 

nurodo to, kas yra bendra, ir, matyt, nepriklauso 
mokslinio pažinimo sričiai kaip kad narys, nusakantis 
tai, kas bendra, tai atrodo, kad gaunama tai, ką siekė 
įrodyti Sokratas 7. Juk ne tada mus pagauna aistra, 
kai mes žinome tikrąja to žodžio prasme — šitoks Ži- 
nojimas nepasiduoda aistroms, — o tada, kai turime tik 
juslinį žinojimą. Tai tiek apie tai, ar galima būti ne- 
susivaldančiam žinant ar nežinant ir kokia prasme ži- 
nant. 

4. Dabar iš eilės reikia paklausti, ar kas nors būna 
visiškai nesusivaldantis, ar visi nesusivaldo tik tam 
tikroje srityje, o jei visiškai nesusivaldo, tai kokiose 
srityse. Aišku, kad ir susivaldantieji, ir ištvermingieji, 
taip pat nesusivaldantieji ir lepūnai atsiskleidžia ma- 
lonumų ir nemalonumų srityje. Dalykai, kurie teikia 
malonumą, vieni yra reikalingi, kiti patys savaime verti 
pasirinkti — čia ir perteklius yra galimas; reikalingi 
tie dalykai, kurie susiję su kūnu, — turiu galvoje visa 
tai, kas tenkina maisto, meilės ir kitus kūno poreikius, 
kuriuos mes siejome su ištvirkimu ir santūrumu. Kiti 
yra nebūtini, bet patys savaime verti, kad juos pasi- 
rinktum,— turiu galvoje pergalę, garbę, turtą ir kitus 
tokius vertingus ir malonius dalykus. Kas pastarųjų da- 
lykų atžvilgiu viršija saiką, nepaisydamas savo paties 
teisingo sprendimo, tą mes vadiname ne visiškai nesu- 
sivaldančiu, 0 pridedame: „nesusivaldantis pinigų, pel- 
no, garbės, pykčio atžvilgiu“, taigi nevadiname visiškai 
nesusivaldančiu, nes tas žmogus yra visai kitoks — 
jį galima vadinti nesusivaldančiu tik dėl panašumo, pa- 
našiai kaip pasakyme „žmogus, laimėjęs Olimpiadoje“ 
bendrinė sąvoka „žmogus“ mažai skiriasi nuo tikrinio 
vardo, bet vis dėlto skiriasi. Štai įrodymas: nesusival- 
dymas — vis tiek ar visiškas, ar dalinis — smerkiamas 
ne tik kaip klaida, bet ir kaip tam tikra nedorybė, 
tačiau kitose srityse nesusivaldantys nėra smerkiami. 

Kita vertus, kūniškų malonumų srityje, kur, mūsų 
nuomone, pasireiškia ištvirkėlis ir santūrusis, nesusi- 
valdančiu vadinamas tas, kuris ne remdamasis sąmonin- 
gu pasirinkimu, o atvirkščiai — priešingai ir jam, ir 


savo proto nutarimui, siekia malonumų pertekliaus ir 
vengia nemalonumų, pavyzdžiui, alkio, troškulio, karš- 
čio, šalčio ir dalykų, susijusių su lytėjimo ir skonio 
nu ar kitu, pavyzdžiui, pykčio, atžvilgiu“, bet „visiškai 
nesusivaldantis“. Štai įrodymas: pastarųjų čia minėtų 
malonumų atžvilgiu žmonės vadinami ir lepūnais, bet 
anksčiau minėtų malonumų atžvilgiu niekas nepavartos 
žodžio „lepūnas“. Dėl šios priežasties mes sutapatiname 
nesusivaldantijį ir ištvirkėlį, taip pat susivaldantįjį ir 
santūrųjį, bet nė vieno iš anų 5, nes jie siekia tų pačių 
malonumų ir vengia tų pačių nemalonumų, tačiau, nors 
jų objektas yra tas pats, jie elgiasi nevienodai: vieni 
iš anksto sąmoningai pasirinkę, o kiti — ne. 

Todėl mes greičiau pavadinsime ištvirkėliu tą, kuris 
be geismo arba tik vangiai siekia malonumų pertek- 
liaus ir vengia net menkų nemalonumų, negu tą, kuris 
tai daro apimtas stiprių aistrų. Ką padarytų pirmasis, 
jei prisidėtų dar jaunatviškas gašlumas ir stiprūs nema- 
lonumai dėl reikalingų daiktų stygiaus? 

Vieni geismai ir malonumai yra kilnūs ir vertingi, 
nes kai kurie dalykai iš prigimties yra verti, kad juos 
pasirinktum, kiti — atvirkščiai, dar kiti pagal mūsų 
ankstesnį skirstymą yra tarpiniai, pavyzdžiui, pinigai, 
pelnas, pergalė, garbė. Dėl visų šitokių ir tarpinių ma- 
lonumų žmonės būna smerkiami ne todėl, kad tie da- 
lykai juos veikia arba kad jie jų trokšta ir juos mėgs- 
ta, bet kad jie tai daro tam tikru būdu ir perdėtai. 
Todėl niekas nėra laikomas blogu žmogumi, jeigu jis, 
priešingai proto sprendimui, nesusivaldo ir per smar- 
kiai siekia kurio nors iš tų dalykų, kurie iš prigimties 
yra vertingi ir kilnūs, pavyzdžiui, jei kas labiau negu 
dera rūpinasi garbe arba vaikais, arba tėvais, nes tai 
vis geri darbai, ir žmonės, kurie jais rūpinasi, yra gi- 
riami. Bet vis tiek ir šių dalykų atžvilgiu galimas nesai- 
kingumas, jei kas nors, kaip, pavyzdžiui, Niobė, stoja 
į kovą net su dievais, arba kaip Satyras, pramintas tė- 
vamyliu, stengėsi mylėti tėvą: jo elgesys atrodė kvai- 
las?. Iš to, ką pasakėme, aišku, kad šiuo atžvilgiu nėra 

jokios nedorybės. Mat kiekvienas iš šių dalykų iš pri- 
gimties yra jau savaime vertingas, tik nesaikingumas 
yra negeras ir vengtinas. 

Panašiai čia negalima kalbėti ir apie nesusivaldy- 
mą — nesusivaldymo reikia ne tik vengti, jį reikia 
ir smerkti. Bet kadangi išgyvenimai yra panašūs, tai 
ir čia kalbama apie nesusivaldymą, tik kiekvienu atveju 
pridedama, su kuo jis susijęs. Čia panašiai galvojame, 
kaip sakydami „blogas gydytojas“, „blogas aktorius": 
čia negalėtum sakyti „blogas žmogus“, nepridėjęs jo- 
kio priedo. Kaip mes čia žodį „blogas“ vartojame tik 
su priedu, nes kiekvienas toks posakis („blogas gydy- 
tojas“, „blogas aktorius“) rodo ne būdo nedorybę, o 
tik panašią, taip yra aišku, kad ir ten nesusivaldymu 
ir susivaldymu reikia laikyti tik tai, kas susiję su ta 
pačia sritimi, kurioje pasireiškia santūrumas ir ištvir- 
kimas. Pykčio atvejais mes tuos žodžius vartojame tik 
dėl panašumo, todėl turime pridurti „nesusivaldo apim- 
tas pykčio"; panašiai sakome: „nesusivaldo siekdamas 
garbės ar pelno". 

5. Kai kurie dalykai jau iš prigimties teikia malonu- 
mą; iš jų vieni teikia malonumą savaime (be jokio 
papildomo paaiškinimo), o kiti — priklausomai nuo to, 
kokie yra gyvuliai ar žmonės. Kita vertus, yra dalykų, 
kurie iš prigimties neteikia malonumų; vieni iš jų — 
dėl kūno sužalojimų, kiti — dėl įpročių, dar kiti — dėl 
blogos prigimties. Kiekvienam iš šių atvejų galima su- 


„rasti ir atitinkamas nuostatas. Pastarąsias aš vadinu 


gyvuliškomis nuostatomis, pavyzdžiui, moterį, apie ku- 
rią pasakojama, kad ji, prapjovusi nėščios moters pilvą, 
išsitraukia kūdikį ir ėda, arba laukines Juodosios jūros 
pakrančių gentis, kurios mėgaujasi valgydamos žalią 
mėsą arba žmogieną, arba paskolina vaišėms vieni ki- 
tiems vaikus, arba tai, kas pasakojama apie Falarį 10 

Tai — gyvuliškos nuostatos, kitos atsiranda dėl ligų, 
kai kurios — išprotėjus, pavyzdžiui, kaip to, kuris sa- 
vo motiną papjovė kaip auką dievams ir suvalgė, arba 
kaip vergo, kuris suvalgė kito vergo kepenis; kitos — 
dėl ligos sukeltų išsigimimų, dar kitos — dėl įpročių, 


pavyzdžiui, pešioti plaukus, kramtyti nagus arba val- 
gyti anglis ar žemes, be to, dar vyrų meilė vyrams, — 
tai vis dalykai, kurie vieniems būdingi iš prigimties, o 
kitiems — dėl įpratimo, pavyzdžiui, tiems, kurie jau 
iš mažens buvo prievartaujami. 

Kurie yra tokie iš prigimties, tų niekas nepavadins 
nesusivaldančiais, panašiai kaip nepavadins nei moterų 
dėl to, kad ne joms atsiduoda, bet jos !!. Tą patį galima 
pasakyti ir apie tuos, kurie dėl ipratimo išsigimė. Jie, 
kaip ir tie, kurie yra sugyvulėję, yra anapus nedorybės. 
Todėl to, kuris turi tokią ypatybę, negalima laikyti 
susivaldančiu ar nesusivaldančiu,— čia nėra tikro nesu- 
sivaldymo, o tik kažkas panašaus. Panašiai kalbame 
ir apie nesusivaldymą pykstant: čia sakome tik „nesu- 
sivaldo apimtas pykčio“, o ne „visiškai nesusivaldo“. 
Juk kiekvienas nesaikingumas beprotybės, bailumo, iš- 
tvirkimo ir aikštingumo atveju yra arba gyvuliškas, ar- 
ba liguistas: kas iš prigimties yra toks bailus, kad 
visko bijosi, net pelės krebžtelėjimo, yra gyvuliškai 
bailus, o kas bijosi žebenkšties, tas liguistai bailus. 
Tarp bepročių yra tokių, kurie iš prigimties nieko ne- 
galvoja, gyvena tik instinktu — jie yra sugyvulėję, 
kaip, pavyzdžiui, tolimuose kraštuose gyvenantys bar- 
barai; kiti tapo bepročiais dėl ligų, pavyzdžiui, dėl 
nuomario, pamišimo. Vieni tokie gali būti retkarčiais, 
bet visai nepasiduoda šiam polinkiui, pavyzdžiui, jei 
Falaris, norėdamas suvalgyti vaiką arba mėgautis ne- 
tikusia meile, vis dėlto susilaiko !?. Kartais žmogus ne 
tik turi tokį polinkį, bet ir pasiduoda jam. Kaip žmo- 
gus gali būti nedoras be papildomo paaiškinimo arba 
jo nedorybę galima apibūdinti kaip „gyvulišką“ arba 
„liguistą“, ir tada jos nevadiname visiška nedorybe, aiš- 
ku, kad tas pat pasakytina ir apie nesusivaldymą: vie- 
nas yra gyvuliškas, kitas liguistas, o visiškas nesusival- 
dymas bus tik tas, kuris sutampa su žmogaus prigimties 
ištvirkimu. Aišku, kad nesusivaldymas ir susivaldymas 
pasireiškia tik toje srityje, kurioje reiškiasi santūrumas 
ir ištvirkimas, ir kad kitose srityse pasireiškiantis nesu- 

sivaldymas yra kitoks — ten šis pavadinimas vartoja- 
mas tik perkeltine prasme. 

6. Dabar atkreipkime dėmesį į tai, kad nesusivaldy- 
mas pykstant yra ne toks bjaurus kaip nesusivaldymas 
geiduliuose. Mat pyktis šiek tiek klauso proto balso, 
bet ne taip jį girdi, kaip reikia, panašiai kaip perne- 
lyg skubrūs tarnai, dar nespėję išgirsti viso įsakymo, 
puola lauk ir paskui suklysta vykdydami, arba kaip 
šunys, išgirdę triukšmą, ima loti, dar nespėję pamatyti, 
ar čia nepažįstamas žmogus. Taip ir pyktis dėl jam iš 
prigimties būdingo karštumo ir skubotumo veržiasi ker- 
šyti: jis girdėjo, bet ne tai, ką jam įsakė. Mat protas 
arba vaizduotė mums parodo, kad kažkas mus įžeidė 
ar paniekino; tada pyktis tuoj padaro išvadą, kad reikia 
su tuo kovoti, ir bemat ima kunkuliuoti, o geismas, kai 
tik protas arba juslė pasako, kad kas nors yra malonu, 
tuoj puola tuo mėgautis. Taigi pyktis tam tikra pras- 

bjauresnis. Mat tas, kuris negali suvaldyti pykčio, tam 
tikra prasme pasiduoda protui, o kas nesuvaldo geis- 
mų, pasiduoda ne protui, bet aistroms. 

Mes greičiau esame linkę atleisti pasidavimą pri- 
gimtiniams troškimams, panašiai kaip greičiau atlei- 
džiame tokius geismus, kurie visiems žmonėms yra 
bendri — kiek jie yra bendri. O pyktis ir rūstis labiau 
atitinka prigimtį negu geismai, siekiantys nesaikingų 
ir nebūtinų dalykų. Pagalvokime apie tokį pavyzdį: 
sūnus, teisindamasis dėl to, kad mušė savo tėvą, pasa- 
kė: „Juk ir jis mušė savo tėvą, o tas — vėl savo tėvą" 
ir, rodydamas į savo vaiką, pridūrė: „Ir šitas mane 
muš, kai užaugs. Taip mūsų šeimoje įprasta“. Arba apie 
tą, kuris velkamas sūnaus liepė sustoti prie slenksčio, 
nes ir jis savo tėvą vilkęs tik iki čia 5. 

Kuo žmogus yra suktesnis, tuo jis nedoresnis. Mat, 
kas greitai supyksta, nėra suktas, jo pyktis nėra klas- 
tingas, nes viešas. Bet geidulys yra kaip Afroditė, apie 
kurią sakoma, kad ji esanti „klastas pinanti Kipro duk- 
tė“, o apie jos išsiuvinėtą juostą Homeras sako: „[mei- 
lės jėga, geidulių uždegimas], kuždėjimai saldūs — visa, 


kas gali aptemdyti protą ir vyrui rimčiausiam" 14. Tai- 
gi, jeigu šitas nesusivaldymas nedoresnis ir bjauresnis 
už nesusivaldymą pykstant, tai jis yra visiškas nesu- 
sivaldymas ir tam tikra prasme nedorybė. 

Kas įžūliai įžeidinėja, nejaučia nemalonumo, o kiek- 
vienas, kuris ką nors negerai daro iš pykčio, jaučia ne- 
malonumą; įžeidinėjantis dėl įžūlumo jaučia malonu- 
mą. Jeigu tie veiksmai, dėl kurių mes ypač piktinamės, 
ir visai teisėtai, yra labiau neteisingi, tai ir iš geismo 
kylantis nesusivaldymas yra daug didesnis neteisingu- 
mas, nes pyktis neturi įžūlumo. Taigi jau paaiškėjo, kad 
nesusivaldymas geismuose yra bjauresnis negu nesusi- 
valdymas pykstant ir kad susivaldymas ir nesusivaldy- 
mas susijęs su kūno geismais ir malonumais. Dabar 
turime apžvelgti pastarųjų skirtumus. Kaip jau buvo 
sakyta iš pradžių, vieni iš jų ir rūšies, ir stiprumo at- 
žvilgiu yra žmonėms būdingi ir kyla iš prigimties, o 
kiti — gyvuliški, dar kiti atsiradę dėl sužalojimų ir 
ligų. Tik pirmieji iš čia paminėtųjų susiję su santūru- 
mu ir ištvirkimu. Todėl mes gyvulių nevadiname nei 
santūriais, nei ištvirkusiais, nebent tik perkeltine pras- 
me ir jeigu viena kuri gyvulių rūšis skiriasi nuo kitos, 
pavyzdžiui, gašlumu, nirtumu ar rajumu. Mat čia nėra 
nei sąmoningo pasirinkimo, nei protavimo, o tik pri- 
gimties iškrypimai, panašiai kaip žmonių beprotybė, 

Gyvuliškumas yra mažesnė blogybė negu nedoru- 
mas, bet baisesnė. Mat gyvulyje nėra sunaikinta tai, kas 
kilnu, kaip būna žmoguje, to kilnumo čia iš viso ne- 
buvo. Čia yra panašiai, kaip jeigu mes lygintume negy- 
vą daiktą su gyvu ir klaustume, katras iš jų yra ne- 
doresnis, nes to, kuris neturi savyje veiklos prado, 
nedorumas padaro mažiau žalos, o toks veiklos pradas 
yra protas. Panašiai būtų, jei nedorumą lygintume su 
nedoru žmogumi: kiekvienas iš jų tam tikra prasme 
yra nedoresnis, nes nedoras žmogus gali tūkstančius 
kartų daugiau blogo padaryti negu gyvulys. 

7. Lytėjimo ir ragavimo malonumai ir nemalonumai, 
jų troškimas ir vengimas, kaip anksčiau buvo nustaty- 
ta, yra ištvirkimo ir santūrumo sritis. Čia gali atsitik- 

ti, kad žmogus pralaimi ten, kur dauguma žmonių laimi, 
ir pasirodo stiprus ten, kur dauguma žmonių pralaimi. 
Iš tų, kuriems taip atsitinka, vienas malonumų atžvil- 
giu yra nesusivaldantis, kitas — susivaldantis, o nema- 
lonumų atžvilgiu vienas yra išlepęs, kitas — ištvermin- 
gas. Dauguma žmonių laikosi vidurio, nors labiau links- 
ta į blogio pusę. Kadangi kai kurie malonumai yra rei- 
kalingi, o kiti — nereikalingi (reikalingi tam tikru 
mastu, o perteklius ir stoka nėra reikalingi), kadangi 
panašiai yra ir dėl geismų bei nemalonumų, tai tas, kuris 
malonumuose siekia perviršio arba jo siekia per smar- 
kiai ir sąmoningai pasirinkęs, t. y. siekia perviršio dėl 
paties perviršio, o ne dėl kokio nors kito tikslo, yra 
ištvirkėlis. Toks žmogus jokiu būdu neįstengia atgailau- 
ti, todėl jis yra nepagydomas, nes tas, kuris nemoka 
atgailauti, yra nebepataisomas. Tokio žmogaus priešin- 
gybė yra tas, kuris malonumų siekia nepakankamai, o 
kas laikosi vidurio, yra santūrus. Panašiai ištvirkęs yra 
tas, kuris vengia kūno skausmų — ne todėl, kad jis 
pasiduoda [malonumų troškimui|, o tik dėl sąmoningo 
pasirinkimo. 

Iš tų, kurie sąmoningai nepasirenka, vieni pasiduoda 
malonumams, o kiti vengia iš geismų kylančio nema- 
lonumo. Jie vieni nuo kitų skiriasi. Kiekvienas pasakys, 
kad blogesnis yra tas, kuris daro ką nors bjauraus ne- 
būdamas apimtas geismo, arba tik vangiai, negu tas, 
kuris taip daro aistrų skatinamas, taip pat bus blo- 
gesnis tas, kuris muša nebūdamas supykęs, negu tas, 
kuris muša supykęs. Juk ką jis darytų apimtas aistrų? 
Todėl ištvirkėlis yra blogesnis už nesusivaldantįjį. Pas- 
taroji iš minėtųjų nuostatų yra tarsi tam tikra lepumo 
rūšis, o anas žmogus — ištvirkėlis. 

Nesusivaldančiojo priešingybė yra susivaldantis, o 
lepūno — ištvermingasis. Mat ištvermingumas — kai 
tvirtai laikomasi, o susivaldymas — savitvarda. Tvirtai 
laikytis ir tvardytis yra ne tas pat, kaip ir nepasiduoti 
ir nugalėti. Todėl susivaldymas yra geriau negu ištver- 

11505 Mė. Tas, kuris yra per silpnas priešintis tam, kam dau- 

leidžia drabužiui žeme vilktis !*, kad, keldamas jį aukš- 
tyn, neturėtų vargo, ir, apsimesdamas ligoniu, visai 
nemano esąs pasigailėtinas, nors yra pasigailėtinas. 
Panašiai ir dėl susivaldymo ir nesusivaldymo. Nie- 
ko nuostabaus, jei kas nors pasiduoda stipriems ir ne- 
įveikiamiems malonumams ar nemalonumams,— mes 
tokiam mielai atleidžiame, jeigu jis priešinasi jiems, 
kaip, pavyzdžiui, Teodekto Filoktetas, kuriam įkirto an- 
gis, arba Karkino „„Alopės“ Kerkionas, arba kaip tie, 
kurie, stengdamiesi susilaikyti nesijuokę, staiga pra- 
pliumpa juokais— taip atsitiko Ksenofantui!?“. Bet 
nuostabu, jei kas neįstengia atsilaikyti prieš malonu- 
mus ir pasiduoda ten, kur dauguma žmonių atsilaiko— 
ir ne dėl paveldėtos ypatybės ar ligos, kaip, pavyz- 
džiui, skitų karalių lepumas yra paveldimas !", ir ne dėl 
to, dėl ko moterys skiriasi nuo vyrų. Atrodo, kad ir 
žaidimų mėgėjas yra ištvirkęs, bet iš tikrųjų jis yra 
tik išlepęs. Juk žaidimas yra įtemptų jėgų atpalaidavi- 
mas, tai atokvėpis darbe. Bet tas, kas čia neturi saiko, 
yra per didelis žaidimų mėgėjas. Nesusivaldymas yra 
skubotumas, o kita vertus — bejėgiškumas. Mat vieni 
nusprendžia, bet dėl aistrų nesilaiko savo sprendimų, 
o kiti pasiduoda aistroms dėl to, kad jie visai nieko 
nenusprendė. Juk kai kurie elgiasi kaip tie, kurie, iš 
anksto pasiruošę kutenimui, vėliau kutenimo jau nebe- 
jaučia: iš anksto nujausdami ir numatydami, kas bus, 
jie parengia save ir savo mąstymą ir nepasiduoda aist- 
roms — nesvarbu, ar jos malonios, ar nemalonios. Ypač 
labai smarkūs ir jautrūs žmonės pasiduoda skubotam 
nesusivaldymui: vieni skubėdami nelaukia, kol apsi- 


galvos, o kiti — dėl smarkumo, nes jie labiau mėgsta . 


sekti paskui savo vaizduotę !š. 


8. Ištvirkėlis, kaip jau sakėme, nemoka atgailauti 
dėl savo elgesio, nes jis laikosi savo pasirinkimo. O 
kiekvienas nesusivaldantis gailisi. Vis dėlto nėra taip, 
kaip anksčiau buvo sakyta !?, bet ištvirkėlis yra nepa- 
gydomas, o nesusivaldantis — pagydomas. Mat nedo- 
rybė panaši į ligą, pavyzdžiui, į vandenligę arba džio- 

vą, o nesusivaldymas — į nuomario priepuolius: pirmą- 
ja sergama visą laiką, o antroji pasireiškia su per- 
traukomis. Nesusivaldymas ir nedorybė apskritai yra 
skirtingi dalykai: nedorybės nedoras žmogus nėra įsi- 
sąmoninęs, o nesusivaldymas yra įsisąmonintas. 

Iš nesusivaldančiųjų geresni yra tie, kurie greitai 
netenka galvos, negu tie, kurie šaltai apgalvoja, bet 
nesilaiko savo sprendimų. Pastarieji pasiduoda ir silp- 
nesnei aistrai, jie iš anksto būna apsigalvoję, ne taip, 
kaip pirmieji; toks nesusivaldantis žmogus yra pana- 
šus į tuos, kurie greitai pasigeria ir nuo mažesnio vy- 
no kiekio negu dauguma žmonių. 

Aišku, kad nesusivaldymas nėra nedorybė, nors tam 
tikra prasme vis dėlto tai nedorybė, nes nesusival- 
dymas nesilaiko proto sprendimų, o nedorybė laikosi. 
Bet elgesio atžvilgiu nesusivaldymas yra panašus į 
nedorybę. Čia tinka Demodoko pasakymas miletiečiams: 
„Miletiečiai nėra neprotingi, bet elgiasi kaip nepro- 
tingi" 2, Ir nesusivaldantieji nėra nedori, bet elgiasi 
kaip nedori. 

Kadangi nesusivaldantis, klausydamas savo prigim- 
ties balso, priešingai teisingiems proto nurodymams, 
nesaikingai vaikosi kūniškų malonumų, bet taip elgiasi 
ne iš įsitikinimo, o ištvirkėlis — iš įsitikinimo, nes jam 
būdinga vaikytis kūniškų malonumų, tai nesusivaldan- 
tįjį galima perkalbėti, o ištvirkėlį — neįmanoma. Mat 
dorybė išsaugo mumyse veiklos pradą, o nedorybė jį 
sunaikina. Bet veikiant pradas yra į tikslą vedanti prie- 
žastis, kaip matematikoje — prielaidos. Apie pradus nei 
čia, nei ten nepamokys išprotavimas; tik dorybė — 
arba prigimtinė, arba išugdyta įpročio — duos teisingą 


. supratimą apie pradą. Taigi žmogus, turintis šią dory- 

bę, yra santūrus, o jo priešingybė — ištvirkėlis. 
Tačiau pasitaiko, kad kas nors dėl aistros, priešin- 
gai proto nurodymams, netenka galvos: aistra jį taip 
pagauna, kad jis nebegali elgtis taip, kaip liepia protas; 
bet, kita vertus, vis dėlto ta aistra nėra tokia stipri, 
kad jos paveiktas jis įsitikintų, jog reikia nieko ne- 
paisant vaikytis tokių malonumų. Tai ir bus nesusival- 


dantis žmogus, geresnis už ištvirkėlį — jis nėra visiškai 
blogas. Mat jame dar išliko tai, kas geriausia: veiklos 
pradas. Jo priešingybė — toks žmogus, kuris tvirtai 
lieka ištikimas sau, nesiduoda aistros išmušamas iš vė- 
žių. Tad aišku, kad antroji [sielos] nuostata yra dora, 
o pirmoji — bloga. 

9. Ar susivaldantis bus tas, kuris laikosi kiekvieno 
proto nurodymo ir sprendimo, ar tas, kuris laikosi lik 
teisingo pasirinkimo, ir ar nesusivaldantis bus tas, kuris 
nesilaiko jokių proto nurodymų ir sprendimų, ar tas, 
kuris nesilaiko tik neklaidingų proto nurodymų ir tei- 
singų sprendimų? Tokį klausimą mes kėlėme. O gal tik 
atsitiktinai vienas laikosi, kitas nesilaiko kiekvieno 
sprendimo, bet iš esmės vienas laikosi, o kitas nesi- 
laiko tik teisingo sprendimo ir teisingo pasirinkimo? 
Jei kas nors pasirenka ką nors ir siekia to dėl ko nors, 
tai iš esmės siekia antrojo daikto ir pasirenka jį, 0 pir- 
mąji — tik atsitiktinai. „Iš esmės“ reiškia „visiškai“. 
Taigi tam tikra prasme žmogus laikosi kiekvienos nuo- 
monės arba nuo jos atsisako, bet iš tikrųjų jis laikosi 
ar nesilaiko tik teisingos nuomonės. 

Yra žmonių, kurie linkę griežtai laikytis savo nuo- 
monės,— juos vadina užsispyrėliais. Tokius žmones sun- 
ku įtikinti ir priversti pakeisti savo nuomonę. Tarp 
jų ir tarp susivaldančiojo — taip pat kaip tarp švaistū- 
no ir dosnaus, tarp drąsaus ir nutrūktgalvio — yra šioks 
toks panašumas. Bet vis dėlto jie daug kuo skiriasi. 
Mat susivaldantis žmogus, apimtas geismo ir aistros, 
nepasikeičia, bet kartais jį lengvai galima perkalbėti, 
o kitų negali paveikti įrodymai, nes juos veikia aistros, 
ir daugelis iš jų pasiduoda malonumams. Užsispyrę bū- 
na aikštingieji, nemokšos ir neišauklėtieji; aikštingieji 
užsispyrę dėl malonumų ir nemalonumų: džiaugiasi lai- 
mėję, kai nesileidžia perkalbami, ir erzinasi, kai ne- 
klauso ir nepriima jų nuomonės, — panašiai kaip būna 
priimant nutarimus liaudies susirinkimuose. Todėl jie 
yra labiau panašūs į nesusivaldančius negu į susival- 
dančius. 

Yra žmonių, kurie nesilaiko savo sprendimų, bet 

ne dėl nesusivaldymo. Toks yra Sofoklio „Filokteto" 
Neoptolemas. Nors jis nesilaikė savo nuomonės dėl 
malonumo, bet tai buvo kilnus malonumas. Mat jis lai- 
kė tiesą kilniu dalyku, o Odisėjas jį buvo prikalbėjęs 
meluoti ?!. Ne kiekvienas, kas ką nors daro siekdamas 
malonumo, yra ištvirkėlis arba nedorėlis, arba nesu- 
sivaldantis, o tik tas, kas tai daro dėl šlykštaus ma- 
lonumo. 

Bet yra ir tokių žmonių, kurie mažiau džiaugiasi 
kūno malonumais negu dera ir nesilaiko proto nuro- 
dymų. Susivaldantis žmogus yra viduryje tarp šitokio 
žmogaus ir nesusivaldančiojo. Mat nesusivaldantysis ne- 
silaiko proto nurodymų dėl to, kad jis per daug mėgau- 
jasi malonumais, o anas — dėl to, kad per mažai jais 
domisi. Susivaldantysis laikosi proto nurodymų ir jų 
nepakeičia nei dėl vienos, nei dėl kitos priežasties. O 
jeigu susivaldymas yra geras dalykas, tai abi jam prie- 
šingos nuostatos turi būti negeros, — tokios jos iš tikių- 
jų ir yra. Bet kadangi vienas iš tų kraštutinumų pasi- 
taiko tik retai ir būdingas tik nedaugeliui žmonių, tai 
vienintele nesusivaldymo priešingybe laikomas tik cu- 
sivaldymas, panašiai kaip ištvirkimo — santūrumas. 

Kadangi daugelį žodžių vartojame remdamiesi pa- 
našumu, tai dėl panašumo kalbama ir apie santūraus 
žmogaus susivaldymą. Mat ir susivaldantysis, ir san- 
tūrusis dėl savo prigimties nieko nedaro priešingai 
proto nurodymams, bet susivaldantysis turi nedorų 
geismų, o santūrusis jų neturi; santūrusis yra toks, kad 
niekada nepatirs malonumo priešindamasis proto nu- 
rodymams, o susivaldantysis gali patirti, tik nepasiduos 
jam. Nesusivaldantis ir ištvirkėlis yra panašūs, bet 
kartu skiriasi. Juodu abu mėgaujasi kūniškais malonu- 
mais, bet vienas tai daro iš įsitikinimo, kad taip reikia, 
o kitas — be įsitikinimo. . 

10. Tas pats žmogus negali būti kartu ir supratin- 
gas, ir nesusivaldantis. Jau įrodėme, kad supratingas 
žmogus yra doro būdo. Jis ne tik žino, bet ir vado- 
vaujasi tomis žiniomis, o nesusivaldantis šito nesugeba. 
Tačiau niekas nekliudo išradingam žmogui būti nesų- 


sivaldančiam. Todėl kartais atrodo, kad supratingi žmo 
nės yra nesusivaldantys, nes išradingumas nuo supra- 
tingumo skiriasi taip, kaip mes anksčiau išdėstėme: 
mąstymo atžvilgiu jie yra artimi, bet sąmoningo pasi- 
rinkimo atžvilgiu skiriasi ?,. Nesusivaldantis elgiasi ne 
taip, kaip žmogus, kuris žino ir vadovaujasi žiniomis, 
o kaip miegantis arba girtas. Jis elgiasi savo valia — 
tam tikra prasme jis žino ir ką daro, ir dėl ko, bet jis 
nėra blogas žmogus, nes jo sumanymas yra geras. Tai- 
gi jis tik pusiau blogas. Jis nėra ir neteisingas, nes 
neklastingas. Tokie žmonės iš dalies nesugeba laikytis 
savo nutarimų, iš dalies dėl savo karšto būdo visai 
negali nuspręsti. Tad nesusivaldantis žmogus panašus 
į valstybę, kuri visa, kas reikia, teisingai nutaria, lei- 
džia puikius įstatymus, bet jų netaiko, kaip Anaksand- 
ridas pasijuokė: 

Valstybės valia įstatymų nepaiso 23. 

O blogas žmogus yra panašus į valstybę, kuri laiko- 
si įstatymų, bet blogų. 

Nesusivaldymas ir susivaldymas susiję su tuo, kas 
nesutampa su daugumos žmonių nuostata, nes susival- 
dantis yra pastovesnis, o nesusivaldantis — ne toks 
pastovus, kokie įstengia būti dauguma žmonių. 

Greičiau yra pagydomas nesusivaldymas tų žmonių, 
kurie yra karšto būdo, negu tų, kurie apgalvoja, bet 
savo sprendimų nesilaiko; taip pat greičiau yra pagy- 
domi tie, kurie nesusivaldo iš įpratimo, negu nesu- 
sivaldantys iš prigimties— juk lengviau yra pakeisti 
įprotį negu prigimtį. Bet ir įprotį sunku pakeisti, nes 
jis panašus į prigimtį. Taip sako ir Euenas: 

Aš sakau: ilgalaikės pratybos įprotį gimdo; 

Įprotis šis pagaliau mūsų prigimtim pasidaro *. 

Tad jau pasakėme, kas yra susivaldymas, kas nesu- 
sivaldymas, kas ištvermingumas, kas išlepimas ir koks 
yra šių nuostatų tarpusavio ryšys. 

11. Samprotauti apie malonumus ir nemalonumus — 


tai uždavinys to filosofo, kuris tyrinėja valstybės val- 1152b 


dymo klausimus. Jis tarsi architektas nurodo tikslą, į 
kurį žiūrėdami kiekvieną daiktą laikome arba visiškai 

geru, arba blogu. Šitai nagrinėti yra vienas iš būtinų 
uždavinių. Juk mes nustatėme, kad būdo dorybė ir 
nedorumas pasireiškia malonumų ir nemalonumų srity- 
je, be lo, dauguma žmonių mano, kad laimė susijusi 
su malonumu, tedėl ir laimingu (makarios) pavadino 
žmogų nuo žodžio „džiaugtis“ (hairo) *, 

Vieni mano, kad joks malonumas nėra geras nei 
pats savaime, nei atsitiktinai, nes malonumas ir gėris — 
ne tas pat. Kiti mano, kad kai kurie malonumai yra 
geri, bet dauguma jų — blogi. Treti sako: nors visi 
malonumai yra geri, vis dėlto malonumas negali būti. 
aukščiausiasis gėris **. 

Tie, kurie malonumo iš viso nelaiko gėriu, sako: 
kiekvienas malonumas yra pojūčiais suvokiamas taps- 
mas, siekiantis prigimtinės būklės, o joks tapsmas ne- 
prilygsta galutiniam tikslui, kaip, pavyzdžiui, joks namo 
statymas neprilygsta namui. Be to, santūrusis vengia 
malonumų, o supratingasis stengiasi išsivaduoti nuo ne- 
malonumų, bet nesiekia malonumų. Malonumai trukdo 
mąstyti: kuo labiau jais mėgaujiesi, tuo labiau jie 
trukdo, kaip, pavyzdžiui, meilės malonumai — jiems 
pasidavęs niekas negali galvoti. Be to, nėra jokio ma- 
lonumų meno, tuo tarpu kiekvienas geras dalykas yra 
meno dirbinys *'. Kita vertus, ir vaikai, ir gyvuliai vai- 
kosi malonumų. 

Kad ne visi malonumai yra geri, įrodinėjama šitaip: 
yra žemų ir gėdingų malonumų, be to, žalingų, nes kai 
kurie malonumai yra nesveiki. Kad malonumas nėra 
aukščiausiasis gėris, rodo tai, kad jis nėra tikslas, o tik 
tapsmas. Tai tokių yra nuomonių. 

12. Iš jų neišplaukia, kad malonumas nėra gėris ar- 
ba kad jis nėra aukščiausiasis gėris. Tai paaiškės iš štai 
ko. Pirma, kadangi apie gėrį kalbama dvejopa pras- 
me — kaip apie gėrį patį savaime ir gėrį kuriam nors 
žmogui, — tai panašiai reikia skirstyti į dvi rūšis ir jų 
prigimtis bei nuostatas, taip pat jų pasikeitimus ir taps- 
mo procesus. Todėl iš tų malonumų, kurie yra laikomi 
blogais, vieni bus blogi patys savaime, bet ne kuriam 
nors žmogui — priešingai, jam bus vertingi. Kai kurie 


net tam tikram žmogui nėra vertingi, o tik tam tikru 
metu ir tik trumpą laiko tarpą, bet ne visą laiką 28. 
Kiti net nėra malonumai, o tik atrodo tokie, pavyzdžiui, 
tie, kurie susiję su skausmu ir turi tikslą pagydyti, 
kaip gijimas. 

Antra, kadangi gėrio sąvoką taikome ir veiklai, ir 
būsenai, tai tapsmas, kuris mus sugrąžina į prigimties 
nustatytą būklę, yra atsitiktinai malonus. Geismų ska- 
tinama veikla yra tų prigimties dalių, kurios išliko ne- 
paliestos, veikla, bet būna malonumų ir be nemalo- 
numo bei geismo priemaišų, kai prigimtis nejaučia sty- 
giaus— pavyzdžiui, mąstymo malonumas. Tą patvirtina 
tai, kad žmonės ne tais pačiais malonumais džiaugiasi 
tada, kai jų prigimties poreikiai tenkinami, ir tada, kai 
prigimtis jau yra pasiekusi savo poreikių pilnatvę. 
Pastaruoju atveju žmonės džiaugiasi malonumais pa- 
čiais savaime, 0 pirmuoju atveju — net priešingai: 
mėgaujasi aštriais ir karčiais dalykais, kurie nei iš pri- 
gimties, nei patys savaime nėra malonūs. Todėl jie 
nėra nė malonumai. Juk kaip skiriasi vienas nuo kito 
malonūs dalykai, taip skiriasi ir jų teikiami malonu- 
mai. 

Toliau. Nebūtinai kas nors kita turi būti didesnis 
gėris negu malonumas, kaip, pasak kai kurių, tikslas 
yra vertingesnis už tapsmą. Juk malonumas nėra taps- 
mas, ir ne kiekvienas malonumas susijęs su tapsmu,— 
malonumas yra veiklus išsiskleidimas ir kartu tikslas. 
Taip pat malonumas yra ne mūsų tapsmo, o mūsų 
jėgų panaudojimo padarinys. Ir ne kiekvienas malonu- 
mas turi tikslą, kuris skirtųsi nuo jo paties ?*,— jis būna 
toks tik tada, kai žmonės vystydamiesi siekia savo pri- 
gimties tobulybės. Todėl neteisinga sakyti, kad malo- 
numas yra pojūčiais suvokiamas tapsmas,— verčiau jį 
reikėtų vadinti prigimtį atitinkančios nuostatos veikla 
ir vietoj pojūčiais suvokiamos — netrukdoma. Kai ku- 
rie filosofai malonumą laiko tapsmu, nes jis jiems yra 
didžiausia vertybė, ir veiklą — taip pat tapsmu, bet 
iš tikrųjų tai skirtingi dalykai. 

Nuomonė, kad malonumas yra kažkas blogo, re- 

miasi tuo, kad kai kurie malonumai kenkia sveikatai: 
tokiu atveju galėtum sakyti, kad ir kai kurie sveikatai 
naudingi dalykai kenkia turto didinimui *9. Šiuo požiū- 
riu ir vieni, ir kiti yra blogi. Bet tai nerodo, kad jie 
yra blogi patys savaime,— juk net mąstymas kartais 
gali pakenkti sveikatai. Bet malonumas netrukdo nei 
mąstymui, nei kuriai kitai būsenai, jei jis kyla iš tos 
būsenos, trukdo tik išoriniai malonumai; o malonumai, 
kurie kyla iš mąstymo ir mokymosi, tik dar labiau 
skatina mąstyti ir mokytis. 

Visai suprantama, kad malonumai nėra meno pada- 
rinys — juk nėra meno padarinys nei kita kuri veiklos 
sritis, — yra tik jos sugebėjimas. Vis dėlto kvepalų pa- 
ruošimas ir valgių gaminimas yra tarsi malonumų me- 
nas, 

Kad santūrusis vengia malonumų, o supratingasis 
siekia gyvenimo be nemalonumų ir kad vaikai ir gy- 
vuliai siekia malonumų, — šie prieštaravimai paneigiami 
visi kartu. Jau sakėme, kokia prasme visokiausi malo- 
numai yra geri patys savaime ir kokia prasme jie nėra 
geri. Gyvuliai ir vaikai siekia pastarųjų malonumų, 
o supratingasis — išsilaisvinti nuo jų: tai malonumai, 
susiję su geismais ir nemalonumais, t. y. kūniški ma- 
lonumai (mat tokie jie yra), ir jų perviršis rodo žmogų 
esant ištvirkėlį. Todėl santūrusis tokių malonumų ven- 
gia, bet ir santūrusis turi malonumų *!. 

13. Taip pat visi sutinka, kad nemalonumas yra blo- 

1153b gis ir todėl vengtinas. Nemalonumai yra blogis arba 
patys savaime, arba dėl to, kad mums trukdo. To, ko 
reikia vengti, priešingybė yra gėris. Todėl malonumas 
būtinai yra gėris. Speusipo sprendimas, kad [malonu- 
mas yra priešingas nemalonumui ir nemalonumo nebu- 
vimui], kaip didesnis yra priešingas mažesniam ir ly- 
giam, netinka, nes jis juk neteigė, kad malonumas yra 
tam tikras blogis *?, 

Niekas netrukdo manyti, kad aukščiausiasis gėris 
yra tam tikras malonumas, nors kai kurie malonumai 
yra blogi — juk lygiai taip pat aukščiausiasis gėris 

nors kai kurie mokslai yra blogi. Jeigu kiekvieną 
[sielos] nuostatą atitinka nekliudoma veikla, tai arba 
visų nuostatų, arba kurios nors vienos iš jų veikla su- 
daro laimę, jei tik tai veiklai niekas netrukdo; ji mums 
būtinai bus vertingiausias dalykas, o tai ir yra malonu- 
mas **, Taigi aukščiausiasis gėris yra tam tikra malo- 
numo atmaina, net jeigu dauguma malonumų yra blo- 
gi, arba, jei norite, blogi patys savaime. Todėl visi 
žmonės laimingą gyvenimą laiko maloniu ir į laimės 
sąvoką įpina malonumą — tai visai teisinga, nes nei 
viena veiklos forma nebūna tobula, jeigu jai trukdo. 
ma, o laimė yra vienas iš tobulų dalykų. Tad laimin- 
gam žmogui reikalingos ir kūniškos, ir išorinės gėrybės, 
taip pat sėkmė, kad niekas jam netrukdytų. 

O tie, kurie sako, kad kankinamas ir sunkių nelai- 
mių prislėgtas žmogus yra laimingas, jei tik jo siela 
gera, arba tyčia, arba netyčia niekus tauškia **. Bet ka- 
dangi laimei reikia dar ir palankaus likimo, tai kai kas 
„sėkmę sutapatina su laime. Tai netiesa. Juk per didelė 
sėkmė yra kliūtis, ir neteisinga kalbėti apie išorinių 
aplinkybių palankumą, nes sėkmė yra ribota: tik tiek 
yra palanki, kiek prisideda prie laimės. 

Tai, kad visi gyvūnai ir žmonės siekia malonumų, 
patvirtina, jog malonumas tam tikra prasme yra di- 
džiausias gėris. 

Blogas garsas visai nepražus, jei taip kalba ne vienas S 

Tačiau kadangi ne ta pati prigimtis ir ne ta pati 
nuostata visiems yra ir atrodo geriausia, tai visi siekia 
ne to paties malonumo, bet visi — malonumo. Galima 
net sakyti: žmonės siekia ne to malonumo, kurio jie 
tariasi siekią ir kurį vadina malonumu, bet iš tikrųjų 
to paties malonumo. Juk visa, kas egzistuoja, iš prigim- 
ties turi kažką dieviška, bet tik kūniškiems malonu- 
mams teko „malonumo“ pavadinimas, nes žmonės daž- 
niausiai su jais susiduria ir visi juos patiria. Kadangi 
tik šie malonumai yra visiems pažįstami, todėl juos ir 
laiko vieninteliais. Be to, aišku ir tai, kad jeigu ma- 

jeigu jis nėra gėris? Juk galima gyventi ir patiriant 
nemalonumus. Jei malonumas nėra gėris, tai nemalonu- 
mas nėra nei gėris, nei blogis. Tai kam tada vengti 
nemalonumų? Iš tikrųjų doro žmogaus gyvenimas nera 
malonesnis, jeigu nėra malonesnė jo veikla. 

14. Tie, kurie sako, jog kai kurie malonumai, pa- 
vyzdžiui, kilnūs malonumai, yra labai verti, kad juos 
pasirinktum, o kūniški malonumai, būdingi ištvirkėliui, 
yra neverti pasirinkti, turėtų ištirti kūniškus malonu- 
mus. Kodėl malonumams priešingi nemalonumai yra 
blogi? Mat blogio priešingybė yra gėris. Ar reikalingie- 
ji malonumai tik dėl to yra geri, kad tai, kas nėra 
bloga, jau yra gera? O gal tik tam tikru mastu geri? 
Juk kai [sielos] nuostatos ir pokyčiai tokie, kad negali 
būti gerumo pertekliaus, nėra ir malonumų pertekliaus, 
o kai perteklius galimas, galimas ir malonumų pertek- 
lius. Bet kūniškų gėrybių gali būti perteklius, ir blogas 
žmogus dėl to yra blogas, kad siekia pertekliaus, o ne 
dėl to, kad siekia malonumų, kurie yra reikalingi. Juk 
visi žmonės vienaip ar kitaip mėgaujasi skanėstais, vy- 
nu, meile, bet ne visada taip, kaip dera. Nemalonumų 
atžvilgiu yra atvirkščiai: blogas žmogus vengia ne per- 
viršio, o nemalonumo apskritai, nes nemalonumas yra 
ne perviršio priešingybė — nebent tik tam, kuris siekia 
perviršio. 

Tačiau reikia pasakyti ne tik tiesą, bet ir klaidos 
priežastį, nes tai padeda tvirčiau įsitikinti. Juk kai pa- 
grįstai paaiškinama, kodėl netiesa atrodo esanti tiesa, 
nors ir nebūdama tiesa, tai priverčia mus geriau įsi- 
tikinti tiesa. Todėl reikia pasakyti, kodėl kūno malo- 
numai atrodo esą labiau pasirinktini. Pirmiausia dėl to, 
kad jie išstumia nemalonumus. Kai būna nemalonumų 
perteklius, žmonės siekia malonumų pertekliaus — kū- 
niškų malonumų, nes juos laiko tarsi vaistais. Tokie 
vaistai labai stipriai veikia, dėl to poveikio jų ir sie- 
kiama, — mat greta savo priešingybės [malonumai] at- 
rodo nepaprastai ryškūs. Kaip jau sakyta, malonumai 
dėl tų dviejų priežasčių yra laikomi nevertu dalyku: 
mat vieni malonumai yra blogos prigimties apraiškos — 


arba jau nuo gimimo gautos, kėip gyvulių, arba iš įpra- 
timo alsiradusios, kaip blogų žmonių, o kitos yra tik 
vaistai — jos rodo nusilpus prigimtį, o būti sveikam yra 

mažu grįžtent į normalią būseną, todėl jie yra vertingi 
atsitiktinai. Kūniškų malonumų siekia tie, kurių kito- 
kie malonumai nepatenkina, — mat šie malonumai yra 
labai stiprūs. Taigi yra žmonių, kurie tyčia susižadina 
troškulį. Kai tie malonumai yra nežalingi, jiems nieko 
negalima prikišti, bet jeigu jie žalingi, reikia juos 
smerkti. Tokie žmonės neturi kitų dalykų, kuriais ga- 
lėtų džiaugtis, o daug kam tokia būsena, kai nepatiria 
nei malonumo, nei nemalonumo, jau sukelia nemalo- 
numą: tokia žmonių prigimtis. Mat gyvenimas yra nuo- 
latinis vargas, kaip teigia gamtos tyrinėtojai; jie sako, 
kad regėjimas ir girdėjimas teikia nemalonumą, tik 
mes esame prie to pripratę. Panašiai jaunystėje dėl 
augimo jaunuoliai būna tarsi girti, o jaunystė yra pil- 
na malonumų. Tuo tarpu karšto būdo žmonėms visą 
laiką reikalingi vaistai: jų kūnas dėl ypatingo mišinio 
nuolat būna suerzintas, jie visą laiką apimti stipraus 
troškimo. Malonumas, jei tik yra stiprus — nesvarbu, 
ar priešingas nemalonumui, ar bet koks, — išvaro ne- 
malonumą. Dėl šios priežasties žmonės tampa ištvirkė- 
liais ir nedorėliais. Malonumai, kurie neturi nemalonu- 
mo priemaišų, negali turėti perviršio — tai prigimtiniai 
malonumai, o ne atsitiktiniai. Atsitiktiniais aš vadinu 
gydomuosius malonumus — gijimas todėl yra malonus, 
jis vyksta tada, kai tam tikru būdu veikia sveikoji 
[kūno] dalis. Prigimtiniais malonumais vadinu tokius, 
kurie išjudina veikti sveiką ir nepaliestą prigimtį. 

Tas pats daiktas ne visą laiką būna malonus, nes 
mūsų prigimtis nėra vienalytė — joje yra dar ir kažkas 
kita; dėl to mes esame pasmerkti išnykti. Todėl jeigu 
viena mūsų prigimties dalis ką nors daro, tai būna prie- 
šinga kitai tos prigimties daliai, bet jeigu abi tos dalys 
susilygina, tada veikla neatrodo nei maloni, nei nema- 
loni. Jeigu prigimtis būtų vienalytė, tada ta pati veik- 
la visuomet būtų maloniausia. Dėl to dievas džiaugiasi 

visuomet vienu vienalyčiu džiaugsmu, nės veikia ne tik 
tai, kas kinta, bet ir tai, kas nekinta, o džiaugsmą vei- 
kiau teikia ramybė, ne judėjimas. „Pasikeitimas visuo- 
met yra malonus“, — sako poetas??, tai tam tikro ne- 
dorumo padarinys. Mat kaip nedoras žmogus yra lin- 
kęs greit keistis, taip ir prigimtis, reikalaujanti kitimo, 
yra nedora, nes ji nėra nei vienalytė, nei gera. 

Taigi jau pasakyta apie susivaldymą ir nesusivaldy- 
mą, apie malonumą ir nemalonumą, kas jie yra, kokia 
prasme vieni iš jų yra geri, kiti — blogi. Liko dar pa- 
kalbėti apie draugystę. 


AŠTUNTA KNYGA 


Po viso šito iš eilės reikia pakalbėti apie draugys- 
tę, nes ji yra dorybė arba su ja glaudžiai susijusi. 
Tai — reikalingiausias gyvenime dalykas. Niekas ne- 
norėtų gyventi be draugų, nors ir turėtų visas gėrybes. 
Ypač reikalingi draugai turtingiesiems, valdžios ir 
šiaip aukštas vietas užimantiems žmonėms. Juk kokia 
nauda iš pasiturimo gyvenimo, kai nėra galimybės da- 
ryti gera, nes vertingiausia geradarybė pasireiškia kaip 
tik draugų atžvilgiu. Ir kaip išsaugoti savo gerovę be 
draugų? Mat kuo didesnė gerovė, tuo daugiau jai gre- 
sia pavojų. O varguose ir kitose gyvenimo nesėkmėse 
draugai yra vienintelė užuovėja. Draugystė apsaugoja 
jaunus nuo klaidų, seniems patarnauja ir padeda, kai 
jėgos nusilpsta, o vyrus pačiame amžiaus stiprume ji 
paskatina kilniems darbams —,,dviese drauge eidami“ 
sugeba ir geriau pažinti, ir veikti. Draugystė iš prigim- 
ties sieja gimdytojus su vaiku ir vaiką su gimdyto- 
jais -—- ne tik žmonių, bet ir paukščių ir beveik visų ki- 
tų gyvūnų pasaulyje, ji sujungia tos pačios kilmės 
žmones; labiausiai ji pasireiškia tarp žmonių, todėl ir 
giriame juos dėl jų meilės vieni kitiems. Net keliau- 
jant po svetimus kraštus galima pajusti, koks žmogus 
žmogui yra savas ir draugiškas. Atrodo, kad draugystė 
laiko subūrusi ir miesto bendruomenę, ir įstatymų lei- 


dėjai labiau rūpinasi draugyste negu teisingumu, nes 
santarvė yra labai panaši į draugystę. Todėl jos la- 
biausiai siekia įstatymų leidėjai, o nesutarimus, kaip 
priešiškumą, stengiasi pašalinti. Kai piliečiai gyvena 
santarvėje, teisingumas nereikalingas, bet jeigu jie yra 
teisingi, tai jiems dar reikia draugystės, ir didžiausias 
teisingumas yra draugiškumas. Draugystė ne tik reika- 
linga, bet ir kilni. Mes giriame tuos, kurie yra savo 
draugų draugai, ir turėti didelį būrį draugų yra kilnu. 
Be to, žmonės mano, kad geras vyras ir draugas yra 
tas pat. 

Bet dėl draugystės daug ginčijamasi. Vieni ją laiko 
tam tikru panašumu ir mano, kad panašūs žmonės yra 
draugai. Todėl ir sakoma: „Toks tokį pažino“, „Varnas 
varnui akies nekirs“ ir panašiai. O kiti, atvirkščiai, 
sako, kad panašūs yra varžovai: „Puodžius pavydi puo- 
džiui". 

Kalbant apie tuos dalykus, ieškoma svaresnių ir dau- 
giau su gamtos mokslais susijusių paaiškinimų. Antai 
Euripidas sako: „Išdžiūvusi žemė ilgisi lietaus, o aukš- 
tasis dangus, pritvinkęs lietaus, trokšta kristi ant že- 
mės“; Heraklitas sako: „„Priešingybės susitaiko, ir iš jų 
kyla gražiausia harmonija“ ir: „Viskas atsiranda per 
kovą“. Visai priešingai sako kiti, tarp jų ir Empedok- 
lis, — kad „panašus siekia panašaus“. 

Palikime nuošalyje šias gamtos filosofų problemas, 
nes jos netinka mūsų tyrinėjimui. Panagrinėkime tai, 
kas susiję su žmogumi, jo būdu ir išgyvenimais, pavyz- 
džiui, ar draugystę užmezga visi, o gal ji neįmanoma 
tarp nedorų žmonių, ir ar yra tik viena draugystės 
rūšis, ar daugiau. Tie, kurie sako, kad yra tik viena 
draugystės rūšis, nes ji galinti būti ir didesnė, ir ma- 
žesnė, remiasi nepatikimais požymiais, nes ir skirtingos 
rūšies dalykai gali būti ir didesni, ir mažesni. Apie tai 
jau buvo kalbėta ?. 

2. Gal tie dalykai paaiškės, kai sužinosime, ką ver- 
ta mylėti. Suprantama, kad ne viskas tinka būti meilės 
"objektu, o tik tai, kas yra gera arba malonu, arba 
naudinga. Atrodo, kad naudinga yra tai, kas padaro ką 

nors gero arba malonaus. Tad išeitų, kad verta mylėti 
tai, kieno tikslas yra gėris ir malonumas. Ar žmonės 
myli gėrį patį savaime, ar tai, kas jiems patiems yra 
gėris? Kartais tie dalykai nesiderina, — tas pat pasaky- 
tina ir apie malonumą. Atrodo, kad kiekvienas myli 
tai, kas jam pačiam yra gėris, ir nors meilės objektas 
yra gėris pats savaime, bet kiekvienas myli tai, kas 
jam pačiam yra gėris. Tačiau kiekvienas myli ne tai, 
kas jam pačiam yra gėris, o tai, kas atrodo esąs gėris. 
Bet čia nėra skirtumo: meilės objektas yra tai, kas 
toks atrodo. 

Yra trys dalykai, dėl kurių žmonės draugauja. Kai 
turima galvoje negyvi daiktai, apie draugystę nekalba- 
ma, nes iš negyvų daiktų negalima sulaukti atsako ir 
nelinkima jiems gero — būtų juokinga vynui linkėti 
gero; jeigu iš viso čia galima ko nors linkėti, tai tik 
kad vynas gerai išsilaikytų, kad jo turėtum. O draugui, 
sakoma, reikia linkėti gero dėl paties draugo. Tuos, 
kurie draugui linki gero, vadina palankiais — jeigu 
anas neatsilygina tuo pačiu; o jeigu ir anas savo ruož- 
tu linki gero, tai bus draugystė. O gal dar reikia pri- 
durti: „atvirai linki gero“? Mat daug kas jaučia palan- 

11564 kumą žmonėms, kurių nėra matę, bet spėja, kad jie yra 
geri arba naudingi. Tą patį gali jausti ir anie šiems. 
Taigi šitie žmonės atrodo vieni kitiems palankūs. Bet 
kaip juos vadinsi draugais, jeigu nežinai, ką jie apie 
tave galvoja? Taigi draugai turi viešai vienas kitam 
rodyti palankumą ir dėl vienos kurios iš minėtų prie- 
žasčių linkėti vienas kitam gero. 

3. Tie trys motyvai, dėl kurių užsimezga draugystė, 
vienas nuo kito skiriasi rūšimi — panašiai skiriasi ir 
draugiškumas bei draugystė. Taigi yra trys draugystės 
rūšys — jos atitinka tris rūšis to, ką verta mylėti; kiek- 
vienu iš šių atvejų atvirai atsakoma į draugystę, ir 
draugaujantieji linki vienas kitam gero pagal mylėjimo 
motyvą. Tie, kurie vienas kitą myli dėl naudos, my- 
li ne pačius draugus, bet draugauja dėl to, ką vienas 
iš kito gali gauti gero. Taip pat ir tie, kurie yra drau- 

rie yra sąmojingi ir linksmi draugijoje, o tik dėl to, 
kad jie teikia jiems malonumą. 

Kai draugystės pagrindas yra nauda, žmonės myli 
dėl to, kad siekia sau naudos, o kai malonumas — dėl 
to, kad .siekia malonumo, vadinasi, draugauja ne dėl 
žmogaus, o tik tiek, kiek jis teikia naudos ar malonu- 
mo. Tokia draugystė yra atsitiktinė, nes draugas čia 
vertinamas ne už tai, kad jis yra toks, koks yra, o už 
tai, kad jis teikia naudą ar malonumą. Tokios draugys- 
tės lengvai išyra, jeigu draugai pasikeičia: jeigu jie 
pasidaro nenaudingi arba nebeteikia malonumo, tuoj 
nustojama draugauti. Naudinga ne visuomet tas pat, bet 
vienąkart — viena, kitąkart — kita. O kai dingsta drau- 
gystės pagrindas, nutrūksta ir draugystė, nes ji tik dėl 
to ir buvo užmegzta. Tokia draugystė dažniausiai būna 
senatvėje — Mat tokio amžiaus žmonės greičiau siekia 
naudos, o ne malonumo. Bet ją aptinkame ir pačiame 
amžiaus stiprume, ir tarp jaunų žmonių, jeigu jie sie- 
kia naudos. Tokie žmonės nelabai sugyvena vieni su 
kitais. Kartais jie net būna nemalonūs vieni kitiems. 
Jie ir nejaučia poreikio draugauti, jeigu iš draugystės 
nematyti naudos. Jie būna malonūs tik tiek, kiek tikisi 
tuo ką nors laimėti. Prie tokių draugysčių priklauso ir 
svetingumas. Jaunų žmonių draugystės pagrindas — 
malonumas, nes jaunuoliai gyvena aistromis, labiausiai 
siekia malonumų ir to, kas juos šią akimirką jaudina. 
Bet metams bėgant keičiasi ir malonumai. Jaunuoliai 
greitai susidraugauja, greitai ir išsiskiria. Mat, kei- 
čiantis malonumams, keičiasi ir draugystė, o tokie mMa- 
lonumai keičiasi labai greitai. Jaunuoliai yra linkę ir 
į kūnišką meilę. Tokia meilė dažniausiai susideda iš 
aistrų ir malonumų siekimo. Todėl jaunuoliai greitai 
įsimyli ir greitai nustoja mylėti — dažnai net tą pačią 
dieną. Bet jie norėtų ištisas dienas būti drauge ir kar- 
tu gyventi, nes taip jie gauna tai, ko jiems reikia iš 
draugystės. 

Dorų ir savo dorybėmis panašių žmonių draugystė 
būna tobula. Mat jie vienas kitam vienodai linki gero, 
"nes yra lygiai geri, ir geri iš esmės. Tie, kurie linki 

draugams gero dėl pačių draugų, yra geriausi draugai: 
jie yra draugai ne atsitiktinai, bet dėl to, kad myli 
vienas kito būdą. Todėl jų draugystė tęsiasi tol, kol 
jie išlieka dorovingi, o dorybė išlieka ilgai. Kiekvienas 
iš draugų yra geras savaime ir geras draugui. Mat do- 
rovingieji yra ir apskritai geri, ir vienas kitam naudin- 
gi. Lygiai taip pat jie būna ir malonūs vienas kitam, 
nes dorybingieji yra ir apskritai malonūs, ir vieni ki- 
tiems malonūs. Juk kiekvienam yra malonūs ir jo pa- 
ties poelgiai, ir tie, kurie į juos panašūs, o dorovingi 
žmonės elgiasi arba lygiai taip pat, arba panašiai. Si- 
tokia draugystė ne be pagrindo būna pastovi, nes joje 
yra visa, kas draugystei reikalinga: mat kiekviena 
draugystė turi savo tikslą — arba gėrį, arba malonu- 
mą, arba abu dalykus pačius savaime, arba abu dėl 
draugo;— ir remiasi tam tikru dvasios panašumu. Tuo 
atžvilgiu tobula draugystė atitinka visas minėtąsias są- 
lygas, nes abu draugai iš esmės yra tokie pat, ir kiti 
dalykai yra panašūs, o tai, kas yra gera savaime, ir 
malonu savaime. Tokie dalykai labiausiai yra verti 
mylėti, todėl tokių žmonių draugystė yra geriausia ir 
kilniausia. 

Tokia draugystė retai pasitaiko, nes nedaug yra 
tokių žmonių. Be to, jai reikia ilgesnio laiko ir įpra- 
timo. Juk, kaip sako priežodis, nesusipažinsi, kol drau- 
ge nesuvalgysi [pūdo] druskos. Tik tada žmonės vienas 
kitą pripažins draugais, kai vienas kitam pasirodys 
verti draugystės ir pasitikėjimo. Tie, kurie greitai pra- 
deda elgtis kaip draugai, norėtų būti draugais, bet nė- 
ra draugai, nebent jie būtų verti draugystės ir tai Ži- 
notų. Noras susidraugauti kyla greitai, bet draugystė — 
negreitai. 

4. Šita draugystė yra tobula ir trukmės, ir kitais at- 
žvilgiais: kiekvienas visais atžvilgiais čia gauna lygiai 
tiek pat arba panašiai tiek, kiek jis duoda, — tarp drau- 
gų taip ir turi būti. Draugystė dėl malonumų yra pana- 
ši į tobulą draugystę, nes ir dori žmonės būna vieni ki- 
tiems malonūs. Panašiai ir draugystė dėl naudos, nes 
dorieji būna ir vieni kitiems naudingi. Ir tokių žmonių 


draugystė ilgai tveria, jeigu jie vienas iš kito gauna 
atpildą, pavyzdžiui, malonumą —ir ne šiaip [malonu- 
mą], bet būtinai dėl to paties, kaip būna sąmojingiems 
žmonėms, o ne taip, kaip tarp įsimylėjusio ir mylimo- 
jo, nes šiedu išgyvena ne tą patį malonumą: vienas 
džiaugiasi regėdamas mylimąjį, o kitas — tuo, kad jam 
patarnauja įsimylėjėlis. Kai praeina jaunystė, dažnai 
išyra ir draugystė: mat vienas jau nebesidžiaugia regi- 
niu, o kitam nebeteikiama įprastų patarnavimų. Bet 
daugelis ir toliau išsaugo draugystę, nes būna pripra- 
tę vienas prie kito ir pamilę vienas kito būdą. Tačiau 
jeigu meilės santykiuose apsikeičiama tik tuo, kas nau- 
dinga, draugystė būna netvirta ir neilgai tęsiasi. Drau- 
gai, kurie siekia tik naudos, tuoj išsiskiria, kai tik ne- 
belieka naudos, nes juodu buvo draugai ne vienas 
kitam, o tik naudai. 

Dėl malonumo ir naudos gali draugauti ir nedori 
žmonės arba dori su nedorais, arba nei šiokie, nei to- 
kie—su bet kokio būdo žmonėmis, bet dėl pačios 
draugystės gali draugauti tik geri žmonės. Juk nedori 
žmonės nesidžiaugia vieni kitais, jeigu iš to nėra ko- 
kios naudos. Tik gerų žmonių draugystė atsilaiko prieš 
šmeižtus. Mat nelengva patikėti kalbomis apie žmogų, 
kurį per daugelį metų esi pažinęs ir patikrinęs. Juk 
geri draugai pasitiki vienas kitu, neįsivaizduoja, kad 
draugas jam ką nors blogo darytų, ir šiaip visais at- 
žvilgiais elgiasi taip, kaip reikalauja tikra draugystė. 
Kai draugystė kitokia, visko gali atsitikti. 

Bet žmonės vadina draugais ir tuos, kurie dėl naudos 
susidraugauja, pavyzdžiui, valstybes, nes valstybių są- 
jungos susikuria tik dėl naudos; draugais vadina ir tuos, 
kurie myli dėl malonumo, kaip, pavyzdžiui, vaikai, To- 
dėl ir mes tokius santykius turime vadinti draugyste ir 
sutikti, kad yra įvairių rūšių draugystė — pirmiausia 
draugystė tikrąja to žodžio prasme, dorų žmonių drau- 
gystė, kiek jie yra dori; kitos draugystės rūšys yra tik 
panašios į tikrąją draugystę, nes čia būna tiek drau- 
gystės, kiek tam tikras gėris yra tai, kas panašu į tik- 
rąjį gėrį. Juk tiems, kurie mėgsta malonumus, ir malo- 

numas yra geras dalykas. Bet šios draugystės rūšys 
nelengvai susiklijuoja, ir ne tie patys žmonės susidrau- 
gauja ir dėl naudos, ir dėl malonumo, nes tai, kas tik 
atsitiktinai yra greta, nelengvai susijungia į vienybę. 

Taigi į šitokias rūšis yra skirstoma draugystė. Nedo- 
ri žmonės taps draugais dėl naudos ir malonumo, nes 
tuo atžvilgiu jie yra panašūs, o dorieji yra draugai dėl 
vienas kito, nes jie yra dori. Jie yra tikri draugai, o 
anie — tik atsitiktinai ir dėl panašumo į pirmuosius. 

5. Kaip dorybių atžvilgiu vieni yra dori dėl [sielos] 
nuostatos, o kiti — dėl veiklos, taip ir draugystės atve- 
ju: vieni, gyvendami kartu, džiaugiasi vieni kitais ir 
keičiasi tuo, kas gera, o kiti, miegodami ar gyvendami 
atskirai, nors veiksmais neparodo draugystės, bet dėl 
savo [sielos] nuostatos gali ją kada tik nori parodyti. 
Mat nuotolis neišardo draugystės, o tik [trukdo] ją pa- 
rodyti. Bet jeigu išsiskyrimas trunka ilgai, jis gali pri- 
versti užmiršti ir draugystę. Todėl sakoma: „Ilga tyla 
išardo draugystę“ ?. Atrodo, kad seni arba irzlūs žmo- 
nės netinka draugystei. Mat iš jų patirsi mažai malo- 
numo, ir niekas nenori leisti laiko su surūgusiu ir ne- 
maloniu draugu. O juk prigimtis ypač vengia nemalo- 
numų ir siekia malonumų. Žmonės, kurie vienas kitą 
vertina, bet gyvena ne drauge, yra labiau panašūs į 
vienas kitam palankius negu į draugus. Juk niekas taip 
nebūdinga draugystei, kaip gyventi drauge: vargstan- 
tieji siekia naudos, bet ir laimingi žmonės trokšta drau- 
gauti, nes niekas negali pasikliauti vien savimi, o kar- 
tu leisti laiką neįmanoma, jei draugai nebus malonūs 
ir nesidžiaugs tais pačiais dalykais, taigi nebus tokie, 
kokie būna draugijoje *. 

Jau ne kartą sakėme, kad tikriausia draugystė sieja 
gerus žmones. Mat gėris pats savaime arba malonumas 
yra verti, kad juos mylėtum ir pasirinktum, o paskiram 
žmogui gera ar malonu tai, kas jam tokie atrodo. Bet 
geram žmogui reikia mylėti gerą žmogų dėl šių abiejų 
dalykų. Mylėjimas yra išgyvenimas, o draugystė — 
nuostata. Mat mylėti galima ir negyvus daiktus, o abi- 
pusė draugystė galima tik sąmoningai pasirinkus; są- 


moningą pasirinkimą lemia [sielos] nuostata. Vadovau- 
damiesi ne aistra, 0 nuostata, žmonės savo mylimie- 
siems linki gero dėl jų pačių, o mylėdami draugą myli 
tai, kas jiems patiems yra gera. Mat geras žmogus, 
tapęs draugu, savo draugui tampa gėriu. Taigi kiekvie- 
nas myli tai, kas jam pačiam yra gėris, ir atsilygina 
draugui tuo, kad linki jam gero ir teikia malonumą. 
Juk sakoma: „Draugystė — tai lygybė" 5; labiausiai tai 
būdinga gerų žmonių draugystei. 

6. Tarp senų ir irzlių žmonių nelengvai užsimezga 
draugystė, nes jie būna blogo ūpo ir nelabai mėgsta 
bendrauti, o tai kaip tik draugystei būdinga, dėl to ji 
ir atsiranda. Todėl jauni žmonės greitai susidraugauja, 
o seniai — ne: juk nesusidraugausi su žmogum, su ku- 
riuo būdamas nejausi jokio malonumo. Panašiai ir dėl 
irzlių žmonių. Bet ir tokie žmonės gali būti vieni ki- 
tiems palankūs, nes jie vieni kitiems linki gero ir pa- 
deda bėdoje. Tačiau vis tiek jie netampa draugais, nes 
neleidžia laiko drauge ir nepatiria vienas iš kito jokio 
malonumo, o tai kaip tik būdinga draugystei. 

Tobulai negalima draugauti su daugeliu, panašiai 
kaip negalima tuo pačiu metu daugelį mylėti, nes mei- 
lė yra [draugystės] perteklius ir galima tik vieno žmo- 
gaus atžvilgiu. Be to, sunku įsivaizduoti, jog tam pa- 
čiam žmogui labai patiktų daug žmonių, ypač kad ne- 
gali būti daug gerų žmonių. Juk čia reikalingas ir pa- 
tyrimas, ir pripratimas, o tai yra sunku. Bet dėl naudos 
ir malonumo galima daug kam patikti — tokių žmonių 
yra labai daug, ir tarpusavio patarnavimams nedaug 
reikia laiko. 

Iš tų dviejų draugystės rūšių į tikrąją draugystę 
labiau yra panaši toji, kuri užsimezga dėl malonumų, 
jei abu draugai vienas kitam atsilygina ir džiaugiasi 
vienas kitu arba tais pačiais dalykais. Tokia būna jau- 
nų žmonių draugystė: joje daugiau pasireiškia kilnia- 
širdiškumas, o draugystę dėl naudos mėgsta prekeiviai. 
Laimingiems žmonėms nereikia naudingų draugų, užtat 
jiems reikalingi malonūs draugai. Mat jie nori su kuo 
nors drauge leisti laiką, O nemalonumų negali ilgai 

kęsti — niekas negalėtų visą laiką kęsti nemalonumų, 
net ir didžiausio gėrio, jeigu jis teiktų nemalonumą. 
Todėl jie ir ieško malonių draugų, bet tie draugai turi 
būti ir geri — taip pat geri ir sau patiems. Tada jie tu- 
rės visa, kas reikalinga draugystei. 

Aukštas vietas užimantys žmonės savo draugus 
skirsto į grupes: vieni jiems būna naudingi, kiti teikia 
malonumus, bet vargu ar tie patys tinka abiem daly- 
kams. Mat jie neieško tokių, kurie malonumus sietų 
su dorybe arba būtų naudingi ir kilniam tikslui — no- 
rėdami turėti malonių draugų, jie ieško sąmojingų, o 
kita vertus — ypač sumanių jų įsakymų vykdytojų. 
Tas pats Žmogus retai kada turi abu šiuos bruožus. 
Kaip jau sakėme, dorybingas žmogus yra kartu ir ma- 
lonus, ir naudingas. Bet aukštą vietą užimančiam žmo- 
gui toks nėra draugas, nebent tik tuo atveju, kai val- 
džios žmogus jį pralenktų ir dorybe. Jei to nebus, ne- 
bus ir proporcingos lygybės pranašumo atžvilgiu. Bet 
dorumu valdovai retai kada būna pranašesni. 

Minėtosios draugystės remiasi lygybe. Abu draugai 

1158b vienas kitam atsilygina ir linki vienas kitam gero arba 
apsikeičia vienas su kitu kuo nors, pavyzdžiui, pagalba 
ir malonumu. Jau sakėme, kad šitos draugystės rūšys 
yra mažiau vertingos ir ilgai netveria. Dėl panašumo ir 
nepanašumo jos laikomos draugystėmis ir vis dėlto ne- 
laikomos: dėl panašumo į draugystę, paremtą dorybe, 
jos atrodo esančios draugystės — vienoje randame ma- 
lonumą, kitoje — naudą, 0' abu šie dalykai būdingi ir 
tobulai draugystei. Bet kadangi tobula draugystė atsi- 
laiko prieš šmeižtą ir yra pastovi, o šiedvi greitai kei- 
čiasi ir šiaip daug kuo skiriasi, tai dėl nepanašumo į 
tikrąją draugystę jos neatrodo esančios draugystės. 

7. Kita draugystės rūšis remiasi vieno [iš draugų] 
pranašumu, pavyzdžiui, tėvo — sūnaus atžvilgiu ir ap- 
skritai vyresniojo — jaunesniojo atžvilgiu, vyro — mo- 
ters atžvilgiu ir vadovo — valdinio atžvilgiu. Bet šitos 
draugystės rūšys skiriasi viena nuo kitos. Juk ne ta 
pati draugystė tėvų ir vaikų ir valdančiųjų su valdi- 

214  Niais. Tačiau taip pat ne ta pati draugystė tėvo su sŲ- 


humi ir sūnaus su tėvu, arba vyro su žmona ir žmonos 
su vyru. Kiekvieno iš jų dorybė ir paskirtis skirtingos, 
skiriasi ir tų draugysčių priežastys. Todėl yra skirtin- 
gas ir mylėjimo būdas, ir pati draugystė. Suprantama, 
kad čia vienas iš kito gauna ne tą patį — to ir nedera 
reikalauti. Kai vaikai gimdytojams duoda tai, kas pri- 
dera, o gimdytojai — tai, kas vaikams pridera, tada jų 
draugystė yra patvari ir dora. 

Visose pranašumu paremtose draugystėse turi būti 
proporcinga ir meilė, antai geresnįjį reikia labiau my- 
lėti, negu jis myli, taip pat naudingesnįjį, panašiai ir 
kiekvieną kitą. Mat, jeigu mylima pagal vertingumą, 
tada atsiranda tam tikra prasme lygybė, o tai yra drau- 
gystės požymis. 

Bet lygybė, susijusi su teisingumu, ir draugystei bū- 
dinga lygybė —ne tas pat. Teisingumo nustatoma ly- 
gybė —tai pirmiausia lygybė vertingumo atžvilgiu, o 
paskui — lygybė kiekio atžvilgiu. Draugystėje pirmiau- 
sia lygybė kiekio atžvilgiu, o tik paskui — vertingumo. 
Tai paaiškėja, kai žmonės labai skiriasi dorumu ar ne- 
dorumu, gerove ar kuo nors kitu. Tada jie jau nebūna 
draugai — net ir nemano reikalauti draugystės. Aiškiau- 
siai tai matome iš dievų, nes jie yra nepalyginamai 
aukščiau už mus — jiems priklauso visos gėrybės. Tai 
matyti ir iš karalių pavyzdžio: juk žemesnieji visai 
nesikėsina tapti jų draugais, taip pat menki žmonės — 
išminčių ir geriausių žmonių draugais. Tiesa, tokiuose 
dalykuose nėra nustatyta tikslios ribos, iki kurios drau- 
gas dar gali būti draugu. Juk galima daug ką atimti, o 
draugystė vis dar išliks, bet jeigu nuotolis pasidarys 
labai didelis, pavyzdžiui, nuo dievų, tada draugystės 
jau nebebus. Todėl kyla klausimas: ar iš tikrųjų drau- 
gai draugams linki didžiausių gėrybių — pavyzdžiui, 
tapti dievais. Juk tokiu atveju jie jau nebebus draugai, 
nebebus ir gėris — juk draugai yra gėris. Jeigu teisin- 
gai buvo pasakyta, kad draugas draugui linki gėrybių 
dėl jo paties, tai draugai turėtų pasilikti tokie, kokie 
iš esmės jie yra. Tad draugui, kaip žmogui, draugas 

linkės didžiausių gėrybių — bet ne visų gėrybių, nės 
pirmiausia kiekvienas linki gėrybių pats sau. 

8. Atrodo, kad dauguma žmonių, būdami savimylos, 
veikiau nori būti mylimi negu patys mylėti. Todėl 
dauguma žmonių mėgsta pataikūnus. Mat pataikūnas 
yra draugas, už kurį esi pranašesnis arba kuris apsi- 
meta žemesniu ir elgiasi taip, tarsi labiau norėtų pats 
mylėti negu patirti meilę. Būti mylimam — tai beveik 
tas pat kaip ir būti gerbiamam, dauguma to ir siekia. 
Bet garbės trokšta ne dėl jos pačios, o tik dėl to, kas 
su ja susiję. Mat daugelis žmonių džiaugiasi, kai juos 
giria didžiūnai, — dėl vilties: jie tikisi gausią iš jų, jei 
ko prireiks. Todėl ir džiaugiasi tuo pagyrimu tarsi bū- 
simos gerovės ženklu. O kas nori būti giriamas dory- 
bingų ir išprususių žmonių, tas tuo pagyrimu norėtų 
sustiprinti savo gerą vardą, todėl ir džiaugiasi savo 
dorumu, pasikliaudamas sprendimu tų, kurie apie jį 
gerai kalba. Apskritai žmonės džiaugiasi, kad yra my- 
limi, kaip savaime vertingu dalyku. Todėl atrodo, kad 
meilė yra vertingesnė negu garbė ir kad draugystė 
pati savaime yra vertinga. Bet ji palaikoma daugiau 
teikiant meilę negu imant. Pavyzdys yra motinos, ku- 
rios džiaugiasi teikdamos meilę. Kai kurios duoda savo 
vaikus kitiems auginti ir myli juos žinodamos, kad tai 
jų vaikai, bet nereikalauja už tai atsilyginti meile — 
jeigu abiejų dalykų negalima gauti, joms užtenka ma- 
tyti, kad jų vaikams gerai einasi. Jos myli vaikus net 
žinodamos, kad vaikai dėl nežinojimo neduos joms to, 
kas pridera. 

Kadangi draugystė daugiau pasireiškia meilę tei- 
kiant ir tie, kurie su draugais elgiasi draugiškai, yra 
giriami, tai atrodo, kad svarbiausias draugystės požy- 
mis yra meilė draugams. Todėl tie, kurie elgiasi su 


1159b draugais pagal jų nuopelnus ir vertę, yra pastovūs 

draugai — pastovi ir jų draugystė. Šia prasme galėtų 
būti draugais ir nelygūs žmonės — jie susilygintų. Bet 
išorinė ir vidinė lygybė yra draugystė; ypač svarbi 
lygybė dorybės atžvilgiu, nes tokie draugai būna pa- 
stovūs ir patys savaime, ir kitų atžvilgiu. Tokie drau- 


gai neprašo netinkamų patarnavimų ir patys draugams 
jų neteikia, — jie net trukdo draugams tai daryti. Mat 
dorovingų žmonių bruožas yra nei patiems nedaryti 
nieko blogo, nei kitiems neleisti to daryti. O nedorė- 
liai yra nepastovūs, jie neišlieka tapatūs patys sau. 
Jie draugauja neilgai, džiaugdamiesi vieni kitų nedo- 
rumu. O draugai, kurie vieni kitiems yra naudingi ar- 
ba malonūs, ilgiau draugauja — tol, kol jie vieni ki- 
tiems teikia naudą arba malonumą. Priešingų žmonių, 
pavyzdžiui, turtingo ir vargšo, mokyto ir nemokyto, 
draugystė užsimezga dėl naudos. Mat ko kam trūksta, 
stengiasi tai gauti iš kito, duodamas už tai ką nors nuo 
savęs. Čia galima priskirti ir įsimylėjėlio draugystę su 
mylimuoju, gražuolio — su bjauriu. Todėl įsimylėjėliai 
kartais atrodo juokingi, nes jie reikalauja, kad juos 
mylėtų taip, kaip jie patys myli. Su tuo galima sutikti, 
jeigu jie yra lygiai verti meilės, bet jeigu nelygiai, 
tada jau juokinga. Galbūt priešingas siekia ne priešin- 
go paties savaime, bet tik atsitiktinai priešingo, o tik- 
rasis siekimo tikslas yra vidurys, nes vidurys yra ver- 
tingas,— antai sausas siekia ne pasidaryti šlapias, o 
pasiekti vidurį, panašiai ir karštas, ir kiti tokie dalykai. 
Bet tuos dalykus atidėkime į šalį, nes jie čia nepri- 
klauso. 

9. Kaip iš pradžių buvo sakyta, atrodo, kad drau- 
gystė ir teisingumas susiję su tais pačiais dalykais ir 
reiškiasi tarp tų pačių žmonių. Mat kiekvienoje bend- 
rijoje yra ir koks nors teisingumas, ir draugystė. Juk 
įprasta vadinti draugais bendrakeleivius ir karius ben- 
dražygius,— panašiai ir kitose bendrijose. Kiek bend- 
raujama, tiek yra ir draugystės, taip pat teisingumo. 
Teisingai sako priežodis: „draugų viskas bendra“ *, nes 
draugystė reiškiasi tik bendraujant. Brolių ir bičiulių 
viskas gali būti bendra, o kitų — tik tam tikri daiktai, 
vienų daugiau, kitų mažiau, nes ir draugystės būna vie- 
nos stipresnės, kitos — silpnesnės. Skiriasi ir teisingumo 
formos. Juk ne tas pats teisingumas būna tarp tėvų ir 
vaikų arba tarp brolių, arba tarp bičiulių ir piliečių — 
panašiai ir dėl kitų draugystės rūšių. Atitinkamai bus 

skirtingas ir neteisingumas kiekvienu iš čia paminėtų 
atvejų. Kuo artimesnį žmogų paliečia neteisingumas, 
tuo sunkiau jį išgyvename, pavyzdžiui, iš bičiulio at- 
imti pinigus yra baisiau negu iš piliečio, baisiau yra 
nepadėti broliui negu svetimam ir mušti tėvą yra 
bjauriau negu ką nors kitą. Draugystei stiprėjant, 
stiprėja ir teisingumas: draugystė ir teisingumas gy- 
vuoja tame pačiame žmonių sambūryje ir apima lygiai 
tiek pat. 

Visos bendrijos yra ne kas kita kaip didžiosios 
valstybinės bendrijos dalys. Bendrijos nariai veikia 
kartu, kad įgytų kokią nors naudą ir patenkintų kokius 
nors gyvenimo poreikius. Ir valstybinė bendrija jau iš 
pat pradžių susibūrė dėl kokios nors naudos, — dėl to 
ji ir išlieka. To siekia ir įstatymų leidėjai ir teisingumu 
vadina tai, kas naudinga bendrijai. Kitos bendrijos 
siekia naudos tik paskirose srityse, antai jūreiviai sie- 
kia susikrauti pinigų iš savo amato ar ko nors pana- 
šaus, kariai bendražygiai ieško naudos iš karo — arba 
turtų, arba pergalės, arba miestą išgriauti; panašiai 
elgiasi filės arba demo? nariai. Kai kurios bendrijos 
atsiranda siekiant malonumų, pavyzdžiui, kulto arba 
puotų bendrijos — jų tikslas yra aukojimai ir malonūs 
pobūviai 5, Visos šios bendrijos yra pajungtos valstybi- 
nei bendrijai, nes pastaroji siekia ne laikinos naudos, 
o to, kas naudinga visam gyvenimui; tie, kurie aukoja 
aukas ir tam suburia šventės bendrijas, gerbia dievus 
ir patys su malonumu atsikvepia nuo darbų. Atrodo, 
kad senoviniai aukojimai ir švenčių susibūrimai vyk- 
davo nuėmus derlių ir būdavo švenčiami kaip pirmųjų 
žemės vaisių aukojimas. Mat tada žmonės turėdavo 
daug laisvo laiko. Taigi visos bendrijos yra tik didžio- 
sios miesto-valstybės bendrijos dalys. Atitinkamos yra 
ir tų bendrijų draugystės formos. 

10. Yra trys valstybinės santvarkos rūšys ir trys jų 
iškrypimai, galėtum sakyti — jų sunaikinimo formos. 
Pagrindinės rūšys yra šios: karaliaus valdžia, aristokra- 
tų valdžia, o trečioji remiasi piliečių turto cenzu — ją, 
atrodo, teisingiausia būtų vadinti timokratija, nors pa- 


prastai ją vadina valstybine santvarka (politeia). Ge- 
riausia iš jų yra karaliaus valdžia, o blogiausia — timo- 


kratija. Karaliaus valdžios iškrypimas yra tironija — jos 1160b 


abi yra vieno žmogaus valdžia, bet labai skiriasi viena 
nuo kitos. Mat tironas žiūri tik savo paties naudos, 0 
karalius rūpinasi savo valdinių gerove, nes karalius yra 
žmogus, kuris visais atžvilgiais savarankiškas ir visus 
viršija turtais. Toks žmogus nieko nestokoja, todėl jis 
žiūri ne savo naudos, o tik valdinių gerovės. Priešingu 
atveju jis bus tik tarsi burtais išrinktas karalius *. Ti- 
ronija yra karaliaus valdžios priešingybė, nes tironas 
rūpinasi tik savo nauda. Iš jos dar aiškiau matyti, kad 
tai blogiausia santvarka, — juk blogiausia yra tai, kas 
laikoma to, kas geriausia, priešingybe. 

Karaliaus valdžia virsta tironija, nes tironija yra 
išsigimusi vieno žmogaus valdžia, ir blogas karalius 
virsta tironu. Iš aristokratijos išsivysto oligarchija dėl 
valdančiųjų sugedimo. Mat jie dalija valdžios vietas ne 
pagal žmogaus vertę, visas arba didumą gėrybių pasi- 
lieka sau, visą laiką tiems patiems žmonėms skiria 
aukštas pareigas, o labiausiai vertina turtus. Todėl val- 
do tik nedaug žmonių, ir vietoj geriausių — blogiausi. 
Iš timokratijos kyla demokratija, jos abi yra greta vie- 
na kitos. Juk ir timokratija nori būti daugumos valdžia, 
ir visi to paties turto cenzo žmonės yra lygūs. Mažiau- 
siai bloga demokratija — ji nedaug tėra nukrypusi nuo 
valstybinės santvarkos. Tai šitaip keičiasi valstybinės 
santvarkos rūšys; perėjimai iš vienos rūšies į kitą 
vyksta nepastebimai ir lengvai. 

Labai panaši į valstybės santvarką yra šeimos bend- 
rija — tai tarsi valstybinės santvarkos pavyzdys. Juk 
tėvo ir sūnaus santykiai yra karaliaus valdžios pavyz- 
dys, nes tėvas rūpinasi savo vaikais. Užtat ir Homeras 
Dzeusą vadina tėvu. Juk karaliaus valdžia nori būti 
tarsi tėvo valdžia. Tačiau Persijoje tėvo valdžia yra tiro- 
niška, nes ten tėvas su vaikais elgiasi kaip su vergais. 
Į tironiją panaši ir vergų savininko valdžia vergams: 
ji žiūri tik šeimininko naudos. Bet šitokie santykiai yra 
teisingi, o tėvo tironija — klaidinga, nes priklausomai 

nuo valdinių būna skirtingos ir valdymo formos. Vyro 
ir žmonos santykiai primena aristokratiją. Mat čia val- 
do vyras — jam ir dera valdyti, ir valdo tai, ką jis ir 
turi valdyti, o kas priklauso žmonai, tą jis perleidžia 
jai. Bet jeigu vyras viską ima valdyti, atsiranda oli- 
garchija, nes jis pažeidžia įprastus santykius ir valdo 
tai, kas jam nepridera. Būna atvejų, kai valdo mote- 
ris 'V, jeigu ji paveldi didelį palikimą: tokią valdžią 
jos įgyja ne dėl dorybių, o dėl turto ir galios, kaip 
būna oligarchijose. Brolių tarpusavio santykiai yra pa- 
našūs į timokratiją: mat jie yra lygūs, išskyrus am- 
žiaus skirtumą. Todėl kai amžiaus skirtumas būna labai 
didelis, jau nebelieka brolių draugystės. Demokratija 
būna ten, kur ūkis neturi šeimininko — ten visi lygūs, 
arba kur valdovas yra silpnas ir kiekvienas daro ką 
nori. ' 

11. Kiekvieną valstybės santvarką atitinka draugys- 
tė — tokiu pat mastu kaip ir teisingumas. Karaliaus 
draugiškumas valdiniams pasireiškia geradarybės per- 
tekliumi: jeigu valdovas geras, jis rūpinasi savo valdi- 
niais tarsi piemuo avimis, daro jiems gera, kad tik 
jiems gerai klotųsi. Todėl ir Homeras Agamemnoną 
vadina žmonių piemeniu. Tokia yra ir tėvo draugystė, 
tik nuo karaliaus skiriasi geradarybių mastu. Mat jis 
yra didžiausio dalyko — vaikų buvimo — priežastis, taip 
pat jų išlaikymo ir auklėjimo priežastis. Tas pat pri- 
skiriama ir protėviams. Juk iš prigimties kyla tai, kad 
tėvas valdo sūnus, protėviai — palikuonis, o karalius — 
valdinius. 

Tokios draugystės pagrindas yra vieno iš draugau- 
jančiųjų pranašumas: todėl gimdytojai ir yra gerbiami. 
Tokiais atvejais ir teisingumas nebūna lygus, o nusta- 
tomas pagal valdžios rangą kaip ir draugystė. Vyro 
ir žmonos draugystė yra panaši į aristokratiją, jos pa- 
grindą sudaro dorybė: doresniajam tenka didesnė 
nauda, o kiekvienam — tai, kas pridera. Panašiai ir dėl 
teisingumo. Brolių draugystė panaši į bičiulių draugys- 
tę: jie yra lygūs ir to paties amžiaus, todėl dažniausiai 
būna panašūs ir savo išgyvenimais, ir būdu. Si draugys- 


tė labiausiai panaši į timokratinę draugystę: piliečiai 
yra lygūs ir lygiai dorovingi. Jie valdo kiekvienas iš 
eilės ir vienodomis sąlygomis. Tokia yra ir jų drau- 
gystė. 

Bet sugedusiose santvarkose ir teisingumo, ir drau- 
gystės būna mažai, o mažiausiai būna blogiausioje san- 
tvarkoje: tironijoje beveik nebėra draugystės arba jos 
labai maža, nes ten, kur valdovas ir valdiniai neturi 
nieko bendro, nebūna ir draugystės — panašiai kaip 
amatininkui įrankis nėra draugas ar sielai — kūnas, ar 
šeimininkui — vergas: visi tie dalykai sulaukia tam 
tikro dėmesio iš to, kuris jais naudojasi, bet su negyvu 
daiktu jokia draugystė nėra galima nei teisingumas. 
Tačiau ir su arkliu ar jaučiu negali būti draugystės, 
nei su vergu kaip vergu, nes tarp jų nėra nieko bendro. 
Juk vergas — tai gyvas įrankis, įrankis — negyvas ver- 
gas. Taigi su vergu kaip vergu negali būti draugystės, 
bet tik su vergu kaip žmogumi. Mat teisingumo atžvil- 
giu kiekvienas žmogus vienaip ar kitaip yra susijęs su 
kiekviena būtybe, kuri gali dalyvauti įstatymų nuosta- 
tais ir susitarimais pagrįstuose santykiuose, kiek ta bū- 
tybė yra žmogus, todėl čia yra galima ir draugystė. 
Ir tironijos sąlygomis būna šiek tiek draugystės ir tei- 
singumo; demokratinėje santvarkoje šito daugiau, nes 
ten, kur žmonės yra lygūs, tarp jų yra daug bendro. 

12. Kaip jau sakėme, draugystė galima tik bend- 
raujant. Čia reikia skirti giminių draugystę ir bičiulių 
draugystę, o bendrapiliečių, filės narių arba pakeleivių 
draugystė daugiau panaši į išorinį bendravimą, nes Ie- 
miasi tam tikru susitarimu. Čia reikėtų priskirti ir sve- 
tingumą. Giminių draugystė turi įvairių atmainų, bet 
visos jos kyla iš tėvo santykių su vaikais. Mat gimdy- 
tojai myli savo vaikus kaip tam tikrą savęs pačių da- 
lelę, o vaikai gimdytojus dėl to, kad yra atsiradę iš jų. 
Gimdytojai yra geriau įsisąmoninę, kad vaikai atsiradę 
iš jų, negu vaikai — kad jie yra atsiradę iš tėvų, ir tas, 
kuris yra priežastis, glaudžiau susijęs su tuo, kuris yra 
atsiradęs iš tos priežasties, negu tas, kuris atsiradęs iš 
tos priežasties — su savo priežastimi. Mat tas, kas yra 

atsiradęs, priklauso tam, iš kurio atsirado, pavyzdžiui, 
dantis, plaukas ar kas nors kita priklauso tam, kas jį 
turi, o tas, iš kurio kas nors atsirado, arba visai nepri- 
klauso, arba mažiau priklauso tam, kuris iš jo atsirado. 
Be to, yra ir laiko skirtumas: tėvai myli vaikus nuo pat 
gimimo, o vaikai savo tėvus — tik po tam tikro laiko, 
kai jie įgyja protą ir išmoksta jausti. Iš to aišku, kodėl 
labiau myli motinos. Taigi gimdytojai myli vaikus kaip 
pačius save — kaip tai, kas iš jų atsirado ir atskirta 
egzistuoja kaip antrasis aš, o vaikai tėvus — dėl to, kad 
iš jų atsirado, broliai mylisi dėl to, kad atsirado iš tų 
pačių tėvų, nes jų kilmės tapatumas verčia juos ir vie- 
nas kitą laikyti tapačiais. Taip kilo pasakymai: „to 
paties kraujo“, „iš tos pačios šaknies" ir panašūs. Taigi 
broliai tam tikra prasme yra tapatūs, tik atskiros bū- 
tybės. 

Draugystei svarbu, kad jie auga drauge ir yra pana- 
šaus amžiaus. Juk bendraamžiai suartėję tampa bičiu- 
liais. Todėl ir brolių tarpusavio santykiai yra panašūs 
į draugų santykius. Pusbroliai ir kiti giminės taip pat 

11624 yra artimi, nes jie kilę iš tų pačių [protėvių]. Jų tar- 
pusavio santykiai būna glaudesni ar silpnesni priklau- 
somai nuo to, ar protėviai artimesni, ar tolimesni, Vai- 
kų draugystė su gimdytojais ir žmonių su dievais — tai 
draugystė su tuo, kas yra geresnis ir pranašesnis. Juk 
jie yra davę tai, kas vertingiausia: gyvybę, maistą, o 
vėliau ir auklėjimą. Šitokia draugystė teikia didesnį 
malonumą ir naudą negu draugystė su svetimais žmo- 
nėmis, nes artimųjų gyvenimas yra labiau susijęs. Bro- 
lių draugystei būdingi tie patys bruožai kaip ir bičiulių 
draugystei — jie būna ryškesni tarp brolių, kurie yra 
geri: tada apskritai tie bruožai būna panašūs į lygiųjų 
draugystės bruožus, nes broliai yra glaudžiai vienas su 
kitu susiję ir jau nuo pat gimimo mylisi, o ir būdas 
būna panašesnis tų žmonių, kurie kilo iš tų pačių tėvų, 
kartu augo ir vienodai buvo auklėjami. Be to, ir ilgas 
laiko tarpas leidžia broliams vienas kitą geriausiai ir 
patikimiausiai išmėginti. Nuo giminystės laipsnio pri- 

Vyro ir žmonos draugystė kyla iš prigimties. Mat 
žmogus iš prigimties labiau yra linkęs gyventi dviese 
negu valstybinėje bendrijoje — tuo labiau kad šeima 
yra pirmesnė ir būtinesnė negu valstybė, o gimdyti 
vaikus būdinga visiems gyvūnams. Tačiau kiti gyvū- 
nai poruojasi tik tam, kad atsivestų palikuonių, o žmo- 
nės gyvena bendrai ne tik tam, kad gimdytų vaikus, 
bet ir kad tenkintų kitus kasdieninio gyvenimo porei- 
kius. Čia jau iš karto yra darbo pasidalijimas: vyro 
darbai kitokie negu moters. Todėl suėję į draugę jie 
vienas kitam padeda. Taigi šita draugystė teikia ir nau- 
dą, ir malonumą, o jei abu [ir vyras, ir žmona] geri, tai 
draugystė grindžiama dar ir dorybe. Ir vienas, ir kitas 
turi savo dorybę, ir tuo jie džiaugiasi. Vaikai juos 
tvirtai susieja. Todėl bevaikiai sutuoktiniai pasidaro 
vienas kitam svetimi. Juk vaikai yra abiejų bendras 
turtas — jie ir palaiko tą ryšį. O atsakyti, kaip sugy- 
venti vyrui su žmona ir apskritai draugui su draugu — 
tai tas pat kaip atsakyti, kaip įgyvendinti teisingumą. 
Juk ne tas pats teisingumas bus draugo santykiuose 
su draugu arba su svetimu, arba su bičiuliu, arba su 
mokyklos draugu. 

13. Kaip jau buvo sakyta, draugystė yra trijų rūšių; 
kiekvienu atveju draugystė būna arba tarp lygių, arba 
vienas iš draugų būna pranašesnis. Draugystė galima 
tarp žmonių, kurie abu lygiai geri, arba tarp gerų ir 
blogų, tarp tų, kurie teikia malonumus arba naudą — 
arba lygią naudą ar malonumą, arba nelygią. Todėl ly- 
gūs draugai turi ir lygiai draugauti, ir visais kitais 
atžvilgiais susilyginti, o nelygūs turi duoti draugams 
pagal jų pranašumą. Priekaištai ir skundai kyla tiktai 
arba dažniausiai nauda pagristoje draugystėje. Tai su- 
prantama. Mat draugai, kurie draugauja dėl dorybės, 
stengiasi vienas kitam daryti gera — juk tai yra bū- 
dinga ir dorybei, ir draugystei, ir tie, kurie šiuo at- 
žvilgiu vienas su kitu lenktyniauja, negali vienas kitam 
priekaištauti ir vaidytis. Juk niekas nesibodi tuo, kuris 
jį myli ir daro jam gera, bet atvirkščiai: jeigu jis yra 
jautrus žmogus, stengiasi pralenkti savo geradėją. O 

tas, kuris viršija duodamas, negali kitam priekaištauti: 
juk jis gavo tai, ką norėjo pasiekti. Mat kiekvienas 
žmogus siekia to, kas gera. Ir tie, kurie siekia drau- 
gystės dėl malonumų, retai priekaištauja vieni kitiems, 
nes jeigu sugyvenimas jiems teikia džiaugsmą, abu 
gauna tai, ko siekia. Būtų juokinga, jei kas nors prie- 
kaištautų dėl to, kad bendras gyvenimas jam esąs ne- 
malonus: juk jis gali kartu negyventi. Bet draugystė 
dėl naudos yra pilna priekaištų: kadangi draugaujama 
tik dėl pelno, tai kiekvienas siekia vis didesnės naudos 
ir vis mano, kad gavo per mažai, ir priekaištauja, kad 
gavo ne tiek, kiek norėjo, nors yra to vertas. Duodan- 
tysis čia niekada negali patenkinti gaunančiųjų reika- 
lavimų. 

Kaip yra dvi teisingumo rūšys — nerašytasis ir įs- 
tatyminis teisingumas, taip yra ir dvi nauda grindžiamos 
draugystės rūšys: vienos pagrindas — dorybė, kitos — 
įstatymas. Ginčai dažniausiai kyla dėl to, kad draugystė 
užmezgama arba išardoma turint galvoje ne tą pačią 
draugystės rūšį. Įstatyminė draugystė remiasi tiksliais 
nuostatais — tai arba prekybinė, rinkos draugystė, pa- 
remta tiksliu atsiskaitymu, arba laisvesnė, skirta ilges- 
niam laikui, paremta susitarimu dėl abipusio atsily- 
ginimo. Čia įsipareigojimai būna griežtai apibrėžti, aiš- 
kūs, terminas prailginamas draugiškai. Todėl dažnai ne- 
būna jokio reikalo bylinėtis: draugai mano, kad reikia 
laikytis pasitikėjimu pagrįstų sandėrių. Draugystė dėl 
naudos, pagrįsta dorybe, neturi nuostatų: čia vienas ki- 
tam dovanoja ką nors ar kokią paslaugą padaro kaip 
draugui, tikėdamasis, kad už tai gaus iš ano tiek pat 
arba dar daugiau, tarsi būtų ne dovanojęs, o tik pa- 
skolinęs. Ir jeigu draugystė nutrūks ne taip palankiai, 
kaip buvo užmegzta, skųsis. Taip atsitinka todėl, kad 
visi ar beveik visi nori to, kas kilnu, bet pasirenka 
tai, kas naudinga: gražu ir kilnų daryti kitam gera ne- 

11632 laukiant už tai atlyginimo, bet naudinga iš kito pa- 
tirti geradarybę. Todėl tas, kuris gavo, jeigu tik įsten- 
gia, turi atitinkamai atsilyginti už tai, ką gavo, ir savo 

Jeigu tas, kuris gavo, suprato, kad iš pat pradžių pada: 
rė klaidą imdamas dovaną iš to, iš ko nereikėjo imti, 
nes tas nebuvo draugas ir ne iš draugystės davė, tai 
reikia baigti reikalą taip, tarsi jis būtų gavęs dovaną 
pagal tiksliai nustatytas sąlygas. Juk tas, kuris gavo, 
būtų iš karto sutikęs atsilyginti, jeigu tik būtų įsten- 
gęs; o jei nebūtų įstengęs, tai ir duodantysis nebūtų 
norėjęs, kad jam atsilygintų. Taigi jeigu tik gali, duo- 
dančiajam atsilygink. Bet iš pat pradžių reikia žiūrėti, 
kas padaro paslaugą ir kokiomis sąlygomis, kad žino- 
tum, ar su tomis sąlygomis sutikti, ar nesutikti. 

Ginčijamasi, ar atsilyginant reikia žiūrėti gavėjo 
naudos ir seikėti jo saiku, ar žiūrėti geradėjo dosnumo 
ir seikėti geradėjo saiku. Mat gavėjas mėgina dovanos 
vertę sumenkinti: ką jis gavo, geradėjui esąs tik menk- 
niekis, jis tai būtų galėjęs ir iš ko kito gauti, o gera- 
dėjas, atvirkščiai, sakosi davęs tiek, kiek galėjęs ir ko 
iš kitų nebūtų buvę galima gauti, be to, davęs ištiktas 
pavojų ar kitokių bėdų. Kadangi draugystė čia yra grin- 
džiama nauda, tai ar nereikėtų dovaną seikėti gavėjo 
saiku? Juk jam tos dovanos reikia, o anas jam padeda 
tikėdamasis, kad bus atsilyginta tuo pačiu saiku. Tai- 
gi pagalbos dydis nustatomas pagal tai, kokią naudą 
patyrė gavėjas, todėl jis privalo lygiai tiek atsilyginti, 
kiek gavo iš tos pagalbos naudos arba net daugiau — 
tai būtų kilniau. Dorybe paremtoms draugystėms nebū- 
dingi abipusiai kaltinimai; saikas čia yra geradėjo pa- 
sirinkimas, nes dorybės ir būdo požiūriu svarbiausia yra 
sąmoningas pasirinkimas. 

14. Nesutarimų būna ir tada, kai vienas iš draugų 
yra pranašesnis. Mat ir vienas, ir kitas nori gauti dau- 
giau, o tokiu atveju draugystė jau išyra. Pranašesnis 
mano, kad jam pridera gauti daugiau, nes esą įprasta 
geresniajam skirti didesnę dalį; tas, kuris yra nau- 
dingesnis, galvoja panašiai: nenaudingas žmogus ne- 
turįs gauti lygios dalies— taip mano visi. Mat jeigu 
nebus atitinkamai atsilyginta, tada bus ne draugystė, 
o prievolės atlikimas !!. Juk žmonės galvoja taip: kaip 

iš piniginių sandėrių daugiau pelno gauna tas, kuris 
įdeda daugiau pinigų, taip turi būti ir draugystėje. O 
tas, kuris silpnesnis ir kuriam reikia pagalbos, galvoja 
atvirkščiai: geras draugas turi padėti tiems, kuriuos 
ištiko bėda. Kokia nauda lurėti gerą ar aukštą vietą 
užimantį draugą, jeigu iš jo nieko negausi? Atrodo, 
kad abu galvoja teisingai: kiekvienas iš draugystės 
turi gauti daugiau, bet ne to paties dalyko: pranašes- 
niam turi tekti didesnė garbė, o vargingesniajam — 
daugiau naudos. Mat garbė yra atpildas už dorybę ir 
geradarybę, o pelnas — pagalba bėdoje. 

Tą patį galima pastebėti ir valstybės santvarkoje. 
Kas nieko gero neduoda bendrijai, tas nėra gerbiamas. 
Mat bendruomeninis gėris duodamas tik tam, kas bend- 
rijai daro gera; garbė kaip tik yra bendrijos teikiamas 
gėris. Juk negalima iš bendrijos pelnytis ir būti jos 
gerbiamam, Niekas nebūna patenkintas, jeigu visais at- 
žvilgiais gauna mažiau. Todėl tam, kas gauna mažiau, 
valstybė suteikia garbę, o kas mėgsta imti pinigus, tam 
duoda pinigų. Mat, kaip jau buvo sakyta, atlyginimas 
pagal vertę panaikina nelygybę ir išsaugoja draugystę. 
Šitaip turi bendrauti nelygūs žmonės. Kas daugiau 
laimi arba naudos, arba dorybės atžvilgiu, turi draugui 
atitinkamai atsilyginti — žinoma, tiek, kiek gali. Drau- 
gystė reikalauja tik tiek, kiek yra galima, o ne tiek, 
kiek verta. Juk ne visais atvejais galima atsilyginti 
pagal vertę, pavyzdžiui, teikiant garbę dievams arba 
gimdytojams: jiems niekas neįstengtų atsilyginti pagal 
vertę. Taigi tas, kuris pagal išgales jiems tarnauja, 
laikomas geru žmogumi. Todėl neleistina sūnui atsiža- 
dėti tėvo, bet tėvui leidžiama. Juk kas yra skolingas, 
turi atsilyginti. O sūnus, nors ir būtų uoliai darbavęsis, 
vis tiek liks amžinai skolingas. Bet skolintojas gali sko- 
lą dovanoti, taigi ir tėvas. Tačiau, ko gero, niekas 
nuo savęs sūnaus neatstums, nebent šis būtų paskutinis 
niekšas. Mat, net jei nekreipsime dėmesio į prigimtinę 
tėvo ir sūnaus meilę, žmogui yra būdinga neatstumti 
teikiamos pagalbos. Bet nedoras sūnus gali mielu noru 


atsisakyti teikti tėvui pagalbą arba labai nenoriai ją 
teikti, Juk dauguma žmonių nori patirti gera, bet daryti 
gera jiems atrodo nenaudinga. Tai tiek apie tuos da- 
lykus. 


DEVINTA KNYGA 


Kaip jau sakėme, proporcingumas išlygina visų ne- 
lygių draugysčių nelygumus ir išsaugoja draugystę. 
Pavyzdžiui, valstybinėje bendrijoje batsiuvys už batus 
gauna tam tikros vertės atlyginimą, panašiai ir audėjas, 
ir kiti amatininkai. Čia yra nustatytas bendras matas — 
pinigas: viskas su juo lyginama, viskas juo matuojama. 
O meilėje isimylėjėlis dažnai priekaištauja, kad už jo 
meilės perteklių nėra pakankamai atsilyginama, nors 
jis pats kartais neturi nieko, už ką jį reikėtų mylėti. 
Kita vertus, mylimasis skundžiasi, kad įsimylėjėlis, iš 
anksto visko prižadėjęs, netesi savo pažadų. Taip atsi- 
tinka dėl to, kad įsimylėjėlis myli savo mylimąjį tik 
dėl malonumo, o šis įsimylėjėlį — tik dėl naudos, bet 
abiem trūksta ir vieno, ir kito. Jeigu tokia būna drau- 
gystės priežastis, draugystė visuomet išyra, nes draugai 
negauna to, dėl ko susidraugavo. Mat jiedu mylėjo ne 
vienas kitą, o tik tai, ką galėjo vienas kitam duoti, bet 
tai — labai nepastovus dalykas. Užtat juodviejų drau- 
gystė ir išyra. Tačiau draugystė, kuri remiasi būdu, 
kaip jau sakyta, išlieka. 

Susipykstama tada, kai draugai gauna ne tai, ko 
trokšta. Mat kai negauna to, ko siekė, atrodo, kad nieko 
negauna. Būna panašiai kaip tam kitarodui, kuriam 
pažadėjo tuo gausiau atsilyginti, kuo gražiau jis dai- 
nuos. Kai jis rytą pareikalavo atlyginimo, jam atsakė: 
jau esą atsilyginta, nes už malonumą atmokėta malo- 
numu !. Viskas būtų buvę gerai, jei ir vienas, ir kitas 
būtų norėję to paties, bet vienas norėjo malonumo, o 
kitas — pelno. Todėl vienas gavo, ko norėjo, o kitas 
negavo. Šitoks sandėris nėra geras. Mat kas ką nori 
gauti, to ir žiūri ir, norėdamas gauti, duoda tai, ką 
turį. 


1i64a 


231 


Kas turi nustatyti to, kas atlikta, vertę: ar tas, ku- 
ris savo noru ką nors atiduoda, ar tas, kuris jau iš 
anksto gavo? Atrodo, kad tas, kuris gauna, nes tas, 
kuris duoda, jam perleidžia. Taip, sako, manęs Prota- 
goras. Kai jis baigdavęs mokyti — nesvarbu ko, — liep- 
davęs savo mokiniui įvertinti gautąsias žinias ir tiek iš 
jo paimdavęs. Tokiais atvejais kai kam patinka posa- 
kis: „„Atlygink žmogui, kiek sutarta“. Kas iš anksto 
paima pinigus, o paskui neįvykdo to, ką buvo paža- 
dėjęs, o buvo pažadėjęs per daug, teisingai būna kal- 
tinamas, nes jis neįvykdė to, ką buvo sutaręs. Šitaip 
priversti elgtis sofistai, nes šiaip niekas jiems nemo- 
kėtų už tas jų žinias. Kai jie neduoda to, už ką paėmė 
pinigus, teisingai būna kaltinami. Kai nėra išankstinio 
susitarimo, tada tas, kuris draugui duoda savo noru, 
nėra smerkiamas — taip būna dorybe paremtoje drau- 

1164b gystėje— bet reikia jam už tai atsilyginti pagal jo 
pasirinkimą: [gero kitam] pasirinkimas yra būdingas ir 
draugystei, ir dorybei. Panašiai turėtų būti ir filosofo 
bendrijoje: čia mokymas negali būti įvertinamas pini- 
gais, ir garbė negalėtų būti tinkamas atlyginimas, bet 
bus pakankamai atsilyginta, jei mokinys — panašiai 
kaip dievų ir gimdytojų atžvilgiu — duos tiek, kiek jis 
įstengia duoti?. Kai duodama ne dovanai, o tikintis 
atsilyginimo, reikia atsilyginti taip, kad abiem atrody- 
tų, jog atlyginimas atitinka dovanos vertę. O jeigu 
taip neišeina, tai ne tik būtina, bet ir teisinga, kad 
atlyginimo vertę nustatytų tas, kuris pirmasis gauna 
dovaną, nes tai, ką jis gavo ir kiek iš to turėjo nau- 
dos, ir ką jis sutiktų atiduoti už malonumą, davėjas 
privalo vėl atgauti, ir tada jis bus gavusiojo tinkamai 
atlygintas. Taip būna ir prekybiniuose reikaluose. Kai 
kur yra įstatymai, kurie dėl savanoriškų sandėrių ne- 
leidžia kreiptis į teismą, nes kas sudarė sandėrį pasi- 
tikėdamas bendru, turi pagal susitarimo sąlygas jį ir 
išnarplioti. Mat pagal įstatymą teisingiau, kad vertę 
nustatytų tas, kuriam daiktas buvo patikėtas, o ne tas, 
kuris jį patikėjo. Juk dažniausiai daiktas vertinamas 
232 nevienodai: savininkas vertina vienaip, 0 tas, kurįs 


nori daiktą gauti — kitaip. Mat kiekvienam atrodo 
brangiausia tai, ką jis pats turi ir ką ketina atiduoti, 
tačiau atlyginimą pasikeičiant daiktais vis dėlto nu- 
stato gaunantysis. Bet gaunantysis turėtų vertinti ne 
tiek, kiek atrodo verta dabartiniam savininkui, o tiek, 
kiek jis vertino dar prieš tapdamas savininku. 

2. Yra ir kitokių keblumų, antai ar reikia viską pa- 
likti tėvo valiai ir visur jam paklusti, ar sergant visiš- 
kai pasitikėti gydytoju, o karo vadu rinkti gerai iš- 
manantį karo reikalus, ar verčiau patarnauti draugui, 
o ne žymiam žmogui, ar verčiau geradėjui atsilyginti, 
o ne draugui dovaną duoti, jei abiem dalykams ne- 
užtenka išteklių? Argi nėra sunku visus šiuos dalykus 
tiksliai vienus nuo kitų skirti? Juk čia būna įvairiau- 
sių skirtumų didumo ir mažumo, dorovingumo ir būti- 
numo atžvilgiu. Tačiau viena yra aišku: negalima visko 
atiduoti tam pačiam žmogui. Taip pat daugeliu atve- 
jų verčiau reikia atsilyginti už geradarystę negu drau- 
gui suteikti malonią paslaugą, ir verčiau grąžinti skolą 
skolintojui negu bičiuliui duoti dovanų. Žinoma, tai 
tinka ne visais atvejais, pavyzdžiui, ar tas, kurį išpir- 
ko iš plėšikų rankų, savo ruožtu turi išpirkti savo iš- 
pirkėją — nesvarbu, kas jis toks būtų — ar jam, nepa- 
tekusiam į plėšikų rankas, sugrąžinti išpirkos sumą, jei 
jis pareikalaus, ar verčiau išpirkti savo tėvą? Atrodo, 
kad reikėtų verčiau išpirkti savo tėvą — net labiau 
negu save patį. 

Kaip jau sakėme, apskritai skolą reikia grąžinti. Bet 
jeigu skolos grąžinimą pranoksta tai, kas kilnu ir bū- 
tina, tada reikia nukrypti nuo taisyklės į tą pusę. Mat 
kartais netinka atsilyginti už paslaugą, pavyzdžiui, jei 
kas padarys paslaugą žmogui, kurį žino esant gerą, 0 
šis jam už tai atsilygins, nors ir žinodamas, kad tai blo- 
gas žmogus. Net ne visada būtina paskolinusiam savo 
ruožtu skolinti, pavyzdžiui, jei kas paskolino pinigus 
geram žmogui, manydamas juos atgausiąs, o šis visai 
nesitiki iš blogo žmogaus atgauti skolą. Tokia jo nuo- 
monė gali atitikti tiesą — tada reikalavimas paskolinti 
bus neteisingas, bet gali. ir -neatitikti tiesos — jis tik 

taip spėja; tokiu atveju vis tiek jo elgesys bus supran- 
tamas. Jau mes ne kartą sakėme, kad žmogaus išgyve- 
nimų ir elgesio tyrimai gali pasiekti tik tokį tikslumą, 
kokį leidžia pasiekti tiriamoji medžiaga. 

Aišku, kad ne kiekvienam žmogui reikia tuo pačiu 
saiku atseikėti, net ir savo tėvui ne viską dera duoti — 
juk ir Dzeusui ne visas aukas aukojame. Kadangi gim- 
dytojai, broliai, draugai, geradėjai nori ne to paties, 
tai kiekvienam iš jų reikia duoti tai, kas jam tinka ir 
patinka. Žmonės taip ir elgiasi: į vestuves kviečia gi- 
minaičius, nes jie priklauso tai pačiai giminei, jiems 
yra bendri tos giminės reikalai. Dėl tos pačios prie- 
žasties manoma, kad ir laidotuvėse turi dalyvauti pir- 
miausia giminaičiai. Ir maistą pirmiausia reikia duoti 
savo gimdytojams, nes esame jų skolininkai, ir daug 
kilniau parūpinti maisto tiems, kurie mums davė gyvy- 
bę, negu sau patiems. Ir garbę turime teikti tėvams, 
kaip teikiame dievams, bet ne bet kokią: ne tą pačią 
garbę tėvui ir motinai — tėvui turime teikti ne tą 
garbę, kuri teikiama išminčiui ar karo vadui, o tik 
tą, kuri tinka tėvui, panašiai ir motinai. Ir senam žmo- 
gui reikia teikti garbę pagal jo amžių: jo akivaizdoje 
atsistoti, užleisti jam geresnę vietą ir panašiai, o su bi- 
čiuliais ir broliais elgtis laisvai ir atvirai apie viską 
kalbėtis. Pagaliau ir giminaičiams, filės nariams, pi- 
liečiams ir visiems kitiems reikia stengtis duoti tai, 
kas kiekvienam iš jų tinka, ir nustatyti, kiek kiekvie- 
nam pridera pagal giminystę, dorumą arba naudingu- 
mą. Nuspręsti lengva, kai žmonės yra iš tos pačios 
giminės; jeigu jie skirtingi, tada sunkiau nustatyti. Bet 
dėl to nereikia šito atsisakyti, reikia nustatyti, kiek tai 
yra įmanoma. 

3. Iškyla ir kitas klausimas: ar nutraukti draugystę 
su tuo, kuris neišlieka toks pat, ar ne. Argi nereikia 
atsisakyti draugystės, užmegztos dėl naudos ar malo- 
numo, kai draugas viso to nebeteikia? Juk jie draugavo 


1165b dėl šių dalykų; kai jų pritrūko, suprantama, kad nuo 


tos draugystės atsimetė. Bet galima priekaištauti tuo 
atveju, kai draugas, tikėdamasis naudos ar malonumo, 


apsimetė draugaująs dėl kito būdo kilnumo. Juk, kaip 
iš pradžių sakėme, dauguma nesutarimų tarp draugų 
kyla dėl to, kad abu skirtingai supranta draugystę ir 
būna draugais ne ta prasme, kaip jie vaizduojasi. Kai 
kas nors apsigauna manydamas, kad draugas myli jį 
dėl jo būdo, o anas savo elgesiu neduoda jokio pagrin- 
do tokiai nuomonei, dėl to turėtų kaltinti pats save. 
Bet jeigu jį draugas apgauna apsimesdamas, tai būtų 
teisinga kaltinti apsimetėlį, net labiau negu tuos, kurie 
padirbinėja netikrus pinigus, nes čia nusikalstama ne- 
palyginamai vertingesnio dalyko atžvilgiu. 

O jeigu susidraugauji su žmogumi, kuris atrodo ge- 
ras, bet vėliau tampa nedoras ir pasirodo toks esąs, 
argi dar verta draugystę tęsti? Argi tai įmanoma? Juk 
reikia mylėti ne bet ką, o tik gerą žmogų. Nedoras 
dalykas nevertas meilės, jo ir nereikia mylėti. Nereikia 
būti nedorybės draugu ir supanašėti su nedorėliu. Juk 
jau sakyta, kad panašus yra panašaus draugas. Ar iš- 
kart reikia nutraukti tokią draugystę? O gal tik tada, 
kai draugas jau nebepataisomas? Jeigu dar gali pasi- 
taisyti, tai verčiau reikia padėti pataisyti jo būdą negu 
jo piniginius reikalus — tai daug kilniau ir labiau 
atitinka draugystės dvasią. Bet nieko nuostabaus, jei 
draugystę nutrauksi, nes ne su tokiu draugavai: ka- 
dangi draugas pasidarė kitoks ir jo jau nebegali išgel- 
bėti, tai nuo jo atsimeti. Arba jeigu vienas iš draugų 
pasilieka toks pat, o kitas pasidaro geresnis ir labai 
pranoksta dorybe, ar galima su juo ir toliau draugauti? 
O gal jau nebegalima? Jeigu skirtumas pasidaro labai 
didelis, tai ypač ryšku — pavyzdžiui, vaikų draugys- 
tėje. Kai vienas dar vis tebėra vaikas, o kitas jau 
tampa tikru vyru, kaip juodu galėtų draugauti, kai ir 
jų polinkiai pasidarė skirtingi, ir džiaugsmai, ir skaus- 
mai? Ir jų tarpusavio santykiai pasidaro visai ne tokie, 
o be šito draugystė yra negalima, — juodviejų bendras 
gyvenimas jau nebegalimas. Apie tai jau kalbėjome. 
Ar juodviejų santykiai turėtų būti tokie, tarsi juodu 
niekada nebūtų buvę draugai? O gal vis dėlto dera pri- 
siminti buvusią draugystę, ir panašiai kaip jaučiame 

pareigą daryti paslaugas verčiau draugams negu sV- 
timiems, taip ir buvusiam draugui dėl buvusios drau- 
gystės, progai pasitaikius, verta padaryti ką nors ge- 
ro — žinoma, jeigu draugystė nebuvo nutraukta dėl 
per didelio nedorumo? 

4, Atrodo, kad draugystės ryšiai su artimais žmonė- 
mis ir draugystės apraiškos kyla iš žmogaus santykių 
su pačiu savimi. Juk draugu laikomas tas, kuris dėl 
paties draugo linki jam ir daro tai, kas gera arba kas 
atrodo gera, arba tas, kuris dėl paties draugo linki jam 
būti ir gyventi. Taip elgiasi motinos su savo vaikais 
arba labai artimai susigyvenę draugai. Kiti draugu 
laiko tą, kuris kartu su juo gyvena ir pasiryžta tiems 
patiems dalykams kaip ir jis, arba tą, kuris ir džiau- 
giasi, ir liūdi kartu su draugu, — tai taip pat labiausiai 
tinka motinoms. Pagal vieną iš tų požymių ir apibrėžia- 
ma draugystė. 

Padorus žmogus savęs paties atžvilgiu parodo kiek- 
vieną iš čia minėtųjų požymių, o kiti žmonės tų po- 
žymių turi tiek, kiek jie save laiko padoriais žmonė- 
mis. Juk, kaip jau sakyta, kiekvienu atveju matas yra 
dorybė ir doras žmogus; mat padorus žmogus visada 
sutaria pats su savimi ir visa savo siela siekia tų pačių 
dalykų; jis pats sau linki gero arba to, kas atrodo gera, 
ir daro gera, — juk geram žmogui būdinga iš visų jė- 
gų daryti gera, ir daryti tai dėl savęs paties; jis tai 
daro dėl savo protingosios [sielos] dalies, kuri ir su- 
daro žmogaus esmę; jis linki sau gyventi ir išlikti gy- 
vam, ypač geriausiajai savo daliai, mąstančiam protui. 
Juk būti dorovingam žmogui yra gėris. Kiekvienas žmo- 
gus linki sau gero, ir niekas nesiryžta tapti kita bū- 
tybe 3, kad tada turėtų visa tai, kas yra gera,— dievas 
jau dabar turi visa tai, kas gera,— o lieka toks, koks 
jis dabar yra, kad ir koks jis būtų. Atrodo, kad pro- 
tingasis žmogaus pradas sudaro — arba visiškai, arba 
didžiąja dalimi — kiekvieno žmogaus esmę. Šitoks žmo- 
gus nori visą laiką būti pats su savimi, tai jam teikia 
malonumą: mat praeities įvykiai jam sukelia malonius 
prisiminimus, dėl ateities jis turi puikių vilčių, o savo 


dvasioje jis turi daug apie ką maloniai mąstyti. Jis 
džiaugiasi ir liūdi pats su savimi, nes visą laiką tie 
patys dalykai jam būna malonūs ir tie patys — nema- 
lonūs, o ne taip, kad vieną kartą būtų vieni dalykai 
malonūs ar nemalonūs, kitą kartą — kiti; žodžiu, jam 
nebūdinga gailėtis. 

Kadangi padoraus žmogaus santykiui su pačiu savi- 
mi būdingas kiekvienas iš minėtųjų požymių ir kadan- 
gi jis su draugu santykiauja kaip pats su savimi — juk 
draugas yra antrasis „aš“,— tai ir draugystė sutapatina- 
ma su kuriuo nors iš tų požymių, ir draugais yra lai- 
komi tie, kurių santykiams būdingi tie požymiai. Ar 
galima draugauti pačiam su savimi, kol kas to klausi- 
mo nespręskime. Atrodo, kad tokia draugystė yra ga- 
lima, nes [žmogaus siela] susideda iš dviejų ar dau- 
giau dalių“, o artimiausia draugystė yra panaši į san- 
tyki su pačiu savimi, 

Atrodo, kad minėtieji draugystės požymiai būdingi 
daugelio žmonių santykiui su pačiais savimi, nors tie 
žmonės ir būtų blogi. Argi tada, kai jie patinka patys 
sau ir laiko save padoriais žmonėmis, jie neturi tų po- 
žymių? Žinoma, visiški nedorėliai ir iškrypėliai tų po- 
žymių neturi, — ir iš pažiūros neatrodo, kad jie jų turėtų. 
Jų neturi ir šiaip nedori žmonės, nes jie nesutaria pa- 
tys su savimi: jų geismai siekia vieno, o troškimai — 
kito. Jie panašūs į nesusivaldančiuosius: užuot siekę 
to, kas jiems atrodo gera, jie pasirenka tai, kas ma- 
lonu, nors tai būtų žalinga. Kiti dėl bailumo ir van- 
gumo atsisako daryti tai, ką jie mano būsiant jiems 
naudingiausia. Dar kiti, kurie padarė daug baisių nu- 
sikaltimų ir dėl to yra nekenčiami, nebenori gyventi ir 
nusižudo. Nedorėliai ieško draugų, su kuriais galėtų 
leisti laiką, bet vengia patys savęs. Mat, kai jie būna 
vieni, prisimena visus savo nusikaltimus ir tikisi kitų 
panašių dalykų, o būdami su kitais užsimiršta. Kadangi 
jie neturi nieko vertingo, nejaučia jokio draugiškumo 
ir sau patiems. Tokie žmonės patys sau negali nei 
džiaugtis, nei kentėti, nes jų siela kovoja pati su sa- 
vimi: viena sielos dalis kenčia dėl savo nedorumo, 

nes turi susilaikyti nuo tam tikrų dalykų, o kita dalis 
dėl to džiaugiasi, — viena dalis tempia šen, kita — ten, 
tarsi norėtų suplėšyti. Jeigu neįmanoma kartu džiaug- 
tis ir liūdėti, tai toks žmogus po trumpos akimirkos 
jaučia nepasitenkinimą dėl to, kad džiaugėsi, ir norėtų, 
kad visai nebūtų džiaugęsis. Mat nedorėliai išvien gai- 
lisi savo darbų. Nedoras žmogus net ir savo atžvilgiu 
nėra draugiškai nusiteikęs, nes jam nebūdingas joks 
draugiškumas. Jeigu tokia būsena yra labai nelaiminga, 
tai reikia iš visų jėgų vengti nedorybės ir pamėginti 
tapti padoriu žmogumi. Tada žmogus bus ir pats sau 
draugiškas, ir kitiems. 

5. Palankumas yra panašus į draugiškumą, bet tai 
ne draugystė. Mat palankumas galimas ir nepažįstamų 
žmonių atžvilgiu, ir išoriškai jo nepastebėsi. Draugystė 
kitokia. Mes tai sakėme jau anksčiau. Bet palankumas 
nėra ir mylėjimo būdas, nes jis neturi tos įtampos ir to 
siekimo, kurie lydi meilę. Meilė yra abipusis priprati- 
mas, o palankumas gali atsirasti per vieną akimirką — 
taip būna varžovų atžvilgiu per rungtynes: jiems ro- 
domas palankumas, linkima laimėti, bet neketinama 
varžytis kartu su jais, nes, kaip jau sakėme, palanku- 
mas jiems atsiranda staiga ir būna paviršutiniškas. To- 

11674 dėl atrodo, kad palankumas yra draugystės pradžia, 
panašiai kaip regėjimo malonumas būna meilės pra- 
džia. Juk niekas nemylės, jeigu pirma nesižavėjo my- 
limojo išvaizda. Bet jei kas džiaugiasi išvaizda, dar 
nėra įsimylėjęs: įsimylėjėlis jis bus tik tada, kai ilgėsis 
čia nesančio mylimojo ir trokš, kad jis būtų čia pat. 
Todėl negalima tapti draugais, jei pirma nebus pa- 
lankumo. Bet palankusis dar nėra draugas, nes jis tam, 
kuriam yra palankus, linki tik gero, bet su juo kartu 
nedirbtų ir dėl jo nesistengtų. Todėl perkeltine prasme 
palankumą galėtume pavadinti pasyvia draugyste, ku- 
Ii laikui bėgant gali virsti pripratimu ir draugyste — 
žinoma, ne ta draugyste, kuri remiasi nauda ir malo- 
numu, juk ir palankumas atsiranda ne dėl šitų dalykų. 
Mat tas, kuris gavo dovaną, atsidėkoja palankumu,— 

233 Jis elgiasi teisingai. O tas, kuris nori matyti kitą gerai 


gyvenantį todėl, kad jis pats tikisi iš jo daug gauti, 
nėra jam palankus — jis veikiau yra palankus pats 
sau; panašiai nėra draugas tas, kuris apie kitą šokinė- 
ja tik dėl savo naudos. Apskritai palankumas atsiranda 
dėl dorybės ar dėl kokio nors būdo pranašumo, kai kas 
nors kam nors atrodo esąs kilnus ar šiaip pasižymė- 
jęs— panašiai kaip sakėme apie rungtynių varžovus. 

6. Ir santaika yra draugiškumas. Ji nereiškia nuo- 
monių vieningumo, nes toks vieningumas gali būti ir 
tarp visai vienas kito nepažįstančių žmonių. Taip pat 
nekalbama apie santaiką tada, kai žmonės apie ką nors 
mano lygiai tą patį, pavyzdžiui, apie dangaus reiški- 
nius— tokia nuomonių vienovė neturi nieko bendro 
su draugiškumu. Bet kalbėdami apie valstybines bend- 
rijas, jau minime santaiką, kai piliečiai yra tos pačios 
nuomonės dėl to, kas yra naudinga, kai jie vieningai 
pasiryžta sutartinai veikti ir daro tai, kas buvo bendrijos 
nutarta. Taigi dalykai, kurių atžvilgiu pasireiškia santai- 
ka, yra politiniai, — jie liečia didžiausias problemas, ku- 
rių išsprendimas gali patenkinti arba abi puses, arba vi- 
sus piliečius. Pavyzdžiui, valstybinė bendrija gyvena 
santaikoje, kai visi nutaria, kad valdžios vietos turi būti 
skirstomos renkant arba kad su Sparta reikia sudaryti 
sąjungą, arba kad valdytų Pitakas?, kai jis pats to 
nori. O kai ir vienas, ir kitas nori valdyti, kaip „Fini- 
kietėse" 9, kyla vaidas. Juk nebus santaikos, jei ir vie- 
nas, ir kitas turės galvoje tą patį dalyką, nesvarbu, 
koks tas dalykas, — ji bus tada, kai abu norės, kad tas 
pats žmogus padarytų tą patį dalyką. Pavyzdžiui, kai 
liaudis ir kilmingieji nori to paties — kad valdytų ge- 
riausieji. Tada visi gauna tai, ko siekia. Kaip matome, 
santaika yra valstybei būdinga draugystės forma — tą 
ir turime galvoje kalbėdami apie ją, nes ji susijusi su 
bendrijos gerove ir dalykais, nuo kurių priklauso pats 
gyvenimas. 

Mūsų minėtoji santaika būna tarp gerų žmonių. To- 
kie žmonės gyvena santaikoje ir patys su savimi, ir 
vieni su kitais. Jie, taip sakant, laikosi to paties; jų 
norai yra pastovūs ir nesikeičia — ne taip, kaip Euri- 

po vandenys ?, kurie teka čia į vieną, čia į kitą pusę. 
Jie nori to, kas teisinga ir naudinga, ir to siekia bend- 
rai. O nedori žmonės negali gyventi santaikoje, negali 
ir būti draugais, nebent tik trumpam; kur kvepia nauda, 
jie vienašališkai siekia tik sau naudos, o kai reikia 
dirbti ir atlikti valstybės uždėtas pareigas, jie nusišali- 
na ir jų neatlieka. Siekdamas tik sau naudos, kiekvie- 
nas iš jų stebi savo kaimyną ir jam trukdo, o kai žmo- 
nės nesirūpina, bendrija žūsta. Dėl to kyla vaidai: vieni 
kitus verčia daryti gera, o patys nenori daryti to, kas 
teisinga. 

7. Atrodo, kad geradėjai labiau myli tuos, kuriems 
jie daro gera, negu tie, kurie patyrė malonę — savo 
geradarius. Tai yra keista, todėl stengiamasi paaiškinti. 
Dauguma mano, kad gavėjai yra skolininkai, o davė- 
jai — skolintojai. Mat kaip skolos atveju skolininkai 
nori, kad skolintojo iš viso nebūtų, o skolintojai net 
rūpinasi skolininkų gerove, taip ir geradėjai nori, kad 
gavėjams gerai klotųsi, nes tada jie galės atsidėkoti, 
o gavėjams visai nerūpi už malonę atsilyginti. Epichar- 
mas * galbūt pasakytų, kad toks aiškinimas kyla iš pe- 
simistinio požiūrio į žmogų, tačiau tai atitinka žmo- 
gaus prigimtį, nes dauguma žmonių užmiršta geradary- 
bę ir verčiau nori imti dovaną negu duoti. 

Bet priežastis čia yra gilesnė, ir palyginimas su 
skolintojais visai netinka, nes tarp skolintojo ir sko- 
lininko nėra meilės, o tik noras, kad skolininkas išlik- 
tų ir galėtų grąžinti skolą, tuo tarpu geradėjai būna 
draugiškai nusiteikę ir myli gavusius dovaną, net jeigu 
jie būtų jiems visai nenaudingi nei dabar, nei ateityje. 
Tokie yra amatininkai ir menininkai; kiekvienas savo 
rankų darbą myli labiau, negu darbas jį mylėtų, jei 
taptų gyvas. Geriausiai tai matyti iš poetų: savo kū- 
rinius jie myli karštai tarsi savo vaikus. Panašiai turime 
vaizduotis ir geradėjus: suteiktoji malonė yra jų dar- 
bas — jie jį myli labiau, negu darbas jį dirbantįjį. 
Priežastis čia ta, kad egzistavimą visi laiko vertingu 
dalyku ir myli, O egzistuojame dėl to, kad veikiame, 
vadinasi, dėl to, kad gyvename ir veikiame. Tas, kuris 


sukūrė savo kūrinį, tam tikru būdu egzistuoja savo 
kūrinyje, todėl jis jį ir myli, nes myli ir egzistavimą. 
Tai glūdi žmogaus prigimtyje, nes kūrėjuje slypinti 
galia pasireiškia jo atliktu darbu. Kartu geradėjui jo 
veiksmas atrodo kilnus, tad jis džiaugiasi tuo kitu žmo- 
gumi, kuriame pasireiškia tas kilnumas, o dovanos ga- 
vėjas nieko kilnaus nejaučia geradėjuje, o jeigu jaučia, 
tai tik naudą, bet tai jau ne toks malonumas ir mažiau 
vertas meilės dalykas. Maloni yra veikli dabartis, vil- 
tinga ateitis, malonūs ir praeities prisiminimai, o ma- 
loniausia yra išgyventi pačią veiklą — tai yra dalykas, 
vertas, kad jį pamiltum. Kas padaro ką nors gera, tam 
lieka darbas, nes gražus ir kilnus dalykas ilgai tveria, 
o kas tik priima dovaną, tam nauda yra jau praeities 
dalykas. Gražių ir kilnių dalykų prisiminimas yra malo- 
nus, o naudingų dalykų — nelabai, arba mažiau ma- 
lonus. Kai laukiame ir tikimės, būna atvirkščiai. 
Mylėti — tai tarsi kūrybiškai veikti, o būti myli- 
mam — tai patirti kito kūrybišką veikimą. Todėl meilė 
ir visa, kas susiję su meile, būdinga tam, kuris yra 
pranašesnis veikimo atžvilgiu. Be to, visi labiau myli 
tai, ką įsigijo didelėmis pastangomis, pavyzdžiui, labiau 
myli tą turtą, kurį patys įsigijo, negu tą, kurį pavel- 
dėjo. Todėl ir dovaną gauti atrodo lengva, o duoti — 
sunku. Dėl tos priežasties ir motinos labiau myli savo 
vaikus, nes gimdyti yra sunku, — jos geriau žino, kad 
tai yra jų pastangų vaisius. Tai tinka ir geradėjams. 
8. Kyla klausimas: ar pirmiausia reikia mylėti save 
patį, ar ką nors kitą. Mat žmonės priekaištauja tiems, 
kurie pirmiausia myli patys save, ir niekinamai juos 
vadina savimylomis. Blogas žmogus viską daro tik dėl 
savęs — kuo jis blogesnis, tuo labiau taip daro; jam 
prikiša, kad jis pats niekam nenori ką nors gero da- 
ryti, o padorus žmogus viską daro iš kilnumo — kuo 
jis geresnis, tuo labiau viską daro iš kilnumo ir dėl 
paties draugo, o savo paties reikalus atideda į šalį. 
Tačiau tikrovė neatitinka šių samprotavimų, ir tai su- 
prantama. Juk, sakoma, pirmiausia reikia mylėti savo 
geriausią draugą, 0 geriausias draugas yra tas, kuris 

linki kam nors gero dėl paties to žmogaus, net jei nie- 
kas to nežino. Bet visa tai — taip pat ir visi kiti drau- 
gystės požymiai — geriausiai pasireiškia savęs atžvil- 
giu. Juk buvo pasakyta, kad meilė sau pačiam pereina 
ir į kitus. Su tuo sutinka ir priežodžiai, pavyzdžiui, 
„viena Įširdis ir viena] siela", „draugai — lygūs", „„drau- 
gų viskas bendra“ ir „savi marškiniai arčiau kūno“, 
Visa tai geriausiai tinka mūsų santykiams su pačiu sa- 
vimi. Juk sau pačiam esi geriausias draugas. Todėl) 
save patį labiausiai reikia mylėti. Taigi suprantamas 
klausimas, kurios iš tų dviejų pažiūrų reikėtų laikytis, 
nes abi yra įtikimos. 

Matyt, šitokius požiūrius reikia tiksliai vieną nuo 
kito atskirti ir griežtai apibrėžti, kiek kuris iš jų ir 
kuria prasme yra teisingas. Jeigu nustatysime, kaip 
kiekvienas supranta žodį „savimyla“, tada pasidarys 
aišku. Vieni, laikydami šią sąvoką peikiamąja, savi- 
mylomis vadina tuos, kurie patys sau skiria didesnę 
dalį turto, garbės ir kūniškų malonumų. Dauguma žmo- 
nių kaip tik to siekia ir dėl to eikvoja didžiausias jė- 
gas, tarsi tai būtų didžiausios gėrybės, — todėl dėl jų 
ir kovoja. Tie, kurie yra tokie gobšūs, pataikauja geis- 
mams ir apskritai savo aistroms, ir neprotingajai savo 
sielos daliai. Taip elgiasi dauguma žmonių. Todėl ir 
kilo požiūris į minią kaip į kažką blogo, — šitokia sa- 
vimyla teisingai yra smerkiama. Kas stengiasi sau to- 
kių dalykų įsigyti, paprastai vadinamas savimyla— 
tai suprantama. O to, kuris visada iš visų jėgų sten- 
giasi elgtis teisingai ar nuosaikiai ar daryti tai, kas de- 
rintųsi su dorybėmis, jeigu jis trokšta sau turėti tai, 
kas kilnu ir gražu, niekas nepavadins savimyla ir ne- 
smerks. 

Bet šitoks žmogus atrodo esąs didesnis savimyla, nes 
jis sau pačiam paskiria tai, kas gražiausia ir geriausia, 
jis rūpinasi pačia svarbiausia savo esybės dalimi ir 
visais atvejais jai paklūsta. Mat kaip valstybė ir aps- 
kritai kiekviena organizuota visuomenė yra laikoma 
tuo, kas yra jos svarbiausioji ir lemiamoji dalis, taip 
ir žmogus. Todėl tas yra savimyla, kuris myli tą svar- 


biausią ir lemiamą savo dalį ir dėl jos gyvena. Taip 
pat žmogus yra vadinamas nesusivaldančiu ar susival- 
dančiu priklausomai nuo to, ar jį valdo protas, ar ne, 
nes protas yra svarbiausioji žmogaus dalis, ir tie žmo- 
gaus veiksmai yra savanoriški ir žmogui tinkami, kurie 
atliekami remiantis teisingu proto sprendimu. Be abe- 
jo, tai sudaro, arba pirmiausia tai sudaro, tikrąjį žmo- 
gaus „aš“, ir geras žmogus tą savo „aš“ labiausiai 
myli. Todėl jis yra tikriausias savimyla, bet visai ki- 
toks savimyla negu tas, kurį peikiame, skirtumas tarp 
šių dviejų savimylos rūšių yra ne mažesnis kaip tarp 
to, kuris gyvena pagal teisingus proto nurodymus, ir 
to, kuris gyvena aistromis, arba tarp tokio žmogaus, 
kuris siekia to, kas kilnu, ir tokio, kuris siekia tik to, 
kas atrodo naudinga. Tuos, kurie itin stengiasi daryti 
gražius ir kilnius darbus, visi pripažįsta ir giria. Jeigu 
visi žmonės lenktyniautų siekdami to, kas gražu ir 
kilnu, ir iš visų jėgų stengtųsi daryti tai, kas kilniau- 
sia, tada visų bendra būklė būtų tokia, kokia turėtų 
būti, ir kiekvienas paskiras žmogus gautų didžiausias 
gėrybes, nes dorybė yra didžiausia gėrybė. 

Todėl dorovingas žmogus turi būti savimyla, nes iš 
savo kilnių veiksmų jis pats turės sau naudos ir ki- 
tiems padės, o nedoras žmogus neturi būti savimyla, 
nes jis, pasiduodamas savo aistroms, kenks ir sau pa- 
čiam, ir kitiems. Todėl tai, ką nedoras žmogus turėtų 
daryti, nesiderina su tuo, ką jis iš tikrųjų daro, o do- 
rovingas žmogus daro tai, ką reikia. Mat protas visada 
nusprendžia taip, kaip jam yra geriausia, o toks žmo- 
gus protui paklūsta. Tiesa ir tai, kad doras žmogus dar- 
buojasi ir dėl draugų, ir dėl tėvynės, o jeigu reikia, 
net savo gyvybę atiduoda. Jis atsisakys ir turtų, ir gar- 
bingų vietų, ir apskritai tų gėrybių, dėl kurių žmonės 
kovoja, 0 sau pasiliks tik kilnumą. Jis verčiau sutiktų 
trumpai išgyventi stiprius džiaugsmus negu ilgai iš 
lėto jausti silpną malonumą; jis verčiau norėtų viene- 
rius metus gyventi kilniai negu daugelį metų gyventi 
kaip pakliuvo, verčiau padaryti vieną kilnų, didingą 
darbą negu daugybę smulkių darbelių. Tokie yra žmo- 

nės, kurie paaukoja savo gyvybę: kaip atlyginimą jie 
pasirenka didingą kilnumą. Toks žmogus atsisakytų ir 
savo turto, kad tik draugai daugiau turėtų. Tad drau- 
gas gauna gėrybių, o jis pats sau — kilnumą, taigi jis 
sau pasiskiria didesnį gėrį. Jis taip pat elgiasi su gar- 
be ir garbingomis valdžios vietomis: visa tai jis per- 
leidžia draugui — jam tai teikia. garbę ir visuotinį 
pripažinimą. Todėl teisingai jis atrodo didžiai dorovin- 
gas žmogus, nes vietoj visų dalykų pasirenka tai, kas 
gražu ir kilnu. Gali atsitikti, kad jis net kilnius darbus 
perleis draugui, nes gražiau yra draugui suteikti gali- 
mybę negu pačiam juos atlikti. Todėl visais tais atve- 
jais, kurie susiję su garbingais dalykais, dorovingas 
žmogus sau pasiskiria didesnę dalį kilnaus darbo garbės. 

Bet dauguma žmonių mano kitaip. 

9. Ginčijamasi ir dėl laimingo žmogaus: ar jam 
reikia draugų, ar ne? Juk sakoma, kad laimingi ir sava- 
rankiški žmonės nėra reikalingi draugų; jie turi visas 
gėrybes, yra nepriklausomi, tad jiems nieko daugiau 
nereikia, tuo tarpu draugas, antrasis „aš“, suteikia tai, 
ko žmogus pats savaime negali gauti. Taip kilo pasaky- 
mas: „Kai lemtis gausiai apdovanoja, kam reikia drau- 
gų?"? Bet būtų nesuprantama laimingam žmogui duoti 
viską, tik ne draugus — juk draugai yra didžiausia iš 
visų išorinių gėrybių. Jeigu draugui labiau būdinga ge- 
ra daryti negu patirti gera ir jeigu dorovingam vyrui 
ir dorybei būdinga daryti kitam gera, ir jeigu gražiau 
daryti gera draugui negu svetimam, tai dorovingam 
žmogui bus reikalingas draugas, kuriam jis galėtų da- 
ryti gera. Todėl ir svarstoma, ar draugai labiau reika- 
lingi laimėje, ar nelaimėje, nes nelaimėje reikalingas 
geradėjas, o laimingam žmogui — tas, kuriam jis galėtų 
gera daryti. 

Būtų taip pat nesuprantama laimingą žmogų pa- 
versti vienišu žmogumi. Juk niekas neapsiimtų visas 
gėrybes turėti pats sau vienas. Mat žmogus iš prigim- 
ties yra skirtas bendrijai ir gimęs gyventi kartu su ki- 
tais. Tai tinka ir laimingam žmogui, nes jis turi visa, 


kas iš prigimties yra gėra. Aišku, kad jam geriau leis- 
ti dienas kartu su draugais ir gerais žmonėmis negu su 
svetimais ir atsitiktiniais pažįstamais. Taigi laimingam 
žmogui draugai yra reikalingi. 

Tai ką sako pirmoji pažiūra, ir kokia prasme ji yra 
teisinga? Gal ta prasme, kad dauguma žmonių draugais 
laiko tuos, kurie yra naudingi? Tokių draugų laimingam 
žmogui tikrai nereikia, nes jis turi visas gėrybes. Jam 
nereikia draugų ir dėl malonumo arba tik truputį te- 
reikia, nes jo gyvenimas ir taip yra malonus, jam ne- 
reikia papildomų išorinių malonumų. Kadangi tokių 
draugų jam nereikia, tai manoma, kad iš viso jam ne- 
reikia draugų. 

Bet tai netiesa. Jau iš pradžių sakėme, kad laimė 
yra tam tikra veikla, o veikla yra tai, kas vyksta — 
tai ne koks nors daiktas, kurį turėtum įsigijęs. Jeigu 
laimė pasireiškia tuo, kad mes gyvename ir veikiame, 
o gero žmogaus veikla, kaip jau iš pradžių buvo sakyta, 
pati savaime yra ir gera, ir maloni, jeigu tai, ką mes 
turime savyje, yra malonus dalykas, jeigu mums leng- 
viau stebėti kitus negu pačius save ir kitų veiksmus 
negu savo pačių ir jeigu geriems žmonėms kilnių žmo- 
nių — jų draugų — veikla yra maloni, nes joje glūdi 
abu prigimtiniai malonumai, tai laimingas žmogus yra 
reikalingas tokių draugų, nes jis linkęs stebėti gerus 
ir panašius į jo paties veiksmus, 0 tokie kaip tik yra 
jo gero draugo veiksmai. 

Žmonės mano, kad laimingo žmogaus gyvenimas turi 
būti malonus. Bet vienišo žmogaus gyvenimas nėra 
lengvas. Juk sunku, esant vienui vienam, visą laiką 
veikti, lengviau yra veikti kartu su kitais ir kitų at- 
žvilgiu. Tada jo veikla, būdama pati savaime maloni, 
bus pastovesnė,— tokia ir turėtų būti laimingo žmogaus 
veikla. Juk doras žmogus džiaugiasi veiksmais, susiju- 
siais su dorybe, o nedorais veiksmais bodisi. Panašiai 
kaip muzikas darniais garsais džiaugiasi, 0 nedarniais 
piktinasi. Gyvenant kartu su dorais žmonėmis, galima 
tam „Dra būdu ugdyti dorybę — taip sako ir Teogni- 
das !*, 

Labiau įsigilinus į prigimtį atrodo, kad dorovingas 
žmogus jau iš prigimties turi pasirinkti dorovingą drau- 
gą. Juk sakėme, kad prigimtinis gėris dorovingam žmo- 
gui yra geras ir malonus savaime. Gyvulių gyvenimą 
apibrėžiame kaip sugebėjimą pažinti pojūčiais, o žmo- 
nių — ir pojūčiais pažinti, ir mąstyti. Sugebėjimas veik- 
ti skatina veiklai: svarbiausias dalykas yra veikla — 
sugebėjimo įsikūnijimas. Tad gyvenimas iš esmės yra 
juslių veikla arba mąstymas. Bet gyvenimas yra gėris 
ir malonumas patys savaime, nes jis aiškiai apibrėžtas, 
o tai, kas apibrėžta, priklauso gėrio prigimčiai; gėris 
iš prigimties yra gėris ir dorovingam žmogui. Todėl 
gyvenimas visiems atrodo malonus. Gyvenimo čia ne- 
reikia imti blogo ir sugadinto, taip pat nemalonaus 
gyvenimo prasme. Toks gyvenimas ir jo pagrindai yra 
neapibrėžti. Toliau dėstant bus paryškintas nemalonu- 
mas. 

O jeigu pats gyvenimas yra vertingas ir malonus — 
kad taip yra, rodo tai, jog visi trokšta gyventi, ypač 
dorovingieji ir laimingieji, nes jiems gyvenimas labiau- 
siai iš visų dalykų vra vertas. kad jį pasirinktum, o 
jų gyvenimo tėkmė y1a iai gausia; — ir jeigu ma- 
tantis junta, kad jis mato, girdintis — kad girdi, ei- 
nantis — kad eina, ir jeigu panašiai reiškiasi ir kiti 
jutimą ir mąstome apie patį mąstymą, ir jeigu jutimo 
ir mąstymo pajautimas rodo, kad mes esame (juk bū- 
ti — tai justi arba mąstyti), ir jeigu gyvenimo pajauti- 
mas priklauso prie dalykų, kurie savaime yra malo- 

malonu tokį gėrį jausti savyje, ir jeigu gyvenimas yra 
vertas, kad jį pasirinktum, ypač dorovingiems žmo- 
nėms, nes jiems buvimas yra itin vertingas ir malo- 
nus — Mat jie, jausdami savyje glūdintį gėrį, patiria 
malonumą, ir jeigu dorovingas žmogus su draugu ly- 
giai taip pat elgiasi kaip su savimi, nes draugas yra 
antrasis „aš“, tai kiekvienam žmogui draugo egzista- 
vimas yra lygiai tiek pat vertas, kad jį pasirinktum, 
arba beveik tiek pat kaip savasis egzistavimas. Egzis- 


tavimą verta pasirinkti todėl, kad mes sąmoningai jau- 
čiame savo pačių vertingumą, o toks jutimas yra sa- 
vaime malonus. Lygiai taip pat sąmoningai turime 
jausti ir savo draugo buvimą, o tai įmanoma tik kartu 
gyvenant, kalbantis ir kartu mąstant. Taip reikia su- 
prasti bendrą gyvenimą, kai kalbama apie žmogų — 
ne taip, kaip kalbant apie gyvulius, nes ten jis reiškia 
bendrą ganyklą. Taigi, jeigu laimingam žmogui egzista- 
vimas yra savaime vertas pasirinkti, nes iš prigimties 
jis yra ir vertingas, ir malonus, ir jeigu panašiai ir 
draugo egzistavimas jam yra vertas pasirinkti, tai ir 
draugas yra vertas, kad jį pasirinktum draugu. O tai, 
ką jam verta pasirinkti, turi jau ir būti jame, nes kitaip 
jis turės šiuo atžvilgiu trūkumą. Taigi tas, kuris keti- 
na būti laimingas, yra reikalingas vertų draugų. 
10. Ar reikia turėti kuo daugiau draugų, ar tai, ką 
sako labai vykęs priežodis apie svetingumą: „Nei per 
daug svečių susikviesti, nei per mažai“ !!, tinka ir drau- 
gystei: nereikia nei būti be draugų, nei per daug drau- 
gų turėti? Draugams, kuriuos turime tik dėl naudos, šis 
posakis labai gerai tinka. Mat atsilyginti daugybei drau- 
gų būtų nelengvas uždavinys, neužtektų net viso gy- 
venimo su tuo susidoroti. Todėl daugiau draugų, negu 
reikia savo gyvenimo poreikiams patenkinti, būtų ne- 
reikalinga — jie tik trukdytų kilniai gyventi; tad jų 
nereikia. Malonumams taip pat užtenka vieno kito 
draugo — tik tiek, kiek valgiui prieskonių. O kaip 
dėl didžiai dorovingų draugų? Ar jų reikėtų kuo dau- 
giau turėti, ar yra koks matas jų skaičiui apriboti, kaip, 
pavyzdžiui, valstybės piliečių skaičiui? Juk valstybė 
neatsiras iš dešimties žmonių ir nebebus valstybė, 
kai piliečių bus per 100 000. Bet čia nėra jokio nusta- 
tyto kiekio: kiekvienas skaičius čia tiks, kuris bus 
tarp nurodytų ribų. Todėl ir draugų kiekis yra ribo- 
tas — daugiausia jų galima turėti tiek, su kiek dar 
įmanoma kartu gyventi, juk tai pavadinome svarbiu 
draugystės požymiu. Kad neįmanoma su daugybe drau- 
gų kartu gyventi ir save visiems išdalinti, aišku visiems. 
Be to, draugai, jei ketina kartu gyventi, turį būti ir 

vieni kitų draugai. Dideliame būryje žmonių tai yra 
sunku. Lygiai taip pat būtų sunku su visais dalytis 
džiaugsmais, kad jie taptų mūsų pačių džiaugsmais ir 
skausmais. Juk gali atsitikti, kad tuo pačiu metu su 
vienu draugu teks kartu džiaugtis, o su kitu — liūdėti. 
Todėl yra teisinga ne kuo daugiau draugų turėti, o tik 
tiek, su kiek yra įmanoma bendrai gyventi. Juk būtų 
neįmanoma su daug kuo artimai susidraugauti. Todėl 
negalima iš karto ir daug žmonių mylėti, nes meilė tam 
tikra prasme siekia būti draugystės pertekliumi, o tai 
įmanoma tik draugaujant su vienu žmogumi. Artima 
draugystė galima taip pat tik su nedaugeliu. Gyvenime 
taip ir yra. Juk rasime nedaug labai susidraugavusių 
žmonių, o poetų garbinama draugystė visuomet būna 
tik dviejų žmonių draugystė. Tie, kurie turi daug draugų 
ir su visais draugiškai sugyvena, iš tikrųjų nėra drau- 
gai — nebent tik plačia valstybinės bendrijos prasme; 
tokius vadina meilikautojais. Valstybinės bendrijos 
prasme net ir ne meilikautojas, o tikrai gero būdo 
žmogus gali daug kam būti draugas. Bet draugystė, 
kuri remiasi dorybe ir abiejų draugų dorumu, galima 
tik su nedaugeliu žmonių — užtenka rasti vieną kitą 
tokį. “54 orTiATĄ] 

11. Ar draugai labiau reikalingi laimėje, ar nelai- 
mėje? Abiem atvejais jų ieškoma. Nelaimingieji ieško 
pagalbos, o laimingieji — draugų ir tų, kuriems galėtų 
gera daryti, nes jie nori kitiems gera daryti. Vis dėlto 
nelaimėje draugai būna reikalingesni, nes reikia žmo- 
gaus, kuris padėtų, bet gražiau ir kilniau yra draugą 
turėti laimėje, todėl ir ieškoma gerų draugų. Mat kil- 
niau yra tokiems gera daryti ir su jais kartu gyventi. 
Jau vien tik draugų pasirodymas laimėje ar nelaimė- 
je yra malonus; kenčiantiems teikia paguodą, kai drau- 
gai liūdi kartu su jais. Čia galima paklausti: ar draugas 
tarsi pasiima naštos dalį, ar ne? O gal greičiau pats 
draugo buvimas yra malonus, o mintis, kad jis tave 
užjaučia, lengvina skausmą? Ar dėl šito, ar dėl ko 
kito žmogui palengvėja, čia nespręsime— aišku tik, 
kad palengvėja, 

ir nemalonus. Malonu būna jau vien matyti draugą, 
ypač ištikus nelaimei; be to, jis bus tarsi pagalba 
skausmuose, nes draugas jau savaime paguodžia ir sa- 
vo buvimu, ir žodžiu, jeigu jis yra taktiškas: juk jis 
žino savo draugo būdą ir visa, kas jį džiugina ar liū- 
dina. Bet nemalonu nelaimėje matyti draugą liūdintį 
dėl tavęs, nes kiekvienas vengia suteikti draugui skaus- 
mą. Todėl stiprios, vyriškos prigimties žmonės sten- 
giasi nesidalyti su draugais savo skausmu, — toks žmo- 
gus, net ir nebūdamas pernelyg nejautrus skausmui, 
negalėtų pakęsti skausmo, kurį draugui sukeltų užuo- 
jauta. Apskritai jis neprisileidžia tų, kurie jam padėtų 
liūdėti, nes ir jis pats neverkšlena. Tik moterys ir mo- 
teriški vyrai džiaugiasi tais, kurie kartu su jais vaitoja, 
ir myli tokius žmones kaip draugus ir užjaučiančius. 
Bet aišku, kad mes visais atvejais turime mėgdžioti tą, 
kuris yra geresnis. 

Kita vertus, laimėje su draugais ir laiką leisti yra 
maloniau, ir, be to, malonu žinoti, kad jie džiaugiasi 
mūsų laime. Todėl reikėtų mielai kviestis draugus, kad 
jie dalyvautų mūsų laimėje,— gausiai dalyti dovanas 
yra kilnu ir gražu; bet ištikus nelaimei reikėtų kviestis 
tik labai nenoromis, juk reikia kuo mažiausiai kitus 
įtraukti į savo nelaimę; todėl ir sakoma: „Gana, kad 
aš nelaimingas“. Labiausiai draugą reikia pasikviesti 
tada, kai jam bus visai nesunku padėti, o mums bus 
didelė parama. Priešingai pritinka elgtis su nelaimės 
ištiktaisiais: pas draugą reikia eiti nekviestam ir pasi- 
ruošusiam padėti — juk draugui būdinga daryti gera, 
ypač nelaimėje, ir tada, kai jis pagalbos neprašo: 
abiem taip yra gražiau ir kilniau. Kai draugas patiria 
laimę, reikia mielai pas jį eiti, jei ketini padėti jam 
atlikti gerą darbą, nes ir tam reikalui reikia draugų, 
bet nereikia skubėti eiti tada, kai ketini su juo mėgau- 
tis jo laime. Juk negražu mielu noru eiti, kad tave ap- 
dovanotų. Bet reikia saugotis, kad atsisakydamas kvie- 
timo nesudarytum įspūdžio, jog stačiokiškai atmeti jo 

kvietimą, — juk kartais taip atsitinka. Taigi draugų 
pasirodymas visais atvejais yra pageidautinas. 

12. Ar panašiai kaip įsimylėjėliams maloniausia yra 
vienas kitą regėti — jie šitą pojūtį vertina labiau už 
visus kitus, nes per jį meilė gimsta ir gyvuoja, — taip 
ir draugams mieliausia yra gyventi kartu? Juk drau- 
gystė — tai bendravimas. Ir kaip žmogus elgiasi pats 
su savimi, taip elgiasi ir su savo draugu. Tad jeigu 
mums yra miela žinoti, kad esame, tai panašiai miela 
žinoti, kad draugas yra. Veikliai šitai pasireiškia kaip 
tik tuo gyvenimu drauge. Todėl ne be reikalo žmonės 
to siekia. Ir kas paskiram žmogui sudaro gyvenimo 
prasmę arba priežastį, dėl kurios gyvenimas jam atrodo 
vertingas, tas skatina jį gyventi kartu su draugais. To- 
dėl vieni kartu geria, kiti kartu žaidžia kauliukais, kiti 
kartu mankštinasi ir kartu medžioja arba kartu filoso- 
fuoja, visi leidžia laiką sykiu darydami tai, kas gyve- 
nime jiems teikia didžiausią malonumą. Mat, norėda- 
mi gyventi kartu su draugais, jie daro tai ir rūpinasi 
tuo, kas, jų nuomone, padeda sykiu gyventi. 

Nedorų žmonių draugystė yra netikusi — būdami 
nepastovūs, jie susideda su nedorėliais ir, vienas su 
kitu supanašėdami, tampa nedori; o gerų žmonių drau- 
gystė yra gera, bendraujant jinai stiprėja. Kartu veik- 
dami ir vienas kitą paremdami, jie darosi geresni. Jie 
perima vieni iš kitų tuos vertingus dalykus, kurie jiems 
sea Todėl ir sakoma: „Iš gerų išmoksi tik ge- 
ro“ 14 

Tai tiek užteks apie draugystę. Toliau kalbėsime 
apie malonumą. 


DEŠIMTA KNYGA 


Iš eilės reikia pakalbėti apie malonumą. Atrodo, kad 
jis itin glaudžiai susijęs su mūsų — žmonių — gimine. 
Todėl ir auklėdami vaikus žmonės pasitelkia malonu- 
mus ir nemalonumus. Ir būdą tobulinant svarbiausia 
yra džiaugtis tuo, kuo dera, ir neapkęsti to, ko reikia 


neapkęsti. Šitokios nuostatos laikomasi visą gyvenimą; 
ji labai svarbi ir turi įtakos būdo ugdymui ir laimingam 
gyvenimui; juk žmonės pasirenka tai, kas malonu, ir 
vengia to, kas nemalonu. Todėl tokio svarbaus dalyko 
negalima atidėti į šalį, ypač kad čia iškyla visokių 
keblumų. 

Mat vieni malonumą laiko gėriu, o kiti, priešingai, 
visiškai blogu dalyku. Iš pastarųjų kai kurie įsitikinę, 
kad taip ir yra, o kiti mano, jog mūsų gyvenimui būtų 
naudingiau parodyti, kad malonumas yra blogas daly- 
kas, net jei jis ir nėra blogas !. Mat dauguma žmonių 
linksta į malonumus ir jiems vergauja, todėl reikia 
juos pakreipti priešinga linkme, nes taip jie galėtų 
pasiekti vidurį. Bet toji nuomonė yra neteisinga. Mat 
samprotavimai apie žmonių išgyvenimus ir elgesį yra 
mažiau patikimi negu darbai: kai jie neatitinka patir- 
ties, netenka savo reikšmės ir, be to, sunaikina net 
tai, kas juose buvo teisinga. Kai žmonės pamato, kad 
tas, kuris peikia malonumą, pats siekia kokio nors 
malonumo, iš to padaro išvadą, kad malonumas kaip 
toks yra vertas, kad jo siektum. Juk dauguma žmonių 
nesugeba griežtai skirti vieną dalyką nuo kito. Taigi 
teisingi pasisakymai yra labai naudingi ne tik pažini- 
mui, bet ir gyvenimui. Kai jie atitinka darbus, prade- 
dama jais pasitikėti, todėl tuos, kurie juos supranta, jie 
paskatina gyventi pagal juos. Apie tai užteks. Pamė- 
ginkime aptarti įvairias nuomones apie malonumą. 

2. Eudoksas manė, kad malonumas yra didžiausias 
gėris, nes jis matė, kad visi — protingi ir neprotingi 
padarai — jo siekia, be to, visais atvejais pasirenka- 
ma tai, kas yra vertinga, o labiausiai pasirenkama tai, 
kas vertingiausia. Visų būtybių veržimasis į tą patį 
tikslą rodąs, kad tai visiems yra didžiausias gėris, nes 
kiekvienas gyvūnas randąs tai, kas jam yra vertinga, 
kaip jis susirandąs jam tinkamą maistą. Taigi tai, kas 
visiems yra gera ir ko visi siekia, esąs didžiausias gėris. 
Šitais išvedžiojimais daugiau buvo tikima dėl paties 
žmogaus doro būdo, o ne dėl jų pačių. Mat Eudoksas 
buvo nepaprastai nuosaikus žmogus. Todėl atrodė, kad 

jis tą mokslą skelbė ne kaip malonumų šalininkas, O 
dėl to, kad taip yra iš tikrųjų. 

Jis taip pat manė, kad jo mokslo tikrumas ne ma- 
žiau išryškėjąs iš [malonumo] priešingybės: visos būty- 
bės vengia nemalonumo kaip tokio ir kartu laiko ver- 
tingu dalyku jo priešingybę. Vertingiausia esą tai, ką 
mes pasirenkame ne dėl ko nors kito ir ne kaip prie- 
monę tikslui siekti, ir neatsižvelgdami į ką nors kita; 
visi sutinka, kad toks dalykas kaip tik yra malonumas, 
juk niekas neklausia, kodėl kas nors džiaugiasi, nes 
malonumas pats savaime yra vertybė. Kai malonumas 
prisideda prie kurios nors vertybės, pavyzdžiui, prie 
teisingo ir santūraus elgesio, ji pasidaro dar vertinges- 
nė. Bet vertingumą gali padidinti tik toks dalykas, ku- 
ris pats yra vertingas. 

Pastarasis samprotavimas rodo, kad malonumas yra 
viena iš vertybių, bet ne didesnė už kitas vertybes, 
nes kiekviena vertybė, sujungta su kita vertybe, yra 
vertingesnė negu būdama vieniša. Tokiu būdu ir Pla- 
tonas įrodinėja, kad malonumas nėra didžiausias gėris. 
Jis sako, kad malonus gyvenimas, paremtas supratin- 
gumu, yra vertingesnis negu be jo; o jeigu šis derinys 
yra geresnis, tai malonumas nėra didžiausia gėrybė, 
nes priedas prie didžiausio gėrio negali jo padaryti 
dar vertingesnio. Iš to aišku, kad nė viena kita verty- 
bė, kuri, sujungta su kuo nors savaime vertingu, pasi- 
daro dar vertingesnė, nėra didžiausia vertybė. Tai kas 
gi yra toji vertybė, kurios ir mes esame dalininkai? 
Reikia išsiaiškinti. 

Tie, kurie prieštarauja, kad tai, ko visi siekia, ne- 

1173a būtinai turi būti vertybė, nieko rimto nepasako. Mes 
teigiame: tai, kuo visi yra įsitikinę, atitinka tiesą. Tas, 
kuris nori tą įsitikinimą paneigti, nieko įtikinamesnio 
nepasakys. Jeigu tik neprotingi padarai to siektų, jų 
teiginiuose būtų šiek tiek tiesos. Bet jeigu ir protingi 
taip daro, tai kaip jie galėtų ką nors teisingo sakyti? 
Tačiau galbūt ir žemesnieji padarai turi kokį nors pri- 
gimtinį instinktą, kuris yra stipresnis už juos pačius ir 

Bet ir tai, ką sako Eudokso priešininkai apie malo- 
numo priešingybę, nėra tvirta. Jie sako: jei nemalonu- 
mas yra blogis, tai dar nereiškia, kad malonumas yra 
gėris, nes blogio priešingybė gali būti ir blogis, ir šie 
abu blogiai gali sudaryti priešingybę to, kas yra nei 
bloga, nei gera. Neblogai pasakyta, bet šiuo atveju tai 
neatitinka tiesos, nes jeigu malonumas ir nemalonu- 
mas būtų blogybė, reikėtų jų abiejų ir vengti, o jei 
abu nėra nei gera, nei bloga, tada nereikėtų abiejų 
arba lygiai ir vieno, ir kito vengti. Tuo tarpu matome, 
kad žmonės vieno vengia kaip blogio, o kitą pasirenka 
kaip gėrį. Ta prasme juodu sudaro priešingybę. 

3. Jei malonumas net nebūtų viena iš kokybių, iš 
to dar neišplauktų, kad jis negali būti gėris. Juk ir 
dorybės veiklos apraiškos nėra kokybė, nei laimė nėra 
kokybė. Jie sako, kad gėris yra griežtai apibrėžtas, o 
malonumas — neapibrėžtas, nes jis gali būti didesnis 
ar mažesnis. Jeigu jie tokią išvadą daro iš malonumo 
patyrimo, tai tą patį galima pasakyti ir apie teisingumą 
bei kitas dorybes, kurių atžvilgiu aiškiai sakoma, kad 
vieni jomis apdovanoti daugiau, kiti — mažiau ir kad 
žmonės savo veikloje daugiau ar mažiau vadovaujasi 
tomis dorybėmis. Juk žmonės gali būti teisingesni ar 
narsesni, jie gali elgtis teisingiau ir santūriau arba ne 
taip teisingai ir santūriai. O jeigu [tie filosofai] remia- 
si įvairiomis malonumų atmainomis, tai nepasako tik- 
rosios priežasties, nes vieni malonumai būna gryni, 
o kiti — mišrūs 2. Kas kliudytų sakyti, kad kaip svei- 
kata, kuri yra aiškiai apibrėžta, gali būti stipresnė ar 
silpnesnė, taip ir malonumas? Juk ne visi žmonės turi 
tą pačią pusiausvyrą, ir tas pats žmogus ne visada iš- 
laiko tą pačią pusiausvyrą: ji gali pablogėti arba tam 
tikru mastu išlikti nepasikeitusi, arba pagerėti. Pana- 
šiai gali kisti ir malonumas. 

Toliau. Didžiausią gėrį laikydami tobulu, o judesius 
ir tapsmą — netobulais, jie mėgina įrodyti, kad malo- 
numas yra judesys ir tapsmas, Bet ir tai netiesa, kad 
malonumas esąs judesys. Juk kiekvienam judesiui yra 
būdingas greitumas ir lėtumas, ir jeigu judėjimas nėra 

greitas ar lėtas pats savaime, kaip, pavyzdžiui, visatos 
judėjimas, tai jis toks yra ko nors kito atžvilgiu. Ma- 
lonumui nebūdinga nei viena, nei kita. Galima greitai 

net ir palyginti su kuo nors kitu, — tai įmanoma tik 
einant, augant ir panašiai. Taigi galima greitai arba 
lėtai pereiti į džiaugsmo būseną, bet negalima jos grei- 
tai patirti, kitaip sakant, džiaugtis. Kaip malonumas 
galėtų būti tapsmas? Juk ne bet kas iš bet ko atsiran- 
da, o iš ko atsiranda, į tą ir suyra. Tad kam malonumas 
yra atsiradimas, tam nemalonumas — išnykimas. 

Toliau. Jie sako, kad nemalonumas yra stygius to, 
kas iš prigimties turėtų čia būti, o malonumas — tai 
prisipildymas. Bet tai kūno būsenos. Jeigu malonumas 
yra prisipildymas prigimtinių dalykų, tai turėtų džiaug- 
tis tas, kas prisipildo, atseit kūnas. Bet taip niekas 
nemano. Taigi malonumas nėra prisipildymas, bet ma- 
lonumas jaučiamas tada, kai pamažu prisipildoma, o 
nemalonumas — kai, pavyzdžiui, pjaunamas kūnas *. 
Šita nuomonė kilo iš tų malonumų ir nemalonumų, ku- 
rie yra susiję su maitinimusi. Mat kai kūnui ko nors 
trūksta, jis jaučia nemalonumą, o kai prisipildo, jam 
darosi malonu. Bet visiems malonumams tai netinka. An- 
tai mokslinio pažinimo malonumai, o iš juslinių malo- 
numų — skonio, kai kurie klausos ir regėjimo malonu- 
mai, atsiminimai ir viltys atsiranda be išankstinių 
nemalonumų. Taigi, kieno tapsmas yra šie pojūčiai? Juk 
čia nebuvo jokio trūkumo, kurio užpildymas juos su- 
keltų. 

Jeigu kas kaip įrodymą pasitelkia smerktinus malo- 
numus*, tai galima atsakyti, kad tie malonumai iš 
tikrųjų nėra malonūs. Juk jeigu jie nedoriems žmo- 
nėms yra malonūs, tai negalima sakyti, kad jie yra 
malonūs ne tik šiems, bet ir kai kuriems kitiems žmo- 
nėms, panašiai kaip tai, kas tik ligoniams yra sveika 
arba saldu, arba kartu, arba tai, kas tik sergančiam 
akių liga atrodo balta. Arba būtų galima atsakyti: ma- 
lonumai yra verti, kad juos pasirinktum, tik jie turi 
būti kilę ne iš tokių dalykų [kaip nedorumas, liga], 


panašiai kaip, pavyzdžiui, turtas yra vertas pasirinkti, 
bet ne išdavystės kaina, arba sveikata, bet ne kemšant 
į pilvą kas pakliuvo. Be to, malonumai skiriasi savo 
rūšimi; juk ne tas pat, ar malonumas kyla iš kilnių, ar 
iš bjaurių dalykų, ir nesant teisingam negalima patirti 
teisingo Žmogaus malonumų arba muziko malonumų — 
nesant muzikaliam ir t. t. Atrodo, kad ir tai, jog drau- 
gas yra kas kita negu pataikūnas, paryškina, kad ma- 
lonumas nėra gėris ir kad yra visokių rūšių malonu- 
mų. Mat vienas draugauja dėl dorybės, o kitas — siek- 
damas malonumo, ir todėl vieną giria, o kitą peikia 
už tai, kad jis turi kitokį tikslą. Niekas nepasirinktų 
visą gyvenimą pasilikti su vaikišku protu ir net ir la- 
biausiai džiaugtis vaikiškais džiaugsmais, arba džiaug- 
tis dirbdamas kokį nors labai bjaurų darbą, net jei 
niekada dėl to nepatirtų nemalonumo. Pagaliau yra 
daug dalykų, kurių mes labai rimtai imsimės, net jeigu 
jie neteiktų mums jokio malonumo, pavyzdžiui, matyti, 
atsiminti, įgyti žinių, išsiugdyti dorybių. Nesvarbu, ar 
šie dalykai teikia malonumą, mes juos pasirinktume ir 
tada, jeigu iš jų nebūtų jokio malonumo. Taigi paaiš- 
kėjo, kad malonumas nėra didžiausias gėris ir kad ne 
kiekvienas malonumas yra vertas pasirinkti; be to, kai 
kurie malonumai yra savaime verti pasirinkti — jie ski- 
riasi vienas nuo kito savo rūšimi arba kilme. Tad pa- 
kaks apie įvairias nuomones malonumo ir nemalonumo 
atžvilgiu. 

4. Kas yra malonumas ir kokios jo savybės, geriau 
paaiškės tada, jeigu pradėsime iš pradžių. Regėjimą bet 
kuriuo metu galima laikyti tobulu, nes jam netrūksta 
nieko, ką vėliau pridėjus jo idėja pasidarytų tobula. 
Toks yra ir malonumas. Jis mat yra vientisas, ir jokiu 
metu nerasi tokio malonumo, kurio idėja tik per ilges- 
nį laiką pasidarytų tobula. Todėl malonumas nėra ju- 
desys. Juk kiekvienas judėjimas vyksta laike ir turi 
galutinį tikslą, kaip, pavyzdžiui, namo statymas; jis 
yra užbaigtas, kai tikslas pasiektas — tobulumas pasie- 
kiamas per visą laiką arba tuo užbaigimo metu. Pa- 
skirais laiko tarpais visi paskiri judesiai yra netobuli; 

jie skiriasi ir nuo viso judėjimo, ir vienas nuo kito. 
Juk akmenų mūrijimas yra kitoks negu kolonų kane- 
liavimas, o šie du darbai vėl skiriasi nuo visos šven- 
tyklos statymo. Šventyklos pastatymas yra tobulas ju- 
dėjimas, nes galutinio tikslo požiūriu nieko nebereikia 
pridėti, o pamatų ir triglifų statymas yra netobulas ju- 
dėjimas, nes šie du judėjimai yra tik statybos dalys. 
Taigi judėjimai skiriasi rūšimi, ir neįmanoma kuriuo 
nors laiko tarpu rasti rūšies atžvilgiu tobulą judėjimą, 
nebent tik per visą judėjimo laiką. Panašiai ir dėl 
ėjimo, ir kitokių judėjimų. Jeigu ėjimas yra judėjimas 
iš vieno taško į kitą, tai ir čia yra rūšinių skirtumų: 
lėkimas, ėjimas, šokinėjimas ir panašiai. Negana to, 
net ir pats ėjimas būna skirtingas, nes eiti iš kur nors 
į kur nors stadijo atstumą ar jo dalį yra ne tas pat, 
lygiai kaip eiti skirtingų stadijo dalių atstumus, ir ne 
tas pat peržengti šitą liniją ar aną — juk peržengiama 

1174b ne apskritai linija, bet linija tam tikroje vietoje, o juk 
ši linija yra vienoje, o ana — kitoje vietoje ?. 

Apie judėjimą smulkiai buvo kalbama kituose vei- 
kaluose, ir atrodo, kad ne kiekvienu metu judėjimas 
yra tobulas: paskiri judėjimai būna netobuli ir vienas 
nuo kito skiriasi rūšies atžvilgiu, nes judėjimas iš kur 
nors ir į kur nors yra skirtingų rūšių. O malonumas bet 
kuriuo metu yra tobulas. Taigi aišku, kad judėjimas ir 
malonumas vienas nuo kito skiriasi, ir malonumas pri- 
klauso prie dalykų, kurie yra vientisi ir tobuli. Taip 
galima spręsti ir iš to, kad judėjimas neįmanomas ne 
laike, o malonumas įmanomas visas ir dabar, nes jis yra 
vientisas. Tad aišku, jog neteisinga sakyti, kad malo- 
numas yra judėjimas arba tapsmas, nes tą galima 
teigti ne apie visus dalykus, o tik apie tuos, kuriuos 
galima dalyti, bet ne apie vientisus: juk nei regėjimas 
nėra tapsmas, nei matematinis taškas, nei vienetas, — 
nė vienas iš tų dalykų nėra nei judėjimas, nei taps- 
mas. Todėl ir malonumas nėra nei judėjimas, nei taps- 
mas, nes jis yra vientisas. 

Kadangi kiekviena juslė reiškiasi savo objekto at- 

255 Žvilgiu, o tobulai veikia tik ta juslė, kuri yra geros 


būklės ir nukreipta į geriausią iš jai prieinamų objektų 
(nes toks iš esmės yra tobulas veikimas, 0 ar sakysime, 
kad veikia pati juslė, ar kad tas, kam priklauso ta jus- 
lė, yra nesvarbu), vadinasi, kiekvienu paskiru atveju 
geriausiai juslė veikia tada, kai ji, būdama geriausios 
būklės, yra nukreipta į geriausią jos sričiai priklausantį 
objektą. Toks veikimas būna tobuliausias ir maloniau- 
sias. Mat kiekvienas jutimas gali teikti malonumą, taip 
pat kiekvienas mąstymas ir samprotavimas. Bet di- 
džiausią malonumą teikia tobuliausias veikimas, 0 to- 
buliausias veikimas būna tada, kai organas, būdamas 
geros būklės, liečia geriausią iš jam priklausančios sri- 
ties objektų. Malonumas veikimą padaro tobulą. Bet 
malonumas padaro veikimą tobulą ne tokiu būdu, kaip 
jutimo objektas ir pojūtis, nors abu būtų labai vertin- 
gi, panašiai kaip sveikata ir gydytojas ne tokia pačia 
prasme yra sveikumo priežastis. 

Taigi jau aišku, kad kiekviena juslė teikia malo- 
numą,— juk sakome, kad regėjimo ir klausos įspūdžiai 
yra malonūs ir kad didžiausias malonumas patiriamas 
tada, kai ir juslė labai gera, ir objektas, kurį ji suvo- 
kia, labai geras. Jeigu ir tai, kas juntama, ir tai, kas 
junta, yra taip tobula, tai, kai yra kas veikia ir kas 
yra veikiamas, būtinai bus patiriamas malonumas. ' 

Malonumas padaro veiklą tobulą ne kaip joje glū- 
dinti savybė, o kaip veiklos metu atsirandantis tobulu- 
mas, panašiai kaip jaunystėje išsiskleidžia grožis. Tai- 
gi tol, kol mąstymu ar juslėmis suvokiamas objektas, 
taip pat tai, kas apie jį sprendžia ar jį stebi, bus to- 
kie, kokie turi būti, veikla teiks malonumą, nes kai tas, 
kas veikia, ir tas, kas yra veikiamas, yra lygūs ir vie- 
nodai santykiauja vienas su kitu, ir padariniai bus to- 
kie patys. 

Tai kodėl niekas visą laiką nesidžiaugia? Gal pa- 
vargsta? Juk visa, kas būdinga žmogui, negali be 
paliovos veikti — to negali ir malonumas, nes jis lydi 
veiklą. Kai kurie dalykai džiugina, kol yra nauji, vė- 
liau būna jau ne tokie malonūs. Dėl tos pačios prie- 
žasties iš pradžių mūsų protas išsijudina ir įtemptai 

domisi savo objektu, pavyzdžiui, kai ką nors [nauja] 
regėdami atidžiai įsižiūrime, bet vėliau mūsų veikla 
atslūgsta. Dėl to susilpnėja ir malonumas. 

Kad visi žmonės siekia malonumų, galima paaiškin- 
ti tuo, kad visi nori gyventi, 0 gyvenimas yra tam 
tikra veikla, ir kiekvienas veikia toje srityje ir tokiais 
būdais, kuriuos labiausiai mėgsta; pavyzdžiui, muzikas 
veikia klausa melodijų srityje, siekiantis pažinti — 
mąstymu problemų srityje, panašiai ir visi kiti. Malo- 
numas kiekvieną veiklą padaro tobulą, o kartu ir gy- 
venimą, kurio žmonės trokšta. Tad suprantama, kad 
žmonės trokšta ir malonumo, nes malonumas pripildo 
kiekvieno žmogaus gyvenimą, o tai ir verta pasirinkti. 
Ar mes pasirenkame gyvenimą dėl malonumo, ar ma- 
lonumą dėl gyvenimo, kol kas nespręsime, nes tie du 
dalykai yra glaudžiai susiję, juos sunku atskirti. Mat 
be veiklos nėra malonumo, o malonumas kiekvieną 
veiklą padaro tobulą. 

5. Dėl tos priežasties malonumų yra įvairių rūšių. 
Mat, mūsų nuomone, dalykus, kurie rūšies atžvilgiu 
yra skirtingi, skirtingi dalykai padaro tobulus. Tai ma- 
tome ir iš gamtos, ir iš meno kūrinių, pavyzdžiui, iš 
gyvulių, medžių, paveikslų, statulų, namų, rakandų “. 
Tas pat ir dėl veiklos rūšių: skirtingas veiklos rūšis 
padaro tobulas skirtingos rūšies dalykai. Mąstymo veik- 
la skiriasi nuo juslių veiklos, ir kiekviena iš jų būna 
įvairių rūšių. Todėl ir malonumai, kurie jas padaro 
tobulas, yra skirtingi. 

Tai matyti ir iš to, kad kiekvienas malonumas la- 
bai glaudžiai susijęs su ta veikla, kurią jis padaro to- 
bulą. Mat tam tikrai veiklai būdingas malonumas tą 
veiklą skatina. Juk kas savo darbą dirba su malonu- 
mu, tas kiekvieną smulkmeną sugeba geriau vertinti 
ir pasiekia didesnį tikslumą, pavyzdžiui, geometru pa- 
sidaro tas, kuris jaučia malonumą domėdamasis geo- 
metrija,— kiekvieną dalyką jis geriau supranta. Pana- 
šiai ir mėgstantys muzikuoti ar statyti ir kitokiai veik- 
lai atsidėję žmonės labai patobulina savo darbą, jeigu 
jis jiems yra malonus. Vadinasi, malonumai pagerina 


veiklą, o tas veiklos skatintojas glūdi pačioje veik- 1175b 
loje. Bet skirtingos rūšys susijusios su skirtingais ska- 
tintojais. 

Dar labiau tai rodo ta aplinkybė, kad vienai veik- 
lai būdingas malonumas trukdo kitos rūšies veiklai. 
Pavyzdžiui, fleitos mėgėjas neįstengia susikaupti moks- 
liniams samprotavimams, jeigu jis girdi kitą grojant 
fleita, nes fleitos muzika jam teikia didesni malonumą 
negu jo veikla tuo metu. Tad malonumas, kuri teikia 
grojimas fleita, panaikina mokslinio samprotavimo 
veiklą. Panašiai būna ir kitais atvejais, jeigu veikla 
tuo pačiu metu susijusi su dviem dalykais: malonesnė 
veikla išstumia kitą veiklą, o jei malonumo atžvilgiu 
skirtumas būna labai didelis, tada mažiau maloni veik- 
la visai sustoja. Todėl kuo nors labai džiaugdamiesi mes 
negalime ka nors kita dirbti — ka kita galime veikti 
tik tada, kai nelabai džiaugiamės, antai žmonės valgo 
teatre saldumynus, ir ypač noriai tada, kai aktoriai 
blogai vaidina. Kadangi su veikla susijęs malonumas 
ją padaro tikslesnę, pastovesnę ir geresnę, o svetimi 
malonumai ja gadina, tai aišku, kad tarp malonumo 
rūšių yra didelis skirtumas. Mat svetimi malonumai 
padaro maždaug tą pati, ką ir būdingi tai veiklos rū- 
šiai nemalonumai, nes su veikla susiję nemalonumai 
sustabdo veiklą, pavyzdžiui, jei kam būna nemalonu ir 
koktu rašyti arba skaičiuoti, tada žmogus nerašo arba 
neskaičiuoja, nes jam tai nemalonus užsiėmimas. Taigi 
iš būdingų veiklai malonumų ir nemalonumų kyla prie- 
šingi padariniai, būdingas malonumas yra tas, kuris 
kyla iš pačios veiklos. 

Jau sakėme, kad svetimi malonumai padaro beveik 
ta pati, ka ir nemalonumai: jie sustabdo veiklą, tik ne 
tokiu pačiu būdu. Kadangi veiklos rūšys būna geros ir 
blogos ir vienas iš jų verta pasirinkti, kitas — neverta, 
dar kitas — nei verta, nei neverta pasirinkti, tai pana- 
šiai yra ir dėl malonumų, nes kiekviena veikla turi jai 
būdingą malonumą: gerai veiklai būdingas geras ma- 
lonumas, o blogai — blogas. Juk kilnių dalykų troš- 
kimą giriame, o bjaurių aistrų geismus peikiame, 259 

Veiklai būdingas malonumas yra labiau susijęs su 
veikla negu troškimai (kurie būna veiklos priežastis), 
nes pastarieji laiko ir prigimties atžvilgiu labiau ski- 
riasi nuo veiklos, o malonumai yra labai artimi veiklai 
ir taip menkai nuo jos atskirti, kad net kyla klausimas, 
ar kartais veikla ir malonumas nėra tapatūs. Vis dėlto 
malonumas nėra tas pat kas mąstymas arba pojūtis: 
tai būtų nesąmonė. Bet kadangi jie reiškiasi kartu, tai 
kai kam atrodo tapatūs. Taigi kaip skiriasi veiklos rū- 
šys, taip skiriasi ir su jomis susiję malonumai. 

Regėjimas skiriasi nuo lytėjimo, o girdėjimas ir 
uoslė — nuo skonio savo grynumu. Panašiai skiriasi ir 
atitinkami malonumai; už juos yra pranašesni malo- 
numai, susiję su Mąstymu,— šios dvi rūšys vėl skiriasi 
viena nuo kitos grynumu. Kiekvienas gyvūnas turi jam 
būdingą malonumą, panašiai kaip ir veiklą, kurią ati- 
tinka tas malonumas. Tą pamatysime įsižiūrėję į kiek- 
vieną gyvulį: malonumas yra kitoks arkliui, šuniui ir 
žmogui, — kaip sako Heraklitas, asilas verčiau pasirink- 
tų šieną negu auksą. Juk asilui maistas yra svarbiau 
negu auksas. Būtybės, kurios skiriasi rūšimi, turi ir 
skirtingos rūšies malonumus, o tos pačios rūšies būty- 
bės — tuos pačius malonumus. Tai suprantama. Ir tarp 
žmonių yra didelių skirtumų: tie patys dalykai vie- 
niems yra malonūs, kitiems — nemalonūs, vieniems 
skausmingi ir nekenčiami, kitiems — malonūs ir verti 
pasirinkti. Tas pat ir dėl saldumynų: ne tas pat atrodo 
saldu drugio krečiamam žmogui ir sveikam, ne tas pat 
atrodo karšta silpnam ir tvirtam žmogui. Panašiai ir 
dėl kitų dalykų. Visais šiais atvejais yra svarbu, kaip 
atrodo dorovingam žmogui. 

Jeigu, kaip atrodo, tai yra tiesa ir jeigu kiekvieno 
daikto matas yra dorybė ir dorovingas žmogus kaip 
toks, tai panašiai ir dėl malonumų: kas dorovingam 
žmogui malonu, iš tikrųjų yra malonumas, ir tikrai 
malonu yra tai, kuo jis džiaugiasi. O jeigu dalykai, ku- 
rie jam atrodo bjaurūs, kam kitam būna malonūs, 
nėra ko stebėtis, nes daug yra žmogaus prigimties su- 
gedimo ir iškrypimų. Iš tikrųjų tokie dalykai nėra ma- 


lonūs, bet šitiems ir šitokiems žmonėms jie atrodo ma- 
lonūs. 

Aišku, kad malonumų, kuriuos visi pripažįsta esant 
bjaurius, nereikia vadinti malonumais, — juos laiko 
malonumais tik pagedę žmonės. O kuriuos iš malonu- 
mų, laikomų gerais, reikėtų pavadinti žmogui būdin- 
gais? Ar nebus aišku, įsigilinus į žmogaus veiklą? Juk 
veikla teikia tam tikrą malonumą. Taigi ar tobulam ir 
laimingam žmogui būdinga viena, ar kelios veiklos rū- 
šys*, malonumai, kurie tą veiklą padaro tobulą, teisė- 
tai turi būti vadinami žmogui būdingais malonumais, 
o kiti malonumai, kaip ir veiklos rūšys, užims įvairias 
pakopas — antrą ar dar žemesnę. 

6. Pakalbėjus apie dorybes, draugystės ir malonumų 
rūšis, lieka dar bendrais bruožais aptarti laimę, nes ją 
laikome žmogaus prigimties galutiniu tikslu. Jei pakar- 
tosime tai, kas buvo anksčiau pasakyta, dėstymas iš- 
eis trumpesnis. Jau sakėme, kad laimė nėra [sielos] 
nuostata. Jeigu tai būtų laimė, ją turėtų ir tas, kuris 
visą gyvenimą miegotų arba gyventų kaip augalas, 
arba patirtų didžiausias nelaimes. Jeigu šitai mums 
nepatinka, jeigu laimę, kaip anksčiau buvo sakyta, 
reikia laikyti veikla, o iš veiklos rūšių vienos yra 
būtinos ir kaip priemonės tikslui siekti yra vertos pa- 
sirinkti, o kitos — vertos pasirinkti savaime, tai aišku, 
kad laimę reikia laikyti viena iš tų veiklos rūšių, ku- 
rias savaime verta pasirinkti, o ne iš tų, kurios yra 
priemonė tikslui siekti, nes laimė nieko nestokoja, ji — 
savarankiška. O savaime yra vertos pasirinkti tos veik- 
los rūšys, iš kurių nieko daugiau nereikalaujama, tik 
pačios veiklos. Tokia veikla — tai veikla, kuri remiasi 
dorybe, nes kilni ir dorybinga veikla priklauso prie 
dalykų, kuriuos savaime yra verta pasirinkti. 

Čia priskiriami ir malonūs žaidimai, nes žmonės 
juos pasirenka ne tikslui siekti — jie daugiau kenkia 
negu duoda naudos, nes dėl jų žmonės nesirūpina nei 
savo kūno, nei turto reikalais. Dauguma tų, kurie yra 
laikomi laimingais, vaikosi tokių laiko leidimo būdų. 
Todėl tironų rūmuose tokie žmonės, kurie sugeba kitus 

linksminti, yra labai mėgstami: jie moka teikti malo- 
numą visuose tuose dalykuose, kurių trokšta tironai. 
Tokie žmonės jiems reikalingi. Toks gyvenimas atrodo 
laimingas, nes valdovai mėgsta šitaip gyventi. Bet tai 
ne įrodymas. Juk ne valdžios vietomis remiasi dorybė 
ir protas, iš kurių kyla dorybinga veikla. Jeigu žmo- 
nės, niekada nepažinę gryno ir kilnaus džiaugsmo, 
metasi į kūniškus malonumus, nereikia manyti, kad 
tie malonumai yra labiau verti pasirinkti. Juk ir vai- 
kai tuos dalykus, kuriuos jie labai vertina, laiko ge- 
riausiais. Suprantama, kad vaikų ir suaugusių, gerų 
ir blogų žmonių ne tie patys dalykai yra laikomi ver- 
tingais. Kaip jau ne kartą sakėme, vertinga ir malonu 
yra tai, kas dorovingam žmogui yra vertinga ir malo- 
nu. Kiekvienam ta veikla atrodo vertingesnė, kuri ati- 
tinka jo dvasinę nuostatą, o dorovingam žmogui — 
veikla, atitinkanti dorybę. Taigi ne žaidimuose laimė, 
Būtų keista, jei galutinis gyvenimo tikslas būtų žaidi- 
mas, ir žmogus visą gyvenimą sunkiai dirbtų, iškęstų 
visokius vargus tik dėl žaidimų! Žodžiu, mes viską 
pasirenkame tikslui siekti, tik ne laimę, nes laimė yra 
galutinis tikslas. Darbuotis ir pakelti visokius sunku- 
mus tik dėl žaidimų atrodo kvaila ir tiesiog vaikiška. 
Bet Anacharsio * pasakymas „žaisti, kad galėtum rimtai 
dirbti" atrodo teisingas. Mat žaidimas yra poilsis: 

11774 žmogus negali visą laiką išvien dirbti, jam reikia atsi- 
kvėpti. Tad poilsis nėra tikslas, jis reikalingas dėl 
veiklos. 

Laimingas gyvenimas — tai dorybingas gyvenimas. 
Toks gyvenimas ne žaidimas, tai rimto darbo gyveni- 
mas. Rimtus darbus laikome vertingesniais už juoką ir 
žaidimus, ir vertingesnės [sielos] dalies ir vertingesnio 
žmogaus veiklą — rimtesne. Bet vertingesnio žmogaus 
veikla yra pranašesnė, joje slypi daugiau laimės. Kūno 
malonumais gali džiaugtis kiekvienas, net ir vergas — 
ne mažiau kaip dorovingas žmogus. Bet vergui niekas 
nesuteiks laimės dalies, nebent jam leistų ir savaran- 

262  kiškai gyventi. Juk ne žaidimuose ir panašiuose lais- 


valaikio malonumuose yra laimė, o, kaip jau anksčiau 
sakėme, dorybingoje veikloje. 

7. Jeigu laimė yra veikla, atitinkanti dorybės rei- 
kalavimus, tai suprantama, kad čia turima galvoje 
veikla, atitinkanti aukščiausiosios dorybės reikalavimus, 
o tai yra aukščiausios mūsų sielos dalies veikla. Ar 
ta aukščiausioji mūsų dalis bus protas, ar kas nors kita, 
kas iš prigimties valdo, vadovauja ir turi supratimą 
apie tai, kas kilnu ir dieviška, ar tai bus kažkas die- 
viška, ar mumyse esanti dieviškiausioji mūsų dalis, 
jos veikla, paremta jai būdinga dorybe, ir bus laimė. 
Jau buvo sakyta,.kad ta veikla — tai kontempliacija. 
Tai atitinka mūsų ankstesnius samprotavimus ir tie- 
są. Tai — aukččiausia žmogaus veikla. Juk ir protas yra 
aukščiausias iš mums būdingų dalykų, o iš pažinimo 
objektų aukščiausi yra tie, kuriuos pažista protas. Be 
to, ši veikla tęsiasi išvien be pertraukos, nes mes 
labiau sugebame be pertraukos kontempliuoti negu ką 
nors kita veikti. Be to, mes manome, kad į laimę yra 
įpintas malonumas, o maloniausia iš visų dorybingų 
veiklos rūšių yra, kaip visi pripažįsta, filosofinė veik- 
la. Filosofija teikia gryniausią ir pastoviausią malonu- 
mą, ir suprantama, kad tiems, kurie veikia jau igiję 
žinių, gyvenimas yra malonesnis negu tiems, kurie jų 
dar tik ieško. 

Vadinamasis savarankiškumas daugiausia susijęs su 
kontempliacija. Mat to, kas būtina gyvybei palaikyti, 
reikia visiems —ir išminčiui, ir teisuoliui, ir visiems 
kitiems žmonėms. Bet kai tokiais dalykais pakankamai 
apsirūpinta, tada teisuoliui reikia žmonių, kurių at- 
žvilgiu ir su kuriais kartu jis galėtų teisingai elgtis; 
panašiai ir santūriajam, ir narsiajam, ir visiems ki- 
tiems, o išminčius gali kontempliuoti ir vienas pats, ir 
tuo labiau, kuo jis išmintingesnis. Žinoma, ir jam ge- 
riau eitųsi turint padėjėją, bet vis dėlto jis yra sava- 
rankiškiausias. 

Šita veikla yra vienintelė, kuria žmonės mėgaujasi 
dėl jos pačios, nes, be kontempliacijos, nieko dau- 
giau iš jos nelaukiama, tuo tarpu iš veiklos, kurią su- 

daro poelgiai, mes turime, be pačios veiklos, dar ir 
didesnę ar mažesnę naudą. Be to, laimę teikia laisva- 
laikis. Juk mes dirbame, kad turėtume laisvo laiko, ir 
kariaujame, kad gyventume taikoje. Su poelgiais susi- 
jusių dorybių veikla reiškiasi arba visuomeniniuose, ar- 
ba karo reikaluose, bet tokia veikla laisvalaikio netei- 
kia, ypač susijusi su karu. Juk niekas nesiima kariauti 
dėl paties karo, ir niekas dėl to nesiruošia karui. Tas, 
kuris draugus padarytų savo priešais tam, kad galėtų 
kovoti ir žudyti, būtų visiškas niekšas. Bet ir visuo- 
meniniame darbe nebūna laisvalaikio: be visuomeninės 
veiklos, žmogus čia siekia dar ir valdžios, garbės arba 
laimės sau pačiam ir bendrijai — laimės, kuri yra kas 
kita negu visuomeninė veikla; ją mes ir nagrinėjame 
kaip kitokią. Kadangi iš dorybingos veiklos rūšių savo 
puikumu ir didybe ypač išsiskiria visuomeninė ir ka- 
rinė veikla, bet ji nesuteikia laisvalaikio, siekia tam 
tikro tikslo ir nėra verta, kad ją pasirinktum dėl jos 
pačios, ir kadangi, kita vertus, protinė veikla, kaip 
kontempliacija, labai išsiskiria savo rimtumu ir nesie- 
kia jokio išorinio tikslo, ir teikia jai būdingą malonu- 
mą, kuris savo ruožtu sustiprina tą veiklą, kadangi joje 
pasireiškia savarankiškumas, laisvalaikio galimybė ir, 
kiek tai įmanoma žmogui, nenutrūkstamumas, ir visa 
tai, kas priskiriama laimingam žmogui, tai toji veikla ir 
bus tobula žmogaus laimė, jeigu ji tęsis visą gyvenimą, 
nes jokia laimės dalis negali būti netobula. 

Toks gyvenimas būtų antžmogiškas, nes žmogus jį 
gyventų ne kaip žmogus, o kaip mumyse glūdintis tam 
tikras dieviškas pradas. Ir kiek tas dieviškas pradas 
skiriasi nuo mūsų sudėtinės prigimties, tiek ir to die- 
viško prado veikla skiriasi nuo su kitomis dorybėmis 
susijusios veiklos. Taigi, jeigu protas, palyginti su 
žmogumi, yra dieviškas, tai ir protui paklūstantis gy- 
venimas, palyginti su žmogaus gyvenimu, yra dieviš- 
kas. Mes neturime sekti tais, kurie įspėja, kad būdami 
žmonės galvotume kaip žmonės ir būdami mirtingi — 
taip, kaip dera mirtingiems, bet, kiek tai įmanoma, tu- 
rime pakilti iki nemirtingumo ir daryti viską, kad mū- 


sų gyvenimas būtų tvarkomas remiantis tuo, kas mu- 1178a 
myse yra aukščiausia,— nors toji dalis yra palyginti 
nedidelė, bet savo galia ir vertingumu pranoksta vis- 
ką. Reikia pasakyti, kad tai, kas mumyse yra aukš- 
čiausia, sudaro mūsų „aš“, nes tai yra svarbiausioji 
ir geriausioji mūsų dalis. Būtų keista, jei mes pasi- 
rinktume ne savo pačių gyvenimą, o kokios nors sve- 
timos būtybės. Ir ką anksčiau sakėme, tas tiks ir čia: 
kas kam yra būdinga, tas kiekvienam iš prigimties yra 
geriausia ir maloniausia. Žmogui tai yra gyvenimas pa- 
gal proto reikalavimus, nes ypač jis sudaro žmogaus 
esmę. Toks gyvenimas yra ir laimingiausias. 

8. Antroje vietoje — gyvenimas, paremtas kitomis 
dorybėmis. Šiuo atveju veikla yra žmogiška. Tarpusa- 
vio santykiuose mes pasitelkiame teisingumą, narsumą 
ir kitas dorybes: sudarydami sandėrius, ištikti bėdos, 
įvairiomis gyvenimo aplinkybėmis ir patirdami viso- 
kiausius išgyvenimus mes laikomės to, kas kiekvienam 
pritinka,— tai vis žmonėms būdingi dalykai. Daug kas 
kyla iš to, kad mes turime kūną, daug kur matomas 
glaudus išgyvenimų ir būdo dorybės ryšys. Bet ir su- 
pratingumas susijęs su būdo dorybe, o ši — su supra- 
tingumu, nes supratingumo pradmenys kyla iš būdo 
dorybės, o būdo dorybės patikimumas priklauso nuo 
supratingumo. Būdo dorybė, susijusi ir su išgyvenimais, 
priklauso mūsų sudėtinei prigimčiai. Sudėtinės prigim- 
ties dorybės yra žmogiškos, taigi žmogiški yra ir gy- 
venimas pagal tas dorybes, ir laimė. Bet protas yra 
atskirtas nuo kūniškų dalykų. Tai tiek apie tuos da- 
lykus. Smulkesnis nagrinėjimas neįeina į mūsų už- 
duotį. 

Galima manyti, kad protinei veiklai reikia nedaug 
išorinių gėrybių, arba mažiau negu laimei, kuri remiasi 
būdo dorybe. Abiem yra lygiai reikalingi gyvenimui 
būtini dalykai — skirtumas čia visai nedidelis, nors 
visuomenės veikėjas daugiau rūpinasi kūnu ir pana- 
šiais reikalais. Bet veiklos atžvilgiu skirtumas yra la- 
bai didelis. Mat dosniam reikės pinigų, kad galėtų būti 
dosnus, o teisuoliui — kad galėtų atsilyginti (norai yra 265 

neįžvelgiami, ir neteisingi žmonės apsimeta norį tei- 
singai elgtis), narsuoliui reikalinga jėga, jei norės ką 
nors narsaus atlikti, o santūriajam — progos [vienaip 
ar kitaip pasielgti]; kaip kitaip galėtų išryškėti, ar jis 
toks, ar kitoks? Be to, ginčijamasi, ar būdo dorybei 
svarbiau ryžtas, ar veiksmai, nes dorybė, kaip atrodo, 
priklauso ir nuo vieno, ir nuo kito. Tobulumą sutei- 
kia abu dalykai, bet doram veiksmui reikia daugelio 
išorinių dalykų, ir kuo jis didingesnis ir kilnesnis, tuo 
daugiau jų reikia. Bet tam, kuris kontempliuoja, tų 
dalykų nereikia, bent jau šiai veiklai; net galėtum sa- 
kyti, kad tie išoriniai dalykai trukdo kontempliuoti. 
Bet kadangi žmogus yra žmogus ir gyvena kartu su 
daugybe kitų žmonių, tai jis pasirenka elgtis pagal 
dorybės reikalavimus, todėl jam bus reikalingi ir tie 
išoriniai dalykai, — kitaip jis nebūtų žmogus. 

Kad tobula laimė yra tam tikra kontempliacijos 
veikla, paaiškės ir štai iš ko: pirmiausia dievus mes 
vaizduojamės esant laimingus ir palaimintus. Kokią 
veiklą jiems priskiriame? Argi ne tą, kuri remiasi tei- 
singumu? Argi nebūtų juokinga, jeigu jie sudarinėtų 
sandėrius, atsiiminėtų pasidėtus pinigus ir panašiai? O 
gal jie yra narsūs, nebijo pavojų dėl to, kad tai garbin- 
ga? Gal yra dosnūs? O kam jie turėtų dovanoti pinigus? 
Keista būtų, jeigu jie naudotųsi pinigais ar kuo nors 
panašaus. O kokie galėtų būti jų santūrūs poelgiai? 
Ar nepažemintumėm jų girdami už tai, kad jie neturi 
žemų geidulių? Viską iš eilės apžvelgus paaiškės, kad 
visi tie įsivaizduojami dievų darbai yra smulkmenički 
ir neverti dievų. Bet visi vaizduojamės, kad jie gyve- 
na, atseit ir veikia, — juk negi visą laiką miega kaip 
Endimionas ?? Tačiau jeigu iš gyvo padaro atimsime 
veiklą ir net kūrybą, tai kas jam liks, išskyrus kon- 
templiaciją? Todėl dievų veikla, teikianti didžiausią 
palaimą, yra kontempliacija. Taigi ir žmonėms didžiau- 
sią laimę teikia ta veikla, kuri yra artimiausia dieviš- 
kai veiklai. 

Tą įrodo ir tai, kad visi kiti gyvi padarai nėra lai- 
mės dalininkai, nes jiems visiškai nebūdinga tokia 


+eikla. Dievų gyvenimas yra ištisai laimingas, o žmo: 
nių gyvenimas — tiek, kiek jame pasireiškia tokios 
veiklos atšvaitas, tuo tarpu kitų gyvūnų gyvenimas 
visai nėra laimingas, nes jie nedalyvauja kontemplia- 
cijoje. Taigi kiek išsiskleidžia kontempliacija, tiek ir 
laimė, ir kuo labiau žmogus sugeba kontempliuoti, tuo 
jis laimingesnis, ir ne dėl atsitiktinių aplinkybių, o dėl 
pačios kontempliacijos, nes ji yra savaime vertinga. 
Taigi laimė yra tam tikra kontempliacija. 

Bet Žmogui reikės ir palankių išorinių aplinkybių, 
nes mūsų prigimtis nėra tokia savarankiška, kad gali- 
ma būtų tik kontempliuoti: reikalinga ir kūno sveika- 
ta, ir maistas, ir kitokia priežiūra. Vis dėlto nereikia 
manyti, kad jeigu jau negalima be išorinių gėrybių 
būti laimingam, tai reikės labai daug ko. Juk savaran- 
kiškumui ir veiklai reikia ne pertekliaus, o atvirkš- 
čiai: net ir nesant jūros ir žemės valdovu, galima da- 
ryti tai, kas kilnu. Juk ir su vidutiniais ištekliais gali- 
ma dorovingai elgtis. Tai visiškai akivaizdu; juk 
paskiri piliečiai ne blogiau už valdovus atlieka gerus 
darbus, — dar net geriau! Tad užtenka nedidelių išori- 
nių gėrybių, ir gyvenimas žmogaus, kurio veikla yra 
dora, bus laimingas. 

Solonas teisingai vaizdavosi laimingą žmogų: jis 
vadino laimingu tą, kuris tik vidutiniškai yra apdova- 
notas išorinėmis gėrybėmis, bet vis dėlto, jo nuomone, 
elgiasi labai kilniai ir gyvena santūriai. Juk, turint 
tik vidutinius išteklius, galima daryti tai, kas reikia. 
Atrodo, kad ir Anaksagoras laimingą žmogų vaizdavosi 
ne turtuolį ir ne valdovą; jis sakė, kad nesistebėtų, 
jei minia laimingą žmogų laikytų keistu, nes dauguma 
žmonių sprendžia tik iš išorės — jie tik tą ir tesupran- 
ta. Taigi išminčių pažiūros sutampa su mūsų išvedžio- 
jimais. Šitoks pažiūrų sutapimas, žinoma, -gali įtikinti, 
bet tiesą žmonių veikloje mes susekame tik iš darbų 
ir iš gyvenimo būdo — tai viską lemia. Todėl mūsų iš- 
vadas reikia patikrinti darbais ir gyvenimo būdu: jeigu 
jos atitinka tikrovę, reikės jas priimti, o jei skiriasi, 
tada jas laikysime tik tuščiais žodžiais. 

O kas gyvena aktyvų protinį gyvenimą ir rūpinasi 
protu, to ir gyvenimas yra geriausiai sutvarkytas, ir 
dievai jį labiausiai myli. Jeigu dievai, kaip yra ma- 
noma, kokiu nors būdu rūpinasi žmonių reikalais, tai 
būtų visiškai suprantama, jeigu jie ne tik džiaugtųsi 
tuo, kas yra vertingiausia ir jiems giminiškiausia — 
o tai yra protas;— bet ir atlygintų tiems, kurie tą 
aukščiausią dalyką myli ir gerbia, už tai, kad jie rū- 
pinasi tuo, kas dievams yra miela, ir daro tai, kas yra 
teisinga ir gera. Be abejonės, labiausiai visu tuo pa- 
sižymi filosofai. Jie yra labiausiai dievų mylimi. Kaip 
dievų numylėtiniai jie yra ir laimingiausi. Todėl fi- 
losofai ir šiuo atžvilgiu yra laimingiausi. 

9. Jeigu mes bendrais bruožais pakankamai aptarė- 
me tuos dalykus — dorybę, draugystę ir malonumą, — 
ar reikia manyti, kad mūsų užduotis jau atlikta? O gal, 
kaip sakoma, žmogaus veiklos tikslas yra ne stebėti 
ir pažinti paskirus dalykus, o veikiau pati veikla? Ir 
apie dorybes neužtenka žinoti, bet reikia stengtis jas 
įgyti ir jomis vadovautis. Argi kokiu kitokiu būdu 
galėtume tapti geri? Jeigu užtektų samprotavimų, kad 
žmones padarytume dorovingus, tai, pasak Teognido, 
už tuos samprotavimus teisėtai būtų gausiai ir visoke- 
riopai atlyginta, ir jų reikėtų pasirūpinti. Deja, tie 
samprotavimai įstengtų kilnios širdies jaunuolius pa- 
skatinti ir uždegti, o iš prigimties kilnų ir iš tikrųjų 
mylintį kilnumą žmogų taip paveikti, kad sutvirtėtų 
jo dorumas, bet daugumos žmonių nesugebėtų paskatin- 
ti kilniems darbams. Mat dauguma žmonių iš prigim- 
ties yra linkę paklusti ne gėdos jausmui, o baimei ir 
susilaikyti nuo blogų veiksmų ne dėl to, kad tai šlykš- 
tu, o dėl to, kad už tai yra baudžiama. Gyvendami 
aistromis, jie vaikosi tik tokių malonumų, kurie jiems 
yra būdingi, ir priemonių juos patirti ir vengia jiems 
priešingų nemalonumų, o apie tai, kas kilnu ir iš tik- 
rųjų malonu, jie neturi jokio supratimo, nes niekada 
šito nėra ragavę. Kokie samprotavimai tokius žmones 
galėtų pakeisti? Juk neįmanoma ar bent jau nelengva 
žodžiais pakeisti tai, kas nuo seno juose įsišakniję. Už- 


tektų, jeigu, turėdami visas sąlygas, kurios sudaro prie- 
laidas tapti dorovingais žmonėmis, užsitikrintume bent 
dalį dorybės. 

Kaip žmogus tampa geras? Vieni mano, kad iš pri- 
gimties, kiti — kad iš įpratimo, dar kiti — kad dėl pa- 
mokymų. Aišku, kad prigimtiniai dalykai ne nuo mū- 
sų priklauso: jie tam tikru dievų lėmimu tenka iš 
tikrųjų laimingiems žmonėms. Pamokomas žodis ne 
visus įstengia paveikti: klausytojo sielą reikia jau iš 
anksto įpratinti kilniai ir džiaugtis, ir neapkęsti, tarsi 
paruošti dirvą, kad ji augintų sėklą. Juk tas, kuris gy- 
vena aistromis, neklauso atgrasančių žodžių, o jeigu 
ir klausytų, tai nesuprastų. Kaip tokį žmogų galėtume 
pakeisti? Apskritai aistros nusileidžia ne žodžiui, o tik 
prievartai. Todėl jau iš anksto turi būti dorybei gimi- 
niškas būdas, kuris mylėtų kilnumą ir piktintųsi ne- 
dorybe. 

Sunku iš pat jaunų dienų sulaukti tikro vadovavimo 
kelyje į dorybę, jei nesi užaugęs atitinkamų įstatymų 
globoje. Juk daugumai žmonių nemalonu santūriai ir 
ištvermingai gyventi, ypač jauniems. Todėl įstatymais 
turi būti nustatytas ir auklėjimas, ir lavinimas, 
nes prie jų pripratus jie nebebus nemalonūs. Bet 
neužtenka tik jaunystėje rūpintis priežiūra ir tei- 
singu auklėjimu. Kadangi ir užaugę jie turi dary- 
ti tuos pačius dalykus ir prie jų priprasti, tad ir čia rei- 
kia įstatymų —ir apskritai įstatymų, kurie tvarkytų 
visą gyvenimą, nes dauguma žmonių greičiau paklūsta 
prievartai negu žodžiui, greičiau bausmei negu kilniam 
elgesiui. Dėl to kai kas !? mano, kad įstatymų leidėjai 
turėtų dorovinio grožio ir kilnumo dėlei šaukti ir ra- 
ginti žmones į dorybę tikėdamiesi, kad tie, kurie pra- 
tindamiesi jau yra toli pažengę dorybės keliu, jų pa- 
klausys, o neklausantiems ir sunkiai auklėjamiems tu- 
rėtų skirti baudas ir bausmes, pagaliau nepataisomus 
visai išmesti iš visuomenės. Mat dorybingas žmogus, 
kuris siekia gyventi kilniai, paklausysiąs, o nedorėlis, 
kuris siekia tik malonumų, būsiąs tramdomas nemalo- 
numais kaip gyvulys jungu. Todėl jie sako, kad tokie 

nemalonumai turį būti itin priešingi jų mėgstamiems 
malonumams. 

Jeigu, kaip sakyta, žmogus, kuris turi tapti doro- 
vingas, privalo būti teisingai auklėjamas ir pratina- 
mas, o vėliau turi daryti dorus darbus ir nei savo va- 
lia, nei prieš savo valią nedaryti nieko blogo, ir jeigu 
tai galima įvykdyti tik tvarkant gyvenimą pagal tam 
tikrą planą ir tikslingą tvarką, kuri turi pakankamai 
galios priversti paklusti, tai tėvo valdžia neturi tos ga- 
lios ir negali priversti — apskritai to negali padaryti 
vieno žmogaus valdžia, nebent tik karaliaus ar kieno 
nors panašaus; užtat įstatymas turi priverčiamąją ga- 
lią, nes jis yra tvarkomasis pradas, kilęs iš supratin- 
gumo ir proto. Ir nors mes nekenčiame tų žmonių, 
kurie priešinasi mūsų norams, net jeigu jie teisėtai 
priešinasi, įstatymo mes nelaikome sunkenybe, jeigu jis 
įsako tai, kas gera. 

Tik Spartos valstybėje — ir dar kai kur kitur '!-— 
įstatymų leidėjas yra pasirūpinęs jaunuomenės auklė- 
jimu ir priežiūra. Daugumoje valstybių tuo visai ne- 
sirūpinama, ir kiekvienas gyvena taip, kaip jam patinka, 
tarsi kiklopas valdydamas vaikus ir žmoną. Geriau- 
sia būtų, jei tuo rūpintųsi visuomenė, tikslingai nusta- 
tytų reikalavimus ir, be to, taip, kad juos būtų imanoma 
įvykdyti. Bet jeigu visuomenė nesirūpina, tada kiek- 
vieno piliečio pareiga savo vaikams ir draugams pa- 
dėti tapti doriems arba bent pasiryžti eiti ta linkme. 
Geriausiai jis tai galėtų padaryti, jeigu, kaip mes sa- 
kėme, turėtų įstatymų leidėjo gabumų, nes visuomenės 
rūpinimasis remiasi įstatymais, — rūpinimasis bus geras 

tymai bus rašyti, ar nerašyti, taip pat nesvarbu, ar jie 
auklės vieną žmogų, ar daugelį. Panašiai ir dėl muzi- 
kos, gimnastikos ir kitų auklėjimo dalykų. Kaip vals- 
tybėse didelę galią turi įstatymai ir papročiai, taip 
paskirose šeimose tėvo įspėjamieji žodžiai ir įpročiai — 
jų poveikis dėl giminystės ir geradarybių yra dar di- 
desnis, nes vaikai jau iš pat pradžių myli savo tėvus 
ir iš prigimties yra linkę mielu noru jų klausyti. Be 


to, vaikų auklėjimas pavieniui yra pranašesnis už visuo-+ 
meninį auklėjimą, — toks yra ir gydymo menas: sergan- 
čiam drugiu apskritai yra naudinga ramybė ir susi- 
laikymas nuo valgio, bet paskirais atvejais galbūt tai 
netinka; ir kumštynių mokytojas ne visiems atvejams 
nustato tą patį kovos būdą. Taigi galima manyti, kad, 
rūpinantis paskirai, kiekvienu atveju bus galima tiks- 
liai nustatyti, ką reikia daryti; kiekvienas gauna tai, 
kas jam geriau pagelbsti. Bet ir gydytojas, ir gimnasti- 
kos mokytojas, ir kiekvienas kilas geriausiai galės 
pasirūpinti paskirų žmogumi, jeigu žinos tai, kas yra 
bendra, kas tinka visiems arba visiems tam tikros gru- 
pės žmonėms. Juk visi sako, kad mokslo dalykas yra 
tai, kas bendra — taip iš tikrųjų ir yra. Bet niekas 
netrukdo gerai rūpintis vienu kuriuo žmogumi net ir 
neturint mokslinių žinių. Vien iš patyrimo galima tiks- 
liai nustatyti, ko reikia paskiru atveju. Juk yra žinoma, 
kad kai kurie žmonės puikiausiai gydo patys save, 
nors kitam jie negalėtų pagelbėti. Vis dėlto tam, kuris 
nori pasidaryti savo dalyko meistru ir jį visapusiškai 
suvokti, reikia eiti prie to, kas yra bendra, ir kuo ge- 
riau su tuo susipažinti, nes, kaip sakėme, mokslas apima 
tai, kas bendra. 5 

Jeigu per įstatymus mes galėtume pasidaryti ge- 
resniais žmonėmis, tai ir tam, kuris nori rūpintis, kad 
žmonės — nesvarbu, ar vienas žmogus, ar daug žmo- 
nių — pasidarytų geresni, reikia išsiugdyti gero įsta- 
tymų leidėjo sugebėjimus. Mat nesvarbu, kokį žmogų 
mums pavestų padaryti gerą, ne bet kas tai sugebėtų, 
o jeigu kas ir sugebėtų, tai tik žinovas, panašiai kaip 
gydymo mene arba kituose dalykuose, reikalaujančiuo- 
se tam tikrų pastangų ir išmanymo. 

Todėl dabar reikia pažiūrėti, iš kur ir kaip galima 
išsiugdyti gero įstatymų leidėjo sugebėjimus. Kaip ki- 
tais atvejais, taip ir čia gal būtų galima pasimokyti iš 
valstybės vyrų? Juk įstatymų leidimas yra valstybės 
valdymo meno dalis. Argi valstybės valdymo menas 
nėra panašus į kitus mokslus ir sugebėjimus? Juk ki- 
tuose moksluose ir menuose tie patys žmonės savo 

sugebėjimus perduoda savo mokiniams ir patys jais 
naudojasi savo veikloje, pavyzdžiui, gydytojai ir dai- 
lininkai. Tačiau valstybės valdymo mokslas yra kitoks: 
sofistai skelbiasi ji išmaną, bet niekas iš jų neužsiima 
politika; tuo užsiima tik politikai, kurie, kaip atrodo, 
daugiau remiasi tam tikrų įgimtu sugebėjimu ir patir- 
timi negu žiniomis. Apie tokius dalykus jie nei rašo, 
nei kalba, nors tai būtų gražiau negu rašyti teismams 
ir liaudies susirinkimui skirtas kalbas — jie nepadaro 
politikais nei savo sūnų, nei kitų artimųjų. Tai būtų 
visai protinga, jei tik jie įstengtų tai padaryti. Tada 
jie savo valstybei paliktų tokį palikimą, kad geresnio 
jau negalėtų palikti ir patys sau bei savo artimiesiems 
negalėtų linkėti geresnio įgyti. 

Žinoma, politikoje labai svarbu patyrimas; kitaip 
remdamiesi veikla žmonės negalėtų pasidaryti politi- 
kais. Todėl tiems, kurie nori įgyti žinių apie valstybės 
valdymą, reikia dar ir patyrimo. O sofistai, kurie skel- 
biasi išmaną, yra labai toli nuo tikrųjų mokytojų. Juk 
jie net nežino, kas yra valstybės valdymo menas ir 
koks yra jo objektas. Kitaip jie valstybės valdymo 
meno nelyginių su retorika, nelaikytų jo net menkes- 
niu už retoriką ir nemanytų, kad lengva leisti įstaty- 
mus, sudėjus į krūvą visa, kas yra geriausia esamuo- 
se įstatymuose !*. Jie sako, kad esą galima išsirinkti 
geriausius įstatymus, tarsi išsirinkimui nebūtų reikalin- 
gas supratimas, tarsi nebūtų svarbiausia teisingai nu- 
spręsti, kaip, pavyzdžiui, muzikoje. Juk kiekvienoje 
srityje prityrę žmonės teisingai sugeba spręsti apie 
darbus, tik jie supranta, kokiomis priemonėmis ir ko- 
kiu būdu darbas užbaigiamas ir kaip derinasi viena su 
kita to darbo paskiros dalys. O neprityrusiems pakanka 
bendro įspūdžio, ar darbas yra gerai, ar blogai atliktas, 
kaip, pavyzdžiui, dailėje. Įstatymas yra panašus į vals- 
tybės valdymo meno darbus. Kaip kas nors, remdamasis 
šiais darbais, galėtų tapti geru įstatymų leidėju arba 

gydytoju nepasidarysi iš gydymo vadovėlių. O vis dėl- 
to tų vadovėlių autoriai mėgina kalbėti ne tik apskritai 


apie gydymo būdus, bet ir kaip gydyti ir kaip elgtis 
kiekvienu paskiru atveju ir aptaria įvairias kūno san- 
daras. Prityrusiems tokie dalykai būna naudingi, o 
neišmanantiems yra beverčiai. Taip pat įstatymų ir 
valstybės santvarkų aprašymų rinkiniai yra labai nau- 
dingi tiems, kurie sugeba juos nagrinėti ir įvertinti, 
kas juose yra gera ir kas bloga, ir kokioms santvarkoms 
kokie įstatymai tinka. O kas toliau veikalus skaito be 
tvirto kritiško nusistatymo, tas nesugebės jų teisingai 
įvertinti — nebent tik atsitiktinai, nors galimi atvejai, 
kai ir toks žmogus gauna geresnį supratimą apie tokius 
dalykus. 

Kadangi ankstesnieji mąstytojai paliko neištirtus įs- 
tatymų leidimo klausimus, tai bus geriausia mums pa- 
tiems juos išnagrinėti, kartu ir valstybinės santvarkos 
apskritai klausimą, kad pagal išgales užbaigtume iilo- 
sofiją, susijusią su žmonių gyvenimo reikalais. 

Pirmiausia pamėginsime išsiaiškinti, ką ankstesnieji 
tyrinėtojai yra gerai pasakę apie paskirus dalykus, o 
paskui, lygindami valstybines santvarkas, pažiūrėsime, 
kokie dalykai išsaugoja ir sunaikina valstybes ir ko- 
kie — valstybines santvarkas, ir dėl kurių priežasčių 
vienos valstybės būna tvarkomos gerai, o kitos — blo- 
gai. Visa tai kritiškai apžvelgę, mes galbūt geriau pa- 
matysime, kuri santvarka yra geriausia ir kokia yra 
kiekvienos santvarkos tvarka, kokie įstatymai ir pap- 
ročiai laiduoja geriausią santvarką. 

Tad pradėkime iš pradžių. 


18. Arlstotelis 


Poetika 


lepi 3roLp TLS 


I 


Pakalbėkime pirmiausia apie pačią poeziją! ir jos 1447a 
rūšis, apie jų visų galimybę, pagaliau apie tai, kaip 
reikia kurti fabulas, jei nori, kad poezijos kūrinys bū- 
tų meniškas; paskui apie tai, iš kiek ir kokių dalių 
susideda kūrinys, taip pat apie kitus panašius dalykus, 
priklausančius tai pačiai tyrinėjimo sričiai; imkime 
gvildenti, kaip įprasta, tuos klausimus paeiliui ir iš 
esmės. 

Taigi epinis ir traginis kūrinys, taip pat komedija 
ir ditirambas 2, didžioji fleitos ir kitaros muzikos da- 
lis3,— visi šie kūriniai apskritai priklauso imitaciniam 
menui *. Bet jie skiriasi vienas nuo kito trimis atžvil- 
giais: imituoja arba skirtingomis priemonėmis, arba 
skirtingus objektus, arba skirtingu, tai yra ne tuo 
pačiu, būdu. 

Panašiai kaip kai kurie menininkai imituoja įvairius 
dalykus, pasitelkę spalvas ir figūras — vieni remda- 
miesi menu, kiti — įgūdžiais, treti — įgimtu talentu — 
lygiai taip pat yra ir anksčiau minėtuose kūriniuose: 
visi jie imituoja ritmu, žodžiu ir harmonija, pasinaudo- 
dami arba vienu iš šių elementų, arba jų deriniu. Pa- 
vyzdžiui, tik harmonija ir riimu naudojasi fleitos bei 
kitaros muzika ir kai kurie kiti menai, priklausantys 
tai pačiai menų rūšiai pagal savo savybes, pavyzdžiui, 
piemenų birbynių menas. Vien ritmu be harmonijos 
imituoja kai kurie šokėjai, nes jie imituoja charakte- 
rius, aistras ir veiksmus tiktai ritmiškais savo kūno 
judesiais, 277 


Toji meno rūšis, kuri imituoja vien žodžiais, [jun- 

derindama keletą jų vieną su kitu, arba naudodamasi 
viena kuria nors jų rūšimi), lig šiol neturi pavadinimo. 
Iš tikrųjų mes neturime jokio bendro vardo, kuriuo ga- 
lėtume pavadinti Sofrono* ir Ksenarcho“ mimus ar 
Sokrato dialogus 7, o kita vertus, tokius poezijos kū- 
rinius, kuriuos kas nors galėtų sukurti imituodamas 
jambiniu trimetru arba eleginiu distichu, ar kokiais 
nors kitais panašiais metrais. Bet paprastai žmonės, su- 
jungdami žodį „poetas“ su metru, vienus pavadina poe- 
tais elegikais, kitus poetais epikais, poetų vardą su- 
teikdami ne pagal kūrybą, o apskritai pagal metrą. Net 
ir tuos, kurie išdėsto eilėmis ką nors iš medicinos ar 
gamtos mokslų, taip pat jie paprastai pavadina poetais, 
nors, pavyzdžiui, tarp Homero ir Empedoklio *, išsky- 
rus metrą, nėra nieko bendra, todėl pirmąjį teisingai 
galima pavadinti poetu, o antrąjį — veikiau gamti- 
ninkų, bet ne poetu. Jeigu taip, tai poetu reikėtų va- 
dinti ir rašytoją, kuriantį maišant visokius metrus, pa- 
vyzdžiui, Chairemoną ?, iš visokių metrų sulipdžiusį 
rapsodiją „Kentauras“. Tiek galima pasakyti apie šiuos 
dalykus. 

Tačiau yra tokių meno rūšių, kaip ditirambinė poe- 
zija, nomai '?, tragedija ir komedija, kurios naudojasi 
visomis anksčiau minėtomis |Įkūrybos priemonėmis] — 
ritmu, melodija ir metru. Bet ir šitos poezijos rūšys 
skiriasi viena nuo kitos tuo, kad dvi pirmosios nau- 
dojasi šiomis priemonėmis ištisai, 0 antrosios — tik 
atskirose dalyse. Taigi, mano nuomone, tokie yra skir- 
tumai tarp menų priklausomai nuo priemonių, kurias 
poetai vartoja imitacijai. 


II 
Kadangi menininkai imituoja veikiančius žmones, 


dėl to tie žmonės būtinai turi būti geri arba blogi: mat 
charakteriai beveik visuomet linksta į tai, nes visus 


žmonių charakterių skirtumus lemia yda ir dorybė. Dėl 
to ir poetai savo veikėjus sukuria arba geresnius už 
mus, arba blogesnius, arba tokius kaip mes. Taip daro 
. ir tapytojai: Polignotas ! piešė geresnius, Pausonas ? — 
blogesnius, o Dionisijas?— tokius žmones, kokie jie 
yra iš tikrųjų. Todėl aišku, kad kiekvienas iš minėtųjų 
menų turės tokių skirtumų ir kiekvienas bus toks, 
o ne kitoks priklausomai nuo imituojamo objekto. Be 
to, ir šokyje, ir fleitos bei kitaros muzikoje gali būti 
tokių pat skirtumų, kaip ir žodžio mene — tiek prozi- 
nėje, tiek eiliuotoje kūryboje, [kurios nelydi muzika]. 
Pavyzdžiui, Homeras imituoja geresnius žmones, Kleo- 
fonas“ — panašius į mus, o Hegemonas Tasietis?, pir- 
masis parodijų rašytojas, ir Nikocharas?, „Deiliados“ 
autorius; — blogesnius. Panašių skirtumų gali būti ir 
ditirambuose bei nomuose: juk galima imituoti žmo- 
nes taip, kaip Argas *, arba taip, kaip kiklopus imituoja 
Timotėjas š ir Filoksenas?. Kaip tik čia ir slypi skir- 
tumas tarp tragedijos ir komedijos: mat pastaroji sie- 
kia imituoti blogesnius žmones, o pirmoji — geresnius 
negu nūdieniai. 


III 


Yra dar ir trečias skirtumas — tai būdas, kuriuo 
galima būtų imituoti kiekvieną objektą. Iš tikrųjų to- 
mis pačiomis priemonėmis ir tuos pačius objektus gali- 
ma imituoti pasakojant (tokiu atveju galima arba pa- 
keisti save kitu asmeniu, kaip daro Homeras, arba kal- 
bėti pačiam, tai yra nepakeičiant savęs kitu) arba 
parodant visus veikėjus aktyviai veikiančius. 

Taigi, kaip minėjome pradžioje, imitaciniam menui 
būdingi šitie trys skirtumai: priemonių, objekto ir bū- 
do. Tad vienu atžvilgiu Sofoklis! gali būti laikomas 
tokiu pat poetu kaip Homeras, nes abudu imituoja 
gerus žmones, kitu atžvilgiu — tokiu pat kaip Aristo- 
fanas 2, nes abudu imituoja aktyviai veikiančius žmo- 
nes, 

Kai kas ir sako, jog ir pavadinimas „drama“ atsira- 
do dėl to, kad ji imituoja veikiančius žmones (drūntas). 
Remdamiesi šiuo dramos pavadinimu, dorėnai savinasi 
tragediją ir komediją. Komedijos pradininkais laiko sa- 
ve megariečiai — ir vietiniai 3, [teigiantys], kad ji at- 
sirado tuo metu, kai pas juos susikūrė demokratija, 
ir tie, kurie gyvena Sicilijoje, [nurodydami], kad iš 
čia buvo kilęs Epicharmas *, poetas, daug vyresnis už 
Chionidą? ir Magnetą*. Tragediją savinasi ir kai kurie 
Peloponeso dorėnai. Įrodymui jie pateikia ir pavadini- 
mus sakydami, kad priemiestinius kaimus jie patys 
vadina „kūmai“, o atėniečiai —,„dėmoi'; ir komikai 
esą taip pavadinti ne nuo žodžio „komazein“ (puotauti), 

1448b bet nuo koma (kaimas); mat su panieka išvaryti iš 
miesto, jie klajojo po kaimus. Be to, „daryti, veikti" 
jie saką „dran“, o atėniečiai — ,„prattein“. 

Tai tiek apie imitacinio meno skirtumus, kiek tų 
skirtumų ir koks jų pobūdis. 


IV 


Apskritai poezijai, kaip atrodo, pradžią davė dvi 
priežastys, ir jos abi įgimtos. Juk iš pat vaikystės 
žmonės yra linkę mėgdžioti, ir nuo kitų gyvūnų jie 
skiriasi tuo, kad geriausiai sugeba tai daryti, kartu 
mėgdžiodami jie įgyja pirmąsias žinias; be to, mėgdžio- 
dami visi žmonės patiria ir tam tikrą malonumą. Tai 
matyti iš to, kad mes su malonumu žiūrime į tiksliai 
nupieštus atvaizdus tokių dalykų, į kuriuos tikrovėje 
mums nemalonu žiūrėti, pavyzdžiui, į labai bjaurių 
negyvų žvėrių pavidalus. Priežastis čia ta, kad įgyti 
žinių labai malonu ne tik filosofams, bet ir visiems 
kitiems žmonėms; skirtumas tėra toks, kad pastarieji 
tuo džiaugiasi neilgai. Iš tikrųjų žiūrovai su malonu- 
mu žiūri į paveikslus, nes žiūrėdami jie gali pasimo- 
kyti ir pasvarstyti: kas tai yra, koks yra pavaizduotasis 
daiktas. O jei žmogus anksčiau nebūtų matęs to, kas 

280 vaizduojama, malonumą teiktų ne pati imitacija, bet 


puiki apdaila, spalvos arba kurios nors kitos panašios 
priežastys. 

Kadangi mūsų prigimtyje slypi siekimas mėgdžioti, 
kaip ir harmonija bei ritmas (kad metrai tėra ritmo da- 
lys, aiškus dalykas), vadinasi, žmonės, iš pat pradžių 
turėję tą stiprų įgimtą polinkį ir jį pamažėle ugdydami, 
savo improvizacijomis ir davė pradžią poezijai. 

Poezija susiskirstė pagal [poetų] charakterių būdin- 
gąsias savybes: rimtesni poetai ėmė imituoti kilnius 
veiksmus ir tokius pat žmones, o menkesni poetai — 
blogų žmonių veiksmus; pastarieji iš pat pradžių kūrė 
pašaipias eiles, tuo tarpu pirmieji — himnus ir panegiri- 
kas. Tiesa, mes nežinome nė vienos tokio pobūdžio poe- 
mos, kurią būtų sukūrę poetai, gyvenę prieš Homerą, 
nors atrodo, kad jų buvo daug; o pradedant Homeru, 
jau yra tokios kūrybos pavyzdžių — antai jo „„Margi- 
tas“ ! ir kiti panašūs kūriniai. 

Šiose eilėse ir atsirado atitinkamas metras — jam- 
bas?. Dėl to ta poezija ir dabar vadinama jambine, 
nes tą metrą poetai naudodavo pašiepdami vienas kitą 
(iambizon). Taip senieji poetai vieni pasidarė heroji- 
nės, o kilti — jambinės poezijos kūrėjais. 

Homeras buvo žymiausias kilniosios poezijos kūrė- 
jas: jis vienintelis sukūrė gražių epinių veikalų, pri- 
taikydamas jiems draminę formą, taip pat jis pirmasis 
išryškino pagrindinius komedijos bruožus, sudramatin- 
damas ne pašaipą, o juoką. Iš tikrųjų jo „Margitas" 
panašus į dramą, ir jo santykis su komedijomis toks 
pat, koks „Iliados“ ir „Odisėjos“ — su tragedijomis. 

Taigi, kai pasirodė šalia viena kitos tragedija ir 
komedija, poetai, pasirinkdami pagal savo prigimties 
polinkius vieną iš šių dviejų poezijos rūšių, iš jambų 
kūrėjų virto komedijų kūrėjais, o kiti iš epikų — poe- 
tais tragikais, mat šitos poezijos formos buvo reikšmin- 
gesnės ir labiau vertinamos už senesniąsias. 

Tyrinėti, ar tragedija dabar yra reikiamai išsivys- 
čiusi, ar ne, taip pat įvertinti ją pačią iš esmės ir jos 
santykį su teatru yra atskiras klausimas. Tr tragedijos, 
ir komedijos užuomazga — improvizacijos: tragedijos 

pradžia susijusi su ditirambų choru, o komedija — su 
atlikėjais falinių dainų, kurios dar ir šiandien daugelyje 
miestų yra išlikusios ir dainuojamos. Tad tragedija 
plėtojosi iš lėto, pamažu atskleisdama esmines savo 
ypatybes, kol pagaliau po daugelio pasikeitimų liovėsi 
plėtotis, pasiekusi pačios prigimties jai skirtas ribas. 
Eschilas 3 pirmasis padidino aktorių skaičių nuo vie- 
no iki dviejų; be to, jis sumažino choro vaidmenį ir 
svarbiausią reikšmę suteikė dialogui. Trečiąjį aktorių 
ir scenos dekoracijas įvedė Sofoklis. Pasikeitė trage- 
dijos apimtis: ji atsisakė trumpų fabulų ir pašaipios 
kalbos, susijusios su satyrine jos kilme; taip ji vėliau 
įgijo kilnų pobūdį. Dėl metro — [trochėjinį] tetrametrą 
pakeitė jambinis trimetras. Iš pradžių buvo naudojamas 
trochėjinis tetrametras, nes ši poezija buvo satyrinė ir 
todėl artimesnė šokiui; bet kai į tragediją buvo itrauk- 
ti dialogai, pati kalbos prigimtis susirado sau tinka- 
miausią metrą: juk iš visų metrų jambinis trimetras 
yra artimiausias šnekamajai kalbai. Tai matyti iš to, 
kad per savo kasdienius pokalbius mes pasakome daug 
jambinių trimetrų, o hegzametrų — retai ir tik tada, 
kai nutolstame nuo intonacijos, būdingos šnekamajai 
kalbai. 
Dar reikėtų čia paminėti epeisodijus* ir jų skaičių 
bei kitus pagražinimus, kurie, kaip sakoma, [būdingi 
tragedijai]. Tačiau prie jų mes nesustosime, nes reikė- 
tų ilgo darbo kiekvienam smulkiai aptarti. 


V 


Komedija, kaip sakėme, yra morališkai blogesnių 
žmonių imitacija, tačiau ne viso jų blogumo, o apsiri- 
bojanti juokingumu, nes juokingumas yra bjaurumo 
dalis. Iš tikrųjų juokingumas — tai tam tikras trūku- 
mas ir toks bjaurumas, kuris neteikia skausmo ir yra 
nekenksmingas. Kaip tik taip bjauriai išdarkyta, pa- 
vyzdžiui, komiška kaukė, tačiau joje nėra nieko skaus-. 
mingo, 


Apskritai tragedijos pakitimai ir tie žmonės, kuriė 
ją pakeitė, mums žinomi, tačiau nežinia, kokia buvo 
komedija iš pradžių, nes į ją tada nebuvo atkreiptas 
rimtas dėmesys: juk ir archontas tik vėliau išvedė į 
sceną komikų chorą, o prieš tai jis buvo sudaromas 
iš mėgėjų. Tik nuo to meto, kai komedija įgijo būdin- 
gąsias menines formas, yra minimi jos kūrėjai. Tačiau 
nežinoma, kas sumanė kaukes arba prologą, arba kas 
nustatė aktorių skaičių ir panašiai. Mintis kurti kome- 
dijų fabulas priklauso Epicharmui ir Formidui !. Taigi 
pirmiausia ji kilo Sicilijoje, o iš Atėnų komikų pir- 
masis buvo Kratetas Ž, kuris, atsisakęs jambinės eilėda- 
ros, ėmė plėtoti dialogus ir bendro pobūdžio fabulas. 

Epas ir tragedija yra panašūs tik tuo, kad jie abu 
parašyti metrine forma ir imituoja kilnius žmones. Ta- 
čiau epas skiriasi nuo tragedijos, nes jis parašytas 
vienos rūšies metru ir turi pasakojimo formą. Be to, 
epas ir tragedija skiriasi ir veiksmo ilgumu: tragedija 
stengiasi, kiek tai įmanoma, kad jos veiksmas įvyktų 
per vieną dieną arba bent nežymiai peržengtų šią ribą, 
tuo tarpu epo laikas yra neribotas. Taigi tuo epas taip 
pat skiriasi nuo tragedijos. Tačiau iš pat pradžių poe- 
tai neskyrė jų ir tragedijas kūrė taip, kaip ir epines 
poemas. L 

Tragedijos ir epo kai kurios dalys yra panašios, o 
kai kurios būdingos tik tragedijai. Todėl tas, kuris 
moka nustatyti, ar tragedija yra gera, ar bloga, suge- 
ba įvertinti ir epinius kūrinius, nes viskas, kas būdin- 
ga epui,.būdinga ir tragedijai, tačiau kas būdinga pas- 
tarajai, ne viskas įeina į epą. 


VI 


Apie imitaciją hegzametru ! ir apie komediją kalbė- 
sime vėliau, o apie tragediją pakalbėkime dabar, nes 
jos esmės aptarimas savaime išplaukia iš to, ką jau 
esame sakę. Taigi tragedija yra toks meno kūrinys, 
kuris imituoja užbaigtą ir svarbų tam tikros apimties 
veiksmą, aprašytą dailia kalba, skirtinga kiekvienoje 

kūrinio dalyje; tai kūrinys, kurį veikėjai vaidina, O 
ne pasakoja ir kuris, sužadindamas gailestį ir baimę, 
apvalo šiuos jausmus *. Dailia aš vadinu kalbą, turin- 
čią ir ritmą, ir harmoniją, ir melodiją, o jos skirtingu- 
mas atskirose kūrinio dalyse, mano manymu, pasireiškia 
tuo, kad vienos tragedijos dalys yra tik deklamuoja- 
mos, o kitos — giedamos. 

Kadangi čia imituojama vaidinant veikėjams, tai 
pirmiausia būtina ir scenos dekoracijas laikyti tam tik- 
ra tragedijos dalimi, paskui giesmę bei kalbą, nes tra- 
gedijoje imituojama visomis šiomis priemonėmis. Kalba 
vadinu tik eiliuotą tekstą, o giesmė [ir be paaiškinimo] 
turi visiškai aiškią prasmę. 

Kadangi tragedija imituoja tam tikrą veiksmą, o 
tą veiksmą kuria tam tikri veikėjai, kurie neišvengia- 

14502 mai turi vienokį ar kitokį charakterį ir nevienodai 
mąsto (mat šiais požiūriais vertiname žmonių veiks- 
mus), tai iš to išplaukia dvi veiksmų priežastys: mąsty- 
mas ir charakteris, dėl kurių veikėjams sekasi arba 
nesiseka, 

Paties veiksmo imitacija yra fabula: ja aš vadinu 
įvykių jungtį; charakteriais — visa tai, dėl ko vei- 
kiančius asmenis laikome vienokiais ar kitokiais; pa- 
galiau mąstymu laikau visas tas [logines priemones], 
kuriomis veikėjai įrodo kokią nors tiesą arba išsako 
savo nuomonę. 

Taigi kiekvienoje tragedijoje turi būti šešios su- 
dedamosios dalys, ir nuo jų priklauso jos kokybė. Tos 
dalys — fabula, charakteriai, mąstymas, scenos reik- 
menys, kalba ir muzikinė kompozicija. Iš jų imitacijos 
priemonėms priskiriamos dvi dalys, imitacijos būdui — 
viena ir imitacijos objektui — trys. Išskyrus šias, ki- 
tų dalių nėra. Tomis sudedamosiomis dalimis, galima 
sakyti, yra pasinaudoję ne vienas kitas, o visi poetai, 
nes visos tragedijos turi tiek scenos reikmenis, tiek 
charakterius, fabulą, kalbą, giesmę bei mąstymą. 

Svarbiausia iš šių dalių — įvykių jungtis, nes tra- 
gedija yra ne žmonių, o jų veiklos ir gyvenimo, laimės 

284 ir nelaimės imitacija. Laimė ir nelaimė yra susijusios 


su veikla, ir gyvenimo tikslas yra tam tikras veiklos 
būdas, o ne tam tikra kokybė: savo charakteriais žmo- 
nės yra vienokie ar kitokie, tačiau tik dėl savo veiksmų 
jie yra laimingi ar nelaimingi. Todėl ir tragedijos vei- 
kėjai ne tam veikia, kad imituotų tam tikrus charak- 
terius, o atvirkščiai — charakteriai pasitelkiami tam, 
kad atskleistų veiksmus. Taigi veiksmai, tai yra fabu- 
la, pasidaro tragedijos tikslas, o tikslas — visų svar- 
biausias dalykas. Be to, be veiksmo negali būti tra- 
gedijos, o be individualių charakterių — gali. Ir tik- 
rai daugumos naujųjų poetų tragedijos yra be indivi- 
dualių charakterių; ir apskritai šitai pastebima daugelio 
poetų, taip pat dailininkų kūryboje, pavyzdžiui, Zeuksi- 
do? ir Polignoto: Polignotas yra geras individualių 
charakterių tapytojas, o Zeuksido tapyboje jų visai 
nėra. a TU 

Toliau, jeigu koks nors poetas šalia viena kitos su- 
dėtų charakteringas kalbas, sudarytas iš puikių žodžių 
ir minčių, vis dėlto jis dar neivykdytų to svarbiausio 
uždavinio, kuris keliamas tragedijai, bet daug grei- 
čiau tas uždavinys bus pasiektas tragedijoje, kurioje 
bus panaudota mažiau minėtųjų priemonių, tačiau ku- 
ri turės fabula, tai yra įvykių jungti. Prie šių įrodymų 
pridurkime dar tai, kad tragedijoje svarbiausias ma- 
lonumo šaltinis žiūrovo dvasiai yra fabulos dalys — 
peripetijos* ir atpažinimai. Dar vienas įrodymas yra 
tas, kad pradedantieji poetai pirmiau patenkina meni- 
nius kalbos ir charakterių negu įvykių derinimo reika- 
lavimus. Tai pasakytina beveik apie visų senųjų poetų 
kūrybą. 

Taigi fabula yra tragedijos pagrindas ir tartum sie- 
la; charakteriai lieka antroje vietoje. Šiuo atžvilgiu 
ji kiek panaši į tapybą: jei kas pritepliotų gražiausių 
spalvų be jokios tvarkos, mažiau suteiktų malonumo 
žiūrovams negu menininkas, apmetęs paveikslo eskizą. 
Taigi ir tragedija yra tam tikro veiksmo imitacija ir 
visų pirma veiksmo priemonėmis imituoja veikiančius 
žmones, 

Trečioje vietoje yra mąstymas. Juo aš laikau suge- 
bėjimą kalbėti iš esmės ir atsižvelgiant į situaciją. Iš- 
kalboje visa tai pasiekiama politika ir retorika?; tas 
pat ir poetinėje kūryboje: senųjų poetų veikėjai kalba 
kaip politikai, o dabartinių — kaip oratoriai. 

Charakteris yra tai, kas rodo tam tikrą ketinimą, 
todėl nepiešia charakterių tos kalbos, iš kurių neaišku, 
ko kuris nors veikėjas siekia arba ko vengia. Nėra 
charakterių tragedijų dialoguose, mat ten nėra nieko, 
ko kalbantysis asmuo siekia arba vengia “. Priešingai, 
mąstymas pasireikš ir ten, kur tik įrodinėjama, kad tas 
dalykas yra arba jo nėra, arba kur išsakoma kokia 
nors bendra idėja. 

Ketvirtoji tragedijos sudedamoji dalis — kalba. Kal- 
ba aš vadinu, kaip anksčiau buvo sakyta, sugebėjimą 
mintį išreikšti žodžiais. Jos pagrindinės ypatybės tos 
pačios ir eiliuotuose kūriniuose, ir prozoje. 

Iš kitų sudedamųjų dalių svarbiausia giesmė, kuri 
yra tarsi papuošalas; scenos dekoracija, tiesa, irgi vei- 
kia žiūrovų dvasią, tačiau tai tolimas menui dalykas 
ir nebūdingas poezijai; iš tikrųjų tragedijos poveikis 
išlieka ir be spektaklio bei aktorių; be to, spektaklio 
scenoje surengimas — daugiau dekoratoriaus, 0 ne 
poetų menas. 


VII 


Aptarę šias sudedamąsias dalis, pakalbėkime dabar 
apie tai, kokia turi būti įvykių jungtis, nes ji yra 
pirmas ir svarbiausias dalykas tragedijoje. Susitarėme, 
kad tragedija — tai užbaigto ir viso veiksmo, turinčio 
tam tikrą apimtį, imitacija: mat gali būti dalykas vi- 
sas, bet neturėti apimties. Visas yra tas, kas turi pra- 
džią, vidurį ir galą. Pradžia yra toji dalis, kuri iš es- 
mės nebūtinu ryšiu susijusi su kuo nors pirmesniu, ta- 
čiau po jos būtinai eina arba išsivysto kita dalis. Galas, 
priešingai — tai toji dalis, kuri paprastai būtinai eina 
po kitos dalies arba dažniausiai iš jos išsivysto, tuo 


tarpu po jos jokios kitos dalies nebūna. Pagaliau vi- 
durys yra toji dalis, kuri ir pati eina po kitos dalies, 
ir kita dalis po jos eina. Kaip tik dėl to gerai parašytos 
fabulos neturi nei prasidėti kaip pakliuvo, nei baigtis 
kur pakliuvo, o turi laikytis ką tik minėtų principų. 

Toliau, gražaus reiškinio — ar tai būtų gyva būtybė, 
ar koks daiktas, susidedantis iš tam tikrų dalių — at- 
skiros dalys turi būti ne tik tinkamu būdu sutvarkytos, 
bet dar ir turėti neatsitiktinį dydį, nes grožis — tai 
dydis ir tvarka. Todėl negali būti graži nei visiškai 
maža būtybė, nes jos, pasiekusios beveik nepagaunamą 
akimis ribą, mes nematome, nei nepaprastai didelė, nes 
tokiu atveju mūsų regėjimas neaprėptų jos visos, ir 
tada žiūrovų akyse ji nebebūtų viena ir vientisa; pavyz- 
džiui, įsivaizduokime dešimties tūkstančių stadijų ilgu- 
mo gyvį. Taigi kaip daiktai ir gyvos būtybės, kad jos 
būtų laikomos gražiomis, turi turėti tam tikrą dydį, 
tačiau tokį, kad jį lengvai aprėptume savo žvilgsniu, 
taip ir fabuloms reikalingas tam tikras dydis, ir būtent 
toks, kad jis būtų lengvai įsimenamas. 

Kalbant apie fabulos apimtį, reikia pasakyti, kad 
ribos, kurios nustatomos atsižvelgiant į dramų varžy- 
bas ! ir į [žiūrovų] sugebėjimą suvokti, vis dėlto nėra 
meno dalykas. Iš tikrųjų, jei reikėtų pastatyti šimtą 
tragedijų, tai laikas joms būtų matuojamas vandens 
laikrodžiu, kaip kartais daroma kitomis aplinkybėmis. 
Apimtis nustatoma atsižvelgiant į pačią dalyko esmę: 
didesnė fabula, jei tik žiūrovui įmanoma apžvelgti 
jos visumą, visuomet yra gražesnė, nes jai grožį teikia 
ir didesnė jos apimtis. Sudarydami bendrą taisyklę, ga- 
lime pasakyti, kad pakanka tokios fabulos apimties, ku- 
rios ribose nenutrūkstamai keičiantis įvykiams pagal ti- 
kimybę ar būtinybę laimė gali virsti nelaime arba ne- 
laimė — laime. 


VIII 


Fabula dar nėra vieninga, kaip kai kurie mano, 
jeigu ji susijusi su vienu asmeniu: mat to paties žmo- 

gaus gyvenime būna daugybė įvykių, kurių dalis ne- 
sudaro jokios vienovės. Lygiai taip pat būna daug to 
paties asmens veiksmų, iš kurių visai nesusidaro vie- 
ningas veiksmas. Todėl, atrodo, klysta visi tie poetai, 
kurie yra sukūrę „Herakleidą“, „Teseidą"“ ir panašius 
kūrinius, nes jie mano, kad jeigu buvo tik vienas he- 
rojus — Heraklis, tai ir fabula būtinai turi būti viena. 

Priešingai, Homeras, išsiskiriantis iš jų ir kitais 
atžvilgiais, ir į šitą dalyką, atrodo, turėjo teisingą 
požiūrį — gal dėl to, kad gerai išmanė meną, o gal dėl 
to, kad iš prigimties buvo talentingas. Todėl, kurda- 
mas „Odisėją“, jis nepanaudojo visų Odisėjo gyveni- 
mo įvykių, pavyzdžiui, to, kad jis buvo sužeistas Par- 
nase, arba to, kad apsimetė pamišęs !, graikams susi- 
rinkus išplaukti; nė vienas iš šių įvykių nei pagal 
būtinybę, nei pagal tikimybę neturėjo įvykti, įvykus 
kitam. Tad jis savo „Odisėjoje“, panašiai kaip ir „Ilia- 
doje“, sukūrė vieną vieningą veiksmą ta prasme, kaip 
mes jį čia aptarėme, 

Todėl, kaip ir kituose imitaciniuose menuose, kur 
vieningumą lemia viena tema, reikia, kad ir fabula 
sudarytų vieningą veiksmą, ir, be to, užbaigtą, nes ji 
yra vieno veiksmo imitacija. Fabulų dalys tarp savęs 
turi būti taip susijusios, kad, sukeitus jas ar pašalinus 
kurią nors iš jų, suirtų visas kūrinys. Tai, ką esant ar 
nesant nepastebime, nėra visumos dalis. 


IX 


Taigi iš to, kas pasakyta, aišku, kad tikrasis poeto 
uždavinys — papasakoti ne apie tai, kas įvyko iš tik- 
1451b rųjų, bet apie tai, kas galėtų įvykti ir kas yra galima 
pagal tikimybę ar būtinybę. Istorikas ir poetas skiriasi 

ne tuo, kad vienas iš jų rašo eilėmis, o kitas proza.“ 

Juk jei Herodoto! veikalus kas nors išdėstytų eilė- 
mis, jie vis tiek būtų istoriniai veikalai, nesvarbu, ar 
eiliuoti, ar neeiliuoti Ž. Skirtumas tas, kad pirmasis pa- 

įvykius, kurie galėtų būti. Todėl poezija yra filosofiš- 
kesnė ir kilnesnė už istoriją, nes ji labiau atskleidžia 
bendruosius dėsningumus, o istorija — pavienius įvy- 
kius. Bendrybė žymi tai, ką vienokio ar kitokio charak- 
terio žmogui reikia kalbėti ar veikti pagal tikimybę ar 
būtinybę; to kaip tik siekia poezija, suteikdama [kiek- 
vienam veikėjui išgalvotą] vardą. Atskirybė savo ruož- 
tu yra tai, ką padarė Alkibiadas 3 arba kas jam atsitiko. 

Bendrybės siekimas komedijoje mums jau akivaiz- 
dus. [ĮKomedijų rašytojai] kuria fabulą tikimybės pag- 
rindu ir duoda [savo veikėjams] atsitiktinius vardus, 
nepritaikydami jų individualiems žmonėms, kaip daro 
jambų poetai. 

Tragedijoje, priešingai, yra minimi tikrai buvusių 
žmonių vardai. Priežastis ta, kad tikime tuo, kas gali- 
ma. Tikrai niekaip netikime galimumu to, kas nėra 
įvykę; priešingai, aišku, kad tai, kas įvyko, yra ga- 
lima: nebūtų įvykę, jei nebūtų buvę galima. 

Vis dėlto ir kai kuriose tragedijose tik vienas ar 
du veikėjų vardai mums žinomi iš istorijos, o kiti pra- 
manyti; kai kuriose nėra nė vieno mums žinomo var- 
do, pavyzdžiui, Agatono * tragedijoje „Antėjas“: šioje 
pjesėje įvykiai, kaip ir vardai, pramanyti, tačiau dėl 
to ji teikia [mums] nė kiek ne mažesnį malonumą. 

Tad galime daryti išvadą; kad nėra reikalo stengtis 
visokiais būdais laikytis tradicinių fabulų, kurių pagrin- 
du kuriamos mūsų tragedijos. Toksai siekimas netgi 
juokingas, nes tos istorijos žinomos tik nedaugeliui 
žmonių, o malonumą teikia visiems. 

Taigi aišku, kad poetas turi būti daugiau fabulos 
negu metro kūrėjas, nes jis yra poetas dėl imitacijos, 
o imituoja veiksmus. Ir jeigu tektų atvaizduoti įvy- 
kius, kurie tikrai buvo, jis liktų nė kiek ne mažesnis 
poetas, nes niekas neprieštarauja, kad kai kurie tikri 
įvykiai savo pobūdžiu gali būti įtikimi ir galimi; kaip 
tik dėl to, kad juos pasirenka, jis jau yra tų įvykių 
kūrėjas. 

Iš paprastų fabulų, tai yra veiksmų, epizodinės — 
blogiausios. Epizodine vadinu tokią fabulą, kai epizodai 

eina vienas po kito, nesusieti nei tikimybės, nei būti- 
nybės. Tokios fabulos kuriamos menkų poetų, nes jiems 
stinga talento, o gerų poetų fabulos kuriamos atsižvel- 
giant į veikėjus, kurie varžydamiesi nebepaiso turinio 
ir ištęsia savo fabulą, o dėl to paskui dažnai būna 
priversti iškreipti natūralią įvykių eigą. 

Tragedija — ne vien užbaigto veiksmo imitacija, 
bet ir tokio, kuris sukelia baimę bei gailestį, o šios 
aistros sukyla ypač tada, kai įvykiai vyksta netikėtai, 
rutuliodamiesi vienas iš kito. Iš tikrųjų netikėti įvy- 
kiai kur kas nuostabesni už tuos, kurie įvyksta dėl 
gryno atsitiktinumo ir lemties, o iš likimo siųstų įvy- 
kių daug nuostabesni atrodo įvykę tarsi tyčia; kaip 
pavyzdį galima paminėti tą atvejį, kai Mitijo statula 
Arge užmušė Mitijo žudiką, užkritusi ant jo tuo metu, 
kai šis ją apžiūrinėjo. Panašūs įvykiai atrodo neatsitik- 
tiniai. Taigi išeina, kad taip sutvarkytos fabulos yra 
gražesnės. 


X 


Vienos fabulos yra paprastos, kitos sudėtinės, nes 
ir veiksmai, kurie imituoja fabulas, yra kaip tik tokie. 
Paprastu aš vadinu tokį nenutrūkstamą ir vieningą 
veiksmą mūsų minėta prasme, kai pasikeitimas įvyksta 
be peripetijos ir atpažinimo. Sudėtinis veiksmas yra 
toks, kai pasikeitimas įvyksta su atpažinimu arba su 
peripetija, arba ir su abiem drauge. Bet šie abu ele- 
mentai turi išplaukti iš pačios fabulos sandaros ir iš- 
sirutulioti iš ankstesnių įvykių kaip būtini arba tikėti- 
ni, nes didelis skirtumas, ar jie įvyksta dėl ko nors, 
ar po ko nors. 


XI 
Peripetija yra veiksmo pasikeitimas visai priešinga 


kryptimi ir, kaip mes sakome, pagal tikimybę ar bū- 
tinybę. Pavyzdžiui, „Edipe“ ' atvyksta pasiuntinys, ti- 


kėdamasis nudžiuginti Edipą ir išvaduoti jį nuo baimės, 
kilusios dėl motinos, bet, pasisakęs kas jis, sulaukia 
visai priešingų rezultatų. Tas pat ir „Linkėjuje“: čia 
Linkėjas yra vedamas nužudyti, o Danajas seka iš pas- 
kos jo žudyti, bet, įvykiams klostantis, Danajas žūsta, 
o anas lieka gyvas ir sveikas *, 

Atpažinimas, kaip rodo pavadinimas, yra nežinios 
pasikeitimas žinojimu, skatinąs draugystę arba neapy- 
kantą asmenų, kuriems lemta laimė ar nelaimė. Gra- 
žiausias atpažinimas yra toks, kuris lydimas ir peripe- 
tijos. Toks atpažinimas, pavyzdžiui, yra „Edipe“". 

Yra ir kitokių atpažinimų, nes, kaip jau minėta, 
jie galimi ir negyvų, ir apskritai visų daiktų atžvilgiu, 
ir pats sužinojimas, ar padarė, ar nepadarė kas nors 
ką nors, taip pat yra atpažinimas. Tačiau svarbiausias 
fabulai, t. y. svarbiausias veiksmui, yra anksčiau mi- 
nėtasis [atpažinimas]. Iš tikrųjų toks atpažinimas, ly- 
dimas peripetijos, sukels arba gailestį, arba baimę; kaip 


tik tokių veiksmų, sukeliančių šias aistras, imitacija. 


yra tragedija. Be to, nuo tokių veiksmų priklausys ne- 
laimė ir laimė. į 

Kadangi atpažinimas reiškia, kad atpažįstami daž- 
niausiai tam tikri asmenys, tai [gali būti tokių atpaži- 
nimo atvejų], kai tik vienas veikėjas atpažįsta kitą, O 
apie antrą žinoma, kas jis toks. Kartais abiem tenka 
atpažinti vienas kitą, pavyzdžiui, Ifigeniją Orestas atpa- 
žino iš pasiųsto laiško, o Orestui Ifigenijos akivaizdoje 
reikėjo kito atpažinimo būdo. 

Taigi tuo požiūriu yra dvi fabulos dalys: peripetija 
ir atpažinimas. Trečiąją dalį sudaro patetinis įvykis. 
Apie peripetiją ir atpažinimą jau kalbėta, o patetinis 
įvykis — tai veiksmas, lydimas mirties ir kančių, pa- 
vyzdžiui, žudymai žiūrovų akivaizdoje, didžiulės kan- 
čios, sužeidimai ir kiti panašūs įvykiai. 


XII 


Apie tas tragedijos dalis, kuriomis reikia naudotis 
kaip pagrindinėmis sudedamosiomis dalimis, mes kalbė- 

jome anksčiau. Kiekybės požiūriu tragediją sudaro šios 
dalys: prologas, epeisodijas, egzodas, choro giesmė, 
pastaroji dalis dar skirstoma į parodą ir stasimą. Šios 
dalys yra bendros visoms dramoms, o aktorių giesmės 
ir raudos — komai — būdingos tik tragedijai. 

Prologas — visa tragedijos dalis prieš choro įėjimą; 
epeisodijas — visa tragedijos dalis tarp choro giesmių; 
egzodas — visa tragedijos dalis, po kurios nebūna cho- 
ro giesmės. Iš choro giesmių parodas — pirmoji visa 
choro partija, o stasimas yra choro giesmė, neturinti 
nei anapestinių, nei trochėjinių eilučių |; komas — rau- 
dų giesmė, kurią kartu atlieka ir choras, ir aktoriai. 

Taigi apie tas tragedijos dalis, kuriomis reikia nau- 
dotis kaip pagrindinėmis sudedamosiomis dalimis, mes 
kalbėjome anksčiau, o dabar [nurodėme] tas, į kurias 
tragedija dalijasi kiekybiškai. 


XIII 


Apie tai, ko reikia siekti ir ko vengti poetams, ku- 
riantiems fabulas, kokiu būdu paveikti [žiūrovus], rei- 
kėtų pakalbėti dabar, remiantis tuo, ką jau esame iš- 
siaiškinę. 

Kadangi gražiausios tragedijos kompozicija turi būti 
ne paprasta, o sudėtinė!, be to, reikia, kad tragedija 
imituotų įvykius, keliančius baimę ir gailestį, nes tik 
toks šios imitacijos uždavinys, tai jau iš karto aišku, 
kad kilnieji žmonės neturi pasirodyti žiūrovams iš lai- 
mingų tampantys nelaimingais, nes toks reginys nekelia 

1453a nei baimės, nei gailesčio, bet sužadina tiesiog pasibjau-. 
rėjimą. Ir niekingi žmonės negali pasirodyti iš nelai- 
mingų virstantys laimingais — mat šis atvejis visiškai 
svetimas tragedijai, nes nepatenkina jokio reikalavi- 
mo: jis nekelia nei užuojautos žmonėms, nei gailesčio, 
nei baimės. Be to, labai blogas žmogus iš laimingo 
neturi virsti nelaimingu, nes taip susiklosčiusios aplin- 
kybės sužadintų tam žmogui užuojautą, bet nekeltų 
292 nei gailesčio, nei baimės. Pirmojo jausmo [gailesčio] 


priežastis — žmogus, kenčiantis nepelnytai, antrojo 
[baimės] — toks žmogus kaip mes, o paskutiniuoju 
atveju įvykiai nesukels mums nei gailesčio, nei bai- 
mės, 

Taigi lieka tik vidurinis [atvejis], žmogus, labai neiš- 
siskiriantis iš kitų nei dorumu, nei teisingumu ir pakliū- 
vantis į nelaimę ne dėl savo blogumo ar niekingumo, 
bet dėl kokios nors klaidos, nors kitados tai buvo di- 
džiai gerbiamas ir laimingas žmogus, toks kaip, pavyz- 
džiui, Edipas, Tiestas ir kiti garsūs tokių pat šeimų 
vyrai, Reikia, kad gerai sukurta fabula verčiau turėtų 
vieną atomazgą, o ne dvigubą, kaip nori kai kurie; 
ir kad likimas keistųsi ne iš nelaimės į laimę, o at- 
virkščiai — iš laimės į nelaimę, ir tasai pasikeitimas 
įvyktų ne dėl niekingo poelgio, bet dėl didelės herojaus 
klaidos; mat jis arba toks, kokį mes apibūdinome, ar- 
ba kiek geresnis, bet ne blogesnis. Visa tai akivaiz- 
džiai patvirtina [literatūros istorija]: iš pradžių poetai 
fabulų nesirinkdavo ir imdavo tokias, kokios pasitaiky- 
davo, o dabar gražiausios tragedijos yra sukurtos re- 
miantis medžiaga, imta iš nedaugelio šeimų, pavyzdžiui, 
Alkmeono, Edipo, Oresto, Meleagro, Tiesto, Telefo ir 
kitų panašių asmenų, kurie baisias nelaimes arba patys 
iškentėjo, arba kitiems suteikė. 

Taigi meno taisyklių požiūriu geriausia tokia tra- 
gedijos kompozicija. Todėl klysta tie, kurie kritikuoja 
Euripidą priekaištaudami jam, kam jis būtent taip ku- 
ria savo tragedijas, tai yra daugeliui savo tragedijų 
suteikia nelaimingą atomazgą. Tačiau tai, kaip buvo 
sakyta, yra teisinga. Štai labai svarbus įrodymas: sce- 
noje ir varžybose tokios tragedijos, jei jos gerai suvai- 
dinamos, būna labai tragiškos, ir Euripidas 2. nors ki- 
tais atžvilgiais jo kūrinių sandara nėra girtina, vis dėlto 
pasirodo esąs didžiausias tragikas iš poetų. 

Antroje vietoje yra tragedija, keliama kai kurių 
kritikų pirmon vieton, kuri, kaip, pavyzdžiui, „Odisė- 
ja", turi dvigubą įvykių išdėstymą ir skirtingą atomaz- 
gą: vienokią geriesiems, kitokią blogiesiems [herojams]. 
Tačiau pirmoji vieta jai tenka, atrodo, tik dėl publikos 

jausmų silpnybės, nes poetai prisitaiko prie žiūrovų ir 
kuria pagal jų pageidavimus. Bet malonumas nėra bū- 
dingas tragedijai, jis priklauso greičiau komedijai. Iš 
tikrųjų tokioje dramoje veikėjai, kurie, pasak mito, 
yra didžiausi priešai, kaip, pavyzdžiui, Orestas ir Egis- 
tas, galų gale tampa draugais ir nė vienas nežūsta nuo 
kito rankos. 


XIV 


14535 Baimė ir gailestis gali būti sukeliami sceninėmis 
priemonėmis, taip pat pačiu įvykių išdėstymu; pasta- 
rasis dalykas yra geresnio poeto požymis. Tikrai fabula 
turi būti sukurta taip, kad žmogus ir nematydamas 
įvykių scenoje, o tik girdėdamas pasakojant apie juos 
pajustų šiurpulį ir gailestį. Kaip tik tokius jausmus 
išgyvena kiekvienas, kuris pasiklauso pasakojimo apie 
Edipą. O sukelti šitokį poveikį tik sceninėmis priemo- 
nėmis ne taip meniška, ir tai priklauso tik nuo chore- 
gijos !. 

Tačiau tie, kurie sceninėmis priemonėmis sukelia 
ne baimę, bet tik nuostabą, neturi nieko bendra su tra- 
gedija, nes tragedijoje reikia ieškoti ne bet kokio malo- 
numo, 0 tik jai būdingo. Kadangi poetas imitacija turi 
suteikti malonumą, kylantį iš gailesčio ir baimės, tai 
aišku, kad tik su pačiais įvykiais reikia sieti šiuos jaus- 
mus. Dabar ir pasvarstykime, kokie yra tie įvykiai, 
kurie gali sukelti baimę ir kurie — gailestį. 

Būtina, kad tokie įvykiai vyktų arba tarp draugų, 
arba tarp priešų, arba tarp žmonių, abejingų vienas 
kitam,— nei draugų, nei priešų. Jeigu priešas [priver- 
čia kentėti] savo priešą, tai jis neįstengia sukelti gailes- 
čio nei atlikdamas tokį veiksmą, nei ruošdamasis jį at- 
likti, susidaro tik pats skausmo įspūdis. Taip pat yra 
ir tada, kai veikėjai nėra nei draugai, nei priešai. Bet 
kai kančios įsigali tarp draugų, pavyzdžiui, kai brolis 
žudo brolį, o sūnus — tėvą, kai motina žudo sūnų, o 
sūnus žudo ar ketina žudyti motiną, ar daro kitą kokį 

294 panašų nusikaltimą, — štai ko reikia ieškoti [poetui]. 


Tačiau negalima visai suardyti ir tradicinių fabulų, 
pavyzdžiui, kaip Klitemnestra? žuvo nuo Oresto ran- 
kos ir Erifilė nuo Alkmeono. Tačiau savo ruožtu poe- 
tas turi būti išradingas ir tradicinę medžiagą sumaniai 
panaudoti. Kaip mes čia suprantame posakį „sumaniai 
panaudoti“, paaiškinsime plačiau. Veiksmas gali vysty- 
tis taip, kaip senųjų poetų kūryboje, kai veikėjai žino 
ir supranta, ką daro; taip dar Euripidas pavaizdavo Me- 
dėją, parodydamas ją žudančią savo vaikus. Antra ver- 
tus, taip pat gali atsitikti, kad veikėjai padaro baisų 
nusikaltimą nežinodami ir tik vėliau sužino savo gi- 
minystės ryšį [su auka|, pavyzdžiui, Sofoklio Edipas. 
Beje, šis nusikaltimas įvyksta ne dramoje, o pačioje 
tragedijoje [taip atsitinka], pavyzdžiui, Astidamanto 3 
Alkmeonui arba Telegonui * „Sužeistajame Odisėjuje“. 
Be minėtų, dar gali būti trečias atvejis, kai veikėjas 
nežinodamas ketina padaryti kokį nors nepataisomą 
[nusikaltimą], bet, prieš įvykdydamas jį, atpažista [savo 
auką]. Išskyrus šiuos, kitų atsitikimų nėra, nes neiš- 
vengiamai reikia padaryti arba nepadaryti ir arba ži- 
nant, arba nežinant. Blogiausias yra tas atvejis, kai 
veikėjas žino, ruošiasi įvykdyti ir nepadaro: toks veiks- 
mas kelia tik pasibjaurėjimą, ir jame nėra nieko tragiš- 
ko, nes nėra kančios. Kaip tik todėl nė vienas [poetas] 
nepateikia tokių situacijų arba bent nedaugelis ir retais 
atvejais, pavyzdžiui, toks yra Hemono [ketinimas už- 
mušti] Kreontą „Antigonėje“*. Antras atvejis, kai [nu- 
sikaltimas] įvykdomas. Dar geriau [nusikaltimą] įvykdyti 
nežinant ir įvykdžius sužinoti: tada ir bjaurumo nėra, 
ir atpažinimas padaro staigmeną. Tačiau geriausias at- 
vejis yra paskutinis; čia turiu galvoje, pavyzdžiui, kaip 
„Kresfonte“ * Meropė ruošiasį nužudyti savo sūnų, ta- 
čiau jo nenužudo, o atpažįsta; panašiai yra ir „Ifigeni- 
joje", kur sesuo atpažįsta savo brolį, ir „Helėje“ *, kur 
sūnus atpažino savo motiną, ruošdamasis ją atiduoti 
[mirčiaij. 

Štai kodėl, kaip neseniai buvo minėta, [gražiausios] 
tragedijos sukasi apie nedaugelį šeimų: ieškodami tokių 
situacijų, veikiau dėl laimingo atsitiktinumo, o nę dėl 

savojo talento poetai jas surado [tradiciniuose] mituo- 
se; jie buvo priversti susidurti su [istorijomis] tokių 
šeimų, kuriose įvyko panašių nelaimių. 

Taigi tiek apie įvykių jungtį ir apie tai, kokios turi 
būti fabulos. 


XV 


Svarstydami charakterius, mes turime atsižvelgti į 
keturias jų ypatybes. Pirmas ir svarbiausias reikalavi- 
mas — siekti taurumo. Charakterį [veikėjas] turės tada, 
kai jo žodžiai ir veiksmai, kaip jau minėta, atskleis 
tam tikrą elgseną; taigi taurus bus [charakteris], jei 
bus tauri toji [elgsena]. Charakterį turi kiekvienas 
veikėjas: ir moters charakteris gali būti taurus, ir ver- 
go, nors, tiesą sakant, moteris menkas padaras, 0 ver- 
gas visiškai niekingas. 

Antroji [charakterio ypatybė| — atitikimas. Cha- 
rakteris, pavyzdžiui, gali būti vyriškas, bet moteriai 
netinka vyriškas drąsumas ir rūstumas. 

Trečioji ypatybė — panašumas ! [į tradicinį herojų]. 
Tai kitas dalykas, negu sukurti charakterį taurų ir ati- 
tinkantį ką tik minėtus reikalavimus. 

Ketvirtoji ypatybė — nuoseklumas; net ir tokiu at- 
veju, kai imituojamas asmuo pats nenuoseklus ir tokį 
charakterį poetas norėtų sukurti, jį turi kurti nuosek- 
liai nenuoseklų. 

Nepagrįstai blogo charakterio pavyzdys yra Mene- 
lajas „„Oreste“ Ž, netikusio ir nederamo charakterio pa- 
vyzdys — [kaip moteris] raudąs Odisėjas „Skiloje“ 3 ir 
[vyriškai] kalbanti Menalipė *; nenuoseklaus charakte- 
rio pavyzdys —,Ifigenija Aulidėje“ *, nes maldaujanti 
dėl savo gyvybės Ifigenija yra visai nepanaši į tą Ifi- 
geniją, kuri pasirodo vėliau. 

Kuriant charakterius, kaip ir derinant įvykius, visa- 
da reikia atsižvelgti į būtinybę ar į tikimybę, tai yra 
kad visa tai, ką kalba ar veikia vienas ar kitas [veikė- 
jas], atrodytų būtina arba įtikinama, be to, kad vienas 


charakterio veiksmas eitų po kito pagal būtinybę arba 
pagal tikimybę. 


Taigi iš to aišku, kad ir fabulos atomazga turi kilti 1454b 


iš pačios fabulos, bet be dievų įsikišimo“, kaip „Me- 
dėjoje" ir toje „Iliados“ vietoje, kur kalbama apie iš- 
plaukimą 7. Dievai gali kištis tik į už dramos ribų vyks- 
tančius įvykius, arba anksčiau įvykusius, kurių žmogus 
negalėjo žinoti, arba tuos, kurie įvyks vėliau ir su ku- 
riais žiūrovas turi būti supažindintas iš anksto, ir kuriuos 
galima sužinoti tik dievams apreiškus: juk tik dievams 
priskiriame sugebėjimą viską regėti. 

Įvykiuose negali būti nieko nelogiško; o jeigu vis 
dėlto pasitaikytų, tai nelogiškumas turi būti bent už 
tragedijos ribų, kaip, pavyzdžiui, Sofoklio „Edipe“ Š. 

Kadangi tragedija yra geresnių negu mes žmonių 
imitacija, tai kuriant charakterius reikia sekti gerais 
portretais: o jie, siekdami perteikti [piešiamų žmonių] 
individualius bruožus, nepiešia jų panašių, tačiau vis 
dėlto piešia gražesnius. Taip turi elgtis ir poetas, kai 
jam reikia imituoti pikčiurnas, lengvabūdžius bei [kitus 
asmenis] su panašiais charakterio bruožais: nors jie iš 
tikrųjų tokie, jis privalo pavaizduoti juos tauriais 
žmonėmis. Antai rūstųjį Achilą Homeras padarė tauriu 
žmogumi ?, 

Tad į šiuos dalykus reikia atkreipti dėmesį. Be to, 
reikia atsižvelgti ir į tuos įspūdžius, kurie neišvengia- 
mai išplaukia iš paties poetinio kūrinio, nes ir čia daž- 
nai galima suklysti. Bet tie dalykai pakankamai nu- 
šviesti mano išleistuose raštuose !?, 


XVI 


Kas yra atpažinimas, buvo aptarta anksčiau !, o at- 
pažinimo rūšys [yra penkios]: pirmasis — pats nemeniš- 
kiausias, bet juo labiausiai naudojasi poetai dėl savo 
negabumo; tai atpažinimas iš išorinių ženklų. Vieni iš 
jų pačios gamtos duoti, pavyzdžiui, „ietis, kurią nešioja 
Žemės sūnūs“ 2, arba žvaigždės Karkino? „Tieste“; kiti 

ženklai įgyti. Iš jų savo ruožtu vieni yra kūne, pavyz- 
džiui, randai, kiti išoriniai, pavyzdžiui, kaklo grandinė- 
lė arba net kraitelė, iš kurios buvo atpažinta „Tyroje“ *. 
Tačiau ir šiais ženklais galima pasinaudoti arba geriau, 
arba blogiau. Pavyzdžiui, Odisėją iš jo rando vienokiu 
būdu atpažino auklė, kitokiu būdu — kiaulių piemuo 9. 
Ir vis dėlto atpažinimai, kuriais siekiama tik įrodyti 
asmens tapatybę, kaip ir visi tokie [grynai išoriniai at- 
pažinimai|, mažiau priklauso menui, ir, antra vertus, 
geresni tokie atpažinimai, kurie išplaukia iš peripetijos, 
kaip [kojų] plovimo scenoje. 

Antroje vietoje paties poeto sugalvoti ir dėl to ne- 
meniški atpažinimai. Pavyzdžiui, Orestas „Ifigenijoje“ 
pats pasistengia, kad jį atpažintų, jog jis Orestas“. Ifi- 
genija buvo atpažinta iš laiško, o Orestas pats sako 
tai, ko nori poetas, bet ne tai, ko reikalauja fabula. 
Todėl šitoks atvejis mažai kuo skiriasi nuo prieš tai 
minėtos klaidos: Orestas irgi galėjo turėti ant savęs 
kai kurių atpažinimo ženklų. Panašus yra ir „šaudyklės 
balsas" 7 Sofoklio dramoje „Terėjas“. 

Trečioji [atpažinimo rūšis] kyla iš prisiminimo, kai 
veikėjas, išvydęs tam tikrą daiktą, smarkiai susijaudi- 
na ir dėl to atpažistamas. Taip yra Dikajogeno3 „Ki- 

14552 priečiuose“: čia veikėjas pravirko išvydęs paveikslą. 
Panašiai atsitinka ir „Alkinojo pasakojime" ?: klausy- 
damasis kitaristo ir atsiminęs apdainuojamuosius įvy- 
kius, [Odisėjas] apsipila ašaromis; taip jie abu buvo 
atpažinti. š 

Ketvirtasis [atpažinimo būdas] kyla iš silogizmo; 
taip yra „Choeforose“ !“, kur silogizmas toks: „Yra at- 
vykęs jaunuolis, panašus į mane, o panašus negali būti 
niekas kitas, kaip tik Orestas; taigi jis ir yra atvykęs". 
Ir sofisto Polieido !! įsivaizduojamoji atpažinimo scena 
Ifigenijos atžvilgiu yra tokia pat: visiškai natūralu, kad 
Orestas padarė išvadą, jog, kadangi jo sesuo buvo pa- 
aukota, ir jo paties laukia toks pat likimas. Tas pat ir 
Teodekto !'? „Tidėjuje“; [Tidėjas], atvykęs ieškoti savo 
žuvusio sūnaus, pasisako pats žūstąs. Toks pat ir „Fi- 

29 neidžių“ B atpažinimas: moterys, išvydusios vietovę, da- 


ro išvadą ir dėl savo likimo; likimas joms lėmė mirtį 
šioje vietoje, nes kaip tik čia jos buvusios iškeltos į 
krantą. 

lr [paskutinis] — sudėtinis atpažinimo būdas, susijęs 
su klaidingu žiūrovų sprendimu, kaip antai [dramoje] 
„Odisėjas — apgaulingas pasiuntinys“ "*, Ten [herojus] 
sakosi atpažįstąs lanką, kurio nėra matęs, o [žiūrovai] 
daro klaidingą išvadą, kad jis tą lanką atpažinęs. 

Pats geriausias yra tas atpažinimo atvejis, kuris iš- 
plaukia iš pačių įvykių, kai [žiūrovų] nustebimą suke- 
lia įtikinami įvykiai; taip yra, pavyzdžiui, Sofoklio 
„Edipe“, taip pat Euripido „Ifigenijoje“: juk visai na- 
tūralu, kad Ifigenija nori įduotį Orestui laišką. Taigi, 
vien tokie atpažinimai apsieina be dirbtinių ženklų bei 
vėrinių. Antroje vietoje yra [atpažinimai, kylantys] si- 
logizmo pagrindu. 

Kuriant fabulas ir dailinant jų stilių, reikia kiek ga- 
lima ryškiau įsivaizduoti [visas situacijas], nes tik la- 
bai aiškiai jas regėdamas ir tarsi pats dalyvaudamas 
įvykiuose poetas galės atskirti, kas tinka, ir nieko ne- 
praleis, kas nesiderina. Kaip įrodymą galima paminėti 
priekaištą, kuris kadaise buvo daromas Karkinui, mat 
jo herojus Amfiarajas išeina į sceną iš šventyklos, bet 
žiūrovui, nematančiam [šventyklos], darosi nebeaišku !. 
Tai sukėlė žiūrovų nepasitenkinimą, ir scenoje veikalas 
patyrė nesėkmę. Taip pat, kiek tai įmanoma, poetai tu- 
ri persikūnyti į savo kuriamus veikėjus ?. Labiausiai 
įtikina tie poetai, kurie dėl įgimto sugebėjimo įstengia 
sužadinti savyje aistras, [tokias pat kaip veikėjų], taigi 
tas, kuris pats susijaudinęs, iš tikrųjų jaudina, o kuris 
pats supykęs — pykina. Dėl to kurti poeziją dera vei- 
kiau žmonėms, turintiems įgimtą talentą, o ne laukian- 
tiems ikvėpimo?; tik pirmieji sugeba lengvai persikū- 
nyti [į savo veikėjus], o antrieji nesuvaldo savųjų 
aistrų. 

Poetas, norėdamas sukurti fabulą — vis tiek ar ji 
būtų jau anksčiau panaudota, ar paties poeto prama- 


1455b nyta,— turi pirmiausia apmesti bendrą planą ir tik po 

to įjungti atskirus epizodus ir [juos] išplėtoti. Štai kaip 
galima įsivaizduoti tą bendrą planą pasitelkus „Įliige- 
nijos“ pavyzdį: vieną mergelę buvo nutarta paaukoti, 
tačiau nuo aukuro nežinomu būdu ji buvo pagrobta ir 
perkelta į kitą šalį, kurioje buvo įsigalėjęs paprotys 
svetimšalius aukoti čionykštei deivei. Cia ji buvo 
įšventinta kaip tik tos deivės žyne. Vėliau taip atsiti- 
ko, kad šios žynės brolis išvyko jos ieškoti. (Ta aplin- 
kybė, kad dievas liepė jam dėl tam tikrų priežasčių 
ten nuvykti, kaip ir pats tikslas, dėl kurio jis ten nu- 
vyko, nepriklauso bendrajam planui.) Vos tik nuvykęs, 
brolis buvo suimtas, ketinta jį paaukoti, ir tik visai 
prieš aukojimą jis buvo atpažintas. Atpažinimas galėjo 
įvykti pagal Euripido sukurtą atpažinimo sceną arba 
taip, kaip pavaizdavo Polieidas;— kad brolis pasakęs 
(ir tai yra įtikima), jog ne tik seseriai, bet ir jam pa- 
čiam likimas lėmęs tapti auka. Šie žodžiai jį ir išgel- 
bėjo. Po to, apmetus bendrą planą ir suteikus asmenims 
vardus, reikia įterpti epizodus, būtinai atsižvelgiant į 
tai, kad epizodai sietųsi su pagrindiniu veiksmu, pa- 
vyzdžiui, su Oresto veikla yra susijęs pamišimo prie- 
puolis, nes dėl to jis buvo suimtas, o išsigelbėjo per 
apsivalymą. Dramose tie epizodai turi būti trumpi, tuo 
tarpu epas tik jais išplečiamas ligi reikiamo dydžio. 
Pavyzdžiui, „Odisėjos“ pagrindinis veiksmas yra trum- 
pas: vienas vyras ilgus metus klaidžioja toli nuo savo 
tėvynės; jį persekioja dievas Poseidonas, o jis — vienui 
vienas; namuose tuo metu susidaro tokia padėtis, kad 
jo turtą eikvoja jaunikiai, spęsdami pinkles ir jo sūnui. 
Pagaliau audrų blaškytasis parvyksta namo ir, leidęs 
atpažinti kai kuriems asmenims, kas esąs, puola jauni- 
kius, pats lieka sveikas ir gyvas, o savo priešus iš- 
žudo. Taigi štai kas priklauso pagrindiniam veiksmui, 
o visa kita yra epizodai. 

Kiekviena tragedija susideda iš užuomazgos (desis) 
ir atomazgos (lysis)) Užuomazgą sudaro įvykiai, daž- 
miausiai esantys už tragedijos ribų, ir kai kurie vyks- 
tantys pačioje tragedijoje, o atomazgai priklauso visa 
kita. Užuomazga vadinu tragedijos dalį, kuri tęsiasi nuo 
pradžios ligi tos vietos, tai yra veiksmo ribos, nuo 
kurios įvyksta pasikeitimas [iš nelaimės] į laimę arba 
[iš laimės] į nelaimę, o atomazga — tragedijos dalį nuo 
pasikeitimo iki galo; pavyzdžiui, Teodekto dramoje 
„Linkėjas" užuomazga apima ankstesnius veiksmus bei 
įvykius: kūdikio pagrobimą ir pačių [tėvų] !, o atomaz- 
ga — nuo apkaltinimo žmogžudyste ligi galo. 

Tragedijos rūšys — keturios, nes tiek pat, kaip jau 
buvo pažymėta, yra ir jos dalių ?. Pirmiausia paminėti- 
na sudėtinė tragedija, susidedanti iš peripetijos ir at- 
pažinimo; toliau — patetinė tragedija *, pavyzdžiui, apie 
Ajantą* ir Iksioną?, paskui — etinė tragedija, pavyz- 
džiui, „Ftiotidės“ * ir „Pelėjas“ 7; pagaliau ketvirtoji rū- 
šis — stebuklų tragedija, pavyzdžiui, „Forkidės“ 5, „Pro- 
metėjai" ? ir panašios tragedijos, vykstančios Hade. 

Geriausia stengtis perprasti visas šias tragedijos 
rūšis, o jei tai neįmanoma — pasirinkti bent svarbiau- 
sias ir mėgstamiausias, ypač kad dabar taip piktai kri- 
tikuojami poetai. Mat buvo gerų poetų, pasiekusių 
aukštą lygį atskirose [tragedijos] dalyse, o šitie kriti- 
kai reikalauja, kad vienas poetas pasiektų tobulumą 
kiekvienoje [tragedijos] dalyje ir net pranoktų visus 
[senosios kartos poetus]. Teisinga tragedijas laikyti 
vienodomis ar skirtingomis sprendžiant ne iš ko kito, 
o tik iš fabulos. Tragedijos bus vienodos, kai užuomaz- 
gos bei atomazgos bus vienodos. Apskritai daugelis 
poetų sugeba gerai užmegzti tragedijos mazgą, bet atri- 
ša jį blogai, o reikia visuomet prideramai išspręsti abu 
[šiuos uždavinius]. 

Dar reikia priminti tai, kas ne kartą buvo minėta — 
nekurti tragedijos su epine kompozicija. Epine aš va- 
dinu kompoziciją, apimančią daugybę fabulų: pavyz- 

džiui, taip būtų, jei kas kurtų tragediją iš visos „Ilia- 
dos" medžiagos. Atskiros epo dalys dėl veikalo pla- 
tumo gali būti išplėtojamos ligi deramo dydžio, tuo 
tarpu dramose toks medžiagos gausumas duoda prie- 
šingų rezultatų negu laukiama. Tai įrodo tas faktas, 
kad poetai, pavaizdavę savo dramose visą Trojos su- 
griovimo istoriją, o ne atskiras jos dalis, kaip padarė 
Euripidas, arba visą Niobės mitą, o ne dalį kaip Eschi- 
las, varžybose arba visai pralaimi, arba blogai pasirodo. 
Juk ir Agatonas pralaimėjo vien tik dėl to, nors peri- 
petijomis bei paprastais veiksmais !? jis puikiai pasie- 
kia savo tikslą — sukelti tragines emocijas ir užuojau- 
tą. Taip atsitinka, kai protingas, tačiau klastingas žmo- 
gus apgaunamas, kaip, pavyzdžiui, Sizifas !', arba kai 
narsus, bet neteisingas žmogus nugalimas. Juk tai ne- 
prieštarauja įtikimumui, nes, pasak Agatono, taip pat 
„itikima, kad atsitinka daug ir neįtikimų dalykų“ !*, 

Be to, chorą poetas turi laikyti tarsi vienu iš savo 
veikėjų: jis turi sudaryti neatskiriamą visumos dali ir 
dalyvauti veiksme ne taip, kaip Euripido 5, o taip, 
kaip Sofoklio tragedijose. Daugelio poetų veikaluose 
choro giesmės susietos su jų fabulomis nė kiek ne dau- 
giau kaip su bet kuria kita tragedija; todėl jos čia ir 
giedamos kaip „iterptinės giesmės“ 4; pirmasis jas įter- 
pė į tragediją Agatonas. Bet koks skirtumas, ar tos 
„įterptinės giesmės“ giedamos, ar, sakykime, iš vieno 
kūrinio paimama ir įdedama į kitą visa kalba arba net 
ištisas epizodas? į 


XIX 


Jau aptarę kitas tragedijos dalis, dabar pasvarstyki- 
me kalbą ir mąstymą. Klausimai, liečiantys mąstymą, 
turėtų būti nagrinėjami retorikos veikaluose, nes jie 
labiau pritinka šiai tyrinėjimo sričiai. Mąstymui pri- 
klauso tai, kas turi būti išreikšta žodžiu, o jo atskiri 


1456b uždaviniai — įrodyti, atmesti kitokią nuomonę, sukelti 

aistras, pavyzdžiui, gailestį, baimę, pyktį ir t. t., be to, 


padidinti ar sumenkinti įrodinėjamuosius dalykus !. Vi- 
siškai aišku, kad ir [dramos] įvykiuose reikia panaudoti 
šias mąstymo formas, kai užsibrėžiama sužadinti gailes- 
čio, baimės ar pykčio aistras, pavaizduoti didelius arba 
paprastus įvykius. Skirtumas [tarp retorikos ir dramos] 
tik toks, kad dramoje visi įvykiai turi išryškėti ir be 
žodžių, o retorikoje tai turi pasiekti kalbantysis savo 
kalba: juk kokia būtų kalbėtojo paskirtis, jeigu [viskas] 
atsiskleistų visiems savaime ir be kalbos? 

Iš kalbos [dalykų] vieną tyrinėjimo dalį sudaro kal- 
bos figūros, bet ir jos priklauso daugiau iškalbos me- 
nui, ir pažinti jas turį išmanantis šio meno teoriją, pa- 
vyzdžiui, [jam reikia žinoti, kas tai yra] įsakymas, 
prašymas, pasakojimas, grasinimas, klausimas, atsaky- 
mas ir panašios sakinių formos. Poezijos mene dėl mi- 
nėtų dalykų išmanymo ar neišmanymo negalima da- 
ryti kokio nors rimtesnio priekaišto. Ir iš tikrųjų, ar 
-galima laikyti [Homero] klaida (o tuo jį kaltina Pro- 
tagoras ?), kad, norėdamas paprašyti, jis savo prašymą 
pateikia įsakymo forma: „Pyktį dainuoki, o deive". 
Taigi, anot Protagoro, [tokia forma] raginti ką nors pa- 
daryti ar nepadaryti — jau įsakymas. Todėl praleisime 
šitą klausimą, nes jis priklauso kitai tyrinėjimo sričiai, 
o ne poetikai, 

Apskritai yra šios kalbos dalys: raidė, skiemuo, 
jungtukas, artikelis, vardas, veiksmažodis, linksnis, 
sakinys. Raidė! yra neskaidomas garsas, tačiau ne 
kiekvienas, o tik toks, iš kurio gali susidaryti sudėtinis 
garsų junginys — žodis: juk ir gyvuliai išleidžia ne- 
skaidomus garsus, tačiau iš jų nė vieno nevadinu rai- 
de. Garsai skirstomi į balsius, pusbalsius ? bei priebal- 
sius. Balsis girdimas nepridėjus liežuvio [prie lūpų ar 
dantų] ir neskaidomas. Pusbalsis girdimas pridėjus lie- 
žuvį, pavyzdžiui, „sigma“ [0] ir „ro“ [0]; tariant prie- 
balsį nors ir pridedamas liežuvis, bet nieko negirdėti; 

išgirstame jį tik sujungę su raidėmis, turinčiomis tam 
tikrą sudėtinį garsą, pavyzdžiui, „gama“ [y] ir „delta“ 
[0]. 

Visi šie garsai dar skirstomi pagal burnos padėtį 
ir pagal jų [ištarimo] vietą, be to, pagal [ištarimo] ašt- 
rumą bei švelnumą *, ilgumą bei trumpumą, pagaliau 
pagal [tono] aukštumą bei žemumą ir dar tarpinę pa- 
dėtį *. Smulkiai visa tai nagrinėti — metrikos tyrinėtojų 
uždavinys. 

Skiemuo yra bereikšmis garsas, sudarytas iš prie- 
balsio ir balsio (arba iš kelių priebalsių ir balsio). Iš 
tikrųjų garsai „gama“ į] ir „ro“ [0] be „alfos“ [a] dar 
nesudaro skiemens, o su „alfa“ — sudaro, pavyzdžiui, 
skiemenį „gra“. Bet ir šių dalykų skirtumus svarstyti — 
metrikos reikalas. 

Jungtukas — tai sudėtinis bereikšmis garsų junginys, 
prasmės atžvilgiu nei trukdantis, nei padedantis suda- 


1457a ryti vieną žodį, susidedantį iš daugelio garsų ir turintį 

reikšmę. Pagal taisykles jis gali būti sakinio gale bei 
viduryje, jeigu netinka pradžioje, pavyzdžiui, „men“, 
„Štoi“, „de“; arba jungtukas — sudėtinis bereikšmis žo- 
dis, kurio paskirtis iš daugelio reikšmingų žodžių su- 
daryti vieną reikšmingą frazę. 

Artikelis — tai sudėtinis bereikšmis garsas, pažymin- 
tis sakinio pradžią, galą arba jo atskiras dalis, pavyz- 
džiui, „amfi“ „peri“ ir kt. Arba tai bereikšmis žodis, 
nei trukdantis, nei padedantis sudaryti iš daugelio gar- 
sų susidedantį posakį, o jo natūrali vieta sakinio pra- 
džioje bei viduryje *. 

Vardas yra reikšmingas sudėtinis žodis, tačiau ne- 
turintis laiko prasmės; be to, nė viena atskira jo dalis 
pati savaime nieko nereiškia; iš tikrųjų vardų, sudėtų 
iš dviejų žodžių, mes neaiškiname taip, tarsi kiekviena 
jų sudedamoji dalis turėtų savarankišką reikšmę, pa- 
vyzdžiui, žodžio „Theodoros“ 5 dalis „doros“ neturi do- 
vanos reikšmės. 

Veiksmažodis — tai reikšmingas žodis, turintis lai- 
ko prasmę; nė viena atskira jo dalis pati savaime 
nieko nereiškia, kaip ir vardo. Juk žodžiai „žmogus“ 


arba „baltas“ nenusako laiko aplinkybės, o pasakymas 
„Jis eina“ arba „jis nuėjo“ nurodo pirmuoju atveju 
esamąjį laiką, antruoju — būtąjį. 

Kaitymas, būdingas vardui arba veiksmažodžiui, 
vienu alveju reiškia santykį „dėl ko“, „kam“ ir t. t., 
kitu — vienaskaitą bei daugiskaitą, pavyzdžiui, „žmo- 
nės", „žmogus“, o trečiuoju — kalbančiojo [išraiškos 
būdą], pavyzdžiui, klausimą bei įsakymą: juk pasaky- 
mai „ar jis nuėjo?“ arba „eikl“ yra veiksmažodžio 
kaitymo atvejai, priklausantys nuo kalbančiojo ir jo 
išraiškos būdo. 

Sakinys yra reikšmingas sudėtinis žodžių junginys, 
o kai kurios jo dalys turi savarankišką reikšmę 7, — mat 
ne kiekvienas sakinys turi veiksmažodį ir vardažodį, 
gali būti sakinys ir be veiksmažodžio, pavyzdžiui, žmo- 
gaus apibūdinimas Š. Tačiau tokiame sakinyje visuomet 
bus dalis, turinti kokią nors savarankišką prasmę, pa- 
vyzdžiui, „„Kleonas“ sakinyje „eina Kleonas". Toks žo- 
džių derinys vieningas gali būti dvejopai: arba dėl to, 
kad žymi vieną dalyką, arba dėl to, kad jis susideda 
iš daugelio dalių, sujungtų į visumą, pavyzdžiui, „Ilia- 
da" vieninga, nes joje yra vieningas ryšys tarp atskirų 
dalių, o žmogaus [apibrėžimas] — dėl to, kad jis žymi 
vieną dalyką, 

Pagal rūšis vieni vardai yra paprasti, o kiti sudėti- 
niai. Paprastu laikau vardą, kuris nėra sudėtas iš dalių, 
turinčių savo reikšmę, pavyzdžiui, žodis „ge“ [žemė]; 
sudėtinis vardas yra toks, kuris susideda iš vienos tu- 
rinčios reikšmę ir kitos neturinčios reikšmės dalies ir 
kurio reikšmingosios dalys netenka savarankiškos pras- 
mės, arba jis susideda iš turinčių reikšmę dalių. Gali- 
mas ir iš trijų, ir iš keturių, ir net iš daugiau dalių su- 
sidedantis vardas; daug tokių sudėtinių žodžių turi ma- 
saliečiai, pavyzdžiui, „„Hermokaikoxantos“ !. 


20. Aristotelis 

Kiekvienas vardas yra arba pagrindinis, arba 
tarminis, arba metafora, arba puošmeninis žodis, arba 
naujadaras, arba ištęstinis, arba trumpintinis, arba pa- 
keistas. 

Pagrindiniu žodžiu vadinu visų mūsų vartojamą žo- 
dį, o tarminiu — tokį, kurį vartoja tik kai kurie žmo- 
nės. Taigi aišku, kad tas pats žodis gali būti ir tarminis, 
ir pagrindinis, tačiau ne tiems patiems žmonėms, pa- 
vyzdžiui, žodis „sigynon“ [ietis] yra pagrindinis žodis 
kipriečiams, o mums tarminis. 

Metafora — tai vardo, žyminčio vieną daiktą, pri- 
skyrimas kitam daiktui. Priskiriama arba giminės — 
rūšiai arba rūšies — giminei, arba [vienos] rūšies — 
[kitai] rūšiai, arba pagal analogiją. Giminės [vardo] 
priskyrimų rūšiai aš laikau, pavyzdžiui, tokį pasakymą: 
„Laivas mūs stovi" Ž, nes posakis „stovėti inkarą išme- 
tus" reiškia tiktai vieną stovėjimo būdą. Rūšies [vardo] 
priskyrimas giminei — pavyzdžiui, „dešimtį tūkstan- 
čių3 žygių puikių Odisėjas atliko“, nes „dešimtis tūks- 
tančių" reiškia „daug“, ir todėl šį posakį poetas pavar- 
toja vietoj „daug“. [Vienos] rūšies [vardo] priskyrimas | 
[kitai] rūšiai — pavyzdžiui, „jo gyvybę vario kardu 
išsėmęs" * ir „nukirtęs aštriu vario kardu"; pirmuoju 
atveju žodžiu „išsemti“ norėta pasakyti „nukirsti“, ant- 
ruoju —, nukirsti" reiškia „išsemti“, o abudu šie žo- 
džiai reiškia „atimti“. 

Analogija aš vadinu visus atvejus, kai antrasis ter- 
minas taip santykiauja su pirmuoju, kaip ketvirtasis 
su trečiuoju; tokiu atveju poetas gali pavartoti vietoj 
antrojo termino ketvirtąjį, o vietoj ketvirtojo — antrą- 
jį; be to, kartais čia pridedamas ir tas žodis, su kuriuo 
susijęs pakeistasis. Čia turiu galvoje, pavyzdžiui, kad 
toks pat yra taurės ir Dioniso santykis, koks skydo ir 
Arėjo; tad poetas galės pasakyti apie taurę, kad ji yra 
„Dioniso skydas“, ir, žinoma, apie skydą, kad jis „Arėjo 
taurė“. Arba kitas pavyzdys: senatvės ir gyvenimo yra 
toks pat santykis, koks vakaro ir dienos; taigi poetas 
galės pasakyti apie vakarą, kad jis „dienos senatvė“, 
o apie senatvę — kad ji „gyvenimo vakaras“ arba „gy- 


venimo saulėlydis“, kaip sako Empedoklis. Kai kuriais 
analogijos atvejais nebūna pagrindinio žodžio, tačiau ir 
tada puikiai galima išreikšti panašų santykį, pavyzdžiui, 
„barstyti sėklą“ reiškia „sėti“, tačiau atitinkamai pa- 
žymėti, kad saulė „barsto šviesą", mūsų kalboje nega- 
lima. Bet pastarojo veiksmo santykis su saulės šviesa 
yra toks pat, kaip sėjimo ir sėklos; todėl poetas ir 
sako: „sėdama dieviškąją liepsrą". Tokios rūšies me- 
taforą dar galima pavartoti ir kitaip — pavadinus daik- 
tą žodžiu, žyminčiu kitą daiktą, paneigti vieną tam 
daiktui priklausančią ypatybę, pavyzdžiui, jei kas pa- 
vadintų skydą „taure“, bet ne Arėjo, o „bevyne". 

Naujadaras — tai toks žodis, kuris visiškai niekie- 
no anksčiau nebuvo vartojamas ir kurį poetas pavartoja 
pirmasis; tokių žodžių yra nemaža, pavyzdžiui, „atau- 
gos" (ernyges) vietoj „ragai“, „maldininkas“ (areler) 
vietoj „žynys“. 

Toliau, žodis gali būti ištęstinis arba trumpintinis. 
Pirmasis būna tada, kai balsis padaromas ilgesnis, ne- 
gu jis iš tikrųjų yra, arba kai įterpiamas skiemuo; 
antrasis — kai iš jo kas nors atimama. Ištęstinio žo- 
džio pavyzdys yra „polčos“ šalia „poleūs“ [miesto] ir 
„Peleiadeo“ šalia „Pėleidu“ [Pelėjido, Pelėjo sūnaus. 
Trumpintinio žodžio pavyzdys yra „kri“ ir „do“, taip 
pat „ops“ pasakyme „mia ginetai amphoteron ops“ 5. 

Žodis pakeistas, kai jo viena dalis išleidžiama, o 
kita pataisoma savaip, pavyzdžiui, „dexileron“ posakyje 
„dexileron kata mazon“ vietoj „dexion“ *, 

Patys vardai vieni yra vyriški, kiti moteriški, o dar 
kiti tarpiniai 7. Vyriški vardai tie, kurie baigiasi raidė- 
mis „ni“ [v], „ro“ [0] bei „sigma“ [0] ir raidėmis, suda- 
rytomis su „sigma“ (tokių yra dvi —„psi" [4] ir „ksi“ 
[E]). Moteriškos giminės visi vardai, kurie baigiasi vi- 
sada ilgais balsiais, pavyzdžiui, „eta“ [n] ir „omega“ 
[0], ir tie, kurie baigiasi ilga „alfa“ [a], tad galūnių yra 
po lygiai tiek vyriškos, tiek moteriškos giminės var- 
dams, nes „psi“ ir „ksi" priklauso „sigmai“" [0]. 

Priebalsiu, taip pat trumpu balsiu nesibaigia joks 
vardas, „Jota" [4 baigiasį tik trys vardai: „meli“ |me- 


dus], „kommi“ [sakai], „peperi“ [pipiras]; „1 psilon“ [v] 
baigiasi penki vardai: „dory“ [ietis], „poy“ [bauda], 
„napy“ [garstyčios], „gony“ [kelis], „asty“ [miestas]. 
Tarpinės giminės žodžiai baigiasi „ni“ [v] bei „sigma“ 
[0], pavyzdžiui, „arthron“ [narys] baigiasi „mi“ [v] ir 
„pathos“ [skausmas] —, „sigma“ [0]. 


XXII 


Geros [poetinės] kalbos pranašumas yra aiškumas 
ir kilnumas. Aiškiausia kalba tokia, kuri susideda iš 
pagrindinių žodžių; bet kaip tik dėl to ji suprastėja. 
Tokios kalbos pavyzdys yra Kleofonto, taip pat Stene- 
lo! poezija. Kalba pasidaro kilni ir išvengia prastumo, 
kai ji pavartoja neįprastus kasdieniniame gyvenime žo- 
džius. „Neįprastu“ žodžiu aš laikau tarminius žodžius, 
metaforą, ištęstinius žodžius ir apskritai visa, kas ne- 
priklauso kasdienineį kalbai. 

Betgi jei kas sukurtų kūrinį, vartodamas vien tik 
neįprastus žodžius, tai jis būtų arba mįslė, arba barba- 
rizmas. Sukurtas iš metaforų, jis būtų mįslė, o iš tar- 
mybių — barbarizmas. Iš tikrųjų mįslės esminė ypa- 
tybė — sujungti, kalbant apie ką nors tikra, nesude- 
Iinamas sąvokas. To neįmanoma padaryti jungiant 
paprastus žodžius, tačiau tai įmanoma metaforomis, pa- 
vyzdžiui, „aš mačiau vieną vyrą, kuris ugnimi prilydė 
varį prie žmogaus“ *, ir kitos panašios mįslės. Barba- 
rizmai susidaro iš tarmybių, bet reikia jausti saiką var- 
tojant šiuos žodžius. Tad kalbos nesuprastins ir nesu- 
menkins tarmybės, metaforos, puošmeniniai žodžiai ir 
kitos minėtos žodžių rūšys, o antra vertus, pagrindiniai 
žodžiai suteiks jai aiškumo. 

Ne patį menkiausią vaidmenį padarant kalbą aiš- 
kią, o kartu neprastą, vaidina žodžių pratęsimas, su- 
traukimas ir pakeitimas: vien dėl to, kad pastarieji žo- 

tosenai, jie padarys kalbą neprastą ir, antra vertus, 
kadangi jie vartojami ir kasdieninėje kalboje, palaikys 


kalbos aiškumą. Todėl aišku, kaip klysta žmonės, pei- 
kiantys tokį kalbos būdą ir pajuokiantys poetą [Home- 
rą]; pavyzdžiui, Euklidas Vyresnysis 3 sako, kad lengva 
esą rašyti poeziją, kai leidžiama balsius ilginti ar trum- 
pinti kaip kam patinka; tokį poetinės kalbos būdą jis 
pajuokė šiomis savo eilėmis: „Ėticharin eidon Maralho- 
nade badizonta“ * ir; „Uk an geramenos ton ekeinu elle- 
boron“ ?. Žinoma, toks akivaizdus perdėjimas yra juo- 
kingas, ir apskritai būtina išlaikyti saiką kiekvienoje 
kalbos dalyje. Metaforomis, tarmybėmis ir kitomis kal- 
bos raiškos priemonėmis, jei tik jas pavartosi netin- 
kamai, pasieksi tų pačių rezultatų kaip ir tuo atveju, 
kai jas vartosi siekdamas iš tikrųjų sukelti juoką (kaip 
ir anksčiau minėtame Euklido pavyzdyje). Antra vertus, 
kad visai kas kita, kai tokios pzięmonės vartojamos 
saikingai, akivaizdu iš tokių epo tilių, į kurias įter- 
piami pagrindiniai žodžiai; taigi, jeigu kas pakeistų tose 
eilutėse tarmybes, metaforas ir kitas raiškos priemones 
pagrindiniais žodžiais, įsitikintų, jog mes sakome tiesą. 
Toks atvejis yra ir Eschilo bei Euripido dramose: abu- 
du jie sukūrė lygiai tokias pat jambines eilutes, tik 
Euripidas pakeitė vieną žodį — pavartojo tarmybę 
vietoj priprasto pagrindinio žodžio, ir kaip tik dėl to 
Euripido eilutė pasirodė esanti graži, o Eschilo menka. 
Eschilas savo dramoje „Filoktetas“ sukūrė tokią eilu- 
tę: „Fagedaina ė mu sarkas esthiei podos“ 9. Euripidas 
žodį „esthiei“ pakeitė žodžiu „thoinatai“. Tas pat būtų, 
jei eilutėje „nyn de m'eūn oligos te kai utidanos kai 
akikys“ pakeistų pagrindinius žodžius ir pasakytų: „nyn 
de m'eon mikros te kai asthenikos kai aeidės“ 7. Tas 
pat yra ir eilutėse: „difron aeikelion kalatheis oligėn te 
trapezan“  —,„difron mochlheron katatheis mikran te 
trapezan“ ir vietoj „čiones boiosin“—,„eiones krazusin“ A 

Tokiu pat būdu ir Arifradas !? išjuokė tragikus už 
tai, kad jie vartoja tokius posakius, kurių niekas ne- 
vartoja kasdieninėje kalboje, pavyzdžiui, „domaton 
apo“, bet ne „apo domaton“ [nuo namų], „sethen“, 
„ego de nyn“ V, „Achilleos peri“, bet ne „peri Achi- 
Ileos“ [apie Achilą] ir daug kitų panašių. Kaip tik tie 

bą; betgi tasai šaipūnas šito nežinojo, 

Labai svarbu saikingai pasinaudoti minėtais raiš- 
kos būdais, sudėtiniais vardais, taip pat tarmybėmis. 
Tačiau svarbiausias dalykas — įgusti vartoti metaforas. 
Iš tikrųjų tai vienintelis raiškos būdas, kurio negalima 
išmokti iš kito: mat tai įgimtų gabumų ženklas, nes 
geras metaforas kurti — tai sugebėti įžvelgti daiktų pa- 
našumus. 

Iš visų žodžių sudėtiniai labiausiai tinka ditiram- 
bams, tarmybės — herojinei poezijai, o metaforos — 
jambiniam trimetrui [tragedijai|. Herojinėje poezijoje 
galima naudotis ir visais minėtaisiais raiškos būdais, 
bet jambinėje poezijoje tinka visi tie žodžiai, kurie 
pasitaiko šnekamojoje kalboje, mat ji tą kalbą imi- 
tuoja; tokios rūšies žodžiai — tai pagrindiniai žodžiai, 
metaforos, puošmeniniai žodžiai. 

Taigi tiek apie tragediją, tai yra apie meno rūšį, 
kur imituojama pasitelkus veiksmą. 


XXIII 


Kalbant apie pasakojamąją poeziją, imituojančią 
metru, reikia pasakyti, jog ir čia, kaip ir tragedijoje, 
fabula turį būti sukurta dramatiškai !, tai yra turi suk- 
tis apie vieną užbaigtą ir visai išplėtotą veiksmą, tu- 
rintį pradžią, vidurį ir galą, kad ji būtų tarsi gyva 
būtybė, vieninga ir vientisa, ir sukeltų joje slypintį 
malonumą. Taigi aišku, kad tokie kūriniai savo kom- 
pozicija neturi būti panašūs į istorinius pasakojimus, 
kurių tikslas — parodyti ne vieningą veiksmą, 0 tik 
tam tikrą laiko tarpą bei visus įvykius, atsitikusius tuo 
pačiu laikotarpiu vienam arba daugeliui asmenų, kurie 
tik atsitiktinai susiję vienas su kitu, pavyzdžiui, jūrų 
mūšis Salamine ir kartaginiečių mūšis 2 Sicilijoje įvyko 
tuo pačiu metu, bet jų tikslai buvo visai kitokie. Tai- 
gi dažnokai tuo pačiu metu vienas įvykis eina po kito, 
nors nė vienas iš jų nesiekia to paties tikslo. Tuo tar- 


pu daugelis poetų epikų daro tą klaidą, [sujungdami 
įvykius tik laiko atžvilgiu]. 

Todėl Homeras, kaip jau sakėme, ir šiuo atžvilgiu 
gali būti laikomas dievišku poetu, palyginti su kitais: 
jis nė nemėgino atkurti viso Trojos karo, nors šis tu- 
rėjo ir pradžią, ir pabaigą. Fabula tokiu atveju būtų 
buvusi per didelė ir sunkiai aprėpiama, o jei poetas 
būtų pasirinkęs kuklią apimtį, ji būtų buvusi per daug 
supainiota dėl didelės įvykių įvairovės. Todėl Homeras 
paėmė tik vieną [to karo] dalį*, o virtinę kitų įvykių 
pateikia kaip epizodus; toks, pavyzdžiui, yra laivų ka- 
talogas bei kiti epizodai, kuriais jis papildo savo poe- 
mą. 

Kiti poetai epikai rašo savo poemose arba apie vie- 
ną herojų, arba apie vieną laikotarpį, arba jeigu jau 
apie vieną veiksmą, tai vis dėlto susidedantį iš dau- 
gelio atskirų dalių, kaip, pavyzdžiui, padarė „Kiprijų“ ? 
ir „Mažosios Iliados“ ? autorius. Tikrai iš „Iliados“ ir 
„Odisėjos“ medžiagos galima sukurti po vieną trage- 
diją arba ir po dvi iš vienos ir kitos, tuo tarpu iš 
„Kiprijų“ medžiagos išeis daug, o iš „Mažosios Ilia- 
dos"— aštuonios, pavyzdžiui: „Teismas dėl ginklų“, „Fi- 
loktetas"“, „,Neoptolemas“, „Lakonietės“, „Ilijono žlugi- 
mas“, „Išplaukimas“, „Simonas“ ir „Trojietės“. 


XXIV 


Epas turi būti ir tų pačių rūšių kaip tragedija — 
paprastas arba sudėtinis, etinis arba patetinis. Ir jo 
dalys turi būti tos pačios, išskyrus giesmę ir scenos 
reikmenis, nes ir epe būtinai turi būti peripetijos, at- 
pažinimai ir kančios. Pagaliau mąstymas bei kalba irgi 
turi atitikti meno reikalavimus. 

Visus šiuos reikalavimus Homeras pritaikė prakti- 
koje pirmasis ir tobuliausiu būdu. Iš tikrųjų kiekvieną 
iš savo poemų jis kūrė vis kitaip: „Iliada“ yra paprasta 
ir patetinė poema, o „Odisėja“ yra sudėtinė, nes ji visa 
susideda iš atpažinimų, ir etinė; be to, kalba ir mąs- 
tymu jis irgi pranoksta kitus poetus, 

Bet vis dėlto epinis kūrinys skiriasi nuo tragedijos 
tuo, kad jo kompozicija platesnė ir kitoks metras. Dėl 
dydžio — ta apimtis, kaip jau esame nurodę, yra visai 
pakankama: pradžia ir pabaiga turi būti aprėpiamos 
iš karto. Taip ir būtų, jei poema būtų mažesnės apim- 
ties negu senųjų epikų kūriniai ir prilygtų tragedijoms, 
paprastai skirtoms vienam vaidinimui 2 

Kadangi epinis kūrinys gali būti išplečiamas, jis 
pranoksta tragediją. Tragedijoje nėra galimybės imi- 
tuoti daugelį įvykių, vykstančių tuo pačiu metu, o 
[galima imituoti] tik dalį — tuos, kuriuos scenoje vai- 
dina aktoriai. Epiniame kūrinyje, priešingai, dėl to, kad 
poetas čia pasakoja, galima imituoti daug vienalaikių 
veiksmo dalių, o dėl to, kad jos vidujai susijusios, 
kūrinys tampa pilnesnis [ir reikšmingesnis]. Tad toji 
naudinga aplinkybė suteikia epiniam kūriniui kilnumo, 
o klausytojui — malonumą, mat paįvairina kūrinį vi- 
sokiausiais epizodais, o vienodumas, kuris greit pasoti- 
na žiūrovą, — tragedijos nesėkmės priežastis. 

Kalbant apie metrą, reikia pasakyti, kad epiniam 
kūriniui, kaip [literatūrinė] patirtis parodė, geriausiai 
tinka hegzametras. Iš tikrųjų, jeigu kas nors, kurdamas 
epą, naudotų kitokį metrą, arba dar ir ne vieną, pa- 
matytų, kad negerai; herojinis metras rimčiausias ir 
turiningiausias iš visų metrų, ir todėl jam geriausiai 
pritinka tarmybės, metaforos; šiuo požiūriu epas pra- 
noksta kitus imitacijos būdus. Jambinis trimetras ir 
trochėjinis tetrametras yra judrūs: pastarasis tinka šo- 
kiui, o pirmasis — veiksmui. Dar labiau epui netiktų 
visokie sumaišyti metrai, kaip darė Chairemonas *. To- 
dėl dar niekas nėra sukūręs didelio epinio veikalo ne 
herojiniu, o kitokiu metru, nes pati [literatūrinė] pa- 
tirtis, kaip sakėme, moko pasirinkti metrą, atitinkantį 
[poezijos rūšį]. 

Homeras be daugelio nuopelnų, kuriais nusipelno 
pagyrimo, turi dar ir tą, kad jis vienintelis gerai žino, 
ką jam pačiam reikia veikti [poemoje]. O poetui epikui 
pačiam kalbėti reikia kuo mažiausiai, mat priešingu 
atveju jis — nebe imituojantis poetas. Kiti poetai epi- 


kai visą laiką kalba savo vardu ir kartu labai mažai, 
vos kur ne kur, imituoja, o Homeras po trumpos įžan- 
gos tuojau įveda vyrą arba moterį, ar kurį nors kitą 
charakteringą asmenį — mat kiekvienas jo veikėjas tu- 
ri charakterį. 

Tragedijose reikia sumaniai pasitelkti nuostabą, bet 
ypač — epiniame kūrinyje, mat čia pateisinamas nelo- 
giškumas, kuris ir yra svarbiausia nuostabos priežastis. 
Taip yra todėl, kad [žiūrovas] nemato veikėjo. Pavyz- 
džiui, Hektoro persekiojimo aplinkybės scenoje atro- 
dytų juokingos: graikai stovi nejudėdami ir nė nemano 
persekioti, o Achilas purto galvą, drausdamas jiems 
kištis į kovą3. Epiniame kūrinyje tas nelogiškumas 
nepastebimas. Iš tiesų nuostaba sukelia malonumą. Tai 


matyti iš to, kad visi pasakotojai perdeda, norėdami 


suteikti savo klausytojams malonumą. 

Homeras pamokė kitus poetus itin svarbaus meno, 
kaip, reikalui esant, sakyti netiesą. Tas jo metodas re- 
miasi klaidingu silogizmu. Mat žmonės galvoja taip: 
jeigu yra arba atsiranda koks nors vienas dalykas, tai 
yra arba atsiranda ir kitas, todėl jeigu yra antrasis, 
tai yra arba atsiranda ir pirmasis. Tai klaidinga išvada. 
Todėl jeigu vienas [dalykas] išgalvotas, tai net jeigu 
kitas [tikrai yra], nereikia manyti, kad yra arba atsi- 
randa ir pirmasis. Tada mūsų siela, žinodama, kad ant- 
rasis dalykas yra, daro išvadą, kad yra ir pirmasis. Kaip 
pavyzdį galima pateikti kojų plovimo sceną *... 

Pagaliau poetas turi rinktis veikiau negalimus fak- 
tus, bet įtikimus, o ne galimus, bet neįtikimus. Ir fa- 
bulos neturi būti kuriamos prieštaraujant sveikai logi- 
kai; atvirkščiai, jose, kiek tai įmanoma, neturėtų būti 
jokio nelogiškumo; o jei jis kartais neišvengiamas, tai 
turėtų būti už [pagrindinio] veiksmo ribų, pavyzdžiui, 
„Edipo“ nelogiškumas yra tas, kad Edipas nežino, kaip 
mirė Lajas?; bet to neturi būti pačioje dramoje, kaip 
kad, pavyzdžiui, „Elektroje“ * pasakojimas apie pitinius 
žaidimus arba „Miziečiuose“ 7 vyras, atvykęs iš Tegė- 
jos į Miziją, neprataręs nė žodžio. Pasakymas, kad be 
tokio nelogiškumo pairtų fabula, yra juokingas. Pir- 

miausia reikia vengti sudarinėti tokias fabulas; bet jei- 
gu poetas vis dėlto griebiasi nelogiškumo ir sugeba juo 
įtikinti, galima sutiktį ir su nelogiškumu. [Neįtikina- 
mos], nelogiškos „Odisėjos“ scenos, kur vaizduojama, 
kaip [miegąs Odisėjas] išlaipinamas į krantą, menko 
poeto kūrinyje būtų nepakenčiamos ir kiekvienam kris- 
tų į akis; o dabar poetas kitomis savo teigiamybėmis 
pridengia tai, kas nelogiška, sugebėdamas savo pasa- 
kojimui suteikti patrauklų pobūdį. 

Poetas ypač rūpestingai turi išdailinti kalbą tų da- 
lių, kur nėra veiksmo, tai yra tokių dalių, kur nepa- 
kankamai išplėtoti ir charakteriai, ir mąstymas; atvirkš- 
čiai, per daug išdailinta kalba užgožia charakterius ir 
mąstymą. 


XXV 


Kiek ir kokio pobūdžio yra [poezijos kritikos] prob- 
lemų bei jų sprendimų, mums paaiškės vėliau, aptarus 
visa tai. 

Kadangi poetas imituoja taip, kaip ir tapytojas arba 
kuris nors kitas menininkas, kuriantis paveikslus, tai jis 
būtinai turi įvaldyti vieną iš trijų galimų imitacijos 
būdų — jis [turi imituoti daiktus] arba tokius, kokie 
jie buvo ar yra, arba tokius, kokie atrodo mums pa- 
tiems arba kitiems sprendžiant iš jų pasakojimo, arba 
kokie jie turi būti. Apibūdinti šiuos daiktus galima 
bendrine kalba, tarmybėmis, metaforomis ir daugybe 
kitų kalbos priemonių, o tokią laisvę mes suteikiame 
poetams. 

Pridurkime dar ir tai, kad ne tas pats vertinimo 
kriterijus! taikomas politikai ir poezijos menui arba 
kitiems mokslams ar menams ir poezijos menui. Į pa- 
čią poeziją gali įsibrauti dvejopos klaidos, iš kurių 
vienos liečia poezijos esmę, o kitos visiškai atsitiktinės. 
Jei poetas ketina pavaizduoti kokį nors visai nepoetinį 
dalyką, tai tokia klaida kyla iš pačios poezijos esmės ?. 
Bet jei poetas kur nors suklydo, tai tokia klaida nę- 


paliečia poezijos esmės. Tokia klaida būtų, pavyzdžiui, 
jei menininkas pavaizduotų arklį, keliantį iš karto abi 
dešiniąsias kojas, arba klaida specialiame moksle, pa- 
vyzdžiui, medicinoje ar kokiame nors kitame. Todėl, 
atsakant į kritikos daromus priekaištus, būtina įsidė- 
mėti šiuos principus. 

Pirmiausia imkime [priekaištus], liečiančius patį me- 
ną. Jei [menininkas savo kūrinyje] pavaizduoja nega- 
limus dalykus, tai, žinoma, klaida, tačiau ji pateisina- 
ma, jei padeda pasiekti [poezijai keliamą] tikslą, o tas 
tikslas, kaip buvo minėta, pasiekiamas tuo atveju, jei 
įsibrovusi šitokia klaida vieną ar kitą veikalo dalį pa- 
gyvina. Pavyzdžiui, Hektoro persekiojimo scena. Ta- 
čiau tuo atveju, jei tas tikslas geriau arba ben: ne 
blogiau galėjo būti pasiektas teisingai pavaizduojant 
įvykius, klaida negalėtų būti pateisinama, nes, jei tai 
įmanoma, reikia stengtis niekur neįvelti klaidos. 

Toliau reikia žiūrėti, katrai iš tų dviejų kategorijų 
priklauso ši klaida: ar klaidoms, liečiančioms pačią 
meno esmę, ar atsitiktinėms klaidoms; mat, pavyzdžiui, 
kur kas mažesnė menininko klaida nežinoti, kad stirna 
neturi ragų, negu nupiešti prastą jos atvaizdą. 

Be to, jei priekaištaujama, kad pavaizduota netei- 
singai, galima į tai atsakyti šitaip: [galbūt poetas nu- 
piešė daiktus tokius], kokie jie turi būti; ir Sofoklis 
yra pasakęs, kad jis vaizduojąs žmones tokius, kokie 
jie turi būti, tuo tarpu Euripidas vaizdavo tokius, ko- 
kie jie yra. 

Jei negalima [gintis nei vienu, nei kitu būdu], tai 
dar galima remtis visuotine nuomone, pavyzdžiui, pa- 
sakojimuose apie dievus. Iš tikrųjų poetai, [pasakodami 
apie dievus], galimas daiktas, nevaizduoja jų nei ge- 
resnių, nei tokių, kokie jie yra iš tikrųjų, bet gal yra 
taip, kaip sako Ksenofanas: „juk tokia visuotinė nuo- 
monė“" 3, 

Taip pat galimas atvejis, kad poetas pasakoja ne 
pagražindamas, o pavaizduodamas daiktus tokius, kokie 
jie buvo kadaise, pavyzdžiui, pasakymas apie ginklus: 

„enchea de sphinorth' epi saurotėros" *. Toks paprotys 
tada buvo. Taip daro iliriečiai dar ir šiandien. 

Sprendžiant, ar tokia veikėjo kalba bei veiksmas 
geri, ar ne, visa tai reikia apsvarstyti, turint prieš akis 
ne tik patį veiksmą ar kalbą ir žiūrint, ar iš esmės tai 
yra kilnų, ar žema, bet dar būtina atsižvelgti ir į vei- 
kiantį bei kalbantį asmenį, į ką jis kreipiasi, kada [jis 
veikia ar kalba], kuriam tikslui ir dėl kokios priežasties, 
pavyzdžiui, ar tai padaryta norint pasiekti didesnį gėrį, 
ar išvengti didesnės blogybės. 

Yra dar tokių sunkumų, kuriuos reikia šalinti kal- 
bos priemonėmis; pavyzdžiui, tarmybės „urėas“ pavar- 
tojimu galima paaiškinti pasakymą „určūs men pro- 
ton“ 3, juk rasi poetas kalba ne apie mulus, o apie 
sargybinius; tas pat ir apie Doloną: „Hos dė toi eidos 
men een kakos alla podokes“?, jis pažymi ne netaisyk- 
lingą kūną, o tik bjaurų veidą, nes kretiečiai žodį 
„eueidės“ vartoja „euprosopon“ prasme. Taip pat ir po- 
sakis „zoroteron de keraie“ nereiškia „patiekti neats- 
kiestą vyną“, koks paduodamas girtuokliams, bet tik 
„Maišyk greičiau“, 

Posakis gali būti pavartotas ir metaforiškai, pa- 
vyzdžiui: „Taigi visi — ir dievai olimpiečiai, ir vyrai 
žirgvaldžiai — naktį miegojo"; arba vėl: „„Kreipdamas 
savo akis į plačiausiąją lygumą Trojos, dvasioj stebėjos 
fleitų, birbynių balsais“ 7. Žodis „visi“ čia pavartotas 
metaforiškai vietoj „daugelis“, nes visuma — tai daug 
ko nors. Ir pasakymą „tik vieni jie nenusileidžia" Š 
reikia suprasti metaforiškai, nes tai, kas geriausiai 
žinoma, paprastai laikoma „tik vienu" dalyku. 

Kitus sunkumus galima įveikti ir kirtį perkeliant. 
Tuo pasinaudojo Hipijas Tasietis šiais atvejais: „dido- 
men de hoi euchos arestai“ ir „to men hu katapyletai 
ombro“ ?, 

Dar kiti sunkumai pašalinami ir skyrybos ženklais, 
pavyzdžiui, Empedoklio posakis: „Staiga pasirodė mir- 
tinga tai, kas pirmiau buvo nemirtinga“, ir „kas anks- 
čiau buvo gryna, susimaišė" !?, 


Pasitaiko pasakymų, paaiškinamų dviprasmiškumu, 
pavyzdžiui, posakyje „parochšken de plešn nyx“ V, nes 
žodis „pleon“ čia turi dvi prasmes. 

Kiti sunkumai šalinami remiantis kalbos įpročiu; 
pavyzdžiui, žmonės vadina vynu visokius maišomus 
gėrimus, todėl poetas galėjo pasakyti, kad Ganimedas 
„pilsto Dzeusui vyną" !2, nors dievai negeria vyno. Taip 
pat „bronzininkais“ jis vadina ir tuos, kur geležį kala; 
taip kilo pasakymas: „nukaltas naujas alavo antblauz- 
dis" 8, Bet tai gali būti ir metafora. 


Kai žodis atrodo turįs tam tikrą prieštaringą reikš- 
mę, reikia išsiaiškinti, kiek skirtingų prasmių jis gali 
turėti kalbamoje vietoje; pavyzdžiui, pasakyme „kur 
susilaikė vario ietis“ * reikia žiūrėti, ką reiškia tas 
„susilaikyti“. Toks svarstymo būdas tinkamiausias 
aiškinant prieštaravimus. Jis visai priešingas tam gin- 
čo būdui, apie kurį pasakoja Glaukonas 5: neva kai 
kurie kritikai dėl klaidingų apriorinių prielaidų [nepa- 
grįstai] pasmerkę ir, iš to darydami tolesnes išvadas, 
peikia poetą, suradę jo kūryboje tai, kas nesutinka su 
jų nuomone, dėl to, kad jis nepasakė taip, kaip jiems 
atrodo. Taip atsitiko ginče dėl Ikarijo: jie įsivaizduo- 
ja jį esant lakedemonietį, ir todėl jiems atrodė nelo- 
giška, kad Telemachas, nuvykęs į Lakedemoną, nesu- 
sitiko su juo. Bet gal čia taip, kaip sako kefalėnai !8: 
jie pasakoja, esą Odisėjas savo žmoną gavęs iš jų ir 
kad jo uošvis esąs Ikadijas, o ne Ikarijas. Taigi šis 
nesusipratimas, atrodo, kilo per klaidą. 

Apskritai negalimas dalykas poezijoje turi būti pa- 
teisintas arba tuo, kad jis geresnis, arba tuo, kad jis 
priimtinas visuotinei nuomonei. Iš tikrųjų poezijoje 
verčiau pasirinkti negalimą dalyką, bet įtikinamą, negu 
galimą, bet neįtikinamą. [Galbūt ir nėra] tokių žmonių, 
kokius paprastai piešė Zeuksidas, bet taip piešti visai 
tinka, nes reikia pralenkti pavyzdį. 

Visuotinė nuomonė turi pateisinti nelogiškumus dar 
ir dėl to, kad kartais jie būna prasmingi: tikėtina, kad 
įvyksta daug neįtikėtinų dalykų. 

Toliau, svarstant kalbos prieštaringumus, reikia pa- 
sinaudoti tuo argumentacijos metodu, kurio laikomasi 
dialektikoje, ir pažiūrėti, ar kalbama apie tą patį da- 


lyką, ar tuo pačiu atžvilgiu ir būdu, be to, ar poetas 


neprieštarauja savo žodžiams ir ką gali pagalvoti kiek- 
vienas protingas žmogus. Antra vertus, priekaištas dėl 
nelogiškumo ir dėl perdėto blogio pavaizdavimo yra 
teisingas, jei poetas be jokio reikalo griebiasi nelogiš- 
kumo. Nelogiško charakterio pavyzdys yra Euripido 
Egėjas !", o perdėtai blogo — Menelajas „Oreste“ !š. 

Taigi poetiniam kūriniui daromus priekaištus gali- 
ma suskirstyti į penkis skyrius, mat priekaištaujama 
dėl negalimo dalyko, dėl logiškai nenuoseklaus, morališ- 
kai žalingo, prieštaringo arba dėl to, kad nusikalstama 
meno taisyklėms. Tuos priekaištus reikia paneigti ką 
tik minėtais požiūriais, o jų dvylika. 


XXVI 


Gali kam nors kilti klausimas, koks imitacijos bū- 
das reikšmingesnis: epinis ar traginis. Tokiu atveju ga- 
lima samprotauti šitaip: reikšmingesnis yra mažiau vul- 
garus [imitacijos būdas], nes toks menas skiriamas ge- 
resniems žiūrovams; antra vertus, aišku, kad kūrinys, 
imituojantis viską, yra vulgarus; [tą vulgarumą sutei- 
kia aktoriai, būdami įsitikinę], kad žiūrovai nesupras, 
jeigu vaidindami jie patys nieko nepridės ir nesustip- 
rins savo judesių scenoje; todėl, pavyzdžiui, nevykę 
fleitininkai sukiojasi, kai jiems reikia imituoti disko 
metimą, arba tampo už drabužių korifėją, grodami „Ski- 
lą"“ !. Tad tragedija, sakoma, turinti tą trūkumą, kurį 
senesnieji aktoriai prikišdavo jaunesniesiems — antai 
Miniskas * labai perdedantį aktorių Kalipidą * pavadino 
beždžione, taip pat blogai pagarsėjęs buvo ir Pindaras *. 
Taigi kiek jaunesnieji aktoriai [skiriasi] nuo vyresnių- 
jų, tiek pat ir visas tragedijos menas [skiriasi] nuo epi- 
nio meno, Sako, kad pastarasis menas skirtas kilniems 
žiūrovams, kuriems nereikalingas toks kraipymasįs scę- 


noje, o tragedijos menas — prastuoliams. Tad jei pas- 
tarasis imitacijos būdas vulgarus, tai aišku, kad jį ga- 
lima laikyti ir menkesniu. 

Pirmiausia, šis priekaištas neliečia poezijos, o tik 
vaidybos meną: juk ir rapsodas gali perdėti savo ne- 
saikingais judesiais, kaip tai padarė Sosistratas?, taip 
pat dainininkas muzikos varžybose, kaip Mnasitėjas * 
iš Opunto. Be to, ne visi kūno judesiai smerktini — juk 
negalima smerkti šokio;— o tik nevykusių aktorių ju- 
desiai. Sulaukė priekaištų minėtasis Kalipidas, o šian- 
dien ir kiti kaip tik dėl to, kad savo judesiais jie pras- 
tai imituoja kilmingas moteris. 

Maža to, tragedija ir be judesių pasiekia savo tiks- 
lą taip, kaip ir epinis kūrinys: jos vertė paaiškėja pa- 
prastai skaitant. Taigi jeigu ji pranoksta epinį kūrinį 
visais kitais atžvilgiais, tai minėtojo priekaišto tikrai 
nenusipelno. Be to, ji turi visa tai, ką ir epinė poezija, 
ir ne tik gali naudoti tą patį metrą, bet ir didelę jos 
dalį sudaro muzika bei sceninis pastatymas, o Įšie da- 
lykai] suteikia didžiausią malonumą. Be to, ji pasižymi 
vaizdingumu tiek ją skaitant, tiek vaidinant. 

Tragedija, būdama mažos apimties, pasiekia imitaci- 
jos tikslą: juk didesnį malonumą teikia tai, kas glaus- 
ta, o ne tai, kas ištęsta per ilgą laiką. Pavyzdžiui, kas 
būtų, jei kas Sofoklio „Edipą“ išplėstų iki „Iliados“ 
apimties? 

Pagaliau epinė poezija yra ne tokia vieninga. Tai 
įrodo faktas, kad iš kiekvieno epinio kūrinio gali būti 
sukurta nemaža tragedijų. Taigi jei [poetai epikai] 
imtų tik vieną fabulą [kaip tragedijoje], tai ji, būdama 
trumpa, atrodys pernelyg glausta, o jei savo apimtimi 
priartės prie epinio kūrinio, tai atrodys praskiesta... 
Čia kalbu apie tokį atvejį, kai epinis kūrinys susideda 
iš daugiau veiksmų, pavyzdžiui, „Iliada“, turinti daug 
tokių dalių, taip pat „Odisėja“, kurių kiekviena atskira 
dalis yra pakankamo dydžio. Vis dėlto Homero poemos 


sukurtos kuo puikiausiai ir yra tobuli vieningo veiks-- 


mo imitacijos pavyzdžiai. 

Taigi jeigu [tragedija] pranoksta [epinį kūrinį] viso- 
mis šiomis ypatybėmis, taip pat paveikia savo menu 
[žiūrovą] — juk šie menai turi suteikti ne bet kokį, o 
anksčiau minėtą malonumą *, tai aišku, kad [tragedija] 
yra vertesnė už epinį kūrinį, mat ji geriau pasiekia 
tikslą. 

Tai tiek apie tragediją ir epinį kūrinį, apie jų esmę, 
rūšis bei sudedamąsias dalis, apie šių dalių kiekį bei 
skirtumus, apie priežastis, nuo kurių priklauso sėkmė 
ir nesėkmė, apie galimus kritikos priekaištus ir atsaky- 
mus į juos. 


Apie 
sielą 


FIepu VVXRS 


PIRMA KNYGA 


Iskyrius 


Psichologijos reikšmė. 
Pagrindinės psichologijos problemos 
ir jų nagrinėjimo sunkumai 


Pripažindami žinojimą gražiu bei vertingu dalyku, 
vis dėlto vienai jo sričiai galime teikti pirmenybę prieš 
kitą ar dėl nagrinėjimo gilumo, ar dėl to, kad jos ob- 
jektas yra daug reikšmingesnis. Dėl šių abiejų priežas- 
čių būtų teisinga sielos tyrinėjimui skirti vieną iš pir- 
mesniųjų vietų. Be to, atrodo, kad sielos pažinimas 
labai padeda tiesą surasti ir ypač gamtą pažinti. Juk sie- 
la, rodos, yra visko, kas gyva, pradas. Mes pirma pa- 
mėginsime išgvildenti bei išaiškinti sielos prigimtį ir 
esmę !, o paskui ir visas jos ypatybes. Iš jų, man atro- 
do, vienos yra tik sielai būdingos, o kitos per sielą — 
ir gyviams. Bet gauti tikrų žinių apie sielą visais atve- 
jais ir atžvilgiais yra labai sunku; kadangi toks tyrinė- 
jimas, būtent substancijos ir esmės?, yra bendras ir 
daugeliui kitų [mokslų], todėl galima būtų manyti, kad 
visiems objektams, kurių substanciją mes norime pa- 
žinti, tinka tik vienas metodas, panašiai kaip atsitikti- 
nėms objektų ypatybėms 3 įrodyti tėra vienas svarsty- 
mo būdas. Šiuo atveju reikėtų tą metodą surasti. O jei- 
gu nėra tokio bendro metodo esmei nagrinėti, tai mūsų 
uždavinys pasidaro dar sunkesnis; tada reikės dėl kiek- 
vieno objekto atskirai išsiaiškinti, koks svarstymo bū- 
das turi būti naudojamas. Tačiau jei ir paaiškės, kad 
tai yra įrodymas ar skirstymas*, ar dar koks kitas 
metodas ?, vis dėlto liks dar daug sunkumų ir abejonių, 
nuo ko reikia pradėti svarstymą, nes skirtingų objektų 
skirtingi ir pradai, pavyzdžiui, skaičių ir plokštumų ". 

Galbūt visų pirma reikia nustatyti, kuriai objektų 
giminei siela priklauso ir kas ji yra, būtent — ar ji in- 

dividualus daiktas ir substancija, kokybė ar kiekybė, 
ar dar kuri nors kita iš mūsų nustatytų kategorijų 7; be 
to, ar ji tėra potencija, ar gal greičiausiai yra tam tikra 


402b aktualybė *, nes tai nemažas skirtumas. Taip pat rei- 

kia išaiškinti, ar siela yra dali, ar nedali; ar visos sielos 
vienarūšės, ar ne; o jei nevienarūšės, tai ar jos skiriasi 
gimine, ar rūšimi?, nes visi tyrinėtojai, kurie iki šiol 
yra kėlę ir nagrinėję sielos problemą, matyt, domėjosi 
tiktai žmogaus siela !?. Antra vertus, taip pat reikia 
žiūrėti, kad neliktų nuošaly dar kitas klausimas — ar 
sielos sąvoka yra viena, kaip, pavyzdžiui, gyvio sąvo- 
ka, ar kiekvieną sielos rūšį atitinka ir skirtinga sąvo- 
ka, kaip antai arklio, šuns, žmogaus, dievo. Pastaruoju 
atveju bendra gyvio sąvoka būtų bereikšmė arba bent 
antrinė !!, Tas pats klausimas kyla ir dėl kiekvieno kito 
bendro predikato, kurį mes taikome objektui. Toliau. 
Jei paaiškės, kad nėra daugelio sielų ir kad galima kal- 
bėti tik apie skirtingas sielos dalis, tai reikia nustatyti, 
ar mes turime iš pradžių tyrinėti visą sielą, ar jos dalis. 
Taip pat nelengva išaiškinti, kurios iš tų dalių savo pri- 
gimtimi skiriasi vienos nuo kitų, be to, ar pirmiau rei- 
kia nagrinėti pačias sielos dalis, ar jų veiksmus — mąs- 
tymą ar protą, jutimą ar juslę ir t. t. O jeigu pirmeny- 
bė turi būti teikiama veiksmams, tai vėl galėtų kilti 
abejonė, ar nereikėtų objektus !Ž nagrinėti pirma negu 
veiksmus, pavyzdžiui, tai, kas juntama, pirma negu 
jutimą, o tai, kas mąstoma, pirma negu mąstymą !š. 
Matyt, ne tik esmę žinoti yra mums naudinga, no- 
rint susekti priežastis viso to, kas ištinka substancijas, 
kaip, pavyzdžiui, matematikoje žinojimas, kas yra tie- 
su ir kas kreiva arba kas yra linija ir kas plokštuma, 
leidžia nustatyti, kiek stačiųjų kampų prilygsta trikam- 
pio vidinių kampų sumai. Atvirkščiai, atsitiktinių ypa- 
tybių žinojimas taip pat daug prisideda prie daikto 
esmės pažinimo. Iš tikrųjų, kai mes, pasitelkę vaizduo- 
tę “, įstengiame įžiūrėti daikto atsitiktines ypatybes 
Įakcidencijas] — visas ar jų daugumą, — tai tiksliau ga- 
lime nusakyti ir objekto esmę !5, nes kiekvieno įrody- 
mo pradas yra daikto sąvokos apibrėžimas, ir todėl 


aišku, kad visus apibrėžimišs, kurie neleidžia pažinti 
objekto atsitiktinių ypatybių arba bent spėti, kokios 
jos gali būti, reikia laikyti dialektiškais ir tuščiais !9. 

Sunkumų sudaro ir sielos būsenos: ar jos visos pri- 
klauso ir sielos turėtojui [kūnui], ar esama ir tokių, ku- 
rios yra pačios sielos ypatybės !'. Tatai išaiškinti būti- 
na, bet nelengva. Atrodo, kad daugeliu atvejų siela 
nieko nepatiria ir nieko neveikia nepriklausomai nuo 
kūno, pavyzdžiui, pykdama, drąsindamasi, geisdama ir 
apskritai jusdama !Š. Atrodo, kad mąstymas yra savy- 
binė sielos būsena. O jeigu mąstymas yra tam tikras 
vaizdavimosi būdas ir negali atsirasti vaizduotei ne- 
dalyvaujant, tai ir mąstymo negali būti be kūno. Prie- 
šingai, jeigu yra kokių nors savybinių sielos veiksmų 
arba pasyvių būsenų, ji gali atsiskirti nuo kūno. O jei 
siela neturi jokių savybinių ypatybių, tai ji neatskiria- 
ma nuo jo ir šiuo atžvilgiu gali būti lyginama su tie- 
se, kuri, būdama tiesė, gali turėti visokių savybių, 
pavyzdžiui, ji gali liesti viename taške varinį rutulį; 
bet to negali būti, kai tiesė imama abstrakčiai '?, nes 
ji neatskiriama [nuo materijos], jei visuomet yra susi- 
jusi su tam tikru kūnu. Atrodo, kad ir visas sielos 
emocines būsenas lydi tam tikri kūno reiškiniai, pa- 
vyzdžiui, pyktį, romumą, baimę, gailestį, drąsumą, taip 
pat džiaugsmą, meilę ir neapykantą. Šioms emocijoms 
kilus, ir kūnas ką nors patiria. Tai galima matyti iš to, 
jog kartais, stipriems ir ryškiems dirgikliams*? vei- 
kiant, siela nesuirzta ir nepabūgsta, o kartais, priešin- 
gai, dėl menkų ir nesvarbių priežasčių susijaudina; ta- 
tai atsitinka, kai kūnas yra labai sukrėstas ir apimtas 
tokios būsenos, kurią sukelia pyktis. Tai dar labiau 
išryškėja, kai baimė apima žmogaus sielą, nors nėra 
nieko, ko reikėtų bijotis. Jei taip yra, tai aišku, kad 
sielos emocijos yra sumaterialintos sąvokos ?!. Todėl, 
apibrėžiant tokias emocijas, pavyzdžiui, pyktį, nurodo- 


ma, kad jis yra kaip tik to kūno arba tos jo dalies, ar . 


to sugebėjimo judesys, kyląs kaip tik dėl tos priežas- 
ties ir siekiąs kaip tik to tikslo. Ir štai kodėl sielos 
nagrinėjimas — ar visos, ar tos dalies, apie kurią tik 

ką kalbėjome, — yra fiziko reikalas 2. Mat gamtininkas 
ir dialektikas kiekvieną iš tų emocijų apibrėžtų skir- 
tingai; pavyzdžiui, kas yra pyktis? Vienas pasakytų, 
kad tai yra siekimas atkeršyti už įžeidimą arba kas 
nors panašaus, o antras — kad tai užviręs kraujas šir- 
dyje arba įsikarščiavimas. Pirmas iškelia aikštėn mate- 
riją, o antras — formą bei sąvoką. O sąvoka yra daik- 
to forma, kuri, kad liktų reali, turi įsikūnyti materijoje. 
Pavyzdžiui, namo sąvoka taip apibrėžiama: tai prie- 
danga nuo žalingų vėjų, lietaus ir karščio poveikių. 
Bet vienas nurodys tiktai akmenis, plytas ir rąstus, o 
kitas pasakys, kad tai forma, įkūnyta toje materijoje 
siekiant minėto tikslo. Katras iš jų fizikas? Ar tas, ku- 
ris atsižvelgia tik į materiją nepaisydamas formos, ar 
tas, kuris kreipia dėmesį į formą? Ar greičiau gal tas, 
kuris kreipia dėmesį į abudu pradus“? Bet ką pasa- 
kyti apie du pirmuosius apibrėžimo būdus *? Gal nėra 
tokio mokslininko, kuris nagrinėtų daiktų neatskiria- 
mas būsenas neimdamas jų atskirai? Bet fiziko uždavi- 
nys yra tirti visus tuos veiksmus ir pasyvias būsenas, 
kurios priklauso tam tikram kokybiškai apibrėžiam kū- 
nui ir tam tikrai konkrečiai materijai. Tas savybes, ku- 
rių ryšys su kūnu yra kitoks, turi tirti kitas specialis- 
tas; kai kuriais atvejais — praktikas, pavyzdžiui, sta- 
tybininkas arba gydytojas . Bet esama dar kitų neat- 
skiriamų savybių, kurios, nebūdamos konkretaus kūno 
ypatybės, iškeliamos aikštėn abstrahuojant: tai mate- 
matikos objektai *. Pagaliau tuos dalykus, kurių buvi- 
mas visiškai nepriklauso nuo materijos, turi nagrinėti 
metafizika ?7. 

Bet grįžkime prie mūsų samprotavimų pradžios. 
Kaip nurodėme, sielos būsenų negalima atskirti nuo 
gyvių prigimtinės materijos, bet ne ta prasme, kuria 
priskiriame šį požymį linijai arba plokštumai, o ta 
prasme, kuria mes jį taikome pykčiui ir baimei 28, 


II skyrius 


Istorinė apžvalga. 
Aristotelio pirmtakų pažiūros į sielą 


Svarstant sielos problemą, reikia kartu parodyti tuos 
sunkumus, kurie, tyrimui judant į priekį, turi būti 
sprendžiami. Dėl to bus ne pro šalį surinkti bei per- 
žiūrėti visas pirmtakų šiuo klausimu pareikštas nuo- 
mones, kad galėtume pasinaudoti tuo, kas teisinga, ir 
apsisaugoti nuo klaidų. Pradėdami svarstymą, visų pir- 
ma nurodysime tai, kas, pagal įsigalėjusią nuomonę, 
sielai iš prigimties yra būdingiausia. Atrodo, kad visa, 
kas turi sielą, skiriasi nuo to, kas neturi sielos, dau- 
giausia dviem požymiais: judėjimu ir jutimu. Tai [lė- 
mė] tuos du požiūrius, kuriuos mes esame perėmę iš 
ankstesniųjų tyrinėtojų. Kai kurie iš jų teigia, kad 
siela visų pirma ir ypač yra tai, kas judina; 0 many- 
dami, jog tai, kas nejuda, negali judinti ko nors kito, 
jie pripažino, kad siela yra tai, kas juda. Štai kodėl ir 
Demokritas ! sako, kad siela esanti tam tikra ugnis ir 
šiluma. Pripažindamas, kad atomų ir jų pavidalų yra 
be galo daug, jis mano, jog ugnis ir siela susidaro iš 
tų atomų, kurie turi rutulio formą. Jie esą panašūs į 
tas dulkeles, kurias matome ore saulės spinduliams 
skverbiantis pro langą. Įvairių sėklų rūšių mišinius 2 
kurie susidaro iš atomų, Demokritas laiko visos gamtos 
elementais. Panašią nuomonę yra pareiškęs ir Leuki- 
pas?. Minėtieji filosofai tapatina sielą su rutulio for- 
mos atomais dėl to, kad jie dėl savo formos lengviau- 
siai visur prasiskverbia ir, patys judėdami, judina visus 
kitus. Tuo remdamiesi filosofai teigia, kad siela sutei- 
kia gyviams judėjimą. Todėl kvėpavimas esąs gyvybės 
pagrindas. Kadangi gyvius supanti aplinka slegia jų 
kūnus ir stumia iš jų tuos atomus, kurie, nuolat nerim- 
dami, teikia gyviams judėjimą, tai kvėpuojant atomai 
gauna paramą iš tų, kurie ateina iš oro, nes pastarieji 
neleidžia išsisklaidyti kūno viduje esantiesiems, truk- 
dydami išorinei aplinkai, kuri slegia ir tankina kūną. 
Štai kodėl gyvybė laikosi tol, kol tie atomai pajėgia 

taip veikti. Atrodo, kad ir ta pažiūra, kuri kilo iš pi- 
tagorininkų mokslo, turi tą pačią prasmę. Kai kurie 
šios mokyklos atstovai teigia, kad siela susidaro iš ju- 
dančių ore dulkelių, o kiti — kad siela yra tai, kas jas 
judina. Šitą pažiūrą jie grindžia tuo, kad dulkelės juda 
net visai nesant vėjo. Tos pačios nuomonės lai- 
kosi ir tie tyrinėtojai, kurie teigia, kad siela yra 
tai, kas pats save judina *. Matyt, jie visi pripažįsta ju- 
dėjimą svarbiausia savybine sielos ypatybė ir mano, 
kad visi kiti kūnai juda sielos judinami. O siela judanti 
savaimingai, nes niekuomet nepasitaiko matyti tokio 
judintojo, kuris pats nejudėtų. Panašiai vadina sielą 
judintoja ir Anaksagoras; o be jo, rodos, kažkas ki- 
tas? yra pareiškęs, kad protas sujudino visatą. Tačiau 
Anaksagoro teiginiai ne visai sutampa su Demokrito 
pažiūra — pastarasis tiesiog tapatina sielą su protu; tei- 
singa yra tai, kas pasireiškia juslėms. Todėl Demokri- 
tas mano, kad Homeras gražiai pasakė: „Hektoras guli 
be žado“ 9. Iš tikrųjų Demokritas nevartoja termino 
„protas“ tiesos pažinimo sugebėjimui žymėti, bet mano, 
kad siela ir protas yra tas pats dalykas '. Anaksagoras 
šiuo klausimu pasisako ne taip aiškiai. Daugelyje vietų 
jis vadina protą grožio ir tobulumo priežastimi; o kitur 
protą jis tapatina su siela sakydamas, kad protą turi 
visi gyvuliai, tiek dideli, tiek maži, tiek aukštesnieji, 
tiek žemesnieji Š. Tačiau atrodo, kad protą, kaip išmintį, 
turi ne visi gyviai ir net ne visi žmonės ?. 

Vadinasi, tie tyrinėtojai, kurie kreipė dėmesį į tu- 
rinčių sielą kūnų judrumą, sielą laikė judriausiu kūnu. 
Priešingai, tie, kuriems pirmiausia rūpėjo kūnų, turin- 
čių sielą, sugebėjimas pažinti ir suvokti tikrovę, teigia, 
kad siela turi savyje daiktų pradus; vieni mano, kad 
tokių pradų yra daug, kiti — kad yra tik vienas pradas. 
Pavyzdžiui, Empedoklio nuomone, siela susidaro iš visų 
elementų, ir kiekvienas elementas yra siela. Jis tai iš- 
sako tokiais žodžiais: 

Žemę mes matom per žemę, per vandenį vandenį matom, 

Dievišką orą per orą, naikinančią ugnį per ugnį, 

Meilę gi matom per meilę, o vaidą — per vaidą graudingą V9, 


Taip pat ir Platonas „„Timėjo“ dialoge vaizduoja sie- 
lą, sudarytą iš elementų, nes panašus pažįstamas per 
panašų, o daiktai susidaro iš elementų "!. Panašų api- 
brėžimą jis pateikė ir filosofijos paskaitose !?, kur pa- 
sakyta, kad gyvis pats savaime 5 susidaro iš vieneto 
idėjos ir pirminio ilgio, pločio bei gylio ir kad visi kiti 
gyviai yra panašios sandaros. Bet jis sako ten dar ki- 
taip, būtent kad protas esąs vienetas, žinojimas — dve- 
jetas, nes jis viena kryptimi eina prie vieneto. Pavir- 
šiaus ploto skaičius [trejetas] esąs manymo [nuovokos] 
pagrindas, o jutimas — trimatis skaičius. Skaičius Pla- 
tonas laiko pačiomis idėjomis ir pradais, sudarytais iš 
elementų. Kalbėdamas apie daiktų pažinimą, Platonas 
taip sako: apie vienus daiktus sprendžia protas, apie 
kitus — mokslas, dar apie kitus — manymas ir paga- 
liau dar apie kitus — pojūčiai. Šie skaičiai yra daiktų 
formos “. Kadangi kai kuriems minėtiems filosofams 
atrodė, kad sielai būdingas tiek judėjimas, tiek pažini- 
mas, tai jie !? sujungė tuodu sugebėjimus į vieną ir pa- 
reiškė, kad siela yra skaičius, kuris pats save judina. 
Bet jų nuomonės skiriasi, kai jie sprendžia klausimą, 
kokie yra tie pradai ir kiek jų yra. Itin nesutaria tie 
filosofai, kurie priskiria pradams kūnišką prigimtį, su 
tais, kurie laiko juos bekūniais, ir pagaliau su tais, ku- 
rie sudaro juos iš priešingų elementų mišinio ir ele- 
mentų savitarpio santykiu aiškina būties pradus !*. Kal- 
bėdami apie pradų skaičių, vieni pripažįsta tik vieną 
pradą, kiti — kelis. O pagal nustatytus pradus jie api- 
būdina ir sielą. Ir ne be pagrindo jie mano, kad tai, 
kas judina, pagal prigimtį reikia priskirti prie pradų. 
Dėl to kai kurie sielą laikė ugnimi, nes ugnis yra tas 
elementas, kuris susidaro iš smulkiausių dalelių ir yra 
labiausiai nekūniškas, be to, ji pati juda ir judina visa 
kita. Nurodydamas, kodėl siela turi tuos du sugebėji- 
mus, aiškiau šiuo klausimu pasisakė Demokritas. Pasak 
jo, siela sutampa su protu, o protas susidaro iš pirma- 
pradžių bei nedalių kūnų ir gali judėti dėl jį sudarančių 
dalelių mažumo ir dėl jų formos; bet, jo nuomone, iš 
visų formų judriausia yra rutulinė, ir todėl kaip tik ji 

yra proto ir ugnies forma. Atrodo, kad Anaksagoras, 
kaip mes anksčiau minėjome, skiria protą nuo sielos, 
bet iš tikrųjų jis vartoja abu šiuos terminus, tarytum 
jie žymėtų vienodos prigimties daiktus, nors, antra ver- 
tus, iš visų pradų pirmenybę jis teikia protui — iš vi- 
sos esaties jis vienas esąs vientisas, nemišrus ir grynas. 
Be to, Anaksagoras priskiria tam pačiam pradui abu 
sugebėjimus — pažinimą ir judėjimą — sakydamas, kad 
protas išjudinęs visatą. Sprendžiant iš to, kas pasako- 
jama apie Talį, atrodo, kad jis irgi laikė sielą judinan- 
čia jėga, nes priskyrė magnetui sielą dėl to, kad šis 
traukia geležį. 

Kaip ir kai kurie kiti filosofai V, Diogenas tapatina 
sielą su oru, laikydamasis tos nuomonės, kad oras su- 
sideda iš smulkiausių dalelių ir yra visų daiktų pradas. 
Dėl to siela pažista ir judina: ji pažįsta, nes oras yra 
pirmapradis ir iš jo atsiranda visa kita, o kadangi jis 
yra lengviausias kūnas — siela yra judintoja. Ir Herak- 
litas pripažįsta sielą pirmaprade, tapatindamas ją su 
garavimu !8, iš kurio susidaro visi kiti daiktai. Be to, 
jo manymu, siela yra labiausiai nekūniška ir nuolat ju- 
da, o judėdama ji pažįsta. Kaip ir dauguma filo:ofų!“, 
Heraklitas skelbia, kad visa, kas yra, nuolat juda. 
Šioms nuomonėms, atrodo, artima ir Alkmeono ?? pa- 
žiūra į sielą. Pasak jo, siela yra nemirtinga todėl, kad 
ji panaši į nemirtingas esybes, o tą panašumą lemia 
tai, kad ji amžinai juda, nes visa, kas dieviška, nepa- 

405b liaujamai juda — saulė, mėnulis, žvaigždės ir visas dan- 
gus. Kai kurie vulgaresnės galvosenos filosofai tapati- 
no sielą su vandeniu, pavyzdžiui, Hiponas ?!. Tokią iš- 
vadą, matyt, jie priėjo dėl to, kad visų gyvių sėkla yra 
drėgna. Tuo remdamasis Hiponas griauna pažiūrą tų 
filosofų, kurie tapatina sielą su krauju, nes sėkla — ne 
kraujas, ir kaip tik sėkloje glūdi pirminė siela. Kiti 
mąstytojai, pavyzdžiui, Kritijas 22, laiko jutimą būdin- 
giausia sielos ypatybe, o jutimas, jo manymu, priklau- 
go nuo kraujo prigimties. Vadinasi, visi elementai tu- 
rėjo savo šalininkų, išskyrus žemę. Pastarosios niekas 
339  Nnetapatina sų siela, nebent tik tie, kurie yra linkę ma- 


hyti, kad siela susideda iš visų elementų arba glūdi 
visuose. 

Taigi galima sakyti, kad beveik visi filosofai api- 
būdina sielą trimis savybėmis: judėjimu, jutimu ir be- 
kūniškumu ir kiekvieną iš šių savybių kildina iš jų nu- 
statytų pradų. Dėl to ir visi, kurie vadina sielą pažini- 
mo sugebėjimu, laiko ją tam tikru elementu arba ele- 
mentų junginiu ir šiuo atžvilgiu yra artimų pažiūrų, 
išskyrus vieną mąstytoją. Jie visi teigia, kad panašus 
pažįstamas per panašų, o kadangi siela viską pažįsta, 
ji turi susidėti iš visų elementų. Tie, kurie pripažįsta 
tik vieną pradą ir vieną elementą — ugnį arba orą — 
tapatina ir sielą su vienu elementu. Priešingai, tie, ku- 
rie pripažįsta daug elementų, laiko sielą sudėtingu da- 
lyku. Tiktai vienas Anaksagoras sako, kad protas yra 
nekintamas ir neturi nieko bendro su kitais daiktais. 
Bet kaip ir dėl kokios priežasties protas, būdamas toks, 
galės ką nors pažinti — to jis pats nėra pasakęs ir ne- 
galima išsiaiškinti iš jo pasisakymų. Tie filosofai, kurie 
pradus laiko priešybėmis, ir sielą sudaro iš priešy- 
bių *. O tie, kurie pripažįsta pradu tik vieną iš priešy- 
bių, pavyzdžiui, šilta arba šalta, arba kurią nors kitą 
kokybę, tapatina ją su siela ?*. Štai kodėl jie sieja savo 
pažiūras ir su daiktų pavadinimais. Tie, kurie teigia, 
kad siela yra šiluma, mano, jog iš žodžio zein (virti) 
atsirado ir žodis zen (gyventi). O tie, kurie tapatina 
sielą su šalčiu, mano, kad siela (psyche) yra gavusi sa- 
vo pavadinimą nuo kvėpavimo ir atšalimo [psychros — 
šaltas]. Tokios yra senovės pažiūros į sielą, ir tokie 
šių pažiūrų pagrindai. 


III skyrius 

Demokrito, Platono ir kitų 

senovės filosofų pažiūrų kritika: 

siela nėra pats save judinantis pradas 


Visų pirma reikia apsvarstyti judėjimo klausimą. 
Galbūt tų filosofų pažiūra, kad siela savo esme pati 331 


406a save judina arba sugeba judinti, ne tik yra klaidinga, 
bet ja remiantis net visiškai neįmanoma priskirti sielai 
judėjimą !. Jau anksčiau mes nustatėme, kad tas, kas 
judina, nebūtinai turi pats judėti?. Kiekvienas kūnas 
juda dvejopu būdu: arba pats savaime, arba kitam kū- 
nui padedant3. Pastaruoju atveju jis juda būdamas ki- 
tame judančiame kūne, pavyzdžiui, laive jūrininkai: 
jie nejuda taip, kaip laivas. Laivas juda pats, o jūri- 
ninkai — tik tiek, kiek jie yra laive. Tai aiškėja ir iš 
kūno dalių: ėjimas yra kojų savybinis judėjimas, bet 
jis kartu būdingas ir visam žmogui. Tačiau šia prasme 
jo negalima priskirti jūrininkams ankstesniame pavyz- 
dyje. Kadangi judėjimas suprantamas dvejopai, tai pir- 
ma svarstysime, ar siela pati save judina ir ar ji da- 
lyvauja judėjime. Kadangi yra keturios judėjimo rū- 
šys: persikėlimas, kitimas, mažėjimas ir didėjimas, tai 
sielai gali būti būdinga arba viena iš šių rūšių, arba 
kelios, arba visos. Jei sielos judėjimas nėra atsitiktinis, 
tai ji turi turėti jį iš prigimties. O jei yra taip, tai ji 
turi būti tam tikroje vietoje, nes visi minėti judėjimai 
vyksta erdvėje“. Ir toliau, jei savaimingas judėjimas 
yra susijęs su sielos esme, tai jis priskiriamas jai ne 
atsitiktinai, kaip, pavyzdžiui, baltumo arba trijų uolek- 
čių dydžio savybėms, nes ir šitos savybės juda, bet at- 
sitiktinai tiek, kiek juda kūnas, kuriam jos būdingos. 
Todėl nurodytosios savybės negali užimti tam tikros 
vietos, o siela, priešingai, užima, jei jos prigimčiai 
būdingas judėjimas ?. Be to, jei siela juda iš prigimties, 
tai ji gali būti judinama ir prievarta; o jeigu judinama 
prievarta, tai ji gali judėti ir iš prigimties. Tą patį rei- 
kia pasakyti ir apie ramybę. Ten, kur kūnas iš prigim- 
ties juda, ten jis iš prigimties ir rimsta, ir ten, kur kū- 
nas juda prievarta, ten jis prievarta ir rimsta Š. 

Bet kokie gali būti sielos priverstiniai judesiai ir ra- 
mybės momentai — sunku atsakyti net ir spėliojant. To- 
liau, jei siela kyla aukštyn, ji bus ugnis, o jei leidžiasi 
žemyn — žemė. Tokie yra šių elementų prigimtiniai ju- 
desiai. Tas pat tinka ir tarpinių elementų judesiams 7. 

332 Bet kyla dar kitas sunkumas. Kadangi atrodo, kad siela 


judina kūną, tai aišku, kad ji judina jį tais pačiais ju- 
desiais, kuriais ir pati juda. Bet jei yra taip, tai tei- 
singas bus ir atvirkščias teiginys, kad ji juda tuo pačiu 
judesiu, kuriuo judina kūną. O kūnas juda iš vienos 
vietos į kitą3. Vadinasi, šiuo atveju siela turėtų keisti 
vietą taip, kaip kūnas: arba visa persikeldama, ar tik 
tam tikromis dalimis ?. Jei taip galėtų būti, tai išėjusi iš 
kūno siela galėtų vėl sugrįžti į jį, ir mirusieji galėtų 
vėl atgyti. Tiesa, galima būtų priskirti sielai atsitiktinį 
judėjimą, žiūrint kiek ji dalyvauja gyvio judėjime, kai 
jį stumia išorinė jėga. Tačiau neleistina teigti, kad tas, 
kas savo esme pats save judina, yra kieno nors kito 
judinamas, išskyrus tuos atvejus, kai judėjimas yra 
visiškai atsitiktinis, lygiai kaip ir tai, kas savaime yra 
gera, negali būti gera dėl išorinės priežasties arba iš- 
orinio tikslo !?. Greičiausiai galima būtų manyti, kad 
siela judinama juntamųjų objektų, jei ji iš tikro juda. 
Bet ir tai būtų ne prigimtinis, o atsitiktinis judėjimas. 
Ir toliau — jei siela pati save judina, tai kartu mes tu- 
rėtume pripažinti, kad ji pati dėl savo esmės juda. O 
kadangi kiekvienas judesys yra judančio daikto persi- 
kėlimas, kiek jis juda, tai ir siela nebetektų savo esmės, 
jei jos judėjimas nebūtų atsitiktinis, bet kiltų iš pačios 
jos esmės !!. Kai kurie filosofai teigia, kad siela judina 
Kūną, kuriame ji yra, taip pat, kaip juda ir ji pati. 
Pavyzdžiui, Demokrito pažiūra beveik sutampa su ko- 
medijų autoriaus Pilypo '? pasisakymu — jis pasakoja, 
kad Dedalas suteikęs judėjimą medinei Afroditės statu- 
lai, įpylęs į ją gyvsidabrio. Panašiai aiškina ir Demok- 
ritas. Jo manymu, rutuliniai atomai, kurie iš prigimties 
niekuomet nenurimsta, judėdami judina ir velka paskui 
save visą kūną. Bet mes paklausime — ar tie patys ato- 
mai gali būti ir ramybės priežastis? Kaip tai galėtų 
įvykti — sunku ir net neįmanoma atsakyti. Apskritai 
atrodo, kad siela judina kūną įsiterpiant tam tikram 
pasirinkimui ir mąstymui, o ne kitaip *. 

Tokiu pačiu būdu ir Timėjas fiziškai aiškina, kaip 
siela judina kūną. Pati judėdama, ji judina ir kūną dėl 
to, kad yra su juo susijusi. Sudaręs pasaulio sielą įš 

elementų ir padalijęs ją pagal harmoningus skaičius 
tam, kad jai būtų įgimtas harmonijos jausmas ir kad 
visata suktųsi darniu judesiu, demiurgas paskui sulen- 
kė tiesią sielos linkmę į apskritimą ir padarė iš to vie- 
no apskritimo du apskritimus, susiliečiančius dviejuose 
taškuose; paskui savo ruožtu padalijo vieną iš tų ap- 
skritimų į septynis apskritimus taip, kad dangaus su- 
kimasis atitiktų sielos judėjimą !*. 

Visų pirma būtų neteisinga laikyti sielą dydžiu. Be 
to, yra aišku, kad Platonas linkęs prilyginti pasaulio 
sielą ne juntančiajai ir geidžiančiajai sielai, o vadina- 
majam intelektui, nes juntančiosios ir geidžiančiosios 
sielos judėjimas nėra sukimasis. Intelektas, priešingai, 
yra vienas ir vientisas kaip ir mąstymas, o mąstymas 
sutampa su tuo, kas yra mąstoma; mintys tampa vienin- 
gos, sudarydamos grandinę taip, kaip skaičiai, bet ne 
taip, kaip dydžiai !5. Todėl ir pats intelektas nėra vien- 
tisas taip, kaip dydis, bet yra arba nedalus, arba bent 
jo vientisumas tam tikru būdu skiriasi nuo erdvinio 
dydžio. Iš tikrųjų, kaip jis galėtų mąstyti, būdamas dy- 
džiu ar kuria nors jo dalimi? Bet šita dalimi tada galė- 
tų būti tiktai tam tikras dydis arba taškas, jei tik gali- 
ma laikyti tašką dalimi !Š. Jei dalis yra taškas, tai jų 
būtų be galo daug, ir intelektas mąstydamas niekuomet 
neprieitų galo. O jeigu jo dalys yra dydžiai, tai inte- 
lektas keletą arba net be galo daug kartų mąstytų tą 
patį dalyką. Tačiau atrodo, kad pažinti objektą galima 
ir vieną sykį jį mąstant. O jei užtenka tik vienos da- 
lies susiliesti su objektu, kam intelektas turi tada suk- 
tis ratu ir apskritai turėti dydį? Antra vertus, jei mąs- 
tymui būtinai reikalinga, kad visas apskritimas susilies- 
tų su objektu, tai ką tada galėtų reikšti susilietimas su 
atskiromis dalimis? Kyla dar ir kitas sunkumas: kokiu 
būdu protas mąstys nedalų remdamasis daliu ir dalų 
remdamasis nedaliu !'. Ir vis dėlto, pagal Platono moks- 
lą, intelektas ir minėtasis apskritimas turi būti tas pat, 
nes proto judėjimas yra mąstymas, o apskritimo judėji- 
mas — sukimasis ratu. Vadinasi, jei mąstymas yra suki- 
masis ratu, tai intelektas ir bus tas apskritimas, kurio 


sukimasis sutampa su mąstymu. Bet jei taip yra, tai 
ką intelektas amžinai mąstys?į Tokį objektą jis būtinai 
turi turėti, jei sukimasis ratu vyksta amžinai !š. Bet vi- 
sos praktinio pobūdžio mintys turi tam tikras ribas, nes 
jos siekia ko nors kito. Panašiai ir teorinės mintys ap- 
siriboja loginiais samprotavimais, nes kiekvienas sam- 
protavimas yra arba apibrėžimas, arba įrodymas, o įro- 
dymas prasideda principu ir užsibaigia savo tikslu — 
silogizmu arba išvada. Bet ir tada, kai samprotavimas 
lieka neužbaigtas, jis vis dėlto negrįžta į savo pradinį 
tašką, o eina tiesiu keliu pirmyn, įjungdamas vis nau- 
jus vidurinius ir kraštinius terminus. Sukimasis ratu, 
priešingai, grįžta vėl atgal į pradžią. Taip pat ir api- 
brėžimai visi yra apriboti. Be to, jei tas pats sukimasis 
ratu kartojasi ne sykį, tai intelektui reikės daug kartų 
mąstyti tą patį dalyką; įsidėmėtina, kad mintis yra la- 
biau panaši į tam tikrą ramybę ir sustojimą negu į ju- 
dėjimą '?. Tą patį galima pasakyti ir apie protavimą. 
Savaime suprantama, kad tai, kas yra sunku ir atlieka- 
ma tik prievarta, nesuteikia laimės. O jeigu judėjimas 
nebūdingas sielos esmei, jis yra priešingas jos prigim- 
čiai. Ir tada sielai turi būti sunku, kad ji negali atsi- 
kratyti sujungto su ja kūno. Maža to, tada ji turės 
vengti kūno, jei intelektui, kaip paprastai sakoma, iš 
tikro yra geriau būti nesusietam su kūnu. Yra daug 
žmonių, kurie tai nuomonei pritaria?. Neišaiškinta, 
kodėl dangus sukasi ratu; nei sielos esmė negali būti 
to judėjimo priežastis — juk ji tik atsitiktinai juda to- 
kiu būdu, — nei pats kūnas, turint galvoje, kad greičiau 
jis yra sielos judinamas. Pagaliau sielos judėjimo ne- 
galima aiškinti net tuo, kad jis esąs tobulesnis, nors ir 
būtų geriau pasakyti, jog dievas leidžia sielai suktis 
* ratu todėl, kad jai geriau judėti negu nurimti, ir ju- 
dėti kaip tik tokiu būdu, o ne kitokiu *!. Bet šių klau- 
simų svarstymas yra artimesnis kitiems tyrinėjimams, 
ir todėl mes jį dabar nutrauksime. 

Nurodysim dar vieną nedermę, kuri yra ir tik ką 
išnagrinėtoje teorijoje, ir daugumoje kitų raštų, kurie 
svarsto sielos klausimą; šių teorijų atstovai įkurdina 


407b 


335 


408a 


336 


sielą kūne ir jungia ją su juo tiksliau nenusakydami, 
kuo grindžiamas šitas ryšys ir kokia yra kūno padėtis. 
O atrodo, kad reikėtų tai padaryti, nes šito junginio 
vienas narys veikia, o antras yra veikiamas, vienas ju- 
dinamas, o antras judina. Bet tokios savitarpio sąvei- 
kos nebūna, dviem daiktams suėjus tik atsitiktinai. Vėl 
kiti tenkinasi nusakydami, kokia yra sielos prigimtis, 
apie kūną, kuris turi priimti sielą, jie nepateikia jokių 
papildomų nurodymų, tarytum, pasak pitagorininkų 
mitų, kiekviena siela galėtų apsivilkti bet kuriuo kūnu. 
Tačiau atrodo, kad kiekvienas kūnas turi savo ypatin- 
gą pavidalą bei formą. Laikytis tokios nuomonės būtų 
maždaug tokia pat nesąmonė, kaip teigti, kad statybi- 
ninko menas gali įsikūnyti fleitoje, nes iš tikro kiek- 
vienas menas turi naudotis savo tinkamais įrankiais, 
o siela — kūnu. 


IV skyrius 


Pitagorininkų ir kai kurių platonizmo teorijų 
kritika: siela nėra nei harmonija, nei pats 
save judinantis skaičius 


Yra išlikusi dar kita pažiūra į sielą, kuri daug kam 
atrodo ne mažiau įtikima už anksčiau minėtas ir kuri 
jau yra sukritikuota viešai paskelbtuose raštuose — kai 
kurių filosofų nuomone, siela esanti tam tikra harmo- 
nija !, nes harmoniją jie laiko tam tikru priešybių mi- 
šiniu ir junginiu; o kūnas irgi yra sudarytas iš priešy- 
bių. Tačiau harmonija yra tam tikra mišrių dalių pro- 
porcija ir sąsaja, o siela negali būti nei viena, nei ant- 
ra. Be to, judėjimas nėra harmonijos savybė, o sielai 
šitą savybę visi priskiria, taip sakant, pirmiausia. Har- 
monija labiau tiktų sveikatai ir apskritai kūno geroms 
savybėms apibūdinti, o ne sielai ?. Tai būtų labai aki- 
vaizdu, jei kas pamėgintų aiškinti sielos pasyvias bū- 
senas ir veiksmus remdamasis tam tikra harmonija. 
Vargu ar galima būtų suderinti tokį aiškinimą su sielos 
būsenų ypatybėmis3. Ir toliau. Kalbėdami apie harmo- 


niją, mes atsižvelgiame į dvi jos prasmes: pirmąja, pa- 
grindine prasme harmonija yra judančių arba ramybės 
būvyje esančių dydžių sąsaja, kur jie taip suderinti, 
kad neleidžia nė vienam tos pačios rūšies elementui 
prisijungti prie jų. Antrąja, netiesiogine prasme har- 
monija yra mišrių daiktų proporcija“. Nei viena, nei 
antra prasme neteisinga būtų pavadinti sielą harmonija. 

Pažiūrą, kad siela yra kūno dalių sąsaja, galima 
labai lengvai sugriauti. Iš tikrųjų kūno dalių sąsajų 
yra daug ir įvairių. Kurių dalių ir kokios rūšies sąsaja 
reikia laikyti protą? Tas pats klausimas kyla dėl jun- 
tančiosios ir geidžiančiosios sielos. Taip pat nesąmonė 
yra pripažinti sielą mišinio proporcija, nes elementų 
mišiniai, iš kurių susideda mėsa ir kaulai, turi skirtin- 
gas proporcijas. Jei viskas susidaro iš elementų, tai 
reikėtų manyti, kad visame kūne yra daug sielų, o 
mišinių proporcijos yra harmonijos ir sielos. Galima 
būtų pareikalauti paaiškinimo ir iš Empedoklio, kuris 
„irgi teigia, kad kiekvieno kūno nario prigimtis pri- 


klauso nuo sudarančių jį elementų proporcingumo. Ar 


siela yra tas proporcingumas? O gal, būdama kažkas 
kita, ji įsikuria kūno nariuose? Ir dar: ar meilė yra 
kiekvieno elementų mišinio priežastis, ar tiktai to, ku- 
ris atitinka tam tikrą proporcingumą? O pastaruoju 
atveju — ar pati meilė yra proporcija, ar kažkas kita? 
Tokie yra sunkumai, kurie atsiranda ryšium su šita 
teorija. Bet, antra vertus, jeigu siela yra kažkas kita, 
o ne elementų mišinys, kodėl ji nyksta, mėsai ir kitoms 
gyvio dalims netekus savo esminių ypatybių? Be to, 
jei ne kiekviena kūno dalis turi sielą ir jei, vadinasi, 
siela nesutampa su mišinio proporcija, kas tada žūva, 
kai siela palieka kūną *? 

Iš to, kas anksčiau pasakyta, aiškėja, kad siela ne- 
gali būti harmonija ir nejuda ratu. Bet, kaip nurodėme, 
siela gali judėti atsitiktinai ir judinti pati save, nes 
juda kūnas, kuriame ji glūdi, o kūną judina siela. Erd- 
vėje jokiu kitu būdu ji judėti negali. Labiau pateisina- 
ma bus ta abejonė — ar siela pati save judina — jei 
atkreipsime dėmesį štai į ką. Mes sakome, kad siela 

liūdi, džiaugiasi, drįsta, bijosi, be to, dar kad ji pyksta, 
junta ir protauja. Atrodo, kad visos šitos būsenos yra 
judesiai. Iš to galima būtų padaryti išvadą, kad siela 
pati save judina. Bet tokia išvada yra nebūtina". Sa- 
kykim, kad liūdesys, džiaugsmas, protavimas yra pir- 
miausia judesiai ir kad kiekvieną tokį judesį sukelia 
siela, pavyzdžiui, kad pykstant arba bijant širdis kaip 
nors juda, kad protaujant irgi atsiranda tam tikras 
širdies arba kito organo judesys. Reikia dar pridurti, 
jog kai kurie tų kūno dalių judesiai yra erdviniai, o 
kiti — kokybiniai pasikeitimai (kokie ir kaip jie vyks- 
ta — tai jau kitas klausimas). Bet nors ir kaip būtų, 
kiekvienu atveju teiginys, kad siela pyksta, reikštų 
maždaug tą patį, kaip ir jei kas pasakytų, kad siela 
audžia arba stato namą. Tiksliau būtų pasakyti, kad 
ne siela gailisi, mokosi arba protauja, o žmogus sielos 
padedamas *, Tai reikia suprasti ne taip, tarsi judėjimas 
vyktų sieloje, bet taip, kad kartais jis pasiekia sielą, 0 
kartais prasideda nuo jos, pavyzdžiui, jutimas prasi- . 
deda nuo išorinių konkrečių daiktų, o prisiminimas, 
priešingai, nuo sielos ir pasiekia judesius arba jų 
liekanas jutimo organuose Š. 

Dėl proto — atrodo, kad jis įsikuria kūne kaip tam 
tikra substancija ir nežūva. Greičiausiai jis galėtų žūti 
senatvėje, nusilpęs. Bet galbūt jį ištinka tas pat, kas 
ištinka jutimo organus. Jeigu senis atgautų jaunuolio 
akį, jis regėtų kaip jaunuolis. Taigi senumą sukelia 
ne tai, kad siela yra kieno nors paveikta, bet tai, kad 
kūnas, kuriame ji yra, pasikeitė, pavyzdžiui, žmogui 
apsvaigus arba susirgus. Tad ir mąstymas, ir teorinis 
pažinimas irsta, kai žūva kuris nors vidinis organas, 
o pats protas tebelieka nepakitęs. Kaip ir mąstymas, 
meilė arba neapykanta, diskursyvus protavimas yra ne 
proto būsenos, o to konkretaus subjekto, kuris jį turi 
ir kiek jį turi. Štai kodėl, šiam subjektui žuvus, žūva 
ir atmintis, ir meilė — tai buvo ne proto būsenos, o 
tos sudėtinės būtybės, kuri žuvo. Protas greičiausiai yra 
dieviškesnės prigimties ir nekintamas ?. 


Iš to, kas pasakyta, aišku, kad siela negali būti ju- 
dinama. O jei ji visai nejudinama, tai, be abejo, ir 
pati savęs nejudina. 

Bet didžiausia nesąmonė yra ta pažiūra, pasak kurios 
siela yra pats save judinantis skaičius. Šios pažiūros 
šalininkai pakliūva ne tik į tuos prieštaravimus, kurie 
susiję su teiginiu, kad siela yra judinama, bet ir į kitus, 
kurie kaip tik šiai teorijai yra būdingi ir kyla iš to, 
kad siela tapatinama su skaičiumi. Iš tikrųjų, kaip rei- 
kia suprasti, kad vienetas, būdamas nedalus ir nesus- 
kaidytas, yra judinamas? Kieno ir kaip jis judinamas? 
Jei jis kartu judina ir juda, jame turi glūdėti šita skir- 
tybė !V. Kadangi, pasak šių filosofų, linija judėdama 
sudaro plokštumą, o taškas — liniją, tai ir sielos vienetų 
judesiai bus linijos, nes taškas yra vienetas, kuris už- 
ima tam tikrą vietą; todėl ir sielos skaičius turi būti kur 
nors ir užimti vietą !!'. Be to, atėmus iš skaičiaus kurį 
nors skaičių arba vienetą, bus jau kitas skaičius. Auga- 
lai ir daugelis gyvūnų, net būdami supjaustyti į dalis, te- 
belieka gyvi ir, atrodo, tebeturi tokios pat formos sie- 
lą, kaip ir anksčiau !?. Be to, atrodo, kad nebus jokio 
skirtumo, ar mes kalbėsime apie vienetus, ar apie ma- 
žus kūnelius, nes jei Demokrito atomai virs taškais 
jų kiekiui nepasikeitus, tai vis tiek šioje aibėje, kaip 
ir nenutrūkstamame dydyje, turi būti tiek judančiųjų 
taškų, kiek ir judinamųjų, nes nulemia ne atomų skir- 
tumas pagal didumą arba mažumą, o tik jų kiekis. 
Todėl būtinai turi būti kas nors, kas judina tuos vie- 
netus. O jei siela yra gyvių judintoja, tai ji turi būti 
ir skaičių judintoja, vadinasi, ji negali būti kartu ju- 
dintoja ir judinamoji, bet tiktai judintoja. Tačiau kaip 
vienetas galėtų būti judėjimo variklis? Tada jis turėtų 
skirtis kuo nors nuo kitų vienetų. O kuo galėtų skirtis 
vieninis taškas nuo kitų, jei ne savo padėtimi erdvėje? 
Jei dabar sielos vienetai, kurie glūdi kūne, nesutampa 
su kūno taškais, tai jie vis dėlto turi būti toje pačioje 
vietoje, nes kiekvienas sielos vienetas užims tam tikro 
taško vietą. Bet jei du taškai gali būti toje pačioje vie- 
toje, kas gali sukliudyti tam, kad jų būtų ten be galo 

daug? Iš tikrųjų tie daiktai, kurių vietos nesiskiria, 
nesiskiria ir patys. Antra vertus, jei kūno taškų visuma 
reiškia sielos skaičių arba, kitaip sakant, jei esamų 
kūno taškų skaičius yra siela, tai kodėl ne visi kūnai 
turi sielą? Juk atrodo, kad taškų esti visuose kūnuose, 
ir net be galo daug 3. Be to, kaip taškai galėtų atsiskirti 
nuo kūno ir palikti jį, jei net ir linijos negalima suskai- 
dyti į taškus 42 


V skyrius 


Empedoklio ir Demokrito teorijų kritika: 
sielos negalima tapatinti su materijos elementais 


Kaip jau buvo pasakyta, tie filosofai, kurie teigia, 
kad siela yra pats save judinantis skaičius, kartais dės- 
to pažiūras, sutampančias su mokslu tų tyrinėtojų, ku- 
rie sudaro sielą iš lengviausių dalelių. Bet, antra ver- 
tus, kai jie moko, sekdami Demokrito pavyzdžiu, kad 
gyvius judina siela, jie pakliūva dar į kitus jiems bū- 
dingus prieštaravimus. Iš tikrųjų, jei siela yra išplitusi 
visame juntančiame kūne, tai pripažinus, kad siela — 
kūnas, toje pačioje vietoje turi tilpti du kūnai. O tie 
filosofai, kurie laiko sielą skaičiumi, turi pripažinti, 
kad tame pačiame taške turi būti daug taškų arba kad 
kiekvienas kūnas turi sielą. Išskirtinas tik tas atvejis, 
kai prisijungia dar koks nors ypatingas skaičius, kuris 
skiriasi nuo visų esančių kūne taškų. Iš šios teorijos 
išplaukia dar kita išvada — kad skaičius judina gyvį 
taip pat, kaip aiškina Demokritas anksčiau mūsų išdės- 
tytoje pažiūroje. Iš tikrųjų, koks skirtumas — ar kalba- 
ma apie mažus rutuliukus, ar apie didelius vienetus, 
ar apskritai apie slenkančius erdvėje vienetus. Abiem 
atvejais gyvių judėjimas priklauso nuo tų vienetų ju- 
dėjimo. Tie filosofai, kurie savo moksle jungia judė- 
jimą ir skaičių į vieną principą, be nurodytų sunkumų, 
susiduria dar su daugeliu kitų panašių prieštaravimų, 
nes, remiantis šiuo principu, negalima ne tik apibrėžti 
sielos esmės. bet įr nustatyti jos atsitiktinių ypatybių. 


Tai pasidarytų visiškai aišku, jei kas pamėgintų reiū: 
damasis šia teorija aiškinti sielos veiksmus ir pasyvias 
būsenas, pavyzdžiui, samprotavimus, jutimus, džiaugs- 
mus, liūdesius ir kita. Laikantis šitos pozicijos, net ir 
spėti ką nors apie sielos būsenas būtų nelengva !. 

Tradicija mums yra palikusi tris skirtingus būdus, 
kuriais siela apibrėžiama, Vieni laiko sielą aukščiausiu 
judėjimo varikliu todėl, kad ji judina pati save; kiti 
teigia, kad siela susideda iš smulkiausių dalelių ir iš 
visų daiktų yra labiausiai nekūniška. Mes esame beveik 
išsamiai išdėstę tuos sunkumus ir prieštaravimus, su 
kuriais susiduria šitos pažiūros. Belieka dar apsvarstyti, 
kuo grindžiama ta pažiūra, kad siela susideda iš ele- 
mentų. Tai esą reikalinga tam, kad siela pajėgtų su- 
vokti visus realius daiktus ir pažinti kiekvieną iš jų. 
Tačiau ir šita nuomonė neišvengiamai veda į daugelį 
loginių prieštaravimų. Pripažindami, kad panašus pažįs- 
tamas per panašų, anie tyrinėtojai tarsi sutinka, kad 
siela sutampa su daiktų elementais ?. Tačiau sielos 0ob- 
jektai yra ne tik elementai, bet ir daugelis kitų da- 
lykų, ir jų, tiksliau sakant, yra begalybė — visa, kas yra 
sudaryta iš tų elementų. Sakykim, kad siela pažįsta 
ir suvokia kiekvieno sudėtinio daikto elementus. Bet 
kuo ji pažins ir suvoks pačią sudėtinę visumą, pavyz- 
džiui, dievą, žmogų, mėsą arba kaulus ir kiekvieną 
sudėtinį daiktą? Juk ne bet kaip jie susidaro iš ele- 
mentų, o pagal tam tikrą proporciją ir sandarą, kaip 
ir Empedoklis yra pasakęs, kalbėdamas apie kaulus: 

Priėmė žemė našioji į žaizdrą plačiosios krūtinės 

Iš aštuonių dvi dalis to Nestidės spindėjimo vaiskaus, 

Keturias dar iš Hefaisto. Taip kaulai balti atsirado ?. 


Jokios naudos nebus iš to, kad visi elementai glūdi 
sieloje, jei joje kartu nebus ir proporcingumo bei dar- 
numo, nes kiekvienas elementas pažins tik panašų į 
save, bet nė vienas iš jų nepažins kaulo arba žmogaus, 
nebent tik tuo atveju, jei šie objektai glūdėtų sieloje. 
O kad tai neįmanoma, ir kalbėti neverta. Kas galėtų 
pamanyti, kad sieloje glūdi akmuo arba žmogus? Pa- 

našiai ir dėl gera ir negera bei viso kito'. Kadangi 
būties terminas turi daug skirtingų reikšmių (jis žymi 
konkrečią substanciją, kiekybę, kokybę arba kurią nors 
kitą iš mūsų nustatytų kategorijų), tai kyla klausimas, 
ar siela susideda iš visų šių kategorijų, ar ne. Bet at- 
rodo, kad nėra elementų, kurie būtų bendri visoms 
kategorijoms. Ar galbūt siela susideda tiktai iš tų, ku- 
rie priklauso substancijai? Kaip tada ji galėtų pažinti 
kiekvieną kitą kategoriją? Bet galbūt jie pasakys, kad 
kiekviena giminė (kategorija) turi savo ypatingus ele- 
mentus ir pradus, iš kurių ir susidaro siela. Ji bus tada 
kartu ir kiekybė, ir kokybė, ir substancija. Tačiau ne- 
galimas daiktas, kad iš priklausančių kiekybei elementų 
atsirastų substancija, o ne kiekybė. Tokie yra, be dau- 
gelio kitų, tie sunkumai, su kuriais susiduria visi, lai- 
kantys sielą susidariusia iš visų elementų s 

Taip pat yra nesąmonė teigti, kad panašus negali 
būti veikiamas panašaus, o antra vertus, kad panašus 
suvokiamas panašaus ir pažįstamas panašaus, nes, tų 
filosofų manymu, suvokimas yra pasyvi būsena, kurią 
juslė patiria kieno nors judinama. Taip pat jie supranta 
ir mąstymą bei pažinimą *. 

Jei pripažinsime, sekdami Empedokliu, kad kiek- 
vienas daiktas pažįstamas per tuos kūno elementus, 
kurie yra panašūs į jį, atsiranda daug nedermių bei 
sunkumų. Tuo galima įsitikinti ir taip samprotaujant: 
atrodo, kad visos kūno dalys, kurios susideda tiktai 
iš vieno elemento — žemės, pavyzdžiui, kaulai, gys- 
los, plaukai, nieko nejaučia, vadinasi, nejaučia ir į 
save panašių elementų. Remiantis tik ką minėta teori- 
ja, turėtų būti kitaip?. Be to, kiekviename elemente 
bus daugiau nežinojimo negu žinojimo, nes jis pažins 
tik vieną daiktą ir daug ko nepažins — nepažins visų 
kitų. Iš Empedoklio mokslo išplaukia net tokia išvada, 
kad ta būtybė, kuri turi mažiausiai žinių, yra dievas, 
nes jis vienas nepažįsta vieno prado — vaido?. Mir- 
tingosios būtybės, priešingai, gali viską pažinti, nes 
kiekviena iš jų sudaryta iš visų elementų. Ir apskritai 
galima paklausti, dėl kokios priežasties ne visi daiktai 


turi sielą, jei kiekvienas yra arba elementas, arba su- 
darytas iš vieno ar iš daugelio, ar iš visų elementų; 
todėl kiekvienas daiktas būtinai turi pažinti arba vieną, 
arba kai kuriuos, arba visus daiktus. Galėtų kilti abe- 
jonė ir dėl to, kas yra tas pradas, kuris suvienija 
visus gyvio elementus, nes tie elementai yra panašūs 
į materiją. Koks tas pradas būtų, lemiamą reikšmę turi 
tas, kuris juos jungia. Bet neįmanoma, kad kas būtų 
galingesnis už sielą ir ją valdytų. Ir dar labiau neįma- 
noma, kad kas pranoktų intelektą. Todėl racionaliau 
yra pripažinti intelektą pirminiu ir iš prigimties aukš- 
čiausiu principu ir nepritarti tiems, kurie laiko ele- 
mentus visų daiktų pirmapradžiu ?. 

Visi, kurie, atsižvelgdami į sielos sugebėjimą pa- 
žinti ir suvokti daiktus, teigia, kad siela sudaryta iš 
elementų, lygiai kaip ir tie, kurie apibūdina ją kaip 
aukščiausią judintoją, kalba ne apie visas sielos rūšis. 
Iš tikrųjų ne visos būtybės, kurios junta, sugeba ju- 
dėti; atrodo, kad būta ir tokių, kurios nejuda. O kaip 
tik vietos pakeitimas yra vienintelis judėjimas, kurį 
siela gali suteikti gyvūnams. Tą patį priekaištą galima 
padaryti ir tiems, kurie aiškina proto ir juslių atsira- 
dimą iš elementų, nes aišku, kad augalai yra gyvi, bet 
nesugeba nei judėti, nei justi; proto neturi ir daugelis 
gyvulių. Jei kas pripažins ir sutiks, kad protas, lygiai 
kaip ir juslės, yra tam tikros sielos dalys, tai vis dėlto 
toks apibrėžimas netiktų nei kiekvienai sielai apskritai, 
nei vienai kuriai nors atskirai sielai kaip visumai. Tą 
patį reikia pasakyti ir apie šiuo klausimu išdėstytą pa- 
žiūrą vadinamuosiuose Orfėjo himnuose. Sako, nešama 
vėjo, siela iš supančio pasaulio įlenda į kūną gyviui 
kvėpuojant. Bet to negali atsitikti nei augalams, nei 
kai kuriems gyviams, nes jie ne visi kvėpuoja. To 
nepastebėjo tie žmonės, kurie yra pareiškę minėląją 
nuomonę .!? 

Jeigu mes turėtume pripažinti, kad siela sudaryta iš 
elementų, tai vis dėlto nebūtina teigti, kad ji atsira- 
dusi iš visų elementų, nes, esant priešingumo santykiui, 
pakanka vieno nario, kad jis pažintų pats save ir savo 

priešybę: juk tiese matuojame tai, kas tiesu ir kas krei- 
va. Liniuotė yra abiejų priešybių matas: ir tiesės, ir 
kreivės; kreivė, priešingai, negali būti nei pačios sa- 
vęs, nei tiesės matu !!. Kai kurie filosofai teigia, kad 
siela yra išplitusi visatoje, todėl ir Talis manė, jog 
visata pilna dievų. Tačiau ši nuomonė susiduria su 
tam tikrais sunkumais — iš tikrųjų, kodėl siela, būdama 
ore arba ugnyje, nekuria gyvių, o kuria juos vien 
mišrioje aplinkoje !?, nors atrodytų, kad kaip tik tuose 
dviejuose elementuose ji turėtų būti tobulesnė. Tiesa, 
dar galima būtų paklausti, kodėl siela, esanti ore, bus 
tobulesnė ir mažiau mirtinga už tą, kurią turi gyviai. 
Abiem atvejais mes pakliūvame į nedermes ir priešta- 
ravimus. Iš tikrųjų pripažinti ugnį ir orą gyviais būtų 
didelė nesąmonė, bet, antra vertus, paneigti tai, pris- 
kiriant tiems elementams sielą, būtų irgi nesąmonė. 
Matyt, šios pažiūros šalininkai priskiria ugniai ir orui 
sielą dėl to, kad, jų nuomone, visata ir jos dalys yra 
tokios pat sudėties. Vadinasi, jie neišvengiamai turi 
pripažinti, kad ir visatos siela yra tos pačios sudė- 
ties, kaip ir jos dalys, jei tiesa, kad gyviai gauna sielą 
pasiimdami ką nors iš juos supančios aplinkos. Bet oras 
išsisklaidydamas išlieka vienodas, o siela, priešingai, 
susidaro iš nevienodų dalių. Aišku, kad kai kur ore 
atsiras viena arba kita sielos dalis, o kai kur jos ne- 
bus. Vadinasi, siela turi arba būtinai susidėti iš vie- 
nodų dalių, arba netilpti visa kurioje nors visatos da- 
lyje Iš. 

Taigi iš to, kas pasakyta, aiškėja, jog siela sugeba 
mąstyti ne dėl to, kad ji susideda iš elementų, ir jog 
teiginys, kad siela juda, yra painus ir neteisingas. Ka- 
dangi sielai priklauso mąstymas, jutimas ir manymas, 
taip pat geismas, norėjimas ir apskritai visi siekimai, 
kadangi ir gyvių persikėlimas iš vietos į vietą, be to, 
ir augimas, klestėjimas bei nykimas vyksta dėl sielos 
įtakos, kyla klausimas, ar visa tai — mąstymą, jutimą, 
judėjimą ir kitas gyvio pasyvias ir aktyvias būsenas — 
reikia priskirti visai sielai, ar skirti kiekvienai jos da- 
liai skirtingus sugebėjimųs? Taip pat ir gyvybė — ar 


ji glūdi tiktai vienoje atskiroje dalyje, ar kai kuriose 
iš jų, ar visose, ar pagaliau ji priklauso nuo kitos 
priežasties? Kai kurie filosofai sako, kad siela yra dalis, 
kad viena jos dalis mąsto, o kita junta. Bet kas šiuo 
atveju sujungia tas sielos dalis? Tai negali būti kū- 
nas. Priešingai, atrodo, kad greičiau siela suvienija 
kūną, nes, sielai pasitraukus, kūnas suyra ir pūva. Jei 
koks kitas pradas suvienija sielos dalis, tai tas pradas 
pirmiausia ir bus siela. Bet tada savo ruožtu reikės 
išaiškinti, ar jis vienas, ar susidaro iš daugelio dalių. 
Jei tas pradas yra vienas, tai kodėl ir siela negali būti 
viena? Ir, priešingai, jei jis yra dalus, tai vėl kyla 
klausimas, kas jį suvienija, ir taip toliau; žodžiu, mūsų 
ieškojimas niekuomet neprieis galo. Abejonę gali su- 
kelti ir toks klausimas: kokį darbą atlieka kūne kiekvie- 
na atskira sielos dalis? Jei visa siela palaiko viso kūno 
vienybę, tai ir kiekviena jos dalis turėtų remti tam 
tikros kūno dalies vienumą. Bet tai, rodos, yra neįma- 
noma, nes kurią kūno dalį rems protas ir kokiu būdu 
jis tai padarys, sunku net įsivaizduoti V. 

Pasirodo, kad augalai, kaip ir tam tikri vabzdžiai, 
net ir supjaustyti pasilieka gyvi — mat visos dalys 
rūšies, nors ir ne skaičiaus, atžvilgiu turi tą pačią sie- 
lą, nes kiekviena dalis junta ir juda erdvėje tam tikrą 
laiką. Ir jei tokia būsena netrunka ilgiau — nėra ko 
stebėtis: juk tos dalys neteko tų organų, kurie reika- 
lingi jų prigimčiai apsaugoti. Vis dėlto kiekvienoje 
dalyje glūdi visos sielos dalys, ir atskirų dalių sielos 
visos yra tapačios tiek viena kitai, tiek visai sielai, 
nes sielos dalys neatskiriamos viena nuo kitos, nors 
visą sielą ir galima skirstyti į dalis. Atrodo, kad ir au- 
galų gyvybės pradas yra tam tikra siela, juk tai vie- 
nintelis pradas, kuris yra bendras gyvūnams ir auga- 
lams. Ir jis gali būti atskiriamas nuo juntančiojo prado, 
bet pastarasis negali atsirasti be pirmojo. 

ANTRA KNYGA 


I skyrius 


Bendras sielos apibrėžimas 


Tiek apie tas pažiūras į sielą, kurias mums yra pa- 
likę mūsų pirmtakai. Dabar vėl apsvarstysime nuo pat 
pradžios visą klausimą ir pamėginsime tiksliai nustatyti, 
kas yra siela ir koks yra bendriausias ! jos apibrėžimas. 
Substancija? mes vadiname tam tikrą vieną būties rū- 
šį. Substancijoje skiriame, pirma, materiją, kuri pati 
dar nėra tam tikras konkretus daiktas, antra — formą * 
bei sąvoką, kuri leidžia mums apibrėžti konkretų daik- 
tą, ir trečia — tai, kas susideda iš materijos ir for- 
mos [patį konkretų daiktą]. Materija yra potencija, o 
forma — aktualybė [entelechija]*, ir dvejopa prasme: 
kaip įgytas žinojimas arba kaip pats mąstymo aktas. 
Substancijomis dažniausiai laikomi kūnai, ypač gam- 
tos kūnai, nes jie yra visų kitų kūnų? pradai. Vieni 
gamtos kūnai turi gyvybę, kiti — ne. Gyvybe mes 
vadiname mitimo, augimo ir nykimo procesus, kurie 
vyksta savaime. Iš to išplaukia, kad kiekvienas gamtos 
kūnas, kuris turi gyvybę, yra substancija, ir dargi 
sudėtinė *. Bet nors gyvis yra tam tikras kokybiškai. 
apibrėžtas kūnas — toks, kuris turi gyvybę, vis dėlto 
kūnas nėra tapatus sielai, nes jis negali būti priskirtas 
daiktui kaip tam tikra jo savybė; greičiau jis yra pa- 
matas, kuriam savybė gali būti priskiriama, t. y. me- 
džiaga. Vadinasi, sielą reikia pripažinti substancija ta 
prasme, kad ji yra gamtos kūno, potencialiai turinčio 
gyvybę, forma'. Bet substancija formos prasme yra 
aktualioji būtis (entelechija], t. y. tam tikro konkretaus 
kūno aktualybė. Entelechija gali būti suprantama dve- 
jopai: arba kaip įgytas žinojimas, arba kaip aktualiai 
vykstantis mąstymas Š. Aišku, kad siela yra aktualybė 
[entelechija] žinojimo prasme, nes su sielos buvimu 
susijęs miegas ir budėjimas; budėjimas analogiškai ati- 
tinka aktualų mąstymą, o miegas — neaktyvų žinojimą. 


Jei atsižvelgiama į tą patį subjektą — žinojimui pri- 
klauso pirmenybė pagal kilmę ?. Todėl siela yra gamtos 
kūno, potencialiai turinčio gyvybę, pirminė aktualybė !*, 
O toks gali būti tiktai organizmas '!. Organai yra ir 
augalų dalys, bet jie labai paprasti. Pavyzdžiui, lapas 
yra apyvaisio apsauga, 0 apyvaisis — vaisiaus apsau- 
ga. Šaknys analogiškai atitinka burną: ir viena, ir ant- 
ra traukia maistą. Taigi jei reikia nurodyti bendrą api- 
brėžimą, kuris galėtų tikti kiekvienai sielai, tai mes 
pasakysime: siela yra gamtos organinio kūno pirmi- 
nė aktualybė [entelechija]. Todėl nėra reikalo svars- 
tyti, ar kūnas ir siela yra tas pats dalykas, lygiai kaip 
negalima tapatinti vaško su įspaustu jame atspaudu ar- 
ba apskritai kurio nors daikto materijos su tuo daiktu, 
kurio materija ji yra. Mat vienio ir būties terminai 
vartojami skirtinga reikšme, bet pirmiausia jie taikomi 
aktualybei [entelechijai] !2, 

Taigi mes esame nustatę, kas yra siela. Ji yra sub- 
stancija sąvokos prasme, t. y. tam tikro kokybiškai 
apibrėžto kūno esmė. Įsivaizduokime ?, kad tam tikras 
įrankis, sakykim, kirvis, yra gamtos kūnas. Tokiu atveju 
jo esmė ir kartu siela bus tai, dėl ko jis yra kirvis. Ir 
jei siela atsiskirtų nuo jo, tai jis nustotų buvęs kirviu, 
ir liktų tik jo pavadinimas. Bet iš tikrųjų tai yra tik 
kirvis, o ne gamtos kūnas, nes siela yra esmė ir sąvoka 
ne sukurto daikto, o tokio gamtos kūno, kuriame glūdi 
judėjimo ir ramybės pradas. Tai, kas pasakyta, reikia 
pritaikyti ir kūno dalims. Jeigu akis būtų gyvis, tai 
regėjimas būtų jo siela, nes regėjimas yra akies esmė 
ir forma. Akies lėlytė yra regėjimo medžiaga. Netekusi 
regėjimo, akis nebėra akis, jai liks tik akies pavadini- 
mas, panašiai kaip iškaltos iš akmens arba nupieštos 
akies. Kas pasakyta apie dalį, turi būti dabar taikoma 
ir visam gyvam kūnui. Kaip atskiro organo jutimai su- 
siję su pačiu organu, taip analogiškai ir jutimų visu- 
ma susijusi su visu juntančiu kūnu tiek, kiek jis su- 
geba justi. Bet, antra vertus, potencialiai yra gyvas 
ne tas kūnas, kuris yra netekęs sielos, o tas, kuris ją 
tebeturi. Apie sėklą ir vaisių reikia pasakyti, kad jie 

yra potencijos tokio kūno, kuris gali įgyti sielą V. 
Budėjimas yra aktuali būtis [entelechija] ta pačia pras- 
me, kaip kirtimas ir regėjimas. Sielą mes vadiname 
entelechija ta prasme, kuria laikome entelechija suge- 
bėjimą regėti ir įrankio pajėgumą. Kūnas, priešingai, 
yra tiktai potencialioji būtis. Pagaliau kaip iš lėlytės 
ir regėjimo susidaro akis, taip iš kūno ir sielos — gy- 
vis. Taigi neabejotina, kad siela neatskiriama nuo kūno 
arba mažų mažiausiai neatskiriamos tam tikros jos da- 
lys, jeigu ją tikrai galima dalyti. Iš tikrųjų kai kurių 
kūno dalių entelechija priklauso joms pačioms. Tačiau 
niekas nekliudo, kad būtų ir kitos atskiriamos sielos 
dalys, bet tik tuo atveju, jei šios dalys nėra jokio kū- 
no entelechijos. Tebelieka neaišku — ar siela, būdama 
entelechija, susijusi su kūnu taip pat, kaip jūrininkas 
su laivu. Tegul to užteks bendram sielos apibrėžimui 
bei apibūdinimui. 


II skyrius 
Sielos apibrėžimo aiškinimas. 
Pagrindiniai sielos sugebėjimai, arba dalys 


Kadangi tiriant tuos duomenis, kurie yra dar neaiš- 
kūs, bet greičiau krinta į akis, gaunama tokių aiškių 
žinių, kurias galima lengviau logiškai suprasti, tai mes 
pamėginsime šitaip vėl persvarstyti visą sielos proble- 
mą. Loginio apibrėžimo uždavinys ne tik iškelti aikš- 
tėn, kas yra daiktas — tuo dažniausiai tenkinasi tradi- 
ciniai apibrėžimai, — bet ir aprėpti bei išaiškinti objekto 
priežastį !. Iš tikrųjų iki šiol apibrėžimas paprastai bū- 
davo gryna išvada. Pavyzdžiui, kas yra kvadratūra? 
Tai brėžimas tokio lygiakraščio stačiakampio ketur- 
kampio, kuris yra lygus nelygiakraščiui keturkampiui. 
Bet toks apibrėžimas yra tiktai galutinė išvada. Prie- 
šingai, kas pasako, kad kvadratūra yra vidurinės pro- 
porcijos suradimas, tas nurodo ir apibrėžiamojo objekto 
priežastį Ž. Taigi kaip mūsų nagrinėjimo pradinį tašką 


mes pateiksime šį teiginį: gyvybė yra tai, kuo turinti 
sielą būtybė skiriasi nuo to, kas neturi sielos. Nors 
terminas „gyvybė“ vartojamas nevienoda prasme, mes 
vis dėlto priskiriame kuriam nors objektui gyvybę, jei 
būdingas bent vienas gyvybės požymis, pavyzdžiui, 
sugebėjimas mąstyti, justi, judėti arba nurimti erdvė- 
je, lygiai kaip ir misti, augti ir nykti?. Todėl atrodo, 
kad visi augalai yra gyvi, nes mes matome, kad juose 
glūdi toks pajėgumas, dėl kurio jie sugeba augti arba 
nykti priešingomis linkmėmis. Nebūna taip, kad auga- 
las augtų aukštyn ir neaugtų žemyn; jo augimas yra 
abipusis ir vyksta net visomis kryptimis taip, kaip jis 
gyvena, tol, kol gali gauti maisto. Šis sugebėjimas gali 
reikštis skyrium nuo kitų sielos sugebėjimų; pastarieji, 
priešingai, negali veikti be jo, bent mirtingų būtybių. 
Tai akivaizdu iš augalų, kurie neturi jokio kito sielos 
sugebėjimo. Taigi gyvybė būdinga gyviams kaip tik dėl 
nurodytojo prado, 0 gyvūnai atsiranda tiktai juslėms 
atsiradus, nes ir tas būtybes, kurios nejuda, nekeičia 
vietos, bet turi jusles, mes vadiname gyvūnais, o ne 
gyviais. Iš juslės rūšių pirmiausia atsiranda lytėjimas. 
Panašiai kaip maitinantis pradas gali veikti atskirai 
nuo lytėjimo ir apskritai nuo visų juslių, taip ir lytėji- 
mas atsiranda skyrium nuo kitų juslių, o maitinančiuo- 
ju pradu mes vadiname tą sielos dalį, kurią turi ir au- 
galai. Gyvūnai, rodos, visi apdovanoti lytėjimu. Apie 
priežastį, kodėl taip yra, kalbėsime vėliau. Tuo tarpu 
pasitenkinsime tik pasakydami; kad siela yra visų nu- 
rodytųjų sugebėjimų pradas ir apibrėžiama tokiais 
veiksmais: maitinimu, jutimu, mąstymu ir judėjimu. 
Bet ar kiekvienas iš tų sugebėjimų yra visa siela, ar 
tik tam tikra jos dalis, — jei tik dalis, tai ar tokia, ku- 
rią galima atskirti tik abstrahavimo būdu, ar ir vietos 
atžvilgiu? Šitą klausimą vienų dalių atžvilgiu galima 
lengviau išspręsti, bet kitų atžvilgiu atsiranda abejo- 
nių'. Pavyzdžiui, paaiškėjo, kad kai kurie augalai su- 
pjaustyti nenustoja gyvybės, nors jų dalys ir atsiskiria 
vienos nuo kitų. Iš to galima spręsti, kad kiekvieno 
tokio augalo siela, imama kaip entelechija, yra viena, 

bet potencialiai jų yra daug. Tą patį galima pastebėti 
ir kitų sielos specifinių ypatybių atžvilgiu, pavyzdžiui, 
supjausčius kurį nors vabzdį į dalis, kiekviena dalis 
net ir tada nenustoja justi ir judėti erdvėje, o jusdama 
ji vaizduojasi ir geidžia, nes kur yra jutimas, ten atsi- 
randa ir džiaugsmas bei skausmas, o kur yra šitie jaus- 
mai, ten neišvengiamai gimsta ir siekimas. Apie protą 
ir teorinį mąstymą tuo tarpu dar negalima pasakyti nie- 
ko aiškaus, tačiau atrodo, kad jie yra visai kitokios 
rūšies sielos sugebėjimai, vieninteliai, kurie gali reikš- 
tis be materijos, panašiai kaip amžinas nepriklauso nuo 
laikino. Šiaip ar taip, iš to, kas pasakyta, visiškai aiš- 
ku, kad visų kitų sielos dalių negalima atskirti nuo 
materijos, kaip teigia kai kurie tyrinėtojai?. Bet, ant- 
ra vertus, neabejotina, kad loginiu atžvilgiu jos yra 
skirtingos. Iš tikrųjų jutimo esmė skiriasi nuo manymo 
esmės todėl, kad skirtingi yra jutimo ir manymo ak- 
tai P. Tą patį galima pasakyti ir apie kiekvieną iš anks- 
čiau minėtų sugebėjimų. Reikia dar pridurti, kad kai 
kurie gyviai turi visus nurodytuosius sugebėjimus, ki- 
ti — kelis, o dar kiti — tiktai vieną. Tuo kaip tik ir pa- 
sireiškia gyvulių skirtybės. Kodėl taip yra — reikės 
apsvarstyti vėliau '. Tas pat galioja ir pojūčiams. Vieni 
gyvuliai turi visas pojūčių rūšis, kiti kai kurias, o dar 
kiti tiktai vieną, reikalingiausią — lytėjimą. Tai, kuo 
mes esame gyvi ir kuo juntame, suprantama dvejopai, 
kaip ir tai, kuo pažįstame. Tatai yra, pirma — žinoji- 
mas, o antra — siela, nes apie abu sakome, kad jie įga- 
lina mus igyti žinių. Panašiai mes pripažįstame, kad tai, 
dėl ko esame sveiki, yra sveikata, 0 antra vertus, tam 
tikra kūno dalis arba ir visas kūnas. Nurodytuose pa- 
vyzdžiuose žinojimas ir sveikata yra forma arba tam 
tikra sąvoka ir aktualioji būtis to subjekto, kuris gali 
pirmuoju atveju pasisavinti žinojimą, o antruoju — būti 
sveikas, nes atrodo, kad veikiančiųjų jėgų aktas vyksta 
tame, kas tą aktą patiria ir linksta jį patirti. Antra 
vertus, pirminė siela yra tas pradas, dėl kurio mes gy- 
vename, juntame ir mąstome. Iš to išplaukia, kad ji 
yra tam tikra sąvoka ir forma, o ne materija ir pama- 


tas. Iš tikrųjų, kaip buvo pasakyta, substancija imama 
trejopa prasme: pirma — formos, antra — materijos ir 
trečia — formos ir materijos junginio prasme. Šitame 
junginyje materija yra potencija, o forma — tos poten- 
cijos suaktualėjimas [entelechija]. Ir toliau. Kadangi 
formos ir materijos junginys yra būtybė, turinti sielą, 
tai ne kūnas yra sielos entelechija, o atvirkščiai — sie- 
la yra tam tikros rūšies kūno entelechija. Štai kodėl 
teisinga nuomonė tų filosofų, kurie teigia, kad siela ne- 
gali būti be kūno, lygiai kaip negali būti kūnu, nes ji 
yra ne kūnas, o kažkas, kas priklauso kūnui ir glūdi 
jame, žiūrint kiek jis yra tam tikras konkretus, koky- 
biškai apibrėžtas daiktas. Vadinasi, yra ne taip, kaip 
manė kai kurie mūsų pirmtakai, kurie priskyrė sielą 
kūnui, tiksliau nenurodydami, kuriam ir kokios rūšies 
kūnui ji tinka, nors yra aišku, kad bet kuris kūnas 
negali igyti bet kurios sielos. Tą pačią išvadą mes pri- 
einame ir logiško samprotavimo būdu, nes kiekvieno 
daikto entelechija įvyksta tik tame, kas yra tas daik- 
tas potencialiai, t. y. įvyksta atitinkamos prigimties 
materijoje. Iš to, kas pasakyta, aiškėja, kad siela yra 
tam tikra entelechija ir esminė forma tokio kūno, kuris 
potencialiai gali būti tokios prigimties daiktu *. 


III skyrius 


Sielos sugebėjimų savitarpio santykiai 
ir jų hierarchinė santvarka 


Kaip mes jau esame nurodę, minėtieji sielos suge- 
bėjimai vieniems gyviams būdingi visi, kitiems — keli, 
dar kitiems — tik vienas. Tie sugebėjimai, kaip buvo 
pasakyta, yra tokie: maitinimasis, jutimas, judėjimas 
erdvėje, siekimas ir mąstymas. Augalams būdingas tik 
maitinimosi sugebėjimas, kitiems gyviams, be jo, ir 
jutimas. Bet tie gyviai, kurie junta, kartu ir ko nors 
siekia, nes siekimas pasireiškia ir geismu, ir aistra, ir 
noru!. Visi gyvūnai turi bent vieną jutimų rūšį — ly- 

tėjimą. Kur yra jutimas, ten atsiranda ir džiaugsmas 
bei skausmas, malonumas ir nemalonumas, kartu su 
tais jausmais reiškiasi ir geismas, nes geismas yra ma- 
lonumo siekimas. Reikia dar pridurti, kad gyviai junta 
ir maistą, nes lytėjimas yra ir maisto jutimas; visi gy- 
vūnai minta sausu ir drėgnu, šiltu ir šaltu Ž maistu, O 
šitos savybės suvokiamos lytėjimu. Visų kitų jutimų 
Objektai siejasi su mitimu tik atsitiktinai, nes nei gar- 
sai, nei spalvos, nei kvapai neprisideda prie jo; skonis, 
priešingai, priklauso prie lytėjimo objektų. Alkis ir 
troškulys yra siekimai, pirmasis — to, kas sausa ir šil- 
ta, antrasis — to, kas šalta ir drėgna; skonis yra, taip 
sakant, šių savybių prieskonis. Vėliau mes turėsime 
dar smulkiau nušviesti šituos klausimus?, tuo tarpu 
tik tiek pasakysime, kad tiems gyvūnams, kurie turi 
lytėjimą, būdingi ir siekimai. Vaizduotės klausimas — 
ar ji būdinga visiems gyvūnams — dar yra neaiškus. 
Tas klausimas bus svarstomas vėliau. Kai kurie gyvū- 
nai sugeba judėti, kiti — protauti ir mąstyti, pavyzdžiui, 
žmogus ir galbūt dar kitos tos pačios arba tobulesnės 
prigimties būtybės. 

Taigi aišku, kad sielos sąvoka yra viena ir, be to, 
tokia pačia prasme, kaip ir geometrinės figūros sąvoka. 
Iš tikrųjų kaip geometrijoje be trikampio ir kitų figū- 
rų, kurias galime sudaryti iš trikampio, nėra figūros 
apskritai, taip negali būti ir sielos skyrium nuo minėtų- 
jų sielos sugebėjimų. Ir jei figūros turi vieną bendrą 
sąvoką, kuri, nebūdama nė vienos atskiros figūros sa- 
vybinė ypatybė, tinka visoms figūroms, tai ir siela 
taip pat susijusi su anksčiau nurodytais sugebėjimais. 
Todėl būtų juokinga stengtis surasti tik ką minėtiems 
arba ir kitiems objektams tokią bendrą sąvoką, kuri 
netiktų tam tikros rūšies apibrėžimui, paliekant nuoša- 
ly tiek daikto savybines ypatybes, tiek ir nedaliąją 
rūšį'. Tam tikras sielos ir geometrinių figūrų panašu- 
mas pasireiškia dar ir šitaip: tiek figūrų, tiek turinčių 
sielą būtybių paskesnėje ir sudėtingesnėje rūšyje po- 
tencialiai glūdi pirmesnė ir prastesnė: pavyzdžiui, ke- 
turkampyje — trikampis, o juntančiojoje sieloje — mai- 


tinančioji. Todėl reikia atskirai ištirti kiekvieną gyvių 
rūšį — kokia yra jo siela, pavyzdžiui, kokia augalo, 
žmogaus arba gyvūno siela. Bet reikia dar nustatyti 
šios sielos rūšių eilės priežastį ?. Iš tikrųjų be maitinan- 
čiosios sielos negali atsirasti juntančioji; augaluose, 


priešingai, maitinančioji siela veikia be juntančiosios. 


Be lytėjimo neatsiranda nė viena pojūčių rūšis, o lytė- 
jimas gali būti skyrium nuo jų, nes yra daug gyvių, 
kurie neturi nei regėjimo, nei klausos, nei uoslės. To- 
liau. Iš juntančiųjų gyvūnų kai kurie sugeba judėti 
erdvėje, o kiti — ne. Pagaliau mažiausiai yra tų, kurie 
apdovanoti mąstymu ir protavimu. Bet toms mirtingoms 
būtybėms, kurios mąsto, būdingi ir visi kiti sielos su- 
gebėjimai. Priešingai, ne visi gyvūnai, kurie turi visus 
kitus sugebėjimus, gali mąstyti; kai kuriems trūksta 
net ir vaizduotės, o kiti, kol būna gyvi, naudojasi tik 
vaizduote. Teorinio intelekto klausimą reikės nagrinėti 
atskirai 9. Taigi aiškėja, kad kiekvieno atskiro sielos 
sugebėjimo tyrimas bus ir tinkamiausias visos sielos 
nagrinėjimo būdas. 


IV skyrius 
Maitinančioji siela 


Norint nagrinėti skirtingus sielos sugebėjimus, reikia 
visų pirma nustatyti, kas yra kiekvienas sugebėjimas, 
o paskui kokios yra jų šalutinės savybės ir kokias dar 
mes, be tų, aptinkame !. Bet jei mes turime apibrėžti 
kiekvieno sugebėjimo esmę, pavyzdžiui, kas yra mąs- 
tančioji arba juntančioji, arba maitinančioji siela, tai 
pirma reikia nusakyti, kas yra mąstymas ir jutimas, nes 
aktai ir veiksmai loginiu požiūriu turi pirmenybę po- 
tencijų atžvilgiu. O jei taip yra ir jei dar anksčiau turi 
būti išnagrinėti juos atitinkantys objektai, tai atrodo, 
kad dėl tos pačios priežasties pirmiausia yra svarstytina 
šitų objektų prigimtis, pavyzdžiui, maisto, juntamųjų 
ir mąstomųjų daiktų esmė 2. Taigi pirmiausia mes turi- 

me kalbėti apie mitimą ir gimdymą, nes maitinančioji 
siela būdinga ne tik augalams, bet ir kitoms būtybėms; 
ji yra pirmykštis ir bendriausias sielos sugebėjimas, dėl 
kurio visos būtybės gali gyventi. Šio sugebėjimo veik- 
sena yra gimdymas ir maisto vartojimas. Visų gyvių, 
kurie yra subrendę, nesuluošinti ir neatsiradę savaime *, 
natūraliausia veiksena yra gimdyti kitą panašią į save 
būtybę, pavyzdžiui, gyvūnui — gyvūną, augalui — auga- 
lą, tam, kad jie dalyvautų kiek galėdami tame, kas am- 
žina ir dieviška; tai ir yra tas tikslas, kurio visos 
būtybės siekia ir į kurį nukreiptas jų įgimtas veik- 
lumas. 

Bet terminas „tikslas“ turi dvejopą prasmę: jis žymi, 
pirma, patį siekinį, o antra — tą būtybę, kuriai tas sie- 
kinys yra tikslas. Kadangi nė viena mirtinga būtybė 
niekuomet negali likti vis ta pati skaičiaus atžvilgiu, 
tai ji nepajėgia nepaliaujamai bendrauti su tuo, kas 
amžina ir dieviška. Dėl to kiekviena iš jų bendrauja 
tiktai pagal savo sugebėjimą: viena — daugiau, kita — 
mažiau. Mirtinga būtybė niekuomet negali likti ta pati. 
Ji gali išlikti tik kaip būtybė, panaši į save, ir išsaugoti 
save ne skaičiaus, o tik rūšies atžvilgiu *. 

Siela yra gyvo kūno priežastis bei pradas. Šitie ter- 
minai [priežastis ir pradas] yra daugiareikšmiai. Pagal 
mūsų nustatytus skirtingus požiūrius, panašiai ir siela 
yra priežastis trejopa prasme: pirma — kaip judėjimo 
šaltinis, antra — kaip tikslas ir trečia — kaip turinčių 
sielą kūnų esmė?. Kad ji yra priežastis kaip substanci- 
nė forma [esmė], aišku, nes visų daiktų buvimo prie- 
žastis yra esmė, gyvybė yra gyvių buvimo būdas, o gy- 
vybės priežastis bei pradas yra siela. Be to, potencialios 
būties forma yra entelechija [aktuali būtis]. Taip pat 
nekelia abejonių tai, kad siela yra priežastis tikslo 
prasme. Kaip veikia protas, siekdamas kurio nors da- 
lyko, taip veikia ir gamta, o tatai yra jos tikslas. Toks 
gyvių tikslas yra siela — tikslas, atitinkantis jų pri- 
gimtį, nes visi gyvi gamtos kūnai yra sielos organai, 
tiek gyvūnai, tiek augalai, vadinasi, siela yra jų buvi- 
mo tikslas. Terminas „tikslas“ vartojamas dvejopa 


prasme: pirma, jis reiškia daiktą, dėl kurio kas nors 
vyksta, o antra — tą būtybę, kuriai tas daiktas yra tiks- 
las. Tačiau, be to, siela yra ir ta pirmapradė, iš kurios 
kyla judėjimas erdvėje. Tiesa, ne visi gyviai turi šį su- 
gebėjimą. Tačiau ir kitėjimas, kaip ir augimas, prasi- 
deda iš sielos. Iš tikrųjų atrodo, kad jutimas yra tam 
tikras kitimas, o justi nesugeba niekas, kas neturi sie- 
los. Tas pat pasakytina ir apie augimo bei nykimo 
vyksmus, nes neauga ir nenyksta tas, kas negauna ati- 
tinkančio prigimtį maisto, o kur nėra gyvybės. negali 
būti ir mitimo. 

Neteisingai sprendžia šį klausimą Empedoklis, tei- 
giantis, kad augalai auga žemyn, nes žemė, iš prigim- 
ties slinkdama šia kryptimi, traukia paskui save įsiki- 
„ busias į ją šaknis, o antra vertus, augalai auga aukš- 
tyn, nes ugnies judėjimas vyksta šia linkme. Jis ne- 
tiksliai supranta, kas yra aukštyn ir kas žemyn: šios 
kryptys nėra tos pačios nei visoms būtybėms, nei vi- 
satai. Iš tikrųjų, jei spręsime apie organų tapatumą 
arba skirtingumą iš jų veiklos, kas gyvuliams yra gal- 
va — augalams yra šaknys. Be to, galima paklausti: kas 
sulaiko žemės ir ugnies junginį, jei jos slenka priešin- 
gomis kryptimis? Aišku, kad jos išsiskirtų, jei nebūtų 
to veiksnio, kuris tam kliudytų *. Bet jei yra toks veiks- 
nys, tai jis — lygiai kaip ir augimo bei mitimo prie- 
žastis — yra siela. Tačiau kai kurie filosofai? laikosi 
tos nuomonės, kad tiesiog ugnies prigimtis yra maitini- 
mosi ir augimo priežastis, nes atrodo, kad ugnis yra 
vienintelis kūnas arba elementas, kuris savaime minta 
ir auga. Todėl galima būtų manyti, kad ir augaluose, 
ir gyvuliuose kaip tik ugnis yra tas veiksnys. Bet jei 
ugnis ir prisideda kaip nors prie minėtų procesų, tai 
tik kaip šalutinė?, o ne kaip tiesioginė priežastis; ta 
priežastis greičiausiai yra siela. Ugnies augimo niekas 
neriboja tol, kol yra degamosios medžiagos; priešingai, 
visoms būtybėms, kurios susidaro natūraliu būdu, lem- 
ta tam tikra didumo ir augimo riba bei proporcija. Šitų 
ypatybių priežastis yra siela, o ne ugnis, ir jos pri- 
klauso greičiau nuo formos nei nuo materijos, 

Kadangi maitinimo ir gimdymo veiksmai priklauso 
tam pačiam sielos sugebėjimui, tai mums iš pradžių 
reikia išgvildenti maitinimą, nes jis yra tas veiksmas, 
kuriuo šitas sugebėjimas pirmiausia skiriasi nuo kitų 
sielos sugebėjimų. Iš karto atrodo, kad priešinga min- 
ta priešingu, bet ne ta prasme, kad kiekviena priešybė 
yra kiekvienos kitos priešybės maistas; mes atsižvel- 
giame tiktai į tas priešybes, kurios ne tik iš kitų atsi- 
randa, bet ir auga. Taip susijusių priešybių yra daug, 
bet ne visos jos yra kiekybinės prigimties, pavyzdžiui, 
kai sveika atsiranda iš nesveika. Tačiau mes matome, 
kad ir jos nemaitina viena kitos vienodai. Vanduo, pa- 
vyzdžiui, yra ugnies Maistas, 0 ugnis vandens nemai- 
tina. Vis dėlto paprasčiausių kūnų srityje, rodos, daž- 
niausiai yra taip, kad vienas maitina, 0 antras yra 
maitinamas. Tačiau čia kyla abejonė: iš tikrųjų kai ku- 
rie tyrinėtojai teigia, kad panašūs kūnai minta pana- 
šiais ir taip pat auga, o kiti, priešingai, kaip jau minė- 
jome, laikosi tos nuomonės, jog kaip tik priešybės 
viena kitą maitina. Jie remiasi tuo, kad panašus nevei- 
kia panašaus, o maistas, priešingai, keičiamas ir virški- 
namas taip, kad visuomet pereina į savo priešybę arba 
į kurią nors tarpinę būseną. Toliau jie sako, kad 
maistas pasikeičiąs virškinamas, bet organizmas nekin- 
ta nuo maisto, panašiai kaip statybininko neveikia 
statybinė medžiaga, o medžiaga, priešingai, yra veikia- 
ma statybininko. Statybininkas tiktai pereina iš pasy- 
vios būsenos į aktyvią. Bet yra skirtumas, ką mes tu- 
rime galvoje: ar maisto galutinę būseną, kai jis pasi- 
savinamas organizmo, ar jo pirmykštę būseną. O jei 
atsižvelgiame į vieną ir antrą, t. y. ir į nesuvirškintą, 
ir į suvirškintą maistą, tai jam galima būtų taikyti 
abudu priešingus požymius: kiek maistas dar nėra su- 
virškintas — priešingas maitinamas priešingo, o kiek 
jis jau suvirškintas — panašus maitinamas panašaus A 
Taigi aiškėja, kad abi tos pažiūros vienu atžvilgiu tei- 
singos, o kitu — klaidingos. Kadangi niekas, kas neturi 
gyvybės, nesimaitina, tai turintis sielą kūnas, kiek jis 
ją turi, ir bus tai, kas maitinasi; vadinasi, maistas sų- 


sijęs su turinčiu sielą kūnu būtinai, o ne atsitiktinai !?, 
Bet būti maitinimo priemone ir būti augimo priemone 
yra skirtingi dalykai. Kiek turintis sielą kūnas yra tam 
tikra kiekybė — maistas yra augimo priemonė, o kiek 
gyvas kūnas yra individuali substancija !'' — maistas 
yra maitinimo priemonė, nes maitinimas palaiko gyvio 
substanciją, ir ji gyvuoja, kol maitinasi. Be to, maitini- 
mas yra gimdymo veiksnys; bet gimsta ne tas kūnas, 
kuris maitinasi, o kitas, kuris yra panašus į pirmąjį. 
Iš tikrųjų maitinančiojo kūno substancija 'Ž jau egzis- 
tuoja, ir nė vienas gyvis negimdo pats savęs, o tiktai 
išlieka. Taigi šitas sielos maitinantysis pradas yra su- 
gebėjimas išlaikyti savo organizmą, kiek jis jį turi, o 
maistas įgalina tą pradą veikti. Todėl, netekęs maisto, 
gyvis nebegali gyventi. Taigi reikia skirti tris daly- 
kus: pirma — kas maitinasi, antra — kuo maitinasi ir 
trečia — kas maitina. Tai, kas maitina, yra pirminė !3 
siela, kas maitinasi — ją turintis kūnas, o kuo maitina- 
si — maistas. 

Kadangi teisinga kiekvieną daiktą pavadinti pagal 
jo tikslą ir kadangi šiuo atveju tikslas yra gimdyti pa- 
našią į save būtybę, tai pirminė siela ir bus sugebėji- 
mas gimdyti panašų gyvį. Žodžiai „kuo maitinama" 
turi dvejopą prasmę, panašiai kaip ir „kuo vairuoja- 
ma" gali reikšti ir ranką, ir vairą, bet skirtumas tas, 


kad ranka yra judinama ir judina, o vairas tiktai ju- | 


dinamas. Taip ir kiekvienas maistas turi būti virškina- 
mas, o virškinimą sukelia šiluma. Todėl visos turin- 
čios sielą būtybės turi savyje šilumos **. 

Štai ką bendrais bruožais galima pasakyti apie mai- 
tinimąsi. Smulkiau mes turėsime apsvarstyti šitą klau- 
simą vėliau atitinkamuose tyrinėjimuose !*. 


V skyrius 
Juntančioji siela 


Išsiaiškinę šiuos klausimus, mes dabar pateiksime 
bendrą visų jutimų apžvalgą !. Kaip jau buvo pasakyta, 


357 


jutimas reiškiasi judėjimu ir tam tikra pasyvia būsena, 
nes atrodo, kad jis yra tam tikras pasikeitimas. Kai 


4174 kurie filosofai mano, kad tik panašus patiria panašaus 

poveikį. Kiek tai yra galima ar negalima, mes esame 
išaiškinę bendruose samprotavimuose apie veiksmą ir 
pasyvią būseną ?. Bet čia kyla toks sunkumas: kodėl 
nejuntami patys jutimo organai ir kodėl, išoriniams 
daiktams neveikiant, jie nesukelia pojūčių, nors turi 
savyje ir ugnį, ir žemę, ir kitus elementus, kurie junta- 
mi arba patys dėl savo esminių savybių, arba dėl atsi- 
tiktinių savybių3. Aišku, kad pati juslė — ne aktuali, 
o tiktai potenciali būtis. Šiuo atžvilgiu ji yra panaši 
į degamąją medžiagą, kuri be uždegėjo savaime neuž- 
sidega; jei ji pati užsidegtų, tai nereikėtų ir aktualiai 
ją veikiančios ugnies. Kadangi jutimo, juslinio suvoki- 
mo terminą mes vartojame dvejopa prasme, nes kar- 
tais sakome, kad tas, kuris potencialiai turi regėjimą ir 
klausą, regi arba girdi net ir tuo metu, kai miega, O 
kartais žymime šiais žodžiais tuos aktus, kurie tikrai 
vyksta, — kadangi taip yra, tai ir terminas „jutimas“ 
suprantamas dvejopai: kaip potenciali arba kaip aktua- 
li būtis, 

Tuo tarpu sakykim, kad žodžiai „ką nors patirti“, 
„būti judinamam“ ir „veikti“ žymi tą pačią dalykų pa- 
dėtį, nes, kaip mes esame nustatę kituose veikaluose, 
judėjimas yra tam tikra aktualybė, kad ir neužbaigta. 
Antra vertus, visi daiktai judinami ir patiria ką nors 
iš to, kas veikia ir kas yra aktualu. Todėl, kaip mes jau 
nurodėme, vienu atžvilgiu pasyvi būsena pareina nuo 
to, kas panašu, o kitu atžvilgiu nuo to, kas nepanašu, 
nes tai, kas patiria poveikį, yra nepanašu, o tai, kas 
jau jį patyrė, panašu. 

Bet reikia tiksliau apibrėžti, kas yra potencija ir 
kas — aktualybė, nes iki šiol kalbėjome apie tai tik 
bendrais bruožais. Kartais mes vadiname ką nors nusi- 
manančiu ta prasme, kuria taikome žmogui šitą požy- 
mį atsižvelgdami į tai, kad žmogus priklauso nusima- 
nančių ir žinančių būtybių klasei; bet kartais vadiname 
nusimanančiu tą žmogų, kuris yra išmokęs gramatiką. 


Ne ta pačia prasme ir potenciją priskiriame kiekvie- 
nam iš tų dviejų. Pirmajam ji priskirtina todėl, kad 
tokios prigimties yra tiek ta giminė, kuriai jis priklau- 
so, tiek ta materija, kuri atitinka žmogaus formą. Ant- 
rajam dėl to, kad panorėjęs jis gali, jei jam netrukdo 
kuri nors išorinė kliūts, suaktualinti tą žinojimą, kurį 
yra įgijęs. Pagaliau tas, kuris jau samprotauja, iš tik- 
rųjų aktualiai yra nusimanantis — tikra to žodžio pras- 
me žino šitą A. Taigi abudu pirmieji yra tik potencia- 
liai nusimanantys, bet skiriasi tuo, kad pirmasis taps 
aktualiai nusimanančiu, kai mokydamasis pasikeis ir 
daug kartų pereis iš vienos būsenos į kitą, o antrasis, 
kuris jau moka aritmetiką ir gramatiką, bet tuo nesi- 
naudoja, kitokiu būdu aktualina savo žinias. Tačiau ir 
terminas „pasyvi būsena“ nėra vienareikšmis: kartais 
jis žymi tam tikrą nykimą veikiant priešingai jėgai, o 
kartais tai reiškia, kad potenciali būtis išsaugoma tos 
aktualios būties, kuri susijusi su ja tuo pačiu panašu- 
mo santykiu, kaip ir apskritai potencija su entelechija. 
Iš tikrųjų kai žmogus aktualina savo įgytą žinojimą, 
jis arba visiškai nesikeičia, nes jis pats eina pirmyn 
savo entelechijos link, arba tai yra visai kitokio po- 
būdžio pasikeitimas. Todėl būtų neteisinga sakyti, kad 
būtybė, kuri sugeba mąstyti, mąstydama kinta, taip 
pat neteisinga sakyti, kad statybininkas keičiasi staty- 
damas namą. Todėl tą vyksmą, kuris įgalina mąstančią 
ir samprotaujančią būtybę pereiti iš potencialiosios bū- 
ties į aktualiąją, reikėtų vadinti ne mokymusi, o ku- 
riuo nors kitu terminu. Dėl to proceso, kai žmogus 
pereina iš žinojimo potencialiosios būsenos į jo aktualią- 
ją būseną, mokydamasis ir įgydamas žinių iš to, kuris 
jas aktualiai turi ir moka mokyti, — tai ir to proceso 
negalima vadinti pasyvia būsena, arba, kaip jau buvo 
sakyta, reikia skirti dvi keitimosi rūšis: tą pasikeitimą, 
dėl kurio netenkama tam tikros būsenos, ir tą, kuris 
atskleidžia ir iškelia aikštėn daikto prigimtines savy- 
bes. Pirmykštį pasikeitimą juntanti būtybė patiria iš 
gimdytojo, gimusi ji jau turi juslinį suvokimą kaip 
tam tikrą žinojimą. Aktualų juslinį suvokimą reikia 

suprasti panašiai kaip ir aktualų samprotavimą. Skir- 
tumas tik tas, kad tai, kas aktualina suvokimą, yra 
išoriniai daiktai, pavyzdžiui, regimieji ir girdimieji, 
panašiai ir kiti juslių objektai. Tai priklauso nuo to, 
kad juslinis suvokimas pagauna atskirus daiktus, o 
mokslas Įsąvokinis žinojimas] — tai, kas bendra, t. y. 
kas glūdi pačioje sieloje. Todėl mąstymas priklauso nuo 
paties mąstančio subjekto, nuo jo noro, o juslinis su- 
vokimas vyksta ne savaimingai; jam reikia, kad juslės 
objektas būtų čia pat. Tą patį reikia pasakyti ir apie 
techninius taikomuosius mokslus, kurie turi reikalą su 
juntamais daiktais, nes pastarieji priklauso išorinių in- 
dividualių objektų sričiai. Bet šiems klausimams smul- 
kiau išaiškinti tinkama proga atsiras vėliau. Dabar pa- 
sitenkinsime tik nustatydami, kad potenciali būtis nėra 
vienareikšmis terminas — kartais mes vartojame jį sa- 
kydami, kad vaikas gali būti karvedys, o kartais tai- 
kome tą patį teiginį suaugusiam. Šitaip dvejopai ga- 
lima kalbėti ir apie jutimus. Bet kadangi nėra atskiro 
termino šiam skirtumui žymėti ir kadangi mes jau esa- 
me išaiškinę, kad tos prasmės yra skirtingos ir kuo.jos 
skiriasi, tai turime vartoti terminus „kęsti“ ir „keistis“ 
kaip tinkamiausius. Taigi, kaip jau buvo sakyta, po- 
tencialus jutimas yra tai, kas entelechijoje yra juslės 
objektas. Patirdamas savo objekto poveikį, jis nėra 
panašus į jį, bet patyręs jau panašėja ir pasidaro toks, 
koks yra objektas *. 


VI skyrius 


Juslių objektai. 
Daiktų savybinės ypatybės, atsitiktinės 
ir bendros juntamosios savybės 


Nagrinėjant kiekvieną juslinio suvokimo rūšį atski- 
rai, reikia pirmiausia apsvarstyti jų objektus. Tuos ob- 
jektus galima skirstyti į tris grupes !. Iš jų dvi grupės, 
mūsų manymu, apima tuos objektus, kurie suvokiami 
patys savaime, o trečiajai priklauso tie, kurie suvokja- 


mi tik atsitiktinai. Iš pirmųjų dviejų grupių vieną su- 
daro kiekvienos juslės rūšies savybinės ypatybės, o 
antrą — kas visoms rūšims yra bendra. 

Savybinėmis ypatybėmis aš vadinu tas, kurios ne- 
gali būti suvokiamos kitu jutimo organu ir dėl kurių 
negalima suklysti. Pavyzdžiui, spalvas suvokia regė- 
jimas, garsus — klausa, skanumą — skonis, o lytėji- 
mas — daugelį skirtingų objektų. Bet kiekviena atskira 
juslė sprendžia tik apie savo objektus ir neapsirinka 


suvokdama, kad tai spalva arba garsas; ji gali apsirikti 
tik dėl to, kas yra ir kur yra tai, kas turi spalvą, arba. 


kas yra ir kur yra tai, kas skleidžia garsą. Tokie ob- 


jektai priskiriami vienai kuriai juslei, o bendri (judėji- 


mas, ramybė, skaičius, figūra ir dydis), priešingai, bū- 
dingi ne vienai atskirai juslei, o priklauso visoms — 
judėjimą suvokia tiek lytėjimas, tiek regėjimas 2, Atsi- 
tiktiniu vadinamas toks objektas, kai, pavyzdžiui, tai, 
ką mes matome esant balta, pasirodo esąs Diaro sūnus. 
Tatai suvokiama netiesiogiai, nes tam, kas balta, bū- 
dinga atsitiktinai3. Šiuo atveju juslė nepatiria jokio 
juntamo objekto poveikio. Iš tų objektų, kurie patys 
yra tiesiogiai suvokiami, kiekvienos juslės savybinės 
ypatybės yra pojūčiai tikslia to žodžio prasme, ir kaip 
tik šioms ypatybėms yra pritaikyta iš prigimties kiek- 
vienos juslės esmė. 


VII skyrius 
Regėjimas ir jo objektai ! 


Regėjimo objektai yra tai, kas matoma; o matoma 
pirmiausia 'yra spalva, taip pat kažkas, ką galima žo- 
džiais paaiškinti, bet kas neturi savo pavadinimo ?. Ką 
mes turime galvoje, paaiškės iš mūsų tolesnio nagri- 
nėjimo. Taigi, kas matoma, yra spalva, o spalva pasi- 
rodo paviršiuje to, kas savaime matoma. „Savaime“ 


čia sakoma ne logine prasme, bet reiškia tai, kas savy- 4185 


je turi savo matomumo priežastį*. Kiekviena spalva 

yra judintojas to, kas aktualiai permatoma, ir tokia yra 
kaip tik jos prigimtis. Todėl spalva nematoma be švie- 
sos — kiekvieno objekto spalva matoma šviesoje. Štai 
dėl ko visų pirma reikia nusakyti; kas yra šviesa. Ji 
yra kažkas permatoma. Permatoma aš vadinu tai, kas 
matoma, bet ne savaime tikslia to žodžio prasme, o 
dėl kurio nors kito kūno spalvos; tokie kūnai yra oras, 
vanduo ir daugelis kietųjų kūnų. Jie permatomi ne dėl 
to, kad vienas yra vanduo, antras — oras, bet dėl to, 
kad abiejuose glūdi ta pati prigimtinė ypatybė, kuri 
būdinga ir amžinam kūnui visatos aukštybėse *. O švie- 
sa yra šio prado, t. y. permatomumo, kiek jis yra per- 
matomas, veiklos šaltinis. Kur tas pradas yra tik po- 
tencialiai, ten atsiranda tamsa. Šviesa yra tarsi perma- 
tomumo spalva, kai ji įgyja aktualumą iš ugnies arba 
ko nors panašaus į aną elementą aukštybėse, nes ir šiam 
elementui [eteriui] būdinga tam tikra savybė, kuri yra 
ta pati ir ugnies. Taigi mes esame nusakę, kas yra 
permatomumas ir šviesa, — šviesa nėra nei ugnis, nei 
apskritai joks kitas kūnas, nei kūno emanacija ? (nes ir 
šiuo atveju ji būtų kūnas), bet ji yra ugnies arba ko 
nors panašaus esamumas permatomume, juk cu kūnai 
negali būti toje pačioje vietoje. Apskritai šviesa lai- 
koma tamsos priešybe. Bet iš tikrųjų tamsa atsiranda, 
permatomumui netekus savo aktualybės. Vadinasi, aiš- 
ku, kad jinai [ta būsena] priklauso nuo ugnies esamu- 
mo permatomume. Ir todėl negalima pritarti Empedok- 
liui arba kuriam kitam filosofui, kuris pareiškia tą 
pačią nuomonę, kai teigia, kad šviesa sklinda tam tikrą 
laiko tarpą erdvėje tarp dangaus ir žemės, bet esą 
mes to vyksmo nepastebime. Šita teorija iš tikrųjų 
prieštarauja tiek loginiam aiškumui, tiek stebimiems 
faktams. Mažam atstumui esant, tas judesys galėtų likti 
nepastebėtas, bet kad jis būtų nepastebimas erdvėje 
nuo rytų iki vakarų — būtų jau per didelis reikalavi- 
mas. Spalvos imtuvas yra bespalvis, o garsų imtu- 
vas — begarsis. Be spalvos yra tai, kas permatoma ir 
kas nematoma arba vos vos Matoma; taip mums atro- 
do ir tai, kas tamsu. Tamsumas yra permatomumo sąa- 


vybė, kai ji yra ne aktuali, bet tik petenciali, nes ta 
pati prigimtis pasireiškia kartais kaip tamsa, kartais 
kaip šviesa. Tačiau ne viskas yra matoma šviesoje — 
tiktai kiekvieno daikto savybinės spalvos, nes esti daik- 
tų, kurie šviesoje nematomi ir tik tamsoje sukelia re- 
gėjimo pojūčius. Tokios prigimties yra ugniniai ir Ži- 
bantys kūnai (bet jie neturi bendro pavadinimo) — 
grybai, ragai, žuvų galvos, žvynai ir akys, bet nė vieno 
iš šių daiktų savybinės spalvos negalima matyti. Ko- 
dėl minėtieji objektai matomi tamsoje — kitas klausi- 
mas'. Tuo tarpu tik tiek yra aišku, kad tai, kas ma- 
toma šviesoje, yra spalva. Jos nesimato be šviesos, nes 
spalvos esmė yra kaip tik ta, kad ji sugeba judinti, kas 
aktualiai permatoma, o permatomo aktualybė yra švie- 
sa. Tą mums įrodo toks eksperimentas. Jei padėsime 
spalvotą daiktą ant pačios akies, tai nieko nematysime. 
Iš tikrųjų spalva judina permatomą aplinką, pavyzdžiui, 
orą, o kadangi oras yra tolydus kūnas, tai jis savo 
ruožtu judina jutimo organą. Štai kodėl ir Demokritas 
neteisingai sprendžia sakydamas, kad jei tarpinė erdvė 
būtų tuščia, tai galima būtų ryškiai pamatyti net dan- 
guje esančią skruzdėlę. Bet tatai neįmanoma, nes regi- 
ma tik tada, kai regėjimo organas patiria tam tikrą po- 
veikį. Bet to poveikio jam negali sukelti tiesiogiai pati 
matoma spalva. Lieka tik viena galimybė — kad tą po- 
veikį sukelia tai, kas yra tarp jutimo organo ir objekto. 
Jei tas erdvės tarpas būtų tuščias, tai matomumas ne tik 
būtų neryškus, bet jo visiškai nebūtų. Taigi kodėl 
spalva būtinai matoma tik šviesoje, mes esame išaiš- 
kinę. Ugnis, priešingai, matyti abiem atvejais — ir tam- 
soje, ir šviesoje?. Kitaip ir būti negali, nes kas poten- 
cialiai permatoma, aktualiai permatoma pasidaro dėl 
ugnies. Tas pats samprotavimas galioja klausos ir uoslės 
objektams. Nei vieni, nei antri nesukelia pojūčio tie- 
siogiai paliesdami jutimo organą, jį sukelia tik ju- 
dinama kvapų ir garsų tarpinė aplinka, kuri savo ruožtu 
judina atitinkamą jutimo organą. Priešingai, padėjus 
skambantį arba kvepiantį daiktą ant paties organo, ne- 
atsiras jokio pojūčio. Panašiu būdu atsiranda ir ly- 

tėjimo bei skonio pojūčiai, nors iš pirmo žvilgsnio 
atrodo, kad yra ne taip; kodėl — paaiškės vėliau !*, 
Garsų tarpinė aplinka yra oras, o kvapų tarpinė ap- 
linka neturi pavadinimo. Mat yra tam tikra bendra 
orui ir vandeniui būsena, kuri, priklausydama abiem 
tiems elementams, atlieka kvepiantiems objektams tą 
pačią funkciją, kurią spalvai atlieka tai, kas perma- 
toma. Atrodo, kad ir vandenyje gyvenantys gyvūnai 
turi uoslę; bet žmonės ir sausumos gyvūnai, kurie kvė- 
puoja, nesugeba uostyti nekvėpuodami. Ir šių faktų 
priežastis bus išaiškinta vėliau !!. 


VIII skyrius 


Klausa ir jos objektai. Balsas 


Dabar mes pradėsime smulkiau svarstyti garso ir 
klausos klausimą. Garsas būna dvejopas: arba aktua- 
lus, arba potencialus. Iš tikrųjų kai kurie daiktai visai 
neturi garso, kaip antai kempinė, vilna, o kiti turi jį, 
„pavyzdžiui, varis ir kiti kieti bei lygūs daiktai, nes 
jie gali skleisti garsą, t. y. sukelti esančioje tarp jų 
ir klausos organo aplinkoje aktualų garsą. Toks garsas 
visuomet atsiranda, kai tam tikras daiktas veikia kurį 
nors kitą tam tikroje aplinkoje. Garsą sukelia dūžis. 
Todėl, esant tiktai vienam daiktui, garsas negali at- 
sirasti, nes tai, kas daužia ir kas yra daužiama,— 
skirtingi dalykai. Vadinasi, skleidžiantis garsą daiktas 
skleidžia jį veikiamas kurio nors kito daikto. Bet dūžis 
negalimas be judesio. Tačiau, kaip mes jau pažymė- 
jome, garsas neatsiranda bet kuriems daiktams susi- 
dūrus — vilna daužiama neskleidžia jokio garso; varis 
ir visi lygūs bei tuščiaviduriai kūnai skleidžia garsą. 
Varis skamba dėl to, kad yra lygus, o tuščiaviduriai 
daiktai atšokdami sukelia po pirmo dūžio daug pakar- 
totinių dūžių todėl, kad sujudintam orui nėra kur išei- 
ti. Toliau. Garsas girdimas ne tik ore, bet ir vandenyje, 
tačiau ne taip aiškiai. Bet reikia pastebėti, kad nei 
oras, nei vanduo nėra lemiamoji garso priežastis. Jo 


atsiradimo būtina sąlyga yra kietų kūnų susidaužimas 
tarpusavyje ir su oru. Tai įvyksta, kai oras, gavęs 
smūgį, atsispiria ir neišsisklaido !. Todėl, kad jis skleis- 
tų garsą, reikia daužti greit ir smarkiai. Vadinasi, 
daužiančiojo judesys turi neleisti orui spėti išsisklaidyti, 
panašiai kaip daužant greit slenkantį smėlio stulpą -ar- 
ba krūvą?. Aidas atsiranda tuo atveju, kai išorinis 


oras atsimuša kaip sviedinys nuo oro, esančio tuščia-“ 


viduriame kūne, kuris jį laiko suspaustą į vieną masę 
ir neleidžia jam išsisklaidyti. Atrodo, kad aidas visuo- 
met atsiranda, bet jis ne visuomet yra aiškus. Garsas 
elgiasi taip, kaip šviesa, nes šviesa visuomet atsimuša 
(kitaip ne visur būtų šviesu, ir už tų ribų, kur šviečia 
saulė, būtų tamsu), bet ne visur taip pat, kaip nuo 


vandens arba vario, arba kurio nors kito lygaus kūno,;: 


t. y. ne taip, kad atsirastų šešėlis, kuris. padėtų mums 
atskirti apšviestas vietas. Tuštuma teisingai laikoma 
svarbiausia girdėjimo sąlyga, nes oras paprastai yra lai- 
komas tuštuma, bet kaip tik jis, judinamas kaip tolydi 


masė, sukelia girdėjimą3. Tačiau dėl savo sklidumo 4204 


oras neskamba, nebent tik tada, kai daužiamas daik- 


tas yra lygus. Tokiu atveju, veikiamas daikto pavir- 
šiaus, jis pasidaro vientisesnis, nes lygaus daikto pavir- 
šius yra vienodas. Taigi skambus yra tas kūnas, kuris 
sugeba suspaustą į vieną masę orą išjudinti ir nuginti 
jį iki klausos organo. Šitas organas yra artimai susijęs 
su oru, Kadangi jis yra oro apsuptas, tai, išoriniam 
judant, juda ir tas, kuris yra viduje. Todėl gyvūnas 
girdi ne visu savo kūnu, ir oras prasiskverbia į jį ne 
pro visur. Oras ne visur yra net ir toje kūno dalyje, 
kuri turi būti sujudinta, kad atsirastų garso pojūtis. 
Pats oras yra begarsis, nes lengvai išsisklaido. Kai 
jam kas nors trukdo sklaidytis, jo judesys tampa garsu. 
Bet ausyse esantis oras yra sandariai uždarytas *. kad 
negalėtų išsisklaidyti ir galėtų atsiliepti į visas judesio 
atmainas. Dėl to mes girdime ir vandenyje, nes van- 
duo neprasisunkia iki susijusio su ausimi oro, per jos 
vingius net nepasiekia pačios ausies. Jei tai atsitin- 
ka — ausis nebegirdi. Taip pat ji nustoja girdėjusi, 

kai jos būgnelis yra sužalotas, panašiai kaip negalimas 
regėjimas lėlytės plėvelei sugedus. Ar mes girdime, 
ar ne, parodo ir tai, kad ausys nuolat aidi panašiai 
kaip ragai ?. Mat uždarytas ausyse oras nenutrūkstamai 
juda savuoju ypatingu judesiu. Bet garsas yra išorinis 
veiksnys ir nepriklauso ausiai. Todėl ir sakoma, kad 
mes girdime dėl tuštumos, aidinčio daikto; vadinasi, iš 
tikrųjų mus įgalina girdėti ausyje esantis ir joje atsi- 
ribojantis oras. Bet kas pagaliau skleidžia garsą — ar 
tas kūnas, kuris daužia, ar tas, kuris yra daužiamas? Ar 
galbūt abudu, tik nevienodai 9? Garsas yra judesys to- 
kio kūno, kuris sugeba judėti taip, kaip atšoka nuo 
lygaus paviršiaus smarkiai metami daiktai. Tačiau, kaip 
jau buvo pasakyta, ne kiekvienas kūnas skieidžia gar- 
są, kai jis daužia arba yra daužiamas, pavyzdžiui, kai 
smaigalys susidaužia su smaigaliu. Daužiamasis kūnas 
turi būti lygus, kad visa oro masė kartu atsimuštų ir 
susvyruotų. Garsus skleidžiančių kūnų skirtybės reiš- 
kiasi aktualiu garsu. Kaip be šviesos nematomos spal- 
vos, taip be garso negali būti girdimas tono aukštumas 
ir žemumas. Šitie terminai vartojami analogiškai lytė- 
jimo pojūčių terminams. Kas aštru (aukštas tonas), ju- 
dina jutimo organą smarkiai ir trumpą laiką, o kas 
buka (žemas tonas), judina jį ne taip stipriai ir ilgesnį 
laiką. Tačiau tai nereiškia, kad aštru yra greita, O 
buka — lėta: garso aukštumas (aštrumas) atsiranda dėl 
judėjimo greitumo, o garso žemumas (bukumas) — dėl 
judėjimo lėtumo. Šiuo atžvilgiu ir yra analogija lytė- 

420b jimo pojūčiams — aštrumui ir bukumui. Aštru tarsi 
duria, o buka lyg stumia, nes aštrumas judina juslę 
trumpą laiką, o bukumas — ilgesnį laiką. Vadinasi, 
greitumas vienu atveju, o lėtumas kitu atveju tėra tik 
antrinis, šalutinis reiškinys 7. 

Tiek apie garsą. Dėl balso reikia pasakyti, kad jis 
yra garsas, kurį skleidžia sielą turinčios būtybės. Kas 
neturi sielos, neturi ir balso; negyviems daiktams tik- 
tai pagal analogiją priskiriamas balsas, pavyzdžiui, sa- 
koma, kad lyra, fleita ir kiti instrumentai turi tam tikrą 

366 diapazoną, melodiškumą ir artikuliaciją. Taip atrodo 


todėl, kad ir balsas pasižymi tokiomis ypatybėmis. Dau- 
gelis gyvūnų neturi balso, pavyzdžiui, bekraujai, 0 iš 
turinčiųjų kraują — žuvys. Ir tai suprantama, turint 
galvoje, kad garsas yra tam tikras oro judesys. Jei 
pasakojama, kad, pavyzdžiui, Achelojo upėje esama 
žuvų, kurios turi balsą 3, tai iš tikrųjų jos skleidžia 
garsus žiaunomis arba kuriuo nors kitu panašiu organu. 
Balsas yra garsas, kurį kuria pats gyvis ir ne bet kuria 
savo kūno dalimi ?. Kadangi garsas atsiranda tik tada, 
kai vienas kūnas daužia kitą tam tikroje aplinkoje, ir 
kadangi ta aplinka yra oras, tai, rodos, suprantama, kad 
balsą gali skleisti tiktai tie gyvūnai, kurie kvėpuoja 
oru. Panašiai kaip gamta naudojasi liežuviu tiek ra- 
gauti, tiek kalbėti — iš šių dviejų veiksmų pirmasis yra 
reikalingas gyvybei ir todėl jį turi daugiau gyvių, o 
antrasis — gerovei, — taip ir įkvepiamąjį orą ji vartoja 
dvejopai: vidinei šilumai palaikyti (kam tai reikalinga 
organizmui — bus paaiškinta kitur !9), antra vertus — 
balsui sukurti ir tuo laiduoti gyvio gerovei. Kvėpavi- 
mo organas yra gerklė; ji yra kūno dalis, kuri aptar- 
nauja plaučius. Dėl šio organo sausumos gyvūnai turi 
savyje daugiau šilumos už kitus. Kvėpavimas visų pir- 
ma yra reikalingas širdies sričiai. Todėl įkvepiamas oras 
turi prasiskverbti į kvėpuojančio organizmo vidų !!. Tai- 
gi balsas atsiranda įsiskverbusiam orui atsimušant į 
vadinamosios kvėpuojamosios gerklės! sieneles, o tą 
atsimušimą sukelia valdanti šias kūno dalis siela. Kaip 
jau nurodėme, ne kiekvienas gyvūno garsas yra balsas 
(juk galima sukelti garsą ir liežuviu arba kosint). Tam 
reikia, kad garso skleidėjas būtų turinti sielą būtybė 
ir, be to, tokia, kurios veikla būtų lydima tam tikrų 
vaizdinių, nes balsas yra garsas, kuris turi tam tikrą 
prasmę. Jis nepriklauso tiktai nuo įkvepiamo oro kaip 
kosėjimas, o atsiranda, kai oras stumia esantį gerklėje 
orą ir šis atsimuša į jos sieneles. Tai mums rodo tas 
faktas, kad negalima kalbėti nei įkvepiant, nei iškve- 
piant, bet tik sulaikant kvėpavimą, nes tada galima 

įkvėptam orui suteikti atitinkamą judesį. Dabar aiš- 
kėja, kodėl žuvys yra bebalsės — jos neturi gerklės, 
nes neįkvepia oro ir nekvėpuoja. Kodėl taip yra, tai 
jau kitas klausimas B, 


IX skyrius 


Uoslė ir jos objektai 


Uoslė ir jos objektai ne taip lengvai apibrėžiami, 
kaip tos juslės, apie kurias iki šiol kalbėjome, nes 
uoslės prigimtis nėra tokia aiški, kaip garso ir spalvos 
esminės ypatybės. Taip yra todėl, kad žmogaus uoslei 
trūksta tikslumo ir kad šiuo atžvilgiu ji net negali 
lygintis su daugelio gyvūnų uosle. Iš tikrųjų žmogus 
silpnai suvokia kvapus, ir suuodžiamųjų objektų su- 
vokimas visuomet yra lydimas malonumo arba nema- 
lonumo jausmų todėl, kad uoslės organas nėra pakan- 
kamai jautrus !. Ne be pagrindo sakoma, kad ir kieta- 
akiai gyvūnai? taip pat prastai junta spalvas ir kad 
spalvų atmainas jie pajunta tiktai tiek, kiek jos yra 
susijusios su baime ar nebijojimu. Panašiai ir žmonių 
giminė suvokia kvapus. Atrodo, jog čia yra tam tikra 
analogija skoniui ir jog skonio rūšys yra panašios į 
kvapo rūšis, tačiau mūsų skonis yra daug tikslesnis 
dėl to, kad skonis yra tam tikra lytėjimo rūšis, o ly- 
tėjimas yra labiausiai išsivysčiusi žmogaus juslė. Nors 
žmogaus kitos juslės yra atsilikusios nuo daugelio gy- 
vūnų, bet jei lyginsime lytėjimo jautrumą, jis yra daug 
pranašesnis. Todėl žmogus ir yra iš visų gyvūnų pro- 
tingiausias. Tą mums parodo ir tas faktas, kad žmonių 
giminėje kaip tik su šituo organu, o ne su kitais su- 
sijęs skirtumas tarp gabiųjų ir negabiųjų: kietakūniai 
žmonės mąstymui yra negabūs, o minkštakūniai — ga- 
būs. Panašiai kaip vieni skonio objektai yra saldūs, o 
kiti kartūs, taip ir kvapai. Kai kurie daiktai turi tą patį 
kvapą ir skonį, pavyzdžiui, saldų skonį ir saldų kvapą, 
o kiti — priešingai. Taip pat yra karčių, aitrių, rūgščių 
ir riebių kvapų. Kadangi, kaip mes esame nurodę, kva- 


pų negalima taip tiksliai pažinti, kaip skonį, tai jie 
pasiskolino iš pastarojo pagal objektų analogiją savo 
pavadinimus. Saldus kvapas gavo pavadinimą nuo šaf- 
rano ir medaus, kartus kvapas — nuo tymo ir panašių 
kūnų*. Tą patį galima pasakyti ir apie kitus kvapus. 
Kaip klausa yra girdimo ir negirdimo pojūtis, kaip 
regėjimas yra matomo ir nematomo pojūtis, taip ir 
uoslė yra suuodžiamo ir nesuuodžiamo pojūtis*. Nesu- 
uodžiamu mes vadiname ir tai, kas visiškai negali turėti 
kvapo, ir tai, kas teturi silpną ir menką kvapą. Ta pa- 
čia prasme mes kalbame ir apie tai, kas neturi skonio. 

Uodžiama per tarpinę aplinką — orą arba vandenį, 
nes atrodo, kad ir vandenyje gyvenantys gyvūnai, tiek 
bekraujai, tiek turintys kraują, suuodžia kvapus, ir tie, 
kurie gyvena ore. Iš tikrųjų kai kurie vandens gyvū- 
nai, pajutę kvapą, iš tolo puola prie maisto. Todėl čia 
kyla abejonė, ar visi gyvūnai vienodu būdu uodžia, 
nes žmogus junta kvapą tik įkvėpdamas, o iškvėpda- 
mas arba sulaikydamas kvėpavimą nebejunta nei iš 
toli, nei iš arti, net įdėjus jam kvepiantį daiktą į šner- 
ves. Beje, reikia pasakyti, kad nepajėgumas justi kvapą, 
kai kvepiantis objektas padėtas ant paties jutimo orga- 
no, yra bendras visiems gyvūnams požymis; priešingai, 
nesugebėjimas suvokti kvapą neįkvepiant — žmogaus 
būdinga ypatybė?. Tai paaiškina patirtis. Iš to galima 
būtų padaryti išvadą, kad bekraujai gyvūnai, kurie 
nekvėpuoja, turi turėti dar kitą juslę, be tų, apie ku- 
rias buvo kalbėta. Tačiau tai neįmanoma, jei tai, ką 
jie pajunta, yra kvapai, nes kvepiančio objekto juti- 
mas — nesvarbu, ar jo kvapas geras, ar blogas — yra 
ne kas kita kaip uostymas *. Be to, pasirodo, kad gy- 
vūnai žūva nuo stiprių kvapų, kurie ir žmonėms yra 
žalingi, pavyzdžiui, smalos, sieros ir kitų panašių kvapų. 
Vadinasi, būtina pripažinti, kad anie gyvūnai [bekrau- 
jai] sugeba uostyti nekvėpuodami,. Šitas žmonių juti- 
mo organas, matyt, skiriasi nuo kitų gyvūnų uoslės 
organo panašiai, kaip ir žmogaus akys nuo kietaakių 
gyvūnų akių; žmogaus akims vokai yra tam tikra ap- 
sauga ir tarsi apvalkalas, todėl jų nejudinant ir nepa- 

kėlus negalima regėti. Kietaakiai gyvūnai, priešingai, 
neturi tokių priemonių ir mato tiesiog visa, kas vyksta 
permatomoje aplinkoje. Kai kurių gyvūnų uoslės Or- 


4224 ganas yra neuždengtas taip pat, kaip ir akis; kitų, kvė- 

puojančių gyvūnų uoslės organas turi apdangalą; jis 
atsidaro gyslelėms bei poroms plečiantis. Štai kodėl 
kvėpuojantieji gyvūnai vandenyje negali uosti, mat 
uodžiant reikia kvėpuoti, o kvėpuoti vandenyje jie 
negali. Kvapas yra sausųjų kūnų savybė 7, o skonis — 
drėgnųjų. Toks potencialiai yra ir uoslės organas Š, 


X skyrius 
Skonis ir jo objektai 


Skonio objektas yra kas nors liečiama, kaip tik dėl 
to jo negalima pajusti kitam kūnui tarpininkaujant !; 
šiuo atveju negali būti ir lytėjimo. Medžiaga to kūno, 
kuris turi skonį, t. y. kurį galima ragauti, yra drėgna, 
o drėgmė yra liečiama. Todėl, jei būtume vandenyje, 
mes pajustume saldumą to kūno, kuris į jį buvo įmes- 
tas. Ir skonio pojūtis atsirastų ne dėl tarpinės aplinkos, 
bet dėl to, kad saldus kūnas susimaišytų su skysčiu, 
kaip būna mums geriant. Bet spalvos matomos ne taip, 
lyg vyktų tam tikras susimaišymo arba išsiliejimo pro- 
cesas 2. Vadinasi, skonio pojūčiuose nedalyvauja jokia 
tarpinė aplinka. Tačiau kaip spalva yra tai, kas ma- 
toma, taip skonis yra tai, kas ragaujama. Bet nėra 
nieko, kas be drėgmės galėtų sukelti skonio pojūtį; 
kas ragaujama, turi savyje drėgmę arba potencialiai, 
arba aktualiai, pavyzdžiui, sūrumas [sūrūs kūnai] leng- 
vai tirpsta ir susijungia su liežuvio drėgme. Tačiau, 
antra vertus, pastebimas tam tikras skonio ir regėjimo 
arba klausos panašumas. Iš tikrųjų regėjimo objektu 
gali būti ir tai, kas matoma, ir tai, kas nematoma (nes 
tamsa yra nematoma, o vis dėlto regėjimas apie ją 
sprendžia), be to, ir tai, kas per šviesu (nes nesimato 
ir šviesos, nors ir kitaip nei tamsos). Panašiai ir klausa 
suvokia tiek garsą, tiek tylą, t. y. kas girdima ir ne- 
girdima, be to, ir pernelyg stiprų garsą, kuris veikia 


klausą taip pat, kaip per ryški šviesa veikia regėji- 
mą, nes kaip yra negirdimas labai silpnas garsas, taip 
lygiai negirdimas ir per stiprus bei aštrus garsas. Ne- 
matomu mes vadiname, pirma, tai, ko visiškai negali- 
ma matyti ta pačia prasme, kuria mes taikome terminą 
„negalima“ ir kitoms objektų sritims; antra — kas iš 
prigimties galėtų būti matoma, bet iš tikrųjų yra nema- 
toma arba tiktai blogai matoma, panašiai kaip trumpa- 
kojį gyvulį vadiname bekoju arba vaisių su mažomis 
sėklomis — besėkliu *. Ta pačia prasme skonio objektas 
yra ir tai, kas turi skonį, ir tai, kas yra be skonio, tu- 
rint galvoje tiek menko arba silpno skonio kūnus, tiek 
tuos, kurie skonio organą žaloja. Atrodo, kad skonio 
pagrindas * yra tai, kas gerti tinka ir kas netinka, nes 
skonio organas suvokia abi priešybes. Skirtumas toks: 
vieni gėrimai sukelia silpną pojūtį arba organui yra 
žalingi, kiti atitinka jo prigimtį. Kas tinka gerti, pri- 
einama tiek skoniui, tiek lytėjimui. Kadangi skonio ob- 
jektas yra drėgnas, tai jo organas, nors ir neturi būti 
aktualiai drėgnas, vis dėlto turi turėti galimybę sudrėk- 
ti?, nes skonio organas patiria tam tikrą ragaujamo 
daikto poveikį. Vadinasi, skonio organas, kuris nėra 
drėgnas, bet sugeba drėkti nenustodamas savo prigim- 
ties, turi likti drėgnas dėl to poveikio. Tą patvirtina 
mums tas faktas, kad liežuvis netenka jutimo, kai jis 
yra per sausas arba per šlapias. Pastaruoju atveju jun- 
tame pirmykštę paties liežuvio drėgmę, panašiai kaip 
būna tiems, kurie, paragavę ką nors aštraus, paskui ra- 
gauja ką nors kita, arba ir sergantiems, kuriems viskas 
atrodo kartu todėl, kad jie junta liežuviu, kuris permir- 
kęs tuo kartumu. 

Paprastos skonio rūšys, kaip ir spalvų, yra priešy- 
bės — visų pirma saldumas ir kartumas “; nuo jų pri- 
klauso kita priešybė — riebumas ir sūrumas, artima 
saldumui ir kartumui. Tarpinę vietą užima rūgštumas, 
aitrumas, laiškumas, aštrumas. Maždaug tokios, rodos, 
yra skirtingos skonio rūšys. Skonio sugebėjimas jas 
turi savyje potencialiai — aktualia būtimi jas paverčia 
tik ragaujamų objektų poveikis, | 

XI skyrius 
Lytėjimas ir jo objektai 


Ką galima pasakyti apie liečiamuosius objektus — 
galima pasakyti ir apie lytėjimą. Jei lytėjimas yra ne 
viena juslė, o aprėpia daugelį skirtingų, tai turi būti 
ir daug skirtingų liečiamųjų objektų [savybių]. Bet 
abejonė kyla ne tik tuo klausimu — ar lytėjimas yra 
viena juslė, ar daugelis — bet ir kitu: kas yra lytėji- 
mo organas, ar jis yra mėsa, ar dar kas nors, kaip 
kitų gyvūnų, ar ne; ir ar mėsa tėra tik tarpininkas, o 
tikras lytėjimo organas yra kažkas kita gyvūno kūno 
viduje. Atrodo, kad kiekviena juslė yra tik vienos 
priešybės juslė, pavyzdžiui, regėjimas — juodo ir balto, 
klausa — aukšto ir žemo, skonis — kartaus ir saldaus. 
Lytėjimas, priešingai, apima daug priešybių: šalta ir 
šilta, sausa ir drėgna, kieta ir minkšta ir kitas panašias 
priešybes. Į kitą klausimą galima iš dalies atsakyti re- 
miantis tuo, kad ir kitoms juslėms būdinga daug prie- 
šybių, pavyzdžiui, balsui — ne tik aukštumas ir že- 
mumas, bet ir stiprumas ir silpnumas, švelnumas ir 
šiurkštumas bei kitos priešingos balso savybės. Panašių 
skirtybių mes randame ir spalvose. Bet kas yra lytėji- 
mo skirtybių bendras pagrindas, kaip, pavyzdžiui, klau- 
sos — garsas, tebelieka neaišku!. Ar lytėjimo orga- 
nas yra kūno viduje, ar ne ir ar jis yra pati mėsa — 
šito klausimo negalima išspręsti remiantis vien tuo, 
kad lytėjimo pojūtis atsiranda tuo pačiu metu, kai lie- 
čiama ?. Iš tikrųjų jei kas padarytų kažką panašaus į 
apvalkalą ir aptrauktų juo mėsą, tai tas apvalkalas 
akimirksniu perduotų pojūtį, vos tik įvyks susilietimas. 
Tačiau aišku, kad lytėjimo organas negali glūdėti tame 
apvalkale. Jei jis suaugtų su mėsa — pojūtis kiltų dar 
greičiau. Todėl atrodo, kad šita kūno dalis [t. y. mėsa] 
atlieka tokį pat darbą, kurį atliktų supantis mus oro 
sluoksnis, jei jis būtų suaugęs su mūsų kūnu. Tada 
mes manytume, kad suvokiame garsus, spalvas ir kva- 
pus tuo pačiu organu ir kad regėjimas, klausa ir u0s- 


lė yra ta pati juslė. Bet kadangi ta tarpinė aplinka, kuri 
perduoda juntamų objektų judesius, yra atskira nuo 
mūsų kūno, tai aišku, kad minėtieji jutimo organai 
yra skirtingi. Tačiau šis lytėjimo klausimas yra dar 
neišaiškintas, nes turįs sielą kūnas negali būti sudarytas 
tiktai iš oro arba vandens; jis turi būti kas nors kieta. 
Belieka manyti, kad mūsų kūnas yra tam tikras miši- 
nys, sudarytas iš anų elementų ir žemės, maždaug tos 
pačios sudėties kaip mėsa ir panašūs į ją kūnai. Iš to 
išplaukia būtina išvada, kad tas kūnas, kuris yra suau- 
gęs su mūsų organizmo lytėjimo organais, sudaro tą 
tarpinę aplinką, dėl kurios atsiranda įvairūs lytėjimo 
kuriuos mums teikia liežuvis; ta pačia savo dalimi jis 
junta tiek visus lytėjimo objektus, tiek skonį. Jeigu 
ir kitos mėsos dalys suvoktų skonius, mums atrodytų, 
kad lytėjimas ir skonis yra tas pat. Vis dėlto šios jus- 
lės yra skirtingos, nes jų organai negali pakeisti vie- 
nas kito 3. 

Tačiau gali kilti dar kita abejonė: jei kiekvienas 
kūnas turi gylį, t. y. trečią matmenį, ir jei tarp dvie- 
jų kūnų yra trečias kūnas, anie negali vienas kito 
paliesti. Toliau — kas skystas, negali būti bekūnis, ly- 
giai kaip ir drėgnas *; tas kūnas būtinai bus vanduo 
arba turės savyje vandens, t. y. bus oras. Jei du kūnai 
susiliečia vandenyje ir jų paviršiai nėra sausi, tai tarp 
jų būtinai bus vanduo, kuris dengia jų kraštus. Jei tai 
yra tiesa — vandenyje negali įvykti dviejų kūnų tie- 
sioginis susilietimas. Bet taip pat ir ore to sąlyčio ne- 
gali būti, nes tarp oro ir daikto yra ta pati sąveika, 
kaip tarp vandens ir daikto, kuris yra panardintas, bet 
to mes taip greit nepastebime, — panašiai būna ir gy- 
vūnams, gyvenantiems vandenyje; jie nepastebi, kai 
drėgna susiliečia su drėgna. Taigi kyla klausimas: ar 
visų juntamųjų objektų suvokimas vyksta vienodai, ar 
taip, kaip dabar paprastai manoma, kad vieni objektai 
suvokiami vienaip, kiti kitaip, kad skonio ir lytėjimo 
pojūčių pagrindas yra tiesioginis susilietimas, o kitų — 
veikimas iš toli. Tačiau iš tikrųjų taip nėra — prie- 

šingai: ir kieta, ir minkšta suvokiama kitiems kūnams 
tarpininkaujant, t. y. taip pat, kaip klausos, regėjimo 
ir uoslės objektai. Skirtumas tik tas, kad vieni junta- 
mieji objektai suvokiami iš arti?, o kiti — iš toli. Dėl 
to pirmuoju atveju mes tos tarpinės aplinkos nepaste- 
bime. Nors visi pojūčiai atsiranda aplinkai tarpininkau- 
jant, lytėjimo pojūčiuose tas tarpininkavimas vyksta 
nejučiomis. Net tuo atveju, kurį minėjome anksčiau, — 
jei mes suvoktume visus lytėjimo objektus per tam tik- 
rą apvalkalą, nors jis atskiria mūsų kūną nuo suvokia- 
mo objekto, mes būtume toje pačioje padėtyje, kurioje 
esame tada, kada suvokiame objektą vandenyje arba 
ore, nes mes esame įsitikinę suvokią tiesiog pačius 
objektus be jokios tarpinės aplinkos. Tačiau lytėjimo 
objektai skiriasi nuo regėjimo ir klausos objektų — 
pastaruosius mes suvokiame patyrę tam tikrą tarpinės 
aplinkos poveikį, o lytėjimo objektus, priešingai, su- 
vokiame ne kaip tarpinės aplinkos poveikio padarinį, 
bet kartu su tuo poveikiu, panašiai kaip būna, kai 
žmogus gauna smūgį per skydą, nes šiuo atveju ne 
skydas, gavęs smūgį, savo ruožtu sutrenkia ir žmogų, 
bet abu kartu vienas į kitą susitrenkia. Apskritai at- 
rodo, kad tą patį darbą, kurį atlieka oras ir vanduo 
regėjimo, klausos ir uoslės organų atžvilgiu, atitinkamo 
jutimo organo atžvilgiu atlieka mėsa bei liežuvis. O 
jeigu jutimo organas tiesiogiai susilies su savo objektu, 
suvokimo aktas neįvyks, pavyzdžiui, jei padėsime baltą 
kūną ant akies paviršiaus, Iš to aiškėja, kad lytėjimo 
organas glūdi mūsų kūno viduje, nes tiktai šiuo atve- 
ju jis reaguos taip pat, kaip ir kiti jutimo organai. Iš 
tikrųjų objektas, padėtas ant paties jutimo organo, ne- 
juntamas; bet padėtas ant mėsos — juntamas. Vadina- 
si, lytėjimo tarpinė aplinka yra mėsa “. 

Taigi lytėjimo skirtybės yra tos, kurios būdingos 
kūnui kaip tokiam. Aš kalbu apie tas skirtybes, ku- 
rios apibūdina elementus — šaltį ir šilumą, sausumą 
ir drėgmę, t. y. tas savybes, kurias mes esame anksčiau 
apsvarstę veikale apie elementus 7. Organas, kuris su- 
vokia šias savybes, yra lytėjimo organas, kitaip sa- 


kant — kūno dalis, kurioje pirmiausia potencialiai glūdi 
vadinamasis lytėjimo pojūtis3, nes juslinis suvokimas 
yra tam tikra pasyvi būsena ta prasme, kad veikiantis 
objektas paverčia jutimo organo potenciją tokia aktua- 
lybe, kokia jis pats yra. Todėl mes nejuntame šaltu- 


mo bei šiltumo arba kietumo bei minkštumo tų ob-- 


jektų, kurie turi tiek pat šių savybių, kaip ir pats 
organas, — suvokiame tik jų perteklių; iš to galima 
matyti, kad juslė yra lyg tam tikras juntamų objektų 
priešybių vidurkis. Tad vidurkis ir sprendžia apie jun- 
tamuosius objektus; mat kas yra viduryje, sugeba at- 
skirti priešybes, nes kiekvienos kraštutinybės atžvilgiu 
jis tampa jos priešybe ?. Ir kaip tai, kam skirta suvokti 
balta ir juoda, aktualiai neturi būti nei viena, nei ant- 
ra, O potencialiai turi būti ir viena, ir antra, taip ir 
lytėjimo atžvilgiu pats organas neturi būti aktualiai nei 
šaltas, nei šiltas. Tą patį reikia pasakyti ir apie visus 
kitus jutimo organus. Be to, kaip regėjimas suvokia, 
kas matoma ir nematoma, kaip panašiu būdu ir visos 
kitos juslės suvokia jas atitinkančias priešybes, taip 
ir lytėjimas yra pojūtis to, kas paliečiama ir nepalie- 
čiama. Nepaliečiama yra tai, kas turi labai mažą lie- 
čiamumą, pavyzdžiui, oras, 0 antra vertus — kas per 
stipriai veikia lytėjimo organą, kas jį žaloja. Štai ką 
galima buvo pasakyti apie kiekvieną juslę, apibūdinant 
ją bendrais bruožais. 


XII skyrius 


Juslinio suvokimo esmė 


Kalbant apskritai apie visas juslės rūšis, reikia pri- 
pažinti, kad kiekviena juslė yra daiktų juslinės formos 
be materijos imtuvas — vaškas gauna žiedo atspaudą 
be geležies arba aukso medžiagos, vadinasi, priima 
geležies arba aukso atspaudą, nesvarbu, ar jis yra ge- 
ležinis, ar auksinis !. Panašiai veikia juslę kiekvienas 
daiktas, kuris turi spalvą, skonį arba garsą — ne kiek 
jis yra šitas konkretus daiktas, o kiek jis turi anas 

savybes. Vadinasi, atsižvelgiame į jo formą. Toji kūno 
dalis, kurioje glūdi toks sugebėjimas, yra pirminis ju- 
timo organas. Pačiame organizme juslė ir jos organas 
sutampa, bet skiriasi savo esme. Priešingu atveju pati 
juslė būtų tam tikras dydis. Tačiau nei juslės esmė, 
nei pats pojūtis nėra dydžiai, o pasireiškia tam tikra 
forma [santykiu] ir jutimo organo pajėgumu. Todėl 
galima suprasti, kodėl per stiprus objekto poveikis nai- 
kina jutimo organą, nes irsta jo forma, kai objekto 
sukeltas judesys įveikia organo patvarumą, taip pat 
kaip irsta tonas ir tonų sandara per stipriai užgavus 
stygas 2. 

Dabar aišku, kodėl augalai negali justi, nors jiems 
ir priklauso tam tikra sielos dalis ir juos iš dalies vei- 
kia lytėjimo objektai — jie gali sušilti ir ataušti. Taip 
yra todėl, kad jie neturi centrinio organo ir to prado, 
kuris sugebėtų priimti juntamųjų objektų formas 3; pa- 
tirdami lytėjimo objekto poveikį, augalai pasisavina to 
objekto materiją +. 

Dar gali kilti ir toks klausimas: ar gali pajusti ką 
nors kvepiant tas, kas neužuodžia, ir ar gali paveikti 
spalvos tą, kas neregi? Tokį pat klausimą galima kelti 
ir dėl kitų pojūčių. Jei tai, kas uostoma, yra kvapas — 
jis gali sukelti tik uoslės pojūtį, o ne ką kita. Vadinasi, 
kas nesugeba uostyti, negali patirti kvapo poveikio. 
Tą patį galima pasakyti ir apie kitas jusles. Net ir tos 
būtybės, kurios apdovanotos juslėmis, negali pajusti 
nieko, kas neprieinama kiekvienai atitinkamai juslei. 
Šitą klausimą galima paaiškinti dar tokiu samprotavi- 
mu: nei pati šviesa, nei tamsa, nei garsas, nei kva- 
pas neveikia kūnų, o veikia juos tik tie objektai, ku- 
riems šios savybės būdingos. Pavyzdžiui, ne griausmas 
perskelia medį, o sujudintas oras. Tačiau ar tam ne- 
prieštarauja faktas, kad lytėjimo ir uoslės objektai 
veikia negyvus kūnus? Jei būtų kitaip — kas tada 
veikia juos, kai jie ką nors patiria ir kinta? Ar nerei- 
kėtų tada pripažinti, kad ir kitų juslių objektai daro 
tokį poveikį? Arba galbūt tiksliau būtų pasakyti, kad 
ne visi kūnai patirja kvapo ir garso poveikį, kad tie, 


kurie jį patiria, neturi apibrėžtos formos ir pasižymi 
kintamumu, pavyzdžiui, oras. Iš tikrųjų jis gali kvepėti 
lyg patyręs tam tikrą pasikeitimą [atmainą]. Bet tada 
ką gali reikšti „uostyti“, jei ne „ką nors patirti“? Mes 
atsakysime: taip, bet „uostyti“ reiškia ir „ką nors jus- 
ti", o oras po tam tikro pasikeitimo bematant pasidaro 
ir juntamas Š, 


TREČIA KNYGA 
I skyrius 


Kodėl yra tik penkios juslių rūšys? 
Bendrosios juslės ryšys su kitomis juslėmis 
ir jos pirminė funkcija. 

Atskirų juslių skirtumai ir reikšmė 

daiktų pažinimui 


Kad nėra kitų juslių, be tų penkių rūšių, kurias 
esame išgvildenę, būtent — regėjimo, klausos, uoslės, 
skonio ir lytėjimo, tuo galima įsitikinti taip samprotau- 
jant. Jei tiesa, kad mes iš tikrųjų suvokiame objektus, 
kurie sukelia lytėjimo pojūtį (nes visos šių objektų bū- 
senos suvokiamos lytėjimo organu), reikia pripažinti, 
jog, trūkstant tam tikro pojūčio, mums stinga ir ati- 
tinkamo jutimo organo. Toliau — jei visa, ką juntame 
tiesiogiai paliesdami, suvokiame lytėjimo organu, kurį 
iš tikrųjų turime, tai, antra vertus, visi tie objektai, 
kuriuos mes suvokiame be tiesioginio sąlyčio, dalyvau- 
jant tam tikram tarpininkui, žadina jutimo organą pa- 
dedant paprastiems elementams, t. y. orui ir vandeniui. 
Taigi yra taip: jei tik viena tarpinė aplinka įgalina 
mus suvokti daugelį juntamųjų objektų, kurie skiriasi 
savo gimine, tai turintis tokį organą būtinai sugebės 
suvokti ir vieną, ir antrą objektą, pavyzdžiui, jei ju- 
timo organas yra sudarytas iš oro, kuris yra garso ir 
spalvos tarpinė aplinka. O jei, priešingai, tą patį ob- 
jektą galima suvokti kelioms skirtingoms aplinkoms 
tarpininkaujant, pavyzdžiui, spalva suvokiama tiek ore, 

tiek vandenyje (nes jie abu yra permatomi), tai tas, 
kuris turi jutimo organą, sudarytą tik iš vieno tų dvie- 
jų elementų, sugebės suvokti visa, ką leidžia pajusti 
tie abu elementai. Iš vieninių elementų tėra tik du, 
kurie įeina į jutimo organų sudėtį — oras ir vanduo. 
Iš tikrųjų lėlytė yra sudaryta iš vandens, klausos or- 
ganas — iš Oro, 0 uoslės organas — iš abiejų elemen- 
tų. Ugnis arba neįeina nė į vieno jutimo organo sudėtį, 
arba yra visiems bendra (nes be šilumos negali atsirasti 
nė vienas pojūtis). Pagaliau žemė kaip elementas arba 
visiškai neįeina į jutimo organus, arba įmaišyta tam 
tikru būdu tiktai į lytėjimo organą. Atrodo, kad nebe- 
lieka nė vieno jutimo organo, kuris būtų sudarytas be 
oro ir vandens. Šiuos organus iš tikrųjų turi kai kurie 
gyviai. Taigi gyviai, jei jie nėra netobuli ir yra nesu- 
žaloti, turi visus jutimo organus. Pasirodo, kad net ir 
kurmis turi po oda akis. Vadinasi, matome, kad mums 
netrūksta nė vieno organo, nebent yra dar koks kitas 
elementas arba kokia būsena, kuri nebūdinga nė vie- 
nam šio pasaulio kūnui !, 

Bet negali būti ir atskiro ypatingo organo suvokti 
toms bendroms savybėms ?, kurias kiekviena juslė su- 
voktų atsitiktinai *. Tos bendros savybės yra: judėjimas, 
ramybė, pavidalas, dydis, skaičius, vienybė. Jos visos 
suvokiamos per judesį, pavyzdžiui, dydis, o jei dydis, 
tai ir pavidalas, nes jis yra tam tikras dydis. Ramybę 
suvokiame kaip judėjimo nebuvimą, skaičių — tiek 
paneigdami tolydumą, tiek dėl savybinių ypatybių, nes 
kiekviena atskira juslė suvokia ką nors viena. Iš to 
aiškėja, kad negali būti jokio atskiro organo kuriai 
nors bendrai savybei pažinti, pavyzdžiui, judėjimui, nes 
šiuo atveju mes suvoktume bendras savybes taip, kaip 
suvokiame akimis saldumą. Taip atsitinka todėl, kad 
mes sugebame pajusti ir vieną, ir antrą savybę ir su- 
vokiame jas kartu, kad ir kiek kartų jos pasitaiko ta- 
me pačiame objekte. Priešingu atveju [t. y. jei mes 
turėtume atskirą jutimo organą bendroms savybėms 
pažinti] mes sugebėtume jas pažinti kitais jutimo or- 

379 ganais tik atsitiktinai, panašiai kaip Kleono sūnų mes 


pažįstame ne todėl, kad jis yra Kleono sūnus, bet to- 
dėl, kad jis yra baltas, o baltam šį kartą pasitaikė 
būti Kleono sūnumi. Taigi bendrųjų savybių suvokimas 
yra bendras visoms juslėms ir, be to, visai neatsitikti- 
nis. Vadinasi, nėra atskiro organo, kuris jas suvoktų; 
priešingu atveju jos būtų prieinamos kitoms juslėms 
tik ta prasme, kuria minėjome, kad matome Kleono 
sūnų. Apie savybines ypatybes ir jų skirtumus reikia 
pasakyti, kad kiekviena atskira juslė suvokia kitų jus- 
lių ypatybes tik atsitiktinai, vadinasi, ne kiek ji yra 
kaip tik tokia, o kiek ji susijungia su kita jusle pažin- 


dama tą patį objektą, pavyzdžiui, kaip mes suvokiame, 4256 


kad tulžis yra karti ir geltona. Kiekvienai atskirai jus- 
lei iš prigimties neskirta nustatyti, kad dvi skirtingos 
savybės sudaro vienybę *. Todėl mes ir galime apsirik- 
ti, kai, pavyzdžiui, pamatę geltoną daiktą, palaikome 
jį tulžimi. Galima būtų paklausti, kam mes turime ne 
vieną, o daugelį juslių. Ar ne tam, kad bendrosios ir 
šalutinės daiktų savybės būtų greičiau pastebimos, kaip 
antai judėjimas, dydis ir skaičius? Iš tikrųjų, jei turė- 
tume tik regėjimo juslę ir ji suvoktų vien balta, tai 
daug kas liktų nepastebėta ir mums atrodytų, kad visi 
juntamieji objektai susilieja į vieną, nes spalva ir dy- 
dis visuomet lydi vienas antrą. Bet kadangi iš tikrųjų 
bendrosios savybės pasireiškia ir kituose juntamuose 
objektuose, tai aiškėja, kad kiekviena iš tų bendrų 
savybių skiriasi nuo savybinių ypatybių. 


II skyrius 


Kitos bendrosios juslės funkcijos. 
Aktualaus pojūčio ir juntamojo objekto 
formos sutapimas. Kuria prasme jutimams 
yra būdingas tam tikras proporcingumas? 


Kadangi mes suvokiame, kad matome ir girdime, — 
suvokiame arba regėjimu, arba kuria nors kita jusle. 
Šiuo atveju tai bus ta pati juslė, kuri suvokia patį 
regėjimą ir regėjimo objektą — spalvą. Iš to išplaukia, 

kad arba dvi skirtingos juslės turi tą patį juntamąjį 
objektą, arba kad juslės objektu gali būti ir ji pati. 
Be to, jei ta juslė, kuri suvokia patį regėjimą, skiriasi 
nuo regėjimo juslės, tai arba šių skirtingų juslių eilė 
būtų nepabaigiama, arba paskutinė šios eilės juslė bus 
kaip tik tokia, kuri suvokia pati save. Todėl tikslin- 
giau bus priskirti šitą sugebėjimą jau pirmajai juslei |, 
Bet kyla dar kitas sunkumas: jei mes pripažįstame, kad 
suvokti regėjimu reiškia matyti ir kad tai, kas mato- 
ma, yra spalva ar turintis spalvą objektas, tai ir pir- 
minis regėjimo sugebėjimas turi turėti spalvą, kad jis 
galėtų būti matomas. Taigi yra aišku, kad „regėti“ 
turi ne vieną prasmę. Juk ir nieko nematydami mes 
regėjimu skiriame tamsą ir šviesą, bet ne taip, kaip 
matome spalvą. Antra vertus, regėjimo organas yra 
tam tikru būdu spalvotas, nes kiekvienas jutimo orga- 
nas suvokia savo objektą be materijos Ž. Todėl ir junta- 
miems objektams pasišalinus, jutimo organuose tebe- 
lieka tam tikri pojūčiai ir vaizdai. Aktualioje būsenoje 
juntamasis objektas ir juslinis suvokimas sutampa, bet 
jie skiriasi savo esme. Aš galvoju, pavyzdžiui, apie 
aktualų garsą ir aktualią klausą. Kartais turintis klausą 
gali ir negirdėti, lygiai kaip sugebantis skleisti garsą 
ne visuomet jį skleidžia. Bet jei kas gali girdėti, iš 
tikrųjų girdi, ir kas gali skleisti garsą, iš tikrųjų ji 
skleidžia —ir aktuali klausa, ir aktualus garsas atsi- 
randa kartu. Pirmąją galima pavadinti girdėjimu, o ant- 
rąjį — aidėjimu. Jei judėjimas ir veiksmas, ir pasyvi 
būsena kyla tame, kas patiria poveikį, tai ir aktualus 
garsas bei aktualus girdėjimas būtinai turi glūdėti ta- 
me, kas potencialiai yra klausa, nes veikiančio ir ju- 
dinančio prado aktualybė atsiranda tame, kas patiria 
poveikį. Todėl nebūtina, kad judintojas pats judėtų. 
Aidinčio kūno aktualybė yra garsas ir aidėjimas, O 
klausos organo aktualybė yra girdėjimas, nes klausa 
suprantama dvejopai, lygiai kaip ir garsas. Tą patį rei- 
kia pasakyti apie kitus pojūčius ir juntamus objektus. 
Kaip veiksmas ir veiksmo patyrimas vyksta tame, kas 
yra veikiamas, o ne tame, kas veikia, taip ir juntamo 


objekto bei jutimo organo aktualybė vyksta juntančio- 
je būtybėje. Kai kuriais atvejais abi aktualybės įgyja 
atskirą pavadinimą, pavyzdžiui, aidėjimas ir girdėji- 
mas, o kitais atvejais viena iš jų lieka be pavadinimo. 
Regėjimo aktualybė yra vadinama regėjimu, o spalvos 
aktualybei pažymėti atitinkamo termino nėra. Ragavi- 
mu vadinama skonio juslės aktualybė, o ragaujamo 
objekto aktualybė pavadinimo taip pat neturi. Kadangi 
juntančiojo objekto aktualybė ir juslės aktualybė su- 
tampa, nors jų esmės yra skirtingos, tai vadinamasis 
girdėjimas ir garsas būtinai žūva ir atsiranda tuo pa- 
čiu metu, taip pat kaip ragavimas, skonis ir visi kiti 
juslės aktai bei atitinkami pojūčiai *. Bet jei mes imsi- 
me jusles ir atitinkamus pojūčius potencialiai, tai tarp 
jų nebus tokio būtino savitarpio ryšio. Neteisingai 
sprendė šitą klausimą senovės gamtos filosofai, teigę, 
kad be regėjimo nėra nei balto, nei juodo, o be ragavi- 
mo — skonio. Vienu atžvilgiu tai tiesa, o kitu — netie- 
sa. Apie juslę ir jos objektą kalbama dvejopai — vieną 
kartą potencialiai, antrą kartą — aktualiai [entelechijos 
prasme]. Aktualybės atžvilgiu anų gamtininkų pažiūra 
yra teisinga, o potencijos atžvilgiu — neteisinga. Jie 
priskyrė vieną vienintelę reikšmę tam, kas iš tikrųjų 
turi dvi skirtingas reikšmes. 

Kai harmonija yra tam tikras balsas, O balsas ir 
klausa vienu atžvilgiu yra tas pat, o kitu —ne, ir kai 
harmonija pagrįsta tam tikra proporcija, tada ir klausa 
turi būti pagrįsta tam tikra proporcija. Dėl to per aukš- 
ti arba per žemi tonai gadina klausą. Taip pat ir sko- 
nio juslei kiekvienas perteklius yra kenksmingas, I€- 
gėjimą žaloja per ryški šviesa arba per didelė tamsa, 
o uoslę — per stiprūs kvapai, tiek saldūs, tiek kartūs. 
Taip yra todėl, kad visas jusles valdo tam tikra propor- 
cija. Štai kodėl ir gryni bei nesumaišyti juslės objek- 
tai, kai jie sudaro tam tikrą proporciją, yra mums ypac 
malonūs, pavyzdžiui, kartumas, saldumas arba sūru- 
mas. Tik tada jie iš tikrųjų yra malonūs. Bet apskri- 
tai mišrūs tonai labiau tinka harmonijai nei atskirai 
aukšti ir žemi. Lytėjimui yra malonu tai, kas gali su- 

šilti arba ataušti. Pojūtis pagrįstas proporcija, bet jei 
jis per stiprus — yra nepakenčiamas ir žalingas *. Taigi 
kiekviena juslė yra juslė to objekto, kuris yra jos pa- 
matas. Ji glūdi savo organe, kiek jis yra jutimo or- 
ganas, ir sprendžia apie skirtybes tų objektų, kurie jį 
veikia, pavyzdžiui, regėjimas skiria balta ir juoda, o 
skonis — saldumą ir kartumą. Taip pat sprendžia ir ki- 
tos juslės apie savo objektus. Bet kadangi mes skiriame 
ir baltą nuo saldaus, ir apskritai kiekvieną juntamą 
objektą nuo kurio nors kito juntamo objekto, kyla klau- 
simas, kuris pradas padeda mums suvokti šituos skir- 
tumus? Nėra abejonės, kad tai turi būti tam tikra jus- 
lė, nes tie skirtumai yra juntami. Iš to taip pat aiškėja, 
kad mėsa negali būti svarbiausias jutimo organas, nes 
šiuo atveju pradas, kuris nustato minėtuosius skirtu- 
mus, turėtų sueiti į sąlytį su savo objektais. Bet sal- 
daus ir balto skirtumui nustatyti negalima naudotis 
skirtingais sugebėjimais; būtinai turi būti vienas suge- 
bėjimas, kuris suvokia abi savybes. Jei būtų ne taip, 
galima būtų sakyti, kad dviejų nevienarūšių juntamųjų 
savybių skirtumas iškiltų aikštėn ir tuo atveju, jei aš 
suvokčiau vieną savybę, o tu — antrą. Vadinasi, tik 
vienas sugebėjimas gali spręsti apie tą skirtumą, nes 
baltumas ir saldumas yra skirtingos savybės. Taigi apie 
tai sprendžia tas pats sugebėjimas. O kaip jis spren- 
džia, taip jis ir mąsto bei suvokia. Tad paaiškėjo, kad 
atskiru jutimo organu negalima spręsti apie skirtingas 
objektų savybes. Taip pat aiškų, kad skyrimo aktas 
negali įvykti ne tuo pačiu laiku. Iš tikrųjų kaip tas 
pats sugebėjimas nustato skirtumą tarp gero ir blogo, 
taip jis apskritai sprendžia, kad tuo pačiu metu, kai 
jis sprendžia, viena savybė skiriasi nuo kitos ir kad 
pastaroji skiriasi nuo pirmosios. Šiuo atveju žodžiai 
„tuo pačiu metu" vartojami neatsitiktinai. Jie būtų 
vartojami tik atsitiktinai, jei aš dabar sakyčiau, kad 
vienas daiktas skiriasi nuo kito, nepaisydamas, ar šis 
skirtumas aktualiai pasireiškia šiuo metu. Bet minėtuo- 
ju atveju yra kitaip: teigiama ne tik tai, kad aš spren- 
džiu dabar (šiuo metu), bet ir kad nustatomas skirtų- 


mas yra dabar aktualus; taigi ir vienas, ir antras spren- 
dimo aktas vyksta kartu. Vadinasi, tas sugebėjimas, 
kuris sprendžia apie juntamųjų savybių skirtumus, yra 
neskaidoma vienybė, ir jo sprendimo aktas vyksta ne- 
daliu laikotarpiu. Tačiau čia galima padaryti tokį prie- 
kaištą: tas pats daiktas, kiek jis yra nedalus ir veikia 
nedaliu laikotarpiu, negali judėti tuo pačiu metu prie- 
šingais judesiais. Jei, pavyzdžiui, jutimo objektas yra 
saldus, tai jis judina juslę ir mąstymą tam tikru būdu, 
jei kartus — judina juos priešingu būdu, o jei baltas — 
dar kitokiu būdu. Ar negali būti taip, kad sugebėji- 


mas, kuris sprendžia apie pojūčių skirtumus, skaičiaus. 


atžvilgiu yra nedalus ir neskaidomas, o esmės atžvilgiu, 
priešingai, yra dalus? Šis sugebėjimas suvokia skirtin- 
gus objektus, pats būdamas dalus, bet, antra vertus, 
jis veikia ir kaip neskaidoma vienybė, nes savo esme 
jis yra dalus, o erdvės ir skaičiaus atžvilgiu nedalus. 
Ar galbūt yra ne taip, ir tik potencialiai, bet ne iš 
esmės tas pats nedalus daiktas gali turėti priešingų sa- 
vybių? Tik pereidamas į aktualią būtį jis pasidaro da- 
lus ir nebegali būti kartu baltas ir juodas, t. y. negali 
įgyti atitinkamų formų, jei yra tiesa, kad suvokdami ir 
mąstydami mes įgyjame daiktų formas. Iš tikrųjų šis 
klausimas [ar sprendžiamasis sugebėjimas yra dalus, ar 
ne] turi būti sprendžiamas panašiu būdu, kaip kai kurie 
filosofai aiškina vadinamąjį geometrinį tašką. Vienu 
atžvilgiu jis yra vienybė, o kitu atžvilgiu — dvejybė, ir 
dėl to jis yra dalus. Toks yra ir sprendžiamasis sugebė- 
jimas. Būdamas nedalus, jis yra vienas ir kartu spren- 
džia apie du objektus, o būdamas dalus, jis yra ne 
vienas, nes tuo pačiu metu dukart naudojasi tuo pačiu 
tašku. Vadinasi, naudodamasis tašku dvejopa prasme, 
jis sprendžia apie du atskirus objektus taip, tarytum 
jie suvokiami dviejų skirtingų sugebėjimų. Bet imda- 
mas tą tašką kaip tą patį dalyką, jis sprendžia apie 
vieną dalyką ir, be to, tuo pačiu metu. Štai ką reikėjo 
pasakyti apie tą pradą, kuris įgalina gyvulius suvokti 
juntamus objektus ir apie juos spręsti ?. 

III skyrius 


Kuo skiriasi mąstymas nuo juslinio suvokimo? 
Vaizduotė, jos funkcijos ir skirtumas 
nuo juslinio suvokimo ir nuo mąstymo 


Siela apibrėžiama pirmiausia dviem specifiniais po- 
žymiais — judėjimu erdvėje, o antra vertus — mąsty- 
mu !, sprendimu ir jusliniu suvokimu. Todėl gali atro- 
dyti, kad mąstymas ir samprotavimas tėra tik tam tik- 
ra juslinio suvokimo rūšis, nes tiek mąstydama, tiek 
spręsdama siela pažįsta kurį nors tikrovės daiktą. Ir 
senovės filosofai iš tikrųjų teigė, kad mąstymas ir 
juslinis suvokimas yra tapatūs, pavyzdžiui, Empedoklis 
taip sako: „Kyla mintis žmonėms, kai daiktai jų akims 
pasirodo" Ž. „Dėl to visad keičiasi jų mintys“?. Tą patį 
Homeras taip pasako: „nes toks yra protas“ *. Visi šie 
mąstytojai laiko mąstymą tokiu pat materialiu vyksmu 
kaip ir juslinis suvokimas ir laikosi tos pažiūros, kurią 
esame išdėstę savo samprotavimų pradžioje“, kad pa- 
našūs dalykai suvokiami ir pažįstami per panašius da- 
lykus. Tačiau jie būtų turėję išnagrinėti kartu ir klai- 
dą, į kurią gyviai turi dar didesnį palinkimą ir kurioje 
ir siela ilgesnį laiką pasilieka *. Pripažinus tik tą minėtą 
pažiūrą, reikėtų padaryti išvadą, kad arba viskas, kas 
pasirodo juslei, yra teisinga, arba klaida atsiranda iš 
sąlyčio su tuo, kas nepanašu, nes šitas teiginys yra 
priešingas tam, pasak kurio panašus pažįstamas per pa- 
našų. Be to, atrodo, kad klaidingas ir teisingas priešy- 
bių pažinimas remiasi tuo pačiu mąstymo vyksmu. Tai- 
gi yra aišku, kad juslinis suvokimas ir mąstymas nėra 
tas pats dalykas. Juslinis suvokimas būdingas visiems 
gyviams, 0 mąstymas — tiktai nedaugeliui. Bet ir mąs- 
tymas, kuris gali būti teisingas arba klaidingas, pirmuo- 
ju atveju reiškiasi samprotavimu, žinojimu ir teisingu 
manymu, O antruoju atveju — jų priešybėmis, ir mąs- 
tymas, sakau, nesutampa su jusliniu suvokimu, nes 
savybinių ypatybių suvokimas yra visuomet teisingas 
ir būdingas visiems gyviams, protavimas, priešingai, 


gali ir klysti ir būdingas vien toms būtybėms, kurios 
turi protą 7. Tuo tarpu vaizduotė * skiriasi tiek nuo jus- 
linio suvokimo, tiek nuo protavimo. Ji negali atsirasti 
be juslinio suvokimo, o be jos — jokia nuovoka. Kad 
vaizduotė nesutampa nei su mąstymu, nei su nuovoka, 
yra aišku, — ji yra vidinė būsena, kuri priklauso nuo 
mūsų, nuo mūsų nuožiūros, nes mes sugebame bet kurį 
objektą atkurti prieš savo akis, kaip tai daro tie žmo- 
nės, kurie, norėdami ką nors įsiminti, suskirsto tam 
tikru būdu vaizdinius ir sujungia juos į paveikslus; 
nuovokos susidarymas, priešingai, nuo mūsų nuožiūros 
nepriklauso, nes kiekviena nuovoka bus neišvengiamai 
arba klaidinga, arba teisinga. Be to, reikia ir štai ką 
įsidėmėti: kai mes susidarome nuovoką, kad kas nors 
yra baisus arba bauginantis, bematant susijaudiname; 
panašiai būna ir tada, kai daiktas mums atrodo drąsi- 
nantis. O kai pasitelkiame vaizduotę, mūsų būsena ne- 
siskiria nuo tos, kurią mes patiriame žiūrėdami į pa- 
veikslą, vaizduojantį ką nors baisaus arba ką nors 
drąsinančio ?. Bet ir nuovoką sudaro skirtybės — žinoji- 
mas, Manymas, galvojimas ir jų priešybės; jas reikės 
vėliau atskirai apsvarstyti !?. 

Kadangi mąstymas skiriasi nuo juslinio suvokimo ir, 
rodos, yra susijęs su vaizduote, o antra vertus, su nuo- 
voka, tai visų pirma reikia apibrėžti vaizduotę, o pas- 
kui ir nuovoką. Jei mes vadinsime vaizduote tą suge- 
bėjimą, dėl kurio mes susidarome vaizdinius, ir jei mes 
nevartojame šito termino perkeltine [metaforine] pras- 
me, tai vaizduotė yra tiktai vienas iš tų sugebėjimų 
arba viena iš tų būsenų, kurios leidžia mums spręsti, 
teigti tiesą arba klysti. Prie šių sugebėjimų priklauso 
ir juslinis suvokimas, manymas, žinojimas ir mąsty- 
mas !!. Kad vaizduotė skiriasi nuo juslinio suvokimo, 
aiškėja štai iš ko: juslinis suvokimas gali būti arba 
potencialus, arba aktualus, pavyzdžiui, sugebėjimas re- 
gėti ir regėjimas. Vaizdinys, priešingai, gali iškilti, nors 
juslinio suvokimo nei potencialiai, nei aktualiai nėra, pa- 
vyzdžiui, vaizdiniai, kurie atsiranda sapnuojant. To- 
liau — juslinio suvokimo sugebėjimą turi visi gyvūnai, 


25. Aristotelis 

o vaizduotę — ne. Jei vaizdavimasis sutaptų su aktualiu 
jusliniu suvokimu, jis turėtų būti būdingas visiems gyvū- 
nams. Bet atrodo, kad taip nėra. Pavyzdžiui, skruzdė- 
lė, bitė arba sliekas vaizduotės neturi. Be to, pojū- 
čiai visuomet yra teisingi, o vaizdiniai — dažniausiai 
klaidingi. Reikia dar pažymėti štai ką: kai mūsų pojū- 
čiai yra ryškūs, tai mes nesakome „mums atrodo, kad 
tai žmogus“. Atvirkščiai, mes greičiau taip pasakome, 
kai mūsų pojūčiams trūksta ryškumo ir mes svyruoja- 
me, ar vaizdinys teisingas, ar klaidingas. Pagaliau, kaip 
jau anksčiau minėjome, vaizdiniai atsiranda ir užmer- 
kus akis. Antra vertus, vaizduotė nesutampa nė su 
vienu iš tų sugebėjimų, kurie niekuomet neklysta — 
su mokslu arba su intelektu; vaizdiniai būna ir klaidin- 
gi. Taigi belieka tik pažiūrėti, ar jie nesutampa su ma- 
nymu, nes manymas gali būti ir teisingas, ir klaidin- 
gas. Bet manymą lydi tikėjimas, nes negali būti, kad 
manantysis netikėtų tuo, ką jis mano. Be to, tikėjimas 
nebūdingas nė vienam gyvūnui, vaizduotę, priešingai, 
turi daugelis gyvūnų. Reikia dar pridurti, kad panašiai 
kaip manymą lydi tikėjimas, taip tikėjimą lydi įsitiki- 
nimas, o įsitikinimą — sąvokinis pažinimas. Pastarojo 
neturi nė vienas gyvūnas, o vaizduotę kai kurie turi. 
Taigi iš to, kas anksčiau buvo pasakyta, dabar yra vi- 
siškai aišku, kad vaizduotė negali būti nei nuomonė, 
sujungta su pojūčiais, nei nuomonė, kilusi iš pojūčių, 
nei joks nuomonės ir pojūčių derinys. Iš svarstomosios 
teorijos aišku, kad nuomonės objektas nesiskiria nuo 
suvokimo objekto, o sutampa su juo. Aš noriu pasa- 
kyti, kad vaizduotę galima būtų apibrėžti kaip nuomo- 
nės ir juslinio suvokimo junginį vien tuo atveju, kai 
abiejų objektas yra, pavyzdžiui, balta, bet ne tuo at- 
veju, kai nuomonės objektas yra, pavyzdžiui, gera, O 
suvokimo objektas — balta. Vadinasi, įsivaizduoti — su- 
sidaryti nuomonę apie tai, ką esame suvokę ir, be to, 
suvokę neatsitiktinai. Bet vaizduotei gali pasirodyti 
klaidinga ir tai, ką mes esame suvokę teisingai. Pavyz- 
džiui, mums atrodo, kad saulė yra tik vienos pėdos 
platumo; vis dėlto mes esame įsitikinę, kad ji yra di- 


desnė už visą žemę. Taigi reikia arba atsisakyti tos 
teisingos nuomonės, kurią turėjome, nors daiktas ne- 
pasikeitė ir mes nieko neužmiršome, ir nepakeitėme sa- 
vo nuomonės, arba mes tebesilaikome susidarytos nuo- 
monės, ir tada ta pati nuomonė bus kartu teisinga ir 
klaidinga. Bet nuomonė pasidarys klaidinga tik tada, 
jei objektas nejučiomis pasikeis. Vadinasi, vaizduotė 
negali sutapti nė su vienu iš nurodytųjų sugebėjimų 
ir negali atsirasti jiems susijungus !?. 

Norint vaizduotę tiksliai apibrėžti, reikia atsižvelgti 
štai į ką: daiktas, kuris pats juda, gali pajudinti ir kitą 
daiktą. Atrodo, kad vaizdavimasis yra tam tikras judė- 
jimas, kuris negali atsirasti nepriklausomai nuo jutimo, 
ir tas judėjimas vyksta tik juntančiose būtybėse ir ry- 
šium su juntamaisiais objektais. Be to, kiekvienas ak- 
tualus jutimas gali sukelti tam tikrą naują judesį, kuris 
bus panašus į pirmykščio jutimo judesį. Aišku, kad ši- 
tas naujas judesys negali atsirasti be jutimo ir negali 
priklausyti nejuntančioms būtybėms; o ten, kur jis 
atsiranda, leidžia turinčiam jį gyviui daug ką veikti ir 
kęsti !?. Pagaliau judėjimas gali būti ir teisingas, ir 
klaidingas. Tai priklauso nuo šių aplinkybių: visų pir- 
ma atsiranda savybinių ypatybių suvokimas, kuris yra 
arba teisingas, arba vos vos nukrypsta nuo tiesos. Pas- 
kui — atsitiktinis suvokimas tų daiktų, kuriems tos 
ypatybės priklauso. Čia jau galima lengvai suklysti. 
Mes neklystame, kai suvokiame ką nors balta, bet 
spręsdami, kad suvoktas baltumas priklauso kaip tik 
šitam arba kuriam nors kitam daiktui, galime apsirikti. 
Pagaliau trečią vietą užima bendrų ir šalutinių savybių 
suvokimas, t. y. tų savybių, kurios yra susijusios su jas 
turinčio objekto suvokimu, pavyzdžiui, judesio, didumo. 
Šių savybių suvokimas dažniausiai yra klaidingas. Ju- 
dėjimas, kuris atsiranda iš aktualaus jutimo, skirsis tuo, 
kuriai iš tų trijų suvokimo rūšių jis priklausys. Kai 
jis kyla iš pirmosios rūšies suvokimo, pirminiam jude- 
siui tebevykstant, jis bus teisingas. Kitos dvi rūšys 
gali būti ir klaidingos nepriklausomai nuo to, ar pir- 
mykštis suvokimo aktas vyksta, ar ne, ypač tais atve- 

jais, kai objektas suvokiamas iš tolo 4. Taigi jei vaiz- 
duotei nebūdingi jokie kiti požymiai, išskyrus tuos, 
kurie buvo nurodyti, ir jei ji yra kaip tik tai, apie 
ką mes kalbėjome, — reikia ją apibrėžti kaip aktualaus 
jutimo sukeltą judėjimą. 

Regėjimas yra svarbiausia juslės rūšis, todėl vaiz- 
duotė (phantasia) gavo savo pavadinimą nuo šviesos 
(phaos), nes be šviesos negalima regėti. Kadangi vaiz- 
diniai išlieka ir yra panašūs į pojūčius, gyvos būtybės 
daug ką daro jų veikiamos iš dalies dėl to, kad jos 
neturi proto, pavyzdžiui, gyvūnai, iš dalies ir dėl to, 
kad jų protas yra aptemdytas aistrų, ligų arba miego — 
taip būna žmonėms. Tiek apie vaizduotę, jos prigimtį ir 
kilmę. 


IV skyrius 


Proto nekintamumas ir nepriklausymas nuo kūno. 
Kuo skiriasi proto objektai nuo juntamųjų objektų? 
Mąstymo akto sutapimas su mąstomuoju objektu 


Dabar turime panagrinėti tą sielos dalį, kuria mes 
pažįstame ir protaujame,— vis tiek ar ji atskiriama 
nuo kūno, ar ne; jei ji atskiriama !, tai ar tik logiškai, 
ar kaip tam tikras dydis. Be to, turime išsiaiškinti ir 
tai, koks yra jos specifinis skirtumas, kaip vyksta mąs- 
tymas. Jei mąstymas yra panašus į juslinį suvokimą ?, 
tai mąstyti reiškia patirti kokį nors mąstomojo objekto 
poveikį arba ką nors artima šiam vyksmui. Vadinasi, 
protas negali būti kieno nors veikiamas ?, bet kartu 
potencialiai jis turi sugebėti įgyti objekto formą ir būti 
tapatus jai, nors su formos aktualiu buvimu konkrečio- 
je medžiagoje protas ir nesutampa. Apskritai protas 
turi santykiauti su savo mąstomuoju objektu taip, kaip 
juslė su juntamuoju objektu. O kadangi protas viską 
pažįsta, tai, kaip sako Anaksagoras, jis, kad galėtų 
viešpatauti, taigi pažinti, turi būti su niekuo nesumai- 
šytas *. Iš tikrųjų jei protas turėtų savo ypatingą formą 
ir ją išryškintų pažindamas objektą, tai objekto formos 


aktualizavimas būtų sutrukdytas. Iš to aiškėja, kad ir 
protas (panašiai kaip juslė) turi tik vieną prigimtį — 
būti potencija. Taigi vadinamasis protas, t. y. tas su- 
gebėjimas, kuriuo siela protauja ir sprendžia, nėra jo- 
kia aktualybė, kol jis nemąsto. Todėl būtų neteisinga 
manyti, kad jis yra susimaišęs su kūnu, nes šiuo atveju 
jis turėtų įgyti tam tikrą kokybę, pavyzdžiui, šaltumą 
arba šiltumą arba, panašiai kaip juslė, privalėtų turėti 
kokį nors organą. Bet iš tikrųjų taip nėra. Tačiau mes 
galime visiškai pritarti tiems filosofams, kurie laiko 
sielą formų [idėjų] talpykla?. Tiktai reikia pridurti, 
kad tai galioja ne visai sielai, 0 vien mąstančiajai, ir 
kad ji turi savyje visas formas ne aktualiai, o tik po- 
tencialiai. Be to, mąstymo sugebėjimas ir juslė skiriasi 
savo nekintamumu. Tai galima matyti, įdėmiau įsižiū- 
rėjus į juslę ir jos organus. Iš tikrųjų juslė nepajėgia 
suvokti savo objekto, kai ją anksčiau yra paveikęs 
koks nors per stiprus įspūdis, pavyzdžiui, tiek nepa- 
prastai smarkūs kvapai bei garsai, tiek labai ryškios 
spalvos. Priešingai, protas, mąstęs ką nors ypač sun- 
kaus, lengvesnį dalyką mąsto po to ne blogiau, bet 
galbūt dar geriau. Iš tikrųjų juslė yra susijusi su kū- 
nu, O protas atskirtas nuo jo. Ir kai protas sutampa su 
kiekvienu savo objektu ta prasme, kuria kalbama apie 
mokslininką, suaktualinusį savo žinojimą (o tai atsitin- 
ka, kai protas gali pereiti į aktualią būseną), tada pro- 
tas yra tam tikra prasme potencija, skirtinga nuo tos, 
kokia jis buvo prieš pramokdamas ar įgydamas žinių, 
ir tada jis sugeba pats save mąstyti ?. 

Tarp dydžio ir dydžio esmės, tarp vandens ir van- 
dens esmės yra skirtumas; tas pat pasakytina ir apie 
daugelį kitų daiktų, bet ne apie visus. Kai kuriais 
atvejais daiktas ir jo esmė sutampa'— mes spren- 
džiame apie mėsą ir mėsos esmę arba skirtingais su- 
gebėjimais, arba tuo pačiu, tik kitaip pasireiškiančiu. 
Juk mėsos buvimas priklauso nuo materijos; šiuo at- 
žvilgiu mėsą galima palyginti su riestanosiškumų — 
konkreti forma, įkūnyta konkrečioje materijoje. Apie 
šalta ir šilta — kaip ir apie tas savybes, kurių junginys 

ir proporcingumas apibūdina mėsą, — mes sprendžiame 
jusle. Apie mėsos esmę, priešingai, siela sprendžia ar- 
ba tokiu sugebėjimu, kuris yra atskirtas nuo kūno, arba 
bent tokiu, kuris santykiauja su jusliniu suvokimu 
taip, kaip laužtinę liniją ištiesus atsiradusi tiesioji li- 
nija santykiauja su pačia laužtine linija?. Tiesumą 
galima palyginti su riestanosiškumu ir kalbant apie 
abstrakčius objektus, nes tiesioji linija yra susijusi su 
erdvės vientisumu. Vadinasi, jei tiesiosios linijos esmė 
nesutampa su pačia tiesiąja — ji yra kas nors kita, 
Pavyzdžiui, sutikime, kad ji yra dvejybė?. Taigi apie 
daikto esmę ir realų daiktą mes sprendžiame arba skir- 
tingais sugebėjimais, arba tuo pačiu, tik kitaip pasi- 
reiškiančiu. Panašiai kaip juntamųjų daiktų savybes, ir 
proto abstrakčius objektus galima atskirti nuo materi- 
jos. 

Bet galima būtų dar taip paklausti: jei, kaip teigia 
Anaksagoras, protas yra vieninis, niekas jo neveikia ir 
su niekuo jis neturi nieko bendro, — kaip jis mąstys, jei 
mąstymas yra tam tikra pasyvi būsena !?, Kai du daik- 
tai turi ką nors bendra, tai visuomet atrodo, kad vienas 
veikia, o antras yra veikiamas. Be to, dar galima pa- 
klausti — ar pats protas gali būti mąstomas !!. Iš tikrų- 
jų atrodo, kad yra tik dvi galimybės: arba protas būdin- 
gas ir kitiems mąstymo objektams — jei jis mąstomas 
ne dėl kito dalyko, o dėl savo specifinės prigimties ir 
jei visa, kas mąstoma, savo forma yra vieninga, — arba 
į protą yra įmaišyta kažkas, kas padaro jį, kaip ir ki- 
tus mąstomuosius objektus, prieinamą mąstymui. Ar 
galbūt reikėtų sprendžiant minėtą klausimą remtis tuo, 
kas buvo nustatyta anksčiau, būtent — kad vienas 
daiktas gali patirti ką nors iš kito tik tada, kai jis turi 
ką nors bendra su juo? Tada pasakysime, kad potencia- 
liai protas yra visi mąstomi objektai, bet aktualiai jis 
nėra nė vienas iš jų, kol mąstymo aktas dar neįvyko. 
Šiuo atžvilgiu protą galima palyginti su lentele, kurioje 
dar nėra nieko aktualiai įrašyta. Taip yra ir su protu. 
Be to, protas yra mąstomas taip, kaip ir kiti mąstymo 
objektai. Nematerialių dalykų srityje tai, kas mąsto, 


sutampa su tuo, kas mąstoma; teorinis mokslas ir jo 
objektai yra tas pats dalykas. O kodėl protas ne nuolat 
mąsto — šitą klausimą reikia išnagrinėti dar atskirai. Be 
to, visuose daiktuose, susijusiuose su materija, mąsty- 
mo objektai glūdi potencialiai. Vadinasi, šiems daik- 
tams protas nepriklauso (nes protas yra jų potencija 
be materijos), bet jam priklauso visi mąstymo objektai. 


V skyrius 


Pasyvusis ir aktyvusis protas ! 


Kadangi visoje gamtoje mes randame du dalykus — 
tai, kas visoms daiktų giminėms? yra materija ir po- 
tencialiai apima jas visas, o antra vertus — priežastį ir 
veikiantiji pradą, kuris viską gamina ir santykiauja 
su pirmuoju kaip menas su medžiaga, šios skirtybės 3 
turi pasireikšti sieloje. Ir iš tikrųjų mes randame joje: 
pirma, protą, kuris tampa viskuo, o antra — protą, ku- 
ris viską gamina ir veikia panašiai kaip šviesa. Šviesa 
tam tikru būdu paverčia potencialias spalvas aktualio- 
mis. Šitas protas yra atskirtas nuo kūno, nekintamas, 
nemišrus ir iš esmės aktualybė *. Tas, kas veikia, visuo- 
met yra vertingesnis už tą, kuris yra veikiamas, lygiai 
kaip ir pradas vertingesnis už materiją?. O aktualus 
žinojimas sutampa su savo objektu. Tiesa, atskiro kon- 
kretaus individo potencialus žinojimas laiko atžvilgiu 
yra pirmesnis, bet kai kalbama apie visumą, jis ir 
laiko atžvilgiu neturi pirmenybės *, dėl to negalima sa- 
kyti, kad veikiantysis protas kartais mąsto, o kartais 
nemąsto. Tik atsiskyręs jis yra tuo, kas jis yra, ir tik 
toks būdamas jis yra nemirtingas ir amžinas '. Mes 
to neatsimename todėl, kad aktyviajam protui yra 
svetima pasyvi būsena *; pasyvusis protas yra nykstan- 
tis ir be veikiančiojo pagalbos nepajėgia mąstyti. 

VI skyrius 

Dvi protinio pažinimo rūšys ir jų objektai: 
1) diskursyvus mąstymas, 
2) intelektinė intuicija 


Nedalių dalykų pažinimas priklauso tai būties sri- 
čiai, kurioje negali būti netiesos !. Priešingai, ten, kur 
gali atsirasti ir tiesa, ir netiesa, jau įvyksta tam tikra 
minčių sintezė, kuri jas suvienija. Panašiai sakė ir 
Empedoklis: „Jei ir trūksta kaklų, bet galvos juk gali 
išaugti". Šias atskiras galvas meilė sujungė?. Taip 
sujungiamos ir atskiros sąvokos, kaip antai „nebendra- 
matis" ir „įstrižainė“?. O jei atsižvelgsime į tai, kas 
buvo arba bus, tada įjungiame ir laiką, kuriuo papil- 
dome sintezę. Netiesa [klaida] atsiranda tik ten, kur 
vyksta sintezė. Kas nors teigdamas, kad balta yra ne- 
balta, jungė nebalta su balta. Bet galima visa tai pa- 
vadinti ir skirstymu *. Taigi teisinga arba klaidinga ga- 
li būti ne tik tai, kad Kleonas yra baltas, bet ir tai, 
kad jis buvo arba bus baltas. O sugebėjimas, kuris su- 
vienija atskiras mintis, yra protas. Kadangi nedalumas 
suprantamas dvejopai — potencialiai ir aktualiai — nie- 
kas netrukdo, kad mąstydami ilgi, kuris yra aktualiai 
nedalus, mes kartu mąstytume nedalumą ir, be to, ne- 
daliu laikotarpiu, nes ir laikas, kaip ir ilgis, yra dalus 
ir nedalus. Todėl ir negalima nustatyti, ką protas mąs- 
to kiekvienoje laikotarpio dalyje, nes, kol dar ilgis 
nepadalytas, tos dalys yra tik potencialios. Kai protas 
mąsto kiekvieną ilgio dalį atskirai, kartu jis dalija ir 
laiką ir tada mąsto lyg du ilgius. O jei atvirkščiai — 
mąsto ilgį lyg sudarytą iš dviejų ilgių — protas mąstys 
jį ir laikotarpiu, sudarytu iš dviejų dalių?. Toliau — 
kas nedalu ne kiekybės, o formos atžvilgiu, protas 
mąsto nedaliu laikotarpiu ir nedaliam sielos veiksmui 
padedant. Bet šiuo atveju [t. y. mąstant formas] sielos 
veiksmas ir tas laikotarpis, kada jis vyksta, yra dalūs 
tik atsitiktinai, t. y. ne taip, kaip yra dalūs tolydūs 
dydžiai, o taip, kaip jie yra nedalūs, nes ir šiuose pa- 
gal dydį daliuose daiktuose yra kažkas nedalu ir galbūt 


neatskiriama, kas ir laikui bei ilgiui suteikia vienybę. 
Ir tas nedalumas vienodai būdingas visiems daiktams, 
kurie yra vientisi laiko ir ilgio atžvilgiu“. Pagaliau 
taškas, lygiai kaip kiekviena riba ir tai, kas apskritai 
tokia pat prasme nedalu, pasireiškia mums kaip tam 
tikros savybės stoka. Tas pats apibrėžimo būdas tinka 
ir kitiems panašiems atvejams, pavyzdžiui, klausiant, 
kaip pažistama bloga arba juoda. Čia pažįstama prie- 
šybei padedant. Bet pažįstantysis potencialiai turi turė- 
ti savyje tą priešybę ir, pažindan.as ją, turi aktualiai su 
ja sutapti 7. O jei kuri nors priežastis neturi priešybės, 
tai ji pati save pažįsta ir yra gryna su niekuo nesusi- 
jusi aktualybė [entelechija] . 

Sprendimas yra ko nors priskyrimas kam nors. Pa- 
vyzdžiui, teiginys — jis visuomet yra teisingas arba 
klaidingas. Tačiau protui tai taikoma ne visada. Pažin- 
damas pačią daikto esmę?, o ne vieną arba kitą jo sa- 
vybę, jis visuomet teigia tiesą. Kaip regėjimo objekto 
savybinių ypatybių suvokimas yra visuomet teisingas, 
o sprendimas — kad šis baltas daiktas yra arba nėra 
žmogus — gali būti ir klaidingas, taip yra ir pažistant 
objektus, kurie nėra susiję su materija. 


VII skyrius 


Juslinio ir protinio pažinimo žyėjs 
su gyvių veikla. 
Vaizduoltės vaidmuo praktiniame pažinime 


Aktualusis žinojimas sutampa su savo objektu, o 
potencialusis laiko atžvilgiu atskiro individo yra pir- 
mesnis, bet absoliučia prasme jis ir laiko atžvilgiu nė- 
ra pirmesnis, nes iš aktualios būties atsiranda visa, kas 
yra !. Nėra abejonės, kad juntamieji objektai paverčia 
juslės potencialiąją būseną aktualiąja taip, kad juslė 
nieko nepatiria ir nesikeičia, nes tai yra kitokios rŪ- 
šies judėjimas. Iš tikrųjų judėjimas [įprastai] yra ne- 
užbaigto judėjimo aktualybė, o aktualybė absoliučia 
prasme yra kitokia, tai — pasibaigusio ir pasiekusio 

savo tikslą judėjimo aktualybė ?. Juslinis suvokimas 
panašus į paprastą teigimą ir galvojimą. Bet kai jun- 
tamasis objektas yra malonus arba nemalonus, tai siela, 
lyg teigdama arba neigdama jį, jo siekia arba vengia. 
Džiaugsmo ir liūdesio jausmai kyla iš juslių centro ak- 
tualaus palinkimo į gera ir bloga tiek, kiek tai pasi- 
reiškia minėtais jausmais. Ir blogio vengimas, ir gėrio 
siekimas yra to paties sugebėjimo aktai. Vadinasi, ki- 
taip sakant, sugebėjimas ko nors vengti ir sugebėjimas 
siekti nei vienas nuo antro, nei nuo jutimų apskritai 
savo aktais nesiskiria, bet skiriasi savo esme 3. 

Tada, kai siela samprotauja, pojūčius pakeičia vaiz- 
diniai; kai ji teigia gera arba neigia bloga — siekia 
pirmo arba vengia antro — niekuomet nesamprotauja 
be vaizdinių *. Kaip regint tam tikru būdu oras veikia 
lėlytę, o lėlytė — kažką kita, taip vyksta ir girdėjimas. 
Bet abiem atvejais sukelti judesiai pasiekia tą pačią 
ribą — tą patį juslių centrą, nors jo aktualios būsenos 
savo esme ir skiriasi?. Jei taip yra, kyla klausimas — 
kaip tas centrinis organas skiria saldumą ir šiltumą. 
Apie tai jau buvo kalbėta anksčiau, bet dabar reikia 
paaiškinti dar šitaip: juslės centras yra vienas, panašiai 
kaip ir riba. O būdamas vienas, analogiškai ir skaičiaus 
atžvilgiu jis turi savyje abu pojūčius, susijusius taip 
pat, kaip susiję atitinkami juntamieji objektai *. Ir kuo 
gali skirtis tas sunkumas, kuris kyla sprendžiant ne- 
vienarūšių pojūčių klausimą, nuo to, kuris liečia prie- 
šingų jutimų, pavyzdžiui, balto ir juodo, skirtybes? 
Tegul A— balta santykiauja su B— juoda taip pat, 
kaip G santykiauja su D. Tada ir atvirkštinis santykis 
bus toks pat, t. y. A santykiaus su G kaip B su D. Jei 
G ir D priklauso tam pačiam daiktui, tai jų savitarpio 
santykis bus tas pats, kaip ir santykis tarp A ir B, t. y. 
jie bus tas pats dalykas, nors savo esme ir skirsis. Tą 
pačią išvadą mes gausime ir tada, jei A yra saldumas, 
o B— baltumas 7. 

Taigi mąstantysis sugebėjimas mąsto formas naudo- 
damasis vaizdiniais. Kai jam aiškėja, kas juose sektina 
ir kas vengtina, jis pradeda judėti ir, jei nėra jutimo, jį 


žadina vaizdiniai. Pavyzdžiui, pastebėję fakelo ugnį, 
matydami ją judant, mes sprendžiame bendrajai juslei 
padedant, kad artinasi priešas. Kartais, svarstydami ir 
tardamiesi dėl būsimo laiko ryšio su esamuoju, mes 
naudojamės esančiais sieloje vaizdiniais ir mintimis, 
tarsi jie būtų prieš mūsų akis. Ir kai protas mums pa- 
sako, kad ten mūsų laukia malonumas arba skausmas, — 
mes siekiame arba vengiame to, kas yra susiję su mi- 
nėtaisiais jausmais. Ir taip yra apskritai mums ką nors 
veikiant 5. O tai, kas nesusiję su praktine veikla — pati 
tiesa ir netiesa, — priklauso tai pačiai sričiai, kaip gera 
ir bloga. Skirtumas tik toks, kad pirmoji priešybė turi 
absoliučią reikšmę, o antroji — tik tam tikram subjek- 
tui arba daiktui?. Vadinamąsias abstrakčias sąvokas 
protas mąsto taip, kaip riestanosiškumą: arba kartu su 
materija, kai galvojame apie patį riestanosiškumą, arba 
kaip tam tikrą įlinkimą. Pastaruoju atveju mes mąsty- 
tume jį aktualiai be tos mėsos, su kuria tas įlinkimas 
yra susijęs. Kaip tik tokiu būdu protas mąsto matema- 
tikos objektus, t. y. jis mąsto juos atskirai nuo materi- 
jos, nors tikrovėje jie yra neatskiriami nuo jos !?. Ap- 
skritai protas, aktualiai mąstydamas, sutampa su savo 
objektais. Bet ar protas, nebūdamas atskirtas nuo tįsu- 
mo, pajėgia mąstyti tai, kas visai nepriklauso nuo ma- 
terijos, ar nepajėgia — šitą klausimą svarstysime vė- 
liau !!, 


VIII skyrius 


Juslinis pažinimas — 
būtina protinio pažinimo sąlyga 


Dabar pateiksime to, kas buvo pasakyta apie sielą, 
santrauką. Dar pakartosime, kad tam tikra prasme sie- 
la apima visa tai, kas egzistuoja. Iš tikrųjų visi daik- 
tai yra arba jutimo objektai, arba proto objektai: juti- 
mas tam tikru būdu sutampa su juntamuoju daiktu, o 
žinojimas — su pažįstamuoju objektu. Kaip tai gali bū- 
ti — reikia dar išnagrinėti Aktualusis žinojimas ir 

aktualusis jutimas [suvokimas] siejasi su aktualiaisiais 
objektais, o potencialusis žinojimas ir suvokimas — su 
potencialiaisiais objektais. Sieloje jutimas ir mąstymo 
sugebėjimas potencialiai sutampa su savo objektais; 
pirmasis — su juntamaisiais, antrasis — su mąstomaisiais 
objektais. O šitie sugebėjimai turi sutapti su pačiais 
daiktais arba bent su jų formomis. Bet jie negali būti 
patys daiktai, nes sieloje yra ne pats akmuo, o jo forma. 
4324 Todėl sielą galima palyginti su ranka — kaip ranka yra 
visų įrankių įrankis, taip protas — visų formų forma ir 
pojūtis — juntamųjų daiktų forma!. Bet kadangi tik- 
rovėje, kaip atrodo, nėra nė vieno daikto, kuris eg- 
zistuotų šalia tįsiųjų dydžių ir atskirai nuo jų, tai mąs- 
tomieji objektai turi glūdėti juntamuosiuose * — tiek 
vadinamosios abstrakčios sąvokos 3, tiek visos juntamų- 
jų daiktų savybės ir būsenos. Štai kodėl tas, kuris nieko 
nejunta, negali nieko nei išmokti, nei suprasti; o tas, 
kuris protu įžvelgia ką nors, būtinai turi naudotis 
vaizdiniais, nes vaizdiniai yra panašūs į pojūčius, ku- 
riems trūksta tik materijos*. Vaizduotė skiriasi nuo 
teigimo ir neigimo, — teisinga ir klaidinga yra tam tikių 
sąvokų junginys. Bet galima būtų paklausti: kuo ski- 
riasi pirminės sąvokos nuo vidinių vaizdinių? Ar gal- 
būt ir šitos mintys, kaip ir anksčiau minėtosios, nesu- 
tampa su vaizdiniais, nors ir negali be jų apsieiti *? 


IX skyrius 


Kuria prasme galima skirti atskiras sielos dalis? 
Kuri sielos dalis gali būti judėjimo varikliu? 


Gyvų būtybių sielą mes apibūdiname dviem sugebė- 
jimais: pirma, sugebėjimu spręsti!— šį darbą atlieka 
diskursyvus protas ir juslės — ir, antra, sugebėjimu ju- 
dinti, Tuo tarpu pakaks, ką esam pasakę apie juslę ir 
protą. Bet mums reikia dar išsiaiškinti, kas sieloje yra 
judėjimo variklis: ar tai yra tam tikra sielos dalis, ku- 
rią galima atskirti arba erdvės atžvilgiu, arba tik lo- 

396  giškai, ar visa siela; jei tai yra tam tikra sielos dalis, 


tai ar ji priklauso prie tų dalių, apie kurias paprastai 
kalbama, ar ji skiriasi nuo pastarųjų kokiu nors ypa- 
tingu požymiu. Tačiau čia tuojau kyla abejonė — kuria 
prasme reikia kalbėti apie sielos dalis ir kiek jų yra *. 
Tam tikru atžvilgiu atrodo, kad jų yra be galo daug ir 
kad negalima pasitenkinti skiriant vien tas, kurias nu- 
rodo kai kurie filosofai 3: vieni skirsto sielos dalis į tris 
rūšis — protingąją, aistringąją ir geidžiančiąją, o kiti 
į dvi — protingąją ir neprotingają. Iš tikrųjų jei atsi- 
žvelgiama į tuos požymius, pagal kuriuos šitaip skirs- 
toma, paaiškėja, kad esti dar kitokių dalių, kurių 
skirtybės didesnės už tik ką nurodytas. Tai dalys, apie 
kurias anksčiau kalbėjome,— maitinančioji siela, kurią 
turi tiek augalai, tiek visi gyvuliai, ir juntančioji siela, 
kurią vargu ar galima priskirti prie protingosios arba 
neprotingosios sielos dalies. Toliau — vaizduojančioji 
siela, kuri skiriasi savo esme nuo visų kitų; jei teigsime 
esant atskiras sielos dalis, labai sunku nustatyti, su ku- 
riomis kitomis dalimis ji sutampa arba nuo kurių ski- 
riasi. Be to, reikia dar paminėti siekimo sugebėjimą, 
kuris tiek savo esme, tiek savo pajėgumu turėtų būti 
laikomas skirtingu nuo visų kitų sugebėjimų. Ir būtų 
nesąmonė skaidyti ji, priskirti skirtingoms sielos da- 
lims, nes protingojoje sieloje gimsta norėjimas, o ne- 
protingojoje — geismas ir aistra. Taigi jei yra trys sie- 
los dalys — kiekvienai iš jų priklausys ir siekimas *. 
Taip pat kyla ir tas klausimas, prie kurio mes tik 
ką sustojome: kas yra tas pradas, kuris judina gyvulį 
erdvėje? Judėjimą, kuris yra augimo ir nykimo priežas- 
tis ir būdingas visiems gyvūnams, atrodytų, turi su- 
kelti visiems bendras sugebėjimas — gimdančioji bei 
maitinančioji sielos dalis. Nuo ko priklauso įkvėpimas 
bei iškvėpimas, miegas bei budėjimas — šitą klausimą 
mes apsvarstysime vėliau, nes jis yra susijęs su dauge- 
liu sunkumų ?. Kalbant apie judėjimą, vykstantį erdvė- 
je, reikia dar išsiaiškinti, kas igalina gyvūną judėti iš 
vienos vietos į kitą. Aišku, kad tuo pradu negali būti 
maitinantysis sugebėjimas, nes judėjimas erdvėje vi- 
suomet vyksta dėl kokio nors tikslo ir yra lydimas arba 

vaizdinio, arba siekimo. Kas nieko nesiekia ir nieko 
nevengia, tas nejuda, nebent tik prievarta. Jei būtų 
kitaip — augalai sugebėtų judėti ir turėtų judėjimo or- 
ganą. Juntančioji siela taip pat negali būti judėjimo 
pradu. Yra daug gyvūnų, kurie junta, bet visą savo 
gyvenimą pasilieka toje pačioje vietoje ir nejuda. 
Gamta nieko nedaro veltui ir nepamiršta to, kas rei- 
kalinga, išskyrus atvejus, kai gyvūnas yra sužalotas ar- 
ba nepakankamai išsivystęs. Bet gyvūnai, apie kuriuos 
mes kalbame, nėra nei sužaloti, nei netobuli. Tą rodo 
mums faktas, kad jie gimdo, auga ir nyksta. Vadinasi, 
jie turėtų turėti ir tinkamus judėjimui erdvėje organus. 
Pagaliau ir protingoji sielos dalis, ir vadinamasis in- 
telektas negali būti judėjimo pradu, nes teorinis inte- 
lektas nemąsto nieko, kas yra susiję su praktine veikla, 
nenurodo, kas yra vengtina ir kas siektina, o persikėli- 
mas erdvėje visuomet būdingas būtybei, kuri ko nors 
siekia arba vengia. Net ir tada, kai intelektas įžvelgia 
ką nors panašaus, jis neliepia ko nors siekti arba veng- 
ti. Pavyzdžiui, jis dažnai samprotauja apie kurį nors 
baisų arba malonų dalyką, tačiau neverčia bijoti, išsi- 
judina tik širdis, o jei dalykas, kurį intelektas svarsto, 
yra malonus — ima judėti kuri nors kita kūno dalis. 
Maža to, būna ir taip, kad intelektas įsako ir sampro- 
tavimas pataria ko nors vengti arba siekti, bet žmogus, 
to nežiūrėdamas, taip nedaro, pasielgia nesantūriai ir 
klauso savo geidulio. Ir apskritai mes matome, kad ir 
tas, kuris teoriškai nusimano apie mediciną, nesiima 
gydyti, nes, mokslą praktiškai taikant, lemia ne pats 
mokslas, o koks nors kitas aukštesnis veiksnys *. Ta- 
čiau tokio judėjimo sprendžiamoji priežastis ne visuo- 
met yra siekimas. Ir santūrūs žmonės patiria tam tikrų 
potraukių ir geismų, bet vis dėlto nedaro to, ko geidžia, 
o paiso intelekto nurodymų 7, 


X skyrius 


Judėjimo varikliai — siekimai ir jų objektai. 
Proto vaidmuo žmogaus praklinėje veikloje 


Taigi dabar aišku, kad yra du judėjimo varikliai — 
arba siekimas, arba protas, jei vaizduotę laikysime tam 
tikra mąstymo rūšimi, nes dažnai, nežiūrėdami proto 
nurodymų, žmonės klauso vaizdinių, 0 kiti gyvūnai 
visai nemąsto ir neprotauja — naudojasi tik vaizduote. 
Taigi abu — protas ir siekimas — sukelia judėjimą erd- 
vėje!. Aš turiu galvoje protą [intelektą], kuris yra nu- 
kreiptas į praktinę veiklą ir samprotauja apie tikslą, 
tuo jis ir skiriasi nuo teorinio proto. Ir kiekvienas sie- 
kimas atsiranda dėl kokio nors tikslo. Siekimo objek- 
tas yra praktinio proto pradas, o protavimo galutinė 
išvada — veiksmo pradinis taškas. Vadinasi, reikia pri- 
pažinti visai teisinga tą pažiūrą, kad yra du judėjimo 
varikliai: siekimas ir praktinis protas. Siekiamasis ob- 
jektas sukelia judėjimą ir todėl judina praktinį protą, 
kuriam siekiamasis objektas yra išeities taškas. Taip 
pat ir vaizduotė — kai judina, judina ko nors siekdama. 


Vadinasi, pagaliau yra tik vienas judėjimo pradas: sie-, 


kimas. Jei judėjimo pradai būtų du — protas ir sieki- 
mas,— tai judindami jie sukeltų vienodos formos ju- 
desius. Bet pasirodo, kad iš tikrųjų protas nejudina be 
siekimo, nes ir norėjimas yra siekimas. Ir kaskart, kai 
judėjimas vyksta protaujant, jis vyksta ir norint. Bet, 
antra vertus, siekimas gali judinti kūną ir priešinga 
proto nurodymams kryptimi, nes ir geismas yra tam 
tikras siekimas. Protas visuomet sprendžia teisingai, 
o siekimas ir vaizduotė kartais teisingai, kartais klai- 
dingai. Todėl tikras judintojas visuomet yra pats sie- 
kiamasis objektas. Ir jis yra arba tikras gėris, arba tik 
tariamas, tačiau ne bet koks gėris, o tik toks, kuris 
susietas su veiksmu. Tokiu gėriu būna vien tai, kas gali 
būti ir viena, ir kita?. Taigi dabar visiškai aišku, kad 
ta sielos jėga, kuri judina kūną, yra vadinama sieki- 
mu. Skirstant sielą į atskiras dalis pagal jos sugebėji- 
mus, gaunama labai daug skirtingų dalių — maitinan- 

čioji, juntančioji, mąstančioji, svarstančioji Ir, be to, 
dar siekiančioji dalys. Šios išvardytos dalys skiriasi 
viena nuo kitos labiau nei geidžiančioji ir aistringoji 
siela. Gali atsirasti ir priešingi vienas antram siekimai; 
taip būna tada, kai tų būtybių, kurios suvokia laiką, 
protas ir geismas yra priešingi vienas kitam. Mat, at- 
sižvelgdamas į ateitį, protas liepia spirtis geismui, kuris 
žiūri tik esamos padėties. O kai nenumatome ateities, 
mums atrodo, kad kas dabar malonu, bus malonu ir 
visuomet ir kad tai yra besąlygiškas gėris*. Formos 
atžvilgiu siekimas, kaip judėjimo variklis, yra vienas, 
bet skaičiaus atžvilgiu judinančių veiksnių yra daug ?. 
O pirminis judintojas yra siekimo objektas, nes jis ju- 
dina pats nejudėdamas, protui ir vaizduotei tarpinin- 
kaujant. Taigi reikia skirti tris veiksnius: pirma — 
kuris judina, antra — kuo judinama ir trečia — kuris 
judinamas; pats judintojas yra dvejopas: vienas — ne- 
juda, o antras — judinamas judina. Nejudamas yra 
tas gėris, kuris turi būti padarytas; kas pats juda ir 
judina, yra siekimo jėga, nes kas siekia — juda tiek, 
kiek siekia, ir pats siekimas yra tam tikras judėjimas 
arba greičiau aktas?. O tai, kas judinama, yra pats 
gyvis. Pagaliau organas, kuriuo siekimas judina, yra 
jau kažkas kūniška?. Apie jį kalbėsime, nagrinėdami 
kūnui ir sielai bendrus veiksmus. Dabar tik trumpai 
nurodysime tai, kas svarbiausia: veiksnys, kuris sukelia 
judėjimą tam tikram organui tarpininkaujant, pasižymi 
tuo, kad jame kaip sąnaryje sutampa pradžia ir ga- 
las, nes iškilimo ir įlinkimo junginyje iškilimas yra 
galas, o įlinkimas — pradžia. Todėl įlinkimas rimsta, o 
iškilimas juda; logiškai jie yra skirtingi, bet erdvėje 
neatskiriami. Viskas judinama stumiant ir traukiant. 
Todėl čia [sąnaryje] turi būti, kaip ir apskritime, tam 
tikras taškas, kuris rimsta ir iš kurio prasideda judė- 
jimas š. Taigi apskritai, kaip jau buvo sakyta, gyvūnas 
judina pats save tiek, kiek jis sugeba [ko nors] siekti. 
O kur yra siekimas, ten atsiranda ir vaizduotė. Vaiz- 
duotė yra protinės arba juslinės prigimties; pastaroji 
būdinga ir kitiems gyvūnamas *. 


XI skyrius 


Vaizduolės vaidmuo gyvulių veiksmuose. 
Juslinė ir protinė vaizduotė 


Reikia dar apsvarstyti, kas yra žemesnės rūšies gy- 


vūnų judinantysis pradas '. Aš kalbu apie tuos gyvū- 434a 


nus, kurie turi tik lytėjimo juslę. Ar galima teigti, 
kad ir jie turi vaizduotę ir geismą, ar ne? Aišku, kad 
„ jie patiria skausmą ir džiaugsmą. O kai yra šie jaus- 
mai, turi atsirasti ir geismas. Bet kaip gali jie turėti 
ir vaizduotę? Galbūt taip pat neapibrėžtai, kaip ne- 
apibrėžtai jie juda? Juslinė vaizduotė, kaip sakyta, bū- 
dinga ir kitiems gyvūnams, o svarstančioji — tiktai 
protingiems, nes spręsti klausimą, ar reikia veikti taip, 
ar kitaip, yra jau proto uždavinys. Sprėndžiant reikia 
naudotis tik vienu bendru matu, nes siekiama to, kas 
yra didesnės vertės. Ir todėl svarstančioji vaizduotė 
sugeba iš daugelio vaizdinių sudaryti vieną ?. O prie- 
žastis, kodėl gyvūnai nepajėgia spręsti, rodos, yra ta, 
kad jiems trūksta to manymo, kuris kyla iš protavimo, 
nes pirmasis remiasi antruoju?. Todėl siekimas, kaip 
paprastas potraukis, dar nesugeba svarstyti. Pasitaiko 
net, kad siekimas nugali protingą valią ir ją judina. 
O kartais atvirkščiai — nugali valia, panašiai kaip vie- 
na dangaus sfera traukia paskui save kitą * arba vienas 
siekimas nuveikia kitą, ir tada atsiranda nesantūrumas. 
Pagal prigimtį aukštesnis pradas visuomet yra galin- 
gesnis ir vadovauja judėjimui. Taigi judėjimas, kurį 
sukelia siekimas, gali būti trejopas *. Pažinimo sugebė- 
jimas nejuda, bet yra rimtyje'. Nuovoka ir protavi- 
mas liečia arba tai, kas bendra, arba tai, kas individua- 
lu. Pirmuoju atveju teigiama, kad koks nors žmogus 
turi tokiu būdu veikti, antruoju, esant tam tikrai pa- 
dėčiai, — aš esu tas, kuriam taip reikia veikti. Judėjimą 
sukelia tiktai tas sprendimas, kuris turi individualią 
reikšmę, o ne tas, kurio reikšmė yra bendra; arba gal- 
būt abu sukelia judėjimą; skirtumas tik tas, kad grei- 
čiausiai pirmasis esti ramybės būvyje, o antrasis — 
ne", 

XII skyrius 


Biologinė atskirų juslių reikšmė 


Taigi maitinančiąją sielą turi turėti kiekvienas gy- 
vis!, kad ir koks jis būtų; ir iš tikrųjų jis turi sielą 
nuo pat gimimo iki mirties, nes gimęs organizmas bū- 
tinai išgyvena augimo, brendimo ir nykimo periodus, 
o šitie procesai negali vykti be maisto. Vadinasi, mai- 
tinančiąją sielą būtinai turi turėti visos būtybės, kurios 
auga ir nyksta. Jutimai, priešingai — nebūtina gyvių 
buvimo sąlyga, nes nei tie gyviai, kurių kūnas yra 
paprastas, nei tie, kurie nesugeba suvokti formų be 
materijos 2, negali turėti lytėjimo3 (o be lytėjimo nė 
vienas gyvis negali gyventi). Jei tiesa, kad gamta nieko 
nekuria veltui, nes gamtoje viskas vyksta tikslingai 
arba bent yra atsitiktinis tikslingumo padarinys *— gy- 
vūnai būtinai turi turėti juslinį suvokimą. Mat kiek: 
vienas organinis kūnas, kuris sugebėtų keltis iš vietos 
į vietą, bet neturėtų jutimų, žūtų ir nepasiektų tikslo, 
kurį gamta jam yra skyrusi, nes kaip jis galėtų mai- 
tintis? Priešingai, tie gyviai, kurie nejuda, minta tuo, 
iš ko yra išaugę?. Vadinasi, neįmanoma, kad kūnas, 
kuris turi sielą ir sugeba spręsti bei protauti, neturėtų 
jutimų, ypač jei jis gali judėti ir yra [kito kūno] pagim- 
dytas (tačiau tai netaikytina amžiniems dangaus kū- 
nams). Bet kodėl taip būtų? Todėl, kad būtų tam tikra 
nauda arba sielai, arba kūnui, Tačiau iš tikrųjų tos 
naudos nėra nei vienam, nei antram: be jutimų nei 
siela geriau nemąstys, nei kūnas ilgiau negyvens 9. Va- 
dinasi, nėra tokio judančio kūno, kuris turėtų sielą ir 
neturėtų jutimų. 

Bet, turėdamas jutimus, kūnas turi būti arba papras- 
tas, arba sudėtinis. Vis dėlto paprastas jis negali būti, 
nes tada jam stigtų lytėjimo, be kurio jis negalėtų gy- 
venti, Tai aiškėja iš tokių samprotavimų: kadangi gy- 
vūnas yra sielą turintis kūnas ir kadangi kiekvieną kū- 
ną galima paliesti — o paliesti galima tai, kas suvokia- 
ma lytėjimu,— tai ir gyvūno kūnas būtinai turi turėti 


lytėjimo sugebėjimą, jei jam lemta išsaugoti savo gyvy- 
bę. Kitos juslės, pavyzdžiui, uoslė, regėjimas ir klausa, 
suvokia savo objektus kitiems veiksniams tarpininkau- 
jant. Bet jei gyvūnas negali pajusti to, ką jis paliečia, 
jis negalės vengti vienų objektų ir siekti kitų. Jei taip 
yra — gyvūnas nepajėgs išsaugoli savo gyvybės. Tam 
tikra lytėjimo rūšis yra ir skonis — jis susijęs su mais- 
tu, o maistas yra liečiamas kūnas. Priešingai, nei gar- 
sai, nei spalvos, nei kvapai nemaitina ir nesukelia nei 
augimo, nei nykimo. Iš to išplaukia, kad ir skonis yra 
tam tikra lytėjimo rūšis, nes jis suvokia tai, ką galima 
paliesti ir kas maitina. Šitos juslės gyvūnui reikalingos, 
ir visiškai aišku, kad be lytėjimo gyvūnas negali gy- 
venti. Kitos juslės reikalingos gyvūno gerovei ir bū- 
dingos ne kiekvienai gyvūnų giminei, o tiktai kai ku- 
rioms, pavyzdžiui, be jų negali apsieiti tie gyvūnai, 
kurie juda. Kad gyvūnas galėtų gyventi, jis turi suvokti 
ne tik tai, ką jis paliečia, bet ir tai, kas yra toli nuo 
jo?. Tai yra galima, jei gyvūnas suvokia daiktus per 
tam tikrą tarpininką taip, kad juslės objektas veikia 
ir judina tarpininką, o pastarasis — jutimo organą. Pa- 
našiai būna tada, kai kūnas, judėdamas erdvėje, veikia 
tol, kol sukelia tam tikrą pakitimą ir, stumdamas kitą 
kūną, verčia jį stumti dar trečią kūną; taip judėjimas 
plinta per daugelį tarpininkų. Be to, pirmasis kūnas 
judina ir stumia pats niekieno nestumiamas, o pasku- 
tinis tos eilės kūnas, priešingai, yra tik stumiamas ir 
pats nieko nestumia. Pagaliau visi viduriniai eilės kūnai 
ir stumia, ir patys yra stumiami, — tų vidurinių kūnų 
yra daug“. Panašiai vyksta ir kokybinis pasikeitimas, 
skirtumas yra tik toks, kad tai, kas keičiasi, pasilieka 
toje pačioje vietoje. Pavyzdžiui, jei panardinsime kokį 
* nors daiktą į vašką, tai vaškas bus sujudintas iki to 
taško, iki kurio daiktas buvo panardintas; tomis pa- 
čiomis sąlygomis akmuo pasiliks nejudėdamas, o judė- 
jimas vandenyje plis daug toliau. Bet didžiausiu jud- 
rumu pasižymi oras tiek pats veikdamas, tiek veikia- 
mas, nes jis yra tvarus ir sudaro vientisą masę 9. Todėl 
šviesos lūžimą būtų geriau aiškinti tuo, kad oras, kol 

jis yra vientisas, yra veikiamas objekto formos ir spal- 
vos, užuot teigus, kad šviesa, kuri eina iš akies, atsi- 
muša į matomą daiktą. Ant lygaus daikto paviršiaus 
oras yra vientisas, todėl jis judina regėjimo organą 
taip, lyg ženklas į vašką būtų įspaustas iki pat dug- 
na, 


XIII skyrius 


Kodėl gyvi kūnai yra sudėtingi? 
Ypatinga lytėjimo svarba gyvybės išsaugojimui 


Visiškai aišku, kad gyvūno kūnas negali būti pap- 
rastas, t. y. sudarytas, pavyzdžiui, tik iš ugnies arba 
iš oro. Iš tikrųjų gyvūnas, neturintis lytėjimo, negali 
turėti nė jokios kitos juslės, nes kiekvienas sielą tu- 
rintis kūnas, kaip buvo pasakyta, turi lytėjimą. Visi 
kiti elementai, išskyrus žemę, gali tapti jutimo orga- 
nais. Tačiau pojūčiai tuose organuose atsiranda tik tiek, 
kiek jie suvokia objektus per skirtingą nuo jų veiks- 
nį — tarpinę aplinką. Lytėjimo pojūčiai, priešingai, at- 
siranda kūnui palietus pačius objektus, todėl jie ir turi 
tokį pavadinimą. Tiesa, ir kiti organai suvokia savo 
objektus paliesdami juos, tačiau jie paliečia kitam kū- 
nui tarpininkaujant. Atrodo (tokia bendra nuomonė), 
kad tik lytėjimas suvokia pats, be tarpininkų. Taigi 
išeina, kad jokio gyvūno kūnas negali būti sudarytas 
tik iš vieno kurio nors elemento. Bet jis negali susidėti 
ir iš žemės, nes lytėjimo juslė yra lyg visų liečiamųjų 
savybių centras, ir jos organas sugeba suvokti ne tik 
žemės skirtybes, bet ir šaltį bei šilumą, ir apskritai visų 
kitų liečiamųjų daiktų ypatybes. Kodėl mes negalime 
justi kaulais, plaukais ir panašiomis kūno dalimis — 
kaip tik todėl, kad jie yra sudaryti iš žemės. Dėl to 
ir augalai neturi jokių pojūčių, nes yra susidarę iš že- 
mės. Be lytėjimo negali atsirasti nė viena juslės rūšis, o 
lytėjimo organas nesusidaro nei vien tik iš žemės, nei 
vien tik iš kurio nors kito atskiro elemento !, 


Dabar aiškėja, kad, netekęs šios vienos juslės, gy- 
vūnas neišvengiamai turi žūti, nes lytėjimas negali būti 
būdingas ne gyvūnui ir, antra vertus, gyvūnui nebūti- 
nai reikalinga kita juslė, išskyrus lytėjimą. Iš to ga- 
lima suprasti, kodėl kitų juslių objektai, pavyzdžiui, 
spalvos, garsai ir kvapai, būdami per stiprūs, nenaiki- 
na gyvūno, o tik žaloja jo jutimo organus; naikina 
nebent atsitiktinai, pavyzdžiui, kai garsą lydi stūmis 
arba dūžis arba kai regėjimo ar uoslės? objektai su- 
judina tokius daiktus, kurie paliesti žudo. Taip pat pra- 
gaištingas gali būti ir skonis? — tiek, kiek jis palie- 
čiamas. O lytėjimo pojūčių perteklius, pavyzdžiui, šal- 
čio, šilumos ir kietumo, priešingai, naikina patį gyvūną, 
nes kiekvienas juntamas objektas, kuris yra pernelyg 
stiprus, naikina jutimo organą, vadinasi, ir pernelyg 
stiprus prisilietimas naikina lytėjimo organą, 0 lytėji- 
mas yra juslė, kuri lemia gyvybę, nes mes esame įro- 
dę, kad, netekęs lytėjimo, gyvūnas negali gyventi. To- 
dėl pernelyg stiprus lytėjimo objektų poveikis naikina 
ne tik jutimo organą, bet ir patį gyvūną, nes tik lytė- 
jimas yra jam būtinai reikalingas. Kaip jau buvo saky- 
ta, visas kitas jusles gyvūnas turi ne gyvybei palaikyti, 
o dėl savo gerovės. Pavyzdžiui, regėjimas jam reika- 
lingas, kad jis, gyvendamas ore arba vandenyje ir ap- 
skritai kokioje nors permatomoje aplinkoje, galėtų re- 
gėti, skonis — tam, kad jis pažintų, kas maiste yra 
malonu arba nemalonu, ir kad tie jausmai sukeltų jam 
geismą ir jį sujudintų, klausa — tam, kad galėtų suvok- 
ti, ką kiti jam praneša, o liežuvis — tam, kad pats 
sugebėtų pranešti ką nors kitiems. 

PAAIŠKINIMAI 


Retoje mokslo knygoje neminimas Aristotelio Stagiriečio vardas. 
Daugelis mokslo sričių savo istoriją paprastai pradeda nuo Aristo- 
telio. Tai buvo iš tikrųjų enciklopedinio proto antikos mokslininkas. 
Sunku rasti žmogų, kuris nebūtų girdėjęs apie Aristotelį, O dau- 
gelis netgi žino, kad jis parašė „Metaliziką“, kad buvo didžiojo 
antikos karvedžio Aleksandro Makedoniečio mokytojas, kad jis ne- 
toli Atėnų įkūrė Likėjų — mokyklą, kurioje mokė filosofijos vaikš- 
čiodamas su mokiniais dengta galerija, supančia mokyklos kiemą. 
Todėl Aristotelio mokiniai ir sekėjai vėliau buvo pavadinti peripate- 
tikais (sen. gr. peripatos — dengta galerija). 

Aristotelio vardas seniai tapo didelio mokytumo, erudicijos si- 
nonimu. Reto filosofo kūryba buvo tiek komentuojama, kiek visais 
laikais buvo komentuojami Aristotelio veikalai, 

Po Aristotelio mirties gausus jo filosofinis palikimas atiteko jo 
mokiniu Teofrastu, kuris pirmasis ėmėsi jį tvarkyli ir sudėjo 
pagal alfabetą. Vėliau beveik 200 metų Aristotelio rankraštinis 
palikimas ėjo iš rankų į rankas, keliavo iš vienos vietos į kitą kaip 
karo trofėjus, buvo slepiamas požemiuose, perkamas ir parduodamas, 
kol pagaliau jį įsigijo Andronikas Rodietis (I a. pr. m. e.), ėmė rū- 
pintis jo perrašymu bei redagavimu. Remdamasis paties Aristotelio 
pateikta mokslų klasifikacija, Andronikas pagal tematiką sudarė 
garsųjį Aristotelio raštų sąvadą Corpus Aristotelicum, kuris apima: 
1) logikos traktatus (,,Kategorijos“, pirmoji ir antroji „„Analitikos“, 
„Topika", „Apie aiškinimą“, „Sofistinių įrodymų paneigimas"), 
2) gamtamokslinius veikalus („Fizika“, „„Apie dangų", „Apie alsira- 
dimą ir išnykimą“, „Meteorologika“, „Mechanika“, „Gyvūnų istorija“, 
„Apie gyvūnų dalis“, „Apie gyvūnų kilmę“, „Apie gyvūnų judėji- 
mą“, „Apie sielą“), 3) filosofinėms būties problemoms skirtas 14 kny- 
gų, visas kartu pavadintas „Metafizika“, 4) etikos traktatus („Niko- 
macho etika“, „Eudemo etika“, „Didžioji etika"), 5) politikos trakta- 
tus („Politika“, „Atėnų politėja“) ir 6) estetikos veikalus („Retori- 
ka", „Poetika"). 

Lietuvių kalba leidžiami Aristotelio „Rinktiniai raštai“ pristato 
tik nedidelę jo gausios kūrybos dalį ir, deja, ne pačią svarbiausią. 


Žinoma, tikslingiausia būtų pateikti skaitytojui Aristotelio „Meta- 
fiziką". Tačiau kol Lietuvoje neatsirado pasiryžėlio ir pasišventėlio, 
drįstančio imtis versti „Metafiziką“ į lietuvių kalbą, kilo sumanymas 
sudėti į vieną knygą visa, kas jau yra išversta iš Arlstotelio paliki- 
mo. Be 1959 m. išleistų jo traktatų „Apie sielą“ ir „Poetika“, 
į „Rinktinius raštus“ įtraukėme dar du neskelbtus traktatus „Ka- 
tegorijos“ ir „Nikomacho etika“, kuriuos Į lietuvių kalbą išvertė 
profesorius Jonas Dumčius (1905—1986) ir 1985 m. įteikė „Minties“ 
leidyklai. Keletas mėnesių prieš mirtį J. Dumčius su jam būdingu 
kruopštumu bei atsakingumu vertimų rankraščius dar kartą peržiū- 
rėjo, kai ką patikslino. Redaguojant „Kategorijas“ ir „Nikomacho 
etiką", stengtasi pasikliauti vertėjo atliktu darbu, buvo taisomi tik 
kartais pasitaikantys terminų vartojimo nenuoseklumai bei stilistiniai 
nesklandumai. 

Sudėdami į vieną knygą minėtus keturis Aristotelio traktatus, 
tikimės nors ir ne išsamios, bet palyginti plačios šio filosofo kūry- 
binio palikimo reprezentacijos. Sakykime, „Kategorijos“, kuriose 
aiškinama pagrindinių sąvokų sistema, iš dalies supažindins lietuviu 
skaitytoją su Aristotelio logikos tyrinėjimų sritimi, „Nikomacho 
etika" ir „Poetika"— su etikos ir estetikos koncepcijomis, o trak- 
tatas „Apie sielą" pateikia Aristotelio gamtamokslinių tyrinėjimų 
teorinius pagrindus. 

Be to, lietuvių kalba dar yra paskelbtos tokios Aristotelio raštų 
ištraukos: „Politikos“ penkta knyga (žr.: Filosofijos istorijos chresto- 
matija. Antika —V., 1977—P. 252—286; J. Dumčiaus vertimas), 
„Politikos“ aštuntos knygos fragmentai (žr.: Menas ir laisvalaikio 
kultūra.— V., 1981.— P. 181—187; B. Kazlausko vertimas) bei kele- 
tas fragmentų iš „Retorikos“ (žr.: Būtis ir laikas.— V., 1983.— 
P. 146—150; Istorija ir būtis— V., 1988— P. 143—144; V. Kazans- 
kienės vertimas). 


Sudarytojas 


KATEGORIJOS 


Androniko Rodiečio sudarytasis Corpus Aristolelicum prasideda 
šešiais logikos traktatais, sudarytojo pavadintais „įrankių knygomis" 
(organica biblia), o vėliau, tikriausiai Bizantijos logikų —,„Organonu" . 
Tarp jų yra ir „Kategorijos"— vienintelis iš šešių Aristotelio logi- 
kos traktatų, dėl kurio autorystės abejoja ne vienas Aristotelio 
tyrinėtojas, remdamasis tuo, kad „Kategorijose“ nėra nuorodų į kitus 
Aristotelio logikos traktatus. . 

„Kategorijose“ išdėstytos empirinių ir dedukcinių mokslų logikos 
ir metodologijos ontologinės prielaidos. Tuo šis traktalas artimai 
susijęs su „Metafizika“. 

Nuo pat antikos laikų „Kategorijos“ buvo filosofų mėgstamas 
komentavimo objektas. Ypač daug šio traktato komentarų buvo pa- 

rašyta viduramžiais ir Renesanso epochoje. „Kategorijų“ problema- 
tika iki šiol domina formaliosios logikos specialistus. 

Į lietuvių kalbą „Kategorijos“ verstos iš: Aristotelis opera.— Be- 
rolini, 1831.— Vol. 1.— 1—15 p. 


! Medimnas — biralų matas, lygus maždaug 52,5 1. 


NIKOMACHO ETIKA 


Yra išlikę trys Aristotelio etikos traktatai: „Nikomacho elika“, 
„Eudemo etika“ ir „Didžioji etika". Iki šiol diskutuojama dėl jų 
autorystės, aiškinamasi jų pavadinimų prasmė. Dauguma laikosi 
nuomonės, kad šie etikos traktatai po Aristotelio mirties buvo pa- 
vadinti jų parengėjų ir redaktorių — Aristotelio sūnaus Nikomacho 
bei Aristotelio mokinio Eudemo Rodiečio — vardais, 0 trečiosios 
etikos parengėjas likęs nežinomas. Mažiausiai abejonių kyla dėl 
„Nikomacho etikos“ autorystės, nors ir neaišku, kodėl jos V-—VII 
knygos yra beveik tapačios „Eudemo etikos“ IV—VI knygoms. Be 
to, „Nikomacho etikoje“ yra dvi savarankiškos knygos (VII ir X), 
skirtos tai pačiai temai — malonumui. Nepaisant šių neaiškumų, 
daugelis tyrinėtojų „Nikomacho etiką“ laiko tikrai Aristotelio pa- 
rašytu veikalu, nors vertingesnė ir nuoseklesnė būtų „Eudemo eti- 
ka". O „Didžioji etika“ iš tikrųjų tėra tik pirmųjų dviejų etikų 
santrauka, daug mažesnės apimties. 

„Nikomacho etika“ versta iš: Aristotelis ethica Nicomachea— 
Oxonii, 1890. Rengiant paaiškinimus naudotasi N. Braginskajos ko- 
mentarais rusiškajam „Nikomacho etikos“ leidimui (žr.: ApucToTeAb. 
Cownnenus B ų4eTBIP6x TOMax.— M., 1984.— T. 4.— C. 687—752). 


Pirma knyga 


! Tikriausiai čia Aristotelis turi galvoje Platoną ir Eudoksą Kni- 
dietį, kurių nuomonei jis nepritaria. Pasak Aristotelio, mokslai ir 
menai gali būti ir geri, ir blogi. 

2 Kalbama apie praktinius mokslus (epistėmė). Aristotelis skiria 
praktinius mokslus, kaip praktinį pažinimą, nuo menų, kaip suge- 
bėjimo kurti daiktus. 

3 Tai reikėtų suprasti taip, kad atskiro žmogaus laimė, gėris 
pasiekiami tik valstybėje. Tauta (eihnos), pasak Aristotelio, yra pri- 
mityvesnė bendruomenės forma negu valstybė — polis. 

* Aristotelis neskiria mokslo apie individo gėrį nuo mokslo apie. 
valstybės gėrį. Tikrasis mokslas esąs ne etika, o politika, kylanti iš 
papročių, o ne iš valstybės formų analizės. 

5 Išsimokslinusieji (kharientes) — tai filosofai, šiuo atveju plato- 
Nikai. 

“ Turimi galvoje Platono mokiniai. 

7 Vieniems mokslams (pvz., geometrijai) būdingas „kelias nuo 


pradmenų“, nes jų pradmenys akivaizdūs; kitiems mokslams (pvz., 
etikai) toks kelias netinka, nes etinių pradmenų tikrumas nėra aki- 
vaizdus. Todėl Aristotelis pasirenka dialektinio pradmenų aiškinimo 
kelią. Teisėjai įteikdavo apdovanojimą bėgimo nugalėtojui. 

5 Cituota iš: Heziodas. Darbai ir dienos, 293—297 eil. 

9 Sardanapa/as — menamas Asirijos valdovas, gyvenęs IX a. pr. 
m. e., pagarsėjęs palaidu gyvenimu. “ 

10 Tikriausiai turimi galvoje arba neišlikę paties Aristotelio po- 
puliarūs veikalai, arba plačiai žinomi kitų autorių (ne aristotelinin- 
kų) raštai. 

" Pirmiausia turimas galvoje Platonas. 

12 Kritikuodamas Platono aukščiausiojo gėrio idėją, Aristotelis 
čia perfrazuoja paties Platono žodžius (plg. „Valstybė“, 595 c), ku- 
rie vėliau tapo garsiu lotynišku posakiu: „Amicus Plato, sed magis 
amica veritas“ („Platonas — draugas, bet dar didesnis draugas tiesa“). 

Iš Speusipas — Platono mokinys, sekęs pitagorininkais, kurie su- 
darė „gėrybių eilę“— tam tikrą „gerą“ priešybių porų lentelę. Aris- 
totelis manė, kad geriau laikyti vienetą gėriu negu gėrį — vienetu. 

4 Apie lai kalbama Aristotelio „Metafizikoje“ (XII-XIII kny- 
gose). 
Iš „Dvejopai" reiškia, kad sugebančios protauti būtybės gyveni- 
mas filosoių gali būti suprantamas kaip pasyvi, statinė šio sugebė- 
jimo turėjimo būsena (hexis) ir kaip veikla (energeia), jeigu su- 
gebėjimas protauti yra valdomas, juo naudojamasi, kaip naudoja- 
masi, pavyzdžiui, kalba. 

Iš Turima galvoje filosofinė išmintis. 

17 Heziodo poemoje „Darbai ir dienos“ kalbama, kad pusė dau- 
giau už visumą, t. y. dalytis po lygiai yra naudingiau negu imti sau 
viską; todėl Aristotelis ir sako, kad „pradžia yra daugiau negu pusė 
viso dalyko". 

!8 Pavyzdžiui, žmogus, mėgstantis turėti draugų ir kartu juos 
kankinti, negali patirti abiejų malonumų, nes antruoju atveju malo- 
numas yra nenatūralus (t. y. ne iš prigimties kilęs). 

!9 Užrašas ant Letonės šventyklos propilėjaus Dele. 

20 Geriausioji priežastis — protas arba žmogus kaip protinga bū- 
tybė. : . 

2! Šis žymaus Atėnų politiko, vieno iš septynių antikos išminčių 
Solono (VI a. pr. m. e.) posakis reiškia ne gyvenimo pabaigą, bet 
vidinių tikslų įsikūnijimą. 

2 Eudoksas —IV a. pr. m. e. senovės graikų filosofas, astrono- 
mas, malematikas. 

*3 Žr. šios knygos 10-4 paaiškinimą. 


Antra knyga 


! T. y. pragmatiniai, nesiekiantys naudos tyrinėjimai — matema- 
tika, fizika, teologija, 

2 Milonas Krotonietis — legendinis galiūnas, šešis kartus laimėjęs 
imtynes per olimpines žaidynes VI a. pr. m. e. 

3 Šio posakio autorius nežinomas. 

* Per paskaitas Aristotelis, matyt, naudojosi lentele, kurioje buvo 
tam tikra tvarka surašytos ydos ir dorybės. „Eudemo etikoje" toks 
sąrašas pateiktas trimis stulpeliais be paaiškinimų. Be to, čia kita 
ydų ir dorybių sąvokų išdėstymo tvarka, daug simetriškesnė ir už- 
baigtesnė negu aprašytoji „Nikomacho etikoje". 

5 Kalipsė — Homero „Odisėjos“ personažas, nimfa, septynerius 
metus laikiusi pas save Odisėją. Cituojami žodžiai išlikusiame „Odi- 
sėjos" tekste priklauso ne Kalipsei, o pačiam Odisėjui. Yra paste- 
bėta, kad Aristotelis beveik visada netiksliai cituoja Homerą ir ki- 
tus autorius. Manoma, kad jis naudojosi kitomis tekstų redakcijo- 
mis, kurios nepasiekė mūsų laikų. 

5 Trojos žymieji vyrai norėjo sugrąžinti Eleną („Iliados“ perso- 
nažas) namo. 


Trečia knyga 


! Alkmeonas tėvo Amfiarajo paliepimu užmušė savo motiną Eri- 
filę, kuri, žygio prieš Tebus dalyvių papirkta, privertė savo vyrą 
dalyvauti šiame žygyje. Amfiarajas buvo pagrasinęs sūnui, kad jei- 
gu jis neužmuš savo motinos, liks bevaikis. 

2 Tai seniausias liudijimas apie vieno iš žymiausių graikų tragi- 
kų Eschilo (524—457/456 m. pr. m. e.) apkaltinimą Eleusino miste- 
rijų paslapčių išdavimu. 

3 Kalapulta — svaidomasis antikos prietaisas. Kokia čia turima 
galvoje istorija, nėra žinoma. 

* Meropė — Euripidui priskirtos tragedijos „Kresfontas“ perso- 
nažas, Kresfonto karaliaus žmona, kuri palaikė miegantį sūnų savo 
žudiku ir norėjo jį užmušti. 

5 Šis pavyzdys taikomas arba priverstinio nužudymo temai (sun- 
kus akmuo palaikytas lengva pemza), arba klaidingo gydymo temai. 

5 Čia Aristotelis turi galvoje, kad reikia mokėti rašybos taisyk- 
les, o ne rengti pasitarimus, kaip geriau rašyti, nes neįmanoma pa- 
sitarus nuspręsti, kokia yra trikampio kampų suma ir pan. 

7 Pasakymo autorius nežinomas. 

Turimas galvoje Platonas, kuris narsumo sąvokai teikė didesnę 
prasmę, negu buvo įprasta. 

? T. y. 1) pilietinis, 2) karinis, 3) narsumas, kylantis iš pykčio, 
4) iš pasitikėjimo savimi ir 5) iš nežinojimo. 

'0 Citata iš „Iliados“, XXII, 99—100. Hektoras ir Polidamantas — 
trojiečiai narsuoliai. 

!! Citata iš „Iliados“, VIII, 148—149. Diomedas — achajų nar- 
suolis. 

12 Citata iš „Iliados“, II, 391—393. 

13 Hermėjas — Hermio šventykla Bojotijoje, ties kuria 353 m. 

410 pr. m. e. visi piliečiai narsiai žuvo, O pagalbinė kariuomenė pabėgo, 


W Turimi galvoje puikus tikslas ir teisingas sprendimas, 

Iš Tai įvyko ties Korintu 392 m. pr. m. e., argiečiams kovojant 
su spartiečiais, kurie buvo ginkluoti savo sąjungininkų sikioniečių 
skydais su raide „S“ (2). 

16 Turimi galvoje samdomi kariai. 

17 Turimas galvoje Filoksenas, legendinis gurmanas, maldavęs 
pailginti gerklę. 


Ketvirta knyga 


! Simonidas Kėjietis (apie 556—468 m. pr. m. e.)-— senovės grai- 
kų poetas, pagarsėjęs gobšumu pinigams. 

2 Turimi galvoje antikos komedijų personažai, vaizduojantys 
tokius šykštuolius, kurie net kmyno sėklelę skaldo į dalis. 

3 Trijera — senovės graikų karo laivas, varomas trijų irkluotojų 
eilių. Apginkluoti ir parengti karui trijerą buvo visuomeninė turtin- 
gųjų atėniečių pareiga, reikalaujanti nemažų išlaidų. o Š 

* Žr. „Odisėja“, XVII, 420. 

5 Choras — tragedijos pastatymas Dionisijų šventės metu, 

5 Svečio (svetimšalio) apdovanojimas antikoje turėjo sakralinį 
pobūdį. Buvo manoma, kad svečias ne tik yra dievo globojamas, 
bet ir atstovauja dievui. Todėl dovanos dievams, t. y. pašventinti 
daiktai, panašios į dovanas svečiams. 

7 Purpuro audinys buvo religinių apeigų rekvizitas, netinkamas 
komedijos vaidinimuose. Todėl atėniečiai savo kaimynus megarie- 
čius laikė neturinčiais meninio skonio. 

5 Tetidė — jūrų deivė, Achilo motina. 

9 Žr. „Iliada“, I, 394—408 ir 503—504. Istorikas Kalistenas pa- 
sakoja, kaip kilnus spartiečių santūrumas paskatino atėniečius jiems 
padėti. 

10 Senovės graikų kalba akrokholos (akros — karštas, kholė — 
tulžis). Tulžis buvo laikoma karšto charakterio priežastimi. į . 

!! Spartiečiai pasižymėjo asketiškumu, ypač nekreipė dėmesio i 
savo drabužius. . 


Penkla knyga 


! Mokslas ir sugebėjimas apima fizinių sugebėjimų, techninių 
įgūdžių ir teorinio pažinimo sritį, kuri susijusi su priešybėmis. Pvz., 
sugebėjimas matyti yra sugebėjimas matyti balta ir juoda, gydymo 
menas — sugebėjimas elgtis su sveikata ir ligomis, fizika — tai 
judėjimo ir rimties pažinimas ir pan. . ) 

2 Pavyzdžiui, jeigu garbės siekia žmogus, kuris jos nenusipelnė, 
tai garbė tam žmogui nebus vertybė. Taigi reikia siekti ne to, kas 
savaime yra vertybė, o tokių dorybių, kurios būtų vertybės pačiam 
žmogui. 

3 Citata iš Euripido tragedijų fragmentų. 

* Biantas Prienietis (VI a. pr. m, e.) — vienas iš septynių senovės 
graikų išminčių. 

5 Čia aristokratai nelaikomi diduomene, o turimi galvoje ge- 
riausi žmonės, kurie gali būti geriausios valstybės piliečiais. 

5 Aritmetine proporcija Aristotelis vadina aritmetinę progresiją 
iš trijų narių, pvz, 15, 10, 5. Vidurinysis šios proporcijos narys — 
10— kartu yra ir vidurinis tarp dviejų kraštinių narių. Tačiau 
aritmetinis vidurinysis narys tinka apibrėžti tik daiktams, t. y. jis 
netinka kraštinių narių vertybiškumui apibūdinti: su žmonėmis el- 
giamasi kaip su lygiais. 

7 „Nuostolis“ ir „pelnas“ — tai iš prekybos srities perimti to 
meto teisiniai terminai. 

5 Senojoje graikų kalboje nėra žodžių dichaion ir dichastės. Kil- 
dindamas juos iš dicha, Aristotelis, matyt, ne visai rimtai suteikia 
jiems reikšmes „dalyti pusiau" ir „dalytojas pusiau“. 

9 Aristotelis nuosekliai aiškina, kiek teisėjas turi atimti ir pri- 
dėti, nes jis nežino neigiamų skaičių ir priverstas naudotis atkar- 
pomis. Jis turi parodyti, kad lygybė gali būti ta pati ne tik tada, 
kai vieno pelnas ir kito nuostolis yra lygūs, bet ir tada, kai pelnas 
ir nuostolis nelygūs. Tarkime, kad atsakovo pelnas sudaro 17 vie- 
netų, o ieškovo — 3. Nuosiolis ir pelnas nustatomi pasitelkus arit- 
metinės proporcijos vidurinįjį narį. Šiuo atveju vidurinysis narys 
bus 10; taigi dalis, kurią reikia atimti iš gavusiojo pelną (17—10=7), 
sudarys 7 vienetus, šią dalį ir reikia atiduoti patyrusiam nuostolį 
(10—3=7). 

10 Kalbama apie atsilyginimą pagal taliono teisę — „akis už akį". 

! Radamantas — mitinis mirusiųjų karalystės teisėjas, teisės -pag- 
rindų kūrėjas. Cituojamas Heziodas. 

12 Charitės — dėkingumo deivės. Jų šventyklos stovėjo Spartos 
agoroje, Orchomenuose ir Olimpijoje. 

!3 Apavo ir namo mainai galimi tuomet, jei iš anksto nustatyta 
proporcinga lygybė: C=xD (x — sulyginimo koeficientas). Vadinasi, 
A+xD=B+C. 

4 Sulyginti pagal aritmetinę proporciją reikia ne tik daiktus, 
bet ir asmenis. Kitais žodžiais tariant, mainų narių sulyginimo koe- 
ficientas yra jų vienas kito poreikis. Žemdirbio santykis su gydy- 
toju yra lygus vienas kito poreikiui, Šito poreikio pagrindu nu- 
statoma mainomų produktų ar paslaugų vertė. 

Iš Kainą Aristotelis nustato remdamasis ne darbo kiekiu, o po- 
reikio laipsniu. 

16 Sen. graikų k. nomisma — tai, kas susitarta. 

17 Mina — senovės graikų piniginis vienetas, svorio matas. 

Iš Proporcingai lygūs yra aristokratinės valstybės piliečiai, O 
arilmeliškai — demokratinės valstybės piliečiai. 

'? Kadangi teisingumas yra tai, kas pasireiškia žmonėms bendrau- 
jant valstybės viduje, teisingumas ir teisingas žmogus yra susiję su 
pilietiniu teisingumu (plg. „Didžioji etika", 1194b). 


“0 Brasidas (V a. pr. m. e.) — spartiečių karvedys Peloponeso 
karo metu. 

2! Turimi galvoje sofistai. Jie teisingai mano, kad teisė yra ne- 
pastovi, tačiau netiesa, kad visa, kas prigimta, yra pastovu. Prigim- 
tinio kitimo priežastys yra vidinės, o ne išorinės, 

22 Cituota iš „Iliados“, VI, 235—236. 

23 Užuomina apie Soloną, kuris, palikdamas Atėnus, uždraudė 
keisti jo sukurtus įstatymus. 

* Lesbo statyboje buvo naudojami nenulyginti akmenys, todėl 
švininis svambalas (gal Iekalas), išsilenkdamas pagal nenugludinto 
akmens formą, padėdavo parinkti tinkamą akmenį. 


Šešta knyga 


! Tikslinė priežastis yra tai, kas atrodo esąs gėris. 

2 Ilijonas — antrasis Trojos pavadinimas, 

3 Citata iš senovės graikų tragedijų kūrėjo Agalono (apie 448 — 
apie 400 m. pr. m. e.) kūrybos. 

* Įsitikinimas čia suprantamas ne kaip psichologinė būsena, o 
kaip intuityvus įrodymo prielaidų tikrumo supratimas. 

5 Čia, matyt, turimi galvoje neišlikę paties Aristotelio veikalai. 

“ Vadinasi, menas ir atsitiktinumas yra susiję su tuo, kas gali 
būti ir nebūti, bet tik tam tikra prasme, nes kuo labiau prityręs 
žmogus, tuo mažiau jis priklauso nuo atsitiktinumo, sėkmės, 

7 Supratingumas yra susijęs su poelgiu, vadinasi, šioje srityje 
negali būti meno, nes menas, Aristotelio nuomone, yra susijęs ne 
su poelgiais, o su daiktais. 

5 Periklis (apie 490—429 m. pr. m. e.) — senovės graikų vals- 
tybės veikėjas, Atėnų strategas. 

3 Meno dorybė — kūrinio sėkmės pagrindas. Vadinasi, pats me- 
nas nėra dorybė. Supratingumui, arba protui, nėra dorybės, nes kas 
protingas, tas savaime dorybingas. 

10 Fidijas (apie 500 ar 490—431 m. pr. m. e.) — senovės graikų 
skulptorius, architektas. 

!! Margitas — folklorinis kvailio paveikslas. Ši citata iš Homero, 
vienų komentatorių nuomone, turi humoristinę, kitų — loginę pras- 
mę. 

12 Pig. „Metafiziką“ (1026a, 18): žvaigždės — matomi dievai; 
arba „Fiziką“ (196a, 33): žvaigždės — dieviškiausios iš to, kas ma- 
toma. 

Iš Kadangi Aristotelis bendrus dalykus vertina labiau negu pas- 
kirus, jis ir supratingumą laiko savotišku vadovaujančiu mokslu, ku- 
rio objektas — bendri dalykai (valstybė, politika). Valstybės valdy- 
mo mokslas ir supratingumas yra ta pati sielos nuostata, nes ir 
vieno, ir kito objektas yra nepastovūs žmogiški reikalai. Tačiau 
šios sąvokos nėra tapačios, nes supratingumas gali būti ne tik bend- 
ras, valstybinis, bet ir paskiras, asmeninis, 

4 Pasak Aristotelio, valstybės valdymo mokslas — tai menas 
kurti įstatymus ir valdyti bei praktiniai politiko įgūdžiai. Politikai 
čia yra pareigūnai, o ne tie, kurie valdo ir kuria įstatymus. Paskiras 
nutarimas balsavimu — tai paskutinis svarstymo etapas. 

Iš Citata iš Euripido tragedijos „Filoktetas“ išlikusių fragmentų. 

16 Pojūtis kyla betarpiškai suvokiant kintančius objektus. Supra- 
tingumas panašus į pojūtį, nes jis taip pat susijęs su tuo, kas kinta, 
tačiau jis nėra toks betarpiškas. Matematikoje mes betarpiškai jau- 
čiame, kad ta figūra, pavyzdžiui, yra trikampis, ir tai daugiau negu 
pojūtis. Vis dėlto tai ypatingos rūšies pojūtis: juk matematikos ob- 
jektai — nekintantys. 

17 Aristotelis čia „sprendimą“ supranta kaip kolektyvinio apta- 
rimo, o ne individualaus apmąstymo rezultatą. 

18 Aristotelio supratimu, mokslinis pažinimas nepripažįsta klaidin- 
gumo, nes neteisingas žinojimas yra nežinojimas, o „teisingas žino- 
jimas" — tautologija. Nuomonė gali būti teisinga ir neteisinga. 

19 Šita mintis aptinkama ir Platono „Politike“ (260c): nereikia 
būti visų galų meistru — reikia suprasti, ką sako tas, kuris išmano. 

20 Išmintis, kaip varomoji priežastis, iš tikrųjų nieko nekuria: 
jos objektai amžini, nekintantys, ir ji negali būti jų atsiradimo arba 
judėjimo priežastis. Išmintis — tai formali priežastis. 

2! Keturios sielos dalys: 1) mokslingoji; jos dorybė — išmintis; 
2) manančioji; jos dorybė — supratingumas; 3) geidžiančioji — būdo 

dorybių kūrėja; 4) maitinančioji; ji dorybių neturi. 


Septinta knyga 


! Citata iš „Iliados“, XXIV, 259. 

2 Tarp tų, kurie pritaria Sokratui, yra Platonas, o nepritariantys — 
tikriausiai kai kurie Platono sekėjai. 

3 Žr.: Sofoklis. Filoktetas, 54—122, 895—916. 

* Čia kalbama arba apie Heraklitą, tikintį savo nuomone kaip 
žinojimu, arba turima galvoje, kad Heraklitas peikia tokius žmones, 
kurie, neįgiję žinojimo, tūno savo klystkeliuose. 

5 T. y. žinodamas visapusiškai: žinodamas didžiąją ir mažąją 
premisas, taip pat veikėją ir objektą. 

"S T. y. potencialus žinojimas taip pat yra skirtingas: geometrui, 
kuris stebi, priešpriešinamas miegantis geometras ir nemiegantis, ta- 
čiau nestebintis. 

7 Aristotelis čia pritaria Sokrato požiūriui su sąlyga, kad reikia 
skirti žinojimo rūšis. Nuomonė apie suvokimą juslėmis yra tas pat, 
kas juslinis žinojimas. 

5 T. y. tų, kurie mėgaujasi ne kūniškais malonumais. 

? Nimfa Niobė didžiavosi turinti daug vaikų ir niekino deivę 
Letonę, turinčią tik du vaikus. Už tai Artemidė ir Apolonas išžudė 
visus Niobės vaikus. Salyras — kai kurių senovės graikų mitologijos 
tyrinėtojų nuomone, vienas iš Bosforo karalių (IV a. pr. m. e.), 

414 kuris sudievino savo tėvą jam mirus, 


10 Falarlis — VI a. pr. m. e. Akraganto (Sicilija) tironas, pasi- 
žymėjęs nepaprastu žiaurumu: savo priešus jis kišdavo į varinį jau- 
tį ir ten juos spirgindavo, 

" Moteris, Aristotelio nuomone,— iš prigimties suluošintas vy- 
ras. 
12 Žr. 10-ą4 paaiškinimą. 

18 „Didžiojoje etikoje“ šitie pasakojimai laikomi tikrais atsitiki- 
mais. Panašių motyvų pasitaiko ir kitų tautų folklore. 

18 Citata iš „Iliados“, XIV, 214, 217. 

IS Vilkti drabužį žeme buvo laikoma aristokratiško netvarkingumo 
požymiu. Aristotelis tokį požymį prilygina silpnybei, išlepimui. 

Iš Čia paminėti žmonės, matyt, buvo Aristotelio amžininkai.» Teo- 
deklas — oratorius ir tragedijų kūrėjas. Jo aprašytasis Filoktetas, 
kuriam į ranką įkirto gyvatė, sušuko: „Nukirskite man ranką!“ Kar- 
kinas — karaliaus Dionisijo II rūmų tragikas. Jo sukurtas persona- 
žas Kerkionas nusižudė, nepakėlęs dukters gėdos. Ksenofantas — 
tikriausiai Makedonijos valdovo Aleksandro rūmų muzikantas. 

"7 Žr.; Herodotas. Istorija, I, 105. 

Iš Tokie žmonės savo charakteriu artimi tironams melancholikams 
(žr.: Platonas. Valstybė, 573c). 

!9 Žr. šio veikalo VII kn., 1146a—b. 

20 Citata iš senovės graikų lyriko Demodoko Leriečio (VI a. pr. 
m. e.) poezijos. 

2! Žr.: Sofoklis. Filoktetas, 54—122, 895—916. 

22 Žr. šio veikalo VI kn., 1144a—b, 1145b. 

3 Anaksandridas Rodietis (IV a. pr. m. e) — senovės graikų 
komedijų kūrėjas, vyresnysis Aristotelio amžininkas. „Valia"— tai 
viršesne už įstatymus save laikančios tarybos sprendimas. 

4 Euenas (V a. pr. m. e) — senovės graikų solistas ir elegi- 
kas, 
2 Čia Aristotelis vadovaujasi liaudiškąja šių žodžių etimologija. 
* Nebūtinai šios nuomonės ir išvados priskiriamos kuriai nors 
mokyklai ar konkretiems filosofams. Aristoteliui čia svarbu parodyti 
logines malonumo problemos sprendimo galimybes. 

27 Čia Aristotelis nori pasakyti, kad nėra meno pačiam malonu- 
mo pajautimui, 

28 Esama įvairių šios teksto vietos redakcijų. 

2 Dešimtojoje šio traktato knygoje malonumas jau laikomas ne 
pačia veikla, o tik lydinčiu veiklą. Čia dėl polemikos Aristotelis 
nepaiso šito skirtumo. 

30 Tai reikia suprasti kaip išlaidas gydytojams už gydymą. 

3! Apie santūriojo malonumus žr. šio veikalo III kn., 1118b— 
1119a. 

32 Malonumas gali būti priešpriešinamas gėriu, jeigu jis yra 
tam tikro blogio atmaina; tačiau filosofas Speusipas Atėnielis (apie 
409—339 m. pr. m. e.), Platono giminaitis ir mokinys, nesiryžo teig- 

ti, kad blogis yra malonumo atmaina, nes tuomet reikėtų pripažinti, 
kad nemalonumas yra gėrio atmaina. 

3 Platono nuomone, laimė — būvis, o malonumas — tapsmas. 
Aristotelio nuomone, ir viena, ir antra — veikla, todėl laimė, aukš- 
čiausiasis gėris, yra tam tikra malonumo atmaina, 

* Tikriausiai čia turimi galvoje kinikai. 

35 Citata iš Heziodo „Darbų ir dienų“, 763. 

36 Citata iš Euripido tragedijos „Orestas“, 234. 


Aštunta knyga 


! Sparnuotas posakis iš „Iliados“, Plg.: „Jeigu jis eis su ma- 
nim — iš ugnies ir liepsnos mudu grįšim“ (X, 226; J. Ralio verti- 
mas). Š 

2 Tikriausiai turimi galvoje kiti Aristotelio veikalai (pvz., ,Ka- 
tegorijos“, 10b—11a) arba Likėjuje svarstomos problemos. 

3 Posakio autorius nežinomas. Mintis apie draugystės užmirši- 
mą — vienas iš argumentų, įrodančių, kad draugystė nėra tikra 
dorybė: juk dorybės neįmanoma užmiršti. 

* Atėnuose draugijos buvo visuomeniniai, politiniai klubai. V a. 
pr. m. e. pabaigoje veikė slaptos oligarchinės draugijos. Ypatingas 
draugijų institutas veikė Aleksandro Makedoniečio armijoje — rai- 
toji gvardija, karinis elitas. 

5 Tai pitagorininkų formulė, kurią Platonas pateikia kaip patarlę 
(žr.: „Įstatymai“, 757a). 

5 Pitagorininkų posakis, kurį dažnai cituoja Platonas (žr.: „Gor- 
gijas“, 507c). 

7 Filė — iš pradžių tai buvo giminės politinė ir religinė orga- 
nizacija, o Aristotelio laikais — stambus karinis, teritorinis admi- 
nistracinis graikų polių padalinys. Demas — filės skyrius. 

3 Kulto bendrijos (liasos) — religinės sektos, garbinusios valstybės 
nepripažintus dievus. Vėliau jos įgijo politinę ir net komercinę 


reikšmę. Puolų bendrijos (eranislai) — savotiški susimestinių poky- 
lių klubai. 

9 Burtais buvo renkamas Atėnų archontas (karalius) — senojo 
kulto tarnas. 


10 Turimi galvoje kai kurie Atėnų teisės ypatumai dukterų — 
vienintelių paveldėtojų — atžvilgiu: valstybė gynė jas nuo netinka- 
mo elgesio vyrų. 

" Atėnuose V ir IV a. pr. m. e. darbus, reikalaujančius didelių 
išlaidų, pavesdavo turtingiems piliečiams, pavyzdžiui, apginkluoti tri- 
jeras, surengti teatro vaidinimus, statyti gimnazijas ir kt. Tokių 
įpareigojimų vykdymas buvo vadinamas liturgija, t. y. prievole. 


Devinta knyga 


! Atrodo, kad čia kalbama apie valdovą. Bent taip rodo „Eude- 
mo etika“ (1243b). O jei tikėsime istoriku Plutarchu, tai buvo Sira- 


kūzų tironas Dionisijas I Vyresnysis (apie 432—367 m. pr. m. e.), 
kuris atpildu palaikė malonumą tikėtis būti atlygintam. 

2 Aristotelis filosofijos mokytojams skyrė pačią garbingiausią vie- 
tą — šalia dievų ir gimdytojų — ir manė, kad filosofijos mokytojo 
ir mokinio draugystėje neįmanoma atsilyginti „kiek verta“. 

3 Samprotavimas apie žmogų, tampantį kita būtybe, t. y. dievu, 
nėra gryna spekuliacija: žmogus, pasak Aristotelio, turi dieviškąjį 
elementą. 

* Sielos skirstymas į dalis antikoje buvo labai paplitęs. Platonas 
yra kalbėjęs apie dviejų ir net trijų dalių sielą. Aristotelio raštuose 
taip pat galima aptikti įvairių sielos skirstymo variantų — į dvi, 
tris ar net keturias dalis. 

5 Pilakas (650—569 m. pr. m. e.) — Lesbo salos Mitilenės miesto 
rinktas valdovas, kuris, pasibaigus valdymo kadencijai, uzurpavo 
valdovo pareigas prieš piliečių valią. 

“ Kalbama apie Euripido tragedijos „Finikietės“ personažų, Edi- 
po sūnų Eteoklio ir Poliniko nesantaiką. 

7 Euripas — sąsiauris Chalkidėje. Kadangi jame keisdavosi van- 
dens tekėjimo kryptis, senovės graikai jį laikė amžino nepastovumo 
įvaizdžiu. 

8 Epicharmas (V a. pr. m. e.) — senovės graikų komedijų kūrė- 
jas, gyvenęs Sicilijoje. 

9 Citata iš Euripido tragedijos „Orestas“, 607. 

10 Populiarus senovės graikų elegijų kūrėjo Teognido (VI a. pr. 
m. e.) posakis, 

! Heziodo posakis iš poemos „Darbai ir dienos“, 715. 


12 Teognido posakis. 


Dešimta knyga 


! Kalbama apie Platono mokinio, geografo ir matematiko Eudokso 
Knidiečio (apie 408 — apie 355 m. pr. m. e.) ir Speusipo požiūrius 
į malonumą. 

2 Čia Aristotelis prieštarauja platonikų (Ksenokrato ar Speusipo) 
aiškinimui, jog malonumas priklauso nuo įvairių priežasčių, todėl 
jis esąs neapibrėžtas ir, vadinasi, negalįs būti gėris. Tikrąją skirtin- 
gų malonumų priežastį Aristotelis aiškina remdamasis Platonu: jis 
skiria grynus malonumus (kurie nėra susiję su nemalonumų paša- 
linimu) ir mišrius (kurie kyla pašalinus nemalonumus). Išgyvenimo 
intensyvumas, nulemtas pašalinto nemalonumo stiprumo, nepriklauso 
malonumo sričiai. . 

3 Čia, matyt, kalbama apie chirurginį kišimąsi į prigimtį, jos 
žalojimą. Aristotelis mano, jog malonumą patiria tik siela, todėl 
kūnas negali būti vienintelė sielos buveinė. Platonas, pripažindamas 
ir kūno, ir sielos malonumus, mano, kad ir sielos malonumas yra 
prisipildymas, pavyzdžiui, kai numalšinamas dvasinis alkis. Aristote- 
lio supratimu, malonumai nėra tapatūs prisipildymui, nors ir lydi 


27. Aristotelis 


417 


418 


jį. Aristotelis ignoruoja dvasinio alkio pojūtį, nes stebėjimas, pasak 
jo, yra veikla kaip pilnatvė ir įsikūnijimas. 

* T. y. argumentą, kad malonumas nėra gėris. 

5 Bėgikas, peržengdamas kiekvieną liniją, nubrėžtą skersai bėgi- 
mo tako, mažina stadijo atstumą. Kiekvienos linijos peržengimas 
keičia judėjimo rūšį, nes judėjimai ir linijos, Aristotelio suprali- 
mu, skiriasi erdvės, vietos požiūriu. 

5 Gamtoje tobulybė alsiranda pasiekus natūralųjį brandumą, o 
mene — pasiekus tokią būseną, kai daiktai atlieka savo paskirtį. 

7 T. y. tik stebimoji veikla arba galbūt politinės ir praktinės 
veiklos formos. 

8 Anacharsis (VI a. pr. m. e.) — skitų išminčius, Solono laikais 
lankęsis Graikijoje. Herodolas priskiria jam daugybę aforistinių po- 
sakių. Aristotelis laikosi tos nuomonės, kad poilsis nėra tikslas, nes 
stebėjimas, kaip laisvalaikis, gali būti sutapatintas su poilsiu. 

9 Endimionas — senovės graikų mitologijos personažas, Dzeuso 
sūnus, mėginęs suvilioti Herą. Už tai Dzeusas pasmerkė jį amžinam 
miegui. Įsimylėjusi jį deivė Artemidė nukėlė jį į Latmo kalnų ur- 
vą — ten jis ir miega. 

10 Matyt, turimas galvoje Platonas (plg. „Įstatymai“, 722a—d). 

! Turima galvoje Kreta ir Kartagina. 

12 Čia polemizuojama su senovės graikų oratoriaus Isokralo (436— 
338 m. pr. m. e.) kalba „Apie turto mainus“. 


POETIKA 


Mūsų laikus pasiekė tik pirmoji Aristotelio „„Poetikos“ dalis, skir 
ta bendriesiems estetikos klausimams ir tragedijos bci epo analizei. 
Neišlikusioje antroje dalyje buvo aptariama komedija ir satyrinė 
poezija. 

Pirmą kartą šis traktatas lietuvių kalba buvo paskelbtas 19594 m. 
atskiru leidiniu (išvertė Marcelinas Ročka), taip pat jis buvo per- ' 
spausdintas chrestomatijoje „Poetika ir literatūros estetika" (1978 m.). 

Šiuose Aristotelio „Rinktiniuose raštuose“ spausdinamas iš naujo 
suredaguotas „Poetikos“ vertimas. Vertimo tekstą su originalu sutik- 
rino klasikinės filosofijos specialistė doc. Eugenija Ulčinaitė. Ji 
taip pat papildė ir patikslino M. Ročkos parengtus „Poetikos“ pa- 
aiškinimus. 

Vertimo tekstas buvo rengiamas pagal: Aristoteles. De arte poe- 
tica.— Lipsiae, 1913. 


I skyrius 


! Aristotelis jau iš pat pradžių nurodo, koks bus „Poetikos“ 
bendrasis planas,— pirmiausia jis kalbės apie pačią poeziją, paskui 
apie poezijos kūrinį ir trečiojoje dalyje apie poetą. Poeziją Aristote- 
lis supranta plačia prasme, t. y. kaip grožinę literatūrą. 


2 Iš pradžių tai buvo strofomis parašyta ir dievui Dionisui ski- 
riama choro giesmė. Iš ditirambo išsirutuliojo tragedija. Aristotelis 
čia turi galvoje pusiau dramiškai sudarytą ditirambą, kuriame akty- 
viai dalyvavo ir fleitininkai. 

3 Muzika, pasak Aristotelio, kai kada nieko neimituoja. Kitara 
yra styginis instrumentas, kuriuo paprastai pritardavo nomui, fleita 
buvo skirta pritarti ditirambui. Tačiau čia, atrodo, Aristotelis kalba 
apie gryną instrumentinę muziką. 

* Graikiškai mimėsis — tai labai primityvi kūrybos rūšis, kopi- 
juojanti tikrovę. Tikslaus atitikmens šiam graikų kalbos žodžiui ta 
prasme, kuria jį vartoja Aristotelis, mes neturime. Jis poeziją api- 
brėžia kaip mėgdžiojimą, sekimą, tačiau poezijos objektu laiko ne 
natūralistiškai atvaizduotus atskirus faktus, ne konkrečią tikrovę, o 
giliau suvoktus to, kas „tikėtina“ ir „būtina“, dėsningumus. Taigi 
Aristoteliui imitacija yra kur kas filosofiškesnė ir rimtesnė savoka 


už paprastą kopijavimą, o imitacinis menas — tai kūrybinis pro- 
cesas, s 
5 Sofronas — naujo literatūros žanro — mimo — pradininkas, 


gyvenęs apie 450 m. pr. m. e. Mimas yra draminės scenos iš bui- 
tinio gyvenimo, parašytos ritmine proza. 

5 Ksenarchas — Sofrono sūnus, irgi mimų rašytojas. 

7 Taip Aristotelis vadina tik Platono dialogus, kuriuose Sokratas 
yra pirmasis kalbėtojas. Jie, Aristotelio nuomone, yra tarp prozos 
ir poezijos. Tačiau čia neįeina kitų Sokrato mokinių (Eschino, Antis- 
teno, Ksenofonto, Fedono) parašyti dialogai. 

8 Empedoklis — žymus filosofas, gamtininkas, gydytojas, oratorius 
ir poetas, gyvenęs apie 450 m. pr. m. e., kilęs iš Sicilijos miesto 
Akraganto. Aristotelis čia kalba apie jo didaktinę poemą „Apie gam- 
tą". 

9 Chairemonas — kiek anksčiau už Aristotelį gyvenęs dramų, 
skirtų skailyti, rašytojas. Galimas daiktas, kad ir jo drama „Su- 
žeistasis Odisėjas“ buvo kaip tik tokia skaitytinė drama. Čia mi- 
nimas polimetrinis veikalas — rapsodija „Kentauras“— galėjo būti 
mažas epas, skirtas deklamuoti, ir kai kurios jo dalys galėjo būti 
parašytos jambiniais trimetrais, kaip buvo daroma dramose. 

10 Iš pradžių tai buvo choro giesmė, skiriama dievo Apolono 
garbei. Galutinį pavidalą jam suteikė Timotėjas. 


II skyrius 


! Polignotas — vienas iš seniausių ir garsiausių graikų tapyto- 
jų. Jo tėvas Aglafonas irgi buvo tapytojas. Savo žymiausius kūrinius 
jis nutapė Platajose, Atėnuose, Delfuose. Juos plačiai aprašė Pau- 
sanijas, 

2 Pausonas — Atikos karikatūristas, gyvenęs V a. pr. m. e. ant- 
roje pusėje. Iš jo juokėsi Aristofanas. Ir Aristotelis įspėja, kad 
Teikia saugotis jo paveikslų, 

3 Dionisijas — žymus tapytojas iš Kolofono, Polignoto amžinin- 
kas. 

* Kleofonas — rašytojas epikas. Aristotelis savo veikale „Reto- 
rika“ mini, kad jis parašęs darbą „Mandrubulos"“. Galimas daiktas, 
kad tai buvo mažas epas. Yra žinomas tragikas tuo pačiu vardu, 
tačiau tai kitas asmuo. 

5 Hegemonas Tasietis — žymus parodijų ir komedijų rašytojas, 
gyvenęs V. a. pr. m. e. Iš jo kūrybos mums yra išlikę labai ne- 
daug. 

5 Nikocharas — tik čia minimas rašytojas. „Deiliada", kaip pats 
pavadinimas rodo (graikiškai deilos — bailys), matyt, buvo „Iliados“ 
parodija. 

7 Šioje vietoje tekste yra spraga, išlikęs tik žodžio galas. Jei 
perskaityta teisingai, tai čia minimas Aristotelio laikais gyvenęs poe- 
tas ir kitaristas. Nomo pavadinimas nežinomas. 

8 Timotėjas — žymus muzikos ir ditirambų bei nomų rašytojas, 
kilęs iš Mileto (mirė 357 m. pr. m. e.). Didelė dalis jo nomo „Per- 
sai" buvo rasta 1902 metais. 

9 Filoksenas (435—380 m. pr. m. e) — žymus ditirambų rašy- 
tojas. Jis parašė 24 ditirambus, iš kurių garsiausias — „Kiklopas“. 
Jame buvo vaizduojama kiklopo meilė Galatėjai. Ta tema idiliją 
yra parašęs Teokritas. Kiklopo paveikslu Filoksenas, matyt, užgavo 
Sirakūzų tironą Dionisiją Vyresnįjį, kurio dvare gyveno, nes tironas 
jį ištrėmė į akmenų skaldyklą. Iš jo kūrybos yra išlikusios tik dvi 
menkos nuotrupos. Čia minimos eilės, priešingai negu Timotėjo di- 
tirambai ir nomai, buvo laikomos blogesnių charakterių poezija. 


III skyrius 


! Aristotelis laiko jį tobuliausiu tragiku. 

2 Tai, kaip šis garsus komikas minimas „Poetikoje“, rodo, kad 
Aristotelis ne itin vertino senąją komediją ir nemėgo paties Aris- 
tofano. Iš viso, pasak Aristotelio, komedijai pradžią davę blogesni 
žmonės. . ž 

3 T. y. dorėnai, gyvenantys pačioje Graikijoje. Megara netoli 
Atėnų buvo didžiausias jų miestas. 

* Epicharmas — vienas iš žymiausių graikų komikų, gyvenęs 
VI a. pr. m. e. pabaigoje. Iš jo kūrybos yra išlikę daug nedidelių 
nuotrupų. Jis buvo kilęs iš Sicilijos miesto Krasto, tačiau kaip poe- 
tas reiškėsi Hiblos Megaroje ir Sirakūzuose. Čia buvo dorėnų ko- 
lonijos. Todėl dorėnai ir savinasi komediją. Pasakymo „daug vyres- 
nis“ nereikia suprasti paraidžiui, nes iš tikrųjų jis nebuvo daug 
vyresnis. Demokratija, apie kurią čia kalbama, ten susikūrė apie 
600 m. pr. m. e., nuvertus tironą Teageną. 

5 Chionidas — vienas iš seniausių atikinės komedijos atstovų. 
Pirmą kartą meninėse varžybose jis nugalėjo 488 m. pr. m. e. Tais 


metais iš viso pirmą kartą komedijų rašytojai dalyvavo meninėse 
varžybose. 

S Magnelas — kaip ir Chionidas, vienas iš seniausių atikinės 
komedijos atstovų. Meninėse varžybose jis nugalėjo vienuolika kar- 
tų. Iš jo kūrybos mums yra išlikę tik keletas komedijų pavadinimų. 
Aristoteliui žinomos jo komedijos buvo netikros. Tai pripažino jau 
senovės kritikai. Jį mini Aristofanas savo komedijoje „Raiteliai“. 


IV skyrius 


1 „Margilas“— komiškas epas, parašytas kaitaliojant hegzametrą 
ir jambinį trimetrą. Jame vaizduojamas kvailelis, kuris mokėjo daug 
darbų, bet visus blogai („devyndarbis“). Kad „Margitas“ buvo ne 
Homero parašytas, pirmasis nustatė Aleksandrijos mokslininkas ir 
poetas Kalimachas (apie 150 m. pr. m. e.). 

2 Čia Aristotelis sako, kad jambas ypač tinka komiškai poezijai. 
Skyriaus gale jis mini, kad jambinis trimetras tinka ir tragedijai. 
Bet čia nėra prieštaravimo, nes ir vienu, ir kitu atveju priarlėjama 
prie kasdieninės kalbos. 

3 Eschilas (525/4—456 m. pr. m. e) — garsus graikų atikinės 
tragedijos atstovas. Aristotelis jį vertino mažiau negu Sofoklį. 

„* Epeisodijai — dialoginės tragedijos dalys, sudarančios draminio 
veiksmo pagrindą. 


V skyrius 


! Formidas — nežinomas komedijų rašytojas. 

2 Kratetas — alikinės komedijos atstovas. Pirmą kartą varžybose 
jis nugalėjo 449 m. pr. m. e. Iš jo kūrybos yra išlikę keletas ko- 
medijų pavadinimų ir keletas fragmentų. Tarp senosios komedijos 
rašytojų jis užėmė svarbią vietą. Tai matyti iš Aristofano komedi- 
jos „Raiteliai“. 


VI skyrius 


! Aristotelis epą specialiai nagrinėja XXIII ir XXIV sk. 

2 Aristotelis savo veikale „Politika“ (VIII, 7) „apvalymo—katar- 
sio" teoriją pažadėjo paaiškinti plačiau „Poetikoje“, tačiau lo pa- 
aiškinimo mes nerandame. Matyt, jis yra iškritęs. 

3 Zeuksidas — vienas iš didžiausių antikos tapytojų, kilęs iš 
Heraklėjos (Pietų Italija) ir išgarsėjęs apie 425 m. pr. m. e. Poligno- 
tas savo paveikslams suteikdavo daugiau individualumo, o Zeuksi- 
das — apibendrinimo. 

* Peripelija — staigus, netikėtas pasikeitimas; plačiau apie tai 
kalbama XI skyriuje. 

5 Antai Euripido tragedijose veikiantieji asmenys dažnai kalba 
pagal retorinio meno taisykles, perkeldami į sceną teisminio ginčo 
metodus. 

5 Prie veikiančiųjų asmenų yra priskiriamas ir choras, nes Aristo- 
telis jį laiko vienu iš aklorių. 


VII skyrius 


! Dramų varžybos (agūn) būdavo rengiamos du kartus per me- 
tus. Kiekvienas iš varžovų parodydavo tetralogiją (tris lragedijas 
ir vieną satyrinę dramą). Muzikinėse varžybose būdavo pateikiami 
daugiausia ditirambai ir nomai. Agonu dar buvo vadinama ir kova 
teismo salėje. Čia kalbų ilgumas būdavo nustatomas vandens laik- 
rodžiu (klepsidru). 


VIII skyrius 


! Odisėją, kai jis su savo seneliu Autoliku medžiojo Parnase, 
sužeidė šernas. Iš šios žaizdos rando pažino jį senoji Euriklėja, kai 
plovė jam kojas. Kai graikai jau buvo pasiruošę išplaukti iš Auli- 
dės, Odisėjas, norėdamas išvengti dalyvavimo kare, apsimetė pa- 
mišęs. Tačiau jo klastą atskleidė Palamedas. 


IX skyrius 


! Herodotas — istorijos mokslo pradininkas, gyvenęs apie 450 m. 
pr. m. e. Aristotelis jį mini čia dėl to, kad jo istoriniuose darbuo- 
se daug poetinių elementų. 

2 Pig. I skyrių, kur taip pat teigiama, kad ne eiliavimas padaro 
poetu. 

3 Alkibiadas (apie 450—404 m. pr. m. e) — žymus Atėnų politi- 
kas ir karvedys, ryški individualybė senovės Graikijos istorijoje. 

* Agatonas (447—400 m. pr. m. e.) — Aristotelio didžiai verti- 
namas tragedijų kūrėjas. Jo pirmoji pergalė meninėse varžybose 
416 m. pr. m. e. sudaro Platono dialogo „Puota“ veiksmo pagrindą. 
Agatonas originalus tuo, kad atskyrė choro giesmes nuo fabulos, 
paversdamas jas embolimomis—intermedijomis. Jo tragedijos pavadi- 
nimą (Aristotelio tekste: en anthei) galima suprasti dvejopai: „Gėlė“ 
ir „Antėjas“. 


XI skyrius 


! Plg. „Edipas karalius", 1002 eil. 

2 „Linkėjas“—- rašytojo Teodekto, Aristotelio amžininko, drama 
ir tos dramos svarbiausias herojus. Iš penkiasdešimties Danajo duk- 
terų vienintelė Hipermnestra išgelbėjo savo vyrą, nenužudė jo, nors 


tėvas buvo įsakęs tai padaryti. Gimus sūnui Abantui, Danajas vėl 
mėgino nužudyti Linkėją, tačiau galų gale nežinomu mums būdu 
Danajui teko tas likimas, kurį jis buvo skyręs Linkėjui. 


XII skyrius 


! Pirmoji pėda yra skiriama maršui, antroji — šokiui. Todėl jos 
abidvi netiko stasimui, t. y. choro giesmei, atliekamai stovint. Ta- 
čiau tragedijų, kurios mums yra išlikusios, stasimuose vis dėlto yra 
anapestų. Galimas daiktas, kad jų nebuvo IV a. pr. m. e. tragedijų 
stasimuose. 


XIII skyrius 


! Pig. X sk. 
2 Euripidas (485—407/6 m. pr. m. e.) — jauniausias iš trijų di- 
džiųjų graikų tragikų. 


XIV skyrius 


! Choregija — mokestis, kurį turėjo mokėti turtingiausi Atėnų 
piliečiai. Šios lėšos buvo skiriamos choro kostiumams ir dekoraci- 
joms. 

* Pasak Homero, Klitemnestra nenužudė savo vyro. Versija, kad 
ji nužudė savo vyrą, prasidėjo tik nuo Stesichoro. Ir Orestas, kaip 
pasakoja Homeras, nebuvo savo motinos žudikas. Toji versija prasi- 
dėjo lik nuo Eschilo ir taip plačiai prigijo, kad pirmoji versija 
Aristoteliui neateina į galvą. Kitaip būtų nevykusiai parinktas pa- 
vyzdys. 

3 Aslidamantas — Aristotelio laikų tragikas. Jis parašęs 240 tra- 
gedijų, iš kurių mums išliko vos 18 eilučių. Iš čia minimo „„Alkme- 
ono" neišliko nieko. 

* Telegonas — Odisėjo ir Kirkės sūnus, atvyko į Itakę ieškoti 
savo tėvo. Jis susiliko su tėvu, bet nepažinęs susikovė su juo ir 
sužeidė. Aristotelis turi galvoje Sofoklio dramą. 

5 „Antigonė“ — Sofoklio drama. Čia minimoje scenoje Hemonas, 
Antigonės sužadėtinis, mėgina užmušti savo tėvą Kreontą, tačiau 
tas išvengia kardo smūgio. 

5 „Kresfontas“— viena iš žymiausių Euripido dramų. Meropė, 
ketindama kirviu užmušti miegantį jaunuolį, kurį ji laikė savo sū- 
naus Kresfonto žudiku, laiku atpažįsta jį esant savo tikrąjį sūnų. 
Paskui juodu užmuša sosto uzurpatorių Polifontą, kuris buvo nužudęs 
Meropės vyrą ir privertęs ją už jo ištekėti. 

7 „Helė“ — matyt, dingusi garsaus rašytojo tragedija, nes Aristo- 
telis nemato reikalo minėti net jo vardo. Taip pat mums nežinoma, 
kokia mitologinė medžiaga panaudota šiai tragedijai. Tik tiek yra 
žinoma, kad Helė dievui Poseidonui pagimdė tris sūnus, 

XV skyrius 


! Šis teiginys nėra aiškus. Vieni tyrinėtojai mano, kad turi- 
mas galvoje panašumas į tradicinius mitų herojus. Apie tai kalba 
Horacijus: „Medėją atvaizduok atkaklią, ištvermingą, Orestą — rūs- 
čiai niaurų, Ino — ašaringą, klastingą — Iksioną" („Poezijos menas“, 
145—147 eil.). O jeigu autorius sukurtų personažą nesiremdamas 
mitu? Todėl kiti tyrinėtojai teigia, kad Aristotelis čia nurodė dra- 
mos veikėjo elgsenos panašumą į bendražmogišką elgesio tipą. (Plg. 
Aristoteles. Retoryka. Poetika. Przeložyl, wstępem i komentarzem 
opatrzy M. Podbielski.— Warszawa, 1988.— S. 447.) 

2 Šioje tragedijoje Euripidas Menelają vaizduoja neryžtingą, nors 
veiksmui tai nebuvo reikalinga. Taip poetas išreiškė savo neapy- 
kantą Spartai. 3 

3 „Skila“— Timotėjo Miletiečio ditirambas. Charakterio netin- 
kamumas pasireiškia tuo, kad Odisėjas čia pavaizduotas moteriškai 
jausmingas, linkęs raudoti, nusivilti. 

4 Menalipė — Euripido dramos „Menalipė“ herojė. Čia Aristote- 
lis turi galvoje jos gynimosi kalbą, kurioje ji, pasitelkusi visokius 
sofistinius gudravimus, įrodinėja savo tėvui, kad jai iš Poseidono 
gimę vaikai galėję būli pagimdyti ir išžindyti karvės nepažeidžiant 
jokių gamtos dėsnių. Šiai moteriai tokia drąsi ir vyriška kalba taip 
pat netinka, kaip ir narsuoliui Odisėjui moteriškos ašaros. 

5 „Ifigenija Aulidėje“— Euripido drama, vaizduojanti Agamem- 
nono dukters Ifigenijos aukojimą prieš išplaukiant į Trojos karą. 

“ Tai garsioji sceninė priemonė „deus ex machina“ (dievas iš 
mašinos). Tam tikru įrengimu būdavo nuleidžiamas „dievas“ ant 
paaukštintos vietos, vadinamos iheologeion. Toks „dievo įsikišimas“ 
pakreipdavo veiksmą netikėta kryptimi. Čia konkrečiai kalbama apie 
Medėjos pabėgimą drakonais pakinkytu vežimu. 

7 Čia turima galvoje ta „Iliados“ vieta, kur, staiga pasirodyda- 
ma, deivė Atėnė įsikiša į veiksmą ir neleidžia graikų kariuomenei 
grįžti namo. Plg. „Iliada“, II, 166 eil. 


5 Plg. XXIV sk. 
? Manoma, kad ši vieta sukomponuota iš skirtingų rankraščių, 
todėl vieni leidėjai rašo agalhon, kiti — Agalhon. Antruoju atveju 


turėtų būli verčiama taip: „[taurųjį] Achilą padarė rūstų Agatonas 
ir Homeras". Apie Agatoną žr. IX skyriaus 3-ią paaiškinimą. Achilą 
jis pavaizdavo tragedijoje „Telefas". 


0 Matyt, turimas galvoje pirmiausia dialogas „Apie poetus". 


XVI skyrius 


! Plg. XI sk. 
2 Tai kariai spartiečiai, kilę iš Kadmo pasėtų drakono dantų. 
Jų palikuonys turėję ant savo kūno paveldėtą ženklą — ietį. Šie 


žodžiai yra iš nežinomo mums dramos veikalo. 


3 Karkinas — Aristotelio laikų tragikas, parašęs 160 tragedijų 1r 
vienuolika kartų nugalėjęs meninėse varžybose. Jo drama „Tiestas“ 
minima tik čia. „Žvaigždės“— tai šviesūs ženklai ant Pelopo pa- 
likuonių pečių. Mat kai Tantalas, norėdamas išbandyti dievų įžval- 
gumą, vaišino juos nužudyto Pelopo mėsa, dievai įžvelgė jo klastą 
ir mėsos nevalgė. Tiktai Demetra, liūdėdama dėl dukters Persefo- 
nės pagrobimo, nieko nepastebėjo ir suvalgė Pelopo petį. Kai dievai 
atgaivino Pelopą, trūkstamoje vietoje įdėjo dramblio kaulą. Jo pa- 
likuonys paveldėjo dramblio kaulo baltumo petį, kuris tapo atpažini- 
mo ženklu, 

* „Tyra“ — Sofoklio tragedija, kurios tik nuotrupos tėra išlikusios. 
Tyrai gimė iš Poseidono dvynukai. Juos ji įdėjo į kraitelę ir paleido 
upe. Tačiau kūdikiai išsigelbėjo ir užaugę susitiko su savo motina; 
juos atpažinti jai padėjo kraitelė, kurią jie buvo pasiėmę. Už žiau- 
rų elgesį su jų motina Tyros sūnūs atkeršijo jos tėvui Salmonėjui 
ir pamotei Siderai. 

5 Auklė, plaudama Odisėjui kojas, atsitiktinai atpažino jį iš ran- 
do, likucio nuo šerno ilties (,„Odisėja“, XIX, 386—395), o piemenims 
Odisėjas pats parodė savo randą, kad jie jį atpažintų (XXI, 205— 
225). 

Š Euripido dramoje „Ifigenija Tauridėje“ Orestas pasakoja Ifi- 
genijai įvairius dalykus iš vaikystės, kurių niekas kitas negalėjo 
žinoti (811—827 eil.). 

7 Terėjas išprievartavo savo žmonos Proknės seserį Filomelą ir 
nupiovė jai liežuvį, kad ji apie tai niekam negalėtų papasakoti. 
Tačiau ji visa tai puikiai auste išaudė. Iš čia yra kilęs pavadinimas 
„šaudyklės balsas“. Seserys atkeršijo nusikaltėliu, nužudydamos jo 
sūnų. 

3 Dikajogenas — tragikas ir dilirambų rašytojas, gyvenęs tuo 
pačiu metu, kaip ir Aristotelis. „Kipriečių“ pagrindinis veikėjas 
galėjo būti Teukras. Mirus tėvui, kuris buvo jį išvaręs, jis neat- 
pažintas grįžta į savo tėviškę, Salamino salą, kur ir įvyko čia 
minimoji alpažinimo scena. Jį atpažino jo anūkas. 

9 „Alkinojo pasakojimas“ — Odisėjos" dalis (VIII, 521—586), pa- 
plitusi kaip savarankiškas pasakojimas. 

10 „Choeforos“— Eschilo drama. Elektra sprendžia apie savo bro- 
lio atvykimą iš plaukų garbanos ir pėdų prie Agamemnono kapo. 

"! Polieidas — ditirambų rašytojas, muzikas ir tapytojas. Jo „Ifi- 
genija Tauridėje“ buvo draminės struktūros ditirambas, parašytas jau 
po Euripido. 

12 Teodektas — Isokrato ir Platono mokinys, Aristotelio drau- 
gas, pasižymėjęs kaip kalbėtojas ir tragikas, parašęs 50 dramų ir 
septynis kartus nugalėjęs varžybose. Tidėjas — Kalidano karaliaus 
Oinėjo sūnus, Diomedo tėvas. Plačiau šis mitas nežinomas. 

13 „Fineidės“— mitas nežinomas. Taip pat nežinomas ir šio vei- 
kalo autorius. 


- 

4 Nei tragedija, nei autorius nežinomi. Lanko įtempimo ir he- 
rojaus atpažinimo epizodas paimtas, matyt, iš „Odisėjos“ (XXI, 70— 
80 ir kt.). 


XVII skyrius 


! Amtiarajas — graikų mitinis herojus, Oiklėjo (kartais — Apo- 
lono) ir Hipermnestros sūnus, Alkmeono tėvas, argonautų žygio 
dalyvis, žuvęs septyneto kare prie Tebus. Ši Karkino drama plačiau 
nėra žinoma, ir aptariamoji vieta neaiški. Žiūrovų nepasitenkinimą 
galėjo sukelti tokios situacijos: 1) jie nematė, kad Amfiarajas įėjo 
į šventyklą, o pamatė tik išeinantį; 2) nematė pačios šventyklos; 
3) nesuprato išėjimo motyvų, jeigu šventykla jam buvo prieglobstis. 

2 Pasakymas „synapergazein lai schėmatin“ daugiaprasmis, nes - 
schėma gali reikšti pavidalą, išvaizdą, figūrą, personažą, pozą, gestą. 
Todėl tyrinėtojai šią vietą interpretuoja trejopai: 1) kaip sugebėji- 
mą persikūnyti; 2) kaip griebimąsi konkrečiai situacijai tinkamų 
gestų; 3) kaip tinkamų stilistinių figūrų vartojimą. 

3 Kai kuriuose tekstuose yra įterptas žodis mallu —-„labiau“, 
„greičiau“. Tada prasmė keičiasi: „poeziją labiau tinka kurti žmo- 
nėms, turintiems poetinį talentą, negu tiems, kurie vadovaujasi 
įkvėpimu". Tuo metu buvo paplitusi pažiūra apie dvejopą kūrybos 
prigimtį, paremtą 1) dieviškuoju įkvėpimu (mania) ir 2) sekimu, imi- 
tacija (mimėsis). Apie tai išsamiai kalba Platonas dialoge „Fedras“. 
Pačiam Aristoteliui, be abejo, artimesnė kūrybos kaip įgimto talento 
ir įgūdžio, poetinės „technikos“ išmanymo koncepcija. 


XVIII skyrius 


! Tekste spraga. Kadangi visa drama nėra žinoma (žr. apie ją 
XI sk. 2-4 paaiškinimą), egzistuoja įvairios interpretacijos: 1) kad 
Danajas suėmė abu tėvus ir apkaltino nužudžius kūdikį. Tada rei- 
kėtų versti: „ir pačių tėvų". 2) Kad tėvai patys išaiškino sūnaus pa- 
grobėją. Tada reikėtų versti: „ir pačių pagrobėjų išaiškinimą“. Tik- 
resnis atrodo pirmasis variantas: Danajas norėjo nužudyti Linkėją 
ir bandė tai padaryti, tačiau dėl nežinomų priežasčių žuvo pals. 

2 VI skyriuje Aristotelis išvardijo šešias tragedijos dalis. Cia 
neįeina giesmė ir scenos reikmenys, nes tos dalys, kaip Aristotelis 
yra minėjęs anksčiau, nepriklau:o poezijos menui. 

3 Paletinė tragedija — tokia tragedija, kurios herojus nėra lais- 
vas, bet išorinių veiksnių priverstas pasirinkti vienus ar kitus veiks- 
mus. Jos pagrindinis bruožas — kančios, kentėjimo (pathos) de- 
monstratyvus rodymas. Tuo tarpu charakterio (etinėse) tragedijose 
veikėjas pats lemia savo veiksmus ir likimą. 

* Be išlikusios tokia tema Sofoklio dramos, dar buvo ir Eschilo 
(„Teismas dėl ginklų“), Karkino, Teodekto ir kitų poetų dramos. 
Ginčą dėl Achilo ginklų laimėjo Odisėjas. Ajantas šitą pralaimė- 


jimą taip paėmė į širdį, kad pamišo. Jis užpuolė gyvulių kaimenė 
ir pradėjo ją žudyti, manydamas žudąs savo priešus — Odisėją ir 
Agamemnoną. Kai jis atgavo protą ir pamatė, ką padarė, negalėjo 
pakelli gėdos ir nusižudė griūdamas ant kardo. 

Iš turinio matome, kad Aristotelis turėjo pagrindą pavadinti to- 
kią dramą patetine. 

5 Be kitų piktadarybių, Iksionas padarė dar vieną: jis užpuolė 
deivę Herą. Už tai jis buvo kankinamas pririštas prie sparnuoto ir 
amžinai besisukančio ugninio rato. Šitą mitą vaizdavo daugelis rašy: 
tojų (Eschilas, Euripidas, Kalistratas ir kt.). 

9 „Ftiolidės'— tai pagal chorą pavadinta, kaip dažnai darė So- 
foklis, drama. Jos turinys, atrodo, yra toks pat, kaip ir „Pelėjo“. 

7 Senas Achilo tėvas, sūnų iš pirmųjų vedybų nuverstas nuo 
sosto, ieško savo anūko Neoptolemo ir miršta Koso saloje. Galima 
manyti, kad tai buvo neveiksminga pjesė, pagrįsta įvykiais, kelian- 
čiais gailestį. Euripidas taip pat yra parašęs tokio pavadinimo dra- 
mą, ir, galimas daiktas, Aristotelis šią dramą čia ir turi galvoje. 

8 „Forkidės“ — Eschilo satyrinė drama, Turinys nežinomas. For- 
kidės — trys seserys pabaiso:, turėjusios vieną bendrą akį ir vieną 
dantį, Gorgonės sargės. Su jomis kovojo Persėjas. 

9 „Prometėjai"— Eschilo trilogija, kurią sudarė „Prikaltasis Pro- 
metėjas“, „Išvaduotasis Prometėjas“ ir „Prometėjas, atnešantis ugnį". 
Antroji ir trečioji tragedijos neišlikusios. 

10 Sudėtinės tragedijos variklis gali būti išorinis veiksmas (pateti- 
nė tragedija) ir psichologiniai veiksniai (etinė tragedija). Abiem at- 
vejais konfliktas matomas, nes jis rodomas scenoje. Paprasta tra- 
gedija tokia, kurios konfliktas yra suprantamas, tačiau scenoje tie- 
siogiai nematomas. 

! Sizifas — Ajolo sūnus, gudruolis, bet ir nusikaltėlis. Nusikal- 
tęs Dzeusui, jis buvo pasmerktas risti į kalną didelį akmenį, kuris 
nuo pat viršūnės vėl nurieda atgal. Eschilas, Sofoklis, Euripidas, 
Kritijas ir kiti yra sukūrę ta tema dramų. 

12 Šiuos Agatono žodžius Aristotelis taip pat cituoja „Retorikoje“ 
(II kn., XXIV, 1402a), tačiau iš kokio kūrinio jie paimti, nežinoma. 

3 Vėlyvosiose Euripido tragedijose (pavyzdžiui, „Ifigenija Auli- 
dėje") choro ryšys su tragedijos veiksmu yra labai netvirtas. Dra- 
mos veikėjai kai kada visai ignoruoja choro žodžius. 

4 Įterplinės giesmės (embolima)— partijos, sukurtos ne konkre- 
čiai tragedijai, bet paimtos iš kurio nors kito kūrinio. 


XIX skyrius 


I Apie lai Aristotelis kalba „Retorikos“ I ir II knygose. 

2 Protagoras (485—416 m. pr. m. e.) — vienas iš žymiausių SO- 
fistų, graikų gramatikos pradininkas. Jo naujoves šioje srityje pa- 
juokė Aristofanas savo komedijoje „Debesys“. Tai rodo, kad jo 
kalbos mokslo atradimai domino to meto visuomenę. Figūras, kurias 

mes priskiriame poetinei kalbai, Aristotelis priskiria relorikai, nės 
jos yra daugiau minčių raiškos būdas, o ne jausmų. Be to, Aristo- 
telis figūras supranta plačiau negu mes: čia įeina ir mūsų nuosakos, 
ir kt. Aristotelis čia gina estetinę poetinės kalbos paskirtį. 


XX skyrius 


! Graikai neturėjo termino žymėti garsams, atitinkantiems raides. 
Jie juos vadindavo tiesiog sloicheion, t. y. elementais. 

2 Pasak graikų gramatikų, pusbalsiai yra likvida, sigma ir dvi- 
gubieji: zeta, ksi, psi. 

3 T. y. spiritus asper, spiritus lenis. 

* T. y. accentus acutus, gravis ir circumflexus. 

5 Originalas tose vietose, kur kalbama apie jungtuką ir artikelį, 
yra labai sugadintas ir neaiškus. Ypač neaišku, kas yra artikelis. 

9 Theodoros — pažodžiui „dievo dovana“. Tačiau žodis doron 
(dovana) čia netenka savo pirmykštės reikšmės. 

7 T. y. genelivus absolutus, accusativus cum infinitivo ir pan. 

5 „Žmogus — dvikojė protinga sausumos būtybė“. 


XXI skyrius 


1! Hermokaikoxantos — sudėtinis žodis iš trijų vakarinės Mažo- 
sios Azijos dalies upių vardų: Hermos, Kaikos, Xantos. Toks galėjo 
būli vietinis masaliečių Dzeuso pavadinimas. 

2 Plg. Od. I, 185; XXIV, 308. 

3 Plg. Il. II, 273. 

* Pig. Empedoklio fragm. 138, 143. 

5 Kri — sutrumpinta iš krithė (miežiai), do—iš doma (namas), 
ops—iš opsis (išvaizda): „viena pasidaro abiejų išvaizda“. 

5 Dexiteron — aukštesnysis būdvardžio dexios [dešinysis] laips- 
nis, tačiau Aristotelio laikais jis jau buvo netekęs aukštesniojo 
laipsnio reikšmės ir pasidaręs nelyginamuoju: verčiama „į dešiniąją 
krūtį" (Il. V, 393). Vienoje iš šio skyriaus vietų turėjo būti pa- 
aiškintas ir pradžioje minėtas „puošmeninis žodis“ (kosmos). Reikia 
manyti, kad tasai paaiškinimas yra iškritęs. ,„,Puošmeniniu žodžiu" 
Aristolelis greičiausiai laikė epitetą, ypač vadinamąjį epitheion 
OInans. 

7 T. y. niekatrosios giminės. 


XXII skyrius 


! Kleofontas —IV a. pr. m. e. tragedijų kūrėjas. Netikusį jo 
stilių Aristotelis smerkia „Retorikoje"“ (II, 7). Steneias (apie 
420 m. pr. m. e.) — tragedijų kūrėjas. Jis buvo pajuokiamas Aristo- 
fano dėl blogo stiliaus, 


2 Tai, matyt, būta tuo metu plačiai žinomos mįslės. Ji reiškia: 
„gydytojas deda ligoniui taures". Taurės būdavo daromos iš bron- 
Zos. 

3 Euklidas Vyresnysis — atrodo, kad čia minimas Megaros filoso- 
Iinės mokyklos įkūrėjas, Sokrato draugas. 

* „Aš pamačiau Epicharą, beeinantį į Maratoną“. Komiškumą čia 
sudaro tai, kad žodis badizein vartojamas tik prozoje; be to, badi — 
netaisyklingas spondėjas. 

5 „Ne, nemielas man tas jo čemerys". Graikiškuose žodžiuose 
nenatūraliai ilginami balsiai. 

S „Vėžys, kuris ėdė mano kojos mėsas". Euripidas vietoj „ėdė“ 
(esthiei) įdėjo „kėlė puotą“ (thoinalai). Šis žodis jau buvo archaiz- 
mas. 

7 „O čia gi menkas žmogutis, nususęs ir niekam netikęs“ (Od. 
IX, 515. J. Ralio vertimas). Pakeitus įprastiniais žodžiais: „O čia pi 
mažas, silpnas, nepastebimas žmogelis". 

5 „Menką jam kėdę pastatė ir mažą skobnelį prie durų" (Od. 
XX, 259. J. Ralio vertimas). Pakeitus: „Pastatė jam blogą kėdę ir 
mažą stalelį“. 

3 Pažodžiui: „baubia krantai" ir „šaukia krantai“ (plg. Il. XVII, 
265). 

10 Arifradas — galimas daiktas, koks nors darbo apie tragediją 
ir apie poeziją autorius. Gal tai tas pats Arifradas, kurį pajuokia 
Aristofanas, 

!! Kasdieninėje kalboje turėjo būti apo domatūn (nuo namų); 
vietoj se/hen šnekamojoje kalboje buvo vartojama lytis su (tavo), 
vietoj ego de nin — ego de auton (bet aš jį). 


XXIII skyrius 


! Apie veiksmo vieningumą tragedijoje plg. VII ir VIII skyrius. 

2 Čia Aristotelis kalba apie didelę graikų pergalę prieš karta- 
giniečius Sicilijoje prie Himeros. Pasak Herodoto, ši pergalė buvusi 
laimėta tą pačią dieną, kaip ir Salamino jūros pergalė (480 m. pr. 
m. e. rugsėjo mėn. 27—28 dienomis). 

3 Plg. VIII sk. 

* T. y. Achilo pykti ir su juo susijusius įvykius bei padarinius. 

5 „Kiprijai'— pohomerinis nežinomo autoriaus epinio ciklo epas. 
Sprendžiant iš pavadinimo, galima manyti jį kilus Kipro saloje. Jau 
Herodotas nepripažino šio epo autorystės Homerui, Vėlesnieji lite- 
ratūros istorikai šio epo autoriais laikė Stasimą ar Hegesiją. Jame 
pasakojama apie tai, kas įvyko dar prieš Trojos karą, pradedant 
nuo aukso obuolio ir Pario teismo. Tragikai iš jo yra kai sel 
i; siužetų. Iš jo paties išlikę vos keletas eilučių. 

8 „Mažoji Iliada“ — taip pat pohomerinis epinio ciklo epas. V 

lesnieji autoriai teigė, kad jį parašęs Leschas iš Lesbo salos. Jo veiks- 
mas prasideda tuo, kuo baigiasi „Iliados“ veiksmas;— Hektoro kūno 

grąžinimu, Pati „Mažoji Iliada“ baigiasi Trojos žlugimu ir trojiečių 
moterų istorija. Aristotelio pateikiamas sąrašas tragedijų, sukurtų 
„Mažosios Iliados“ siužetais, nepilnas. Jos ir išvardylos ne chiono- 
logine tvarka. (Kai kuriuose tekstuose dar nurodoma „Euripilas“, 
„Elgeta“.) 


XXIV skyrius 


! Paprastai tragediją sudaro 1500 eilučių. Aristotelio laikais 
kiekvienas autorius turėdavo pateikti konkursui tris tragedijas, tai- 
gi vidutinė epo apimtis turėjo būli 4000—5000 eilučių. Kaip tik to- 
kia yra Apolonijo Rodiečio „Argonautika“. 

2 Žr. I skyriaus 9-4 paaiškinimą. 

3 Pig. Il. XXII, 200—206. 

* Pig. Od. XIX, 164—260; čia vaizduojama, kaip Odisėjas ap- 
gauna Penelopę. Odisėjas prisistato Penelopei kretiečiu Eltonu, kuris 
kadaise priėmęs į savo namus Odisėją. Penelopės prašomas, jis 
smulkiai papasakoja apie Odisėją. Penelopė po to daro logiškai 
teisingą, bet iš esmės klaidingą išvadą: iš antrojo dalyko (iš Odisėjo 
išvaizdos teisingo atpasakojimo) daro klaidingą išvadą, kad yra tei- 
singas ir pirmasis teiginys (jog svetimšalis yra kretietis). 

5 Lajas — Edipo tėvas. Edipas, kaip jam likimo buvo skirta, jį 
užmušė, susipykęs su juo kryžkelėje ir jo nepažindamas. 

5 „Elektra“ — Sofoklio drama. Klitemnestros auklėtojas pasakoja 
apie Delfuose vykstančius pitinius žaidimus ir kad jų metu žuvęs 
Orestas. Kaip jau senovėje pastebėta, tuo metu, kuris vaizduojamas 
dramoje, tokie žaidimai dar negalėjo vykti, nes iš viso jų dar ne- 
buvo. 

7 „Miziečiai“— neišlikusi Eschilo drama. Svarbiausias jos veikė- 
jas buvo Heraklio <ūnus Telefas. Jis pagal religinius nuostatus bu- 
vo pasmerktas tylėti tol, kol nusiplaus kraujo dėmę. Šį mitą savo 
dramoms panaudojo ir Sofoklis, Agatonas, Nikomachas, Euripidas. 

3 Pig. Od. XIII, 116—118, 


XXV skyrius 


! Aristotelis tuo pabrėžia, kad poezija turi savo specifiką, ski- 
riančią ją nuo politikos, etikos ir pan. Jos specifiką sudaro estetiniai 
siekimai. Tačiau, antra vertus, poezija, kaip nurodo Aristotelis, yra 
glaudžiai susijusi su politika ir etika. 

2 Tekste spraga, todėl egzistuoja skirtingi skaitymo variantai. 
Galimas ir toks: „Jei poetas ketina pavaizduoti kokį nors dalyka, 
bet nepajėgia to padaryti dėl talento stokos, tai tokia klaida liečia 
poezijos esmę". 

3 Ksenofanas — VI a. pr. m. e. poetas ir Elėjos filosofinės mo- 
kyklos steigėjas. Jo žodžiais Aristotelis nori pasakyti, kad poetai ne- 
vaizduoja dievų nei tokių, kokie jie turi būti, nes tai ne žmonių 


galioje, nei tokių, kokie jie iš tikrųjų yra, nes suteikia jiems žmė- 
gaus išvaizdą ir ydas. Vadinasi, lieka tik viena: poetai vaizduoja 
dievus remdamiesi savo ir visuotine nuomone. 

* „Ietis visas drūtgaliais buvo vyrai susmaigstę į žemę“ (Il. X, 
153). Čia Aristotelis pabrėžia tikroviškumo momentą. Mat vėlesniais 
laikais (po Homero) ietis smeigdavo į žemę smaigaliais. 

S Problema čia tokia: kodėl Apolonas, norėdamas nubausti grai- 
kus, žudo pirmiausia mulus? 

5 Dolonas — trojiečių didvyris, žinomas iš Il. X, 314: „vyras la- 
bai negražus, vienok greitas“. Problema čia tokia: kaip Dolonas, bū- 
damas bjaurus ir netaisyklingo kūno, gali būti greitakojis? 

7 Čia klaidingai sukontaminuota „Iliados“ II kn. 1 eilutė su X 
kn. 11—13 eilutėmis. Priekaištas: jeigu visi miegojo, kaip galėjo 
girdėti triukšmą? 

8 Pig. Il. XVIII, 488—489. Problema: kaip Homeras gali sakyti, 
kad „tik vieni Grįžulo Ratai nenusileidžia"? Priekaištas toks: nenusi- 
leidžia ne tik Grįžulo Ratai, bet ir kitos poliarinės žvaigždės. Aristo- 
telis paaiškina Homero „klaidą“: žodžiu „vienas“ jis vadina labiau- 
siai žinomą žvaigždyną. 

3 Hipijas Tasietis — nežinomas Homero aiškintojas. Pirmasis po- 
sakis verčiamas: „leidžiame jam šlovę patirti“. Pakeitus „didomen“ 
į „didomen“, reikėtų versti: „leiskime jam šlovę patirti“. Antrasis 
posakis verčiamas: „[ąžuolas| nepūva nuo lietaus“ (HN. XXIII, 327). 
Pakeitus: „jo dalis pūva nuo lietaus“. Šie neaiškumai kilo dėl to, 
kad Aristotelio laikais dar nebuvo nei kirčių, nei aspiratų ženklų. 

0 Kadangi tuo metu dar nebuvo skyrybos ženklų, kartais būdavo 
jungiama: „nemirtinga ir gryna“. 

"Plg. Il. X, 251: „Praėjo jau daugiau kaip dvi dalys nakties, 
belieka trečioji“. Problema: jei pleėn reiškia „daugiau“ kaip du 
trečdalius nakties, tai kaip galėjo pasakyti, kad liko trečdalis? Tačiau 
pleon gali reikšti ir „visiškai“. 

12 Plg. Il. XX, 234, o kad dievai negeria vyno — plg. II. V, 341. 

3 Pig. Il. XXI, 592. 

4 Plg. II. XX, 267. Pasak „Iliados“, Achilo skydas susidėjęs iš 
penkių metalinių plokščių: dviejų bronzinių, dviejų cininių ir vie- 
nos auksinės. Taigi kilo klausimas, kaip galėjo Enėjo ietis, pervė- 
rusi dvi plokštes, sustoti auksinėje plokštėje, kuri juk buvo viršu- 
tinė. Sprendimas toks: pasakymo „susilaikė“ nereikia suprasti griež- 
tai. Aukso plokštė vos mažumą tesustabdė ieties smūgį. 

Iš Glaukonas — greičiausiai gramatikas. Rašytojų tuo vardu buvo 
daug. 

16 Kefalėnai — Odisėjui pavaldžių salų ir sausumos gyventojai. 
Ikarijas — Penelopės tėvas. 

17 Čia Aristotelis kalba apie Egėjo vaidmenį „Medėjoje": jis ne- 
pagrįstas dramatiškai. 

18 Plg. XV sk. 

XXVI skyrius 


1,Skila“— Timotėjo ditirambas, vaizduojantis žinomą iš „Odisėjos' 
įvykį. Odisėjo rauda pavojaus melu yra laikoma nevyrišku ir ne- 
tinkamu herojaus charakteriui poelgiu. Fleitininkas tampo už dra- 
bužio korifėją, kad parodytų, jog herojų „traukia“. 

2 Miniskas — vėlesniųjų Eschilo tragedijų protagonistas (pagrin- 
dinio vaidmens atlikėjas). 

3 Kalipidas — žymus aktorius, Sokrato amžininkas. 

1 Pindaras — aktorius, gyvenęs tuo pačiu metu, kaip ir Kalipidas. 

5 Sosistralas — tik čia minimas rapsodas, gyvenęs šiek tiek anks- 
čiau už Aristotelį. 

5 Manasitėjas — dainininkas, Aristotelio amžininkas. 

7 Pig. XIV sk.: tragedija ir epinis kūrinys siekia iš esmės vie- 
nodo poveikio ir vieno estetinio tikslo — vadinamojo katarsio. 


APIE SIELĄ 


Aristotelio traktatas „Apie sielą“ lietuvių kalba buvo išleistas 
1959 m. Jį išvertė žymus Lietuvos filosofas Vosylius Sezemanas, 
grižęs iš tarybinio lagerio. Šio darbo jis, kaip ir daugelis kitų 
Lietuvos inteligentų, iškentusių lagerius ir tremtį, ėmėsi verčiamas 
materialinių sunkumų. 

Kodėl V. Sezemanas pasirinko Aristotelį, ar jam tai buvo pa- 
siūlyta — sunku pasakyti. Greičiausiai šį pasirinkimą lėmė pragma- 
tiniai dalykai ir ideologinė to meto situacija: į antiką buvo žiūrima 
kaip į ideologiškai neaktualią ir neutralią epochą, o jos žymiausias 
filosofas Aristotelis buvo traktuojamas kaip pažangus mąstytojas, 
t. y. artimas materializmui. Taigi šia prasme Aristotelis buvo pato- 
gus filosofas, o jo traktatas „Apie sielą“ parankus vertėjui dėl ne- 
didelės apimties. 

V. Sezemanas nebuvo įgudęs vertėjas. Šiuo darbu jis debiutavo 
vertimo baruose. Tačiau puikiai išsimokslinęs filosofas darbą atliko 
kompetentingai. Tai ne tik Aristotelio traktato vertimas, bet ir sa- 
votiška studija apie Aristotelio filosofiją. Rengdamas spaudai šį ver- 
timą, V. Sezemanas parašė išsamų įvadinį straipsnį apie Aristotelį 
ir jo psichologijos teoriją, taip pat parengė išsamius tekstologinius 
traktato „Apie sielą“ paaiškinimus, sudarė svarbiausių filosofijos 
sąvokų žodynėlį. 

Nors V. Sezemano vertimą peržiūrėjo klasikinės filologijos spe- 
cialistas doc. Benediktas Kazlauskas, tačiau šiandien, kritiškesna 
akimi palyginę jį su originalu, rastume nemaža taisylinų vietų. Vil- 
niaus universiteto docentė, klasikinės filologijos specialistė Eugenija 
Ulčinaitė, atlikusi V. Sezemano vertimo tekstologinę analizę, priėjo 
prie tokių išvadų: 1) tai yra tikslus ir kartu laisvas, inlerpretacinis 
vertimas; 2) tikslindamas mintį bei sąvokų prasmę, vertėjas kartais 
vartoja aprašomąjį metodą, pridėdamas nuo savęs atskirų teiginių ar 


šąvokų komentarą; 3) senovės graikų kalboje dažnai vartojaimos 
niekatrosios giminės formos paprastai verčiamos konkrečiomis sąvo- 
komis; 4) esama painiavos verčiant kai kuriuos terminus (aisthėsis, 
dynamis ir entelecheia, sloicheia ir archai, to pan ir to holon ir 
kt.); 5) pasitaiko ir vienas kitas aiškus netikslumas. 

Pakarlotinai rengiant spaudai Aristotelio traktatą „Apie sielą“, 
buvo stengiamasi išsaugoti autentišką V. Sezemano vertimo tekstą 
ir atsisakyta dalykinio redagavimo, nes priešingu atveju tektų at- 
sisakyti itin vertingų vertėjo paaiškinimų ir žodynėlio, kurie čia 
taip pat perspausdinami. Tik pagal šiuolaikinius reikalavimus sutvar- 
kyta rašyba ir skyryba, šiek tiek paredaguota kalba. Iš terminų tai- 
syta tik „išvestinis“ (symbebekos)—į „atsitiktinis“ (šią reikšmę 
V. Sezemanas pateikia žodynėlyje, taip pat pats tekste kai kur taip 
verčia), „išvestinės savybės" (to echomena) — į „šalutinės savybės“ 
(čia turimos galvoje nepagrindinės savybės, tuo tarpu „išvestinis“— 
„iš kito išvestas, iš kito padarytas“) ir „lydimoji priežastis“ (synal- 
lion) — į „šalutinė priežastis“. Paaiškinimuose yra praleistos nuorodos 
į V. Sezemano įžanginį straipsnį, išspausdintą knygoje: Aristotelis. 
Apie sielą. — V., 1959, 

Traktato skyrių pavadinimai pateikti vertėjo. 

Versta iš: Aristotelis opera.— Berlin, 1831, 


Pirma knyga 
I 


! Terminus pradas (archč, 16*), prigimtis (physis, 87) ir esmė 
(usia, 112) žr. žodynėlyje. 

2 Terminą esmė (ti esli) plačiau žr. žodynėlyje (einai, 33). 

3 Atsiliktinės objekto ypatybės — kala symbebčkos, idia (96, 61). 

* Įrodymas (apodeixis, 14) remiasi protavimu (silogizmu, gauna- 
mu iš tam tikrų principų (archė)). Skirstymas (diairesis) — sąvokų 
skirstymas, Platono pradėtas naudoti loginis metodas. 

5 Tai gali būti indukcija (epagogė). 

5 Aritmetikos ir geometrijos objektai priklauso skirtingoms ob- 
jektų giminėms, Iš giminės ir specifinių skirtumų junginio gaunamas 
objekto apibrėžimas, kuriuo ir turi prasidėti kiekvieno mokslo ob- 
jekto nagrinėjimas. 

7 Kategorijos yra aukščiausios, arba bendriausios, būties gimi- 
nės. Žr. Cat. IV, 4 ir žodynėlį (63). 

5 Apie polenciją ir aktualybę plačiau žr. žodynėlyje (37, 39) 
Sa 

9 Giminių skirtumas yra didesnis bei gilesnis nei rūšių skirtu- 
mas. Žr. Met. I, 8, 1057b, 35. 


* Skaitmenys skliausteliuose žymi atitinkamo graikiško žodžio 
numerį pridėtame žodynėlyje. 


28. Aristotelis 

10 Matyt, Aristotelis čia turi galvoje Demokritą ir kitus gamlos 
tilosofus. 

! Aristotelis čia užsimena apie tą problemą, kurią jis sprendžia 
vėliau — II, 3. Atskiros sielos dalys santykiauja viena su kita ne 
tik kaip rūšys, priklausančios tai pačiai giminei, bet, be lo, jos sų- 
daro hierarchinę eilę, kurioje žemesnioji rūšis glūdi aukštesniojoje 
kaip jos pamatas. Todėl iš bendro sielos apibrėžimo negalima da- 
ryti išvados apie atskirų rūšių savybines ypatybes, ir tik išaiškinus 
pastarąsias galima pagrįsti ir tiksliai nustatyti bendrą sielos sampra- 
tą. Šia prasme bendra sielos sąvoka yra antrinė ir priklauso nuo 
atskirų sielos rūšių apibrėžimo. Tuščia arba bereikšmė bendroji 
sielos sąvoka būtų vien tuo atveju, jei sielos dalys neturėtų tarp 
savęs nieko bendro, išskyrus pavadinimą, t, y. jei jos būtų tik ho- 
monimai. 

12 Žodžiu „objektas“ čia išverstas terminas antikeimenon (8), neš 
priešybėmis Aristotelis vadina ir tas sąvokas, kurios yra susietos 
koreliatyvumo santykiu. Šis santykis čia žymi pažinimo sugebėjimą 
ir jo objektą — pažįstamą daiktą. 

13 Koks turi būti sielos dalių arba sugebėjimų nagrinėjimo pla- 
nas, Aristotelis aiškina ir pagrindžia II, 4. 

M Vaizduotės (fantazijos) vaidmenį pažinimo procese Arislotelis 
aiškina III, 3, 7, 8. 

IS Greičiausiai šitą Aristotelio pasakymą reikia taip suprasti, kad 
daiktų akcidencijų pažinimas leidžia mums patikrinti hipotetiškai 
nustatytą daikto esmės apibrėžimą. 

'5 Kuria prasme Aristotelis vartoja dialektikos terminą, žr. žody- 
nėlį (25) <...>. Dialektinis pažinimas priklauso ne mokslinio žino- 
jimo, bet manymo (doxa, 30) sričiai; o manymas gali būti ir klai- 
dingas, nes jis nesiremia tokiais pagrindais, kurių teisingumas yra 
tvirtai nustatytas. 

"| Tai yra tos ypatybės, kurios priklauso sielai arba gyvai bū- 
tybei kaip sielos ir kūno junginiui. 

!8 Nurodytos emocijos priklauso juntančiajai sielai, kuri neat- 
skiriama nuo kūno. 

!9 Tiesė, imama abstrakčiai, atskirai nuo kūno, kuriam ji pri- 
klauso, negali paliesti varinio rutulio. 

= Pathėma (81), pasak Bonico,—tam tikros pasyvios būsenos 
priežastis. 

2! Emocijos yra sumaterialintos formos ta prasme, kad jų reakci- 
jos žmoguje pirmiausia priklauso ne nuo išorinių aplinkybių, o nuo 
jo fizinės prigimties ypatybių. Todėl kaip psichinės būsenos emo- 
cijos yra glaudžiai susijusios su žmogaus kūno būsenomis. 

22 Išsamus emocijos apibrėžimas turi aprėpti tiek jos fizinę dalį 
(kūno būseną), tiek psichinę (jos formą bei tikslą). Todėl, Aristotelio 
manymu, psichologiją, kiek ji tiria sielos būsenas, susijusias su kū- 
no būsenomis, reikia laikyti fizikos dalimi, nes fizika nagrinėja kū- 


nų prigimtį, kuri priklauso tiek nuo jų materijos, tiek nuo formos 
(žr. Met. 1037a, 16). 

Iš to aiškėja, kad tas apibrėžimas, kuris nurodo kūno materialią 
sudėtį, yra toks pat vienašališkas kaip ir tas, kuris atsižvelgia tik- 
lai į kūno formą. 

32 Tai ir yra paties Aristotelio atsakymas į pateiktą klausimą: 
fizikas įtraukia į savo tyrinėjimus abu pradus — tiek materiją, tiek 
formą. 

21 Aristotelis neduoda tiesioginio atsakymo į šitą klausimą, bet 
jis išplaukia iš ankstesnių samprotavimų. Dėl savo vienašališkumo 
nei las apibrėžimas, kurį Aristotelis primeta fizikui, nei dialektiko 
apibrėžimas neturi jokios mokslinės vertės. Be to, nėra tokio moks- 
lo, kuris nagrinėtų atskirai, kas daiktuose yra taip sujungta, kad 
negali būti atskirta nei realiai, nei pasitelkus abstrakciją, pavyz- 
džiui, gyvųjų būtybių kūno ir psichikos būsenos. 

25 Tai gali būti atsitiktinės daiktų savybės, kurios turi kokią 
nors praktinę reikšmę. 

2 Matematikos objektai, kurie realiai yra neatskiriami nuo ma- 
terijos, vis dėlto pasitelkus abstrakciją gali būti tyrinėjami atskirai 
nuo jos, nes matematinių objektų materija skiriasi iš esmės nuo 
konkrečių juntamųjų objektų materijos. Žr. Phys. II, 2, 194b, 9. 

27 Kokie yra metafizikos arba pirminės filosofijos savybiniai ob- 
jektai, Aristotelis aiškina Met. VI, 1, 1026a. 

28 Plg. 24-4 pastabą. 


II 


! Demokritas (460—370 m. pr. m. e.) — žymiausias antikinio ma- 
terializmo ir atomizmo atstovas. 

2 Visų sėklų mišinys — panspermija. Šį terminą Demokritas var- 
toja savo atomistikoje. 

3 Leukipas — filosofas materialistas, Anaksagoro ir Empedoklio 
amžininkas, Demokrito pirmtakas ir mokytojas. Horos — riba; čia — 
tai, kas apriboja, apibrėžia gyvybę, plg. horismos (52) — apibrė- 
žimas. 

* Pasak komentatoriaus Filopono, Aristotelis čia turi galvoje Pla- 
toną, jo mokinį Ksenokratą ir Pitagoro sekėją Alkmeoną. 

5 Kokį filosofą Aristotelis čia turi galvoje — neaišku; galbūt 
Hermotiną Klazomenietį, kurį mini Met. I, 3, 984b, 19, arba, pasak 
Filopono, Archelają, Anaksagoro mokinį. 

6 Il, XVIII, 698. Pažodžiui: galvodamas kitaip, t. y. nenormaliai. 
Šia citata Aristotelis pavaizduoja Demokrito materialistinę pažiūrą, 
pagal kurią sielos būsenos (pavyzdžiui, galvojimas) priklauso nuo 
kūno sudėties ir jo būsenos. Sunkus Hektoro kūno sužeidimas pa- 
keitė ir jo sielos būseną, aptemdė jo sąmonę. Reikia pažymėti, 
kad čia, kaip ir kai kuriais kitais atvejais, Aristotelis cituoja ne 
visai tiksliai. 

7 Aristotelis neteisingai išdėsto Demokrito materialistinę pažiūrą. 
Demokritas aiškina tiek juslinį suvokimą, tiek mąstymą remdamasis 
fiziniais vyksmais ir priežastimis, tačiau jis pripažįsta ir net pabrėžia 
skirtumą tarp tiesos ir netiesos, tarp juslinio ir protinio pažinimo. 

5 Diels, fragm. 12, Arist. Met. I, 3, 9841b, 8—23. Pripažindamas 
protą visatos santvarkos pradu, Anaksagoras skiria jį nuo sielos; 
bet, antra vertus, priskirdamas protą visiems gyvūnams, jis tapatina 
protą su siela. 

? Phronėsis, Aristotelio supratimu,— praktinis protas, kuris yra 
žmogui būdingas ir vykdo tai, kas gera (žr. Eth. Nic. VI, 5, 1140b, 
20). 

10 Diels, fragm. 109. Empedoklis pripažino keturis vieninius kū- 
nus, arba elementus: žemę, vandenį, orą ir ugnį, be to, dar du 
priešingus dinaminius pradus (jėgas) — meilę ir neapykantą, nuo 
kurių priklauso elementų susijungimas ir išsiskyrimas. 

!! Plat. „Timėjas“, 34, 35: sloicheia (95) — materijos elementai; 
archai (16) — pradai, t. y. idėjos, kurios tapatinamos su skaičiais. 

12 Apie kokį veikalą Aristotelis čia kalba —ar apie savo paties, 
kur jis, pasak Filopono, nagrinėja Platono ir pitagorininkų pažiū- 
ras, ar, kaip spėja kiti komentatoriai, apie nežinomą mums Plato- 
no veikalą,— neaišku. - 

15 Vieni komentatoriai mano, kad gyvis pats savaime (auto lo 
zūon) yra ne kas kita kaip gyvio idėja, imama antjuslinės realy- 
bės prasme, kiti, pavyzdžiui, Simplikijas, Temistijas, spėja, kad Pla- 
tonas čia kalba apie visatos idėją, kuri pati yra gyva ir intelekto 
intuityviai pažįstama. Taip pat neaišku, ar !a Joipa reiškia kitus gy- 
vius, ar apskritai visus kitus juslinio ir protinio pažinimo objektus, 
kurie priklauso nuo visatos idėjos. 

M Paskutinė Platono idėjų teorijos redakcija, kurioje jis tapati- 
na idėjas su skaičiais, mums yra žinoma tik iš Aristotelio pateikto 
trumpo išdėstymo ir kritikos „Metafizikos" I, XIII ir XIV knygose. 
Šios teorijos aiškinimas susiduria su nenugalimais sunkumais ne tik 
dėl to, kad trūksta tikslių duomenų, bet ir dėl to, kad ji artimai 
susijusi su pitagorininkų mistine skaičių ir geometrinių figūrų sim- 
bolika. Norint tiksliau suprasti šios teorijos pagrindus, reikia at- 
sižvelgti į tai, kad antikos matematikai dar buvo svetimas abstrak- 
tus skaičių supratimas, būdingas mūsų laikų matematikai. Nors 
skaičiai ir senovėje buvo mąstomi nepriklausomai nuo jų dalykinės 
reikšmės, tačiau jie suprantami dar kaip tam tikros erdvinės sche- 
mos bei figūros arba bent sugretinami su jomis. Taip vienetas su- 
gretinamas su tašku, dvejetas su linija, trejetas su paviršiumi, ket- 
vertas su trimačiu kūnu. Toks skaičių suerdvinimas turi, be abejo, 
tam tikrą objektyvų pagrindą. Tačiau kai šitie suerdvinti skaičiai 
siejami su atskirais pažinimo būdais (intelektinė intuicija, moksliniu 
pažinimu, manymu ir jusliniu suvokimu) ar net prilyginami jiems, 
remiamasi jau grynai išorinėmis atsitiktinėmis analogijomis. (Žr. 


L. Robin. ... la thėorie platonicienne des idėes et des nombres 
d'aprės Aristote.— Paris, 1908.) 

!5 Pasak Simplikijo ir Filopono, Aristotelis čia mini Ksenokratą. 

19 Materialią prigimtį pradams priskiria Talis, Demokritas, Anak- 
simenas, Anaksimandras, Heraklitas; nematerialią — pitagorininkai, 
Platonas ir Ksenokratas. Abu pradus, t. y. materialų ir nematerialų, 
pripažįsta Empedoklis ir Anaksagoras. 

V T. y. Anaksimenas, Anaksagoras, Archelajas. 

18 Šiltas garavimas, t. y. pirminė ugnis; žr. Met. I, 3, 983a, 7. 

19 Ypač Kratilas ir kiti Heraklito mokiniai. 

2 Alkmeonas — gydytojas krotonietis. Pasak Diogeno Laerliečio, 
jis buvo Pitagoro sekėjas. 

2! Hiponas — filosofas materialistas, Periklio amžininkas; plg. 
Met. I, 3, 983b. 

22 Kritijas — Sokrato mokinys, dalyvavęs 30-ties tironų valdžioje. 

23 Pavyzdžiui, Empedoklis. 

2 Pavyzdžiui, Heraklitas. 

25 Tokius etimologinius aiškinimus Platonas išjuokia dialoge 
„Kratilas“, 399e. 


III 


! Kas vienu atveju klaidinga, kitu — gali būti teisinga. Neįmano- 
ma yra tai, kas prieštarauja daikto prigimčiai (esmei). Žr. Met. IX, 
4, 1047b, 12. 

2 „Fizikos“ VIII, 5 Aristotelis įrodo, kad pirminis judintojas pats 
nejuda. į 

3 Judėjimas yra arba esminga daikto savybė, arba jo atsitiktinė 
būsena, 

* Paprastai Aristotelis skiria keturias kilimų rūšis, atsižvelgda- 
mas į tai, ar kitimas (melabolė, 73) liečia daikto substanciją, jo ko- 
kybę, kiekybę arba vietą. Tai galima pavaizduoti tokia schema. 

Kitimas apskritai (judėjimas): 

1) atsiradimas ir 2) didėjimas ir 3) pasikeitimas 4) persikėli- 


nykimas subs- mažėjimas kokybės mas vietos 
tancijos at- kiekybės at- atžvilgiu atžvilgiu 
žvilgiu žvilgiu 


Čia minimos tiktai antroji, trečioji ir ketvirtoji kitimo rūšys, 
nes atsiradimas ir nykimas yra momento aktas, nesusijęs su judė- 
jimu. Persikėlimas iš vienos vietos į kitą yra visų kitų kitimų, ar- 
ba judėjimų, rūšių būtina sąlyga. 

5 Pagal Aristotelio fiziką, pasaulyje kiekvienas materialus ele- 
mentas turi savo prigimtinę vietą, kurios jis siekia, 0 užėmęs, pasie- 
kęs ją — rimsta. Pavyzdžiui, ugnis kyla aukštyn, o žemė svyra že- 
myn (pasaulio centro link). Jei siela juda iš prigimties, tai ji irgi 
turi turėti savo prigimtinę vietą. 

Š Kiekvieno kūno judėjimas gali būti ir priverstinis, kai jį vel- 
kia išorinė jėga priešinga jo prigimčiai kryptimi. Vadinasi, kūno 
judėjimas gali būti priverstinis tik tiek, kiek jam yra būdingas pri- 
gimtinis judėjimas ir prigimtinė vieta. Tą patį galima pasakyti ir 
apie sielą tarus, kad ji juda iš prigimties. 

7 Jei siela iš prigimties juda, jos judėjimas sutaps su vieno arba 
kito iš mums žinomų elementų judėjimu, kitaip sakant, pali siela 
sutaps su vienu iš šių elementų. Tarpiniai elementai yra vanduo 
ir oras. 

8 Persikėlimas iš vienos vietos į kitą lemia ir visus kitus kūno 
pasikeitimus. Plg. 4-ą pastabą. 

9 Taip būna tada, kai, visam kūnui nejudant, vienos dalys kei- 
čia vietą kitų dalių atžvilgiu. 

10 Visi komentatoriai pripažįsta, kad šito Aristotelio samprotavi- 
mo negalima deramai logiškai išaiškinti. Atrodo, jog, Aristotelio 
manymu, negalima sielai priskirti atsitiktinio judėjimo teigiant, kad 
ji iš prigimties pati save judina. Tačiau tai nesiderina su Luo, kas 
anksčiau buvo pasakyta apie prigimtinio ir priverstinio judėjimo sa- 
vitarpio santykius. 

! Šiuo atveju sielos savaimingas judėjimas būtų ne kas kita 
kaip sielos nykimas. 

12 Pilypas — Aristofano sūnus. 

3 Tokį problemos sprendimą Aristotelis giliau pagrindžia III, 9. 

4 Platono dialogo „Timėjas“ kosmogonijoje, kuri yra sukėlusi 
daug ginčų tarp komentatorių, mitiniai vaizdai savitai susipina su 
fizikos ir matematikos samprotavimais (hipotezėmis). Negalėdami jos 
smulkiau išdėstyti, pažymėsime tik tuos momentus, kurie paleng- 
vintų suprasti Aristotelio kriliką. Pasaulis, pasak Platono, yra gyva 
būtybė, kurios tvarkingas judėjimas ir darni santvarka priklauso 
nuo ja valdančios pasaulio sielos. 


Žmogaus prigimtyje (mikrokosmose) atsispindi visatos (makro- 
kosmoso) sąranga, t. y. žmogaus siela santykiauja su kūnu tokiu 
pat būdu, kaip pasaulio siela su visata. Tapatindamas su pasaulio 
siela aukščiausią žmogaus sielos dalį — intelektą, Platonas priskiria 
alegorine prasme pastarajam tokį pat judėjimo būdą, kuriuo pasau- 
lio siela judina dangaus sferas (sukimąsi ratu). Kritikuodamas šitą 
Platono kosmogonijos teoriją, Aristotelis visiškai nepaiso Platono 
alegorinio dėstymo būdo ir ima visus jo pasisakymus Liesiogine 
prasme, t. y. supranta juos taip, tarsi Platonas iš tikrųjų aiškina 
intelekto veikseną — mąstymą ir pažinimą — pagal sukimąsi ratu. 
Šiuo atžvilgiu Aristotelio kritika yra labai vienašališka. (Plg.: 
Aristotelis de anima, ėd. Trendelenburg.—Berlin, 1877; G. Rodier. 
Aristote, traitė de I'ame.— Paris, 1900; L. Robin. ... la thėorie 
platonicienne des idėes et des nombres d'aprės Aristote.— Paris, 
1908). 

Visos nedermės ir nesąmonės, kurias Aristotelis randa Platono 
teorijoje, priklauso nuo to, kad Platonas sugretina ir net tapatina 


skirtingus savo esme dalykus — fizinį judėjimą erdvėje ir intelekto 
judėjimą mąstant. 

IS Minčių ryšių mąstant negalima sugretinti su dydžių vienti- 
sumu, kur vienos dalys neatskirtos nuo kitų. Greičiau juos reikia 
gretinti su skaičiais, kurie priklauso nuo eilės tvarkos ir kurie, 
nepaisant jų ryšio, yra diskretūs. 

16 Pasak Aristotelio, taškas — ne linijos dalis, o tiktai jos riba. 

!7 Nedalios yra grynos (abstrakčios) daiktų formos; plg. III, 6. 

!š Kaip šitas klausimas turi būti išspręstas Aristotelio filosofijo- 
je, žr. III, 5. 

!9 Ir savo „Fizikos“ VII, 3, 217b, 10 Aristotelis pabrėžia, kad 
pažinimo, arba mąstymo, aktas yra ne judėjimas, o sustojimas prie 
objekto. 

2 Platonas (ypač „Fedono“ dialoge) ir jo mokiniai pitagori- 
ninkai. 

2! Tiek Aristotelis, tiek Platonas aiškina visos būties sąrangą 
teleologiškai, t. y. remdamiesi tikslingumo principų <...>. 


IV 


! Tikėtina, kad Aristotelis čia kalba apie tą pitagorininkų teori- 
ją, kurią Platonas išdėsto ir kritikuoja „Fedono“ dialoge. Bet yra 
žinių, kad pats Aristotelis kritiškai nušvietęs šią pitagorininkų 
pažiūrą viename neišlikusiame veikale. 

2 Žr. „Metafiziką“, VII, 7, 1032b, 6, kur Aristotelis aiškina, 
kad sveikata esanti kūno šilumos ir šalčio pusiausvyra. 

3 Pavyzdžiui, pritaikyti šitą teoriją meilės arba neapykantos 
aiškinimui. 

* Harmonija pirmąja prasme yra būdinga gyvo kūno organams 
(pavyzdžiui, akiai, rankai, ausiai), kurie susidaro iš nevienarūšių 
elementų arba dalių sąsajos. Antrąją harmonijos prasmę pavaiz- 
duoja kūno audiniai, kurie susideda iš vienarūšių dalių ir kurių 
ypatybės priklauso nuo juos sudarančio keturių elementų mišinio 
(žemės, vandens, oro ir ugnies) proporcingumo. 

5 Keldamas šituos klausimus, Aristotelis, matyt, taip samprotau- 
ja: teorija, kuri apibūdina sielą kaip kūno dalių harmoniją, yra 
mėginimas išaiškinti sielos ir kūno glaudų sąryšį, kuris pasireiš- 
kia tuo, kad kūnui irstant nyksta ir siela, ir atvirkščiai — sielai 
nykstant irsta ir kūnas. Bet harmonijos teorija, kaip aiškėja iš to, 
kas anksčiau pasakyta, nepriimtina, Todėl reikėtų surasti tokią 
teoriją, kuri tikrai išspręstų sielos ir kūno glaudžios sąsajos pro- 
blemą. 

6 Aristotelis čia kalba apie bendrą nuomonę, kuri laiko sielos 
būsenas ir aktus judesiais, neatsižvelgdama į tai, kad sielos 
veiksmus pirmiausia lemia tas tikslas, kurio jie siekia. 

7 Geriau įsižiūrėjus paaiškėjo, kad tie judesiai, kuriuos bendra 
nuomonė lapatina su sielos būsenomis arba aktais, iš tikrųjų yra 

įvairūs kūno ir jo organų judesiai, kurie visuomet lydi sielos 
veiksmus, bet nesutampa su jais. Taigi, pasak Aristotelio, vadi- 
namieji psichiniai reiškiniai, kaip antai emocijos ir pažinimo aktai, 
realiai neatskiriami nuo tam tikrų vykstančių kūne pasikeitimų ir, 
imami konkrečiai, turi būti priskiriami ne sielai, bet tai gyvai 
būtybei, kurią sudaro sielos ir kūno junginys, ta pačia prasme, 
kaip ir gyvių išoriniai veiksmai. Šioje Aristotelio pažiūroje į sielą 
aiškiai pasirodo tam tikra "materialistinė tendencija, kuri jo pažiūrą 
skiria nuo Platono spiritualizmo. Tačiau Aristoteliui nepavyko ši- 
tos koncepcijos išplėtoti nuosekliai, nes jis vis dėlto pripažįsta 
proto, t. y. aukščiausios sielos jėgos, visišką nepriklausomumą nuo 
kūno. <...> 

3 Aristotelis čia teisingai pažymi skirtumą tarp įcentrinių ir 
išcentrinių judesių, iš kurių pirmieji vyksta organizme suvokiant 
išorinius daiktus, o antrieji — ką nors prisimenant. Bet šitas skir- 
tumas suprantamas tiktai materialistiniu požiūriu, 0 pripažįstant 
sielos nematerialią prigimtį, lieka neaišku, ką reiškia, kad tie 
judesiai prieina ligi sielos arba prasideda nuo jos, nepaliesdami 
pačios sielos. 

9 Savo idealistinę pažiūrą į proto prigimtį ir veikseną Aristotelis 
išdėsto III, 4—8. Čia jis mėgina suderinti proto nepriklausomu- 
mą nuo kūno bei jo nekintamumą ir psichinio gyvenimo nenu- 
trūkstamą ryšį su kūnu nurodydamas, kad kūno pasikeilimai ne- 
paliečia proto esmės (substancijos), o lemia tiktai jo veikseną Ir 
pasireiškimus gyvame organizme. 

0 Jei siela yra skaičius ir juda, tai ir sudarantys jį vienetai 
turi judėti. Bet vienetų nedalumas nesiderina su judėjimo prigim- 
timi, kuri grindžiama skirtumu tarp to, kas judina, ir to, kas 
judinama. Todėl vienetų judėjimas galėtų būti tiktai atsitiktinis, 
t. y. galėtų priklausyti nuo išorinės priežasties ir nebūtų susijęs 
su sielos esme. 

U Laikyti vienetą geometriniu tašku — nesąmonė, nes taškas, 
pagal pitagorininkų mokslą, judėdamas sudaro liniją, vadinasi, ir 
sielos vienetų judėjimas sudarytų liniją. O kadangi geometrinis 
taškas užima tam tikrą vietą, tai ir siela turėtų būti kur nors 
erdvėje, t. y. turėtų būti erdvinis dydis. 

12 Iš pitagorininkų teorijos išplaukia, kad tarp skaičių skirtybių 
ir sielos formų skirtybių turėtų būti griežtas paralelizmas. Eet iš 
tikrųjų jo nėra. Skaičius, imamas erdvinio dydžio prasme, gali pasi- 
keisti, o sielos forma — pasilikti ta pati. 

'8 Aristotelis sugretina pitagorininkų pažiūrą į sielą su Demok- 
Tito atomistine koncepcija nurodydamas, kad pitagorininkų sielos 
vienetai maždaug sutampa su Demokrito rutuliniais atomais tarus, 
kad tie atomai yra ne kūneliai, turintys tam tikrą dydį ir formą, 
o tiktai taškai. Tokia prielaida, Aristotelio manymu, yra galima, nes 
pitagorininkų teorijoje sprendžiamąją reikšmę turi ne vienetų ko- 
kybė, o tiktai jų skaičius. Tad suprantama, kad abi teorijos susiduria 


maždaug su tais pačiais sunkumais. Visų pirma sielos vienetai, būda- 
mi judintojais, turi kuo nors skirtis nuo tų vienetų, kurie yra jų 
judinami. Bet atsižvelgiant į tai, kad tie vienetai—taškai yra 
nedalūs ir tesiskiria vietos atžvilgiu, tokio esminio (kokybinio) skir- 
tumo tarp jų negali būti. Be to, pitagorininkų pažiūrą į sielą galima 
suprasti dvejopai: 1) arba sielos vienetai skiriasi nuo kūno taškų, 
bet, būdami taškai, sielos vienetai būtinai užims tam tikrą vietą, 
t. y. sutaps vietos atžvilgiu su tam tikrais kūno taškais. Tačiau 
neįmanoma, kad du skirtingi dalykai užimtų tą pačią vietą; 2) arba 
sielos vienetai nesiskiria nuo kūno taškų, ir tada kiekvienas kūnas 
turi turėti tiek sielų, kiek jis turi taškų. 

M Pagal pitagorininkų mokslą, siela yra nemirtinga ir gali at- 
siskirti nuo kūno. 


v 


! Čia Aristotelis pateikia santrauką to, kas buvo išdėstyta pir- 
mesniuose skyriuose. 

2 Šilas pažinimo supratimas (panašus pažįstamas per panašų) yra 
bendras daugeliui antikinės filosofijos sistemų — tiek materialis- 
tinėms, tiek idealistinėms, pradedant ikisokratine filosofija ir bai- 
giant neoplatonizmu — ir, filosofiniam mąstymui vystantis, įvairiau- 
siai interpretuojamas. Jo kilmės, matyt, reikia ieškoti dar mitinėje 
ir galbūt maginėje galvosenoje. Iš pradžių pažinimas suprantamas 
primityvaus materializmo prasme, analogiškai maitinimosi ir virški- 
nimo procesui — kaip veiksmas, kuriuo subjektas pasisavina objektą 
ir jo reikšmingas savybes. Kad šitas aktas įvyktų, turi būti kažkas 
bendra tarp subjekto ir objekto, arba, kitaip sakant, subjekte turi 
būti kažkas giminiška objektui, kas jį patrauktų ir susivienytų su 
juo. Tai ir išreiškia principas: panašus pažįstamas per panašų. Šitą 
principą pripažįsta ir Aristotelis, nors ir apriboja jį tam tikra išly- 
ga (žr. II, 5 ir II, 12). Ta pažiūra, kurią Aristotelis kritiškai nag- 
rinėja šiame skyriuje, remiasi teiginiu, jog siela gali pažinti visą 
supantį pasaulį todėl, kad ji susideda iš tų pačių elementų, iš kurių 
yra sudaryti ir daiktai. . 

3 Diels, fragm. 9, 1, 1—3. Nestidė — vandens dievaitė Sicilijoje. 
Hefaistas — ugnies dievas. 

* Remiantis nurodytuoju panašumo principu, kad galima būtų 
pažinti daiktus, siela nebūtinai turi susidaryti iš visų elementų, ne- 
būtinai joje turi glūdėti tai, kas sujungtų juos į vienybę, ir ati- 
tinkanti daikto prigimtį proporcija, kitaip sakant — sieloje nebūti- 
nai turi glūdėti pats konkretus daiktas. Tai ir neįmanoma. Kaip 
Aristotelis sprendžia šį klausimą, žr. II, 12; III, 8. 

5 Pagal panašumo principą siela turi turėti visas kategorijas, kad 
sugebėtų pažinti visus daiktus ir jų buvimo būdą. Bet šitas reika- 
lavimas nesiderina su Empedoklio ir kitų filosofų mokslu, kuris 

teigia, kad siela susideda iš materialių elementų. Visų pirma ne- 
gali būti tokio elemento, kuris atstovautų kartu visoms kalegori- 
joms, nes kategorijos, būdamos aukščiausios būties giminės, neturi 
nieko bendro tarp savęs ir šalina viena kitą. O jei sielos elemen- 
tuose glūdėtų ne visos kategorijos, bet tik viena, pavyzdžiui, subs- 
tancijos kategorija, tai siela nepajėgtų pažinti tų objektų, kurių 
buvimo būdas priklauso nuo kitų kategorijų. Tokia yra Aristotelio 
samprotavimų pagrindinė mintis. Tekstas šioje vietoje yra sugadin- 
tas, ir galima tik spėlioti, kokių papildymų čia reikėtų. 

5 Aristotelis mini savo veikale „De generatione et corruptione", 
I. 7, 323b, kad daugelis filosofų, tarp jų ir Empedoklis, pripažįsta, 
jog panašus negali būti veikiamas panašaus. Jie remiasi tuo, kad 
panašūs dalykai nesiskiria savo aktyvumo arba pasyvumo laipsniu. 
Bet šitas teiginys prieštarauja principui, kad panašus pažįstamas per 
panašų, nes, minėtųjų filosofų manymu, suvokimas yra vyksmas, 
kuris atsiranda išoriniams daiktams veikiant jutimo organus. 

7 Aristotelis nurodo faktus, kurie nesiderina su principo „pa- 
našus pažįstamas per panašų“ bendra reikšme; šis principas galioja 
ne visiems kūno elementams. 

5 Dievas gali būti tapatinamas su meilės dinaminiu principų — 
ji Empedoklio sistemoje jungia visus elementus, o vaidas juos ski- 
ria, vadinasi, jis yra priešingas dievo prigimčiai. 

9 Iki šiol Aristotelis kritikavo Empedoklio ir artimas jam pa- 
žiūras į sielą, atskleisdamas glūdinčius jose nenuoseklumus ir prieš- 
taravimus. Vadinasi, jo kritika buvo “imanentinio pobūdžio. Toliau 
Aristotelio argumentai remiasi didele dalimi jau tokiais samprota- 
vimais, kurie grindžiami jo paties filosofine pozicija ir sielos su- 
pratimu, išdėstytu II ir III knygose. Visų pirma jis nustato, kad 
gyvoje būtybėje materialius elementus gali sujungti tiktai galin- 
gesnis už juos nematerialus pradas. Toks pradas gali būti tik siela 
ir ypač aukščiausias jos sugebėjimas — protas. 

10 Toliau Aristotelis nurodo, kad minėtųjų filosofų pavyzdžiu 
negalima apibūdinti sielos apskritai kaip judėjimo variklio arba 
kaip proto ir juslių prado, nes skirtingi gyviai turi ir skirtingos 
rūšies sielas. Pavyzdžiui, augalai turi sielą, bet nesugeba judėti, 
o daugelis gyvulių „neturi proto, bet juda. 

!! Pasak Aristotelio, priešybės, priklausydamos tai pačiai giminei, 
yra susietos tokiu savitarpio santykiu, kad, pažindami vieną iš jų, 
mes pažįstame ir antrą. 

12 Tai reiškia, kad gyvių kūnai susidaro iš elementų mišinio, o 
ne iš vieno elemento, pavyzdžiui, iš oro arba ugnies dalelių. 

3 T. y. jei visatos (makrokosmoso) siela ir atskirų gyvių (mik- 
rokosmoso) sielos yra vienodos prigimties, tai ir gyvių sielos turėtų 
susidaryti iš to paties elemento dalelių, iš kurių susideda, pasak 
anų filosofų, ir visatos siela (iš oro arba ugnies). Bet iš tikrųjų 
laip negali būti, nes, kaip Aristotelis loliau įrodo, gyvų būtybių 


sielos yra nevienodos arba jos susidaro iš nevienodų dalių (maiti- 
nančioji, juntančioji, mąstančioji siela). 

M Glaustai pateikęs tą išvadą, kuri išplaukia iš kitų filosofų 
pažiūrų į sielą, po kritiškos apžvalgos Aristotelis nurodo visas tas 
problemas, kurios kyla iš šios analizės ir kurias jis nagrinėja kito- 
se savo traktato knygose. 


Antra knyga 
I 


! Bendriausias apibrėžimas vartojamas ta prasme, kad jis tinka ne 
tik žmogaus, bet ir kitų gyvių (augalų, gyvulių) sielai apibūdinti. 

2 Substancijos terminą (usia, 112) Aristotelis vartoja nevienoda 
prasme. <...> 

3 Sąvoka ir forma — eidos (32) ir morphč (77) — žymi tą patį da- 
lyką, t. y. daikto esmę. <...> 

* Apie terminus potencija (dynamis, 31) ir aktualybė (entelecheia, 
39) žr. įžanginį straipsnį [kn.: Aristotelis Apie sielą — V., 1959]. 

5 T. y. žmogaus padirbtų daiktų. 

5 Taigi sudaryta iš kūno ir sielos. 

7 Siela yra forma, kuri suteikia atitinkamam kūnui (potencijai) 
gyvybę. Čia terminai siela ir gyvybė imami ta pačia prasme. 

3 Kitaip sakant, kaip turimas žinojimas ir kaip naudojimasis šiuo 
žinojimu, hic et nunc. <...> 

? T. y. jei galvojame apie tą patį subjektą (žmogų), yra aišku, 
kad šis gali naudotis žinojimu tik tada, kai jau yra jį įgijęs. Smul- 
kiau šitą klausimą Aristotelis aiškina II, 5 ir III, 4. 

10 Pirminė aktualybė vartojama ta prasme, kad siela yra tokia 
gyvos būtybės būsena, kuri gali ir nesireikšti tam tikrais aktualiais 
veiksmais, pavyzdžiui, žmogui miegant. 

!! Organai — tai gyvo kūno dalys, kurios skiriasi savo medžia- 
gine sudėtimi ir atlieka skirtingas gyvybei reikalingas funkcijas. 
Siela jiems suteikia organų struktūrą ir funkciją, t. y. formą, ir visą 
kūną paverčia organizmu. 

12 Vienio ir būlies terminai įgyja skirtingą reikšmę priklauso- 
mai nuo to, kuriai kategorijai priklauso tie pažinimo objektai, ku- 
riems jie taikomi. Bet pirmine ir pagrindine prasme vienio ir būties 
predikatai taikomi substancijai todėl, kad visa, kas priklauso kitoms 
kategorijoms, lemia jų sąryšis su substancija. 

13 Toliau Aristotelis, remdamasis atskirais konkrečiais pavyz- 
džiais, aiškina, kuria prasme siela gali būti tiksliai apibrėžiama kaip 
gyvo kūno forma. Formą turi ir žmogaus padirbti daiktai, bet tą 
formą jiems suteikia išorinis veiksnys (jų gamintojas), ir nuo jo 
priklauso tiek padirblų daiktų veiksena, tiek judesiai, pavyzdžiui, 
kirvio. Siela, priešingai, yra imanentinė gyvo kūno forma, kuri 
pati jį įformina ir yra jo gyvybinio veiklumo vidinis variklis. Ar- 

timesnė sielai yra atskiro organo forma, nes ji pasireiškia ne tik 
organo medžiagine sąranga, bet ir jo ypatingu sugebėjimu, arba 
funkcija (pavyzdžiui, akies sugebėjimu regėti), Tačiau ir atskiro 
organo formos negalima laikyti jo siela tikslia to žodžio prasme, 
nes organas nėra savarankiška būtis, kaip gyvis (organizmas), ir 
jo forma priklauso nuo gyvio formos, t. y. nuo sielos, kuri viena 
tėra subsltancinė forma. Taigi iš nustatyto anksčiau sielos apibrėži- 
mo aiškėja: 1) siela yra gyvybės pradas, ir todėl kūnas, netekęs 
sielos, negali būti laikomas gyvu net ir potencialiai; 2) siela ak- 
tualios būties (entelechijos) prasme negali būti tapatinama su kūnu, 
kuris, kaip įforminama “sielos materija, yra tiktai potencija; 3) siela 
nurodyta prasme yra neatskiriama nuo kūno. Tačiau šitą paskutini 
teiginį Aristotelis apriboja tam tikra išlyga: siela, būdama kūno 
entelechija, neatskiriama nuo jo. Bet jei paaiškės, kad siela su- 
sidaro iš skirtingų dalių, tai gali būti ir taip, kad ne visos sielos 
dalys yra susijusios su kūnu, kad esama ir tokių, kurios neturi nie- 
ko bendro su kūnu. Kol šis klausimas neišaiškintas, negalima teigti, 
kad pateiktas sielos apibrėžimas išsamiai apibūdina sielos prigimtį. 
Tik išsiaiškinus tai, paaiškės ir kitas klausimas — ar siela santy- 
kiauja su kūnu taip, kaip jūrininkas su laivu. (Žr. III, 4.) 

M „Metalizikoje“, VIII, 10484, 1—20, Aristotelis aiškina, kad 
sėkla negali būti laikoma žmogaus potencija, kol ji nepatirs tam 
tikrų esminių pasikeitimų, kaip ir žemės negalima pavadinti poten- 
cialiai statula, kol ji nepavirto variu. 


II 


! Šio skyriaus pradžioje Aristotelis trumpai nurodo tą nagrinėji- 
mo metodą, kuriuo jis pasinaudos pateiktajam sielos apibrėžimui 
pateisinti ir jam logiškai pagrįsti. Loginiu ir ontologiniu požiūriu 
bendra turi pirmenybę prieš atskirus konkrečius duomenis, kuriuos 
mums suteikia juslinis suvokimas, nes bendri principai arba pradai 
atskleidžia mums tų tiesioginių patyrimo duomenų priežastis arba 
pagrindus. Bet, atsižvelgiant į mūsų pažinimo eigą ir vystymąsi, 
juslinio patyrimo duomenys yra pirmesni už bendrų pradų pažinimą, 
kuris įgyjamas apibendrinant empirinius faktus. Šio bendro meto- 
dinio principo reikia laikytis ir sielos prigimtį aiškinant. O kadan- 
gi siela yra gyvybės pradas, tai reikia visų pirma išnagrinėti tas 
įvairias būtybių ypatybes, kuriomis pasireiškia gyvybė ir kurias 
Aristotelis vadina atskiromis sielos dalimis. Einant tiktai tokiu em- 
piriniu keliu, galima pateisinti anksčiau pateiktą bendrą sielos api- 
brėžimą. Be to, Aristotelis pabrėžia, kad tikras mokslinis apibrėži- 
mas turi nurodyti, koks yra nagrinėjamasis objektas ir kodėl jis 
toks yra, nes tas pradas, kuris atskleidžia objekto esmę, kartu yra 
ir jo priežastis arba pagrindas. Štai kodėl tiksliame (tobulame) api- 
brėžime turi glūdėti silogizmas, kuriame daikto pradas vaidina vi- 
durinio termino, tarpininkaujančio tarp dviejų kraštinių terminų 
(t. y. objekto ir jo savybių), vaidmenį. 


? Jei kvadrato kraštinę pažymėsime raide x, o stačiakampio — 
raidėmis a ir b, tai pagal uždavinio sąlygą turi būti xŽ=ab ir x= 


/ab, o šita lygtis bus teisinga, jei „2 X, 
x b 


3 Iš tolesnių Aristotelio pasisakymų alškėja, kad ne visi išvar- 
dintieji sielos sugebėjimai gali priklausyti organizmui, o tiktai vienas, 
žemiausias, — sugebėjimas misti, augti ir gimdyti, t. y. maitinančioji 
siela. Visi kiti sugebėjimai gali atsirasti tik tada, jei organizmas 
jau turi maitinančiąją sielą. Vadinasi, pasak Aristotelio, negalima 
žiūrėti į įvairius sielos sugebėjimus, arba dalis, tiktai kaip į skir- 
tingas tos pačios giminės rūšis. Šių sugebėjimų savitarpio santykiai 
remiasi tuo, kad jie sudaro hierarchinę eilę, kur kiekvieną suge- 
bėjimą lemia pirma einantis, žemesnis (maitinančioji siela — jun- 
tančioji siela — mąstančioji siela). 

* Vietos atžvilgiu — realiai, realybėje tuo pačiu būdu, kaip 
skirtingos kūno dalys. Iškeltus čia klausimus Aristotelis sprendžia 
ta prasme, kad siela turi skirtingas dalis, bet šias dalis galima at- 
skirti vieną nuo kitos ir nuo kūno ne realiai, o tiktai logiškai. 
Tai patvirtina tam tikri eksperimentai su augalais ir žemesniaisiais 
gyvūnais, iš kurių aiškėja, kad tiek maitinančioji, tiek juntančioji 
siela yra nedali vienybė, kuri paplitusi visame kūne Ir negali būti 
lokalizuota tam tikroje kūno dalyje. Bet ar mąstančioji siela yra 
tokiu pat būdu susijusi su kūnu, kaip žemesniosios sielos dalys — 
šitas klausimas reikalingas dar gilesnio nagrinėjimo. Aristotelis pa- 
teikia atsakymą į jį III, 4—5. 

5 Aristotelis čia turi omenyje ypač Platoną. 

5 Manymas (doxa, 30) yra ypatingas mąstančiosios sielos aktas. 
Apie jo skirtumą nuo mokslinio žinojimo žr. <...> III, 3. 


7 žr. III, 12, 13. 

8 Šio skyriaus pabaigoje Aristotelis vėl grįžta prie savo teori- 
jos pagrindinės tezės, pagal kurią siela, būdama tas pradas, nuo 
kurio pirmiausia priklauso gyvybė, juslinis suvokimas bei mąstymas, 
gali būli apibrėžiama tiktai kaip forma ir sąvoka. O formos prasme 
siela yra ir atitinkamo kūno potencijos entelechija (aktualumas). 
Tai rodo, kad pitagorininkų metempsichozės teorija, pagal kurią 
siela gali persikelti iš vieno kūno į kitą, neturi jokio pagrindo. 


III 


! Kaip ir Platonas, Aristotelis skiria tris pagrindines siekimų rū- 
šis: 1) geismus (epilhymia, 40), kuriais pasireiškia organizmo porei- 
kiai, 2) aistras (thymos, 108), t. y. tuos stiprius siekimus, afektus, 
kurie yra susiję su žmogaus visuomeniniu gyvenimu, 3) norus (bu- 
Ičsis, 21), t. y. sąmoningus siekimus, susijusius su svarstymo ir pro- 
tavimo aktais. Šiuo atžvilgiu noras yra racionalus (protingas) ir 
priešpriešinamas geismų ir aistrų neraclonaliai prigimčiai. 

? Šalto ir šilto, taip pat drėgno ir sauso priešybės yra tos pir- 
minės kūnų savybės, nuo kurių priklauso ir visos kitos kūnams 
būdingos priešybės. Jos yra lytėjimo objektai. 

3 Žr. III, 11. 

* Šitas Aristotelio pasisakymas komentatorių aiškinamas nevieno- 
dai, ir sunku surasti tokį vertimą, kuris tiksliai atitiktų Aristotelio 
mintį ir visiškai atskleistų jos turinį. Šiaip ar taip, iš bendro šio 
skyriaus minčių konteksto, rodos, aiškėja, kad Aristotelis čia turi 
galvoje du dalykus: visų pirma jis pasisako prieš Platono pažiū- 
rą — pastarasis priskiria bendroms sąvokoms (idėjoms) alskirą ir 
nepriklausomą nuo konkrečių daiktų buvimą (egzistavimą); bendra 
glūdi konkrečioje individualybėje ir tiktai ja pasireiškia. Todėl ir 
bendroji sielos sąvoka kaip giminė įeina į atskirų sielos rūšių, arba 
dalių, apibrėžimą. Tačiau sielos esmei išaiškinti neužtenka nurodyti. 
kad skirtingos sielos rūšys priklauso vienai bendrai giminei ir kad 
jos kai kuriomis savybėmis skiriasi viena nuo kitos. Be to, reikia 
atsižvelgti į tai, kad jos sudaro tam tikrą hierarchinę eilę taip, 
kad kiekvienoje aukštesnėje rūšyje kaip pagrindas glūdi pirma ei- 
nanti žemesnioji. Todėl ir bendrą sielos problemą galima visapusiškai 
nušviesti tik nagrinėjant jos atskiras rūšis ir jų savilarpio san- 
tykius. Šitiems sielos rūšių santykiams paaiškinti Aristotelis nurodo, 
kad analogiškais santykiais yra susietos ir tos geometrinės figūros, 
kurios apribotos tiesėmis. Ir čia paprastesnė figūra potencialiai 
glūdi sudėtingesnėse. Pavyzdžiui, keturkampis gali būti padalytas 
į du trikampius. Plg. pastabą dėl II, 2. 

5 Šį klausimą Aristotelis spręs III, 12, 13. 

5 Žr. III, 4—8. 


IV 


! Aristotelis čia skiria šalutines savybes, kurias galima logiškai 
surasti iš daikto esmės apibrėžimo, ir tas, kurios priklauso daiktui 
atsitiktinai. 

2 Aristotelis čia vėl nubrėžia jau I, 1 numatytą nagrinėjimo 
planą ir nurodo jo loginį pagrindą: aktas, arba veiksmas, turi pirme- 
nybę sugebėjimo atžvilgiu ne tik dėl to, kad aktas, kaip entelechija, 
realiai yra pirmesnis už potenciją, bet ir todėl, kad sugebėjimus 
mes galime pažinti tik iš to, kaip jie pasireiškia veiksmais. Bet 
sielos aktai yra, pagal Aristotelio teoriją, kartu ir pasyvios būse- 
nos, t. y. jie priklauso nuo tų objektų, kurie veikia sielą. Todėl 
nagrinėjimas turi prasidėti nuo anų objektų, o paskui pereiti prie 
sielos veiksmų ir jos sugebėjimų. 

3 Aristotelis mano, kad kai kurie žemesnieji gyvūnai, kaip antai 
tam tikros žuvys ir kirmėlės, gali atsirasti savaime, spontaniškai 
iš negyvos materijos. 

* Kiekvieno gyvio buvimo tikslas yra išsaugoti savo gyvybę. 
Bet gyvybės amžinumas prieinamas ne atskiram individui, kuris yra 
mirtingas, o tiktai rūšiai arba gimineį. <...> 


Š Aristotelis čia apibūdina sielą trejopu požiūriu: 1) kaip gyvo 
kūno formą arba esmę; 2) kaip gyvio veiksmų ir judesių piiežas- 
ti ir 3) kaip gyvio buvimo tikslą. Terminai pradas (archč) ir priežas- 
tis (ailia) turi čia tą pačią reikšmę. Plg. Met. V, 2, 1026b. <...> 

9 Aristotelis pažymi, kad Empedoklis: 1) suplaka dvi skirlingas 
žemumo ir aukštumo priešybės reikšmes. Visatos atžvilgiu ši priešy- 
bė turi absoliučią reikšmę (pasaulio centras ir periferija), o aiskirų 
individualių gyvių atžvilgiu ji yra relialyvi, nes priklauso nuo jų 
organinių funkcijų sąrangos; 2) savo mechanistine teorija aegali 
paaiškinti, kodėl ugnis ir žemė, iš kurių susideda augalai, slinkda- 
mos priešingomis kryptimis neišsiskiria, o sudaro pastovų j .nginį. 
Apie Empedoklio teoriją žr. Aristotelio „De generatione et cor uptio- 
ne“, II, 6. 

7 Aristotelis čia turi galvoje visų pirma Heraklitą. 

3 Šalutinė priežastis (synailion, 99) čia reiškia, pasak "rende- 
lenburgo, augimo ir mitimo vyksmų būtiną sąlygą, bet ne jų pir- 
minį variklį, kuriuo gali būti tiktai siela kaip forma. 

9 Pasak Aristotelio, teiginys, kad priešinga maitinasi priešingu, 
tinka ne visoms priešybėms, o tiktai toms, kurios yra kiekybinės 
prigimties ir kurių nariai yra paprasčiausi kūnai (žemė, vanduo, 
oras ir ugnis). Bet, antra vertus, kiti filosofai palaiko priešingą 
tezę — kad panašūs kūnai maitinasi panašiais (Empedoklis ir Demok- 
ritas). Šias dvi priešingas pažiūras Aristotelis suderina dialektiškai 
nurodydamas, kad jose maisto terminas imamas ne ta pačia prasme: 
vienur kalbama apie dar nesuvirškintą maistą, kitur — apie jau 
suvirškintą. Ir viena, ir antra pažiūra yra teisinga, ir todėl šiuo at- 
žvilgiu tarp jų nėra prieštaravimo. 

0 Tai reiškia: mitimas yra susijęs su pačia gyvos būtybės esme 
ir prigimtimi. 


!! Augimas yra kiekybinis pasikeitimas, o mitimas — kokybinis 
vyksmas, kuris įgalina gyvį visiškai suaktualinti savo prigimtį (en- 
telechiją). 


„12 Substancija individo (sielos ir kūno junginio) prasme. 

13 Pirminė siela — maitinančioji siela. 

4 Žodžiai „kuo mailinama", komentatorių aiškinimu, gali būti 
taikomi tiek maitinančiajai sielai, tiek šilumai, kurios turi kiek- 
vienas gyvis. Gyvybinė šiluma judina maistą, kaip jūrininko ranka 
judina vairą, ir tuo sukelia virškinimo procesą. O šiluma judinama 
maitinančiosios sielos, kuri pati nejuda, kaip, pavyzdžiui, jūrinin- 
ko ranka, judinama jūrininko. 

I5 Turbūt Aristotelis čia mini veikalą apie augimą ir mitimą, 
kuris nėra išlikęs. 


Vv 


! Pereidamas prie juntančiosios sielos nagrinėjimo, Aristotelis 
visų pirma nustato, kad pojūtis yra padarinys to judesio, kurį jun- 

tamasis objektas sukelia jutimo organe. Vadinasi, ir jutimas, kalp 
ir mitimas, yra toks vyksmas, kai vienas daiktas veikia kitą daiktą 
(jutimo objektas — jutimo organą), t. y. kai vyksta tam tikras 
pasikeitimas. Iš to aiškėja, kad terminai ką nors patirti, būti judi- 
namam ir veikti žymi tą pačią dalykų padėtį, šiuo atveju — juslinį 
suvokimą, ir skiriasi tik tuo, kad nušviečia ją skirtingais požiūriais: 
juntančio subjekto atžvilgiu suvokimas yra tam tikra pasyvi bū- 
sena, suvokiamo objekto atžvilgiu — veiksmas, o apskritai suvoki- 
mas yra judėjimas, kuris juslinio sugebėjimo potencialiąją būtį 
paverčia aktualiąja. Iš čia aišku: 1) kodėl jutimo organai nesuvokia 
patys savęs, nors ir susideda iš tų pačių elementų, iš kurių yra 
sudaryti jų suvokiami išoriniai daiktai, mat juslinis sugebėjimas yra 
potencija, kuri pavirsta aktualybe vien tuo atveju, kai yra veikiama 
skirtingo nuo jos aktualaus daikto. Tai mums rodo degi medžiaga, 
kuri pati neužsidega, jei nėra uždegėjo — aktualios ugnies; 2) klau- 
simas, ar panašus suvokiamas per panašų, ar priešingai — nepana- 
šus per nepanašų, turi būti išspręstas tuo pačiu dialektiniu būdu, 
kuriuo jis buvo išspręstas mitimo proceso atžvilgiu; terminas suvo- 
kimas (jutimas) vartojamas dvejopa prasme — patencijos ir aktua- 
lybės prasme. Imamas potencijos prasme, kaip sugebėjimas, kuris 
dar nepasireiškia, jutimas nepanašus į savo objektą. Bet kai jutimo 
aktas jau įvyko, tai jutimas, tapęs aktualybe, pasidarė panašus į 
suvoktą objektą. Kaip tiksliau suprasti, Aristotelis aiškina II, 12. 

2 Žr. II, 4 ir De gener. et corr. I, 7. 

3 Pavyzdžiui, žemė pažįstama ne tik iš jos esminių savybių, kaip 
antai iš svorio, bet ir iš atsitiktinių požymių, pavyzdžiui, iš spalvos. 

* Siekiant tiksliau suprasti sielos gyvenimą, Aristotelio manymu, 
negalima pasitenkinti nurodant potencijos ir aktualybės priešingumą 
ir jų savitarpio sąsają; reikia atkreipti dėmesį ir į šių dviejų buvimo 
būdų skirtingus laipsnius, Pavyzdžiui, atskiras žmogus sugeba su- 
vokti ir pažinti daiktus, nes jis priklauso žmonių giminei ir turi 
bendrą visiems žmonėms prigimtį. Tai ir yra pirminis, žemesnis po- 
tencijos laipsnis. Bet kai žmogus mokydamasis (t. y. suvokdamas 
ir mąstydamas) jau yra įgijęs tam tikrų žinių, jo sielos būsena yra 
pasikeitusi ir jis yra pasiekęs aukštesnį, labiau apibrėžtą potencijos 
laipsnį, kuris jį įgalina savo noru aktualinti tai, ką jis žino. Šituos 
du potencijos laipsnius atitinka ir du skirtingi aktualėjimo vyksmai. 
Mokydamasis žmogus patiria esminį pasikeitimą: jis pereina iš neži- 
nančiojo būsenos į priešingą jai — žinančiojo būseną. Bet kai 
žinantysis aktualina savo žinias (vaizdavimosi arba mąstymo aktais), 
jis iš esmės nesikeičia, tik pareiškia bei atskleidžia tai, ką jis turi — 
savo vidinę būseną. Tą patį galima pasakyti tiek apie juslinį su- 
vokimą, tiek apie mąstymą, nesvarbu, kad suvokimo objektas yra 
tai, kas konkretu bei individualu, o mąstymo objektas — tai, kas 
bendra, Pasikeitimo procesą, kai gyvis pereina į aukštesnę būseną 
(hexis, 48), atitinkančią jo prigimtį, Aristotelis priešpriešina tam 


procesui, kuris vyksta atvirkštine kryptimi — nuo savybės turėjimo 
prie jos neturėjimo būsenos arba net prie paties gyvio žuvimo. 
<...> 


VI 


! Čia Aristotelis nustato trijų pojūčių rūšių skirtumą, kuris pa- 
sidarė klasikinis psichologijoje ir iki šiol nenustojo mokslinės reikš- 
mės: tai skirtumas tarp savybinių, arba prigimtinių, pojūčių, ku- 
riems atstovauja atskiri jutimo organai; tarp atsitiktinių pojūčių, 
kurie remiasi įgytomis skirtingų pojūčių asociacijomis, ir tarp bend- 
rųjų pojūčių, kurie priklauso visoms arba bent kelioms jutimų 
rūšims. Tai judesio bei ramybės, skaičiaus, figūros ir dydžio pojū- 
čiai (suvokimai). <...> 

2 Bendrųjų juslių klausimą Aristotelis smulkiai nagrinėja dar 
III, 1—2. 

3 Tai reiškia: nurodytame pavyzdyje regėjimo organas patiria ob- 
jekto spalvos — baltumo — tiesioginį poveikį, o ne tai, kad tas 
baltas objektas yra Diaro sūnus. Tai mes pažįstame tik netiesioginiu 
būdu iš to asociatyvaus ryšio, kuris jungia baltumą su kitomis Dia- 
ro sūnaus ypatybėmis. 


VII 


! Aristotelio spalvos ir šviesos teorijoje, išdėstytoje šiame sky- 
riuje, glūdi daug esminių neaiškumų, kurių pašalinti nepavyko nė 
vienam komentatoriu, jau nekalbant apie tai, kad ši teorija yra 
visiškai pasenusi ir kad sunku būtų surasti, kas ją sietų su tomis 
pažiūromis, kuriomis grindžiama mūsų laikų optika. Svarbiausią 
vietą savo teorijoje Aristotelis skiria permatomumo pradui (diapha- 
nės), bet iš tų požymių, kuriais jis apibūdina šitą pradą, vargu ar 
galima susidaryti vieningą ir neprieštaringą vaizdą. Tai, kas perma- 
toma, yra ta aplinka, kuri tarpininkauja tarp matomo objekto ir 
regėjimo organo ir kuri perduoda pastarajam objekto sukeltą ju- 
desį. Bet, antra vertus, permatomumas nėra kūnas, tik bendra orui 
ir vandeniui prigimtis arba savybė, priklausanti visiems sudėtingiems 
kūnams, į kurių sudėtį įeina du minėtieji elementai. Pats perma- 
tomumas yra potencija, kuri įgyja aktualumą veikiant ugniai. Su- 
aktualintas permatomumas yra daiktų ir jų spalvų matomumo prie- 
žastis, kitaip sakant, jis yra šviesa. Pati šviesa neturi spalvos, 
spalvos atžvilgiu ji yra neapibrėžta, tam tikrą spalvotumą jai su- 
teikia spalvos tų kūnų, kuriuos ji apšviečia. Kūnų spalvos priklauso 
nuo glūdinčio juose permatomumo, o spalvų skirtybes arba atmainas 
lemia į kūno sudėtį įeinančios ugnies ir žemės proporcija (švie- 
susis ir tamsusis elementai). Kūnų spalvos sukelia šviesos, t. y. 
aplinkos aktualaus permatomumo, tam tikrą kokybinį pasikeitimą, 
ir dėl to jos pasidaro matomos. Permatomumas kaip gryna poten- 
cija, t. y. netekęs aktualinančios jį formos, mūsų suvokiamas kaip 


29. Arlstotelis 

tamsa. Toks yra bendrais bruožais Aristotelio spalvos ir šviesos 
mokslas. 


2 Aristotelis mini tuos kūnus, kurie pasižymi fosforescencijos su- 
gebėjimu ir matomi tik tamsoje. Toliau jis išvardija kai kuriuos 
iš jų. 

3 Tai reiškia: kūno matomumas nėra susijęs su jo esme, bet 
priklauso nuo to permatomumo, kuris glūdi kūnuose .ir pasireiškia 
jų paviršiuje spalva. 

* Aristotelis čia kalba apie eterį — elementą, iš kurio sudarytos 


dangaus sferos ir kuris skiriasi nuo visų kitų elementų savo tobu- 
lumu ir nekintamumu, 


5 Aristotelis čia atsiriboja nuo Platono ir Empedoklio pažiūrų 
apie šviesą (Platonui šviesa — ugnis, Empedokliui — plaukiančių 
iš žibančio kūno dalelių srovė). 

5 Atmesdamas Empedoklio pažiūrą, kad šviesos sklidimas vyksta 
palaipsniui ir priklauso nuo laiko, Aristotelis savo teorijoje dar dau- 
giau nutolsta nuo tiesos. 


7 Galbūt Aristotelis čia turi galvoje savo veikalą „De sensu“, 2, 
438a, 25. 


8 Pasak Demokrito, oras, kurio pripildyta visa erdvė tarp mato- 
mo objekto ir regėjimo organo, apsunkina regėjimą ir mažina Ob- 
jekto matomumą. Aristotelis teigia priešingai — kad orui netarpinin- 
kaujant visiškai negalėtume regėti. 

9 Taigi Aristotelis skiria tris skirtingus regėjimo objektus: spal- 
vas, žibančius tamsoje daiktus ir ugnį. 

10 Žr. II, 10—11. 

"| Žr. II, 9—10. 


VIII 


! Reikia pažymėti, nurodo Trendelenburgas, kad Aristotelis neta- 
patina garso su oro arba vandens judėjimu. Garsas yra tam tikra 
kokybė arba forma, kurią tarpinė aplinka (oras, vanduo) gauna iš 
skambančio kūno ir kurią jis savo judėjimu perduoda klausos or- 
ganui. Vadinasi, garsas, kaip tam tikra ypatinga suaktualinta mate- 
rijoje forma, egzistuoja jau prieš subjektui jį suvokiant ir nepri- 
klausomai nuo šito akto. Tai išplaukia iš to, kaip Aristotelis aiškina 
(II, 12) bendrą juslinio suvokimo prigimtį. Šiuo atžvilgiu Aristotelio 
pažiūra iš esmės skiriasi nuo mechanistinės suvokimo interpretacijos, 

2 Aristotelio komentatorius Filoponas taip aiškina šitą pavyzdį: 
iš piltuvėlio byra smėlio srovė; sudavus jai iš apačios smūgį, jei jis 
bus greitesnis už smėlio judesį — atsiras garsas, o jei smūgis bus 
lėtas — garso nebus, nes smėlis išsisklaidys. Tas pat būna ir su 
oru, nes jis lengvai sklinda. 

3 Bet ne patį garsą. Žr. 8-4 pastabą. 


* Pažodžiui: nejudamas ta prasme, kad oras negali išeiti iš au- 
sies, bet tai nekliudo jam judėti ausies viduje. 

5 Tai juntama uždengus ausį ranka. Ragai — čia turbūt muzikos 
instrumentas. 

5 Taip šį klausimą sprendžia Aristotelis. 

7 Čia Aristotelis primygtinai pabrėžia, kad garsų aukštumas ir 
žemumas negali būti tapatinami su skambančio kūno judėjimo grei- 
tumu arba lėtumu, nes tai yra ypatingos garsų kokybinės formos, 
kurios susijusios su to judėjimo greitumu arba lėtumu, bet nesu- 
tampa su juo. Žr. 8-4 pastabą. 

8 Achelojas — upė, kuri skiria Akarnaniją nuo Etolijos. Šios 
upės žuvys neva turinčios balsą. Aristotelis mini jas ir savo vei- 
kale „Historia animalium", IV, 9, 535b, 18—20. 

9 T. y. balsas yra toks įprasmintas garsas, kuris ką nors žymi 
arba išreiškia. 

19 Žr. Aristotelio „De respiratione“, 8, 474b, 10—20. 

!! T. y. iki širdies, kuri yra svarbiausias gyvybinis organas. 

12 Aristoteliui dar nežinomas skirtumas tarp pharynx — stemplės 
ir larynx — kvėpuojamosios gerklės. Šį skirtumą nustatė tik Galenas. 

3 Žr. „De partibus animalium", III, 6, 669a, 2—5. 


IX ' 

! Kitaip sakant, žmogus junta tiktai tokio stiprumo kvapus, kurie 
gali sukelti malonumo arba nemalonumo jausmus. Tokia yra uoslės 
utilitarinė reikšmė. 

2 Aristotelis čia turi galvoje ypač vabzdžius. Plg. „De partibus 
animalium", II, 13, 657b, 29—30. 

3 Skonio atžvilgiu. 

* Pasak Aristotelio, priešingos daiktų savybės suvokiamos ir pa- 
žįstamos tuo pačiu sugebėjimu. 

5 Kaip aiškina Filoponas, Aristotelis čia kalba apie žmogų kaip 
visų kvėpuojančių gyvūnų atstovą. 

6 Pasak Tomo Akviniečio, Aristotelis čia taip samprotauja: apie 
skirtingas juslių prigimtis mes sprendžiame iš tų objektų ypatybių, 
kurias suvokiame, Kadangi bekraujai reaguoja į tuos pačius objek- 
tus, kuriuos mes suvokiame uosle, tai ir jie suvokia šiuos objektus 
uosle, o ne kuria nors kita jusle. 

7 Todėl kvapas nejuntamas vandenyje, o juntamas drėgnoje ap- 
linkoje, kur vanduo susimaišęs su oru, 

8 Pagal bendrą Aristotelio psichologijos principą, kuris teigia, 
kad jutimo organas potencialiai yra tas pat, kas jo objektas yra 
aktualiai. 

! Kilas kūnas —t. y. išorinė, nesuaugusi su gyvulio kūnu aplin- 
ka— oras arba vanduo, kurie perduoda regėjimo arba klausos ob- 
jekto formą atitinkamam jutimo organui. Kuria prasme lytėjimo ir 
skonio pojūčiams reikalinga tam tikra tarpinė aplinka, Aristotelis 
aiškina II, 11. 

2 Filoponas taip aiškina Aristotelio mintį: skonis yra tam tikra 
drėgno kūno savybė, kitaip sakant, drėgmė yra ta medžiaga, kuriai 
skonis suteikia ypatingą formą. Todėl kietieji kūnai įgyja skonį tik 
tada, kai jie skiedžiami ir susimaišo su tam tikru skysčiu ir liežu- 
vio seilėmis. 

3 Aristotelis čia nurodo, kuriomis skirtingomis reikšmėmis neigi- 
mas gali būti taikomas juntamosioms savybėms arba reiškiniams: 
1) neigimas gali žymėti tam tikros juntamosios savybės priešybę, 
kuri suvokiama tuo pačiu jutimo organu, kaip ir pati savybė; taip 
tamsa suvokiama regėjimu, o tyla — klausa; 2) neigimas vartojamas 
ir ta prasme, jog suvokimo aktas yra sutrukdytas arba net sustab- 
dytas dėl to, kad juntamojo objekto poveikis yra arba per silpnas, 
arba per stiprus; 3) pagaliau neigimas gali reikšti ir tai, kad jun- 
tamasis objektas negali būti suvokiamas jutimo organu, kuris ne- 
priderintas prie to objekto savybinės ypatybės. Šia prasme garsas 
yra nematomas, kvapas — negirdimas. Čia neigimas išreiškia nega- 
limumą (neigiamą būtinumą) ir turi nereliatyvią reikšmę. Pirmuoju 
ir antruoju atveju neigimas yra tik reliatyvus. Žr. Met. V, 22, 
1022b. 

* Skonio pagrindas vartojamas čia ta prasme, kad tai, kas tinka 
arba netinka gerti, yra pirminės skonio diferenciacijos, nuo kurių 
priklauso visos kitos. 

5 Vadinasi, turi būti drėgnas potencialiai. 

9 Saldaus ir kartaus priešybė atitinka balto ir juodo priešybę, 
suvokiamą regėjimu. 


XI 


! Tas įvairias skirtybes, kurios yra būdingos regėjimui, klausai, 
uoslei ir skoniui, galima apibendrinti viena gimine. Kiekvienoje 
juslėje ji yra visų šių skirtybių bendras pagrindas. Reikia išaiškin- 
ti, ar ir lytėjimo skirtingos priešybės turi tokį bendrą pagrindą. 

2 T. y. objekto susilietimas su gyvulio kūnu, su jo mėsa. 

3 Tolesnė Aristotelio argumentacija yra paini, nes jis mėgina 
kartu išspręsti du skirtingus klausimus: 1) ar lytėjimas yra viena 
juslė kaip kitos, ar jis apima daugelį skirtingų juslių, kurias mes 
žymime tuo pačiu terminu; 2) ar mėsa yra lytėjimo organas, ar 
tiktai ta aplinka, kuri perduoda liečiamojo objekto poveikį lytėjimo 
organui. Į pastarąjį klausimą Aristotelis atsako neigiamai: mėsa 
nėra lytėjimo organas; liečiant ji atlieka tą pačią funkciją, kurią 
regėjimui, klausai ir uoslei atlieka tarpinė aplinka (oras, vanduo), 


Aristotelis tai įrodo naudodamasis „mintiniu“ eksperimentu: jei 
teigsime, kad mūsų kūnas yra aptrauktas apvalkalu, įsitikinsime, 
jog šiuo atveju lytėjimo pojūtis atsirastų taip pat, kaip ir tikrovėje 
(apvalkalo nesant), nors dabar lytėjimo objektas paliečia ne patį 
kūną, o veikia jį per apvalkalą, kurio negalima laikyti lytėjimo 
organu. Todėl šiuo organu negali būti ir mėsa, jis turi glūdėti kur 
nors kūno viduje. Be šio skirtumo, lytėjimas skiriasi nuo regėjimo, 
klausos ir uoslės dar tuo: 1) jo tarpininkas — mėsa — yra ne išori- 
nis daiktas, o suaugęs su pačiu juntančiu kūnu, ir 2) šitas tarpinin- 
kas yra sudėtingas kietas kūnas, į kurio sudėtį įeina, be oro ir 
vandens, dar ir žemė. Pirmajam klausimui išspręsti Aristotelis nau- 
dojasi panašiu „mintiniu“ eksperimentu. Jei supantis mūsų kūną 
oro sluoksnis būtų suaugęs su juo, tai regėjimo, klausos ir uoslės 
pojūčiai būtų toje pačioje padėtyje, kurioje iš tikrųjų yra lytėjimas. 
Mes negalėtume atskirti jų skirtingų organų, nes jie būtų kūno 
viduje, ir mums atrodytų, kad visų šių jutimų objektai veikia mūsų 
kūną vienodai ir kad juos suvokia ta pati juslė. Vadinasi, ta ap- 
linkybė, kad regėjimo, klausos ir uoslės tarpininkas yra išorinis ele- 
mentas ir kad jų organai yra kūno paviršiuje, yra būtina sąlyga, 
jog galima būtų skirti šias jusles vieną nuo kitos. O lytėjimo tar- 
pininkas (mėsa) priklauso gyvulio kūnui, ir jo organas glūdi kūno 
viduje. Iš to aiškėja, kad lytėjimas gali būti ne viena juslė, o 
apimti keletą skirtingų juslių. Tą patvirtina mums ir liežuvis, jis 
teikia mums tiek lytėjimo, tiek skonio pojūčius. Jei visa mūsų 
kūno mėsa sugebėtų suvokti skonį, tai mes laikytume lytėjimą ir 
skonį ta pačia jusle. Bet iš tikro šios juslės yra skirtingos, nes jų 
organai negali pakeisti vienas kito. O kadangi negalima surasti 
visų lų priešybių, kurios suvokiamos lytėjimu, bendro pagrindo, tai 
ir reikia pripažinti, kad lytėjimas apima daugelį skirtingų juslių. 

* Aristotelis čia kalba apie kūno, paviršiaus drėgmę (dieron). 

5 Tai kietieji ir minkštieji kūnai. 

5 Norėdamas labiau pagrįsti savo tezę, kad visi juntamieji ob- 
jektai, taip pat ir liečiamieji, veikia atitinkamą organą tiktai tam 
tikrai aplinkai tarpininkaujant, Aristotelis nurodo: 1) tiesioginis 
objekto susilietimas su jutimo organu ore arba vandenyje tėra 
tariamas, 2) objektui susilietus su jutimo organu (arba, tiksliau — 
per daug priartėjus prie jo), jokio jutimo neatsiranda. Mūsų laikų 
psichofiziologijos požiūriu, šitas Aristotelio aiškinimas yra klaidin- 
gas. 

7 Vadinasi, lytėjimu suvokiamos esminės visų kūnų priešybės — 
savybės, kuriomis pasižymi sudarantys tuos kūnus elementai: šiltu- 
mas ir šaltumas, sausumas ir drėgnumas. Žr. De gen. et corr. II, 
2—3. 

8 Pirminis jutimo organas — širdis. 

9 Šitą juslės ypatybę Aristotelis mini ir II, 12 ir smulkiau aiški- 
na kartu bendrosios juslės problemą, kurią jis nagrinėja III, 2. 

XII 


! Šiame palyginime, kur juslinis suvokimas sugretinamas su gry- 
nai materialiu procesu, aiškiai matyti Aristotelio mąstysenos mate- 
rialistinė tendencija. Bet kadangi Aristotelio filosofijos pozicija yra 
nevienareikšmė ir, kaip pažymėjo Leninas, svyruoja tarp idealizmo 
ir materializmo, tai suprantama, kad tie komentatoriai, kurie laikosi 
idealistinės pažiūros, stengiasi ir šį Aristotelio palyginimą aiškinti 
idealistiškai. Tačiau visi šie mėginimai (pavyzdžiui, Hėgelio inter- 
pretacija) nepasiekia savo tikslo ir aiškiai iškreipia Aristotelio 
mintį. Reikia tiktai pažymėti štai ką: pripažindamas, kad juslinio 
suvokimo pagrindas yra materialus vyksmas — išorinio daikto po- 
veikis mūsų kūnui, Aristotelis vis dėlto netapatina suvokimo su 
šiuo procesu. Tai galima matyti iš tolesnių Aristotelio aiškinimų. 1. 
Jis skiria pačią juslę, kaip sugebėjimą, nuo to organo, kuriame ji 
glūdi. Tai du skirtingi tos pačios konkrečios realybės esminiai 
aspektai, kurie santykiauja vienas su antru kaip forma ir materija. 
Juslė ir pojūtis —ne kūnas kaip jutimo organas ir pats gyvūnas, 
kurie turi tam tikrą dydį. 2. Juslė suvokia ne patį konkretų daik- 
tą kaip individualybę, o tiktai tam tikrą bendrą jo savybę arba 
formą. Galima sakyti, kad Aristotelis dar netobula savo terminija 
čia stengiasi išreikšti tą skirtumą, kurį dialektinis materializmas 
nustato tarp daikto ir jo atspindžio sąmonėje. <...> 

2 Daiktų formas suvokti galima tik tada, kai objekto poveikio 
stiprumas atitinka jutimo organo patvarumą. 

3 Pagrindinis organas, kuris sugeba suvokti daiktų formas be 
materijos, yra kartu ir bendrosios juslės organas, t. y. organas to 
psichinio veiksnio, kuris iš dalies atitinka tai, ką mes dabar vadi- 
name sąmone. 

* Augalai patiria ne tik vienos formos, bet viso daikto — for- 
mos ir materijos junginio — poveikį. 

5 Klausimai, kuriuos Aristotelis kelia ir sprendžia šio skyriaus 
pabaigoje, turi tikslą dar ryškiau atriboti juslinį suvokimą, kaip 
pasyvią būseną, nuo kitų pasyvių būsenų, kurios atsiranda vienam 
daiktui veikiant kitą. Kadangi prisilietimas gali sukelti tam tikrą 
lytėjimo pojūtį, sakysime, šilumos pojūtį, bet kartu gali ir ji pa- 
keisti, tai kyla klausimas, ar kūnas, kuris neturi tam tikros juslės, 
pavyzdžiui, uoslės organo, gali patirti kurį nors kitą poveikį savy- 
bės (pavyzdžiui, kvapo), kuri suvokiama kaip tik šituo organu? 
Aristotelis atsako į šį klausimą taip: kiekviena juntamoji savybė 
arba forma gali būti suvokiama tik tuo organu, kuris yra jai pri- 
taikytas. Todėl, pavyzdžiui, daikto kvapas gali sukelti tiktai kvapo 
pojūtį, veikdamas tiktai uoslės, o ne kurį nors kitą jutimo organą. 
Bet tai nekliudo, kad tas objektas, kuriame glūdi ši savybė, kaip 
konkreti visuma gali veikti ir kitaip — tiesiogiai paliesdamas. Tačiau 
kaip tada paaiškinti, kodėl, pavyzdžiui, oras, paveiktas kvepiančio 
daikto, pats kvepia? Ar negalima padaryti išvados, kad ir kvapo 
pojūtis yra ne kas kita kaip tam tikras mūsų kūno kitimas, t. y. 


grynai pasyvi būsena? Aristotelio manymu, tokia išvada būtų klai- 
dinga,— kvepiantis oras pasidaro uostymo objektu, bet tai nereiškia, 
kad jis kartu ir junta kvapą. Kiekvienas jutimas yra ir pasyvi 
būsena, bet ne kiekviena pasyvi būsena yra jutimas. Kad šitas 
atsakymas nepašalina visų sunkumų, matyt, supranta ir pats Aris- 
totelis, nes jis pateikia. dar kitą toli gražu neįtikimą paaiškinimą 
nurodydamas, kad kvapas ir garsas gali paveikti tiktai tokius kū- 
nus, kurie, kaip oras, neturi apibrėžtos formos ir pasižymi kin- 
tamumu. 5 


Trečia knyga 
I 


! Šio skyriaus pirmoje dalyje Aristotelis nori įrodyti, kad, be 
tų penkių juslės rūšių, kurias jis yra nurodęs ir išnagrinėjęs, kitų 
negali būti ir kad jų padedamas žmogus sugeba pažinti visas daiktų 
juntamas savybes. Bet visi komentatoriai pažymi, kad Aristotelio 
argumentacija yra gana paini ir labai sunku išnarplioti ir iškelti 
aikštėn jos tikslią loginę eigą. Tuos teiginius, kuriais remiasi Aris- 
totelio samprotavimai ir kurie, jo manymu, išplaukia iš mūsų pa- 
tyrimo analizės, trumpai galima maždaug taip suformuluoti: 1) visi 
kūnai, taip pat ir gyvių kūnai, susideda iš keturių mums žinomų 
elementų — iš žemės, vandens, oro ir ugnies, ir nėra jokio pagrindo 
manyti, kad, be šių elementų, pasaulyje egzistuotų dar koks nors 
mums nežinomas elementas, 2) visas juntamas daiktų savybes mes 
suvokiame atitinkamais jutimo organais. Mes pažįstame tiek skir- 
tingų savybių, kiek turime skirtingų organų. Vadinasi, jei koks 
juntamas objektas mums nežinomas, mums trūksta atitinkamo or- 
gano. Toliau Aristotelis įrodo, kad taip būti negali, samprotaudamas: 
jutimo organai skirstomi į dvi skirtingas grupes atsižvelgiant į tai, 
ar mes suvokiame daiktus juos paliesdami (anksčiau nurodyta pras- 
me), ar išorinei aplinkai tarpininkaujant. Pirmajai grupei priklauso 
lytėjimas ir skonis, antrajai — regėjimas, klausa ir uoslė. Nuo šių 
dviejų grupių skirtumo priklauso ir atitinkamų organų materiali 
sudėtis. Iš keturių pirminių elementų žemė įeina tiktai į lytėjimo ir 
artimos jai uoslės organo. sudėtį. Ugnis būdinga visiems jutimo 
organams tiktai tiek, kiek jie turi savyje gyvybinės šilumos. Kiti 
jutimo organai susidaro iš tų pačių elementų, kurie atlieka tarpinės 
aplinkos funkciją: regėjimo organas —iš vandens, klausos organas — 
iš oro, uoslės organas —iš vandens ir oro, nes kūnai tarpininkai, 
t. y. oras ir vanduo, gali perduoti gautą iš objekto judėjimą tik 
tiems organams, kurie susidaro iš elementų, priklausančių tai pačiai 
giminei (kaip aiškina Aristotelis „De gen. et corr.“, I, 7, 323b, 18). 
Kadangi daugiau elementų nėra, tai negali būti nei kitų jutimo or- 
ganų, nei kitų tarpinių aplinkų, be tų, kurie buvo išvardinti. 

Nekalbant apie tai, kad keturių pirminių elementų teorija, kurią 
Aristotelis yra perėmęs iš savo pirmtakų, gana primityvi, reikia 
pažymėti, jog Aristotelio argumentacija nesuteikia jo ginamai tezei 
pakankamo pagrindo, nes jis nenurodo, kad skirtingos struktūros 
gyvuliai gali turėti ir tokių organų, kurie suvokia žmogui nepriei- 
namas daiktų savybes. Paminėtina, kad Aristotelis kitame savo vei- 
kale („De sensu", 2, 438b, 2030) išdėsto šiek tiek kitokią pažiūrą 
į jutimo organų materialią sudėtį. 

2 Įrodęs, kad, be penkių mums žinomų juslių, nėra jokių kitų, 
kurios suvoktų savybines (specifines) daiktų ypatybes, Aristotelis 
antrojoje šio skyriaus dalyje nagrinėja kitą klausimą, kuris neiš- 
vengiamai jungiasi su pirmuoju: gal yra“ypatinga atskira juslė, kuri 
suvokia bendrąsias daiktų savybes? Aristotelis atsako neigiamai, 
argumentuodamas taip: jei mes turėtume tokią atskirą juslę bend- 
rosioms savybėms pažinti, tai kiekviena specifinė juslė turėtų su- 
vokti šias savybes taip pat atsitiktinai, kaip ji suvokia kitos spe- 
cifinės juslės savybinius objektus, t. y. dėl to asociatyvaus ryšio, 
kuris susidaro tarp dviejų skirtingų savybių, priklausančių tam pa- 
čiam daiktui (pavyzdžiui, tarp daikto spalvos ir jo skonio). Tačiau 
iš tikrųjų taip nėra. Vienos juslės specifiniai objektai visiškai ne- 
veikia kitos juslės. Bendrosios daiktų savybės, priešingai, kiekvie- 
name specifiniame jutimo organe sukelia tam tikrą judėjimą, kuris 
ir leidžia mums jas suvokti. Bendrosios savybės yra glaudžiai susi- 
jusios su savybinėmis daikto ypatybėmis, pavyzdžiui, daiktas, būda- 
mas tam tikros spalvos, būtinai turi ir tam tikrą dydį. Antra vertus, 
bendrąsias savybes jungia ir būtinas tarpusavio ryšys taip, kad vieną 
iš jų padeda suvokti kita, pavyzdžiui, figūros suvokimas neatski- 
riamas nuo dydžio suvokimo, ramybė suvokiama kaip jos priešy- 
bės — judesio nebuvimas, skaičius — kaip vientisumo priešybė ir 
kartu kaip vienetų daugybė, nes kiekvienas pojūtis yra tam tikra 
vienybė. 

Šio skyriaus pabaigoje Aristotelis taip pat aiškina, kodėl mes 
turime ne vieną, o daugelį skirtingų juslių. Kadangi bendrųjų sa- 
vybių suvokimas visuomet lydi savybinių ypatybių suvokimą, tai, 
turint tik vieną juslę, bendrosios ir specifinės savybės susilietų 
į vieną bendrą įspūdį. Jų skirtingumą mes galime pastebėti vien 
tuo atveju, kai suvokiame, kad bendrosios savybės gali sietis su 
skirtingų juslių savybinėmis ypatybėmis. 

3 Graikiškas terminas symbebčkos (96) reiškia „kas lydi ką nors 
kitą“ arba „alsitiktinai būna kartu“. Aristotelis šį terminą vartoja 
dvejopai — arba vienas reiškinys lydi kitą atsitiktinai, arba pirmasis 
yra tam tikru būdu susijęs su antruoju. Šiuo atveju dar neaišku, 
kaip Aristotelio iškeltame klausime šis terminas turi būti supranta- 
mas. Į tai privalu atsižvelgti ir verčiant. Šiaip ar taip, symbebčkos 
čia negalima išversti žodžiais „alsitikliniu būdu“, nes tai prieštarautų 
tolesniems Aristotelio aįškįnimams, 


* Kalbėdamas apie dviejų skirtingų juslių susijungimą į vieną, 
Aristotelis turi galvoje tą bendrąją juslę (sensus communis), kurios 
ypatingas funkcijas jis nagrinėja kitame skyriuje. Tuo tarpu tik tiek 
paaiškėjo, kad bendroji juslė, kaip bendrųjų savybių suvokimas, da- 
lyvauja suvokiant kiekvienai atskirai juslei. 


II 


! Aristotelis čia kelia klausimą, kaip reikia aiškinti tą faktą, kad, 
suvokdami kuria nors jusle tam tikrą objektą, mes kartu suvokia- 
me ir patį suvokimo aktą: ar aktą suvokia ta pati juslė (pavyzdžiui, 
regėjimas, kuris suvokia ir juntamąjį objektą — spalvą), ar kuri nors 
kita ypatinga juslė? Jei tai būtų kita juslė, tai ji turėtų suvokti kar- 
tu su suvokimo aktu ir jo objektą, pavyzdžiui, spalvą, kitaip sa- 
kant — dvi skirtingos juslės suvoktų tą patį objektą (spalvą), bet tai 
jau yra nesąmonė. Be to, dėl šios juslės iškiltų tas pats klausimas, 
kuris iškilo dėl anksčiau minėtos, suvokiančios juntamąjį objektą, 
t. y. ar ir čia akto suvokimas turi būti priskirtas dar kitai, trečiai 
juslei. Taip samprotaudami mes niekuomet klausimo neišspręstume, 
nes ir trečiosios juslės akto suvokimui aiškinti reikėtų imtis dar 
ketvirtosios, ir taip būtų be galo. Norint išvengti tokios nesąmonės, 
Aristotelio manymu, reikia pripažinti, kad jau ta juslė, kuri suvo- 
kia juntamąjį objektą, kartu suvokia ir pati save (savo aktą). Mū- 
sų laikų psichologijos terminiją vartojant — kad juslinis suvokimas 
yra sąmoningas, kad jis suvokia patį suvokimo aktą. 

2 Aristotelis teigia, jog sprendžiant klausimą nurodyta prasme, 
reikia pašalinti dar vieną neaiškumą, kuris atsiranda dėl to, kad 
juslinio suvokimo terminas vartojamas skirtingai. Pavyzdžiui, mes 
matome ne tik spalvas, bet ir tamsą, tačiau ne taip pat, kaip 
spalvas. Todėl ir negalima iš šio teiginio — kad regėjimas suvokia 
pats save — padaryti išvadą, jog šiuo atveju pats regėjimas turi 
turėti spalvą. Tai prieštarautų regėjimo prigimčiai. Regėjimas po- 
tencialiai, kaip regimų formų imtuvas, turi būti bespalvis. Spalvas 
galima priskirti tik regėjimo organui (akiai) tiek, kiek jis įgyja 
daiktų spalvą ją matydamas. 

3 Čia Aristotelis vėl grįžta prie tos tezės, kuriai jis skiria prin- 
cipinę reikšmę,— kad aktualiame pojūtyje sutampa tiek juslės, tiek 
veikiančio ją objekto aktualumas, bet potencialiai veikiantis objek- 
tas bei jo veikiama juslė yra skirtingi. Todėl reikia skirti aktualaus 
jutimo subjektyvųjį ir objektyvųjį aspektą, arba šalį, ir šitą skir- 
tumą galima užfiksuoti atitinkamais terminais, skiriant, pavyzdžiui, 
girdėjimą (subjektyvią šalį) ir aidėjimą (objektyvią šalį) tos pačios 
aktualybės, t. y. aktualaus garso. Todėl girdėjimas ir garso pojūtis 
atsiranda ir nyksta kartu; tą patį galima pasakyti ir apie visas kitas 
jusles. Tačiau, sako Aristotelis, iš to negalima padaryti išvados, ku- 
rią priėjo ikisokratinės gamtos filosofijos atstovai (kaip antai Em- 
pedoklis, Anaksagoras, Leukipas, Demokritas) — kad nėra nei balto, 

nei juodo be regėjimo ir apskritai nėra juntamųjų savybių be ati- 
tinkamo suvokimo akto. Šis teiginys yra teisingas tik reliatyviai — 
tiek, kiek jis taikomas aktualiems jutimams. Bet jis bus klaidingas, 
jei mes imsime juslę ir juntamąjį objektą potencialiai. Juntamosios 
savybės, arba formos, kaip spalvos egzistuoja nepriklausomai nuo 
suvokimo akto tuose daiktuose, kuriems jos būdingos. Ir teigdamas, 
kad veikiančio ir judinančio prado aktualybė atsiranda tame, kas 
yra veikiamas, Aristotelis atsižvelgia ne į pačius daiktus, o į tas 
juntamąsias savybes, kurias juslė suvokia. Šia prasme jis ir sako, 
kad judintojas neturi būtinai pats judėli, nes tos formos veikia 
juslę kaip tikslas, kurį ji stengiasi savyje suaktualinti. 

* Aristotelis aiškina, kad savybinių ypatybių pojūčiams yra bū- 
dingas tam tikras proporcingumas: jų intensyvumas turi būti sude- 
rintas su jutimo organo struktūra ir patvarumu. Todėl pojūčio in- 
tensyvumo perteklius organui yra žalingas. Antra vertus, tas pro- 
porcingumas suteikia malonumo atspalvį tiek atskiriems paprastiems 
pojūčiams, tiek jų deriniams. 

5 Šio skyriaus paskutinėje dalyje Aristotelis vėl kelia bendrosios 
juslės problemą ir smulkiau gvildena jos vaidmenį suvokimo ak- 
tuose. Kiekviena juslė, turėdama savo ypatingą objektą, ne tik jį 
suvokia, bet ir sprendžia apie jį, t. y. skiria vieno objekto specifinę 
ypatybę nuo kito, priklausančio tai pačiai giminei (pavyzdžiui, 
skiria balta nuo juoda). Bet šitas sprendimo, arba skyrimo, aktas 
vyksta ne tik atskirose juslėse — jis liečia ir dviejų skirtingų juslių 
skirtybes (pavyzdžiui, balto ir saldaus). Aišku, kad nustato šiuos 
skirtumus tas pats sugebėjimas ir, be to, tik toks sugebėjimas, kuris 
nesutampa nė su viena specifine jusle, 0 veikia visose vienodai. 
Tatai ir yra bendroji juslė, kuri vienu kartu aprėpia ir sugretina 
du skirtingus aktualius jutimus. Skirdama vieną nuo antro, ji kar- 
tu skiria ir antrą nuo pirmo. Aristotelis primygtinai pabrėžia, kad 
šitas skyrimo (sprendimo) aktas yra nedali vienybė ir vyksta nedaliu 
laikotarpiu. Taip jis apibūdina tai, ką mes dabar vadiname sąmonės 
vienybe, kuri pagrįsta organizmo kaip visumos vienybe. Tačiau 
šitas bendrosios juslės aiškinimas susiduria su tam tikru sunkumu: 
tos juntamosios savybės, apie kurias sprendžia bendroji juslė, bū- 
damos skirtingos, suteikia ir organui skirtingus judesius. O jei 
bendroji juslė yra viena ir nedali, tai ji negali būti judinama dvie- 
jų skirtingų judesių. Šitos nedermės negalima pašalinti nurodant, 
kad potencialus sprendžiamasis sugebėjimas yra dalus, nes jis gali 
pasireikšti kartu su skirtingomis specifinėmis juslėmis, bet kaip 
aktualybė jis yra vienas ir nedalus, nes sugretina ir skiria dvi 
aktualias juntamąsias savybes. Aristotelis sprendžia klausimą, rem- 
damasis analogija su geometriniu tašku, kurį matematikai supranta 
dvejopai. Atskirai taškas yra vienas ir nedalus, bet, atsižvelgiant 
į jo santykį su linija, kuriai jis priklauso ir kurią dalija į dvi dalis, 
jį galima laikyti ir dviem skirtingais taškais: jis yra tas taškas, 
kuriuo baigiasį viena linijos atkarpa, antrą vertus, jis yra tas taš- 


kas, kuriuo prasideda jos antroji atkarpa. Taip elgiasi sprendžiama- 
sis sugebėjimas, t. y. bendroji juslė, su savo objektu — dviejų jun- 
tamųjų savybių skirtingumu. Tuo pačiu aktu jis suvokia šitą skirtu- 
mą dvejopai: 1) kuo baltas skiriasi nuo saldaus ir 2) kuo saldus 
skiriasi nuo balto. Šia prasme bendroji juslė yra tarsi riba, kuri kartu 
skiria ir jungia dvi skirtingas specifines jusles. Taigi, pasak Aris- 
totelio, bendroji juslė atlieka tris funkcijas: 1) ji įgalina mus at- 
skirti bendrąsias juntamąsias savybes nuo savybinių ypatybių, 2) ji 
suvokia patį suvokimo aktą ir 3) ji leidžia mums suvokti savybi- 
nių ypatybių tiek rūšines, tiek giminines skirtybes. 


III 


! Apie terminų noein ir phronein reikšmes Aristotelio raštuose 
žr. žodynėlį: noėsis ir phronėsis (78 ir 86). 

2 Diels, fragm. . 106Ž, kurį Aristotelis cituoja, ir Met. IV, 5, 
1009b, 18. 

3 Fragm. 108D. 

4 Žr. Od. XVIII, 136. 

s Žr. 2 

5 Negalima išaiškinti netiesos kilmės, pripažinus juslinio suvokimo 
ir mąstymo tapatumą (žr. Met. IV, 5, 1009b, 3). Aristotelis sako, 
kad šitos sensualistinės teorijos arba turi prieiti išvadą, kad klaidos 
visai negali būti (kaip teigia Protagoras) — o tai prieštarauja fak- 
tams,— arba, remdamosi principu „panašus pažįstamas per panašų“, 
turi aiškinti klaidos atsiradimą tuo, kad nepanašus veikiamas ne- 
panašaus. Bet jei būtų taip, tai reikėtų tikėti, kad priešybių teisin- 
gas pažinimas ir priešybių neteisingas pažinimas remiasi ne vieno- 
dais, o skirtingais mąstymo aktais. Bet iš tikrųjų taip nėra. Reikia 
dar priminti, kad, pagal Aristotelio mokslą, atsižvelgiant į skirtumą 
tarp pažinimo potencialios ir aktualios būsenos, tiek panašumas, tiek 
nepanašumas gali būti taikomi pažįstančiajam subjektui ir pažįsta- 
majam objektui tik reliatyviai, o ne absoliučiai. 

7 Įrodęs, kad pažinimas, kuriame dalyvauja mąstymas, ir jusli- 
nis suvokimas nesutampa, Aristotelis dar priduria, kad apskritai 
galvojimas bendra pra:me (hypolčpsis, 59), kuris apima tiek pro- 
tavimą, tiek žinojimą ir manymą, skiriasi nuo suvokimo savybinių 
ypatybių (tikslia jutimo prasme) tuo, kad pastarasis yra visuomet 
teisingas ir būdingas visiems gyvūnams, o galvojimas, priešingai, 
gali būti ir teisingas, ir klaidingas ir juo gali naudotis tik tos bū- 
tybės, kurios turi protą. 

8 Aristotelis dabar pereina prie vaizduotės nagrinėjimo. Atrodo, 
kad išlikusių rankraščių tekstas čia yra sugadintas arba jame yra 
tam tikra spraga, ir todėl neaišku, kaip vaizduotės analizė siejasi su 
ankstesniais samprotavimais. Šiaip ar „taip, Aristotelis nurodo, kad 
negalima pasitenkinti supriešinus juslinį suvokimą ir mąstymą (gal- 
vojimą). Šituos du sugebėjimus jungia trečias — vaizduotė, kuri 

rėmiasi jutimu, bet be kurios negali atsirasti ir nuovoka, t. y. spren- 
dimas, kurį mes pripažįstame teisingu. 

9 Vaizduotė skiriasi nuo visų galvojimo aktų (mąstymo, many- 
mo): 1) tuo, kad vaizdiniai priklauso nuo subjekto nuožiūros, o ne 
nuo objektyvios tikrovės, verčiančios mus spręsti taip, o ne kitaip 
ir nulemiančios sprendimo teisingumą arba klaidingumą, 2) tuo, kad 
vaizdinių nelydi toks emocinis susijaudinimas, kuris gali sukelti ma- 
nymą, kad, pavyzdžiui, iš tikrųjų yra kažkas baisaus arba kažkas 
patrauklaus. 

10 Galbūt Aristotelis čia turi omenyje savo pasisakymus šiuo 
klausimu Eth. Nic. VI, 3, 1139b, 15. 

!! Aristotelis čia aiškina, kad vaizdiniai gali būti pavieniai, 
gali būti jų junginiai. Todėl vaizduotę reikia priskirti prie tų su- 
gebėjimų, kurie apie ką nors sprendžia ir kurių sprendimai gali 
būti arba teisingi, arba klaidingi. Ir tai suprantama, nes vaizduotė, 
kaip parodė tolesnė analizė, remiasi jusliniu suvokimu, o pastarasis 
yra jau sprendžiamasis sugebėjimas tiek, kiek jame dalyvauja anks- 
čiau nurodytos bendrosios juslės funkcijos (aktai). 

12 Toliau Aristotelis dar smulkiau nušviečia tas ypatybes, kurio- 
mis vaizduotė skiriasi nuo kitų sprendžiamųjų sielos sugebėjimų. 
1. Vaizduotė nesutampa su jusliniu suvokimu, nes: a) vaizduotės 
gaminiai atsiranda ir tada, kai juslinis suvokimas neveikia, pavyz- 
džiui, mums miegant arba užmerkus akis, b) jutimo sugebėjimą turi 
visi gyvūnai, bet vaizduotę, atrodo, ne visi, c) savybinių ypatybių 
pojūčiai yra visuomet teisingi, o vaizdiniai dažniausiai klaidingi, 
d) vaizdiniams trūksta to tikėjimo momento, kuris būdingas kiek- 
vienam ryškiam jusliniam suvokimui. Todėl neryškų įspūdį, kurio 
teisingumu abejojame, mes linkę laikyti vaizdiniu. 2. Nuo mokslinio 
žinojimo ir intelekto intuityvaus pažinimo, kurie yra visuomet tei- 
singi, vaizduotė skiriasi tuo, kad ji gali klysti. 3. Nuo manymo 
vaizduotė skiriasi tuo, kad a) jai stinga tikėjimo momento ir kad 
b) vaizduojantis nedalyvauja tie aukštesni proto veiksmai, kaip 
antai diskursyvus mąstymas, kurie prisideda prie nuomonės susi- 
darymo ir paverčia tikėjimą racionaliai pagrįstu įsitikinimu. Tai ro- 
do ir tas faktas, kad kai kurie gyvuliai turi vaizduotę, bet neturi 
proto. Todėl klaidinga Platono „Timėjo“ ir „Sofisto“ dialoguose iš- 
dėstyta teorija, kuri mėgina aiškinti vaizduotę remdamasi tam tikru 
nuomonės ir juslinio suvokimo sąryšiu. Toks sąryšis yra galimas 
tik tuo atveju, kai nuomonė ir juslinis suvokimas turi tą patį Ob- 
jektą. Bet būna ir taip — tai galima matyti iš Aristotelio duoto pa- 
vyzdžio, — kad nuomonė ir juslės parodymas prieštarauja vienas ki- 
tam. Tokiu atveju vaizdinys, pagal Platono teoriją, būtų prieštaringas 
dalykas, o tai neįmanoma. 

13 Išaiškinęs, kuo vaizduotė „skiriasi nuo kitų sielos sugebėjimų, 
Aristotelis pateikia ir vaizduotės apibrėžimą, nurodydamas jos kilmę. 
Tas judesys, kuriuo juntamasis objektas sujudina jutimo organą ir 
sukelia pojūtį, savo ruožtu sukelia organe panašų judesį, kuris 


tęsiasi ir objektui neveikiant. Šitas antrinis judesys ir yra vaizdavi- 
mosi pagrindas. Iš to aiškėja, kad vaizdavimasis negali atsirasti 
be juslinio suvokimo ir kad vaizduotė būdinga tik toms būtybėms, 
kurios turi jutimus. 


4 Vaizdiniai, būdami panašūs į tuos suvokimus, kurie yra juos 
sukėlę, gali būti, kaip ir pastarieji, teisingi ir klaidingi, bet nevie- 
nodu mastu. Tie vaizdiniai, kurie atsirado iš pojūčių savybinių ypa- 
tybių, yra teisingi, ypač tada, kai jutimas tebeveikia ir jie mažiau- 
siai iškreipia savo objektą. Dažniau nukrypsta nuo tiesos tie vaiz- 
diniai, kurie remiasi savybinių požymių turėtojo atsitiktiniu suvo- 
kimu, t. y. suvokimu, pagrįstu asociatyviu ryšiu. Pagaliau tie vaiz- 
diniai, kurie atstovauja bendrųjų savybių suvokimui, lengviausiai 
gali būti iškreipiami, ypač suvokiant objektą iš tolo. 


IV 


! Mąstančioji siela yra atskiriama nuo kitų, žemesniųjų sielos 
dalių ir kartu — nuo kūno. 

* Protas ir juslinis suvokimas panašūs tuo, kad abu yra spren- 
džiamieji sugebėjimai ir daiktų formų imtuvai. 

* Protas nekintamas ta prasme, kad jis niekieno neveikiamas ir 
nekeičia tų formų, kurias gauna iš savo objektų. 

* Protas yra nesumaišytas su materija ir apskritai su savo 0b- 
jektais. . 

5 Aristotelis, be abejo, čia turi galvoje Platoną, nors Platono 
veikaluose formų talpyklos termino mes neaptinkame. 

5 Aristotelis čia primena anksčiau (II, 5) nustatytą skirtumą tarp 
dviejų potencijos pakopų: pirmojoje pakopoje protas yra grynas 
sugebėjimas, kuris dar nėra įgijęs jokių žinių. Mokydamasis pasie- 
kęs antrąją pakopą, protas pereina į aukštesnę būseną — žinių tu- 
rėjimą; ši būsena jį įgalina savo noru aktualinti įgytas žinias. Bet 
jas aktualindamas protas sutampa su mąstomojo objekto forma — 
tada jis mąsto pats save. 

7 Esmė (usia, essentia) ir buvimas (to einai, existentia) sutampa 
tose abstrakčiose formose arba sąvokose, kurios imamos skyrium 
nuo materialaus substrato, pavyzdžiui, kreivumo, gėrio, būties ir kt. 

Šio poskyrio samprotavimuose yra daug neaiškumų, kurių galu- 
tinai išaiškinti dar nepavyko nė vienam komentatoriui. Matyt, pats 
Aristotelis svyruoja, kaip iš tikrųjų reikia apibūdinti juslinio su- 
vokimo ir proto santykį: ar tai yra du atskiri sielos sugebėjimai, 
ar vienas sugebėjimas, kuris pasireiškia dviem skirtingais būdais, 
Iš tikrųjų, pasak Aristotelio, juslinis suvokimas ir protas turi tam 
tikrų bendrų požymių: abu, kaip jau buvo nurodyta, yra spren- 
džiamieji sugebėjimai ir pažįsta daiktų formas. Skirtumas tarp jų 
gali būti tik toks, kad juslinio suvokimo objektai yra juntamos 
ypatybės — tiek savybinės, tiek bendrosios —o proto objektai yra 
daiktų esminės formos, arba esmės, t. y. tos aukštesnės formos, ku- 

rios glūdi potencialiai juslinėse formose kaip jų loginis ir ontolo- 
ginis pagrindas arba priežastis. <...> 

8 Šio palyginimo tiksli prasmė neaiški. Temistijas jį taip aiški- 
na: juslinis suvokimas yra sudėtingas kaip laužtinė linija, nes jo 
objektai, juntamos daiktų savybės, būdami susiję su materija, yra 
sudėtingi. O protas yra vieninis kaip tiesė, nes, atskirdamas formas 
nuo materijos, jis šalina ir juslinio suvokimo sudėtingumą. 

9 Jei tiesa, kad tiesioji linija ir jos esmė yra skirtingi dalykai, 
tai, sekant pitagorininkų ir Platono pavyzdžių, galima teigti, jog 
tiesės esmė yra dvejetas, nes ją lemia erdvė tarp dviejų taškų. 


10 Jei mąstymas yra tam tikra pasyvi būsena, kuri galima tik 
tada, kai protą veikia jo objektas, tai kaip protas, būdamas nekin- 
tamas ir su niekuo nesumaišytas, sugeba mąstyti? Be to, protas tu- 
rėtų turėti tada ką nors bendra su veikiančiu jį objektu. Šitą klau- 
simą Aristotelis sprendžia ta prasme, kad protas, imamas potencia- 
liai, nėra sujungtas su savo objektais jokiu aktualiu ryšiu, bet vis 
dėlto turi su jais šį tą bendra tiek, kiek jis sugeba sutapti su jais, 
aktualindamas savo potencijas. Šia prasme mąstymas yra ne tik 
pasyvi būsena, bet ir veiksmas, kuris atskleidžia tikrąją proto pri- 
gimtį. 

NU Antrajį klausimą, kaip protas gali mąstyti pats save, Aristote- 
lis aiškina taip samprotaudamas. Atsakant į šį klausimą, iš pirmo 
žvilgsnio mums peršasi dvi galimybės. 1. Galbūt protas mąsto pats 
save iš prigimties. Jei mąstomumas yra bendras ir tas pats visiems 
mąstymo objektams, tai šiuo atveju reikėtų teigti, kad protas bū- 
dingas ir kitiems mąstymo objektams, kitaip sakant, kad jie yra 
mąstančios būtybės, o tai nesąmonė. 2. Galbūt galima teigti, kad 
protas, kaip ir kiti mąstymo objektai, yra mąstomas dėl ko nors 
kito, kas yra su juo sumaišyta. Tačiau čia prieštaraujama tam, kad 
protas yra nekintamas ir atskirtas nuo visko, kas jam svetima. Aris- 
totelis sprendžia klausimą tokiu būdu. Kai mąstymo objektas yra 
gryna nuo materijos atskirta forma, tai, mąstymo aktui įvykus, 
mąstantysis pradas (protas) sutampa su savo objektu, vadinasi, mąs- 
to pats save. Priešingai, tos konkrečios formos, kurios yra susiju- 
sios su atitinkama materija, tik potencialiai yra mąstymo objektai 
ir nesutampa su protu tol, kol, abstrakcijai įsiterpus, jos nepavirsta 
aktualybėmis. 


Vv 


! Pats Aristotelis nevartoja aktyviojo proto termino, jį sugalvojo 
senovėje jo komentatoriai. Pasyviojo proio terminą Aristotelio 
raštuose randame tik vienoje vietoje (šio skyriaus pabaigoje). 

2 Giminės —tai kategorijos. 

3 Materija ir veiklantysis pradas — veiksniai, kurie nulemia gam- 
tos veiklą, meno (technikos) gamybą ir sielos veiksmus bei pasy- 
vias būsenas. Sieloje jie pasireiškia kaip pasyvusis ir aktyvusis pro- 


tas. Iš to, jog Aristotelis sugretina gamtos veiklą ir meno darbą, 
aiškėja, kad jis priskiria veikiančiajam pradui ne tik priežasties 
(causa elficiens), bet ir tikslo (causa finalis) reikšmę. 

* Tas protas, kurį Aristotelis apibūdina III, 4 atskirumo, nekin- 
tamumo ir nemišrumo požymiais, yra kaip tik aktyvusis protas, arba 
intelektas. Intelektas yra gryna aktualybė, nesusijusi nei su poten- 
cija, nei su materija. 

5 Aktyvusis protas (intelektas) yra tas pradas, kuris sukelia ma- 
terijos judėjimą, t. y. sujudina pasyvųjį protą. 

S Tai reiškia, kad aktualų žinojimą gali įgyti tik toks individas, 
kuris jau yra apdovanotas pažinimo sugebėjimu. Kiekvieną individą 
gimdo visuomet kitas suaugęs individas, kuriame jau veikia akty- 
vusis protas (intelektas). Šia prasme protas nuolat veikia, ir ne- 
galima sakyti, kad jis kartais nemąsto, kaip būna pasyviajam. 

"7 Vadinasi, protas (intelektas) yra vienintelė nemirtinga žmogaus 
sielos dalis arba jėga. Bet kaip suprasti tą nemirtingumą? Ar taip, 
kaip yra linkę manyti tie komentatoriai, kurie suartina Aristotelio 
filosofiją su platonizmu,— kad proto (intelekto) amžinumas užtikrina 
ir žmogaus asmenybės nemirtingumą; ar taip, kaip aiškina, pavyz- 
džiui, averoistai, kurie tapatina protą su antindividualiu Dievo pro- 
tu, įsikūnijusiu žmoguje? Šitas klausimas yra ginčytinas ir negali 
būti išspręstas vienašališkai. Paties Aristotelio samprotavimuose su- 
siduria bei susipina dvi priešingos tendencijos: viena — idealistinė, 
kilusi iš platonizmo metafizikos, ir antra — materialistinė, kuri re- 


miasi paties Aristotelio moksliniais tyrinėjimais biologijos ir psi- 


chofiziologijos srityse, 

3 Dėl savo neaiškumo ir šitas Aristotelio pasisakymas yra Gi Kė 
lęs daug ginčų tiek tarp senovės, tiek tarp mūsų laikų interpreta- 
torių. Vieni sieja jį su Platono metempsichozės mokslu ir aiškina 
taip, kad žmogus neatsimena šiame gyvenime „to, ką jis yra patyręs 
ankstesnio savo sielos buvimo metu. Kitų komentatorių nuomone, 
Aristotelis čia išdėsto mintį, kad po mirties negalima nieko at- 
siminti, nes atmintis būdinga pasyviajam protui ir žūva kartu su 
juo. 


VI 


! Pagal Aristotelio pažinimo teoriją, nedalūs objektai, kurių ne- 
galima skirstyti į dalis arba elementus, pažįstami ne diskursyviu 
mąstymu, o tiesiogine intelekto intuicija, kuri visuomet yra teisingai 
Todėl šių objektų atžvilgiu galima skirti tiktai žinojimą ir nežinoji- 
mą, o ne teisingą ir klaidingą pažinimą. Teisingumą ir klaidingumą 
galima priskirti tik sprendiniams, kai dvi sąvokos yra sujungtos į 
vienybę. 5 - 

2 Diels, fragm. 57D. 

3 Originale terminas „diametras“ reiškia ne skritulio | aa 
o lygiagretainio įstrižainę. ? 

* Skirstymas —t. y. sudėtinio objekto mąstomasis. skaidymas į 

jo elementus — yra priešingas sintezės aktui. Bet tiek vienas, tiek 
antras yra sprendimai, diskursyvaus mąstymo veiksmai. 

5 Nedalumas priskiriamas objektams aktualiąja ir potencialiąja 
prasme. Aktualiai nedalūs yra visų pirma tolydūs dydžiai: jie mąs- 
tomi vienu aktu, kuris vyksta vienu nedaliu laikotarpiu, nes ir 
laikas yra toks pat tolydus dydis, kaip ir, pavyzdžiui, ilgis. Bet po- 
tencialūs tiek ilgis, tiek laikas yra dalūs. Štai kodėl, dalijimo pro- 
cesui vykstant, kiekviena dydžio dalis mąstoma per tam tikrą at- 
skirą laikotarpį kaip atskiras aktas. 

5 Nuo tolydžių dydžių Aristotelis skiria dar kitą nedalių objektų 
rūšį — daiktų formas, kurios irgi mąstomos vienu nedaliu proto aktu, 
vykstančiu nedaliu laikotarpiu. Bet daiktų formos skiriasi nuo toly- 
džių dydžių tuo, kad savo esme yra nedalios, t. y. nedalios ne tik 
aktualiai, bet ir potencialiai, nes formos yra tai, kas daiktams su- 
teikia apibrėžtą vienybę. Dalumą galima joms priskirti tik atsitikti- 
nai, o ne iš esmės kaip tolydiems dydžiams,— ta prasme, kad tas 
laikotarpis, kuriuo vyksta formos mąstymas, yra dalus, t. y. gali būti 
ilgesnis arba trumpesnis. Tačiau toks esminis nedalumas,— pažymi 
Aristotelis — glūdi tam tikru būdu ir tolydžiuose dydžiuose, turin- 
čiuose savo specifinę formą. Laiko arba ilgio forma, arba bendra 
sąvoka, yra tai, kas pagrindžia kiekvieno atskiro laikotarpio arba 
ilgio vienybę. 

7 Pagaliau trečiąją nedalių objektų rūšį sudaro tos priešybės ir 
neigiamos sąvokos, kurios žymi tam tikros savybės neturėjimą. Šiai 
rūšiai priklauso visų pirma tolydžių dydžių skiriamosios ribos — taš- 
kas arba akimirka. Abiem šiais atvejais paneigiamas tolydumas ir 
tokios priešybės, kaip bloga arba juoda, kurias protas pažįsta tiktai 
tiek, kiek jis pažįsta ir teigiamą priešybę (gera, balta). Vadinasi, 
potencialiai protas turi turėti savyje abi priešybės ir, pažindamas 
neigiamąją, turi sutapti su ja. 

5 Pirmasis judintojas — Dievas neturi priešybės, nes jis yra ne- 
kintamas, o priešybės gali atsirasti tiktai ten, kur yra kitimas, t. y. 
vienos priešybės perėjimas į kitą. Dėl tos pačios priežasties jis yra 
gryna aktualybė, nesusieta su jokia materija (potencija), ir jo mąsty- 
mo objektu gali būti tiktai jis pats. ' 

? Daiktų esmės yra grynos abstrakčios formos, kurios nebeturi 
juntamųjų (susijusių su materija) požymių. Tatai (intelekto) savybi- 
niai objektai, kuriuos jis pažįsta niekuomet neklystančia tiesiogine 
intuicija. 


VII 


! Aristotelis čia primena tai, kas jau buvo pasakyta III, 5. 

2 Aristotelis pabrėžia, kad negalima tapatinti juslinio suvokimo 
su judėjimu (plg. Met. VII, 7—9), kuris yra neužbaigtas procesas, 
neužbaigta aktualybė. Jis apibūdina juslinį suvokimą kaip vyksmą, 
kur sugebėjimas aukštesnės (antrinės) potencijos prasme nepatiria 
esminio pasikeitimo, o tik atskleidžia ir aktualina tai, kas potencia- 


liai jau glūdi jo būsenoje, ir tokiu būdu pasiekia savo prigimtinį 
tikslą. 

3 Juslinis suvokimas, kaip ir paprastas galvojimas, yra tam tik- 
ras sprendimo aktas, kuris ką nors teigia arba neigia. Bet kai 
suvokimą lydi malonumo arba nemalonumo jausmas, tai teigimas ir 
neigimas įgyja kitokią, specifinę reikšmę — kas siektina arba veng- 
tina praktiniu atžvilgiu, t. y. kas gera arba bloga. Taigi siekimas 
ir vengimas yra skirtingos to paties sugebėjimo aktualybės. 

* Diskursyvus mąstymas skiriasi nuo juslinio suvokimo tuo, kai 
jis mąsto remdamasis vaizdiniais, kurie šiuo atveju pakeičia pojū- 
čius. Ir diskursyvus protavimas gali įgyti praktinį pobūdį ir gali 
skirti tai, kas gero ir blogo atžvilgiu yra siektina arba vengtina. 
Apskritai protavimas negali vykti be vaizdinių pagalbos. 

5 Dauguma komentatorių pripažįsta, kad arba šiame išlikusiame 
tekste yra spraga, arba jis yra šiek tiek sugadintas. Todėl neaišku, 
kaip Aristotelio nurodytas pavyzdys (regėjimo ir girdėjimo vyksmai) 
turi paaiškinti ankstesnius samprotavimus. Galima tiktai spėti, kad 
Aristotelis nori iškelti aikštėn tą ryšį, kuris, vaizdiniams tarpinin- 
kaujant, jungia diskursyvų mąstymą su jusliniu suvokimu. Pastarasis 
spręsdamas vienija ir skiria atskirus jutimus — jis gali atlikti šitą 
darbą dėl to, kad tie skirtingi judesiai, kuriuos juntamieji objektai 
sukelia atitinkamuose kūno paviršiaus organuose, pagaliau sueina 
į vieną centrinį organą — širdį, O kadangi vaizdiniai iš prigimties 
nesiskiria nuo pojūčių kaip jų atbalsiai arba atspindžiai, tai diskur- 
syvus mąstymas jiems padedant gali remti savo abstrakčią veiklą 
tuo darbu, kurį yra atlikusi bendroji juslė. 

5 Aristotelis čia trumpai kartoja tą patį aiškinimą, kurį yra pa- 
teikęs III, 2: bendroji juslė skiria skirtingus pojūčius, priklausančius 
tai pačiai rūšiai (balta ir juoda) arba skirtingoms rūšims (saldu 1r 
šilta) ta pačia prasme, kaip taškas skiria dvi tos pačios linijos at- 
karpas. Ji (bendroji juslė), kaip sprendžiamasis sugebėjimas, yra 
viena analogiškai su riba, bet ji yra dvejopa, daugiareikšmė tiek, 
kiek ji santykiauja su dviem skirtingais pojūčiais, tačiau ne ta pa- 
čia prasme, kaip suvokiami jos juntamieji objektai, nes skaičiaus 
atžvilgiu tie objektai yra du dalykai, o bendroji juslė — viena. 

Šiam painiam tekstui aiškinti Aristotelio komentatorių buvo pa- 
siūlyta daug skirtingų interpretacijų, iš jų labiausiai tikėtina, mūsų 
manymu, yra ta, kurią tik ką esame išdėstę. 

7 Kad bendroji juslė sprendžia apie vienarūšių ir nevienarūšių 
pojūčių skirtingumą tuo pačiu būdu, Aristotelis aiškina dar tokiu 
samprotavimu: jei vienos juslės priešybės santykiauja tarp savęs 
tuo pačiu būdu kaip kitos juslės priešybės, galima nustatyti tokią 
A (balta) C (saldu) A (balta) 


US D iudj „J rt ausimi: ——— 
piRpėoreją: 5 Tjuoda) — D (kartu) ą apvertę E A 
B (juoda) | 
“D (karų iktoji i tacija yra Rodjero ir Christo; apskri- 
D (kana): Pateiktoji interpretacija yra Rodj 


tai šitas pavyzdys yra aiškinamas ir kitaip. 

5 Aristotelis čia pavyzdžiais aiškina, kaip praktinis protas sudaro 
gero (siektino) ir blogo (vengtino) sąvokas: jis įgyja jas ne Liesio- 
giniu būdu, o išgauna iš juslinių duomenų. Tai gali būti arba jus- 
liniai įspūdžiai, kaip rodo judančio fakelo pavyzdys, arba vaizdiniai, 
gaunami mums svarstant, kokie būsimi padariniai gali išplaukti iš 
esamos padėties. 

9 Būdamas nukreiptas į gera ir bloga, praktinis protas priklauso 
nuo teorinio proto, nes skirti gera ir bloga galima tiktai pažinus, 
kas yra teisinga arba klaidinga. Skirtumas tik toks, kad teisingo 
ir klaidingo priešybė turi absoliučią reikšmę, o gero ir blogo prie- 
šybė — reliatyvią. 

'0 Atsižvelgdamas į konkrečią padėtį, praktinis protas mąsto 
daiktus (jų formas) kartu su atitinkama materija. Teorinis protas 
gali mąstyti daiktų formas tiek susijusias su materija, tiek abstrak- 
čiai. Riestanosiškumas yra forma, įkūnyta nosies materijoje. Atskyrę 
formą nuo materijos, gausime abstrakčią įlinkimo sąvoką. Abstrak- 
čiomis sąvokomis mąstomi matematikos objektai, nors realybėje jie 
savarankiškai neegzistuoja ir visuomet yra susiję su tam tikros ma- 
terijos tįsumu. 

! Išlikusiuose Aristotelio raštuose mes niekur neaptinkame šio 
klausimo nagrinėjimo. 


VIII 


! Ranka yra visų įrankių įrankis ta prasme, kad ji įgalina žmogų 
naudotis visais savo pasidarytais įrankiais. 

? Juslinis pažinimas yra sąvokinio pažinimo būtina sąlyga ir jo 
pagrindas. Plg. Loko formulę: nikil est in intellectu, guod non prius 
Iueril in sensu. 

3 T. y. matematikos sąvokos, 

* Vaizdiniai yra nematerialūs ta prasme, kad jie gali atsirasti, 
kai jų neatitinka joks materialus objektas. Tuo jie skiriasi nuo po- 
jūčių. 

5 Atskiruose vaizdiniuose dar nėra tos sintezės, kuri būdinga 
diskursyviam mąstymui (teigimo ir neigimo aktams). Bet iš to negali- 
ma spręsti, kad vaizdiniai sutampa su tomis vieninėmis sąvokomis, 
kurias intelektas pažįsta tiesiogine intuicija, nors šitas intuityvus in- 
telekto aktas ir yra lydimas tam tikrų vaizdinių. 


IX 


! Pig. III, 2. 

2 Atsakydamas į šitą klausimą, Aristotelis vėl pabrėžia: apie 
atskiras sielos dalis galima kalbėti tik ta prasme, kad jos yra tos 
pačios sielos sugebėjimai, kurie skiriasi savo funkcijomis ir taip 
santykiauja vieni su kitais, kad aukštesnieji sugebėjimai remiasi 
žemesniaisiais, Todėl juos galima skirstyti tik logine, o ne realia 

466 prasme. 


3 Čia turima omenyje Platonas ir jo mokykla, 

* Geismas, aistra ir noras yra tos pačios giminės — siekimo skir- 
tingos rūšys. 

5 Žr. Aristotelio veikalus „De somno“, „De respiratione“. 

5 Kokį kitą pradą Aristotelis čia turi galvoje, komentatoriai aiš- 
kina skirtingai. Greičiausiai tai žmogaus laisvas pasirinkimas arba 
apsisprendimas pritaikyti savo teorines žinias praktikai. 

7 Spręsdamas klausimą, koks sielos sugebėjimas gali būti pirmi- 
nis judėjimo variklis organizmuose, Aristotelis nagrinėja kiekvieną 
sugebėjimą atskirai ir prieina išvadą, kad tai negali būti nei mai- 
tinančioji, nei juntančioji siela; tam prieštarauja neginčijami faktai. 
Nagrinėdamas mąstantįjį sugebėjimą (protą), Aristotelis tuo tarpu 
nepateikia galutinio atsakymo. Jis tik nurodo, kad teorinis protas 
(intelektas) nėra susijęs su praktine veikla, o praktinis protas, kuris 
svarsto, kas yra sektina arba vengtina, toli gražu ne visuomet nu- 
lemia žmogaus elgesį, dažnai jį įveikia mūsų neprotingi geismai. 
Bet būna ir tokių atvejų, kai žmogaus žemesnieji siekimai turi nu- 
silenkti praktinio proto nurodymams. Todėl, sprendžiant klausimą, 
kas yra gyvūnų judėjimo pirminis variklis, belieka dar išaiškinti, 
kuriam iš minėtų dviejų veiksnių reikia teikti pirmenybę. į šitą 
klausimą Aristotelis atsako kitame skyriuje. 


X 


! Skiriant du judėjimo variklius — siekiantįjį ir mąstantįjį suge- 
bėjimą, reikia pastarąjį imti platesne prasme. Jis apima ne tik pro- 
tą, bet ir vaizduotę. Tie gyvūnai, kurie neturi proto, naudojasi savo 
veikloje vaizduote, o žmonėms ji kartais pakeičia praktinį protą. 

2 Tas tikslas, į kurį nukreiptas praktinis protas ir kuris protą 
judina, yra siekiamasis objektas. Iš to aiškėja, kad praktinis protas 
pradeda veikti tik dėl tam tikro siekimo įtakos, nesvarbu, ar tas 
siekimas bus geismas, aistra ar noras. Vadinasi, pirminis judėjimo 
variklis yra siekimas arba, tiksliau — siekiamasis objektas, t. y. 
tikras arba tik tariamas gėris. Praktinio proto vaidmuo yra antrinis, 
jis turi surasti tinkamas priemones pasiekti siekiamam tikslui, todėl 
jo samprotavimų galutinė išvada sutampa su veiksmo (judėjimo) 
pradžia. 

3 Kadangi tai, kas yra gera ir siektina, teturi reliatyvią reikš- 
mę, t. y. priklauso nuo esamų konkrečių aplinkybių, tai praktinis 
gėris susijęs ne su būtinumu, o su atsitiktinumu. 

* Tiktai protas sugeba skirti esamąjį ir būsimąjį laiką ir tuo 
praplėsti gyvos būtybės laiko suvokimo akiratį. 

5 Tai reiškia: siekiamleji objektai yra įvairūs. 

S T. y. judesys, kuris aktualina savo entelechiją. 

7 Šituos santykius galima pavaizduoti tokia schema: 

„Siekiamasis objektas Siekimas Jutimo Gyvūno 


gėris judinamas organo judėjimas 

nejudamas judintojas judėjimas tik 

judintojas Ž judinamas 
juda judina 


5 Aristotelis čia turi galvoje sąnarį, kur du kaulai yra taip su- 
jungti, kad vieno iškilus paviršius glaudžiai sueina su antro įlenktu 
paviršiumi. Iškiliajam paviršiui judant, įlenktasis rimsta, atlikdamas 
atramos taško funkciją. Tokiu būdu vieno kaulo ramybės būsena, 
o antro judėjimas lemia vienas kitą, vadinasi, organo veikimas 
grindžiamas ramybės ir judėjimo koreliatyvumu. Šia prasme Aristo- 
telis ir teigia, kad judėjimo pradžia ir pabaiga sutampa. Šituo pa- 
vyzdžiu Aristotelis aiškina, kaip tas organas, kuris siekia, išjudina 
kitas kūno dalis ir pagaliau visą kūną. Kitame veikale, „Motus 
animalium", Aristotelis nurodo, kad siekimo ir jį lydinčių jausmų 
poveikis kūnui pasireiškia pirmiausia atitinkamo organo sušilimu 
arba atšalimu. 

* Šį skirtumą Aristotelis tiksliau apibrėžia kitame skyriuje. 


XI 


! Aristotelis vadina žemesniuosius gyvūnus netobulais ta prasme, 
kad jų organai, kuriais jie santykiauja su išorine aplinka, ir ypač 
pažinimo organai yra mažiau išsivystę. 

? Taigi Aristotelis skiria tris vaizduotės rūšis: a) svarstančiųją 
vaizduotę, kuri yra susijusi su protu tr įgalina žmogų palyginti 
skirtingus gėrius ir pasirinkti tą, kuris turi didesnę vertę; b) juslinę 
vaizduotę, kuri dar nesugeba protauti ir todėl dažnai klysta, pasi- 
rinkdama ne tą elgesio būdą, kuris tam tikru atveju yra tinka- 
miausias; ši vaizduotės rūšis būdinga aukštesniesiems gyvūnams; 
c) žemesniųjų gyvūnų vaizduotę, kuri yra neryški ir gali sukelti 
tiktai neapibrėžtus judesius, netobulai atitinkančius siekiamą tikslą. 

3 Tai reiškia: tam tikra nuomonė išplaukia sprendimo forma iš 
protavimo kaip pastarojo išvada, o protavimas vyksta konkrečiais 
vaizdiniais. 

* Aristotelis turi omenyje kraštinę nejudančių žvaigždžių sferą, 
kuri sukdamasi judina ir visas kitas vidines dangaus sferas. 

5 Dėl siekimų įtakos žmogaus sielą gali sujudinti trys skirtingi 
judesiai, kai a) arba protingas noras nugali neprotingą geismą, 
b) arba geismas nugali praktinį protą, c) arba vienas neprotingas 
siekimas įveikia antrąjį. 

5 Praktinis protas turi remtis teoriniu protu (intelektu) todėl, kad 
pastarasis jam nurodo siekiamąjį objektą — gėrį, o pažindamas gėrį- 
teorinis protas (intelektas) pats nejuda, nesikeičia, nes ąktualina tik 
glūdinčiąs jame potencijas, 


? Aristotelis pažymi, kad praktiniame silogizme, kuriame kalbama 
apie žmogaus veiklą, sprendžiamąją reikšmę turi mažoji premisa, 
nurodanti tą individualų atvejį, kuriam turi būti taikoma suformu- 
luota didžiojoje premisoje bendra elgesio norma, nes kaip tik ma- 
žoji premisa nustato, kam ir kokiu būdu reikia veikti (judėti). Di- 
džioji premisa yra susieta su veiksmu (judėjimu) tik mažajai tarpi- 
ninkaujant. 


XII 


! Čia kalbama apie gyvūnus ir augalus. 

2 T. y. augalai. 

3 Tie gyviai, kurių kūnas yra sudarytas tik iš vieno elemento, 
pavyzdžiui, augalai, sudaryti iš žemės, negali turėti lytėjimo juslės, 
o be lytėjimo jie negali turėti ir visų kitų juslių. 

* Tai pagrindinis Aristotelio teleologinės pasaulėžiūros principas. 
Apie atsitiktinumo reikšmę Aristotelio filosofijoje žr. Phys. II, 8, 
198, 1, 35, 

5 Turimi galvoje augalai ir kai kurie žemesnieji gyvūnai, 

S Jei protas nesiremtų jutimais, jis neturėtų jokio ryšio su iš- 
oriniu pasauliu. 

" Plg. „De sensu“, I, 436b, 18. 

5 Aristotelis čia pavaizduoja jutimo vyksmą, palygindamas jį su 
mechaniniu veiksmu, kai vienas kūnas judėdamas stumia antrą, o 
antrasis išjudintas stumia trečią ir taip toliau. 

S Žr. II, 8. 

10 Aristotelis čia turi omenyje Empedoklį ir ypač Platoną, kuris 
aiškina regėjimą tuo, kad šviesa, sklindanti iš matomo daikto, su- 
sitinka su ugnimi, išeinančia iš akies. 


XIII 


! Aristotelis įrodo, kad gyvūno kūnas negali susidėti tik iš vie- 
no elemento, o turi būti sudarytas iš daugelio. Visi gyvūnai turi 
lytėjimo juslę, todėl ir jų kūnai turi turėti tokią savybę, kuri leis- 
tų gyvūnui justi lietimą. Lytėjimo organas negali būti sudarytas 
tiktai iš ugnies, oro arba vandens, nes tie jutimo organai, kurie 
susideda iš šių elementų, suvokia objektus ne tiesiogiai juos palietę, 
o tik išorinei aplinkai tarpininkaujant. Lytėjimo organas negali su- 
sidėti ir iš vienos žemės dėl to, kad, pirma, jis suvokia ne tik že- 
mės specifines ypatybes, bet ir kitas liečiamąsias savybes; antra, 
kad tos kūno dalys, kurios yra sudarytos daugiausia iš žemės, kaip 
antai kaulai ir plaukai, nieko nejunta, Dėl tos pačios priežasties ir 
augalai neturi lytėjimo juslės. Iš to aiškėja, kad lytėjimo organas 
turi susidėti iš daugelio elementų, kaip ir visas gyvūno kūnas. 

2 Pavyzdžiui, apnuodytas oras. 

3 Pavyzdžiui, nuodai. 


469 


470 


1) adiairetos 


ŽODYNĖLIS 
E 


— nedalus, neskaidomas realia ir 
prasme; sinonimas amerės 


legine 


2) aisthėsis, aisthkžmo— pojūtis, jutimas, juslinis suvokimas 


3) to aisthčtikon 
lo aisthėlon 


to aisthčterion 
aitia=l1o dioti, 
lotyniškai causa 


4) alloiūsis 
5) to alogon 


6) amerės 
7) analogia 


8) antikeimena 
9) antiphasis 
10) anlithesis 


11) apalhės 
12) apeiron 
lo apeiron 
13) aphairesis 
14) apodeixis 


15) apophansis 
16) archė 


17) aielės 

18) atomos 
La atoma 
atomon eidos 


19) aulomaton 
Io automaton 


20) biaios 
bia 


— juslė, sugebėjimas justi 

— juslės objektas 

— jutimo organas 

— 1) realioji priežastis; 2) loginis pagrindas; 
3) kartais ailia — archė — pradas; causa 
materialis — hylė; causa formalis — eidos; 
causa finalis — /elos 

— kokybinis pasikeitimas, žr. meltabolė 

— neracionalioji, arba neprotingoji, sielos da- 
lis 

— neturįs dalių, be dalių, žr. adiairetos 

— analogija, panašumas arba tapatumas tokių 
dviejų santykių, kurių nariai priklauso 
skirtingoms giminėms 

— priešingumo nariai, priešybės, žr. antilhesi+ 

— prieštaraujanti tezė, prieštaravimas 

— priešingas teiginys, priešingumas, kuris ga- 
li būti: 1) kontrarinis, 2) kontradiktorinis, 
3) santykio narių priešingumas (pvz., pa- 
žinimo subjekto ir objekto) 

— nekintamas, neveikiamas kito 

— beribis, nebaigiamas 

— nebaigiamybė, beribiškumas 

— abstrakcija loginio veiksmo prasme 

— mokslinis įrodymas, paremtas teisingomis 
premisomis 

*— neigimas; neigiamas pasakymas 

— pradžia, pradas realia arba logine prasme; 
žr. ailtia 

— neužbaigtas, netobulas, žr. leleios 

— nedalus, neskaidomas ' 

— atomai 

— paskutinė arba konkrečiausia rūšis, kuri 
neskirstoma į žemesnes rūšis 

— 1) savaiminga, savaime; 2) atsitiktinis, be 
racionalios priežasties, žr. Lychė 


B 


— priverstinis 
— priverstinai, prievarta, jėga 


21) bulčsis 


buleutikč | phan- 


logistikė 


22) chorizein 
choristos 
achoristos 


23) dektikos 
24) diairesis 


diairetos 
25) hė dialektikė 


26) diathesis 
27) dianoia 


to dianočtikon 

28) diaphora 
teleulaia dia- 
phora 


29) to dioti 
30) doxa 


doxazein 
31) dynamis 


32) eidos 


lasia 


— noras; racionalus arba protingas siekimas, 
paremtas protu 
— svarstančioji arba protinė vaizduotė 


Cc 


— atskirti realia arba logine prasme 
— atskirtas 
— neatskirtas, neatskiriamas 


D 


— sugebąs ką nors pasiimti, pasisavinti (pvz., 
formas, priešingas savybes), imtuvas 

— skirtumas loginio veiksmo prasme 

— dalus, skirstomas 

— dialektika, sugebėjimas svarstyti ir spręsti 
iškeltas problemas remiantis tam tikromis 
prielaidomis; dialektinis žinojimas priklauso 
manymo sferai, nes remiasi teiginiais, ku- 
rių teisingumas dar nepatikrintas, žr. doxa 

— dispozicija, palinkimas 
kartais — hexis 

— diskursyvus mąstymas, vykstąs protaujant, 
sugebėjimas protauti 

— protingoji, arba mąstančioji, sielos dalis 

— skirtybė, skirtumas, logine prasme specifi- 
nis skirtumas, skiriąs rūšį nuo giminės 

— paskutinis skirtumas sutampa su daikto 
esme 

— dėl ko, priežastis, žr. ailia 

— nuomonė, manymas, nuovoka, žinojimas, 
kuris yra dar netikras, tik tikėtinas ir ne- 
turi mokslinės vertės 

— turėti nuomonę, manyti 

— 1) potencija, įgimtas arba įgytas sugebėji- 
mas ką nors veikti arba patirti ir kartu 
pereiti į aukštesnę (tobulesnę) būseną — 
aktualybę; 2) galimumas vykdyti skirtingus 
ir net priešingus veiksmus; įvykdyta po- 
tencija — entelechija 


E 


— 1) forma (sinon. morphė, Iogos), lemianti 
daikto esmę, jo savybes ir būsenas; daik- 
to formalioji priežastis; 

33) einai 


to on 
ta onta 
to ti esti 


to Li En einai 
34) to empsychon 
35) to enantion 
36) endechomenon 


37) energeia 


38) enkhylos logos 
30) entelecheia 


40) epithymia 


to epilhymėti- 
kon 
41) epistėmė 


epistėlon 
to epistėmoni- 
kon 
42) to ephexės 
43) to eschaton 
(eidos) 
eschalos horos 
44) echein 
ta echomena 
to echomenon 


45) genesis 


gigneslhai 
to genėtikon 


genos 


2) rūšis logine prasme, kuri priešpriešina- 
ma giminei 

— būti, egzistuoti, c. dat., pvz., būti žmogu- 
mi=žmogaus esmė — formalioji substanci- 
ja, žr. usia 

— būtis, kas yra, egzistuoja 

— realieji daiktai 

— nepilnas apibrėžimas nurodąs daikto gi- 
minę arba tam tik.ą savybinę ypatybę 

— daikto esmės apibrėžimas 

— turinti sielą būtybė 

— priešybė, žr. antithesis, antikcimenon 

— kas gali būti (sinon.— dynaton, priešybė — 
anankaion — kas būtina) 

— veiksmas, aktas arba jo padarinys — aktua- 
lybė=tikrovė; potencijos įvykdymas, po- 
tencijos priešybė 

— forma, arba įkūnyta materijoje sąvoka 

— entelechija — energijos sinonimas, dažniau- 
siai — akto padarinys, potencijos pavirti- 
mas aktualybe 

— geismas, geidulys, siekimas, susijęs su kū- 
no poreikiais 

— geidžiančioji siela 


— mokslas, žinojimas, kurio teisingumas yra 
užtikrintas, priešybė — manymas (doxa) 

— mokslinio pažinimo objektas 

— protinio pažinimo sugebėjimas 


— einąs eilėje paskui kitą 

— log. konkrečiausia rūšis, kuri nebeskirsto- 
ma — alomon eidos 

— silogizmo kraštinis mažasis terminas 

— turėti tam tikrą savybę arba būseną 

— šalutinės savybės 

— kas gretima, gretimumas 


G 


— tapsmas, atsiradimas (sinon, kinėsis arba 
melabolė) 

— tapti, atsirasti, gimti 

— sugebėjimas gimdyti, būdingas maitinan- 
Čiajai sielai 

— giminė logine prasme, priešpriešinama rū- 
šiaį (eidos) 


46) gignoskein 


47) haplus 
48) hexis 


49) homogenės 

50) homoeidės 

51) ta homoiomerč 
ta anomoio- 
meIč 

52) horismos 

53) to hu heneka 


54) historia 

55) hylė 
hylė alsthėte 
hylė nočtė 
prolė hylč 
eschalė hylė 


56) hyparchein 
57) hypolhesis 
58) hypokeimenon 


59) hypolčpsis 


60) idea 


61) idios 


62) kataphasis 
63) kalėgoria 


— pažinti plačiąja prasme, tiek mokslinio pa- 
žinimo, tiek manymo atžvilgiu 


H 


— vieninis, paprastas fizine arba logine pras- 
me (sinon. adiaireton, asyntheton) 

— įgyta pastovi būsena, lot. habitus, žr. dia- 
Lhesis 

— tos pačios giminės 

— vienarūšis, tos pačios rūšies 

— vienodos sudėties (prigimties) dalys 


— nevienodos sudėties dalys, kūno organai 

— log. apibrėžimas 

— dėl ko kas nors yra, tikslas, lot. causa 
linalis (sinon. telos) 

— aprašymas, mokslinis tyrinėjimas 

— medžiaga, materija 

— juntamoji materija 

— intelektinė materija 

— pirminė visiškai neįforminta materija, ar- 
timiausia formai, t. y. tinkanti tam tikrai 
formai įgyti 

— priklausyti kam, būti, egzistuoti 

— hipotezė, prielaida, pagrindžianti kurį nors 
mokslą 

— substratas, subjektas, priešybių pamatas, 
dažniausiai žymi materiją arba konkretų 
daiktą 

— nuovoka, nuomonė, susidariusi iš daugelio 
suvienytų patirties duomenų; bendra, ne- 
diferencijuota prasme galvojimas 


1 


— idėja, forma, pavidalas, log. rūšis; sinon. 
eidos, morphč. Platono idėjos — tobuli daik- 
tų pirmavaizdžiai 

— savybinis požymis, kuriuo vienas daiktas 
skiriasi nuo kito; log. specifinis skirtumas 
(sinon. oikeios) 


K 


— tvirtinimas, teigimas 
— kategorija, predikatas; log. bendriausios 
giminės, lemiančios skirtingus būties kūdųs 

94) sterėsis 


95) stoicheion 
96) symbainein 
symbebėkos 


symbebėkos 

kat haulo 
97) symperasma 
98) symphysis 
99) synaition 
100) to syneches 
101) synthesis 
102) to synolon 


103) schžma 


la schėmala 


104) ielos 
teleios 

105) thesis 
thetos 

106) (heoria 


107) to threptikon 
108) thymos 

to thymikon 
109) /o toionde 
110) iode ti 
111) tychė 


112) usia 


Ss 


— kurios nors savybės arba būsenos neteki- 


mas, turėjimo (hexis) priešybė; lot. pri- 
vatio 

fizinis elementas 

atsitikti, pasitaikyti, log. sekti 

atsitiktinis, neesminis, lydimasis; lot. acci- 
dentia (būsena, savybė) 

daikto esminė ypatybė 


silogizmo išvada 

organinė, glaudi sąsaja 

šalutinė, pagalbinė priežastis, sąlyga 
tolydumas, vientisumas 

junginys 

konkreti formos ir materijos visuma arba 
junginys, individas 

išorinė figūra, pavidalas; kartais eidos si- 
nonimas 

Demokrito atomai 


T 


tikslas 

pasiekęs savo entelechiją, tobulas 
teiginys, prielaida 

užimąs vietą erdvėje 

protinė kontempliacija, aktualus mąstymas; 
teorinis žinojimas 

maitinančioji siela 

drąsumas, aistra, siekimo rūšis 
aistringoji sielos dalis 

tam tikros kokybės daiktas 
konkretus daiktas, individas 
atsitiktinumas (sinon, automaton) 


U 


substancija, savarankiška būtis, būties pra- 
das; 2) pirminė substancija — lode ti (in- 
dividas), konkretus daiktas, materijos ir 
formos junginys; 3) antroji substancija — 
forma, daikto esmė, lot. essenlia; 4) hy- 
pokeimenon — materija 

